
Mylinčiai motinai, 


Nuostabiai žmonai 


AUTORIAUS PRATARMĖ 


Esu linkęs pradėti sumanymus, kuriuos iki galo taip ir neįgyvendinu, 
tačiau sėsdamas rašyti šią knygą užsibrėžiau tikslą ją baigti. Mintyse jau 
regėjau savo kabineto kampe tvarkingą prispausdintų puslapių krūvą, į 
kurią vieną gražią dieną galėčiau su šiokiu tokiu pasididžiavimu parodyti 
ir paaiškinti klientams ir draugams, kad tai mano parašytas romanas. 
Žinoma, kažkur giliai pasąmonėje svajojau, kad pavyks jį išleisti, bet jeigu 
kalbėtume atvirai, tai neprisimenu turėjęs tokių minčių — bent tuomet, 
kai pradėjau rašyti. Ir tai taps pirma ilgai užsitęsusia mano pastanga be- 
letristikoje. 

Pradėjau knygą 1984-ųjų rudenį, vos treji metai po to, kai baigiau 
teisės fakultetą, dar visai žalias. Tomis ankstyvosiomis savo teisinės karje- 
ros dienomis daug valandų leisdavau teismo salėse ir stebėdavau, kaip geri 
advokatai gina bylas. Mane visada žavėjo teismo salės — ir dabar tebežavi. 
Ten žmonės viešai diskutuoja apie dalykus, kurių už savo namų sienų net 
paminėti nedrįstų. Didžiausios dramos vyksta ne kino ekranuose ar teatrų 
scenose, bet begalėje mūsų šalies teismų salių. 

Kartą atsitiktinai susidūriau su bjauriu teismo procesu, kuriame jau- 
na mergina davė parodymus prieš žmogų, žiauriai ją išprievartavusį. Man 
tai buvo širdį dreskianti patirtis, nors buvau tik žiūrovas. Vieną akimirką 
ji atrodė narsi, o kitą — tapo apgailėtinai gležnutė. Sėdėjau kaip užhip- 
notizuotas. Nepajėgiau įsivaizduoti košmaro, kurį teko jai ir jos šeimai 
išgyventi. Svarsčiau, ką daryčiau, jeigu ji būtų mano duktė. Stebėdamas ją 
kankinantis priešais prisiekusiuosius, troškau pats savo rankomis nušauti 
prievartautoją. Vieną trumpą, bet begalinę sekundę, troškau būti jos tėvas. 
Troškau teisingumo. Ir tai buvo medžiaga fabulai. 

Man nedavė ramybės mintis apie tėvo atpildą. Ką prisiekusiųjų 
žiuri, kuriame iš niekuo neišsiskiriantys ir paprasti žmonės, nuspręstų dėl 
tokio tėvo poelgio? Savaime suprantama, būtų daug užuojautos, bet ar jos 


6 JOHN GRISHAM 


užtektų, kad jį išteisintų? Mintis parašyti šį romaną išsirutuliojo per tris 
mėnesius, tą laiką beveik apie nieką kitką negalvojau. 

Parašiau pirmą skyrių ranka į teisininko bloknotą ir paprašiau Renę, 
savo žmoną, kad perskaitytų. Jai padarė nemenką įspūdį, pasakė, kad no- 
rėtų perskaityti antrą skyrių. Po mėnesio įteikiau jai antrąjį bei trečiąjį, ir 
ji prisipažino likusi užkabinta. Renė perskaito po penkis ar šešis romanus 
per savaitę — detektyvus, nuotykių, trilerius, apie šnipus, visokią grožinę 
literatūrą — ir yra ne itin kantri, jei siužetas nepaveikus. 

Ėmiausi rašyti šią knygą, žiūrėdamas į tai daugmaž kaip į hobį, va- 
landą šen, valandą ten, šiek tiek disciplinuotai stengdamasis parašyti bent 
po puslapį per dieną. Ir niekada nemesdavau šio darbo. Prisimenu keturių 
savaičių laikotarpį, per kurį nieko nebuvo parašyta. Kartkartėmis praleis- 
davau kokią dieną, bet dažniausiai stūmiausi į priekį su aklu užsispyrimu. 
Laikiau medžiagą nuostabia, tik nebuvau toks tikras, ar ji taip atrodys 
parašyta. Renei patiko, tad aš tęsiau darbą. 

Praėjus metams nustebau, kaip greitai susikaupė puslapiai, ir sumo- 
jau, kad knyga jau perpus parašyta. Pradinis mano tikslas liko pamirštas, ir 
pagavau save mąstant apie leidybos sutartis, autorinio honoraro dydžius, 
prašmatnius priešpiečius su agentais ir redaktoriais — kiekvieno dar ne- 
publikuoto romanisto svajonės. 

Treji metai nuo tada, kai pradėjau, Renė perskaitė paskutinį skyrių ir 
išsiuntė į Niujorką romaną darbiniu pavadinimu Mirties varpas. Sumany- 
mas buvo netikęs, kurio tuoj pat atsisakyta, kai tik rankraštis atsidūrė ant 
mano naujojo literatūrinio agento, Džėjaus Gerono (Jay Garon) darbo 
stalo. Džėjus, perskaitęs pirmuosius tris skyrius, tuojau pat atsiuntė sutartį 
dėl atstovavimo. Šešiolika kitų agentų, taip pat ir kokia dešimtis leidėjų, 
supasavo. O Džėjus paėmė rankraštį ir pasiūlė man pradėti rašyti kitą 
knygą. Pasekiau jo patarimu. 

Praėjo metai, ir nieko neįvyko. Aš buvau įnikęs rašyti Firmą, kai 
1988-ųjų balandį paskambino Džėjus, pranešdamas nuostabią žinią, 
kad ši knyga iš tiesų bus išleista. Bilas Tompsonas (Bill Thompson) iš 
„Wynwood Press“ perskaitė rankraštį ir iškart nupirko. Jam vadovaujant 
dirbau prie begalės pataisymų ir sugalvojau naują pavadinimą — Metas 
žudyti. Šis buvo šeštas ar septintas, bet dėl jo galutinai apsisprendžiau. 
Pavadinimus man ne itin sekasi sugalvoti. 

„Wynwood“ išspausdino 5000 egzempliorių ir išleido knygą 1989- 
ųjų birželį. Ji buvo gerai perkama šimtą mylių spinduliu nuo namų, bet 
viso kito pasaulio liko nepastebėta. Nepasiūlyta jos išleisti minkštais virše- 
liais masiniu tiražu, niekas užsienyje nepanoro įsigyti leidybos teisių. Bet 
tai buvo pirmasis romanas, o dauguma tokių ignoruojami. Geresni dalykai 
laukė čia pat už kampo. 

1989-aisiais baigiau rašyti Fi7m4 ir nusiunčiau Džėjui. Ją nupirko 
„Doubleday/Dell“, ir kai 1991-ųjų kovą išleido kietais viršeliais, mano 
kaip rašytojo karjeroje įvyko lemtingas posūkis. Firmos sėkmė sužadino 
naują susidomėjimą Metu žudyti. 

Šioje knygoje yra daug autobiografinių detalių. Aš jau metęs teisės 
praktiką, bet dešimt metų ja verčiausi labai panašiai kaip Džeikas Bri- 
gansas. Atstovaudavau žmonėms, niekada — bankams, draudimo kompa- 
nijoms ar stambioms korporacijoms. Buvau gatvės advokatas. Džeikas ir 
aš — to paties amžiaus. Vidurinėje mokykloje žaidžiau futbolą“ įžaidėju, 
nors ir ne per geriausiai. Daug iš to, ką jis kalba ir daro, manau, kalbėčiau ir 
daryčiau aš tokiomis pačiomis aplinkybėmis. Mes abu važinėjame „Saab“. 
Abu jaučiame sunkiai pakeliamą teismo procesų dėl žmogžudystės įtam- 
pą, ir tą stengiausi atspindėti savo pasakojime. Abu prarasdavome dėl 
klientų miegą ir teismo rūmų tualetuose vemdavome. 

Ši knyga gimė iš širdies. Tai pirmas romanas, todėl vietomis pernelyg 
ištęstas, bet aš nepakeisčiau jame nė žodžio, jeigu ir turėčiau progą. 


1992 sausio 30, 
Oksfordas**, Misisipės valstija 


* Čia ir toliau knygoje kalbama apie amerikietiškąjį futbolą. Paaiškinimai vertėjo. 
** Siame šiaurinės Misisipės mieste (į pietryčius nuo Memfio), apie kurį ir toliau bus kalbama 
romane, nuo 1844 m. įsikūręs Misisipės universitetas (meiliai jo studentų vadinamas „Senučiuku 


Misiu“). 


Bilis Rėjus Kobas buvo jaunesnysis ir Žemesnysis iš dviejų 

raudonspranžių". Dvidešimt trejų, jis jau galėjo laikyti save 

valstijos sunkiųjų darbų kalėjimo veteranu, atpylęs Parčmene 

trejų metų bausmę — už kvaišalų laikymą su tikslu parduo- 
ti. Liesas, užkietėjęs chuliganėlis, jisai sugebėjo išlikti kalėjime gyvas, 
kažkokiu būdu įsigudrindamas gauti iš išorės ir slėpti pas save nuolatos 
parengtą atsargą tų pačių kvaišalų, kuriuos parduodavo, o kartkartėmis ir 
dovanodavo už apsaugą juodiesiems ir prižiūrėtojams. Paleistas laisvėn, 
jis metus toliau klestėjo, ir per savąjį smulkų narkotikų verslą iškilo iki 
vieno iš labiau pasiturinčių Fordo apygardos raudonsprandžių“. Bilis buvo 
tikras verslininkas — turėjo samdomų darbuotojų, įsipareigojimų, sando- 
rių — viską, tik nemokėjo mokesčių. Fordais prekiaujančioje Klantono 
agentūroje jį žinojo kaip paskutinį klientą, per gana trumpą jos gyvavimo 
laikotarpį sumokėjusį grynaisiais už naują pikapą. Šešiolika tūkstančių 
grynaisiais už pagamintą pagal užsakymą, visais keturiais ratais varomą, 
kanarėlės geltonumo liuksusinį sunkvežimaitį. Prašmatnūs chromuoti ra- 
tai ir pagerinto sukibimo lenktyninės padangos gauti pagal atskirą verslo 
sandorį. Maištingą konfederatų vėliavėlę, kabančią skersai užpakalinio 
langučio, Kobas nukniaukė iš kažkokio korporacijos studenčioko per 
Senučiuko Misio futbolininkų rungtynes. Pikapas buvo labiausiai Bilio 
"Rėjaus vertinama nuosavybė. Dabar, sėdėdamas ant atversto galinio borto, 
jis gurkšnojo alų, rūkė žolytės suktinę ir stebėjo, kaip jo draugelis Vilardas 
smaginasi, sulaukęs savo eilės su juočke mergiote. 

Vilardas, ketveriais metais vyresnis, o dėl savo lėtumo atrodantis bent 
dešimčia metų senesnis, apskritai buvo iš tų nežalingųjų, niekada nepa- 
tekęs į rimtesnius nemalonumus ir niekada nebuvęs kieno nors rimčiau 
nusamdytas dirbti. Galbūt jam ir pasitaikė atsidurti kokiai nakčiai cypėje 
už muštynes, bet nieko daugiau, kuo išsiskirtų iš kitų. Vadino save po- 


* JAV Pietuose šitaip vadinami kaimo prasčiokai baltieji (saulėje įdegusiais sprandais nuo 
darbo pasilenkus laukuose), konservatyvių, rasistinių pažiūrų, religiniai fanatikai. 

piermedžio miško kirtėju, bet nesveika nugara dažniausiai sutrukdydavo 
jam miške mosikuoti kirviu. Susižalojo nugarą dirbdamas jūriniame 
naftos gręžinyje kažkur toliau nuo Meksikos įlankos kranto. Kompanija 
sumokėjo Vilardui gražią kompensaciją, kurios neteko, kai buvusi žmona 
jį apšvarino. Pagrindiniu savo profesiniu pašaukimu jis laikė kada ne kada 
padirbėti pas Bilį Rėjų Kobą, kuris nors daug nemokėjo, tačiau atlaidžiai 
žiūrėjo į jo įjunkį kvaišalams. Pirmą kartą per kažkiek metų Vilardas pa- 
galiau galėjo gauti bent kiek grynųjų į rankas. O jis nuolatos gyveno jų 
stokodamas. Nuo tada, kai susižalojo nugarą. 

Ji buvo dešimties ir kaip savo amžiui mažutė. Gulėjo ant alkūnių, 
suglaustų ir surištų geltona nailonine virve. Groteskiškai iškėtotomis 
kojomis: dešinioji pėda buvo tvirtai pririšta už jauno ąžuoliuko, o kai- 
rioji — prie trūnijančio, pasvirusio seniai neprižiūrimos tvoros baslio. 
Vandens slidininkų naudojama virvė įsirėžė jai į kulkšnis — kraujas sruvo 
kojomis žemyn. Kruviname ir ištinusiame jos veide viena akis buvo išvir- 
tusi ir užmerkta, kita — pusiau pravira, tiek, kad galėjo matyti kitą baltąjį, 
sėdintį ant pikapo galo. Ji nežiūrėjo į vyrą ant savęs. Šis garsiai šniokštė, 
prakaitavo ir keikėsi. Skaudino ją. 

Baigęs, pliaukštelėjo jai per veidą ir nusijuokė. Kitas vyras irgi nusi- 
juokė, paskui abu pratrūko kvatotis smarkiau, raičiojosi aplinkui sunkve- 
žimaitį po žolę kaip kokie du bepročiai, klykaudami ir springdami juoku. 
Ji nusisuko nuo jų ir tyliai verkė, stengdamasi nekelti triukšmo. Mat jau 
anksčiau daužyta per veidą už tai, kad verkė ir klykė. Jie pažadėjo ją už- 
mušti, jeigu nesielgsianti ramiai. 

Pavargę juoktis, juodu, pasikėlę rankomis, atsisėdo ant nuleisto gali- 
nio borto, kur Vilardas nuvalė save mažosios nigerės marškinėliais, dabar 
įmirkusiais krauju ir prakaitu. Kobas padavė jam iš šaldomojo konteinerio 
šalto alaus ir pakomentavo dėl sudrėkusių draugelio kelnių. Abu stebėjo 
ją kūkčiojant ir leidžiant keistus, tylius garsus, paskui nurimstant. Kobo 
alus jau buvo perpus išgertas ir nebešaltas Jis sviedė skardinėlę į mergaitę. 
Pataikė jai į pilvą, aptaškydama balta puta, skardinėlė nusirito ant žemės 
šalia kelių kitų iš to paties šaldomojo konteinerio. Iš dviejų blokų, kuriuos 
sudarė po šešias skardinėles, dabar jie svaidė šias pustuštes į ją ir juokėsi. 
Vilardui nekaip sekėsi pataikyti, bet Kobas svaidė gana taikliai. Nors abu 
buvo ne iš tokių, kurie perniek eikvotų alų, tačiau buvo galimas pajusti, 

kurios skardinėlės sunkesnes, o juk taip linksma stebėti putas tyškant į 
visas puses. 

Drungnas alus maišėsi su tamsiu krauju ir bėgo mergaitės veidu ir 
kaklu žemyn į balutę po pakaušiu. Mergaitė nejudėjo. 

Vilardas paklausė Kobą, ar šis nemanąs, kad ji mirusi. Kobas, atsi- 
daręs dar vieną skardinėlę, paaiškino, kad mergiotė nemirusi, nes nigerių 
apskritai neįmanoma pribaigti spardant, mušant ir prievartaujant. Kad at- 
sikratytum nigeriu, reikia ko nors daugiau, pavyzdžiui, peilio, pistoleto ar 
virvės. Nors jis pats nėra dalyvavęs taip galabijant, tačiau gyvenęs kalėjime 
su visa gauja nigerių ir žinąs apie juos viską. Jie nuolat galabija vienas kitą, 
bet visada naudodamiesi kokiu nors ginklu. Buvo mušami ir prievartauja- 
mi taip pat ir kai kurie baltieji, keletas iš jų mirė. Bet nė vienas iš nigerių. 
Tų galvos kietesnės. Vilardas liko patenkintas. 

Paklausė Kobą, ką šis ketinąs daryti toliau, kai juodu su ja baigę. Bilis 
užsitraukė suktinę, pasiskanindamas šią alumi, ir pasakė dar nebaigęs. Nu- 
šokęs nuo galinio borto, nušlitiniavo per aikštelę prie pririštos mergytės. 
Nusikeikė ir suriko jai pabusti, paskui šliūkštelėjo ant veido šalto alaus, 
kvatodamasis kaip pamišėlis. 

Pramerkusi akį ji matė vyrą apeinant medį iš dešinės pusės, stebėjo jį 
spoksant jai tarp kojų. Kai atsiklaupęs nusileido kelnes, nusigręžė kairėn ir 
užsimerkė. Jis vėl ją skaudino. 

Tolumoje tarp medžių ji pamatė kažkokią figūrą — Žmogų, pašėlu- 
siai bėgantį per vijoklius ir pomiškio krūmus. Jos tėtukas — šaukiantis, 
mosikuojantis rankomis ir iš paskutiniųjų skubantis ją gelbėti. Sušuko 
jam, ir viskas dingo. Ją apgaubė tamsa. 


Kai ji atsipeikėjo, vienas iš vyrų gulėjo ant žolės po pikapo galu, kitas — 
po medžiu. Abu miegojo. Ji beveik nejuto rankų ir kojų. Kraujas, alus ir 
šlapimas susimaišė po jos mažučiu kūneliu, sudarydami lipnią masę, kuri 
siurbė prie žemės ir žliugsėjo, kai tik ji sujudėdavo ar pasirangydavo. Bėgti, 
pagalvojo mergytė, bet didžiausiomis pastangomis tesugebėjo pasislinkti 
kelis colius į dešinę. Pėdomis buvo pririšta taip aukštai, kad jos sėdmenys 
vos lietė žemę. Kojos ir rankos buvo tokios apmirusios, kad niekaip ne- 
klausė, kai ji mėgindavo pajudėti. 

Akimis ji ieškojo miške savo tėtuko, tyliai šaukėsi jo. Laukė, paskui 
vėl nugrimzdo į tamsą. 

Prabudusi antrą kartą, pamatė savo kankintojus atsikėlusius ir vaikš- 
čiojančius. Aukštesnysis su nedideliu peiliu rankoje atšlitiniavo prie jos. 
Sugriebęs už kairės čiurnos įnirtingai zulino virvę, kol ši nutrūko. Paskui 
išlaisvino dešinę koją, ir mergytė instinktyviai susirietė vaisiaus motinos 
įsčiose poza, nugara į juos. 

Kobas permetė ketvirčio colio storumo nailoninį virvagalį per 
medžio šaką ir vieną galą surišo kilpą su slankiojamuoju mazgu. Tada 
sugriebė mergytę ir užnėrė kilpą jai ant galvos, nustumdamas iki kaklo. 
Su kitu virvės galu nuėjo prie pikapo ir atsisėdo ant galinio borto, kur 
Vilardas rūkė naują žolytės suktinę, šiepdamasis dėl to, ką Kobas rengėsi 
daryti. Šis įtempė virvę, paskui staigiai trūktelėjo, nušokdindamas mažutį 
nuogą kūnelį per žemę tiesiai po šaka. Mergytė springo ir kosėjo, tad jis 
maloningai palaisvino virvę, suteikdamas jai dar kelias minutes. Pririšo 
virvės galą prie buferio ir atsidarė kitą skardinėlę alaus. 

Sėdėdami ant galinio borto, juodu gėrė, rūkė ir spoksojo į savo auką. 
Prieš tai didžiumą dienos abu linksminosi prie ežero: vienas Kobo drau- 
gelis turėjo valtį ir buvo pasikvietęs kelias papildomas merginas, su jomis, 
tikėtasi, bus lengva, bet šios pasirodė esančios iš tokių, kurios nesiduodavo 
nė prisiliesti. Kobas negailėjo kvaišalų ir alaus, bet mergužės niekuo ne- 
atsilygino. Nusivylę juodu išsidangino nuo paežerės ir važinėjosi be jokio 
konkretaus tikslo, kai atsitiktinai užtaikė ant tos mergiūkštės. Nešina 
plastikiniu maišeliu su turbūt nusipirktais maisto produktais, ji žingsniavo 
žvyrkelio pakraščiu. Vilardas, sviedęs alaus skardinėlę, pataikė jai į pakaušį. 
Mergytė parkrito. 

Dabar paraudusiomis ir sustiklėjusiomis akimis Vilardas spoksojo į ją. 

— Tu tai padarysi? — paklausė. 

Kobas kiek padvejojo. 

— Ne, perleisiu tau. Juk tai tau atėjo į galvą tokia mintis. 

Vilardas užsitraukė suktinę ir nusispjovė. 

— Kurgi jau man, — išsigynė. — Kas kitas, jei ne tu, geriau Žino, 
kaip dorotis su nigeriais. Na, imkis. 

Kobas atrišo nuo buferio ir stipriai timptelėjo virvę. Ši nuplėšė nuo 
guobos šakos žievę, kuri smulkiais trupinėliais išsibarstė aplinkui mergytę, 
dabar įdėmiai juodu stebinčią. Negriukė užsikosėjo. 

Staiga ji kažką išgirdo — lyg garsiai burzgiantį automobilį. Dvejetas 
vyrų greitai apsisuko ir sužiuro žvyrkelio pusėn, į plentą tolumoje. Nusi- 
keikę jie šoko paknopstom puldinėti aplinkui, vienas užtrenkė užpakalinį 
bortą, antras nubėgo prie jos. Už kažko užkliuvęs, pargriuvo ir išsitiesė ant 
žemės šalia mergytės. Keikdami vienas kitą, jie pačiupo ją, atkabino nuo 
kaklo virvę, nuvilko prie pikapo ir per bortą įmetė į kėbulą. Kobas, pasi- 
lipęs ant rato, užtvojo jai ir pagrasino užmušti, jeigu negulės ramiai ir ne- 
tylės. Pažadėjo parvežti namo, jeigu nesikelsianti nuo grindų ir darysianti 
kaip sakyta, antraip užmušią ją. Užtrenkę kabinos dureles, juodu nurūko 
žvyrkeliu. Taigi ji važiuojanti namo. Vėl prarado sąmonę. 

Kobas ir Vilardas sveikinamai pamojo priešpriešiais siauru žvyrkeliu 
atlekiančio pontiako „Firebird“ su prastu duslintuvu vairuotojui. Vilardas 
atsigręžęs pro užpakalinį langelį pasitikrino, ar mažoji nigerė neatsikėlusi 
nuo grindų. Kobas įsuko pikapą į plentą ir stipriau numynė akceleratorių. 

— Kas toliau? — nervingai paklausė Vilardas. 

— Nežinau. — Kobas irgi nervinosi. — Bet turime kažką greitai 
daryti, kol ji neiškruvins visos mano mašinos. Tik pasižiūrėk, ir taip jau 
grindys kruvinos. 

Vilardas minutėlę susimąstė ir išbaigė alų. 

— Numeskime ją kur nors nuo tilto, — didžiuodamasis išmintingai 
pasiūlė. 

— Gera mintis. Velniškai gera mintis, — pagyrė Kobas ir staigiai 
numynė stabdžius. — Duokš dar alaus, — paliepė Vilardui. Šis išsiropštė 
iš kabinos ir nuėjęs atnešė iš kėbulo dvi skardinėles. 

— Ji net šaldytuvą iškruvino, — pranešė, kai jie vėl pajudėjo iš vietos. 


Gvenai Heili nuojauta kuždėjo kažką baisaus. Normaliomis aplinkybėmis 
ji būtų pasiuntusi į parduotuvę kurį nors iš trijų berniukų, bet tie, nubausti 
tėvo, nutremti į daržą ravėti piktžolių. Tonia ir anksčiau viena pati nuei- 
davo į parduotuvę, — iki jos buvo tik mylia — ir ja buvo galima pasitikėti. 
Bet dvi valandas pralaukusi Gvena išsiuntė berniukus paieškoti sesutės. Jie 
manė, kad ji užsuko pas Paundersus pažaisti su daugybe jų vaikų arba iš- 
drįso nueiti toliau už parduotuvės aplankyti savo geriausios draugės Besės 
Pirson. 

Parduotuvėlės šeimininkas ponas Beitsas pasakė, kad ji buvo atėjusi 
ir išėjo maždaug prieš valandą. Paskui Džarvis, vidurinysis iš brolių, rado 
šalikelėje maišelį su pirkiniais. 

Gvena paskambino savo vyrui į popieriaus fabriką, kur jis dirbo, pa- 
skui pasisodino į automobilį Karlą Li jaunesnįjį ir leidosi važinėti aplinkui 
parduotuvę esančiais žvyrkeliais. Juodu nuvažiavo į senų aplūžusių ilgų ba- 
rakų gyvenvietę Greihamo plantacijoje pasitikrinti pas ten gyvenančią tetą, 
gal duktė pas ją. Stabtelėjo prie „Brodvėjaus“ parduotuvės, kuri buvo mylią 
nuo „Beitso gastronomijos“ ir iš grupelės senų juodaodžių sužinojo, kad 
mergytės čia nematyta. Juodu skersai išilgai išvažinėjo žvyrkelius ir dulkė- 
tus lauko keliukus trijų kvadratinių mylių plote aplinkui savo namus. 


Kobui niekaip nesisekė rasti tilto, ant kurio nestovėtų nigerai su meškerė- 
mis. Kur tik juodu beprivažiuodavo, ten stirksodavo po keturis ar penkis 
nigerius su šiaudinėmis skrybėlėmis ir nendrinėmis meškerėmis, — buvo 
persisvėrę per turėklus ir spoksojo į plūdes, — o po kiekvienu tiltu kita jų 
grupelė su tokiomis pat šiaudinėmis skrybėlėmis ir meškerėmis sėdėdavo 
ant kibirų veik visai nejudėdami, tik kartkartėmis nuvydami nuo savęs 
musę ar priplodami moskitą. 

Dabar Kobas buvo ne juokais išsigandęs. Vilardas atsijungė, ir iš jo 
pagalbos nevertėjo tikėtis, taigi Bilis buvo paliktas vienas pats atsikratyti 
mergiūkšte taip, kad ji niekam negalėtų papasakoti. Vilardas knarkė, o jis 
kaip paklaikęs važinėjo žvyrkeliais ir apygardos lauko keliukais, ieškoda- 
mas tilto, rampos ar šiaip kokios nuošalios vietelės prie upės, kur galėtų 
sustoti ir išmesti ją, nepamatytas kokio pustuzinio nigerių su šiaudinėmis 
giūkštė bando stotis. Jis staigiai numynė stabdžius, ir ji trenkėsi ant kėbulo 
grindų tuoj už kabinos, po langeliu. Vilardas atsimušė nuo prietaisų skydo 
ir nuslydo ant grindų, kur toliau knarkė. Kobas vienodai iškeikė juos abu. 

Čatulos ežeras buvo ne kas daugiau, kaip tik didžiulė, sekli, dumbli- 
na, žmonių rankų sukurta kūdra, su žolėmis apaugusia užtvanka viename 
gale, besitęsiančia mylią. Ežeras plytėjo pietvakariniame Fordo apygardos 
kampe, kelis akrus išsikišdamas į Van Biureno apygardą. Pavasariais jis 
išsiskirdavo kaip didžiausias vandens telkinys Misisipės valstijoje. Bet 

baigiantis vasarai lietūs jau būdavo seniai praėję ir saulė kaitindavo 
seklius vandenis, kol tie išgaruodavo. Anksčiau įspūdingos krantų linijos 
atsitraukdavo ir gerokai suartėdavo, o seklus vandens telkinys virsdavo pa- 
prasčiausia rausvai ruda pelke. Iš visų pusių ją maitino begalė upokšnių, 
šaltinių, klampynių ir pora srautų, ganėtinai plačių, kad juos būtų galima 
pavadinti upėmis. Visi šie intakai vertė pastatyti netoliese ežero nemažą 
skaičių tiltų. 

Kaip tik per tuos tiltus dabar skriejo geltonasis pikapas. Kobas iš 
paskutiniųjų stengėsi rasti tinkamą vietą, kurioje pavyktų išmesti nepa- 
geidaujamą keleivę. Jis buvo bepristingąs vilties. Žinojo dar vieną tiltą — 
medinį, siaurą, nutiestą per Miglotąjį upokšnį. Bet prisiartinęs ir ant šio 
pamatė nigerius su nendrinėmis meškerėmis, tad jis įsuko į kažkokį šoninį 
keliuką ir sustabdė sunkvežimaitį, tada atidarė galinį bortą ir išvilkęs įmetė 
negriūkštę į negilią griovą, iš abiejų pusių apaugusią kudzu“. 


Karlas Li Heilis neišskubėjo namo. Žinojo, kaip Gvena greitai susijau- 
dina: ji dažnai skambindavo į fabriką, kai manydavo, kad vaikus kas nors 
pagrobė. Baigiantis darbo laikui jis atsižymėjo tabelyje ir per trisdešimt 
minučių, kurias visada sugaišdavo kelyje, parvažiavo namo. 

Kai įsukęs į žvyruotą kiemo įvažą pamatė stovintį prie priebučio po- 
licijos patrulinį automobilį, jį staiga persmelkė nerimas. Palei ilgoką įvažą 
ir kieme paskirai stovėjo kiti automobiliai, priklausantys Gvenos šeimy- 
nykščiams. Vieno automobilio jis neatpažino. Pro šoninius langus kyšojo 
nendrinės meškerės, o viduje sėdėjo bent septynios šiaudinės skrybėlės. 

Kur Tonia ir berniukai? 

Atidaręs paradines duris išgirdo Gveną verkiant. Po dešinei, mažu- 
tėje svetainėje, pamatė būrį žmonių, palinkusių ties kanapa, ant kurios 
gulėjo kažkokio vaiko figūrėlė, užklota rankšluosčiais ir supama verkiančių 
giminaičių. Jam pajudėjus prie kanapos, verksmas nutilo ir žmonės pasi- 
traukė į šalį. Prie mergytės liko tik Gvena, švelniai glostydama jos plaukus. 
Jis atsiklaupė prie kanapos ir palietė mergytės petį. Prašneko dukteriai, ir 


* Kitaip — skiautėtoji puerarija (Pueraria /obatum) — vijoklinis vienmetis, raudonai purpuri- 
nių žiedų augalas, kilęs iš rytinės Azijos (Japonijoje vadinamas kuzu). 

ji pamėgino nusišypsoti. Iš jos veido buvo likusi vien kruvina masė, nusėta 
gumbais, vietomis perplėšta. Abiejų užtinusių akių vokai sulipę, kraujuo- 
jantys. Žvelgdamas į visiškai susupstytą rankšluosčiais mažutį jos kūnelį, 
sukruvintą nuo pat kulkšnių iki kaktos, tėvas nepajėgė suturėti ašarų. 

Karlas Li paklausė Gveną, kas atsitiko. Ji pradėjo drebėti ir aima- 
nuoti, ir savo brolio buvo išvesta į virtuvę. Karlas Li atsistojo, atsigręžė į 
žmones ir jų pareikalavo pasakyti, kas atsitiko. 

Tyla. 

Jis pareikalavo trečią kartą. Šerifo pavaduotojas Vilis Hastingsas, 
vienas iš Gvenos pusbrolių, žengtelėjo į priekį ir pasakė Karlui Li, kad keli 
žmonės, meškerioję palei Miglotąjį upokšnį, pamatė gulinčią vidur kelio 
Tonią. Mergytė pasakė savo tėtuko vardą, ir jie parvežę ją namo. 

Hastingsas nutilo ir nuleido akis sau į batus. 

Karlas Li stovėjo įrėmęs į jį akis ir laukė. Visi kiti, sulaikę kvapą, nu- 
delbė akis į grindis. 

— Kas atsitiko, Vili? — sušuko Karlas Li, varstydamas jį žvilgsniu. 

Nusukęs akis į langą, Hastingsas lėtai prašneko, pakartodamas, ką 
Tonia papasakojo savo motinai apie baltuosius vyrus ir jų pikapą, apie 
virvę ir medžius, ir kaip skaudėjo, kai jie ją užguldavo. Hastingsas nutilo, 
išgirdęs greitukės sireną. 

Žmonės niūriai vorele išėjo pro duris į priebutį, kur stebėjo greitukės 
brigadą iškraunant neštuvus ir patraukiant į namą. 

Bet sanitarai pusiaukelėje sustojo kieme — pro atsidariusias duris į 
priebutį išžengė Karlas Li su dukra ant rankų. Švelniai kažką jai šnabždėjo, 
o jo skruostais ritosi stambios ašaros. Jis nuėjo prie greitukės galo ir įlipo 
vidun. Sanitarai užtrenkė dureles ir atsargiai paėmė iš jo rankų mergytę. 


Ozis Volsas buvo vienintelis Misisipės valstijoje juodaodis 
šerifas. Per jos naujausią istoriją pasitaikė ir keletas kitų, bet 
šiuo metu jis buvo vienintelis toks ir tuo faktu labai didžia- 
vosi, nes Fordo apygardos gyventojus sudarė septyniasdešimt 
keturi procentai baltųjų, o kiti juodieji šerifai buvo iš tų apygardų, kuriose 

juodųjų gyveno gerokai daugiau. Nuo Rekonstrukcijos“ laikų Misisipės 
valstijoje nebuvo išrinktas nė vienas juodaodis apygardos šerifas ten, kur 
daugumą sudarė baltieji. 

Fordo apygardoje jis gimė ir užaugo, giminiavosi su daugeliu juodųjų 
šeimų, ir net su keliomis iš baltųjų. Po desegregacijos, įvykdytos septinto 
dešimtmečio pabaigoje, jis pateko į pirmą mišrią — baltųjų ir juodų- 
jų — Klantono vidurinės mokyklos abiturientų klasę. Jam norėjosi žaisti 
futbolą netoliese esančio „Senučiuko Misio“ komandoje, bet joje jau buvo 
du juodaodžiai. Tad įstojo į Elkorno valstybinį universitetą (irgi Misisipės 
valstijoje) ir pradėjo žaisti „Avinuose““* besiginančiuoju saugu, bet dėl 
kelio traumos turėjo grįžti atgal į Klantoną. Ilgėjosi futbolo, bet džiaugėsi 
aukštu šerifo postu, ypač per rinkimus, kai už jį baltieji rinkėjai sumesdavo 
daugiau balsų negu už jo baltuosius konkurentus. Baltųjų vaikai mėgo jį, 
nes buvo jiems herojus, futbolo žvaigždė, rodomas per televiziją, ir turėjo 
savo nuotraukas įdėtas žurnaluose. Jų tėvai gerbė Ozį ir balsavo už jį, nes 
buvo kietas faras, nedarąs skirtumo tarp juodųjų ir baltųjų chuliganėlių. 
Baltieji politikai jį palaikė, nes nuo tada, kai tapo šerifu, Fordo apygardoje 
Teisingumo departamentui nebeliko ką veikti. Juodieji dievino jį, nes buvo 
Ozis, vienas iš jų pačių. 

Atsisakęs nuo vakarienės, jis laukė savo būstinėje prie municipalinio 
kalėjimo Hastingso pranešimo iš Heilių namų. Mintyse jau turėjo įtaria- 
mąjį. Šerifo būstinėje Bilis Rėjus Kobas nebuvo svetimas. Ozis žinojo, kad 
vyriokas pardavinėja kvaišalus — tik dar nepasitaikė proga jo nutverti. 
Taip pat žinojo Kobą turint bjaurių charakterio bruožų. 

Budėtojas iškvietė telefonu pavaduotojus, ir kai šie prisistatė į ka- 
lėjimą, Ozis nurodė jiems nustatyti Bilio Rėjaus Kobo buvimo vietą, bet 
nesuimti. Iš viso jis turėjo dvylika pavaduotojų — devynis baltuosius ir tris 
juoduosius. Visi pasklido po apygardą ieškoti prašmatnaus geltono fordo 
pikapo su maištinga konfederatų vėliavėle užpakaliniame lange. 

Kai Hastingsas pasirodė, šerifas kartu su juo išvyko į Fordo apy- 
gardos ligoninę. Kaip paprastai, Hastingsas vairavo, o Ozis siuntė per 


* Šitaip vadinamas 1865-1877 metų laikotarpis, kai po Pilietinio karo federalinė vyriausybė 
vykdė pietinių konfederacinių valstijų pertvarką, prieš šias priimant į Sąjungą (Jungtines Amerikos 
Valstijas). : 

* Anel. „Ramš“ +-/Sent Luiso fitbolė'drofesionalu komanda. 

radiją įsakymus. Antro aukšto laukiamajame jie pamatė visą Heilių šeimos 
klaną. Tetos, dėdės, senoliai, draugai ir šiaip pašaliečiai grūdosi mažame 
kambaryje, o kai kurie laukė ir siaurame koridoriuje. Žmonės šnabždėjosi, 
kai kas tylomis ašarojo. Tonia buvo operacinėje. 

Karlas Li sėdėjo tamsiame kampe ant pigios plastikinės kušetės, gre- 
ta jo — Gvena, o šalia šios — jų berniukai. Rymojo įbedęs akis į grindis, 
nematydamas nieko aplinkui. Padėjusi galvą jam ant peties, Gvena tyliai 
verkė. Berniukai sėdėjo sustingę, rankas pasidėję ant kelių, kartkartėmis 
žvilgtelėdami į savo tėvą, tartum lauktų iš jo žodžių, kurie nuramintų. 

Ozis prasibrovė pro žmonių spūstį, tylomis spausdamas rankas, 
plekšnodamas per nugaras, ir kuždėdamas, kad sugaus piktadarius. Ga- 
liausiai atsiklaupė priešais Karlą ir Gveną. 

— Kaip ji? — paklausė. 

Karlas Li tartum jo nematė. Gvena pravirko dar garsiau, berniukai 
šniurkščiojo ir šluostėsi ašaras. Paplekšnojęs Gvenai kelį, Ozis atsistojo. 
Vienas iš jos brolių išsivedė jį ir Hastingsą į koridorių, toliau nuo šeimos, 
ir paspaudęs Oziui ranką padėkojo, kad atvyko. 

— Kaip ji? — vėl paklausė Ozis. 

— Ne per geriausiai. Dabar ji operacinėje ir veikiausiai kurį laiką ten 
liks. Jai sulaužyti kaulai ir sunkus smegenų sukrėtimas. Išties žiauriai su- 
mušta. Ant kaklo — virvės žymės, lyg jie būtų mėginę ją pakarti. 

— Išžaginta? — paklausė Ozis, jau žinodamas atsakymą. 

— Taip. Ji pasakė savo mamutei, kad jie paeiliui prie jos ėjo ir kad jai 
baisiai skaudėjo. Daktarai tai patvirtino. 

— Kaip Karlas Li ir Gvena? 

— Juodu žiauriai paveikti. Manau, ištikti šoko. Nuo tada, kai atsidūrė 
čia, Karlas Li nepratarė nė žodžio. 

Ozis patikino jį, kad tie du vyrai bus surasti, ilgai tai netruks, o tada 
bus saugiai uždaryti, kur dera. Gvenos brolis pasiūlė paslėpti tuodu kuria- 
me nors kitame kalėjime — dėl jų pačių saugumo. 


———- — 


Trys mylios už Klantono, Ozis parodė į žvyrkelį, atsišakojantį nuo plento. 
— Važiuok ten, — paliepė Hastingsui. Sis išsuko nuo asfalto ir įvai- 
ravo automobilį į aplūžusio namuko ant ratų kiemą. Jau buvo beveik tamsu. 

Pasiėmęs nuo sėdynės „bananą“, Ozis iš visų jėgų sutrinksėjo į na- 
muko duris. 

— Atidaryk, Bampusai! 

Gyvenamoji priekaba visa drebėjo. Bampusas paknopstom puolė į 
tualetą nuleisti vandeniu ką tik pradėtą žolytės suktinę. 

— Atidaryk, Bampusai! — Ozis vis baladojo. — Žinau, tu ten viduje. 
Atidaryk, arba aš išspirsiu duris. 

Bampusas staigiai trūktelėjęs atlapojo duris, ir Ozis įėjo vidun. 

— Žinai, Bampusai, kaskart, kai pas tave atsilankau, užuodžiu kažką 
keista, o klozete nubėga vanduo. Apsirenk kuo nors. Turiu tau darbo. 

— K-ką? 

— Paaiškinsiu lauke, kur oras grynesnis. Tik renkis, ir paskubėk. 

— Kas, jeigu aš nenoriu? 

— Gerai. Rytoj pasimatysiu su probacijos inspektoriumi. 

Ozis nusišypsojo ir grįžo į automobilį. Bobis Bampusas buvo vienas 
iš jo numylėtinių. Prieš dvejus metus lygtinai paleistas į laisvę, jis gyveno, 
galima sakyti, niekuo nesusitepdamas, tik kartkartėmis suklupdavo ir ne- 
atsispirdavo pagundai lengvai parduoti kvaišalą ir greitai užsidirbti vieną 
kitą baksą. Ozis it vanagas stebėjo jį ir žinojo apie tokius sandorius, o 
Bampusas žinojo, kad Ozis žino; todėl Bampusas paprastai itin uoliai 
sutikdavo padėti savo draugui, šerifui Volsui. Galutinis planas buvo su 
Bampuso pagalba pričiupti Bilį Rėjų Kobą prekiaujant kvaišalais, bet kol 
kas tai teko atidėti vėlesniam laikui. 

Po kelių minučių Bobis išžygiavo laukan, tebesikamšydamas į kelnes 
marškinius ir užsidarinėdamas užtrauktuku antuką. 

— Ir ko dabar ieškote? — pasidomėjo jis. 

— Bilio Rėjaus Kobo. 

— Nebus vargo. Galite surasti jį ir be manęs. 

— Užsičiaupk ir klausykis. Manome, kad Kobas susijęs su išprie- 
vartavimu šiandien popiet. Juodaodė mergytė išžaginta dviejų baltųjų, ir, 
manau, ten dalyvavo Kobas. 

— Nepanašu, kad Kobas prievartautų, šerife. Jo sritis — kvaišalai, 
prisimenate? 


— Užsičiaupk ir klausykis. Prieš penkias minutes jo pikapas pa- 

stebėtas prie Hju baro. Pavaišink jį alumi. Sumeskite partijikę biliardo 
ar kauliukais, bet ką. Sužinok, ką jis šiandien veikė. Su kuo buvo? Kur 
lankėsi? Juk žinai, kaip jis mėgsta kalbėti, tiesa? 

— Tiesa. 

— Kai jį surasi, iškart skambink mūsų budėtojui. Tada bus perduota 
žinia man. Aš sukinėsiuos kur nors netoliese. Supratai? 

— Žinoma, šerife. Be vargo. 

— Bus dar klausimų? 

— Aha. Šiuo metu aš ant ledo. Kas už tai sumokės? 

Ozis pakišo jam dvidešimtinę ir įsėdo į automobilį. Hastingsas pa- 
judėjo iš vietos, palei ežerą vairuodamas Hju baro link. 

— Manote, juo galima tikėti? — paklausė jis. 

— Kuo? 

— Tuo bernu Bampusu. 

— Žinoma, galima. Nuo tada, kai lygtinai išėjo į laisvę, pasirodė la- 
bai patikimas. Jis geras bernas, dažniausiai stengiasi gyventi dorai. Palaiko 
savo vietos šerifą ir padarytų viską, ko paprašyčiau. 

— Kodėl? 

— Mat prieš metus jį nutvėriau su dešimt uncijų žolės. Jau metus 
po cypės gyveno laisvėje, kai pagavau jo brolį su uncija ir pasakiau, kad 
dabar jam šviečiasi trisdešimt metų už grotų. Jis apsiverkė, visai suskydo, 
pražliumbė kameroje visą naktį, o rytą jau buvo pasirengęs kalbėti. Pasakė, 
kad kvaišalų jam parūpina brolis Bobis. Na, aš jį paleidau ir nuvykau pas 
Bobį. Pabeldžiau į duris ir išgirdau klozete nuleidžiamą vandenį. Nesisku- 
bino man atidaryti, tad išspyriau duris. Radau jį vien su apatiniais tūlyje, 
besistengiantį atkimšti klozetą. Visur aplinkui mėtėsi kvaišalai. Nežinau, 
kiek jų spėjo nuleisti į kanalizaciją, bet didžiuma išplaukė vėl į paviršių, 
nes vanduo plūdo atgal. Taip jį išgąsdinau, kad iš baimės prisišlapino į 
trauzus. 

— Nejuokaujate? 

— Ne. Bernas visas apsimyžo. Tai bent vaizdas — stovi ten šlapiais 
trauzais, su gumine tualeto pompa vienoje rankoje ir kvaišalu — kitoje, o 
į patalpą iš klozeto puodo per kraštus verčiasi vanduo. 

— Ką darėte? 

— Pagrasinau, kad užmušiu jį. 

— O ką jis? 

— Pravirko. Verkė pasikūkčiodamas kaip kūdikis. Vebleno apie savo 
mamutę ir kalėjimą, dar kažką tokio. Prisiekinėjo daugiau niekada nenu- 
sižengsiąs įstatymams. 

— Suėmėte jį? 

— Ne, tiesiog man jo pagailo. Griežtai išbariau ir dar kiek pagrasi- 
nau. Ten pat tūlyje paėmiau jį lygtinei priežiūrai. Nuo to laiko dirbti su 
juo — vienas malonumas. 

Atvažiavę prie Hju baro, žvyruotoje automobilių aikštelėje juodu pa- 
matė Kobo sunkvežimaitį, dar pustuzinį kitų pikapų ir visais keturiais ra- 
tais varomų visureigių. Sustojo plente kiek toliau nuo Hju baro, už juodųjų 
bažnyčios ant kalvos, iš kur gerai buvo matytis smuklė, arba „užbėgėlė“, 
kaip ją švelniai vadino nuolatiniai klientai. Kita patrulinė mašina slėpėsi 
už medžių guoto kitame plento gale. Po kelių akimirkų į aikštelę priešais 
užbėgėlę atrūkęs įvairavo Bampusas. Staigiai numynęs stabdžius pažėrė 
aplinkui žvyrą ir dulkes, paskui atbulom įsistūmė šalia Kobo pikapo. Iš- 
lipęs iš automobilio apsidairė ir nerūpestingu žingsniu patraukė į barą. Po 
pusvalandžio budėtojas pranešė Oziui, kad informatorius surado subjektą, 
baltąjį, Hju bare, įstaigėlėje palei 305-ąjį plentą, netoli ežero. Nepraėjo nė 
kelių minučių, kai atvažiavo dar du patruliniai automobiliai ir pasislėpė čia 
pat šalimais. Visi ėmė laukti. 

— Kodėl jūs toks įsitikinęs, kad tai Kobo darbas? 

— Nesu įsitikinęs. Tik taip nujaučiu. Mergytė pasakė, kad tai buvo 
sunkvežimaitis su blizgančiais ratais ir didelėmis padangomis. 

— Paiešką tai susiaurina iki dviejų tūkstančių. 

— Ji taip pat pasakė, kad sunkvežimaitis buvo geltonas, atrodė visai 
naujas ir ant užpakalinio lango kabėjo didelė vėliava. 

— Taigi įtariamųjų sumažėja iki dviejų šimtų. 

— Galbūt dar mažiau. Kiek iš tokių bjaurumu prilygsta Biliui Rėjui 
Kobui? 

— Kas, jeigu tai ne jis? 

— Jis. 

— O jeigu ne? 

— Netrukus žinosime. Jis didelis plepys, ypač kai geria. 

Dvi valandas jie laukė ir stebėjo atvažiuojančius ir nuvažiuojančius 

pikapus. Sunkvežimių vairuotojai, medkirčiai, popieriaus fabriko darbi- 
ninkai, fermerių samdiniai pasistatydavo pikapus ir džipus Žvyruotoje 
aikštelėje ir įžirgliodavo vidun išgerti, sumesti partiją biliardo, pasiklausyti 
orkestrėlio, bet svarbiausia — pasidairyti kokios nors užklydusios moters. 
Kai kurie išeidavo ir patraukdavo į Enės barą šalimais, kur užtrukdavo 
kelias minutes ir vėl grįždavo pas Hju. Enės užbėgėlė buvo tamsesnė tiek 
viduje, tiek ir iš lauko, joje stigo spalvingų alaus reklamų ir tikros, „gyvos“ 
muzikos, kurios darė Hju barą tokį populiarų tarp vietinių. Enės smuklė 
buvo žinoma kaip vieta, kurioje prekiaujama kvaišalais, o pas Hju galėjai 
gauti viską — pasiklausyti muzikos, susirasti moterių, smagiai praleisti lai- 
ką, pažaisti prie žaidimų automatų, sulošti kauliukais, pašokti ir iki soties 
prisižiūrėti, kaip švaistomasi kumščiais. Vienos triukšmingos peštynės iš- 
virto pro duris į automobilių aikštelę, kur grupė įšėlusių raudonsprandžių 
kaip pakliūva spardė ir kumščiavo vienas kitą, kol išsikvėpė ir grįžo prie 
kauliukų stalo. 

— Tikiuosi, tarp jų nebuvo Bampuso, — pakomentavo šerifas. 

Tualetai viduje buvo ankšti ir bjauriai pridergti, todėl daugelis klien- 
tų verčiau pasirinkdavo nusilengvinti automobilių aikštelėje tarp pikapų. 
Ypač tai pasitvirtindavo pirmadieniais, kai vakaras su pigiu alumi po de- 
šimt centų sutraukdavo raudonsprandžius iš keturių apygardų, ir kiekvie- 
nas sunkvežimaitis aikštelėje būdavo apčiurškiamas bent tris kartus. Bent 
sykį per savaitę koks nors iš niekuo dėtų pravažiuojančių automobilistų 
likdavo sukrėstas to, ką jis ar ji pamatydavo automobilių aikštelėje. Tokiais 
atvejais Oziui tekdavo įsikišti ir sulaikyti kokį vieną viešosios tvarkos pa- 
žeidėją. Šiaip jis palikdavo tokias vietas ramybėje. 

Abiejose užbėgėlėse būdavo pažeidžiama daugybė įstatymų. Azar- 
tiniai lošimai, kvaišalai, nelegaliai pardavinėjamas viskis, nepilnamečiai, 
per vėlai užtrenkia lankytojams duris ir t. t. Netrukus po to, kai buvo pir- 
mąsyk išrinktas, Ozis padarė klaidą — iš dalies dėl skubotų per rinkimų 
kampaniją duotų pažadų — ir uždarė visas apygardos smukles. Tai buvo 
baisi klaida. Nusikalstamumo lygis staigiai pašoko aukštyn. Municipalinis 
kalėjimas buvo perpildytas. Teisme nagrinėjamų bylų sąrašai ilgėjo. Susi- 
vieniję raudonsprandžiai karavanais traukė į Klantoną, kur pasistatydavo 
automobilius aikštėje aplink teismo rūmus. Šimtai jų. Kasnakt jie už- 
plūsdavo aikštę, gerdavo, mušdavosi, leisdavo garsią muziką ir šūkalodavo 

nešvankybes pasibaisėjusiems miestelėnams. Kasryt aikštė panėšėjo į 
sąvartyną su visur išmėtytais buteliais ir skardinėlėmis. Ozis uždarė ir 
juodųjų smukles, ir per mėnesį patrigubėjo įsilaužimų į namus, plėšimų, 
padurtųjų. Per savaitę įvyko dvi žmogžudystės. 

Galiausiai, kai mieste įsigalėjo tartum apgulos padėtis, grupelė vietos 
dvasininkų slapčia susitiko su Oziu ir meldė jį neperlenkti lazdos dėl už- 
eigėlių. Jis mandagiai priminė, kad kaip tik jie per rinkimų kampaniją 
primygtinai reikalavę jas uždaryti. Dvasininkai prisipažino klydę ir prašė 
atleisti varžtus. Taip, jie palaikysią jį ir per kitus rinkimus. Ozis įsiklausė į 
jų žodžius, ir gyvenimas Fordo apygardoje grįžo į normalias vėžes. 

Ozis nebuvo patenkintas, kad jo apygardoje tokios įstaigos klesti, 
saugesni, kai smuklės atdaros. 

Pusę vienuoliktos budėtojas per radiją pranešė, kad prie telefono in- 
formatorius ir norįs pasimatyti su šerifu. Ozis nurodė savo buvimo vietą, 
ir po minutės jie stebėjo Bampusą išnyrant pro duris ir nušlitiniuojant prie 
savo sunkvežimaičio. Prasisukusiomis padangomis vėl pažėręs žvyro, jis 
nurūko bažnyčios link. 

— Jis girtas, — konstatavo Hastingsas. 

Perlėkęs bažnyčios automobilių aikštelę, Bampusas žvygindamas pa- 
dangas sustojo kelios pėdos iki patrulinio automobilio. 

— Sveikutis, šerife! — riktelėjo jis. 

— Kodėl taip ilgai? 

— Juk sakėte, kad turiu visą naktį. 

— Suradai jį prieš dvi valandas. 

— Teisybė, šerife, bet ar kada nors esate mėginęs išleisti dvidešimt 
dolerių alui, kai skardinėlė kainuoja tik penkiasdešimt centų? 

— Tu girtas? 

— Ne, tik pasilinksminęs. Gal dar man dvidešimtinę? 

— Ką sužinojai? 

— Apie ką? 

— Apie Kobą! 

— Ak taip, jis tikrai ten. 

— Žinau, kad ten! Ką dar? 

Bampuso veide šypsena dingo, akys nukrypo į užbėgėlę tolumoje. 

— Jis iš to juokiasi, šerife. Atseit puikus pokštas. Sako galiausiai ra- 
dęs nekaltą nigerę. Kažkas paklausė, kelerių ji metų, o Kobas atsakė — aš- 
tuonerių ar devynerių. Visi juokėsi. 

Hastingsas užsimerkė ir nuleido galvą. Sugriežęs dantimis, Ozis nu- 
suko akis į šalį. 

— Ką dar jisai sakė? 

— Žiauriai nusitašęs. Nieko rytą nebeprisimins. Pasakė, kad ji miela 
nigeriukė. 

— Kas buvo su juo? 

— Pitas Vilardas. 

— Jis irgi ten? 

— Taip, abu iš to springsta juoku. 

— Kur jie? 

— Kairiojoje pusėje, šalia kiniško biliardo automatų. 

Ozis nusišypsojo. 

— Gerai, Bampusai. Puikiai suveikei. Dabar nyk iš čia. 

Hastingsas susisiekė per radiją su budėtoju ir pasakė jam dvi pa- 
vardes. Budėtojas persiuntė pranešimą šerifo pavaduotojui Luniui, kuris 
buvo pasistatęs automobilį gatvėje priešais apygardos teisėjo Perio Balar- 
do namą. Lunis nuskubėjo prie durų, paspaudė durų skambučio mygtuką 
ir įteikė teisėjui dvejus priesaika sutvirtintus raštiškus parodymus ir du 
arešto orderius. Balardas pasirašė ant orderių ir grąžino juos Luniui, kuris 
padėkojo jo prakilnybei ir pasišalino. Po dvidešimties minučių Lunis per- 
davė orderius Oziui, laukiančiam už bažnyčios. 

Lygiai vienuoliktą orkestrėlis nutilo vidur dainos, kauliukai dingo 
nuo stalo, šokėjai sustingo, į biliardo rutulius nebetrinksėjo lazdos. Kažkas 
įjungė visas šviesas. Dešimtys porų akių stebėjo šerifą ir jo žmones pamažu 
didingai žengiančius per šokių aikštelę ir staliuko šalia žaidimų automatų 
link. Prie nukrauto tuščiomis skardinėlėmis staliuko atskiroje kabinoje 
sėdėjo Kobas, Vilardas ir dvejetas kitų. Priėjęs Ozis išsišiepė Kobui. 

— Atleiskite, sere, bet mes čia neįsileidžiame nigerių, — išpyškino 
Kobas, ir ketvertas pratrūko kvatotis. Ozis tebesišypsojo. 

Juokui nutilus, Ozis prašneko: 

— Ką, vaikinai, smagiai linksminatės, taip, Bili Rėjau? 

— Linksminamės. 

— Atrodo. Man nemalonu nutraukti linksmybes, bet jūs ir ponas 
Vilardas turite eiti su manimi. 

— Kur eiti? — sunerimo Vilardas. 

— Pasivažinėti. 

— Niekur aš nesijudinu, — suurzgė Kobas. Sulig tais žodžiais dveje- 
tas kitų nėrė nuo staliuko ir įsimaišė tarp žiūrovų. 

— Aš jus abu areštuoju, — pareiškė Ozis. 

— Orderius turite? — paklausė Kobas. 

Hastingsas išsitraukė orderius, ir Ozis numetė juos ant stalo tarp 
alaus skardinėlių. 

— Aha, turime. Nagi, stokitės. 

Vilardas beviltiškai spoksojo į Kobą, kuris nugėręs alaus atkirto: 

— Į kalėjimą aš nevažiuosiu. 

Lonis padavė Oziui guminį „bananą“ — ilgiausią ir juodžiausią, koks 
tik kada nors buvo paleistas į darbą Fordo apygardoje. Vilardas atrodė iš- 
tiktas panikos. Ozis paėmė „bananą“, užsimojo ir trenkė per vidurį stalo. 
Alaus skardinėlės ir putos pasklido į visas puses. Vilardas pašoko, suglaudė 
riešus ir atkišo juos Luniui, kuris jau laukė su antrankiais. Vyriokas buvo 
išvilktas laukan ir įgrūstas į patrulinį automobilį. 

Ozis lengvai stukseno lazda sau į kairį delną ir vypsojo žvelgdamas 
į Kobą. 

— Turite teisę tylėti. Viskas, ką pasakysite, gali būti panaudota prieš 
jus teisme. Turite teisę į advokatą. Jeigu tokio neišgalite nusisamdyti, jums 
parūpins jį valstija. Bus klausimų? 

— Aha, kiek laiko? 

— Pats laikas į kalėjimą, veikėjau. 

— Nešdinkis velniop, nigeri. 

Ozis sugriebė jį už plaukų ir iškėlė iš kabinos, paskui prispaudė veidu 
prie grindų. Įrėmė kelį jam į stuburą ir prakišo po gerkle „bananą“, tada 
kilstelėjo šį aukštyn, giliau spausdamas nugarą keliu. Kobas klykė, kol 
„bananas“ pradėjo traiškyti jam gerklas. 

Antrankiai kaipmat buvo uždėti, ir Ozis nusitempė jį už plaukų per 
visą salę, laukan pro duris, paskui žvyruota aikštele ir įmetė ant galinės 
automobilio sėdynės greta Vilardo. 

Žinia apie išprievartavimą greitai pasklido po apylinkę. Dar daugiau 
draugų ir giminių susikimšo į laukiamąjį ir artimiausius koridorius. Tonia 
išvežta iš operacinės, ir jos būklė įvardyta kaip kritinė. Ozis koridoriuje 
šnektelėjo su Gvenos broliu ir pasakė apie areštus. Taip, tai jie, buvo tuo 
tikras. 


Persivertęs per savo žmoną, Džeikas Brigansas išsiropštė iš 

lovos ir netvirtu žingsniu pasuko į mažutį vonios kambarį, 

kuris buvo visai čia pat, vos už kelių pėdų, pakeliui patamsyje 

apgraibom ieškodamas bjauriai žviegiančio žadintuvo. Surado 
ten, kur vakare ir buvo palikęs. Staigiai, piktai tėkštelėjęs delnu mygtuką, 
nutildė prakeiktąjį mechanizmą. Švytinčios tamsoje rodyklės rodė 5.30 
ryto. Buvo trečiadienis, gegužės 15-a. 

Sekundėlę jisai stovėjo tamsoje, uždusęs, apimtas kažkokio siaubo, 
sparčiai tvaksinčia širdimi. Spoksojo į žioruojančius iš ciferblato fluo- 
rescencinius skaičiukus. Nekentė to laikrodžio. Šaižų jo žviegesį galėjai 
girdėti visoje gatvėje. Kasryt, kai tas bjaurybė pratrūkdavo, jam mažne 
sustodavo širdis. Pasitaikydavo, maždaug dusyk per metus, kai jam pa- 
sisekdavo išstumti iš lovos ant grindų Karlą, kuri prieš vėl atsiguldama 
galbūt išjungs skambutį. Tačiau dažniausiai ji neatjausdavo. Laikė jį be- 
pročiu, kad taip anksti keliasi. 

Žadintuvas stovėjo ant palangės, taigi Džeikui tekdavo šiek tiek 
pasijudinti, kad jį nutildytų. Sykį atsikėlęs, jis nebeleisdavo sau sugrįžti 
po apklotais. Tokia buvo jo taisyklė. Vienu metu žadintuvas stovėdavo 
prie lovos ant naktinio staliuko ir jo garsumas būdavo susilpnintas. Karla 
ištiesdavo ranką ir jį nutildydavo, dar nespėjus Džeikui bent kiek išgirsti. 
Tada jis išmiegodavo iki septynių ar aštuonių ir taip sugadindavo sau visą 
dieną. Nebesuspėdavo atsirasti kontoroje septintą, o tai buvo dar viena jo 
taisyklė. Todėl žadintuvas buvo perkeltas į vonios kambarį ir puikiai at- 
likdavo savo paskirtį. 

Džeikas žengtelėjo prie kriauklės, atsuko čiaupą ir sumirkė šaltu van- 
deniu veidą ir plaukus. Tada įjungė šviesą ir pasibaisėjęs išsižiojo, išvydęs 

vaizdą veidrodyje. Rudi lygūs jo plaukai stirksojo į visas puses ir pernakt 
bent du colius buvo pasitraukę toliau nuo antakių. Arba sumažėjo plaukų, 
arba kakta vis auga. Akys apsiblaususios, užbrinkusios, jų kampučiuose 
susikaupusi kažkokia balta šlykštynė. Apkloto siūlė palikusi kairiajame 
skruoste ilgą skaisčiai raudoną įspaudą. Palietė jį, paskui patrynė, svarsty- 
damas, ar iki darbo dienos pradžios tas išnyks. Dešiniu delnu nubraukęs 
atgal plaukus, ėmėsi tyrinėti jų pradžią kaktoje. Trisdešimt dvejų, jis dar 
neturėjo nė vieno žilo plauko. Žilumas — ne bėda. Tik bėda — plikimo 
pobūdis, Džeiko gerokai paveldėtas iš abiejų gimdytojų. Jis troško gausios, 
tankios ševeliūros, prasidedančios per colį virš antakių. Plaukų vis dar už- 
tektinai, guodė jį Karla. Bet ilgai jie neišsilaikys, kai tokiu tempu dingsta. 
Ji taip pat drąsino, kad tebesąs toks pat gražus kaip ir anksčiau, ir jis tikėjo 
ja. Ji paaiškino, kad atsitraukiantys nuo kaktos plaukai suteikia jam bran- 
dumo išvaizdą, o jaunam advokatui tai labai svarbu. Ir tuo jis tikėjo. 

Tačiau kas tada pasakytina apie pagyvenusius, nuplikusius advokatus 
ar netgi brandaus vidutinio amžiaus, irgi nuplikusius? Kodėl plaukai ne- 
galėtų sugrįžti, kai jam atsiras raukšlių ir sužels žandenos, ir kai atrodys 
itin brandžiai? 

Stovėdamas po dušu, Džeikas mąstė apie tokius dalykus. Po dušu jis 
prausdavosi greitai, nusiskusdavo ir apsirengdavo irgi greitai. Mat lygiai 
šeštą privaląs būti „Kavos bare“ — dar viena taisyklė. Kambaryje jis už- 
degė visas šviesas, trinksėjo ir baladojosi stalčiais ir sieninės drabužinės 
durimis, stengdamasis pažadinti Karlą. Įprastas ryto ritualas, kai jai ne- 
reikėjo vesti mokykloje pamokų. Kiek kartų jis aiškinęs jai, kad prieš akis 
visa diena, kai galėsianti atsigriebti prarasto miego, ir kad šios ankstyvos 
akimirkos turi būti leidžiamos drauge. Ji suniurzgėdavo ir nulįsdavo dar 
giliau po apklotais. Jau apsirengęs, Džeikas visomis keturiomis užšokdavo 
ant lovos ir bučiuodavo žmoną į ausį, žemyn į kaklą ir visą veidą, kol 
galiausiai ji nustumdavo jį. Tada jis nutraukdavo nuo lovos apklotus ir 
juokdavosi, o Karla susirietusi drebėdavo ir maldaudavo užkloti. Tačiau jis 
nepaklusdavo ir grožėdavosi jos tamsiomis, įdegusiomis, dailiomis, bemaž 
tobulomis kojomis. Platūs trumpi naktinukai žemiau juosmens nieko ne- 
dengė, ir jam kildavo begalė gašlių minčių. 

Kokį sykį per mėnesį šis ritualas tapdavo nebevaldomas. Ji neprotes- 
tuodavo, ir apklotai būdavo sutartinai numetami į šalį. Tokiais rytais Dže- 

kas nusirengdavo dar greičiau, ir sulaužydavo bent tris iš savųjų taisyklių. 
Štai kaip buvo pradėta Hana. 

Bet šįryt buvo kitaip. Jis užklojo žmoną, švelniai pabučiavo ir už- 
gesino šviesas. Ji lengviau atsiduso ir vėl užmigo. 

Nuėjęs koridoriumi, jis tyliai atidarė Hanos kambario duris ir atsi- 
klaupė prie jos lovytės. Hana buvo ketverių metukų, vienturtė duktė, ir 
daugiau vaikų nenusimatė. Gulėjo lovytėje supama lėlių ir kimštinių 
žvėrelių. Jis lengvai pabučiavo ją į skruostuką. Buvo graži kaip ir jos mo- 
tina, abi savo išvaizda ir elgsena vienodos. Abi didelių melsvai pilkų akių, 
kurios, jeigu tik prireikdavo, akimirksniu apsiašarodavo. Abi tokių pat 
tamsių šukuosenų — plaukus kirpdavosi pas tą patį kirpėją vienu metu. 
Jos net rengėsi panašiai. 

Džeikas dievino dvi savo gyvenimo moteris. Taigi atsisveikindamas 
darsyk pabučiavo antrąją ir nupėdino į virtuvę sutaisyti kavos Karlai. Iš- 
eidamas paleido Maksą, mišrūną, pasilakstyti į galinį kiemą, kur šis iškart 
nusišlapino ir tuo pat metu aplojo ponios Pikl, kaimynės, katę. 

Mažai žmonių pasitikdavo rytą taip, kaip tą darė Džeikas Brigansas. 
Žvaliai nužingsniavęs į įvažos galą, jis išėmė iš pašto dėžutės ir parnešė 
Karlai laikraščius. Nors buvo dar tamsu, giedras dangus ir vėsa jau žadėjo 
greitai ateisiančią vasarą. 

Sustojęs jis tyrinėjo abiejuose Adamso gatvės galuose tamsą, paskui 
apsisukęs pasigrožėjo savo namais. Fordo apygardoje du namai buvo 
įtraukti į Nacionalinį istorinio paveldo registrą, ir vienas iš jų priklausė 
Džeikui Brigansui. Nors ir nesyk pastatas buvo pakartotinai įkeistas, 
jis didžiavosi savo namu. Devynioliktojo amžiaus karalienės Viktorijos 
epochos stiliaus, jį pasistatė vienas į pensiją išėjęs geležinkelių valdybos 
tarnautojas, kuris pasimirė per pirmąsias Kūčias savo naujoje buveinėje. 
Masyvų fasadą per vidurį dabino frontonas su valminiu stogu, išsikišantis 
virš plataus, vidun įleisto paradinio įėjimo. Po frontono kraigu — nedi- 
delis raižyto medžio portikas, dengiantis priebutį. Penkios jį prilaikančios 
kolonos nudažytos balta ir pilkai melsva spalvomis. Visos kolonos — su 
rankų darbo gėlių rašto raižiniais, ir kiekviename pavaizduotos vis skirtin- 
gos gėlės — narcizai, irisai ir saulėgrąžos. Kolonas jungianti tvorelė — iš 
dailių medinių pinučių. Antrame aukšte — trys erkeriai vėrėsi į nediduką 
balkoną, o šio kairėje aukštyn stiebėsi aštuoniakampis bokštas su spalvoto 

stiklo langais, iškylantis aukščiau kraigo ir užsibaigiantis smaile su geleži- 
nio Aerono skiautere. Žemiau bokšto ir į kairę nuo priebučio — plati, daili 
veranda ornamentuotais turėklais, pratęsta nuo namo ir sudaranti stoginę 
automobiliams. Fasado sienų plokštės sudarė įmantrios puošybos kolia- 
žą — iš kedro malksnų, geldučių, žuvų žvynų, painiai rangytų trikampėlių 
ir miniatiūrinių verpsčių. 

Karla susirado Naujajame Orleane dažymo konsultantą, ir keistuolis 
parinko šešias pagrindines spalvas — daugiausia atspalvius mėlynos, 
žalsvai mėlynos, persikų ir baltos. Namo dažymas truko du mėnesius ir 
kainavo Džeikui penkis tūkstančius dolerių, į tai neįskaičiuojant begalę 
valandų, kurias juodu su Karla karstėsi kopėčiom ir gramdė karnizus. Ir 
nors jis ne itin žavėjosi kai kuriomis spalvomis, taip ir neišdrįso pasiūlyti 
namą perdažyti. 

Kaip ir kiekvienas karalienės Viktorijos epochos stiliaus statinys, na- 
mas nuostabiai skyrėsi iš kitų. Turėjo kažkokio pikantiško, provokuojančio 
žavumo, kurį teikė jo originali, džiaugsminga, bemaž vaikiška išvaizda. 
Karla troško jo dar prieš jųdviejų vedybas, ir kai savininkas Memfyje 
galiausiai pasimirė, o valda buvo uždaryta, juodu nusipirko namą kone 
pusvelčiui, nes niekas kitas jo nenorėjo. Mat dvidešimt metų stovėjo ap- 
leistas. Juodu smarkiai įsiskolino dviem iš trijų Klantono bankų ir kitus 
trejus metus plūkėsi, liejo prakaitą, puoselėdami savąją vietos įžymybę. 
Dabar žmonės važiuodami pro šalį jį totografuodavo. 

Trečiam vietiniam bankui buvo įkeistas Džeiko automobilis, vienin- 
telis Fordo apygardoje „Saab“. Ir dargi raudonas sabas. Jis nušluostė nuo 
priekinio stiklo rasą ir atsirakino dureles. Maksas tebelojo ir pažadino 
pulką mėlynųjų kėkštų, gyvenančių ponios Pikl kleve. Šie atsisveikindami 
čerškėjo Džeikui, o jis šypsojosi ir švilpė jiems atgalios. Sėdęs prie vairo, 
atbuline eiga išriedėjo į; Adamso gatvę. Nuvažiavęs du kvartalus rytų 
kryptimi, prie sankryžos su Džefersono gatve pasuko į pietus, kur dar už 
dviejų kvartalų ji baigėsi, atsiremdama į Vašingtono gatvę. Džeikas dažnai 
stebėdavosi, kodėl kiekvienas Pietų miestukas turi po Adamso, Džeferso- 
no ir Vašingtono gatvę, bet tik ne Granto ar Linkolno. Vašingtono gatvė 
tęsėsi iš rytų į vakarus šiauriniu Klantono aikštės pakraščiu. 

Kadangi Klantonas buvo apygardos centras, jis turėjo aikštę, o vidur 
aikštės, savaime suprantama, stūksojo teismo rūmai. Generolas Klantonas 

išplanavo miestą labai apgalvotai, aikštė buvo ilga ir plati, o vejai priešais 
teismo rūmus paunksnę teikė didžiuliai 4žuolai, pasodinti lygiais tarpais 
viena eile. Fordo apygardos teismo rūmai jau buvo gerokai įžengę į savo 
antrą šimtmetį, pastatyti po to, kai jankiai sudegino ankstesniuosius. Fasa- 
du jie įžūliai stovėjo atgręžti į pietus, lyg mandagiai ir amžinai atėjūnams 
iš šiaurės sakytų — pabučiuokite man į subinę. Buvo seni ir didingi, su 
baltomis kolonomis, besirikiuojančiomis palei fasadą ir juodomis langinė- 
mis, kuriomis nakčiai buvo uždaroma dešimtys langų. Iš pradžių buvusios 
raudonos, plytos jau seniai nudažytos baltai, ir kas ketveri metai skautai 
užtepdavo storą sluoksnį emalinių dažų, vykdydami savo tradicinę vasaros 
iniciatyvą. Išleistos per kažkiek metų kelios paskolų obligacijų laidos su- 
teikė galimybę pridurti papildomų priestatų ir rūmus renovuoti. Veja apie 
juos buvo užlaikoma švari ir tvarkingai nukirpta. Dukart per savaitę ją 
prižiūrėdavo iš kalėjimo atsiųsta šio klientų brigada. 

Klantone buvo trys kavinukės, — dvi baltiesiems ir viena juodie- 
siems, — visos pagrindinėje aikštėje. Nebuvo nusižengiama įstatymams 
ar neįprasta, jeigu koks baltasis užeidavo pavalgyti „Pas Klodą“, į juodųjų 
kavinę vakarinėje aikštės pusėje. Antra vertus, juodiesiems buvo saugu 
valgyti „Arbatinėje“, pietiniame jos pakraštyje, arba „Kavos bare“ prie 
Vašingtono gatvės. Tačiau juodieji ten neužsukdavo, nes jiems buvo pa- 
sakyta, kad vėl galėtų sugrįžti į aštuntąjį dešimtmetį, rasinės nesantaikos 
laikotarpį, kai pradėta vykdyti desegregacija. Džeikas penktadieniais „Pas 
Klodą“ valgydavo pagamintą ant atviros ugnies kepsnį — beje, kaip ir 
daugelis Klantono liberalų, baltųjų. Bet šešis kartus per savaitę jis rytais 
pastoviai lankydavosi mažučiame „Kavos bare“ prie Vašingtono gatvės. 

Pastatęs joje priešais savo kontorą sabą, jis nuėjo į „Kavos barą“, esan- 
tį trimis namais toliau. Įstaigėlė atsidarydavo valandą anksčiau už kitas ir 
dabar buvo pilna lankytojų. Padavėjos zujo nešiodamos kavą ir pusryčius, 
pakeliui vis persimesdamos vienu kitu žodeliu su fermeriais, mechanikais 
ir šerifo pavaduotojais, kurie, o ne „baltosios apykaklės“ — įstaigų tar- 
nautojai ir šiaip protinio darbo žmonės — buvo nuolatiniai šios vietos 
klientai. „Baltosios apykaklės“ rytais rinkdavosi valandą vėliau „Arbati- 
nėje“ kitapus aikštės ir aptarinėdavo šalies politiką, tenisą, golfą ir akcijų 
biržą. “Kavos bare“ buvo kalbama apie vietines politikos aktualijas, futbolą 
ir ešerių žūklę. Džeikas buvo vienas iš nedaugelio „baltųjų apykaklių“, 

kuriam leista vadintis nuolatiniu „Kavos baro“ svečiu. Prastesnių profesijų 
lankytojai jį mėgo ir priimdavo kaip savą: mat vienu ar kitu metų būdavo 
suradę kelią į jo kontorą, kai reikėdavo surašyti testamentą, parengti kokį 
nors nuosavybės pardavimo dokumentą, tvarkyti skyrybų reikalus, gintis 
teisme ir dėl daugybės kitų iškilusių problemų. Pasirinkę jį, jie pasakodavo 
anekdotus apie suktus teisininkus, bet Džeikas turėjo storą odą ir į tokius 
juokelius nereaguodavo. Per pusryčius būdavo prašomas paaiškinti Aukš- 
čiausiojo Teismo nutartis ir kitas teisines keistenybes, taigi „Kavos bare“ 
jis teikdavo ir nemažai juridinių konsultacijų už dyką. Džeikas mokėjo 
prasiskverbti pro nereikalingus plepalus ir išgauti pačią reikalo esmę. Už 
tai buvo vertinamas. Žmonės ne visada su juo sutikdavo, tačiau išgirsdavo 
sąžiningus atsakymus. Retsykiais ir susiginčydavo, tačiau abiem pusėms 
niekada nelikdavo nuoskaudos. 

Džeikas įžengė į kavinukę šeštą, ir truko penkias minutes, kol su 
kiekvienu sveikinosi, spaudė rankas, plekšnojo per nugarą, malonino 
mažučiais komplimentais padavėjas. Kai pagaliau atsisėdo prie stalo, 
Dela, padavėja, kurią labiausiai mėgo, jau buvo atnešusi kavos ir įprastą 
pusrytį — skrebučio riekelę, džemo ir kukurūzų košės. Paplekšnojo jam 
ranką, pavadino aukseliu bei brangučiu ir apskritai bruzdėjo aplinkui. 
Nors juokaudavo ir apsikeisdavo šmaikštybėmis ir su kitais, Džeikui visa- 
da skirdavo ypatingą dėmesį. 

Pusryčiavo jis kartu su Timu Nanliu, mechaniku iš „Chevrolet“ tech- 
ninio aptarnavimo centro, ir dviem broliais, Bilu ir Bertu Vestais, kurie 
dirbo avalynės fabrike šiauriau miesto. Sulaistęs košę aštriu „Tabasco“ pa- 
dažu, įgudusiai išmaišė ją su duonos riekele. Ant skrebučio storai užsitepė 
naminio braškių džemo. Tinkamai viską pasirengęs, paragavo kavos ir įni- 
ko doroti valgį. Jie pusryčiavo greitai, aptarinėdami, kaip kimba ešeriai. 

Kabinoje prie lango, kelios pėdos nuo Džeiko staliuko, kalbėjosi 
trys šerifo pavaduotojai. Stambesnysis iš jų, Maršalas Preteris, pasisukęs 
į Džeiką paklausė garsiai: 

— Sakyk, Džeikai, ar ne tu prieš kelerius metus gynei teisme Bilį 
Rėjų Koba? 

Salė iškart nuščiuvo, visi sužiuro į advokatą. Netikėtai užkluptas ne 
klausimo, o kaip į jį atsakyti, Džeikas nurijo košę ir mintyse ieškojo tos 
pavardės. 


32 JOHN GRISHAM 


— Bilį Rėjų Kobą? — pakartojo jis. — Kas tai buvo per byla? 

— Kvaišalų, — atsakė Preteris. — Maždaug prieš ketverius metus 
pagavau jį pardavinėjant kvaišalus. Vyriokas atsėdėjo Parčmene ir pernai 
išėjo laisvėn. 

Džeikas prisiminė. 

— Ne. Ne aš jam atstovavau. Greičiausiai buvo nusisamdęs advokatą 
iš Memfio. 

Atrodo, Preteris liko patenkintas atsakymu ir vėl įniko kirsti blynus. 
Džeikas laukė. 

— O koks reikalas? — pagaliau paklausė jis. — Ką dabar jis padarė? 

— Vakar naktį suėmėme jį už išprievartavimą. 

— Už išprievartavimą! 

— Aha. Jį ir Pitą Vilardą. 

— Ką juodu išprievartavo? 

— Prisimeni tą Heilių nigerį, kurį prieš kelerius metus ištraukei 
tame procese dėl žmogžudystės? 

— Lesterį Heilį. Žinoma, prisimenu. 

— Pažįsti jo brolį-Karlą Li? 

— Be abejo. Gerai jį žinau. Pažįstu visus Heilius. Daugeliui jų at- 
stovavau. 

— Na, tai buvo jo mergytė. 

— Juokauji? 

— Visai ne. 

— Kiek jai metų? 

— Dešimt. 

Džeikui dingo apetitas, nors gyvenimas kavinukėje grįžo į savo 
įprastas vėžes. Laikė puodelį rankoje, nenugerdamas kavos, ir klausėsi 
pokalbius salėje pakrypstant nuo žūklės prie japoniškų automobilių, o 
paskui vėl prie žūklės. Broliams Vestams išėjus, jis įsmuko į kabiną prie 
šerifo pavaduotojų. 

— Kaip ji? 

— Kas? 

— Ta Heilių mergytė. 

— Gana prastai, — atsakė Preteris. — Ji ligoninėje. 

— Kas atsitiko? 

— Visko mes nežinome. Ji dar nepajėgi daug kalbėti. Mamutė išsiun- 
tė ją į parduotuvę. Jie gyvena Kraft Roude, už „Beitso gastronomijos“. 

— Žinau, kur jie gyvena. 

— Juodu kažkaip įsitempė ją į Kobo pikapą, nusivežė kažkur į mišką 
ir ten išprievartavo 

— Jie abu? 

— Taip, po kelis kartus. Taip pat suspardė ir primušė išties Žiauriai. 
Kai kurie iš giminių jos neatpažino — taip baisiai buvo sumušta. 

Džeikas palingavo galvą. 

— Šlykštu. 

— Žinoma. To dar nebuvau matęs. Mėgino ją nužudyti. Paliko kaip 
mirusią. 

— Kas ją surado? 

— Keli nigeriai, meškerioję palei Miglotąjį upokšnį. Pamatė ją ropo- 
jančią vidur kelio. Surištomis už nugaros rankomis. Mažai tepasakė — tik 
kas jos tėtis, ir jie parvežė ją namo. 

— Kaip sužinojote, kad tai Bilio Rėjaus Kobo darbas? 

— Ji papasakojo savo mamutei, kad ją vežė geltonu pikapu su maiš- 
tininkų vėliava užpakaliniame lange. To Oziui kaip ir pakako. Iki tol, kai 
ją nugabeno į ligoninę, jau buvo viską išsiaiškinęs. 

Preteris saugojosi per daug neprasitarti. Mėgo Džeiką, bet šis — ad- 
vokatas ir gina daugelyje baudžiamųjų bylų. 

— Kas toks Pitas Vilardas? 

— Kažkoks Kobo draugelis. 

— Kur juos suradote? 

— Pas Hju. 

— Aišku. — Džeikas nugėrė kavos ir pagalvojo apie Haną. 

— Šlykštu, šlykštu, šlykštu, — murmėjo Lunis. 

— Kaip Karlas Li? 

Preteris nusišluostė nuo lūpų sirupą. 

— Aš asmeniškai jo nepažįstu, bet nesu girdėjęs apie jį ką nors blogo. 
Jie vis dar ligoninėje. Manau, Ozis buvo su jais pernakt. Pažįsta juos iš- 
ties gerai, žinoma, jis gerai pažįsta visą tą liaudį. O Hastingsas dargi yra 
mergytei lyg kažkoks giminietis. 

— Kada pirmas bylos klausymas? 

— Balardas paskyrė jį šiandien pirmai valandai. Juk taip, Luni? 

Šis linktelėjo. 

— Bus paleisti už kokį nors užstatą? 

— Dar nenuspręsta. Balardas palauks iki posėdžio. Jeigu ji numirs, 
jiems šviečiasi mirties bausmė už tyčinę žmogžudystę, ar ne? 

Džeikas linktelėjo. | 

— Kaltinimo tyčine žmogžudyste atveju jie negali tikėtis būti pa- 
leisti už užstatą, juk taip, Džeikai? 

— Tikėtis gali, bet aš dar nemačiau, kad kas nors tokiais atvejais būtų 
paleistas už užstatą. Žinau, Balardas tam nesiryš, o jeigu ir nuspręs dėl 
užstato, jie nepajėgs susimokėti. 

— Jeigu ji nenumirs, kiek metų jie galėtų gauti? — paklausė Nesbi- 
tas, trečiasis iš šerifo pavaduotojų. 

Kiti du klausėsi Džeiką aiškinant: 

— Už išprievartavimą jie gali būti nuteisti kalėti iki gyvos galvos. 
Manau, taip ir atsitiks, be to, jie bus apkaltinti vaiko pagrobimu ir užpuo- 
limu sunkinančiomis aplinkybėmis. 

— Jau jie apkaltinti. 

— Tuomet jiems gali skirti dvidešimt metų už vaiko pagrobimą ir 
dvidešimt — už užpuolimą sunkinančiomis aplinkybėmis. 

— Taip, bet kiek laiko jie iš tikrųjų sėdės? — paklausė Lunis. 

Džeikas sekundėlę pagalvojo. 

— Galimas daiktas, po trylikos metų bus paleisti lygtinai. Septyneri 
metai už išprievartavimą, treji — už vaiko pagrobimą ir treji — už užpuo- 
limą sunkinančiomis aplinkybėmis. Tariant, kad jie bus nuteisti dėl visų 
kaltinimų ir susilauks maksimalios bausmės. 

— O kaip Kobas? Jis jau sykį teistas. 

— Taip, bet nėra recidyvistas, nebent jau anksčiau turėtų du teistumus. 

— Trylika metų, — pakartojo Lunis, palinguodamas galva. 

Džeikas pažvelgė pro langą. Aikštėje budo gyvenimas: pikapai, pilni 
vaisių ir daržovių, stovėjo prie šaligatvių aplinkui veją priešais teismo rū- 
mus, o seni fermeriai išblukusiais kombinezonais atidarę užpakalinį bortą 
tvarkingai rikiavo ant kėbulo grindų krepšelius su pomidorais, agurkais ir 
moliūgais. Arbūzai iš Floridos buvo sudėti greta dulkėtų senų plikų pa- 
dangų, o fermeriai neskubiai ėjo pasišnekėti ankstyvą rytmetį prie monu- 

mento Vietnamo karo didvyriams, kur susėdę ant suolų kramtė tabaką ir 
drožinėjo, tuo pat metu dalydamiesi naujausiomis paskalomis. „Tikriausiai 
kalbasi apie išprievartavimą“, — pagalvojo Džeikas. Dabar jau visai išaušo, 
buvo metas eiti į kontorą. Šerifo pavaduotojai baigė valgyti, ir Džeikas 
atsiprašė nuo staliuko. Apkabino Delą, užsimokėjo sąskaitą, ir mirksnį jam 
šmėstelėjo mintis parvažiuoti namo pasižiūrėti Hanos. 

Be trijų septynios jis atsirakino kontorą ir įjungė šviesas. 


— WUUŪ(ŪUŪUŪU0U——— 


Ant nepatogios kušetės laukiamajame Karlui Li sunkiai sekėsi miegoti. 
Anot daktarų, Tonios būklė sunki, tačiau stabili. Vidurnaktį artimieji buvo 
įleisti jos pasižiūrėti — po to, kai daktaras perspėjo, kad mergytė atrodo 
baisiai. Taip ir buvo. Gvena pabučiavo mažutį, visą sutvarstytą veidą, o 
Karlas Li stovėjo lovos kojūgalyje, prislėgtas, nejudėdamas, nepajėgus 
bent ką daryti — tik nematančiu žvilgsniu stebeilijo į mažutę figūrėlę, 
supamą visokių aparatų, vamzdelių ir slaugytojų. Gvena vėliau buvo pri- 
kimšta raminamųjų ir nuvežta į savo motinos namus Klantone. Berniukai 
su Gvenos broliu parvažiavo namo. 

Apie pirmą nakties žmonės išsiskirstė, palikdami Karlą Li vieną ant 
kušetės. Antrą Ozis atnešė kavos ir spurgų. Papasakojo Karlui Li viską, ką 
žinojo apie Kobą ir Vilardą. 


———— —(( ——— 


Juridinę kontorą Džeikas turėjo įsikūręs dviejų aukštų name tarp eilės to- 
kių pačių dviaukščių, stovinčių palei šiaurinę aikštės pusę priešais teismo 
rūmus, kiek-toliau nuo „Kavos baro“. Namas buvo pastatytas Vilbanksų 
šeimos dar praeito šimtmečio paskutiniame dešimtmetyje, tais senais ge- 
rais laikais, kai jiems priklausė visa Fordo apygarda. Ir nuo pat pirmos die- 
nos, kai tik iškilo namas, Vilbanksas jame vertėsi teisės praktika — iki pat 
1979-ųjų, kai buvo pašalintas iš advokatų luomo. Visai kaimynystėje, kiek 
ryčiau, buvo įsikūręs draudimo agentas, kuriam Džeikas pareiškė ieškinį 
už tai, kad sugadino kompensacijos išmoką Timui Nanliui, mechanikui iš 
„Chevrolet“ dirbtuvių. Šalimais, į vakarus nuo kontoros, stovėjo bankas, 
kuriam buvo įkeistas sabas. Visi pastatai aplink aikštę, išskyrus bankus, 
buvo dviaukščiai. Tas kaimynystėje irgi buvo pastatytas Vilbanksų, taip 

pat tik dviejų aukštų, bet užimantysis pietrytinį aikštės kampą buvo trijų 
aukštų, o naujausias, pietvakariniame kampe — net keturių. 

Džeikas praktikavo vienas pats, ir taip buvo nuo tų pačių 1979-ųjų, 
kai iš Vilbankso buvo atimta advokato licencija. Šitaip dirbti jam patiko, 
juolab kad Klantone nebuvo nė vieno kito pakankamai kompetentingo 
teisininko, kuris galėtų praktikuoti drauge. Tiesa, mieste buvo keletas gerų 
teisininkų, bet visi jie priklausė Salivano firmai, įsikūrusiai keturaukščio 
banko pastate. Džeikas nemėgo Salivano firmos. Visi teisininkai nemė- 
go Salivano firmos, išskyrus pačius joje dirbančiuosius. Iš viso jų buvo 
aštuoni — aštuoni labiausiai pasipūtę ir arogantiški menkystos, kokius 
tik Džeikas kada nors pažinojo. Du turėjo Harvardo diplomus. Salivano 
firmos advokatų klientai buvo stambieji fermeriai, bankai, draudimo 
kompanijos, geležinkeliai — visi, kas turėjo pinigų. Kiti keturiolika apy- 
gardos teisininkų tenkinosi atlikusiais nuo anų trupiniais ir atstovavo 
žmonėms — paprastiems, kuklios sielos žmogeliams, kurių daugelis 
pinigų turėjo labai nedaug. Jie buvo „gatvės advokatai“ — tie, kurie kovoja 
apkasuose, padėdami patekusiems į bėdą žmonėms. Džeikas didžiavosi 
esąs vienas iš tokių. 

Jo kontoros patalpos buvo didžiulės. Jis naudojosi tik penkiais iš 
dešimties esančių name kambarių. Pirmame aukšte buvo priimamasis, ne- 
maža posėdžių salė, virtuvė ir kambarėlis saugoti dokumentacijai ir šiaip 
sandėliuoti visokį šlamštą. Antrame aukšte Džeikas turėjo erdvų kabinetą 
ir kitą mažesnį, kurį vadino „štabu“. Šiame nebuvo langų, telefonų, nieko, 
kas blaškytų. Trys kabinetai stovėjo tušti viršuje ir du — apačioje. Anks- 
tesniais metais visi jie buvo užimti prestižinės Vilbankso firmos — dar 
ilgai iki to, kai pastarąjį išmetė iš advokatūros. Džeiko kabinetas viršuje, iš 
tikrųjų jo 4onžora, buvo milžiniškas — trisdešimt iš trisdešimt pėdų ploto 
ir dešimties — aukščio, su kietmedžio lubomis ir tokiomis pat grindimis, 
didžiuliu židiniu ir trim rašomaisiais stalais: jo darbo stalu, antru — ma- 
žesniu, skirtu posėdžiams, viename kampe ir trečiu, praplatinamo viršaus 
biuru — kitame, po Viljamo Folknerio portretu. Senoviški ąžuoliniai 
baldai stovėjo ten bemaž šimtmetį, kaip ir knygų spintos, slepiančios 
visą vieną sieną. Vaizdas į aikštę ir teismo rūmus vėrėsi įspūdingas, o ati- 
darius stiklines duris ir išėjus į pakibusį virš Vašingtono gatvės šaligatvio 
balkonėlį reginys buvo tiesiog neapsakomas. Džeikas neabejotinai turėjo 

puikiausią kontorą Klantone. Net aršiausi jo priešai iš Salivano firmos ne- 
galėjo to nepripažinti. 

Už visą tą puikumą ir plotą Džeikas mokėjo nuomos po keturis šim- 
tus dolerių už mėnesį namo savininkui ir ankstesniam savo bosui Lusjenui 
Vilbanksui, 1979-aisiais netekusiam teisės verstis advokatūros praktika. 

Dešimtmečius Vilbanksų šeima — išdidūs turtuoliai, pasižymėję že- 
mės ūkio srityje, bankininkystėje, politikoje ir ypač teisėje — valdė Fordo 
apygardą. Visi Vilbanksų šeimos vyrai buvo teisininkai, įgiję išsilavinimą 
geriausiose šalies aukštosiose mokyklose. Jie įkūrė bankus, bažnyčias, 
mokyklas, o keli tapo valstybės tarnautojais. Ilgus metus „Wilbanks ėk 
Wilbanks“ firma buvo pati įtakingiausia ir labiausiai prestižinė visoje 
šiaurinėje Misisipėje. 

Paskui į pasaulį atėjo Lusjenas — vienintelis vyras savo kartos Vil- 
banksų giminėje. Turėjo seserį ir kelias pusseseres, bet iš šių tebuvo laukia- 
ma, kad gerai ištekės. Vaikystėje iš Lusjeno buvo tikimasi didžių dalykų, 
bet nuo trečios klasės paaiškėjo, kad jis bus kitoks Vilbanksas. Juridinę 
firmą paveldėjo 1965-aisiais, kai jo tėvas ir dėdė žuvo sudužus lėktuvui. 
Nors jau keturiasdešimties, jis tik neseniai, vos keli mėnesiai iki jų mirties, 
buvo neakivaizdiniu kursu baigęs teisės studijas. Kažkokiu būdu sugebėjo 
išlaikyti advokatūros egzaminą ir perėmė firmos valdymą. Klientų pra- 
dėjo mažėti. Stambūs klientai, tokie kaip draudimo kompanijos, bankai 
ir fermeriai, visi pasitraukė ir perėjo pas ką tik įsisteigusią Salivano fir- 
mą. Salivanas anksčiau buvo jaunesnysis Vilbanksų firmos partneris, iki 
Lusjenas jį atleido ir išgrūdo iš kontoros. Pastarasis pasitraukė su kitais 
jaunesniaisiais partneriais ir dauguma klientų. Tuomet Lusjenas išvijo vi- 
sus kitus: bendradarbius, sekretores, padėjėjus — visus ligi vieno, išskyrus 
Etelę Iviti, velionio jo tėvo mėgstamiausią sekretorę. 

Etelė ir Džonas Vilbanksas daugelį metų buvo labai artimi. Po 
teisybei, jaunesnysis jos sūnus labai panėšėjo į Lusjeną. Vargšas vaikinas 
daugiausiai neišeidavo iš įvairių „durnynų“. Lusjenas juokais apie jį atsi- 
liepdavo kaip apie savo atsilikusį brolelį. Po lėktuvo katastrofos „atsilikęs 
brolelis“ pasirodė Klantone ir pradėjo žmonėms pasakotis esąs nesan- 
tuokinis Džono Vilbankso sūnus. Etelė jautėsi pažeminta, bet nepajėgė 
jo sutramdyti. Klantonas virte virė bręstančiu skandalu. Sulivano firma 
kaip „atsilikusio brolelio“ atstovė pareiškė teismui civilinį ieškinį, kad jam 

būtų pripažinta teisė į dalį turto. Lusjenas įsiuto. Sekė byla, ir Lusjenas 
įnirtingai gynė savo garbę, orumą ir gerą šeimos vardą. Taip pat įnirtin- 
gai gynė savo tėvo turtą, kuris visas buvo paliktas Lusjenui ir jo seseriai. 
Teisme prisiekusieji atkreipė dėmesį į stulbinamą panašumą tarp Lusjeno 
ir Etelės sūnaus, kuris buvo keleriais metais jaunesnis. „Atsilikęs brolelis“ 
sėdėjo strategiškai kaip įmanoma arčiau Lusjeno. Salivano firmos advoka- 
tai pamokė jį vaikščioti, kalbėti, sėdėti ir daryti kitką visai kaip Lusjenas. 
Jie net aprengė ji taip pat kaip Lusjeną. Etelė ir jos vyras neigė bet kokią 
bernioko giminystę su Vilbanksais, bet prisiekusiesiems atrodė kitaip. Jis 
pripažintas Džono Vilbankso paveldėtoju ir turintis teisę į trečdalį turto. 
Lusjenas iškeikė prisiekusiuosius, skėlė antausį vargšui berniokui ir rė- 
kiantis buvo išvilktas iš teismo salės į kalėjimą. Per apeliacijos nagrinėjimą 
prisiekusiųjų sprendimas buvo peržiūrėtas ir panaikintas, bet Lusjenas 
baiminosi daugiau bylinėjimosi, jeigu kartais Etelė persigalvotų pakeisti 
savo parodymus. Tokiu būdu Etelė Tviti liko dirbti Vilbanksų firmoje. 

Lusjenas buvo patenkintas, kai firma suiro. Mat niekad ir neketino 
praktikuot teisę kaip jo protėviai. Jį traukė baudžiamoji teisė, o firmos 
klientūra buvo tapusi griežtai korporacinė. Norėjo bylų dėl išžaginimų, 
žmogžudysčių, seksualinio vaikų išnaudojimo ir kitų panašių bjaurasčių, 
kurių niekas kitas nesiimtų ginti. Troško tapti pilietinių teisių advokatu 
ir bylinėtis dėl pilietinių laisvių. Bet užvis labiausiai Lusjenas siekė būti 
radikalas, liepsningas radikalus advokatas, ginantis nepopuliarias bylas ir 
reikalus, susilaukti daug dėmesio. 

Užsiaugino barzdą, išsiskyrė su žmona, atsižadėjo bažnyčios, kažkam 
pardavė savo narystę užmiesčio klube, įstojo į NAACP* ir ACLU““, pasi- 
traukė iš banko valdybos ir apskritai Klantone tapo Dievo rykšte. Trauk- 
davo į teismą mokyklas dėl segregacijos, gubernatorių — dėl vietinio 
kalėjimo, municipalitetą — už tai, kad atsisako grįsti gatves miesto dalyje, 
kurioje gyvena juodieji, banką — už tai, kad neturi juodaodžių kasininkų, 
valstiją — už tai, kad nepanaikina mirties bausmės ir fabrikus — už tai, 


* National Association for the Advancement of Colored People (ang/.) — Nacionalinė aso- 
ciacija už spalvotojų lygiateisiškumą, seniausia iš panašių organizacijų (įsteigta 1909 m.). Vienas iš 
svarbiausių jos laimėjimų — mokyklų desegregacija pagal Jungtinių Valstijų Aukščiausiojo Teismo 
sprendimą. 

* American Civil Liberties Union (ang/) — Amerikos pilietinių teisių sąjunga. 

kad nesutinka pripažinti profsąjungų. Jis kovojo ir laimėjo daugelyje bau- 
džiamųjų bylų, ir ne tik Fordo apygardoje. Jo šlovė plito, ir atsirado nema- 
žas sekėjų judėjimas tarp juodųjų, nuskurdusių baltųjų ir kelių profsąjungų 
Misisipės valstijos šiaurėje. Jam pasitaikė ginti keletą pelningų bylų dėl 
kūno sužalojimų ir mirčių per nelaimingus atsitikimus darbe. Būta gražių 
taikių sureguliavimų. Firma — jis ir Etelė — nešė daugiau pelno nei kada 
nors anksčiau. Lusjenui nereikėjo pinigų: jau gimė jų pertekęs ir niekada 
apie juos negalvodavo. Sąskaitas tvarkė Etelė. 

Teisė tapo jo gyvenimu. Neturėjo šeimos, todėl buvo darboholikas. 
Lusjenas praktikavo teisę aistringai — penkiolika valandų per parą, sep- 
tynias dienas per savaitę. Neturėjo kitų interesų, jį domino tik svaigalai. 
Septinto dešimtmečio pabaigoje pastebėjo savo polinkį „Jack Daniel's“ 
viskiui. Aštunto dešimtmečio pradžioje tapo girtuokliu, ir kai 1978-aisiais 
nusamdė Džeiką, jau buvo visiškas alkoholikas. Bet niekada neleisdavo, 
kad kaušalas trukdytų darbui; išmoko tuo pat metu gerti ir dirbti. Lus- 
jenas visada vaikščiodavo apgirtęs, ir tokios būklės advokatas buvo pa- 
vojingas. Iš prigimties įžūlus ir šiurkštus, kai gerdavo jis tiesiog varė baimę 
aplinkiniams. Per bylų nagrinėjimus teisme pastatydavo į nepatogią padėtį 
priešingos šalies advokatus, įžeidinėdavo tiesėją, užgauliodavo liudytojus, 
paskui atsiprašinėdavo prisiekusiųjų. Niekam nerodė pagarbos ir nesidavė 
įbauginamas. Jo buvo bijomasi, nes galėdavo pasakyti ir padaryti bet ką, 
kas tik šaudavo į galvą. Žmonės aplink Lusjeną vaikščiojo atsargiai, kone 
ant pirštų galų. Jis tą žinojo ir buvo patenkintas. Pamažu darėsi vis ekscen- 
triškesnis. Kuo daugiau gerdavo, tuo beprotiškiau elgdavosi, tada žmonės 
kalbėdavo apie jį dar labiau, o tai paskatindavo dar daugiau gerti. 

Tarp 1966-ųjų ir 1978-ųjų Lusjenas nusamdė ir atleido vienuolika 
bendradarbių. Samdė juoduosius, žydus, lotynų amerikiečius, moteris, ir 
nė vienas iš jų neatlaikydavo jo reikalaujamo tempo. Kontoroje elgdavosi 
kaip tironas, nuolatos keikdavosi ir plūsdavo jaunus advokatus. Kai kurie 
išeidavo patį pirmą mėnesį. Vienas ištvėrė dvejus metus. Sunku buvo 
taikytis su Lusjeno beprotystėmis. Mat turėjo pinigų, kad galėtų elgtis 
ekscentriškai, o jo bendradarbiai — ne. 

Nusamdė jis Džeiką 1978-aisiais, ką tik baigus; teisės fakultetą. 
Džeikas buvo kilęs iš Keravėjaus, nedidelio miestuko du tūkstančiai 
penki šimtai aštuoniolika mylių į vakarus nuo Klantono. Jaunas, švarus 

ir tvarkingas, konservatyvių pažiūrų, pamaldus presbiterionas, jis turėjo 
dailią žmoną, trokštančią vaikučių. Lusjenas nusamdė vaikiną, norėdamas 
pamatyti, ar pavyks jį sugadinti. Džeikas labai rezervuotai sutiko dirbti 
pas Lusjeną, tačiau kitų darbo pasiūlymų arti namų neturėjo. 

Po metų iš Lusjeno buvo atimta teisė verstis advokatūros praktika. 
Tam nedaugeliui, kurie jį mėgo, tai buvo tragedija. Maža avalynės fabriko 
šiauriniame miesto pakraštyje profsąjunga surengė streiką. Ta profsąjunga 
Lusjeno buvo suorganizuota ir atstovaujama. Fabriko vadovybė pradėjo 
samdyti kitus darbininkus streikuojantiesiems pakeisti, ir įvyko smurtinių 
susidūrimų. Tarp piketuotojų gretų pasirodė Lusjenas — jų kovos dvasiai 
pakelti. Buvo girtesnis negu paprastai. Grupelė streiklaužių pamėgino 
prasiveržti pro piketuotojus, kilo bjaurios peštynės. Lusjenas dalyvavo itin 
aktyviai, buvo suimtas ir uždarytas į kalėjimą. Municipaliniame teisme jį 
apkaltino užpuolimu, muštynėmis ir chuliganizmu. Jis padavė apeliaciją ir 
pralaimėjo, darsyk padavė apeliaciją — ir vėl pralaimėjo. 

Valstijos advokatūros kolegija per tuos daugelį metų pavargo nuo 
Lusjeno. Dėl nė vieno kito valstijos advokato nebuvo gauta tiek nu- 
siskundimų kaip dėl Lusjeno Vilbankso. Asmeniniai papeikimai, vieši 
papeikimai, laikinas draudimas verstis teisės praktika — viskas išbandyta. 
Kolegijos Nusiskundimų tribunolas ir Disciplinarinė komisija veikė grei- 
tai. Iš jo buvo atimta teisė verstis praktika už papiktinantį elgesį, netinka- 
mą advokatūros nariui. Jis padavė apeliaciją ir pralaimėjo, darsyk padavė 
apeliaciją — ir vėl pralaimėjo. 

Ir liko sugniuždytas. Džeikas buvo Lusjeno kabinete, tame didžiaja- 
me, antrame aukšte, kai iš Džeksono atėjo žinia, kad valstijos Aukščiau- 
siasis Teismas palaikė sprendimą atimti iš jo advokato licenciją. Lusjenas 
padėjo ragelį ir nuėjo prie stiklinių balkono durų su vaizdu į aikštę. Džei- 
kas įdėmiai jį stebėjo, laukdamas pratrūkstant žodžių tiradą. Bet jo bosas 
kuri verkė, ir tik tada pakėlė akis aukštyn į Džeiką. Atidaręs duris, metė: 

— Prižiūrėk šią vietą. Pasimatysime vėliau. 

Džeikas su Etele nubėgo prie lango į gatvę ir suspėjo pamatyti jį nu- 
rūkstant savąja senutėle, aplamdyta poršė. Kelis mėnesius iš jo nebuvo jo- 
kios žinios. Džeikas pareigingai plušėjo prie Lusjeno bylų, o Etelė neleido 
įsiviešpatauti kontoroje chaosui. Kai kurios iš bylų buvo sureguliuotos, kai 
kurios — perduotos kitiems advokatams, kai kurios — nuėjo iki teismo. 

Po šešių mėnesių Džeikas, praleidęs ilgą dieną teisme, grįžo į konto- 
rą ir rado Lusjeną miegantį ant persiško kilimo didžiajame kabinete. 

— Lusjenai! — sušuko jis nuo slenksčio. — Jums viskas gerai? 

Lusjenas pašoko nuo grindų ir nuėjęs atsisėdo į didžiulį odinį krėslą 
už rašomojo stalo. Buvo blaivas, įdegęs, atsipalaidavęs. 

— Džeikai, berniuk mano, kaip laikaisi? — šiltai paklausė. 

— Puikiai, tiesiog; puikiai. Kur visą tą laiką buvote? 

— Kaimanų salose. 

— Ir ką veikėte? 

— (Gėriau romą, varčiausi paplūdimyje, laksčiau paskui tenykštes 
mergiotes. 

— Smagiai skamba. Kodėl nepasilikote? 

— Pabodo. 

Džeikas atsisėdo ant kėdės priešais stalą. 

— Gera jus matyti, Lusjenai. 

— Ir man tave, Džeikai. Kaip čia reikalai? 

— Pasiutpolkė. Bet apskritai, manau, normaliai. 

— Sutvarkei Medlio bylą? 

— Taip. Jam sumokėjo aštuoniasdešimt tūkstančių. 

— Labai gerai. Jis patenkintas? 

— Taip, atrodė patenkintas. 

— Kriugeris nuėjo iki teismo? 

Džeikas nuleido akis į grindis. 

— Ne, nusisamdė Fredriksą. Regis, teismo data paskirta kitą mėnesį. 

— Man reikėjo su juo pasikalbėti prieš išvykstant. 

— Juk jis kaltas, tiesa? 

— Taip, labai. Nesvarbu, kas jam atstovauja. Įsidėmėk, tie, kurie gi- 
nasi, dažniausiai kalti. — Nuėjęs prie lango, Lusjenas įsistebeilijo į teismo 
rūmus. — Kokie tavo planai, Džeikai? 

— Norėčiau čia likti. O jūsų kokie? 

— Tu geras vyras, Džeikai, ir noriu, kad čia liktum. O aš, aš nežinau. 
Galvojau persikelti į Karibus, bet atsisakiau šios minties. Ten malonu kart- 
kartėmis lankytis, bet ilgainiui įgrįsta. Tiesą sakant, neturiu jokių planų. 
Galbūt pakeliausiu. Pasišvaistysiu pinigais. Juk žinai — turiu jų krūvą. 

Džeikas sutiko. Atsisukęs Lusjenas apvedė rankomis kambarį. 

— Noriu, kad tu čia liktum ir sukurtum bent kokią regimybę, kad 
firma gyvuoja. Įsikelk į šį kabinetą, naudokis tuo rašomuoju stalu, kurį 
mano senelis po Pilietinio karo atsigabeno iš Virdžinijos. Pasilaikyk ar- 
chyvus, bylas, klientus, knygas, viską. 

— Iš jūsų tai labai kilniaširdiška, Lusjenai. 

— Dauguma klientų išsilakstys. Tačiau tau tai neatsilieps — kada 
nors vis tiek tapsi žymiu advokatu. Daugelis mano klientų per tiek metų 
tiesiog buvo labai pripratę prie manęs. 

Daugelio jo klientų Džeikas ir netroško turėti. 

— Mokėsi man, kiek išgalėsi. Su pinigais iš pradžių bus sunku, bet tu 
atsilaikysi. Man pinigų užtenka, bet tau jų labai reikės. 

— Jūs labai malonus. 

— Apskritai tai aš neblogas vyras. 

Abu nepatogiai nusijuokė. 

Džeikas surimtėjo. 

— O kaip Etelė? 

— Tau nuspręsti. Ji gera sekretorė. Per jos galvą teisės dalykų praėjo 
daugiau, negu pats kada nors patirsi. Žinau, Etelės tu nemėgsti, bet sunku 
būtų ją kuo nors pakeisti. Jeigu nori, išvyk, man nerūpi. — Lusjenas pa- 
suko į duris. — Skambink man, jeigu reikės. Aš būsiu kur nors netoliese. 
Noriu, kad įsikeltum į šį kabinetą. Čia dirbo mano tėvas ir senelis. Su- 
krauk manąjį šlamštą į kokias nors dėžes, aš vėliau pasiimsiu. 


Kobas ir Vilardas atsibudo plyštančiomis galvomis ir paraudusiomis, už- 
brinkusiomis akimis. Ant jų šaukė Ozis. Mažutėje kameroje jie gulėjo vie- 
ni. Už grotų po dešinei, gretimoje kameroje, buvo laikomi valstijos svarbos 
kaliniai, iki šiuos išveš į Parėmeną. Tuzinas juodųjų išsilenkę pro grotas 
piktai spoksojo į du baltuosius vaikinus, besistengiančius prasiskaidrinti 
akis. Po kairei kamera irgi buvo pilna juodųjų. Pabuskite, šaukė Ozis, ir 
netriukšmaukite, antraip jis savo kalėjime visus sugrūsiąs išvien. 


Ramybę Džeikas turėjo nuo septynių iki pusės devynių, kai į kontorą 
atvykdavo Etelė. Šį laiką jis labai brangino. Niekam nepaskirdavo susi- 

tikimų ir užrakindavo paradines duris, nekreipdamas dėmesio į skambantį 
telefoną. Savo dieną labai kruopščiai planuodavo. Pusę devynių jau būda- 
vo įkalbėjęs į diktofoną tiek, kad Etelė turėtų darbo ir liktų rami iki vidu- 
dienio. Devintą jis išeidavo į teismą arba pradėdavo priiminėti klientus. 
Iki vienuolikos nekeldavo skambančio telefono ragelio, o tada metodiškai 
atsakydavo į paliktas rytą žinutes — visas. Ir niekada nedelsdavo pats susi- 
siekti su skambinusiuoju — dar viena jo taisyklė. Tokių įpročių jis išmoko 
ne iš Lusjeno. 

Pusę devynių apačioje kaip visada triukšmingai įžengdavo į kontorą 
Etelė. Kaip kasdien per pastaruosius keturiasdešimt vienerius metus, ji 
sutaisydavo šviežios kavos ir atidarydavo korespondenciją. Nors buvo 
šešiasdešimt septynerių, atrodė penkiasdešimties. Apkūnoka, bet anaiptol 
ne storulė, gerai išsilaikiusi, nors ir ne itin traukianti akį. Čiaumodama 
atsineštas iš namų dešrą ir bandelę, skaitydavo Džekui atsiųstus laiškus. 

Džeikas išgirdo apačioje balsus. Etelė kalbėjosi su kažkokia moterimi. 
Jis pasitikrino savo paskirtų susitikimų bloknote — iki dešimtos nieko. 

— Labą rytą, pone Brigansai, — pasisveikino per vidaus telefoną 
Etelė. 

— Labryt, Etele. — Ji labiau mėgo būti vadinama „ponia Iviti“. Taip 
į ją kreipdavosi Lusjenas ir visi kiti. Bet Džeikas, išvijęs ją netrukus po to, 
kai jo bosas neteko licencijos, o paskui vėl priėmęs dirbti, vadino Etele. 

— Čia viena ponia nori su jumis pasimatyti. 

— Juk jai nėra paskirta. 

— Taip, sere, žinau. 

— Paskirkite jai rytoj rytą po pusę vienuolikos. Aš dabar užsiėmęs. 

— Taip, sere. Bet ji sako, kad reikalas skubus. 

— Kas per reikalas? — griežtai nukirto Džeikas. Jiems visada skubu, 
kai įpuola nepranešę iš anksto — lyg į laidojimo namus ar automatinę 
skalbyklą. Veikiausiai koks nors skubus reikalas dėl dėdės Luko palikimo 
ar bylos, kurią nagrinėti teisme paskirta po trijų mėnesių. 

— Kažkokia ponia Vilard, — atsakė Etelė. 

— Vardas? 

— Ernestina Vilard. Jūs nepažįstate jos. Sakė, sūnus pateko į kalėjimą. 

Džekas labai žiūrėjo, kad klientai ateitų tiksliai paskirtu laiku. 
Tačiau netikėti atsilankėliai — kitas dalykas. Etelė arba juos išgrūsdavo, 

arba paskirdavo ateiti rytoj ar dar vėliau. Ponas Brigansas apsivertęs dar- 
bu, paaiškindavo ji, bet galėtų priimti jus poryt. Tai darydavo žmonėms 
įspūdį. 

— Pasakykite jai, kad man neįdomu. 

— Bet ji spiriasi privalanti susirasti advokatą. Šiandien pirmą jos 
sūnus turi stoti prieš teismą. 

— Pasakykite, kad kreiptųsi į Driu Džeką Tindeilą, valstijos skiria- 
mą gynėją. Jis geras ir yra laisvas. 

Etelė persakė jo žodžius. 

— Bet, pone Brigansai, ji nori nusisamdyti jus. Kažkas jai pasakė, 
kad jūs — geriausias apygardoje baudžiamosios teisės advokatas. — Etelės 
balse aiškiai nuskambėjo linksma gaidelė. 

— Pasakykite jai, kad tai tiesa, bet manęs jos reikalas nedomina. 


————- —— 


Ozis surakino Vilardą antrankiais ir nusivedė koridoriumi į savo kabinetą 
priekinėje Fordo apygardos kalėjimo dalyje. Ten nuėmė antrankius ir 
nurodė sėstis ant medinės kėdės ankšto kambarėlio viduryje. Pats Ozis 
atsisėdo į didelį krėslą prie rašomojo stalo ir nužvelgė kaltinamąjį. 

— Pone Vilardai, štai čia leitenantas Grifinas iš Misisipės kelių po- 
licijos. O čia — tyrėjas Reidis iš mano įstaigos, o tie du — mano pavaduo- 
tojai Lunis ir Preteris, su kuriais susipažinote praeitą naktį, bet abejoju, ar 
prisimenate. Aš — šerifas Volsas. 

Vilardas baugščiai sukiojo galvą, pasižiūrėdamas į kiekvieną. Esąs 
apsuptas. Durys uždarytos. Ant šerifo stalo krašto — pagrečiui du mag- 
netofonai. | 

— Mes norėtume užduoti jums keletą klausimų, gerai? 

— Kad nežinau... 

— Prieš pradedant, noriu įsitikinti, ar suprantate savo teises. Pir- 
miausia jūs turite teisę neatsakinėti. Suprantate? 

— Aha. 

— Galite nekalbėti, jeigu nenorite, bet jeigu kalbėsite, viskas, ką pa- 
sakysite, gali būti ir bus panaudota prieš jus teisme. Suprantate? 

— Aha. 

— Mokate skaityti ir rašyti? 


METAS ŽUDYTI 45 


— Taip. 

— Gerai. Tad perskaitykite tai ir pasirašykite. Čia išspausdinta, kad 
jūs supažindintas su savo teisėmis. 

Vilardas pasirašė. Ozis nuspaudė raudoną vieno magnetofono myg- 
tuką. 

— Suprantate, kad įjungtas šis magnetofonas? 

— Aha. 

— Ir turime trečiadienį, gegužės 15-ą, aštuonios keturiasdešimt tris 
ryto. 

— Jeigu taip sakote. 

— Kaip pilnutinai vadinatės? 

— Džeimsas Luisas Vilardas. 

— O pravardė? 

— Pitas. Pitas Vilardas. 

— Adresas? 

— Palei šeštojo autobuso maršrutą, pašto dėžutė 14, Leik Vilidžas, 
Misisipės valstija. 

— Kokia gatvė? 

— Betel Roudas. 

— Su kuo gyvenate? 

— Su savo mama, Ernestina Vilard. Esu išsiskyręs. 

— Pažįstate Bilį Rėjų Koba? 

Vilardas dvejojo, nudelbęs akis į savo pėdas. Batai liko kameroje. 
Baltos jo kojinės buvo purvinos, iš jų kyšojo abu nykščiai. „Klausimas ne- 
pavojingas“, — pagalvojo jis. 

— Buvote vakar kartu su juo? 

— Aha. 

— Kur abu buvote? 

— Prie ežero. 

— Kada iš ten išvažiavote? 

— Apie tris. 

— Ir ką vairavote? 

— Vairavau ne aš. 

— Kuo važiavote? 

Vėl dvejonė. Jis tyrinėjo savo pėdų nykščius. 

— Turbūt nenorėčiau daugiau kalbėti. 

Ozis nuspaudė kitą mygtuką, ir magnetofono juostelė sustojo. Sun- 
kiai atsidusęs, pasilenkė prie Vilardo. 

— Ar kada nors buvai Parčmene? 

Vilardas papurtė galvą. 

— Ar žinai, kiek Parčmene sėdi nigerių? 

— Ne. 

— Apie penkis tūkstančius. O žinai, kiek ten baltųjų vaikinų? 

— Ne. 

— Apie tūkstantį. 

Vilardo smakras nusviro ant krūtinės. Ozis leido jam minutėlę pa- 
galvoti, paskui pamerkė leitenantui Grifinui. 

— Ar bent kiek įsivaizduoji, ką tie nigeriai padarys baltajam vaiki- 
nui, išprievartavusiam juodaodę mergytę? 

Tyla. 

— Leitenante Grifinai, papasakokite ponui Vilardui, kaip Parėmene 
elgiamasi su baltaisiais vaikinais. 

Grifinas nuėjo prie Ozio stalo ir atsisėdo ant krašto. Pažvelgė iš 
viršaus į Vilardą. 

— Maždaug prieš penkerius metus vienas jaunas baltasis iš Helenos 
apygardos, tenai deltoje, išprievartavo juodaodę. Dvylikos metų. Jie Parč- 
mene jo jau laukė. Žinojo, kad bus atvežtas. Pirmą naktį koks trisdešimt 
juodųjų pririšo jį prie penkiasdešimt penkių galonų talpos statinės ir lipo 
ant jo. Prižiūrėtojai stebėjo ir juokėsi. Prievartautojų niekas neužjaučia. 
Tris mėnesius kasnakt jį dulkindavo, o paskui nužudė. Rastas iškastruotas 
ir įkimštas į statinę. 

Vilardas susigūžė, paskui atlošė galvą ir sunkiai atsiduso į lubas. 

— Klausyk, Pitai, — vėl prašneko Ozis, — nenorime tau pakenkti. 
Mums reikalingas Kobas. Aš medžioju tą vaikiną nuo pat tada, kai išėjo iš 
Parčmeno. Jis man išties labai reikalingas. Padėk mums pričiupti Kobą, ir 
aš kiek galėsi padėsiu tau. Nieko nežadu, bet mudu su apygardos prokuro- 
ru artimai bendradarbiaujame. Tu padedi man pričiupti Kobą, o aš užtariu 
tave prieš prokurorą. Tik papasakok mums, kas nutiko. 

— Man reikia advokato, — pareiškė Vilardas. 

Ozis nuleido galvą ir atsiduso. 


METAS ŽUDYTI 47 


— Ką gi advokatas padarys, Pitai? Nukels nuo tavęs nigerius? Aš 
stengiuosi tau padėti, tad nevaidink gudrašiknio. 

— Reikia klausyti, šerifo, sūneli. Jisai stengiasi išgelbėti tau gyvy- 
bę, — paslaugiai įsiterpė Grifinas. 

— Turi gerą šansą, kad galėtum atsipirkti tik keleriais metais šioje 
belangėje, — pridūrė Reidis. 

— Čia kur kas saugiau negu Parčmene, — atitarė Preteris. 

— Rinkis, Pitai, — mygo Ozis. — Numirti Parčmene ar likti čia. Aš 
galbūt net pagalvosiu padaryti savo patikėtiniu tarp kalinių, jeigu tinka- 
mai elgsies. 

Vilardas nusvėrė galvą ir pasitrynė smilkinius. 

— Gerai, gerai. 

Ozis vėl trinktelėjo raudoną mygtuką. 

— Kur jūs radote mergaitę? 

— Ant kažkokio žvyrkelio. 

— Kokio? 

— Nežinau. Buvau girtas. 

— Kur ją nusivežėte? 

— Nežinau. 

— Tik tu ir Kobas? 

— Taip. 

— Kas ją prievartavo? 

— Abu. Bilis Rėjus įėjo pirmas. 

— Kiek kartų? 

— Neprisimenu. Rūkiau žolę ir gėriau. 

— Taigi tvarkėte ją abu? 

— Aha. 

— Kur ją išmetėte? 

— Neprisimenu. Prisiekiu, aš neprisimenu. 

Ozis nuspaudė kitą mygtuką. 

— Perspausdinsime tai ir duosime tau pasirašyti. 

Vilardas papurtė galvą. 

— Tik nepasakykite Biliui Rėjui. 


— Nepasakysime, — pažadėjo šerifas. 

Teisėjas Persis Balardas nervingai muistėsi odiniame krėsle 

prie didžiulio, seno, daug mačiusio ąžuolinio rašomojo stalo 

savo kabinete už teismo salės, kur jau susirinko Žmonės pa- 

sižiūrėti parengtinio posėdžio byloje dėl išprievartavimo. 
Gretimame kambarėlyje teisininkai, susibūrę apie kavos aparatą, dalijosi 
naujausiomis paskalomis apie įvykusį nusikaltimą. 

Trumpa Balardo mantija kabėjo kampe prie lango, žvelgiančio šiau- 
rėn, į Vašingtono gatvę. Mažutės jo pėdos, apautos sportbačiais, vos siekė 
grindis. Smulkus ir nervingas, jis visada jaudindavosi prieš parengtinį 
svarstymą ir visus kitus posėdžius pagal nusistovėjusią tvarką. Po tryli- 
kos metų, praleistų teisėjo katedroje, jis taip ir neišmoko atsipalaiduoti. 
Laimė, iš jo nebuvo reikalaujama nagrinėti stambių bylų — jos priklausė 
Išvažiuojamojo teismo teisėjo kompetencijai. Balardas buvo tik paprastas 
Apygardos teismo teisėjas, jau pasiekęs savo karjeros viršūnę, 

Į duris pabeldė nusenęs šerifo pavaduotojas, priskirtas palaikyti teis- 
mo salėje tvarką, ponas Peitas. 

— Įeikite! — reikliai riktelėjo Balardas. 

— Vidudienis, teisėjau. 

— Kiek ten juočkių? — trumpai drūtai paklausė Balardas. 

— Pusė salės. 

— Vadinasi, nemažiau šimto! Rimtos bylos dėl žmogžudysčių — ir 
tos nesutraukia jų tiek daug. Ko jie nori? 

Ponas Peitas tik pakraipė galvą. 

— Turbūt mano, kad šiandien teisime tuos vaikinus. 

— Matyt, jie tik susirūpinę, — švelniai spėjo ponas Peitas. 

— Ko rūpintis? Juk aš nepaleidžiu jų į laisvę. Tai tik parengtinis 
posėdis. — Kiek nusiraminęs, teisėjas pažvelgė pro langą. — Ar ten ir 
nukentėjusiosios šeima? 

— Manau, taip. Matau kelis jų, bet jos gimdytojų nepažįstu. 

— O kaip saugumas? 

— Šerifas sutraukė netoli teismo salės visus savo pavaduotojus ir kitą 
rezervą. Tikrinome prie durų kiekvieną. 

— Ką nors radote? 

— Ne, sere. 

— Kur tie vaikinai? 

— Pas šerifą. Po minutėlės bus pristatyti čia. 

Regis, atsakymas teisėją patenkino. Ponas Peitas padėjo ant stalo 
raštelį. 

— Kas čia? 

Ponas Peitas giliai įkvėpė oro. 

— Televizininkų brigados iš Memfio prašymas leisti filmuoti posėdį. 

— Ką?! — Balardo veidas paraudo, jis staigiai pasigręžė sukiojama- 
me krėsle. — Kameros? — sušuko. — Teismo salėje? — Suplėšęs raštelį, 
jis numetė skutelius skardinės šiukšlių dėžės pusėn. — Kur jie? 

— Rotondoje. 

— Įsakykite jiems nešdintis iš teismo rūmų. 

Ponas Peitas skubiai išėjo. 

Karlas Li Heilis sėdėjo priešpaskutinėje eilėje. Ant minkštasuolių 
dešinėje salės pusėje jį supo dešimtys giminiečių ir draugų. Suolai salės 
kairėje buvo neužimti. Aplinkui sukiojosi šerifo pavaduotojai — ginkluoti, 
būgštaujantys, nervingai stebintys grupę juodųjų ir ypač Karlą Li, kuris 
sėdėjo susilenkęs, alkūnėmis remdamasis į kelius, nematančiomis akimis 
stebeilydamas į grindis. 

Džeikas pažvelgė pro langą per aikštę į užpakalinę teismo rūmų 
pusę, atkreiptą į pietus. Buvo lygiai pirma. Kaip paprastai, priešpiečių 
nevalgė. Kitapus gatvės, teisme, šiandien neturėjo jokių reikalų, tačiau no- 
rėjosi pakvėpuoti grynu oru. Iki šiol dar nebuvo iškėlęs kojos iš kontoros, 
ir nors visai netroško klausytis išprievartavimo smulkmenų, vis tiek nė 
pagalvoti negalėjo, kad praleistų parengtinį posėdį. Turbūt teismo salėje 
susigrūdę daugybė Žmonių, nes aplink aikštę nesimatė nė vienos laisvos 
vietos automobiliui pastatyti. Keletas reporterių ir fotografų nekantriai 
lūkuriavo už teismo rūmų prie medinių durų, pro kurias bus įvesdinti 
Kobas ir Vilardas. 

Kalėjimo pastatas stovėjo per du kvartalus į pietus nuo aikštės, palei 
greitkelį. Ozis vairavo automobilį, už jo ant galinės sėdynės gūžėsi Kobas 
su Vilardu. Su patruliniais automobiliais priekyje ir iš paskos, procesija 
išsuko iš Vašingtono gatvės į trumpą įvažą, vedančią po teismo rūmų ve- 
randa. Apsupti šešių Ozio pavaduotojų, kaltinamieji pro reporterius įvesti 
vidun, o paskui tarnybiniais laiptais palydėti viršun į nedidelį kambarį, 
esantį prie pat teismo salės. 


50 JOHN GRISHAM 


Džeikas pasičiupo švarką, nekreipdamas dėmesio į Etelę išlėkė pro 
duris į gatvę, pasileido teismo rūmų link. Užbėgo tarnybiniais laiptais, 
pasinešė siauru koridoriumi prošal prisiekusiųjų kambario ir pateko į 
teismo salę pro šonines duris kaip tik tuo metu, kai ponas Peitas pirma jo 
prakilnybės žengė katedros link. 

— Visiems stot, teismas eina! — sušuko ponas Peitas. Visi atsistojo. 
Balardas pasikėlė į katedrą ir atsisėdo. 

— Prašom sėstis! — maloningai leido jis. — Kur kaltinamieji? Kur 
jie? Nagi, įvesdinkite juos. 

Iš ankšto kaltinamųjų pasaugos kambarėlio Kobas ir Vilardas, su- 
rakinti antrankiais, įvesdinti į teismo salę. Nesiskutę, suglamžytais drabu- 
žiais, purvini, atrodė sutrikę. Vilardas spoksojo į didelį būrį juodaodžių, o 
Kobas nusisuko į juos nugara. Lunis nuėmė antrankius ir pasodino juos 
greta Driu Džeko Tindeilo, valstijos skiriamo gynėjo, prie ilgo stalo, re- 
zervuoto gynybai. Šalia stovėjo kitas ilgas stalas, prie kurio sėdėjo vietinis 
apygardos prokuroras Rokis Čaildersas, kažką rašydamasis į bloknotą. 
Atrodė labai reikšmingas. 

Vilardas atsigręžė per petį ir vėl pasižiūrėjo į juodaodžius. Čia pat 
už gynybos stalo, priekinėje eilėje, sėdėjo jo ir Kobo motinos, o prie 
kiekvienos apsaugai — po Ozio pavaduotoją. Matydamas aplinkui visus 
tuos ginkluotus žmones, Vilardas pasijuto saugiau. Kobas sąmoningai ne- 
sižvalgė atgal. 

Iš salės galo už aštuoniasdešimties pėdų Karlas Li pakėlė galvą ir 
žvelgė į nugaras dviejų vyrų, išprievartavusių jo dukterį. Tai štai kokie 
jie: nususę, apžėlę barzdomis, purvini nepažįstamieji. Jis užsidengė delnu 
veidą ir vėl pasilenkė. Už jo, atsirėmę nugaromis į sieną, stovėjo šerifo pa- 
vaduotojai, stebėdami kiekvieną judesį. 

— Taigi klausykitės, — garsiai prašneko Balardas. — Šiandien tik 
parengtinis posėdis, ne bylos nagrinėjimas iš esmės. Šio posėdžio tiks- 
las — nustatyti, ar pakanka įrodymų, kad buvo padarytas nusikaltimas. 
Tik tuomet bus galima įpareigoti kaltinamuosius stoti priešais didįjį žiuri. 
Kaltinamieji, jeigu nori, gali net atsisakyti šio svarstymo. 

Atsistojo Tindeilas: 

— Ne, jūsų prakilnybe, mes norime, kad apklausa būtų tęsiama. 

— Puiku. Aš turiu kopijas priesaika sutvirtintų parodymų, kuriais 
abu besiginantieji kaltinami mergaitės, dar neturinčios nė dvylikos metų, 

išžaginimu, pagrobimu ir užpuolimu sunkinančiomis aplinkybėmis. Pone 
Čaildersai, jūs galite pakviesti savo pirmą liudytoją. 

— Jūsų prakilnybe, valstijos vardu kviečiamas šerifas Ozis Volsas. 

Džeikas ir keletas kitų advokatų sėdėjo prisiekusiesiems skirtame 
atitvare. Visi dėjosi labai įdėmiai skaitą kažkokias svarbias medžiagas. 
Ozis buvo prisaikdintas ir atsisėdo į liudytojų krėslą Balardui iš kairės, 
kelios pėdos nuo prisiekusiųjų atitvaro. 

— Malonėsite pasisakyti pavardę? 

— Šerifas Ozis Volsas. 

— Jūs — Fordo apygardos šerifas? 

— Taip. 

— Aš žinau, kas jis toks, — sumurmėjo Balardas, vartydamas po- 
pierius. 

— Šerife, ar vakar popiet jūsų įstaigoje priimtas telefono skambutis 
dėl dingusio vaiko? 

— Taip, apie keturios trisdešimt. 

— Ko ėmėsi jūsų įstaiga? 

— Į Gvenos ir Karlo Li Heilių, mergaitės gimdytojų, gyvenamąją 
vietą buvo pasiųstas mano pavaduotojas Vilis Hastingsas. 

— Kur tai yra? 

— Palei Kraft Roudą, kiek toliau už „Beitso gastronomijos“. 

— Kąjjis išsiaiškino? 

— Susitiko su mergaitės motina, kuri paskambino. Jie važinėjosi po 
apylinkę, ieškodami mergaitės. 

— Ar surado? 

— Ne. Kai grįžo prie namų, mergaitė ten jau buvo. Ją surado keletas 
meškeriotojų ir parvežė namo. 

— Kokios būklės mergaitė buvo? 

— Išprievartauta ir sumušta. 

— Sąmoninga? 

— Taip, galėjo šiek tiek kalbėti arba, tikriau, murmėti. 

— Ką ji pasakė? 

Tindeilas pašoko ant kojų. 

— Jei galima, jūsų prakilnybe. Žinau, kad remtis nuogirdomis leisti- 
na tokioje apklausoje, bet čia nuogirdos persakomos trečio asmens. 

— Atmesta. Užsičiaupkite. Sėskitės. Tęskite, pone Čaildersai. 

— Ką ji pasakė? 

— Pasakė savo mamutei, kad tai būta dviejų baltųjų geltoname pi- 
kape su maištininkų vėliava lange. Beveik tik tiek. Nepajėgė daug kalbėti. 
Buvo suspardytu veidu ir sulaužytais abiem žandikauliais. 

— Kas atsitiko paskui? 

— Mano pavaduotojas iškvietė greitąją, ir mergaitė nuvežta į ligoninę. 

— Kaip ji? 

— Daktarai sako, jos būklė kritiška. 

— Kas įvyko paskui? 

— Remdamasis tuo, ką jau tada žinojau, pagalvojau apie įtariamąjį. 

— Taigi, ką darėte? 

— Susiradau informatorių, patikimą informatorių ir pasiunčiau jį į 

aludę netoliese ežero. 
“| Čaildersas buvo ne iš tų, kurie ilgai apsistotų ties smulkmenomis, 
ypač Balardo akivaizdoje. Džeikas tai žinojo, kaip ir pats Balardas. Teisėjas 
persiųsdavo kiekvieną bylą didžiajam žiuri, taigi kiekvienas parengtinis 
posėdis teisme tebūdavo formalumas. Nepaisant bylos pobūdžio, faktų, 
įrodymų, nepaisant nieko, Balardas priversdavo kaltinamąjį stoti prieš 
didįjį žiuri. Jeigu įrodymų nepakanka, tegul juos paleidžia laisvėn didysis 
žiuri, ne jis, Balardas. Juk jam teks būti perrinktam, o ne didžiajam žiuri. 
Rinkėjai nusivilia, kai nusikaltėliai paleidžiami. Daugelis gynybos advo- 
katų atsisakydavo parengtinio posėdžio prie Balardo. Tik ne Džeikas. Jis 
laikė tokius posėdžius geriausiu ir greičiausiu būdu perprasti prokuroro 
argumentus. Tindeilas irgi labai retai atsisakydavo tokios procedūros. 

— Kokioje aludėje? 

— Hju. 

— Ką jisai sužinojo? 

— Pasakė girdėjęs Kobą ir Vilardą, abu kaltinamuosius, tenai girian- 
tis, kad išprievartavo juočkikę. 

Kobas ir Vilardas susižvalgė. Kas tas informatorius? Mažai ką prisi- 
minė iš Hju baro. 

— Ką jūs „Pas Hju“ išsiaiškinote? 

— Suėmėme Kobą ir Vilardą, paskui apžiūrėjome pikapą, įregistruo- 
tą Bilio Rėjaus Kobo vardu. 

— Ką radote? 

— Parsitempėme jį ir šįryt ištyrinėjome. Daug kraujo dėmių. 

— Ką dar? 

— Kruvinus marškinėlius. 

— Kieno marškinėlius? 

— Tonios Heili, išžagintosios mergytės. Šįryt juos atpažino jos tėtis, 
Karlas Li Heilis. 

Išgirdęs savo pavardę, Karlas Li ant suolo atsitiesė. Ozis žiūrėjo 
tiesiai į jį. Pasisukęs Džeikas pirmą kartą pamatė Karlą Li. 

— Apibūdinkite pikapą. 

— Naujas geltonas fordas — pustonis sunkvežimaitis. Dideli chro- 
muoti ratai, padidinto pravažumo padangos. Užpakaliniame lange — 
maištininkų vėliava. 

— Kam priklauso? 

Ozis parodė pirštu į kaltinamuosius. 

— Biliui Rėjui Kobui. 

— Arjis atitinka mergaitės nupasakojimą? 

— Taip. 

Čaildersas trumpam nutilo ir peržvelgė savuosius užrašus. 

— O dabar, šerife, kokių dar turite įrodymų prie šiuos kaltinamuosius? 

— Šįryt kalėjime kalbėjomės su Pitu Vilardu. Jis pasirašė po prisi- 
pažinimu. 

— Ką tu padarei?! — nebeištvėrė Kobas. 

Vilardas susigūžė ir apsidairė pagalbos. 

— Ivarkos! Tvarkos! — sušuko Balardas, stuksėdamas į stalą plaktuku. 

Tindeilas perskyrė savo klientus. 

— Ar perspėjote poną Vilardą apie jo teises? 

— Taip. 

— Jisai suprato jas? 

— Taip. 

— Ar pasirašė po tai patvirtinančiu dokumentu? 

— Taip. 

— Kas dalyvavo ponui Vilardui darant savo pareiškimą? 

— Aš, du mano pavaduotojai, tyrėjas Reidis ir leitenantas Grifinas 
iš kelių policijos. 

— Turite prisipažinimą? 

— Taip. 

— Prašom jį perskaityti. 

Oziui skaitant trumpą tekstą, visi esantys teismo salėje sustingo ir 
nuščiuvo. Karlas Li žvelgė tiesiai į kaltinamuosius. Kobas piktai sužioravo 
akimis į Vilardą,. Tas krapštinėjosi nuo batų purvą. 

— Dėkui, šerife, — vėl prašneko Čaildersas, kai Ozis baigė. — Ar 
ponas Vilardas pasirašė prisipažinimą? 

— Taip, trijų liudininkų akivaizdoje. 

— Valstija neturi daugiau ką pridurti, jūsų prakilnybe. 

Balardas šūktelėjo: 

— Galite imtis kryžminės apklausos, pone Tindeilai. 

— Kol kas klausimų neturiu, jūsų prakilnybe. 

Geras ėjimas, pagalvojo Džeikas. Gynybai per parengtinį posėdį 
strategiškai naudingiausia patylėti. Tik klausytis, užsirašinėti pastabas, 
leisti teismo protokoluotojai sustenografuoti parodymus ir per daug ne- 
išsišokti. Bylą vis tiek svarstys didysis žiuri, tad kam vargti? Ir jokiu būdu 
neleisti kaltinamiesiems, kad duotų parodymus. Jų parodymai netikslingi, 
gali pakenkti vėliau, per bylos nagrinėjimą teisme. Džeikas ir nelaukė, kad 
jie duos parodymus, nes Tindeilą gerai pažinojo. 

— Pakvieskite kitą liudytoją, — pareikalavo teisėjas. 

— Daugiau nieko neturime, jūsų prakilnybe. 

— Gerai. Sėskitės. Pone Tindeilai, turite kokių nors liudytojų? 

— Ne, jūsų prakilnybe. 

— Gerai. Teismas mano, kad pakanka įrodymų šiuos kaltinamuosius 
įvykdžius keletą nusikaltimų, ir įsako ponus Kobą ir Vilardą laikyti su- 
imtus, iki imsis veiksmų Fordo apygardos didysis žiuri, kuriam numatyta 
susirinkti posėdžiui pirmadienį, gegužės 27-4. Bus kokių klausimų? 

Tindeilas lėtai atsistojo. 

— Taip, jūsų prakilnybe, mes prašytume teismą nustatyti nuosaikią 
sumą šiems kal... 

— Išmeskite iš galvos, — nukirto Balardas. — Šiuo metu užstato 
galimybė atmetama. Kiek suprantu, ta mergaitė kritiškos būklės. Jeigu 
numirs, atsiras, žinoma, ir kitų kaltinimų. 

— Gerai, jūsų prakilnybe, tokiu atveju norėčiau paprašyti svarstymo 
dėl užstato po kelių dienų, viliantis, kad jos būklė pasitaisys. 

Balardas įdėmiai nužvelgė Tindeilą. „Gera mintis“, — pagalvojo. 

— Patenkinta. Svarstymas dėl užstato skiriamas ateinantį pirma- 
dienį, gegužės 20-3, šioje teismo salėje. Iki tol kaltinamieji liks Fordo 
apygardos šerifo žinioje. Teismo posėdis atidedamas. 

Teisėjas stuktelėjo plaktuku ir dingo pro duris. Šerifo pavaduotojai 
apspito kaltinamuosius, surakino, ir tie irgi dingo iš salės, išvesti per 
kaltinamųjų pasaugos kambarį, toliau žemyn tarnybiniais laiptais, pro 
reporterius ir įsodinti į patrulinį automobilį. 

Posėdis buvo tipiškas Balardui — netruko nė dvidešimties minučių. 
Teisingumas šioje salėje gali būti vykdomas labai greitai. 

Džeikas pasikalbėjo su kitais teisininkais ir stebėjo susirinkusiuosius 
pamažu išsiskirstant pro didžiules medines duris salės gale. Karlas Li 
nesiskubino išeiti ir parodė ranka Džeikui sekti paskui jį. Juodu susitiko 
rotondoje. Karlas Li norėjo pasikalbėti, tad atsiprašė lydinčių draugų ir 
giminiečių, pažadėdamas su jais susitikti ligoninėje. Jis ir Džeikas nulipo 
įvijais laiptais į pirmą aukštą. 

— Man išties gaila, Karlai Li, — pratarė Džeikas. 

— Taip, ir man. 

— Kaip ji? 

— Ištemps. 

— Kaip Gvena? 

— Manau, jau geriau. 

— O tu pats? 

Juodu pamažu ėjo koridoriumi užpakalinės teismo rūmų dalies link. 

— Kažkaip man nesutelpa tai galvoje. Noriu pasakyti, prieš dvide- 
šimt keturias valandas viskas buvo gerai. O dabar pasižiūrėk į mus. Mano 
mergytė guli ligoninėje, visur į jos kūną privedžiota vamzdelių ir žarnelių. 
Žmona kraustosi iš proto, o berniukai mirtinai išsigandę, aš pats vien gal- 
voju apie tai, kaip tuos šunsnukius sutvarkyti savo rankomis. 

— Kad galėčiau tau kuo nors padėti, Karlai Li. 

— Tau belieka tik melstis už ją, melstis už mus. 

— Suprantu, kaip tau skaudu. 

— Tu juk turi mergytę, tiesa, Džeikai? 

— Taip. 


Karlas Li daugiau nieko nepasakė, ir juodu žengė tylomis. 

Džeikas pakeitė temą: 

— Kur Lesteris? 

— Čikagoje. 

— Kąjis ten veikia? 

— Dirba vienoje plieno kompanijoje. Darbas geras. Vedė. 

— Juokauji? Lesteris vedė? 

— Taip, baltąją. 

— Baltąją! Kurių galų jam reikia baltosios? 

— Ai, pažįsti Lesterį. Visada pasipūtęs nigeris. Dabar keliauja namo. 
Atsiras čia vėlai vakare. 

— O kodėl? 

Juodu sustojo prie tarnybinių durų. Džeikas vėl paklausė: 

— Kodėl Lesteris atvyksta? 

— Šeimos reikalais. 

— Ketini ko nors imtis? 

— Ne. Jis tik nori pamatyti savo dukterėčią. 

— Nereikia jums visiems taip jaudintis. 

— Lengva tau kalbėti, Džeikai. 

— Žinau. 

— O kaip tu pats elgtumeis, Džeikai? 

— Kur tu kreipi? 

— Juk turi mergytę. Tarkime, ji guli ligoninėje, sumušta ir išprie- 
vartauta. Kaip tu pasielgtum? 

Džeikas pažvelgė pro durų langą, nesumodamas, ką atsakyti. Karlas 
Li laukė. | 

— Nereikia jokių kvailysčių, Karlai Li. 

— Atsakyk į mano klausimą. Kaip tu pats elgtumeis? 

— Nežinau. Aš nežinau, kaip pasielgčiau. 

— Štai kaip tave paklausiu. Jeigu tai būtų tavo mergytė, o ją nu- 
skriaudę būtų du nigeriai, ir tu turėtum galimybę pasiekti juos savo ran- 
komis, kaip tu pasielgtum? 

— Nužudyčiau juos. 

Karlas Li nusišypsojo, paskui nusijuokė. 

— Žinoma, taip, Džeikai, žinoma nužudytum. Paskui nusisamdytum 
kokį nors žymų advokatą, kuris visus įtikintų, kad tau buvo pasimaišęs 
protas. Visai taip, kaip tu tai padarei per Lesterio teismą. 

— Mes nesakėme, kad Lesteriui buvo pasimaišęs protas. Tik pa- 
sakėme, kad Bouvis nusipelnė mirties. 

— Bet juk tik tavo dėka jį išteisino, ar ne? 

— Tikrai. 

Karlas Li nuėjo prie laiptų ir pažvelgė aukštyn. 

— Taigi pro čia jie patenka į teismo salę? — paklausė nežiūrėdamas 
į Džeiką. 

— Kas? 

— Tie vaikinai. 

— Taip. Dažniausiai juos atveda per šiuos laiptus. Taip greičiau ir 
saugiau. Galima pastatyti automobilį prie pat durų, o tada bėgte užveda 
juos laiptais. 

Karlas Li sugrįžo prie tarnybinių durų ir pažvelgė pro langą į verandą. 

— Kiek kartų gynei bylose dėl nužudymo, Džeikai? 

— Tris. Lesterį ir dar du. 

— Kiek iš jų buvo juodieji? 

— Visi trys. 

— Kiek bylų laimėjai? 

— Visas tris. 

— Tu turbūt neblogas nigerių šaudynių specialistas, a? 

— Turbūt. 

— Pasirengęs dėl dar vienos? 

— Nedaryk to, Karlai Li. Neverta. O jeigu tave nuteis ir pasodins į 
dujų kamerą? Kaip tada vaikučiai? Kas juos užaugins? Tie pašlemėkai to 
neverti. 

— Juk pats ką tik pasakei, kad taip pasielgtum. 

Džeikas atėjo prie durų ir sustojo greta Karlo Li. 

— Dėl manęs — kas kita. Aš turbūt išsisukčiau. 

— Kaip? 

— Esu baltasis, o ši apygarda — irgi baltųjų. Jeigu bent kiek pasi- 
sektų, turėčiau prisiekusiuosius vien baltuosius, savaime suprantama, man 
prijaučiančius. Čia ne Niujorkas ar Kalifornija. Žmogui dera ginti savo 
šeimą. Prisiekusieji tai suprastų. 

— O aš? 


— Kaip sakiau, čia ne Niujorkas ar Kalifornija. Kai kurie baltieji ta- 

vimi Žavėtųsi, bet daugelis norėtų matyti tave pakartą. Būtų daug sunkiau 
pasiekti, kad tave išteisintų. 

— Bet sugebėtum tai padaryti, ar ne, Džeikai? 

— Nereikia, Karlai Li. 

— Kitaip negaliu, Džeikai. Ramiai nemiegosiu, kol tiedu niekšai bus 
gyvi. Turiu tai padaryti dėl savo dukrytės. Ir dėl savęs paties, taip pat dėl 
savo žmonių. Ir bus padaryta. 

Juodu atidarė duris, nuėjo po veranda, o paskui įvaža — Vašingtono 
gatvės link prie Džeiko kontoros. Ten paspaudė vienas kitam rankas. 
Džeikas pažadėjo ryt užsukti į ligoninę aplankyti Gvenos ir pasimatyti su 
visa jos šeimyna. 

— Dar vienas dalykas, Džeikai. Ar susitiksi su manimi kalėjime, kai 
mane suims? 

Nespėjęs pagalvoti, Džeikas linktelėjo. Karlas Li nusišypsojo ir šali- 


gatviu patraukė prie savo sunkvežimaičio. 


Lesteris Heilis buvo vedęs jaunutę švedę iš Viskonsino, ir 

nors žmona vis dar tikino mylinti jį, Lesteris įtarė, kad jo odos 

spalvos naujumas jai buvo bepradedąs blukti. Ji baisėjosi Mi- 

sisipės valstija ir griežtai atsisakė keliauti su Lesteriu į Pietus, 
nors jis ir ramino, kad būsianti ten saugi. Liko taip ir nesusipažinusi su jo 
šeima. Nepasakytum, kad ir jo namiškiai būtų labai troškę su ja susipa- 
žinti — anaiptol. Nebuvo nieko neįprasta, kad juodaodis iš Pietų persi- 
keldavo šiaurėn ir vesdavo baltąją, bet nė vienas iš Helių dar nemaišė savo 
kraujo. Čikagoje Heilių gyveno daug, beveik visi buvo giminės ir visi vedę 
juodąsias. Baltoji Lesterio žmona šeimai nedarė įspūdžio. Taigi naujuoju 
savo kadilaku jis atvažiavo į Klantoną vienas. 

Trečiadienį, vėlai vakare, Lesteris atvyko į ligoninę ir rado kelis 
pusbrolius, antro aukšto laukiamajame sklaidančius žurnalus. Jis šiltai ap- 
kabino Karlą Li. Juodu buvo nesimatę nuo pat Kalėdų atostogų, kai pusė 
Čikagos juodaodžių patraukdavo namo į Misisipę ir Alabamą. 

Juodu išėjo į koridorių, toliau nuo kitų giminiečių. 

— Kaip ji? — paklausė Lesteris. 

— Geresnė. Žymiai geresnė. Galbūt šį savaitgalį parsivešime namo. 

Lesteriui palengvėjo. Kai prieš vienuolika valandų išvažiavo iš Čika- 
gos, ji buvo arti mirties — pasak pusbrolio, kuris paskambino ir privertė jį 
išsigandusį iššokti iš lovos. Po lentele NERUKYTI jis prisidegė cigaretę 
ir pažvelgė į vyresnįjį brolį. 

— Tu laikaisi? 

Karlas Li linktelėjo ir nusuko akis tolyn koridoriumi. 

— Kaip Gvena? 

— Kvailioja labiau nei paprastai. Ji pas savo mamą. Atvažiavai vienas? 

— Taip. — Lesteris pasirengė gynybai. 

— Aišku. 

— Nevaidink gudručio. Važiavau visą dieną ne tam, kad klausyčiausi 
nesąmonių apie savo Žmoną. 

— Gerai, gerai. Matau, dar nepristigai dujų? 

Lesteris nusišypsojo ir susijuokė. Nuo tada, kai vedė švedę, jis kanki- 
nosi dėl susitvenkiančių pilve dujų. Žmona gamino valgius, kokių jis net 
nepajėgdavo ištarti, ir organizmas reagavo į tai audringai. Ilgėjosi lapinių 
kopūstų, žirnelių, okros*, keptų viščiukų, virš anglių keptos kiaulienos ir 
riebios nugarinės. 

Trečiame aukšte juodu susirado nedidelį laukiamąjį su sulanksto- 
mosiomis kėdėmis ir kortu staleliu. Lesteris nusipirko iš automato du 
plastikinius puodelius nusivadėjusios tirštos kavos ir pirštu pamaišė sausos 
grietinėlės miltelius. Įdėmiai klausėsi, kol Karlas Li smulkiai pasakojo apie 
išprievartavimą, areštus ir parengiamąjį posėdį. Nežinia iš kur susiradęs 
kelias servetėles, Lesteris nubraižė teismo rūmų ir kalėjimo planą. Praėjo 
ketveri metai, kai jis buvo teisiamas dėl žmogžudystės, ir brėžinius jam 
sunkokai sekėsi prisiminti. Sumokėjęs užstatą, kalėjime sėdėjo tik savaitę, 
ir po to, kai buvo išteisintas, tos vietos nebeaplankė. Po teisybei, netrukus 
po savo teismo proceso išvyko į Čikagą. Mat jo auka turėjo giminių. 

Dar gerokai po vidurnakčio juodu rezgė sąmokslą, braižė planus ir 
atmesdavo juos. 


Ketvirtadienio vidudienį Tonia iš intensyviosios terapijos skyriaus per- 
kelta į atskirą palatą. Jos būklė įvardyta kaip stabili. Daktarai nusiramino, 

o jos šeimynykščiai atnešė saldainių, žaislų ir gėlių. Su abiem sulaužytais 
žandikauliais ir burna pilna vielų, ji galėjo tik žiūrėti į saldainius. Di- 
džiumą suvalgė jos broliai. Prigludę prie lovos, laikė ją už rankos, tartum 
stengtųsi apsaugoti ir paguosti. Nuolatos į palatą buvo prisigrūdę draugų 
ir pašalaičių, visi švelniai plekšnojo ją ir kalbėjo, kokia esanti mielutė, visi 
elgėsi kaip su kokia ypatinga, turėjusia išgyventi tokį siaubą. Žmonės pa- 
kaitomis slinko iš koridoriaus į palatą ir atgal į koridorių, kur juos atidžiai 
stebėjo medicinos seselės. 

Žaizdos skaudėjo, ir kartkartėmis mergytė verkė. Kas valandą seselės 
prasibraudavo pro lankytojus ir sušvirkšdavo pacientei nuskausminamųjų. 

Žmonės jos palatoje pritilo, kai tą vakarą iš Memfio televizijos stoties 
pradėta pasakoti apie išprievartavimą. Ekrane parodytos dviejų baltųjų 
nuotraukos, bet mergytė nepajėgė gerai jų matyti. 


—. =" —— 


Kasdien Fordo apygardos teismo rūmai būdavo atidaromi rytą aštuntą 
ir uždaromi popiet penktą, išskyrus penktadienius — tuomet juos už- 
darydavo pusę penkių. Taigi penktadienį pusę penkių Karlas Li slėpėsi 
pirmo aukšto tualeto kabinoje, kol rūmai buvo užrakinti. Sėdėdamas ant 
klozeto jis valandą ramiai klausėsi. Nė vieno sargo. Nė gyvos dvasios. Tyla. 
Tada nuėjo plačiu apytamsiu koridoriumi prie tarnybinių durų ir atsargiai 
statas ištuštėjęs. Tada jis apsisuko ir pažvelgė ilgu koridoriumi į rotondą ir 
toliau — į paradines duris už dviejų šimtų pėdų. 

Emėsi tyrinėti pastatą. Dvipusės tarnybinės durys vėrėsi vidun į 
erdvų, stačiakampį prieangį. Iš jo abiejose pusėse aukštyn vedė vienodi 
laiptai. Gilumoje prieangis siaurėjo, pereidamas į koridorių. Karlas Li 
pamėgino įsivaizduoti, kaip bus vedamas į savo paties teismo procesą. Su- 
sidėjęs už nugaros rankas, palietė tarnybines duris, paskui nuėjo dešinėn 
trisdešimt pėdų prie laiptų, užlipo jais. Iš viso dešimt laiptelių. Aikštelė. 
Iš jos — devyniasdešimties laipsnių kampo posūkis kairėn — visai kaip 
nupasakojo Lesteris. Paskui dar dešimt laiptelių į kaltinamųjų pasaugos 
patalpą — ankštą kambarėlį, penkiolikos iš penkiolikos pėdų, su niekuo 
daugiau kaip tik langu ir dvejomis durimis. Atidaręs vienas, jis pateko 
į didžiulę teismo salę, tiesiai priešais eiles minkštasuolių publikai. Tada 

pasuko prie praėjimo, dalijančio salę į dvi puses, ir atsisėdo pirmoje eilėje. 
Žvalgydamasis aplinkui, pamatė tvorelę, arba barjerą, — kaip Lesteris 
pavadino, — atitverti paprastai publikai nuo ploto, kur sėdi ir atlieka 
savo funkcijas teisėjas, prisiekusieji, liudytojai, teisininkai, kaltinamieji ir 
teismo raštininkai. 

Jis nuėjo praėjimu galinių durų link, dėmėdamasis kiekvieną teismo 
salės smulkmeną. Viskas atrodė gerokai kitaip negu trečiadienį. Apsisukęs 
atgalios, praėjimu jis grįžo į kaltinamųjų pasaugos kambarį ir pamėgino 
atidaryti kitas duris. Šios vedė į plotą už barjero, kuriame buvo vykdomas 
teisingumas. Jis atsisėdo prie ilgo stalo, kur anksčiau sėdėta Lesterio ir 
Kobo su Vilardu. Dešinėje stovėjo kitas stalas, skirtas prokurorams. Už 
stalų surikiuotos paprastos medinės kėdės, toliau — barjeras su švaistiniais 
vartukais abiejuose galuose. Teisėjo vieta — už katedros pakyloje, kur jis 
sėdėdavo aukštai ir valdingai, nugara į sieną, ant kurios kabėjo išblukęs 
rūsčiai žvelgiančio į kiekvieną salėje Džefersono Deiviso“ portretas. Prisi- 
ekusiųjų atitvaras buvo prie sienos Karlui Li po dešinei, teisėjui iš kairės, 
po kitais pageltusiais užmirštų Konfederacijos didvyrių portretais. Liudy- 
tojų vieta buvo šalia teisėjo katedros, bet, žinoma, kiek žemiau ir priešais 
prisiekusiuosius. Karlui Li po kairei, priešais prisiekusiųjų vietas, stovėjo 
tarnybinis stalas, nuklotas storomis raudonai įrištomis bylų registracijos 
knygomis. Per teismo posėdžius prie jo paprastai bruzdėdavo raštininkai 
ir teisininkai. Už tarnybinio stalo, kitapus sienos, buvo kaltinamųjų pa- 
saugos patalpa. 

Karlas Li stovėjo vis dar lyg surakintas antrankiais, paskui nuėjo pro 
švaistinius vartukus už barjero, ir žengė, įsivaizduodamas vedamas, pro 
pirmąsias duris į kaltinamųjų pasaugos kambarį, paskui žemyn laiptu- 
kais — dešimčia jų — į siaurą tamsią laiptinę. Laiptų aikštelėje sustojo. Iš 
čia jam matėsi tarnybinės teismo rūmų durys ir didesnioji dalis prieangio 
tarp durų ir koridoriaus. Laiptų apačioje iš dešinės buvo kitos durys. Jas 
atidaręs jis pamatė ankštą, visokio šlamšto prigrūstą valytojo sandėliuką. 
Jis uždarė duris ir ištyrinėjo ankštą kamarėlę po laiptine — tamsią, už- 


* Jefferson Davis (1808 — 1889) — Pietų konfederacijos kariškis ir prezidentas (1861-1865). 
1865 m. Sąjungos pajėgų paimtas į nelaisvę ir dvejus metus kalinamas, buvo apkaltintas išdavyste, bet 
taip ir liko nenuteistas. 

grioztą šluotomis, kibirais, aiškiai retai naudojamą. Vėl kiek pravėręs duris, 
pažvelgė laiptais aukštyn. 

Dar valandą jis bastėsi po rūmus. Kiti tarnybiniai laiptai vedė į dar 
vieną kaltinamųjų pasaugos kambarį tuoj už prisiekusiųjų aptvaro. Vienos 
durys iš čia vėrėsi į teismo salę, kitos — į prisiekusiųjų kambarį. Laiptai 
tęsėsi į trečią aukštą, kur jis rado apygardos juridinę biblioteką ir du kam- 
barius, skirtus liudytojams — visai kaip sakė Lesteris. 

Aukštyn žemyn, aukštyn žemyn jis sekė ten ir atgal būsimu judėjimu 
vyrų, išprievartavusių jo dukterį. 

Galiausiai atsisėdo į teisėjo krėslą ir apžvelgė jo valdas. Paskui nu- 
ėjęs į prisiekusiųjų atitvarą, pasisūpavo vienoje iš patogių kėdžių. Pasėdėjo 
liudytojo krėsle, papūsdamas į mikrofoną. Septintą pagaliau visai sutemo. 
Tada Karlas Li atstūmė aukštyn lango rėmą tualete greta valytojo kama- 
rėlės, tyliai nuslydo į krūmus ir dingo tamsoje. 


——o——— 


— Kam ketini apie tai pranešti? — paklausė Karla, uždengdama 
kartoninę picos dėžę ir įsipildama dar limonado. 

Džeikas priekiniame priebutyje pamažu lingavo ant pintinių su- 
puoklių ir stebėjo čia pat šaligatvyje striksinčią per šokyklę Haną. 

— Tavo mintys čia? — pasitikrino ji. 

— Ne. 

— Kam ketini apie tai pranešti? 

— Nesirengiu kam nors pranešti. 

— Manau, privalėtum. 

— Aš taip nemanau. 

— Kodėl? 

Pradėjęs suptis greičiau, Džeikas nugėrė limonado. 

— Pirmiausia, — lėtai prašneko jis, — aš nesu užtikrintas, ar nu- 
sikaltimas planuojamas. Jis pasakė kai kuriuos dalykus, kuriuos bet kuris 
tėvas jo vietoje pasakytų, ir neabejoju, kad galvoja taip, kaip ir bet kuris 
tėvas galvotų. Bet ar tikrai planuoja padaryti nusikaltimą, aš taip nemanau. 
Antra, tai, ką jis man pasakė, buvo pasakyta konfidencialiai, visai taip, lyg 
būtų mano klientas. Po teisybei, veikiausiai jis apie mane ir galvoja kaip 
apie savo advokatą. 

— Bet jeigu tu net ir būtum jo advokatas ir žinotum apie planuojamą 
nusikaltimą, privalėtum apie tai pranešti, tiesa? 

— Taip. Jeigu būčiau dėl to tikras. Bet aš nesu tikras. 

Atsakymas jos nepatenkino. 

— Ir vis dėlto, manau, privalėtum pranešti. 

Džeikas nutylėjo. Argi taip svarbu? Jis nurijo paskutinį picos kąsnelį 
ir pamėgino nekreipti į ją dėmesio. 


— Tu juk nori, kad Karlas Li tai padarytų, a? 


— Ką padarytų? 
— Kad nudėtų tuos vaikinus. 
— Ne, nenoriu. — Atsakymas nuskambėjo neįtikinamai. — Bet 


jeigu jis nudės, nesmerkčiau, nes ir aš pasielgčiau taip pat. 

— Tik nepradėk vėl. 

— Aš rimtai, ir tu tai žinai. Padaryčiau tą pat. 

— Džeikai, juk negalėtum nužudyti žmogaus. 

— Gerai. Šiaip ar taip, nesiginčysiu. Jau kalbėjomės apie tai. 

Karla šūktelėjo mergytei, kad pasitrauktų nuo gatvės, paskui atsisėdo 
į supuokles greta vyro ir subrazdeno savo stiklinėje ledukais. 

— Tu jį gintum teisme? 

— Turbūt taip. 

— Ar prisiekusieji jį pripažintų kaltu? 

— O tu? 

— Nežinau. 

— Gerai, pagalvok apie Haną. Tik pažvelk į tą mielą nekaltą mer- 
gytę, šokinėjančią per virvutę. Juk tu motina. O dabar prisimink mažąją 
Heili, gulinčią ten sumuštą, kruviną, besišaukiančią mamutės ir tėčio... 

— Džeikai, nutilk! 

Jis nusišypsojo. 

— Atsakyk į klausimą. Tu sėdi tarp prisiekusiųjų. Ar balsuotum, kad 
tėvas būtų nuteistas? 

Ji pastatė stiklinę ant palangės ir staiga susidomėjo savo nagais. 
Džeikas baigė įrodinėti savo argumentus: 

— Nagi, tu — viena iš prisiekusiųjų. Pripažinti kaltu ar išteisinti? 

— Čionai aš visada prisiekusioji. Arba kenčiu kryžminę apklausą. 

— Pripažinti kaltu ar išteisinti? 

Ji sužaibavo į jį akimis. 

— Sunku būtų pripažinti kaltu. 

Jis nusišypsojo, patenkintas laimėjęs bylą. 

— Bet aš nesuprantu, kaip jis galėtų juos nužudyti — juk sėdi už- 
daryti kalėjime. 

| — Lengvai. Ne visada bus uždaryti. Jie turės stoti prieš teismą, bus 

transportuojami ten ir atgal. Prisimink Osvaldą ir Džeką Rubį". Be to, jie 
išeis laisvėn, jeigu pasiseks sumokėti užstatą. 

— Kada jie galės tai padaryti? 

— Pirmadienį bus nuspręsta dėl užstato. Jeigu jiems leis susimokėti, 
bus laisvi. 

— O jeigu neleis? 

— Liks kalėti iki bylos nagrinėjimo teisme. 

— Kada tai bus? 

— Tikėtina, į vasaros pabaigą. 

— Manau, tu privalėtum pranešti. 

Džeikas pašoko nuo sūpuoklių ir nuėjo pažaisti su Hana. 


K. T. Brasteris arba Ketas — Katinas — Basteris, kokią gavo 

pravardę, buvo vienintelis, kiek jis pats žinojo, vienakis juo- 

daodis milijonierius Memfyje. Jam priklausė topleso landynių 

juodaodžiams tinklas mieste, ir visos jos veikė legaliai. Jam 

taip pat priklausė ir kažkiek nuomojamųjų daugiabučių, kuriuos irgi valdė 

legaliai, be to, dar dvi bažnyčios pietiniame Memfyje, kurių veikla nė kiek 

nenusižengdavo įstatymams. Buvo geradarys, daugelio juodaodžių reikalų 
gynėjas, politikų draugas ir didvyris savo tautos brolių akyse. 

Ketui buvo svarbu turėti visuomenėje populiarumą, nes galėtų būti 

vėl apkaltintas, vėl teisiamas ir tikriausiai vėl išteisintas savo bendrapilie- 

čių, iš kurių pusė — juodųjų. Vietos valdžia jau buvo supratusi, kad Keto 


* Kalbama apie įtariamuosius prezidento Kenedžio nužudymo byloje, kurie vėliau buvo nu- 
šauti. 

neįmanoma nuteisti už žmogžudystes ir prekybą tokiais dalykais kaip 
moterys, kokainas, vogti daiktai, kreditinės kortelės, maisto talonai, neap- 
mokestinti alkoholiniai gėrimai, ginklai ir dargi lengvoji artilerija. 

Jis teturėjo vieną akį. Kita liko Vietname, kažkur ryžių lauke. Neteko 
jos tą pačią 1971-ųjų dieną, kai jo draugelis Karlas Li Heilis buvo sužeis- 
tas į koją. Karlas Li nešė jį ant pečių dvi valandas, kol jiems pavyko surasti 
pagalbą. Po karo Ketas grįžo į Memfį, kartu parsigabendamas ir du svarus 
hašišo. Už pajamas iš pastarojo nusipirko nedidelį barą Pietų Meino rajo- 
ne. Gyveno pusbadžiai, kol išlošė pokeriu iš vieno sąvadautojo kekšę. Tada 
pažadėjo jai, kad galės liautis pardavinėjusi savo kūną, jeigu nusimesianti 
visus drabužius ir šoksianti pas jį bare ant stalų. Pernakt verslas pajudėjo 
kaip iš pypkės, suplūdo daugiau liaudies, negu buvo vietų prie staliukų. 
Tada jis nusipirko dar vieną barą ir įkurdino jame daugiau šokėjų. Surado 
rinkoje savo nišą ir per dvejus metus gerokai pralobo. 

Turėjo kontorą virš vieno iš savo klubų, visai arti Pietų Meino rajono, 
tarp Venso aveniu ir Belo gatvės, pačioje neramiausioje Memfio dalyje. 
Šviečianti virš šaligatvio reklama skelbė: „Budweiser ir krūtinėlės“, bet 
viduje už tamsių langų buvo parduodama kur kas daugiau. 


“* Karlas Li ir Lesteris surado šeš- 


Prašmatnų barą „Brown Sugar 
tadienį apie vidudienį. Juodu atsisėdo prie bufeto, užsisakė „Budweiser“ 
alaus ir ėmė grožėtis „krūtinėlėmis“. 

— Ketas yra? — paklausė Karlas Li barmeną, kai šis ėjo pro juos. 

Tas tik krenkštelėjo ir grįžo prie kriauklės, kur vėl įniko plauti boka- 
lus. Tarp šokių numerių gurkšnodamas alų, Karlas Li vis žvilgčiojo į jį. 

— Dar po vieną alaus! — garsiai užsakė Lesteris, neatitraukdamas 
akių nuo šokėjų. 

— Ketas Brasteris čia? — tvirtai paklausė Karlas Li, kai barmenas 
vėl atnešė alų. 

— Kam reikia žinoti? 

— Man. 

— Taigi? 

— Taigi mudu su Ketu geri draugai. Kartu kariavome Vietname. 


* Dviprasmiškas pavadinimas: tiesiogine prasme reiškią rudąjį cukrų (t. y. nerafinuotą, arba 
bastrą), slengu — heroiną. 

— Vadiniesi? 

— Heilis. Karlas Li Heilis. Iš Misisipės. 

Barmenas pradingo ir po minutėlės vėl pasirodė pro dureles tarp 
dviejų veidrodžių už lentynų su gėrimais. Pamojo Heiliams, kurie nusekė 
paskui jį koridoriumi prošal tualetų ir toliau dar pro vienas rakinamas 
duris aukštyn laiptais. Kontora buvo tamsi ir neskoningai įrengta. Grindis 
dengė auksinės spalvos, sienas — raudoni, lubas — žalias kilimai. Žalio 
gauruoto kilimo lubos! Du pajuodusius langus tvėrė plonos plieninės 
grotos, o negana to, nuo lubų iki pat grindų kabojo sunkios, dulkėtos 
bordo spalvos užuolaidos, turinčios atremti ir paversti niekais bet kurį 
saulės spindulį, pajėgus; prasiskverbti pro spalvotąjį stiklą. Bemaž visai 
čia pat virš galvų pamažu sukosi nedidelis chromuotų rėmelių veidrodinis 
sietynas, ne ką teapšviesdamas kambarį. 

Du gigantiški asmens sargybiniai vienodais trijų dalių juodais kos- 
tiumais pamojo barmenui dingti ir pakvietė Lesterį ir Karlą Li sėstis, o 
patys atsistojo už jų nugarų. 

Lesteris ir Karlas Li gėrėjosi prašmatniais baldais. 

— Gražu, ar ne? — pakomentavo Lesteris. 


* 


Iš nematomų stereokolonėlių tyliai skambėjo liūdnas R. B. Kingo 
balsas. 

Staiga už rašomojo stalo iš marmuro ir stiklo atsivėrė užmaskuotos 
durys, ir į kambarį įžengė Ketas. Jis iškart pripuolė prie Karlo Li. 

— Vaje, tik pažiūrėkite! Karlas Li Heilis! — sušuko ir stvėrė Karlą Li 
už peties. — Kaip gera vėl tave matyti! 

Karlas Li atsistojo, ir juodu stipriai apsikabino. 

— Kaip laikaisi, žmogau? — pasidomėjo Ketas. 

— Gerai, Keta, visai neblogai. O tu? 

— Puikiai! Puikiai! Kas čia kartu su tavimi? — jis pasisuko į Lesterį 
ir atkišo šiam ranką. Lesteris ją stipriai paspaudė. 

— Mano brolis Lesteris, — pristatė Karlas Li. — Iš Čikagos. 

— Malonu susipažinti, Lesteri. Aš ir šis štai dičkis — kaip broliai. 


Tikrai. 


* Riley B. King (g. 1925) — afroamerikiečių kilmės bliuzo gitaristas, dainininkas ir kompo- 


zitorius. 

— Jis man daug pasakojo apie jus, — atsakė Lesteris 

— Nagi, nagi, Karlas Li! Gerai atrodai, drauguži. Kaip koja? 

— Visai nieko, Ketai. Kai lyja, šiek tiek pamaudžia, bet šiaip ne- 
blogai. 

— Juk mudu kaip broliai, ar ne? 

Karlas Li linktelėjo ir nusišypsojo. Ketas paleido jį iš glėbio. 

— Išgersite, vyručiai? 

— Ne, dėkui, — atsisakė Karlas Li. 

— Gal man alaus, — paprašė Lesteris. 

Ketas spragtelėjo pirštais, ir vienas asmens sargybinis dingo. Karlas 
Li vėl įsmuko į krėslą, o Ketas atsisėdo ant rašomojo stalo krašto, ka- 
darodamas kojomis ir linguodamas pirmyn atgal it vaikigalis ant molo. 
Šypsojosi Karlui Li, kuris jautėsi nepatogiai dėl tokio žavėjimosi juo. 

— Kodėl tau nepersikėlus į Memfį ir nepradėjus dirbti pas mane? — 
paklausė Ketas. 

Karlas Li to ir tikėjosi. Jau dešimt metų Ketas jam vis siūlydavo 
darbo. 

— Ne, dėkui, Ketai. Man ir taip visko užtenka. 

— Džiaugiuosi dėl tavęs. Kas tave čia atvedė? 

Karlas Li pravėrė burną, paskui kiek padvejojo, sukryžiavo kojas ir 
susiraukė. Galiausiai linktelėjo ir tarė: 

— Norėčiau prašyti paslaugos, Ketai. Mažutėlės paslaugos. 

Ketas išskėtė rankas. 

— Visko, dički, visko, ko tik paprašysi. 

— Prisimeni tuos M-16, kuriais kovojome Vietname? Man reikia 
vieno. Ir kaip galima greičiau. 

Pamažėle Ketas susinėrė rankas ant krūtinės, įdėmiai nužvelgdamas 
savo draugą. 

— Bjaurus šautuvas. Kokias voveres rengiesi ten medžioti? 

— Ne dėl voverių man reikia. 

Ketas tyrinėjo abu brolius. Gerai žinojo, kad nedera klausinėti, kodėl 
jiems prireikė ginklo. Reikalas rimtas, antraip Karlas Li nebūtų čia atėjęs. 

— Pusiau automatinio? 

— Ne. Tikro daikto. 

— Teks pakloti grynųjų. 

— Kiek? 

— Juk Žinai, tai velniškai nelegalu. 

— Jeigu galėčiau nusipirkti „Sears“ universalinėje, nebūčiau čia atėjęs. 

Ketas vėl išsišiepė. 

— Kada tau reikia? 

— Šiandien. 

Atnešė ir Lesteriui padavė alaus. Ketas nuėjo už rašomojo stalo atsi- 
sėdo į oranžinį vinilinį krėslą. 

— Tūkstantis baksų. 

— Gerai. 

Nors ir šiek tiek nustebęs, Ketas to neišsidavė. Iš kur tas paprastas 
Misisipės užkampio miestuko nigeris surado tūkstantį dolerių? Tikriau- 
siai pasiskolino iš brolio. 

— Tūkstantis bet kuriam kitam, bet tik ne tau, dički. 

— Tai kiek? 

— Nieko, Karlai Li, nieko. Aš tau skolingas gerokai daugiau negu 
pinigų. 

— Mielai sumokėčiau. 

— Ne. Nenoriu girdėti. Šautuvas tavo. 

— Iš tavęs labai miela, Ketai. 

— Duočiau jų tau nors ir penkiasdešimt. 

— Reikia tik vieno. Kada galiu gauti? 

— Palauk, pasitikrinsiu. — Ketas kažkam paskambino ir sumurmėjo 
į ragelį kelis sakinius. Davęs įsakymus, vėl padėjo ragelį ir paaiškino, kad 
reikės kokią valandą palaukti. 

— Mes niekur neskubame, — patikino jį Karlas Li. 

Ketas nusiėmė nuo kairės akies raištį ir nosine pasišluostė tuščią 
akiduobę. 

— Man kilo geresnė mintis. — Jis spragtelėjo pirštais asmens sar- 
gybiniams. — Atvarykite man automobilį. Mes nuvažiuosime ir patys 
pasiimsime. 

Juodu nusekė paskui Ketą pro slaptąsias duris ir toliau koridoriumi. 

— Supranti, aš čia gyvenu. Už tų durų — mano būstas. Paprastai 
turiu po ranka keletą nuogų mergiočių. 

— Norėčiau ten žvilgtelėti, — pasisiūlė Lesteris. 

— Būčiau ne prieš, — sutiko Karlas Li. 

Dar kiek jiems nuėjus koridoriumi, Ketas parodė į nedidelėje nišoje 
žvilgančias storas juodas geležines duris, stabtelėdamas jomis pasigrožėti. 

— O čia štai laikau savo pinigus. Ten kiaurą parą stovi sargybinis. 

— Kiek? — pasidomėjo Lesteris, nugerdamas iš skardinėlės alaus. 

Ketas tik pašnairavo į jį ir žengė toliau. Karlas Li susiraukė broliui 
ir palingavo galvą. Koridorius baigėsi siaura laiptine, kuria jie užkopė į 
ketvirtą aukštą. Čia buvo gerokai tamsiau. Kažkur patamsy Ketas apgrai- 
bom surado mygtuką sienoje. Kelias sekundes jie tylomis laukė, ko! siena 
prasiskyrė, atidengdama ryškiai apšviestą liftą, išklotą raudonu kilimu ir su 
pritvirtinta ant kabinos sienelės lentele: NERŪKYTTI. 

— Turi užlipti viršun, kad patektum į liftą leistis žemyn, — linksmai 
paaiškino jis. — Saugumo sumetimais. 

Sužavėti, juodu pritariamai linktelėjo. 

Liftas nusileido į rūsį. Jie išlipo iš kabinos. Prie atdarų švarutėlaičio 
balto prailginto limuzino durelių laukė vienas asmens sargybinis. Ketas 
pakvietė savo svečius pasivažinėti. Įsėdę jie pamažu pajudėjo pro sustaty- 
tus eile kadilakus „Fleetwood“, kelis kitos markės limuzinus, roilsroisus ir 
asortimentą europietiškų prabangių automobilių. 

— Jie visi mano, — išdidžiai pareiškė jis. 

Vairuotojas pasignalizavo, ir sunkios durys pakilo į viršų, atverdamos 
kelią į vienos krypties eismo gatvelę. 

— Važiuokite pamažu, — šūktelėjo Ketas šoferiui ir asmens sargybi- 
niui greta jo priekyje. — Noriu vaikinams šį bei tą aprodyti. 

Karlui Li jau buvo surengta tokia ekskursija prieš kelerius metus, kai 
paskutinįsyk lankėsi pas Ketą. Abipus gatvės rikiavosi nugyventos, ne- 
dažytos lūšnos, apie kurias didysis žmogus atsiliepė kaip apie nuomojamą 
nuosavybę. Kėpsojo senutėliai raudonų plytų sandėliai aprūkusiais ar 
užkaltais langais, iš kurių negalėjai atspėti, kas viduje saugoma. Stūksojo 
bažnyčia, klestinti bažnyčia, už kelių kvartalų — dar viena. Jam priklausą 
ir dvasininkai, pasigyrė Ketas. Prie gatvių kampų — dešimtys užeigėlių, 
atdaromis durimis. Prie jų grupelės jaunų juodaodžių sėdėjo ant lauke 
sustatytų suolų ir gurkšnojo iš bemaž litrinių butelių alų. Jis išdidžiai par- 
odė į vieną sudegus; pastatą šalia Belo gatvės ir su dideliu įkarščiu papa- 
sakojo apie konkurentą, mėginusį įsitvirtinti topleso versle. Dabar neturįs 

konkurentų, pasigyrė. Visi klubai, tokie kaip „Angelai“, „Katės namai“ ar 
„Juodasis rojus“, vietos, į kurias žmogus gali užeiti išgerti puikių gėrimų, 
pasimėgauti skaniu valgiu, pasiklausyti geros muzikos, pasigrožėti nuo- 
galėmis ir galbūt dar kai ko daugiau, dabar priklauso jam. Klubai padarė jį 
labai turtingu žmogumi. Iš viso turįs jų aštuonis. 

Visi aštuoni ir buvo broliams parodyti. Dar ir tai, kas atrodė panašu 
į didžiumą tikro nekilnojamojo turto pietiniame Memfyje. Kažkokiame 
bevardžiame aklagatvyje šalia upės vairuotojas staiga pasuko tarp dviejų 
raudonplyčių sandėlių ir nuvažiavo siauru skersgatviu iki dešinėje pusėje 
atsivėrusių vartų. Už šių, greta krovos prieplaukos, atsidarė kažkokios du- 
rys, limuzinas įslinko į pastato vidų ir sustojo. Asmens sargybinis išlipo. 

— Likite vietose, — perspėjo Ketas. 

Atidaryta bagažinė, paskui užtrenkta. Nepraėjo nė minutės, kai 
limuzinas vėl riedėjo Memfio gatvėmis. 

— Ne prieš, jei stabtelėsime priešpiečių? — paklausė Ketas. Nespėjus 
broliams atsakyti, jis šūktelėjo vairuotojui: — Į „Juodąjį rojų“. Paskambink 
jiems ir pranešk, kad atvažiuojame priešpiečių. 

— Ten, viename iš mano klubų — geriausi visame Memfyje aukš- 
čiausios klasės šonkauliukai. Žinoma, sekmadieniniame laikraštyje apie 
juos neperskaitysite. Manęs rašeivos lenkiasi. Įsivaizduojate? 

— Panašu į diskriminaciją, — pakomentavo Lesteris. 

— Taip, tikrai. Bet aš tuo nesinaudosiu, kol manęs neapkaltins. 

— Pastaruoju metu neteko apie tave skaityti, Ketai, — įsijungė į 
pokalbį Karlas Li. 

— Paskutinį kartą mane teisė prieš trejus metus. Už tai, kad vengiau 
mokesčių. Fedai tris savaites teikė įrodymus, o prisiekusieji tarėsi tik dvi- 
dešimt septynias minutes ir grižo į salę su pačiu vertingiausiu afroameri- 
kiečio ausiai žodžiu: „Nekaltas“. 

— Aš ir pats tokį girdėjau, — pritarė Lesteris. 

Durininkas laukė po padangte prie klubo durų, ir dvejetas taip pat 
apsirengusių asmens sargybinių, tik jau kitų, palydėjo didįjį žmogų ir jo 
svečius į atskirą kabiną toliau nuo šokių aikštelės. Būrys padavėjų nukrovė 
staliuką gėrimais ir valgiais. Lesteris persimetė prie škotiškojo, ir kol at- 
nešti aukščiausios klasės šonkauliukai, spėjo nusitašyti. Karlas Li gėrė tik 
šaldytą arbatą ir keitėsi su Ketu karo prisiminimais. 

Kai maistas nuo staliuko nurinktas, prisiartinęs asmens sargybinis 
kažką pašnabždėjo Ketui. Šis išsišiepė ir pažvelgė į Karlą Li. 

— Jūs atvažiavote raudonu „Eldorado“ su Ilinojaus registracijos nu- 
meriais? 

— Taip, bet mes jį palikome kitoje vietoje. 

— Jis stovi prie durų... o bagažinėje... 

— K3? — nustebo Lesteris. — Kaip... 

Ketas garsiai nusikvatojo ir paplekšnojo jam per nugarą. 

— Neklausk, žmogau, neklausk. Viskuo pasirūpinta, brangusis. 


Ketas gali viską. 


—— —| ———— 


Kaip parastai, šeštadienį rytą, papusryčiavęs „Kavos bare“, Džeikas dirbo. 
Mėgavosi savo kontoros ramybe šeštadieniais — nei telefono skambučių, 
nei Etelės. Užsirakinęs kontoroje, neatsiliepdavo į skambučius, nepri- 
iminėdavo klientų. Ivarkydavo bylas, skaitydavo naujausias Aukščiausiojo 
Teismo nutartis ir planuodavo strategiją, jeigu netrukus turėtų įvykti koks 
nors teismo procesas. Geriausios mintys jam į galvą ateidavo tykiais šeš- 
tadienių rytais. 

Vienuoliktą jis paskambino į kalėjimą. 

— Šerifas atėjęs? — paklausė budėtojo. 

— Lukterėkite, pasitikrinsiu, — atskriejo atsakymas. 

Praėjo kelios sekundės, kol pagaliau atsiliepė šerifas. 

— Šerifas Volsas klauso, — išgirdo Džeikas ragelyje. 

— Ozi, čia Džeikas Brigansas. Kaip laikaisi? 

— Puikiai, Džeikai. O tu? 

— Irgi. Būsi dar kurį laiką darbe? 

— Porą valandų. O kas? 

— Nieko ypatinga. Norėčiau minutėlę šnektelti. Po pusvalandžio 
prisistatysiu pas tave. 

Džeikas ir šerifas mėgo ir gerbė vienas kitą. Džeikas kelis kartus per 
kryžmines apklausas gerokai jį pataršė, bet Ozis į tai žiūrėjo kaip į daly- 
kinį reikalą, nieko asmeniška. Džeikas agitavo už Ozį, o Lusjenas rėmė 
jo rinkimines kampanijas, tad Ozis neėmė į galvą dėl kelių sarkastiškų 
ir aštrių klausimų per bylų nagrinėjimus teisme. Jam patikdavo tuo metu 

stebėti Džeiką. Ir patikdavo juokauti su juo apie rungtynes. 1969-aisiais, 
kai Džeikas, antrakursis, rungtyniavo įžaidėju Keravėjuje, Ozis, jau be- 
baigiąs mokslus, žaidė saugu kaip visos konferencijos ir visos valstijos 
žvaigždė Klantone. Dvejetas varžovų, abu nėsyk nepatyrę pralaimėjimo 
kartėlio, susitiko Klantone, konferencijos pirmenybių finale. Keturis ilgus 
ketvirčius Ozis terorizavo Keravėjaus puolimą, kur kas menkesnį ir va- 
dovaujamą narsaus, bet jau išvarginto įžaidėjo, antrakursio studenčioko. 
Ketvirto ketvirčio pabaigoje, kai jo komanda jau pirmavo 44 — O), per 
greitą kontrataką Ozis netyčia sulaužė Džeikui koją. 

Ir dabar, jau praėjus daug metų nuo anų rungtynių, jis grasindavo 
sulaužysiąs ir antrąją. Nuolat juokais prikaišiodavo Džeikui, neva šis šlub- 
čiojąs, ir klausinėdavo apie koją. 

— Kas slegia tau mintis, drauguži? — paklausė Ozis, kai abu atsi- 
sėdo ankštame jo kabinete. 

— Karlas Li. Šiek tiek dėl jo nerimauju. 

— Kuria prasme? 

— Klausyk, Ozi, ką tau pasakysiu, griežtai konfidencialu. Nenoriu, 
kad kas nors kitas sužinotų apie mudviejų pokalbį. 

— Atrodo labai rimta, Džeikai. 

— Taip, rimta. Trečiadienį po parengtinio posėdžio teisme kalbėjausi 
su Karlu Li. Jis kraustosi iš galvos, ir aš galiu tai suprasti. Ir aš kraustyčiau- 
si, juo dėtas. Jisai sakė nudėsiąs tuos vaikinus ir, atrodo, nejuokavo. Aš tik 
manau, kad tau derėtų žinoti. 

— Jie saugūs, Džeikai. Jis neprisikastų prie jų, jeigu ir norėtų. Mes 
susilaukėme čia telefono skambučių, žinoma, anoniminių, su visokiais 
grasinimais. Juodieji bjauriai sujaudinti. Bet tie vaikinai saugūs. Sėdi 
kameroje po vieną, ir mes tikrai atsargūs. 

— Tai gerai. Manęs Karlas Li dar nenusamdė, bet aš vienu ar kitu 
metu esu atstovavęs visiems Heiliams, ir neabejoju, jis žiūri į mane kaip į 
savo būsimą advokatą, kad ir dėl kokio reikalo. Jaučiu atsakomybę, kad tu 
žinotum. 

— Nematau dėl ko nerimauti, Džeikai. 

— Gerai. Štai ko tave paklausiu. Aš turiu dukterį, ir tu turi dukterį, 
tiesa? 


— Dargi dvi. 

— Ką Karlas Li mąsto? Noriu pasakyti, kaip juodaodis tėvas. 

— Tą pat, ką ir tu mąstytum. 

— Ir būtent? 

Ozis atsilošė krėsle ir sukryžiavo ant krūtinės rankas, sekundėlę pa- 
galvojo. 

— Jisai svarsto, ar mergytė ištvers, turiu omenyje, fizine prasme. Ar ji 
gyvens, ir jeigu taip, ar smarkiai yra sužalota. Ar galės kada nors susilaukti 
vaikų? Taip pat jisai svarsto, ar dukra ištvers psichiškai ir emociškai, ir kaip 
tai atsilieps toliau jos gyvenimui. Trečia, jis trokšta nudėti niekšus. 

— O tu trokštum to paties? 

— Lengva pasakyti, kad trokščiau, bet žmogus nežino, kaip pasielgs. 
Manau, aš kur kas reikalingesnis namie vaikams negu Parčmenui. O tu 
kaip mąstytum, Džeikai? 

— Manau, maždaug taip pat. Nežinau, kaip elgčiausi. Galbūt iš- 
protėčiau. — Jis trumpam nutilo ir įbedė akis į stalą. — Bet aš rimtai 
planuočiau nužudyti tą, kuris tai padarė. Būtų labai sunku naktį miegoti, 
žinant, kad jis dar gyvas. 

— Kaip pasielgtų prisiekusieji? 

— Žiūrint kokia būtų prisiekusiųjų sudėtis. Atsirink tinkamus pri- 
siekusiuosius, ir išeisi laisvėn švilpaudamas. Jeigu apygardos prokuroras 
atsirinks tinkamą Žiuri, uostysi dujų. Viskas priklauso grynai nuo prisi- 
ekusiųjų, o šioje apygardoje gali atsirinkti tinkamus. Žmonės pavargę nuo 
prievartavimų, plėšimų ir žmogžudysčių. Žinau, baltieji tai tikrai. 

— Visi pavargę. 

— Mano nuomone, daug kas atjaus tėvą, perėmus; reikalą į savo 
rankas. Žmonės nepasitiki mūsiške teismų sistema. Manau, aš sugebėčiau 
pasiekti, kad žiuri liktų neapsisprendęs. Tereikėtų įtikinti vieną ar du prisi- 
ekusiuosius, kad niekšui ir derėjo mirti. 

— Kaip Monro Bouviui. 

— Būtent. Visai kaip Monro Bouviui. Jis buvo apgailėtinas nigeris, 
ir Lesteris išėjo laisvas. Beje, Ozi, kaip manai, kodėl Lesteris atvažiavo iš 
Čikagos? 

— Yra gana artimas savo broliui. Mes jį irgi stebime. 

Pokalbis pakrypo kita linkme, ir Ozis galiausiai pasiteiravo apie koją. 


Juodu paspaudė vienas kitam rankas, ir Džeikas išėjo. Nuvažiavo tiesiai 

namo, kur Karla jau laukė su užduočių sąrašu. Ji nepyko dėl jo šeštadienių 
kontoroje,jeigu tik grįždavo iki vidudienio ir daugmažatlikdavo pavedimus. 


——((———— 


Sekmadienį popiet žmonės, susirinkę ligoninėje, sekė paskui Heilių mer- 
gytę, invalido vežimėlyje stumiamą savo tėvo koridoriumi, pro duris ir 
toliau į automobilių aikštelę, kur jis atsargiai ją iškėlė ir pasodino priekyje, 
greta motinos. Visi jie taip ir nuvažiavo, — mažoji Tonia tarp savo gim- 
dytojų, broliai ant galinės sėdynės, — lydimi iš paskos procesijos draugų, 
artimųjų ir pašaliečių. Kolona slinko pamažu, neskubėdama iš miesto ir į 
laukus. 

Tonia sėdėjo tiesi priekyje kaip didelė mergaitė. Jos tėvas tylėjo, 
motina ašarojo, o broliai sėdėjo nebylūs ir sustingę. 

Ne mažesnė minia laukė ir prie namų, plūstelėdama arčiau priebu- 
čio, kai automobilių vilkstinė įsuko pro vartus ir sustojo ant ilgo priekinio 
kiemo žolės. Visi nuščiuvo, kol tėvas nešė mergytę priebučio laiptukais, 
pro duris ir paskui paguldė ant kanapos. Tonia džiaugėsi grįžusi namo, bet 
jautėsi pavargusi nuo žiūrovų. Motina laikė dukters pėdas, o pusbroliai ir 
pusseserės, dėdės, tetos, kaimynai, visi kiti ėjo prie jos, lytėjo ir šypsojosi, 
kai kurie pro ašaras, ir tylėjo. Tonia matė, kaip tėtukas, išėjęs laukan, 
kalbasi su dėde Lesteriu ir kitais vyrais. Jos broliai virtuvėje su visais susi- 
rinkusiais godžiai dorojo krūvą maisto. 


Rokis Čaildersas jau ir pats nepajėgė prisiminti, kiek metų ėjo 

7 apygardos prokuroro pareigas. Jos buvo apmokamos penkio- 
lika tūkstančių per metus ir reikalavo iš jo darbuotis bemaž 

be atokvėpio. Taip pat sužlugdė bet kokią teisės praktiką, 

kurią tikėjosi susikurti. Keturiasdešimt dvejų, kaip teisininkas jis jau buvo 
baigtas, įstrigęs tarnyboje, kuriai tekdavo skirti dalį arba visą savo laiką, 
nuolatos perrenkamas kas ketverius metus. Ačiū Dievui, Rokio žmona 
turėjo gerą darbą, tad juodu išgalėjo važinėti naujais biuikais, susimokėti 
už narystę užmiesčio klube ir apskritai sudaryti būtiną išsilavinusių Fordo 

apygardos baltųjų regimybę. Jaunesniame amžiuje jis turėjo politinių 
ambicijų, bet rinkėjai nuo jų atgrasė, ir dabar gavo nenorom tenkintis iki 
pat savosios teisininko karjeros pabaigos tuo, kad traukė baudžiamojon 
atsakomybėn girtuoklius, smulkius krautuvių vagišius ir nepilnamečius 
įstatymų pažeidėjus, taip pat kęsti užgauliojimus iš teisėjo Balardo, kurį 
niekino. Kartkartėmis bent kiek įvairovės suteikdavo tokie žmonės kaip 
Kobas ir Vilardas, ką nors prisidirbę. Rokis, kaip pagal įstatymus numaty- 
tas valdžios pareigūnas, prižiūrėdavo parengtinį ir kitus posėdžius, iki byla 
būdavo persiunčiama į didįjį žiuri, o paskui — į Išvažiuojamąjį teismą, ir 
tada atitekdavo tikro kaltintojo, didžiojo kaltintojo, teisminės apygardos 
prokuroro pono Rufuso Baklio, kilusio iš Polko apygardos, kompetencijai. 
Kaip tik Baklis buvo tas žmogus, kuris sugriovė politinę Rokio karjerą. 

Paprastai posėdžiai dėl paleidimo laisvėn už užstatą neatrodydavo 
Čaildersui kas nors ypatinga, bet šis buvo šiek tiek kitoks. Nuo trečia- 
dienio jis išklausė telefonų skambučių iš dešimčių juodaodžių, jau įregis- 
truotų rinkėjų arba tvirtinančių, kad tokie būsią, labai susijaudinusių, kad 
Kobas ir Vilardas gali būti paleisti iš kalėjimo. Jie norėjo, kad vaikinai 
Kobas ir Vilardas liktų už grotų visai lygiai taip pat kaip juodieji, kurie pa- 
tekę bėdon neišgali iki bylos nagrinėjimo išsipirkti už užstatą. Čaildersas 
pažadėjo daryti viską, kas įmanoma, kartu paaiškindamas, kad užstatą pa- 
skirti priklauso apygardos teisėjui Persiui Balardui, kurio numeris irgi esąs 
telefonų knygoje. Tas, kuris Beningtono gatvėje. Skambinusieji pažadėjo 
būtinai atvykti pirmadienį į teismo posėdį ir stebėti jį su Balardu. 

Pirmadienį pusę pirmos Čaildersą iškvietė į teisėjo kabinetą, kur jau 
laukė šerifas ir Balardas. Teisėjas taip nervinosi, kad nepajėgė ramiai nu- 
sėdėti vietoje. 

— Tai kokio užstato reikalausite? — metė vos tik įžengusiam pro 
duris Čaildersui. 

— Nežinau, teisėjau. Dar nelabai galvojau apie tai. 

— Ar nemanote, kad jau laikas pagalvoti? — Balardas greitai žings- 
niavo už stalo pirmyn atgal, paskui nuėjo prie lango, vėl sugrįžo į savo 
vietą. Ozis pralinksmintas šypsojosi. 

— Iš tikrųjų tai ne, — lėtai atsakė Čaildersas. — Spręsti jums. Juk 
jūs teisėjas. 


— Dėkui! Dėkui! Dėkui! Taigi, kiek pareikalausite? 

— Aš visada reikalauju daugiau, negu tikiuosi, kad bus patenkin- 
ta, — šaltai atrėmė Caildersas, nuoširdžiai džiaugdamasis teisėjo neuroze. 

— Kiek tai bus? 

— Nežinau. Dar nelabai galvojau apie tai. 

Balardo sprandas tamsiai paraudo, jis sužioravo akimis į Ozį. 

— O kaip jūs manote, šerife? 

— Na, — nutęsė Ozis, — aš pasiūlyčiau mokėti gana stambų už- 
statą. Tiems vaikinamas reikia sėdėti už grotų dėl savo pačių saugumo. 
Juodieji nerimauja. Galėtų pasijausti įžeisti, jeigu jie išsipirktų. Verčiau 
kelti aukštai. 

— Kiek jie turi pinigų? 

— Vilardas — be cento. Dėl Kobo nežinau. Pinigus, pelnytus iš 
prekybos kvaišalais, sunku susekti. Galbūt surastų dvidešimt trisdešimt 
tūkstančių. Girdėjau, jis nusisamdė kažkokį garsų Memfio advokatą. Tu- 
rėtų šiandien čia pasirodyti. Taigi pinigų Kobas tikriausiai turi. 

— Velniai rautų, kodėl aš nieko apie tai nežinau? Ką jis nusisamdė? 

— Bernardą. Piterį K. Bernardą, — atsakė Čaildersas. — Šįryt jis 
man skambino. 

— Nesu apie jį girdėjęs, — niekinamai atkirto Balardas, lyg būtų 
įsiminęs kažkokį visų kaip nors prasikaltusių teismuose šalies advokatų 
sąrašą. 

Jis tartum susidomėjo medžiais už lango, o šerifas ir prokuroras 
pamerkė vienas kitam akį. Aišku, užstatai bus paskirti didžiuliai — kaip 
visada. Kaip tik dėl tokių pasibaisėtinų užstatų laiduotojai ir mėgo Balar- 
dą. Jie patenkinti stebėdavo, kaip išsiperkančiųjų giminės iš paskutiniųjų 
krapšto pinigus, įkeitinėja turtą, kad tik galėtų surinkti dešimt procentų 
nuo užstato sumos premijinių už būtinų dokumentų sutvarkymą. Be 
abejo, Balardas užkelsiąs aukštai, jam tas pat. Be to, ir politiškai saugu rei- 
kalauti didelių užstatų, paliekant nusikaltėlius už grotų. Juodaodžiai tokį 
dalyką įvertins, o tai svarbu, nors ir septyniasdešimt procentų gyventojų 
apygardoje sudaro baltieji. Kartkartėmis juk reikia nusilenkti ir juodųjų 
pusėn. 

— Skirkime šimtą tūkstančių Vilardui ir du šimtus — Kobui. Tai 
turėtų juos patenkinti. 

— Patenkinti ką? — paklausė Ozis. 

— Ee... hm... žmones, — užsikirto Balardas. — Na, vietinius. Kaip 
jums atrodo, gerai?. 

— Mane visiškai tenkina, — sutiko Čaildersas. — Tačiau kaip svars- 
tymas? — paklausė jis nusišiepdamas. 

— Suteiksime jiems svarstymą, teisingą svarstymą, o tada aš ir nu- 
statysiu užstatus po šimtą ir du šimtus tūkstančių. 

— Ir, manau, jūs norite, kad aš pareikalaučiau po tris šimtus tūkstan- 
čių iš kiekvieno, kad galėtumėte pasirodyti teisingas? — nesiliovė mygęs 
jį ČCaildersas. 

— Man nusispjaut, kiek pareikalausite! — suirzęs riktelėjo teisėjas. 

— Man atrodo teisinga, — pritarė Ozis ir pasuko į duris. — Ar pa- 
kviesite mane duoti parodymų? — paklausė jis Čaildersą. 

— Ne, mums jūsų nereikės. Kai toks aiškus reikalas, nemanau, kad 
kaltintojas valstijos vardu laikys būtina ką nors iškviesti. 

Juodu išėjo, o Balardas toliau nervinosi. Prišokęs užrakino už jų duris, 
išsiėmė iš lagaminėlio plokščią pusbutelaitį degtinės ir įniršęs truktelėjo. 
Kitapus durų jo kantriai laukė ponas Peitas. Po penkių minučių Balardas 
veržte įsiveržė į sausakimšą žmonių teismo salę. 

— Visiems stot, teismas eina! — riktelėjo ponas Peitas. 

— Sėskitės! — suspigo teisėjas, nespėjus niekam atsistoti. — Kur 
kaltinamieji? Kur jie? 

Vilardas ir Kobas buvo įvesdinti į salę ir pasodinti prie gynybos stalo. 
Naujasis Kobo advokatas nusišypsojo savo klientui, kai nuo šio buvo nu- 
imti antrankiai. Vilardo advokatas, valstijos paskirtasis gynėjas, nekreipė 
] jį dėmesio. 

Čia buvo susirinkusi ta pati publika kaip ir praėjusį trečiadienį, dar 
atsivedusi ir kai kurių draugų. Visi atidžiai sekė dviejų baltųjų vaikinų 
elgesį. Lesteris matė juos pirmąsyk. Karlo Li teismo salėje nebuvo. 

Iš savo katedros Balardas suskaičiavo šerifo pavaduotojus — iš viso 
devyni. Bemaž rekordas. Paskui suskaičiavo juodaodžius — kone šimtai 
jų, visi susiglaudę, visi rūsčiai žvelgiantys į du prievartautojus, tarp savo 
advokatų sėdinčius prie to paties stalo. Degtinė suveikė gerai. Jis nugėrė 
iš plastikinio puodelio gurkšnelį kažko tartum panašaus į atšaldytą van- 
denį ir net sugebėjo šyptelti. Nudegindamas stemplę skystimas nubėgo 
žemyn, ir jo skruostai užraudo. Štai ką jis turėtų padaryti — išprašyti 

šerifo pavaduotojus iš salės ir atiduoti Kobą ir Vilardą nigeriams. Būtų 
smagu stebėti, kaip vykdomas teisingumas. Mintyse regėjo storas nigeres 
džiugiai šokčiojančias, kai jų vyrai su spyruokliniais peiliais ir mačetėmis 
raižo tuos pašlemėkus. Baigę jie visi susirinks ir ramiai išžygiuos iš salės. 
Slapčia nusišypsojo sau. 

Jis pamojo ponui Peitui. Šis prisiartino prie katedros. 

— Savo rašomojo stalčiuje turiu pusę pintos ledinio vandens, — pa- 
šnabždėjo teisėjas. — Įpilk man jo į plastikinį puodelį. 

Ponas Peitas linktelėjo ir dingo už durų. 

— Čia svarstomas užstatų klausimas, — garsiai paskelbė Balar- 
das, — ir neketinu ilgai jo užtęsti. Gynėjai pasirengę? 

— Taip, sere, — patvirtino Tindeilas. 

— Taip, jūsų prakilnybe, — pritarė ponas Bernardas. 

— Valstijos kaltintojas pasirengęs? 

— Taip, sere, — atsakė Čaildersas, nė nekilstelėdamas iš vietos. 

— Gerai. Pakvieskite savo pirmą liudytoją. 

Čaildersas kreipėsi į teisėją: 

— Jūsų prakilnybe, Valstija nekvies jokių liudytojų. Jūsų prakilnybei 
gerai žinoma, kuo kaltinami šie du žmonės, nes asmeniškai vedėte posėdį 
praėjusį trečiadienį. Kiek žinau, nukentėjusioji šiuo metu namie, tad dau- 
giau kaltinimų mes nenumatome pareikšti. Kitą pirmadienį didysis žiuri 
bus paprašytas pareikšti dviem įtariamiesiems oficialius kaltinimus dėl 
išžaginimo, vaiko pagrobimo ir užpuolimo sunkinančiomis aplinkybėmis. 
Atsižvelgiant į smurtinį šių nusikaltimų pobūdį, nukentėjusiosios amžių 
ir ankstesnį pono Kobo teistumą už sunkų nusikaltimą, valstija reikalautų 
paskirti maksimalius užstatus ir nė cento mažiau. 

Nuo atneštojo „ledinio vandens“ Balardas kone paspringo: Kokius 
maksimalius? Juk nėra tokios sąvokos kaip maksimalus užstatas. 

— Kiekgi jūs siūlote, pone Čaildersai? 

— Po pusę milijono už kiekvieną! — išdidžiai pareiškė Čaildersas ir 
atsisėdo. 

„Po pusę milijono! Nė kalbos negali būti, — pagalvojo Balardas ir 
įnirtingai nugėrė iš puodelio, rūsčiai nužvelgdamas prokurorą. — Po pusę 
milijono! Taip tyčiotis viešame posėdyje!“ Jis pasiuntė poną Peitą dar 
vienos porcijos „ledinio vandens“. 

— Žodis suteikiamas gynybai. 

Naujasis Kobo advokatas ryžtingai atsistojo, krenkštelėjo, nusiėmė 
raginių rėmelių, akademiškus, lyg bylojančius „eikite jūs visi velniop“ 
skaitomuosius akinius. 

— Teismui leidus, jūsų prakilnybe, aš — Piteris K. Bernardas. Esu iš 
Memfio, ir buvau pono Kobo nusamdytas atstovauti jam... 

— Ar turite licenciją praktikuoti Misisipės valstijoje? — pertraukė 
Balardas. 

Bernardas tokio klausimo nesitikėjo. 

— Na, hm... ne visai, jūsų prakilnybe. 

— Aišku. Kai jūs sakote „ne visai“ ar turite omenyje ką nors kitką 
nei tiesiog „ne“? 

Keli teisininkai prisiekusiųjų atitvare prunkštelėjo. Balardas tuo gar- 
sėjo. Nekentė Memfio advokatų ir reikalaudavo, kad prieš pasirodydami jo 
teismo salėje jie gautų leidimą iš vietinės advokatų kolegijos. Prieš kažkiek 
metų, kai jis dar vertėsi advokato praktika, vieno Memfio teisėjo buvo 
pašalintas iš teismo salės, nes neturėjo Tenesio valstijos licencijos. Nuo 
pat tos dienos, kai pats buvo išrinktas teisėju, jis džiaugdavosi, pasitaikius 
progai atsirevanšuoti. 

— Jūsų prakilnybe, nesu licencijuotas Misisipėje, bet užtat turiu 
Tenesio licenciją. 

— Norėčiau tikėtis, — atskriejo iš katedros replika. Prisiekusiųjų 
atitvare — dar daugiau slopinamo juoko. — Ar esate susipažinęs su 
vietinėmis teisenos taisyklėmis čionai, Fordo apygardoje? — paklausė jo 
prakilnybė. 

— Ee... hm... taip, sere. 

— Ar turite šių taisyklių kopiją? 

— Taip, sere. 

— Ir atidžiai jas perskaitėte, prieš ryždamasis ateiti į mano teismo 
salę? 

— Hm... taip, sere, didžiumą jų. 

— Ar supratote 14-3 punktą, kai jį skaitėte? 

Kobas įtariai žvilgtelėjo į savo naująjį advokatą. 

— Hm... aš to neprisimenu, — prisipažino Bernardas. 

— Taip ir maniau. 14-ame punkte reikalaujama kitos valstijos čionai 

nelicencijuotus advokatus prieš pasirodant mano teismo salėje būti įstoju- 
siems į vietos kolegiją. 

— Taip, sere. 

Sprendžiant iš išvaizdos ir manierų, Bernardas buvo apsitrynęs ad- 
vokatas — bent kaip toks garsėjo Memfyje. Tačiau dabar buvo betampąs 
visiškai suniekinamas ir pažeminamas kažkokio provincijos miestuko 
raudonsprandžio teisėjo, turinčio miklų liežuvį. 

— Ką „taip, sere“? — nukirto Balardas. 

— Taip, sere, regis, esu girdėjęs šią taisyklę. 

— Taigi kur vietinės kolegijos leidimas? 

— Jo nėra, bet aš ketinau... 

— Vadinasi, atvažiavote čionai iš Memfio, atidžiai perskaitėte mano 
taisykles ir sąmoningai jų nepaisėte. Taip? 

Bernardas nuleido akis į geltoną savo bloknotą, padėtą ant stalo. 

Pamažu atsistojo Tindeilas. 

— Jūsų prakilnybe, prašau, kad tai būtų įtraukta į protokolą. Aš čio- 
nai dalyvauju kaip kolegijos narys, talkinantis ponui Bernardui šiame tik 
posėdyje ir jokiais kitais tikslais. 

Balardas nusišypsojo. „Apsukrus ėjimas, Tindeilai, apsukrus ėjimas.“ 

„Ledinis vanduo“ jį sušildė, įtampa kiek atlėgo. 

— Puiku. Pakvieskite savo pirmą liudytoją. 

Bernardas vėl tiesiau atsistojo, narsiai atlošė galvą. 

— Jūsų prakilnybe, pono Kobo vardu norėčiau pakviesti į liudytojo 
vietą jo brolį, poną Fredą Kobą. 

Kobo brolis prisaikdintas ir pasodintas į liudytojo krėslą. Bernardas 
išėjo į pakylą ir pradėjo ilgą, detalią tiesioginę apklausą. Buvo gerai pasi- 
rengęs. Sugebėjo išryškinti faktą, kad Bilis Rėjus Kobas buvo neblogai įsi- 
darbinęs, turi Fordo apygardoje nekilnojamojo turto, čia yra užaugęs, visa 
jo šeima ir draugai irgi gyvena čia, todėl nematyti priežasčių, kodėl turėtų 
išvykti kur nors kitur. Jis — solidus pilietis su giliomis šaknimis, taigi daug 
ką prarastų, jeigu pabėgtų. Tokiu žmogumi galima pasitikėti, kad tikrai 
stos prieš teismą. Todėl yra vertas susimokėti nedidelį užstatą. 

Balardas nugėrė iš puodelio ir pastukseno į stalą rašikliu, akimis 
ieškodamas publikoje juodų veidų. 

Čaildersas klausimų neturėjo. Bernardas pakvietė Kobo motiną, 

Korą, kuri pakartojo tai, ką jos sūnus Fredas papasakojo apie Bilį Rėjų. 
Vienu nepatogių momentu net įstengė išspausti iš akių kelias ašaras, ir 
Balardas palingavo galva. 

Stojo Tindeilo eilė. Jis pakartojo tą pat, tik dabar su Vilardo šeima. 

„Pusę milijono užstato! Bent kiek žemiau to, būtų per mažai, ir 
juočkiams nepatiktų.“ Teisėjui atsirado nauja priežastis nekęsti Cailderso. 
Tačiau jis mėgo juodaodžius, nes paskutinį sykį kaip tik šių dėka buvo iš- 
rinktas. Per visą apygardą surinko penkiasdešimt vieną procentą balsų, bet 
visi nigeriai balsavo už jį. 

— Bus dar kas nors? — paklausė, kai Tindeilas baigė. 

Trejetas teisininkų sutrikę susižvalgė, paskui pasisuko į teisėją. Atsi- 
stojo Bernardas. 

— Jūsų prakilnybe, norėčiau apibendrinti savo kliento poziciją dėl 
nuosaikaus užstato... 

— Išmeskite tai iš galvos, bičiuli. Jau ganėtinai prisiklausiau jūsų pa- 
ties ir jūsų kliento. Sėskitės. — Balardas kiek padelsė, paskui greitakalbe 
paskelbė salei savo sprendimą: — Taigi šio užstato suma nustatoma šimtas 
tūkstančių Pitui Vilardui ir du šimtai tūkstančių — Biliui Rėjui Kobui. 
Kaltinamieji liks šerifo priežiūroje, iki galės susimokėti užstatą. Posėdis 
baigtas. — Jis stuktelėjo plaktuku ir dingo pro duris į savo kabinetą, kur 
išbaigė pradėtąjį pusbutelaitį ir atsikimšo kitą. 

Užstato dydis Lesteriui patiko. Už Monro Bouvio nužudymą jam 
buvo paskirta penkiasdešimt tūkstančių. Žinoma, Bouvis buvo juodasis, o 
tokiais atvejais užstatai paprastai žemesni. 

Publika lėtai slinko iš salės pro galines duris, bet Lesteris nesijudino 
iš vietos, įdėmiai stebėdamas, kaip dvejetas baltųjų vaikinų surakinami 
antrankiais ir išvedami į kaltinamųjų pasaugos kambarį. Kai šių nebebuvo 
matyti, jis parėmė galvą rankomis ir sukalbėjo trumpą maldelę. Paskui 
ėmė klausytis. 


—- —— 


Bent dešimt kartų per dieną Džeikas išeidavo į balkoną pasižiūrėti, kas 
dedasi Klantono centre. Kartkartėmis papsėdavo pigų cigarą ir pūsdavo 
dūmus viršum Vašingtono gatvės. Net vasarą jis palikdavo didžiojo kabi- 
neto langus atdarus: atsklindantys pro juos judraus miestuko gyvenimo 

garsai dargi padėdavo ramiai dirbti. Kartais jis stebėdavosi dėl didžiulio 
triukšmo, kylančio iš gatvių aplinkui teismo rūmus, o kitais sykiais nu- 
eidavo į balkoną pasižiūrėti, kodėl staiga tapo taip tylu. 

Pirmadienį, gegužės 20-ą, prieš pat dvi, jis išėjo į balkoną ir užsirūkė 
cigarą. Klantono Misisipės valstijoje centrą gaubė slogi tyla. 


Už nugaros surakintomis rankomis laiptais pirmas atsargiai leidosi Kobas, 
už jo sekė Vilardas, už pastarojo — šerifo pavaduotojas Lunis. Dešimt 
laiptukų žemyn, paskui laiptinės aikštelė, posūkis kairėn ir vėl dešimt 
laiptukų žemyn į pirmą aukštą. Trys kiti šerifo pavaduotojai laukė šalia pa- 
trulinių automobilių lauke, rūkydami cigaretes ir stebėdami reporterius. 

Kobui statant koją ant antro nuo apačios laiptuko, Vilardui trim laip- 
tukais atsilikus iš paskos, o Luniui esant vienu laiptuku žemiau aikštelės, 
mažos purvinos, niekieno nevalomos ir nepastebimos valytojo kamarėlės 
durys staigiai atsilapojo ir pro jas iš tamsos iššoko ponas Karlas Li Heilis 
su M-16 automatu rankoje, atidengdamas ugnį visai iš arti. Garsūs, greiti, 
trumpi poškesiai sudrebino teismo rūmus ir išsprogdino tylą. Mirksnį 
prievartautojai sustingo, paskui peršauti sukliko — Kobas pirmas, su- 
žeistas į pilvą ir krūtinę, paskui Vilardas, kuriam kulkos susmigo į veidą, 
kaklą ir gerklę. Abu parkrito, bergždžiai mėgindami užsirangyti aukštyn 
laiptais, surakintomis rankomis ir bejėgiai, užvirsdami vienas ant kito, o jų 
odos skivytai ir kraujas maišėsi kartu. 

Lunis, pataikytas į koją, sugebėjo užropoti laiptais į kaltinamųjų pa- 
saugos kambarį, kur susirietęs prie grindų klausėsi Kobo ir Vilardo klyks- 
mų ir dejonių, išprotėjusio nigerio juoko. Kulkos rikošetavo nuo siauros 
laiptinės sienų, ir Lunis, žvelgdamas žemyn į laiptų aikštelę, matė tyškant 
į visas puses kraują su kūnų dalelėmis, varvant apačion. 

Keletas trumpų staigių serijų po septynis ar aštuonis šūvius kiekviena. 
Tartum amžinybę aidėjo po teismo rūmus galingas M-16 bumbsėjimas. 
Per šūvių trenksmą ir kulkų tratesį į laiptinės sienas aiškiai girdėjosi ausis 
rėžiantis, šaižus Karlo Li juokas. 

Baigęs šaudyti, jis numetė nebereikalingą M-16 ant dviejų lavonų 
ir pabėgo. Atsidūręs tualete, prakišo kėdės koją po durų rankena, kad šių 
nebūtų galima atidaryti, išsiropštė pro langą į krūmus, paskui iššoko ant 

šaligatvio. Nerūpestingu žingsniu jis pasiekė savąjį pikapą ir nuvažiavo 
namo. 

Kai prasidėjo šaudymas, Lesteris sustingo. Šūviai garsiai skardėjo po 
salę. Vilardo ir Kobo motinos sukliko, o šerifo pavaduotojai puolė į kal- 
tinamųjų pasaugos kambarį, bet nerizikavo bėgti laiptais žemyn. Lesteris 
atidžiai klausėsi, ar nesupoškės pistoletų šūviai, bet jų neišgirdęs paliko 
salę. 

Po pirmo šūvio Balardas sugriebė pusbutelaitį ir nuropojo po rašo- 
muoju stalu, o Peitas užrakino duris. 

Kobas arba tai, kas buvo iš jo likę, nurimęs užkrito ant Vilardo. Abie- 
jų kraujas maišėsi ir tvenkėsi ant laiptukų, paskui, persiliejęs per kraštą, 
varvėjo ant žemesnio ir toliau ant žemesnio, kol netrukus laiptų papėdėje 
susiformavo didelė bala. 


— —ŪŠ[—([([([j '151-——- 


Džeikas skuodė per gatvę tarnybinių teismo rūmų durų link. Šerifo pa- 
besispraudžiančius artyn reporterius. Kiti šerifo pavaduotojai baugščiai 
klūpojo prie patrulinių automobilių slenksčių. Džeikas pasileido aplinkui 
prie rūmų fasado, kur kiti šerifo pavaduotojai saugojo paradines duris 
ir evakavo tarnautojus ir teismo salėje likusius žiūrovus. Iš vidaus ant 
lauko laiptelių vertėsi daugybė žmonių. Džeikas prasibrovė pro sprun- 
kančiuosius ir įpuolė į rotondą, kur rado Oz, kreipiantį bėgančiuosius ir 
šūkaujantį į visas puses. Jis pamojo Džeikui, ir juodu nuėjo koridoriumi 
prie tarnybinių durų, kur su išsitrauktais ginklais stovėjo pustuzinis šerifo 
pavaduotojų, tylomis žiūrėdami į laiptinę. Džeikas pajuto kylant į gerklę 
šleikštulį. Stengiantis pasislėpti nuo kulkų, Vilardui beveik pavyko pa- 
siekti laiptinės aikštelę. Pusė jo galvos iš priekio buvo nunešta, smegenys, 
išvirtusios it drebučiai, dengė veidą. Kobo kažkaip sugebėta persiversti, 
ir likusios kulkos susmigo jam į nugarą. Gulėjo veidu įkniubęs į Vilardo 
pilvą, liečiančiomis ketvirtą laiptuką nuo apačios pėdomis. Kraujas tebesi- 
sunkė iš negyvų kūnų, visiškai užliedamas laiptų apačią. Tamsiai raudona 
bala ant grindų greitai slinko prie šerifo pavaduotojų, kurie pamažu 
traukėsi atgal. Žmogžudystės ginklas gulėjo tarp Kobo kojų ant penkto 


laiptelio ir visas taip pat buvo kruvinas. 

Visi tylėjo, pakerėti to vaizdo. Iš dviejų kūnų, nors ir nebegyvų, vis 
plūdo kraujas. Laiptinėje tvyrojo tirštas, aitrus parako kvapas, smelkdama- 
sis koridoriumi į rotondą, kur šerifo pavaduotojai tebekreipė žmones pro 
paradines duris laukan. 

— Džeikai, verčiau tu išeik, — pratarė Ozis, neatitraukdamas akių 
nuo kūnų. 

— Kodėl? 

— Tiesiog išeik, ir tiek. 

— Kodėl? 

— Kadangi turime padaryti nuotraukas, surinkti įkalčius ir visa kita, 
tad tau nereikia čia būti. 

— Gerai. Bet neapklausinėk jo man nedalyvaujant. Sutariam? 

Ozis linktelėjo. 


Viskas nufotografuota, bjaurastis išvalyta, įkalčiai surinkti, kūnai pašalinti, 
ir po dviejų valandų Ozis paliko miestą, lydimas penkių patrulinių auto- 
mobilių. Hastingsas vairavo ir važiavo konvojaus priekyje laukų, ežero 
link, prošal „Beitso gastronomiją“ ir galiausiai įsuko į Kraft Roudą. Heilių 
kiemo įvažoje stovėjo tik Gvenos automobilis, Karlo Li pikapas ir raudo- 
nasis kadilakas iš Ilinojaus. 

Ozis nesitikėjo kokių nors nemalonumų. Patruliniai automobiliai 
išsirikiavo eile priekiniame kieme, ir šerifo pavaduotojai pritūpė už atida- 
rytų durelių, stebėdami savo šefą nueinant vieną patį prie namo. Ten jisai 
sustojo. Paradinės durys pamažu atsidarė, ir pro jas pasirodė visa Heilių 
šeima. Su Tonia ant rankų Karlas Li prisiartino prie priebučio krašto, pa- 
žvelgė žemyn į savo draugą šerifą ir toliau — į išrikiuotus automobilius su 
šerifo pavaduotojais. Jam iš kairės stovėjo Gvena, iš kairės — trys sūnūs. 
Mažesnysis tyliai verkė, bet vyresnieji du laikėsi narsiai ir išdidžiai. Už jų 
visų šmėkšojo Lesteris. 

Abi pusės taip stovėjo tylėdamos ir stebėdamos viena kitą, lauk- 
damos, kad antroji ką nors pasakytų ar padarytų, kiekvienas trokšdamas 
išvengti to, kas tuojau atsitiks. Šią tylą trikdė vien mergytės, jos motinos ir 
jauniausio berniuko šniurkščiojimas. 

Vaikai stengėsi suprasti. Tėtukas jiems paaiškinęs, ką vos prieš kelias 

minutes padarė ir kodėl. Jie tai suprato, bet niekaip nepajėgė suvokti, ko- 
dėl jį turi suimti ir uždaryti į kalėjimą. 

Ozis paspyrė žemės grumstą, slapčia paskersuodamas į stovinčią 
priebutyje šeimą, paskui — į savo vyrus. 

Galiausiai pratarė: 

— Na, eik su manimi. 

Karlas Li nežymiai linktelėjo galva, bet nepajudėjo iš vietos. Gvena 
ir berniukas pravirko garsiau, kai Lesteris paėmė mergytę iš jos tėtuko. 
Tuomet Karlas Li atsiklaupė prieš tris berniukus ir pašnabždėjo, kad da- 
bar turįs eiti, bet greitai grįšiąs. Apkabino sūnus, o jie visi verkė ir glaudėsi 
prie jo. Paskui jis pabučiavo žmoną ir nulipo laiptais pas šerifą. 

— Surakinsi mane antrankiais, Ozi? 

— Ne, Karlai Li, tik sėsk į mašiną. 


Mosas Jaunesnysis Teitamas, pirmasis šerifo pavaduotojas, ir 
Džeikas Brigansas tyliai šnekėjosi Ozio kabinete, kai tuo pat 
metu už sienos, erdviame, tačiau užgrioztame visokiu invento- 
riumi tarnybiniame kambaryje, susirinkę kiti jo pavaduotojai, 
rezervo pareigūnai, vyresnybės patikėtiniai tarp kalinių ir kita panaši kalė- 
jimams būdinga publika nekantraudami laukė atvykstant naują kalinį. Du 
šerifo pavaduotojai atsargiai pro žaliuzių tarpus vis žvilgčiojo į reporterius 
ir televizijos operatorius, besibūriuojančius automobilių aikštelėje tarp 
kalėjimo ir plento. Šen bei ten, bet kaip pastatyti įvairiomis kryptimis, iš 
daugybės ten prisigrūdusių mašinų išsiskyrė kilnojamųjų televizijos stočių 
furgonai iš Memfio, Džeksono ir Tupelo. Mosui tai nepatiko, tad jis išėjo 
į lauką, pamažu nužingsniavo šaligatviu ir įsakė žiniasklaidos atstovams 
persikelti į jiems numatytą vietą ir patraukti toliau furgonus. 
— Gal padarysite pareiškimą? — šūktelėjo kažkuris iš reporterių. 
— Taip, patraukite furgonus. 
— Ar galite ką nors pasakyti apie žmogžudystes? 
— Taip, nušauti du žmonės. 


— Ojei šiek tiek detaliau? 

— Ne. Aš tenai nebuvau. 

— Turite įtariamąjį? 

— Taip. 

— Kas jis? 

— Pasakysiu, kai bus patraukti toliau furgonai. 

Gremėzdiškos mašinos buvo kaipmat patrauktos, ir apsiginklavęs 
mikrofonais, fotoaparatais ir vaizdo kameromis būrys plūstelėjo arčiau 
šaligatvio. Mosas nurodinėjo ir kreipė, kur visiems stotis, kol galiausiai, 
likęs patenkintas, žengtelėjo prie reporterių minios. Ramiai kramtydamas 
dantų krapštuką sustojo, užsikišęs abu nykščius už diržo kilpų tuoj žemiau 
išvirtusio pilvo. 

— Kas tai padarė? 

— Jis jaų sulaikytas? 

— Ar su tuo susijęs kas nors iš mergaitės šeimos? 

— Abu negyvi? 

Mosas nusišypsojo ir palingavo galvą. 

— Ne visi iškart, po vieną. Taip, mes turime įtariamąjį. Jis areštuotas 
ir jau bet kurią minutę bus pristatytas čia. Patraukite iš kelio furgonus. Tai 
viskas, ką galiu jums pranešti. 

Mosas sugrįžo atgal prie kalėjimo ir nekreipdamas dėmesio į skrie- 
jančius jam pavymui klausimus įžengė pro duris į tarnybinį kambarį. 

— Kaip Lunis? — pasidomėjo nuo slenksčio. 

— Pas jį ligoninėje Preteris. Jam nieko baisaus — lengvai sužeistas 
į koją. 

— Taip, dar ir širdies priepuolis, — nusišypsojo Mosas. Kiti nusi- 
juokė. 

— Štai, jie atvyksta! — sušuko vienas kalinys, vyresnybės patikėtinis, 
ir visi puolė prie langų. Žybsinčių mėlynų švyturėlių virtinė pamažu įsuko 
į aikštelę. Pirmą automobilį vairavo pats Ozis. Karlas Li, be antrankių, 
sėdėjo greta jo priekyje. Hastingsas, atsilošęs ant galinės sėdynės, mojavo 
ranka į plyksinčias fotoaparatų blykstes, kol automobilis lėtai slinko per 
reporterių minią, pro televizijos furgonus ir aplinkui pastatą, kalėjimo už- 
pakalinių durų link. Prie jų Ozis sustabdė automobilį, ir trejetas lyg niekur 
nieko suėjo vidun. Karlą Li perdavė kalėjimo prižiūrėtojo žiniai, o Ozis 
koridoriumi patraukė į savo kabinetą, kur jo laukė Džeikas. 

— Po minutėlės galėsi susitikti su juo, Džeikai, — tarė šerifas. 

— Dėkui. Tu tikras, kad tai jo darbas? 

— Taip, visiškai. 

— Bet jis neprisipažino, ar ne? 

— Ne,jis išvis nieko daug nepasakė. Manau, pamokytas Lesterio. 

Į kabinetą įėjo Mosas: 

— Ozi, tie reporteriai nori pasikalbėti su tavimi. Pasakiau, kad už 
minutėlės išeisi pas juos. 

— Dėkui, Mosai. — Ozis atsiduso. 

— Ar kas nors tai matė? — paklausė Džeikas. 

Ozis pasišluostė kaktą raudona nosine. 

— Taip, Lunis gali patvirtinti jo ismens tapatybę. Pažįsti Mertį, tą 
luošelį, kuris šluoja teismo rūmuose grindis? 

— Taip. Išties smarkiai mikčioja. 

— Jis matė visą tą reikalą. Sėdėjo ant rytinių laiptų, tiesiai priešais 
ten, kur viskas atsitiko. Užkandžiavo savo priešpiečiu. Taip išsigando, kad 
valandą nepajėgė ištarti nė žodžio. — Ozis trumpam nutilo ir pažvelgė į 
Džeiką: — Nesuprantu, kodėl aš tau visa tai pasakoju? 

— Koks skirtumas. Anksčiau ar vėliau, aš vis tiek pats viską sužino- 
siu. Kur maniškis? 

— Ten toliau koridoriumi, kalėjime. Reikia ji nufotografuoti ir atlikti 
visus kitus formalumus. Truks apie pusvalandį. 

Ozis išėjo, o Džeikas pasiėmęs jo telefoną paskambino Karlai pa- 
sakyti, kad žiūrėtų televizijos Žinias ir jas įrašytų. 

Šerifas narsiai atsistojo priešais mikrofonus ir televizijos kameras. 

— Nesirengiu atsakinėti į jokius klausimus. Įtariamasis sulaikytas. 
Pavardė — Karlas Li Heilis, iš Fordo apygardos. Areštuotas už dvigubą 
žmogžudystę. 

— Ar jis mergaitės tėvas? 

— Taip, tikrai. 

— Iš kur žinote, kad jis tai padarė? 

— Sumaniai dirbame. 

— Yra įvykio liudininkų? 

— Nė vieno, apie kuriuos žinotume. 

— Jis prisipažino? 

— Ne. 

— Kur jį suradote? 

— Jo namuose. 

— Pašautas jūsų pavaduotojas? 

Taip. 

— Kaip jis? 

— Gerai. Nuvežtas į ligoninę, bet jam nieko rimta. 

— Jo pavardė? 

— Lunis. Deveinas Lunis. 

— Kada parengtinis posėdis teisme? 

— Aš ne teisėjas. 

— Nenujaučiate? 

— Galbūt rytoj, galbūt trečiadienį. Prašom nebeklausinėti. Neturiu 
daugiau informacijos, kurią galėčiau pateikti. 

Kalėjimo prižiūrėtojas paėmė iš Karlo Li piniginę, pinigus, laikrodį, 
žiedą, kišeninį peiliuką ir sužymėjo visus daiktus į specialų blanką, po ku- 
riuo Karlas Li pasirašė, kartu nurodydamas datą. Kambarėlyje greta pri- 
žiūrėtojo posto jis buvo nufotografuotas, padaryti pirštų atspaudai — visai 
kaip Lesterio pasakota. Už durų laukė Ozis — šis nuvedė jį koridoriumi 
į kitą nedidelę patalpą, kur paprastai girtuokliams būdavo liepiama pūsti 
į alkoholio intoksikacijos matuoklį. Prie stalelio šalia to aparato sėdėjo 
Džeikas. Ozis pasišalino. | 

Sėdėdami skiriami stalo, advokatas ir jo klientas atidžiai vienas kitą 
stebėjo. Abu su simpatija nežymiai šypsojosi, tačiau tylėjo. Paskutinį kartą 
juodu kalbėjosi prieš penkias dienas, trečiadienį, po ano parengtinio po- 
sėdžio teisme. 

Karlas Li nebeatrodė toks sutrikdytas kaip tada — veidas ramesnis, 
akys giedros. Galiausiai jis prašneko: 

— Juk nemanei, kad aš tam ryšiuos, tiesa, Džeikai? 

— Tiesą sakant, ne. Vadinasi, tai tavo darbas? 

— Tu pats žinai. 

Džeikas nusišypsojo, linktelėjo ir susikryžiavo ant krūtinės rankas. 

— Kaip jautiesi? 

Karlas Li, pasijutęs laisviau, atsilošė ant sulankstomosios kėdės. 

— Na, jaučiuosi geriau. Bet dėl viso to dalyko nesijaučiu gerai. Gaila, 


kad taip įvyko. Taip pat norėčiau, kad ir mano mergytei nieko nebūtų 

atsitikę. Nieko prieš tuos vaikinus neturėjau, kol jie neprikišo rankų prie 
jos. Dabar jie gavo tai, ką pradėjo. Užjaučiu jų mamas ir tėčius, jeigu tik jie 
turėjo tėčius, kuo aš labai abejoju. 

— Nebijai? 

— Ko? 

— Dujų kameros? 

— Ne, Džeikai, juk turiu tave. Neketinu patekti į dujų kamerą. Ma- 
čiau, kaip tu ištraukei Lesterį, dabar tą pat padarysi ir dėl manęs. Tu gali, 
Džeikai. 

— Ne taip viskas paprasta, Karlai Li. 

— Nejaugi? 

— Kai šaltakraujiškai nušauni žmogų ar kelis žmones, o paskui 
pareiški prisiekusiesiems, kad anie buvo to nusipelnę, negi tikiesi išeiti 
laisvas iš teismo salės? 

— Su Lesteriu tau tai pavyko. 

— Bet kiekvienas atvejis yra kitoks. O čia didysis skirtumas yra tas, 
kad tu nušovei du baltuosius, o Lesteris — tik nigerį. Didžiulis skirtumas. 

— Tu bijaisi, Džeikai? 

— Ko man bijotis? Ne man šviečiasi dujų kamera. 

— Iš balso neatrodo, kad labai pasitikėtum savimi. 

„Ak, tu, suaugęs kvailas kvailas idiote“, — pagalvojo Džeikas. Kaipgi 
jam tokiu metu pasitikėti savimi? Juk lavonai dar neatšalę. Žinoma, prieš 
tas žudynes jis pasitikėjo savimi, bet dabar viskas kitaip. Jo klientui už nu- 
sikaltimą, kuri prisipažįsta padaręs, gresia dujų kamera. 

— Iš kur gavai ginklą? 

— Iš vieno draugo Memfyje. 

— Gerai. Ar Lesteris padėjo? 

— Ne. Jis žinojo apie tai, ką ketinu daryti, ir norėjo padėti, bet aš 
nesutikau. 

— O kaip Gvena? 

— Šiuo metu, žinoma, ji eina iš proto, bet greta yra Lesteris. Ji išvis 
apie nieką nenumanė. 

— Vaikai? 

— Juk žinai, kaip vaikai. Jie nenori, kad jų tėtukas sėdėtų už grotų. 


Yra sujaudinti, bet nieko, ištvers. Lesteris jais pasirūpins. 

— Jis grįžta į Čikagą? 

— Kol kas ne. Džeikai, kada mes eisime į teismą? 

— Parengtinis posėdis turėtų įvykti rytoj arba trečiadienį. Kaip nu- 
spręs Balardas. 

— Jis bus teisėjas? 

— Tik parengtiniame posėdyje. Bet bylos jis nenagrinės. Ji bus nag- 
rinėjama Išvažiuojamajame teisme. 

— O kas ten teisėjas? 

— Omaras Nuzas, iš Van Biureno apygardos. Tas pats, kuris teisė 
Lesterį. 

— Gerai. Jis nieko vyras, tiesa? 

— Taip, geras teisėjas. 

— Kada byla bus nagrinėjama? 

— Baigiantis vasarai arba rudens pradžioje. Baklis mygs, kad byla 
būtų nagrinėjama kuo greičiau. 

— Kas tas Baklis? 

— Rufusas Baklis, teisminės apygardos prokuroras. Tas pats, kuris 
kaltino Lesterį. Prisimeni jį — toksai stambus, skardžiabalsis vyras... 

— Aha, aha, prisimenu. Toksai stambus pikčiurna Rufusas Baklis. 
Gana bjaurus, tiesa? 

— Dirba gerai, labai gerai. Yra korumpuotas ir garbėtroška, tad imsis 
šios bylos dėl savireklamos. 

— Tu esi jį įveikęs, tiesa? 

— Aha,o jis yra įveikęs mane. 

Džeikas atsidarė lagaminėlį ir išsiėmė aplanką. Šiame buvo sutartis 
dėl teisinių paslaugų, kurią atidžiai perskaitė, nors žinojo mintinai. Ho- 
norarų reikalaudavo pagal savo klientų mokumą, o juodieji apskritai iš- 
galėdavo mokėti mažai, nebent turėdavo artimą ir dosnų, gerai uždirbantį 
giminaitį Sent Luise ar Čikagoje. Tokių pasitaikydavo retai. Kai nagrinėta 
Lesterio byla, Kalifornijoje būta brolio, kuris dirbo pašte, bet nenorėjo 
arba neturėjo iš ko padėti. Gyveno aplinkui išsibarsčiusios ir keletas sese- 
rų, bet jos turėjo savų problemų ir pasiūlė Lesteriui tik moralinę paramą. 
Gvenos giminė buvo plati, nevargstanti, bet ir ne itin pasiturinti. Karlas Li 
turėjo apie savo namus kelis akrus žemės ir buvo ją įkeitęs, kad anksčiau 


galėtų padėti Lesteriui atsiskaityti su Džeiku. 

Iš Lesterio už laimėtą bylą dėl žmogžudystės Džeikas pareikalavo 
honoraro penkis tūkstančius, pusė buvo sumokėta iki teismo, likusie- 
ji — dalimis per kitus trejus metus. 

Tartis dėl honorarų Džeikui būdavo nemalonu. Kai praktikuoji teisę, 
tatai užvis sunkiausia. Klientai nori iš anksto, tuojau pat, išsiaiškinti, kiek 
jis kainuos jiems, ir visi reaguodavo skirtingai. Kai kurie likdavo sukrėsti, 
kiti tik gurktelėdavo seilę, keli pasipiktinę išlėkė iš kontoros, trenkdami 
durimis. Pasitaikydavo, kad vienas kitas derėdavosi, bet dauguma mokė- 
davo ar pasižadėdavo sumokėti. 

Nuleidęs akis į aplanką, jis darsyk įsiskaitė sutartį, desperatiškai 
mąstydamas, kokį užsiprašyti abiem pusėms priimtiną honorarą. Atsirastų 
aplinkui kitų advokatų, kurie imtųsi šios bylos bemaž už dyką. Grynai dėl 
reklamos. Jis pagalvojo apie Karlo Li žemės akrus, apie darbą popieriaus 
fabrike, šeimą, ir galiausiai pasakė: 

— Sumokėsi man honoraro dešimt tūkstančių. 

Karlas Li išliko ramus. 

— Iš Lesterio pareikalavai penkis tūkstančius. 

Džeikas to ir tikėjosi. 

— Tave kaltins pagal tris punktus, Lesteris buvo kaltinamas tik pagal 
vieną. 

— O kiek kartų man teks įžengti į dujų kamerą? 

— Geras klausimas. Taigi kiek išgali mokėti? 

— Dabar pat — tūkstantį, — išdidžiai pareiškė Karlas Li. — Ir pasi- 
skolinsiu, kiek galėsiu, įkeisdamas savo žemę, ir viską atiduosiu tau. 

Džeikas minutėlę pagalvojo. 

— Man kilo geresnė mintis. Sutarkime dėl honoraro. Tu sumoki 
tūkstantį iškart ir pasirašai popierėlį dėl likusiųjų. Pasiskolinsi už savo 
žemę ir mokėsi pagal popierėlį. 

— Kiek gi tu nori? 

— Dešimt tūkstančių. 

— Aš sumokėsiu penkis. 

— Gali mokėti ir daugiau. 

— O tu gali to imtis mažiau nei už dešimt tūkstančių. 

— Gerai, imsiuos už devynis. 

— Tokiu atveju aš galiu mokėti šešis. 

— Aštuonis? 

— Septynis. 

— (Gal sutariam dėl septynių su puse? 

— Aha, manau, tiek galėsiu sumokėti. Žiūrint, kiek man paskolins 
už žemę. Nori, sumokėsiu tūkstantį dabar pat ir pasirašysiu popierėlį dėl 
šešių su puse? 

— Būtent taip. 

— Ivarka, sutarėm. 

Džeikas užpildė sutartyje tuščias grafas ir pasižadėjimo raštelį, o 
Karlas Li abu pasirašė. 

— DDžeikai, kiek pareikalautum iš žmogaus, pertekusio pinigais? 

— Penkiasdešimt tūkstančių. 

— Penkiasdešimt tūkstančių! Tu rimtai? 

— Taip. 

— Žmogau, tai krūva pinigų. Ar kada nors turėjai tiek daug? 

— Ne, bet ir nesu matęs per daugiausia žmonių su tokiais pinigais, 
kurie būtų teisiami už žmogžudystę. 

Karlas norėjo sužinoti dėl savo užstato, didžiojo žiuri, bylos nagrinė- 
jimo teisme, liudytojų, kokie bus prisiekusieji, kada jam pavyktų išeiti iš 
kalėjimo, ar sugebėtų Džeikas pasiekti, kad byla būtų nagrinėjama grei- 
čiau, kada pats galėtų išdėstyti savo įvykių versiją, ir begalę kitų klausimų. 
Džeikas nuramino, kad juodu turėsią užtektinai laiko pasikalbėti. Pažadė- 
jo paskambinti Gvenai ir jo bosui į popieriaus fabriką 

Jis išėjo, o Karlas Li buvo uždarytas į kamerą — greta tos, kurioje 
būdavo saugomi valstijos masto nusikaltėliai. 


Savo sabą Džeikas rado užblokuotą televizijos furgono. Pasiteiravo žmonių, 
kam jis priklauso. Daugelis reporterių jau buvo išvažiavę, tik keli tebes- 
lampinėjo aplinkui, tikėdamiesi dar ko nors. 

— Jūs priklausote šerifo valdybai? — paklausė vienas reporteris. 

— Ne, esu teisininkas, — nerūpestingai atsakė Džeikas, stengdama- 
sis atrodyti abejingas. 

— Arjūs — pono Heilio advokatas? 

Džeikas pasisuko ir įdėmiai nužvelgė reporterį. Kiti susidomėję 
klausėsi. 


METAS ŽUDYTI 93 


— Tiesą sakant, taip. 

— Gal sutiktumėte atsakyti į kelis klausimus? 

— Galite klausti, bet nepažadu atsakymų. 

— Malonėsite atsistoti štai čia? 

Džeikas žengtelėjo prie mikrofonų ir vaizdo kamerų, stengdamasis 
dėtis nepatenkintas, kad buvo sutrukdytas. Iš vidaus pro langą tą sceną 
stebėjo Ozis su savo pavaduotojais. 

— Džeikas mėgsta pozuoti prieš televizijos kameras, — pakomen- 
tavo jis. 

— Kaip ir visi teisininkai, — pridūrė Mosas. 

Reporteris pradėjo klausinėti: 

— Jūsų pavardė, sere? 

— Džeikas Brigansas. 

— Jūs — pono Heilio advokatas? 

— Tikrai taip, — šaltai atsakė Džeikas. 

— Ponas Heilis — tėvas tos mergytės, išprievartautos dviejų vyrų, 
kurie šiandien buvo nušauti? 

— Tikrai taip. 

— Kas nušovė tuos du vyrus? 

— Nežinau. 

— Ar ponas Heilis? 

— Juk sakiau — nežinau. 

— Kuo jūsų klientas apkaltintas? 

— Jis areštuotas už Bilio Rėjaus Kobo ir Pito Vilardo nužudymus. 
Formaliai jis dar niekuo neapkaltintas. 

— Ar tikitės, kad ponui Heiliui bus pareikšti kaltinimai dėl dviejų 
žmogžudysčių? 

— Aš nekomentuosiu. 

— Kodėl? 

— Ar kalbėjotės su ponu Heiliu? — paklausė kitas reporteris. 

— Taip, ką tik. 

— Kaip jis? 

— Ką turite omenyje? 

— Na,ee... kaip jis? 

— Turite omenyje, kaip jam patinka už grotų? — paklausė Džeikas, 
nežymiai šyptelėdamas. 

— Aha, taip. 

— Nekomentuosiu. 

— Kada jisai stos prieš teismą? 
— Turbūt rytoj ar trečiadienį. 
— Aris prisipažins kaltę? 
Nusišypsojęs Džeikas atsakė: 


— Žinoma, ne. 


— W-(ŪŲŪ0—— 


Po šaltos vakarienės juodu sėdėjo ant sūpuoklių priekiniame priebutyje, 
stebėdami vejos purkštuvą ir kalbėdamiesi apie bylą. Visame krašte 
žmogžudystės buvo didelė sensacija, ir Karla įrašė kiek galėjo daugiau 
televizijos reportažų. Du televizijos tinklai nušvietė visą istoriją per savo 
filialus Memfyje, o Memfio, Džeksono ir Tupelo stotys perdavė filmuotą 
medžiagą, kaip Kobas ir Vilardas, apsupti šerifo pavaduotojų, vedami į 
teismo rūmus, o po kelių sekundžių iš ten išnešami, uždengti baltomis 
drobulėmis. Viena stotis netgi perdavė šūvių garsus, lydinčius vaizdajuostę 
apie šerifo pavaduotojus, paknopstom puolančius slėptis priedangon. 

Interviu su Džeiku buvo padarytas per vėlai, kad suspėtų patekti į 
vakaro žinias, tad juodu su Karla parengę vaizdo magnetofoną laukė de- 
šimtos valandos. Ir šit jis jau ekrane — su lagaminėliu rankoje, pasitempęs, 
geros fizinės formos, gražus. Ir arogantiškas, labai besidygintis reporte- 
riais, įkyrinčiais jam. Džeikas pagalvojo, kad per televiziją atrodo puikiai, 
ir dabar, stebėdamas save, liko sužavėtas, jog stovi ten prieš kameras. Vieną 
sykį jį jau trumpai rodė po to, kai buvo išteisintas Lesteris, ir nuolatiniai 
„Kavos baro“ lankytojai mėnesius dėl to juokavo. 

Jis buvo patenkintas. Džiaugėsi tokia reklama ir numatė jos būsiant 
dar daugiau. Neįsivaizdavo kitos bylos, kitų susiklosčiusių faktų, kitų ap- 
linkybių, kurie galėtų sukelti tiek triukšmo kaip Karlo Li Heilio teismo 
procesas. Ir kaip kaimiškoje Misisipėje prisiekusiųjų, kurie išvien baltieji, 
Karlas Li Heilis išteisinamas dėl nužudymo dviejų baltųjų, išprievartavu- 
sių jo dukterį... 

— Ko taip šypsaisi? — pertraukė jo mintis Karla. 

SE Šiaip sau. 

— Kurgi ne. Mąstai apie teismo procesą, televizijos kameras, repor- 

terius, apie tai, kaip Karlas Li bus išteisintas ir kaip abu išeisite iš teismo 
rūmų, tu apsikabinęs jį per pečius, kaip reporteriai vysis judu iš paskos, 
tarškės kameros, žmonės plekšnos tau per nugarą, iš visų pusių sveikins. 
Puikiai žinau, apie ką mąstai. 

— Tai kodėl klausi? 

— Noriu pamatyti, ar pats tai prisipažinsi. 

— Gerai prisipažįstu. Ši byla galėtų mane išgarsinti ir ilgoje per- 
spektyvoje pelnyti mudviem milijonus baksų. 

— Jeigu tu laimi. 

— Taip, jeigu laimiu. 

— O jeigu pralaimi? 

— Aš laimėsiu. 

— Ojeigu ne? 

— Mąstyk pozityviai. 

Suskambo telefonas, ir Džekas nuėjęs atsiliepti dešimt minučių 
kalbėjosi su redaktoriumi, savininku ir vieninteliu Zbe C/anton Chronicle 
reporteriu. Telefonas vėl suskambo, ir Džeikas pasikalbėjo su Memfio 
rytinio laikraščio korespondentu. Padėjęs ragelį paskambino Lesteriui ir 
Gvenai, paskui popieriaus fabriko cecho meistrui. 

Penkiolika po vienuolikos telefonas vėl suskambo, ir Džekas išklau- 
sė pirmojo grasinimo mirtimi, žinoma, anoniminio. Jis buvo išvadintas 
šunsnukiu, mylinčiu nigerius — tokiu, kuris neliks gyvas, jeigu nigeris iš 


teismo salės išeis laisvas. 


Antradienio rytą po Žmogžudysčių Delai Perkins nešiojant 
kavą ir kukurūzų košę teko suktis kur kas greičiau nei papra- 
stai. Prie staliukų nebuvo nė vienos laisvos vietos — susirinko 
ne tik visi nuolatiniai lankytojai, bet atėjo ir kai kurie rečiau 
čia matomi pasiskaityti rytinių laikraščių ir pasikalbėti apie nužudymus, 
įvykusius mažiau nei už trijų šimtų pėdų nuo paradinių „Kavos baro“ durų. 
„Pas Klodą“ ir „Arbatinėje“ irgi anksčiau nei paprastai buvo sausakimša 
liaudies. Į pirmąjį Tupelo laikraščio puslapį pateko Džeiko nuotrauka, o 

Memfio ir Džeksono pirmuosiuose laikraščių puslapiuose įdėtos Kobo ir 
Vilardo fotografijos — abiejų padarytos prieš tai, kai buvo nušauti, ir po 
to — kai kūnus krovė į greitąją. Karlo Li nuotraukos neįdėta nė vienos. 
Visuose trijuose laikraščiuose išspausdintos detalūs pasakojimai apie pa- 
starąsias šešias Klantono dienas. 

Mieste plačiai buvo sutariama, kad nužudė vienas pats Karlas Li, 
tačiau išplaukė į paviršių ir pasklido gandų apie daugiau šaudžiusiųjų, kol 
galiausiai prie vieno staliuko „Arbatinėje“ imta tvirtinti, kad puolė visa 
gauja padūkusių nigerių. Tačiau šerifo pavaduotojai „Kavos bare“, nors ir 
nekalbūs, tokias paskalas nutraukė, padarydami padėtį daugmaž valdomą. 
Lunis čia lankydavosi nuolatos, todėl rūpintasi dėl jo sužeidimų, kurie, 
kaip paaiškėjo, buvo kur kas rimtesni, nei iš pradžių pranešta. Jis kol kas 
liko ligoninėje, atpažinęs šaudžiusįjį kaip Lesterio Heilio brolį. 

Džeikas įžengė į kavinukę šeštą ir atsisėdo prie staliuko salės prie- 
kyje, kur jau pusryčiavo keli fermeriai. Linktelėjo Preteriui ir dar vienam 
šerifo pavaduotojui, bet šie dėjosi jo nematą. Nieko, viskas grįš į savo 
vėžes, kai tik Lunį išrašys iš ligoninės, pagalvojo jis. Išgirdo keletą replikų 
dėl savo nuotraukos pirmajame laikraščio puslapyje, bet niekas nemėgino 
Džeiko klausinėti apie jo naująjį klientą ar žmogžudystes. Pastebėjo iš kai 
kurių nuolatinių lankytojų savo atžvilgiu šiokį tokį šaltuką. Tad jis greitai 
papusryčiavo ir išėjo. 

Devintą Džeikui iš priimamojo paskambino Etelė. Balardas laukiąs 
prie telefono, norįs su juo pasikalbėti. 

— Sveiki, teisėjau. Kaip laikotės? 

— Baisiai. Jūs atstovausite Karlui Li Heiliui? 

— Taip, sere. 

— Kada pageidaujate parengtinio posėdžio? 

— Kodėl mane klausiate, teisėjau? 

— Geras klausimas. Klausykite, laidotuvės rytoj rytą, kažkurią va- 
landą, ir manau, kad būtų geriausia palaukti, kol tuos nenaudėlius užkas į 
žemę, kaip sakote? 

— Aha, teisėjau, gera mintis. 

— Kaip, jeigu rytoj dieną, antrą? 

— Puiku. 

Balardas kiek padelsė. 

— Džeikai, ar nesutiktumėte pagalvoti, kad verčiau atsisakius pa- 
rengtinio posėdžio ir leidus man persiųsti bylą tiesiai didžiajam žiuri? 

— Teisėjau, aš niekada neatsisakau parengtinio posėdžio. Jūs tai 
žinote. 

— Aha, žinau, tik, maniau, paprašysiu paslaugos. Aš nenoriu nagri- 
nėti šios bylos ir visai netrokštu bent kiek prie jos prisiliesti. Iki rytojaus. 


Po valandos per vidaus telefoną vėl sutreškėjo spigus Etelės balsas. 

— Pone Brigansai, čia su jumis nori pasimatyti keletas reporterių. 

Džeikas pagavo malonus jaudulys. 

— Iš kur? 

— Regis, iš Memfio ir Džeksono. 

Jis pasitaisė kaklaraištį, susišukavo plaukus ir pažvelgė žemyn į gatvę: 
ar tik ten jau nestovi televizijos furgonai? Nusprendė priversti reporte- 
rius palaukti, kelis kartus be jokio reikalo paskambino telefonu, paskui 
nulipo laiptais apačion ir tartum nepastebėdamas Etelės įžengė į erdvų 
kambarį — savo konferencijų salę. Jo paprašyta atsisėsti viename ilgo stalo 
gale — atseit ten geresnis apšvietimas. Jis atsisakė, sau tardamas, kad pats 
valdys padėtį, ir atsisėdo vienoje stalo pusėje, kur jam už nugaros būtų 
matyti knygų lentynos, su išrikiuotais storais, brangiais teisės leidiniais. 

Priešais jį pastatė mikrofonus, sureguliavo apšvietimą, ir galiausiai 
daili damutė su krintančiais ant kaktos oranžiniais kirpčiukais ir tokios 
pat spalvos paakiais atsikrenkštė ir nusprendė pradėti. 

— Pone Brigansai, jūs atstovaujate Karlui Li Heiliui? 

— Taip, tiesa. 

— Ir Kobas su Vilardu buvo apkaltinti išprievartavę pono Heilio 
dukterį? 

— Irgi tiesa. 

— Ar ponas Heilis neigia nužudęs Kobą ir Vilardą? 

— Jis pareikš, kad nėra tuo kaltas. 

— Aris bus apkaltintas pašovęs šerifo pavaduotoją poną Lunį? 

— Taip. Mes pasirengę trečiam kaltinimui dėl fizinio smurto sunki- 
nančiomis aplinkybėmis prieš valdžios pareigūną. 

— Jūs numatote grįsti gynybą nepakaltinamumu? 

— Šiuo metu aš nenusiteikęs kalbėti apie gynybą, nes mano klientui 
dar nepareikšti oficialūs kaltinimai. 

— Norite pasakyti, kad galbūt jie išvis nebus pareikšti? 

Tai būtų puikiausia galimybė, kaip tik į tokią Džeikas ir dėjo viltis. 
Didysis žiuri arba pareikš jo klientui kaltinimą, arba ne, o didžiojo žiuri 
prisiekusieji bus parinkti ne anksčiau kaip per Išvažiuojamojo teismo 
sesiją, kuri įvyks pirmadienį, gegužės 27-ą. Taigi būsimi didžiojo žiuri 
nariai dar tebevaikšto po Klantono gatves, prižiūri savo parduotuves, 
dirba fabrikuose, tvarkosi namuose, skaito laikraščius, žiūri televizorių ir 
šnekučiuojasi — turėtų ar ne Karlas Li būti apkaltintas. 

— Taip, manau, esama tikimybės, kad kaltinimas oficialiai nebus 
pareikštas. Tai priklauso arba priklausys nuo didžiojo žiuri, po to, kai įvyks 
parengtinis posėdis. 

— Kada jis įvyks? 

— Rytoj. Antrą valandą. 

— Manote, teisėjas Balardas įpareigos jį stoti prieš didįjį žiuri? 

— Tokia prielaida visai įmanoma, — sutiko Džeikas. Žinojo, kad 
Balardas liktų sužavėtas atsakymu. 

— Kada posėdžiaus didysis žiuri? 

— Naujoji didžiojo žiuri sudėtis bus prisaikdinta pirmadienio rytą ir 
iki vidudienio galėtų susipažinti su byla 

— Kada tikitės įvyksiant teismą? 

— Darant prielaidą, kad Heiliui bus pareikšti oficialūs kaltinimai, 
byla galėtų būti nagrinėjama teisme į vasaros pabaigą ar anksti rudenį. 

— Kuriame teisme? 

— Fordo apygardos Išvažiuojamajame teisme. 

— Kas jam pirmininkautų? 

— Prakilnusis Omaras Nuzas. 

— Iš kur jis? 

— Iš Česterio, Misisipės valstijos Van Biureno apygardos. 

— Norite pasakyti, byla bus nagrinėjama čia, Klantone? 

— Taip, nebent teismo vieta būtų pakeista. 

— Jūs to reikalausite? 

— Labai geras klausimas, į kurį šiuo metu nesu pasirengęs atsakyti. 


Apie gynybos strategiją kabėti dar šiek tiek per anksti. 

— Kodėl norėtumėte pakeisti teismo vietą? 

„Kad rasčiau apygardą, kurioje daugiau juodaodžių,“ — pagalvojo 
Džeikas. Bet gerai apmąstęs atsakė: 

— Dėl įprastų priežasčių. Tikintis daugiau viešumos iki teismo ir 
taip toliau. 

— Kas sprendžia, kad teismo vieta būtų pakeista? 

— Teisėjas Nuzas. Sprendimas priklauso grynai jo nuožiūrai. 

— Ar nuspręsta dėl užstato? 

— Ne, ir tikriausiai nebus nuspręsta iki pareiškiant oficialius kalti- 
nimus. Šiuo metu mano klientas turi teisę į nuosaikų užstatą, bet pagal 
nusistovėjusią šioje apygardoje teisinę praktiką tyčinių žmogžudysčių itin 
sunkinančiomis aplinkybėmis“ atvejais dėl užstato sprendžiama tik po 
to, kai įtariamajam pareiškiamas oficialus kaltinimas ir byla perduodama 
nagrinėti Išvažiuojamajam teismui. Kaip tik tada teisėjas Nuzas ir spręs 
dėl užstato. 

— Ką jūs galite mums pasakyti apie poną Heilį? 

Džeikas lengviau atsikvėpė ir minutėlę pagalvojo, o kameros toliau 
dirbo kaip dirbusios. Dar viena puiki proga, tiesiog auksinė galimybė pa- 
sėti sėklas, kurios subrandintų gerus vaisius. 

— Jis trisdešimt septynerių. Vedęs, dvidešimt metų gyvena puikiai 
sutardamas su viena ir ta pačia žmona. Keturi vaikai — trys berniukai ir 
mergytė. Padorus žmogus be nusikalstamos praeities. Niekada anksčiau 
neturėjo nemalonumų dėl įstatymų. Apdovanotas Vietnamo kare. Dirba 
penkiasdešimt valandų per savaitę Koulmano popieriaus fabrike. Susi- 
moka sąskaitas ir turi šiek tiek žemės. Kas sekmadienį su šeima lanko 
bažnyčią. Į nieką nesikiša ir tikisi, kad pats bus paliekamas ramybėje. 

— Leisite mums pasikalbėti su juo? 

— Žinoma, ne. 

— Ar ne jo brolis prieš kelerius metus teistas už žmogžudystę? 

— Taip, ir buvo išteisintas. 


* Pagal Jungtinių Valstijų Baudžiamąjį kodeksą tyčinėmis žmogžudystėmis itin sunkinančio- 
mis aplinkybėmis (capi/a/ murder) vadinamos tokios, kurios kaltinamajam užtraukia mirties bausmę, t. 
y. nužudžius tyčia ar iš anksto apgalvojus, apiplėšimo tikslais ar įsilaužimo metu, lytinio smurto metu, 
keršijant, nužudžius vykdantį pareigas teisėsaugos pareigūną ar ugniagesį, įkalinimo įstaigos tarnauto- 
ją, mėginant iš šios pabėgti, ir daugeliu panašių atvejų sunkinančiomis aplinkybėmis. 

— Jūs buvote jo advokatas? 

— Taip, buvau. 

— Fordo apygardoje jau gynėte keletą bylų, kuriose kaltinta žmog- 
žudyste, ar ne? 

— Tris. 

— Kiek jūsų ginamųjų buvo išteisinta? 

— Visi trys, — iš lėto atsakė jis. 

— Regis, Misisipės valstijoje prisiekusieji gali rinktis iš kelių spren- 
dimų, ar ne? — paklausė damutė iš Memfio. 

— Jūs visiškai teisi. Kai oficialiai apkaltinama žmogžudyste, prisi- 
ekusieji teisme gali pripažinti kaltinamąjį nužudžius netyčia, o tai už- 
traukia dvidešimt metų kalėjimo, arba įvykdžius tyčinę žmogžudystę itin 
sunkinančiomis aplinkybėmis, o tai lemia kalėti iki gyvos galvos arba 
mirties bausmę — kaip jie nuspręs. Taip pat prisiekusieji gali pripažinti 
kaltinamąjį nekaltu. — Džeikas nusišypsojo į kameras. — Vėlgi, jūs ma- 
note, kad jam bus pareikštas oficialus kaltinimas. 

— O kaip Heilių mergytė? 

— Ji namie. Parvyko namo sekmadienį. Tikimasi, kad pasveiks. 

Reporteriai susižvalgė, bandydami sugalvoti naujų klausimų. Džeikas 
žinojo, kad tai pavojinga akimirka, kai pristigę ko paklausti, jie pradeda 
uždavinėti suktus klausimus. 

Tad jis atsistojo ir užsisagstė švarką. 

— Klausykite. Esu jums, žmonės, dėkingas, kad nepatingėjote už- 
sukti. Visada jūsų paslaugoms, bet bent kiek iš anksto praneškite. Mielai 
bet kuriuo laiku su jumis pasikalbėsiu. 

Jie padėkojo ir išėjo. 


—————— (||(|ŲWjM—- —— 


Trečiadienį, dešimtą ryto, šarvojimo salėje dvigubomis kukliomis pa- 
maldomis raudonsprandžiai lydėjo į paskutinę kelionę savo žuvusiuosius. 
Dvasininkas, visai neseniai įšventintas penkiasdešimtininkas, iš paskuti- 
niųjų stengėsi mažą būrelį susirinkusiųjų ir du uždarus karstus apgaubti 
guodžiamomis ir raminamomis mintimis. 

Pikapai ir purvinos ševrolė pamažu sekė paskui vienintelį katafal- 
ką. Procesija, palikusi miestą, iššliaužė į laukus ir galiausiai sustojo už 

raudonplytės bažnytėlės. Kūnai paguldyti po vieną amžinajam poilsiui 
priešinguose galuose žolėmis apaugusių kapinaičių. Po dar kelių tartų 
įkvepiančių žodžių Žmonės išsiskirstė. 

Kobo gimdytojai išsiskyrė, kai jis dar buvo visai mažas. Į laidotuves 
tėvas atvažiavo iš Birmingemo. Kai kūnai buvo užkasti, jis dingo. Ponia 
Kob gyveno nedideliame, tvarkingame baltame karkasiniame name šalia 
Leik Vilidžo gyvenvietės, dešimt mylių į pietus nuo Klantono. Kiti du jos 
sūnūs, pusbroliai ir draugai susirinko po ąžuolu galiniame kieme, o mo- 
terys bruzdėjo aplinkui ponią Kob. Vyrai kalbėjosi apskritai apie nigerius, 
kramtė tabaką ir gurkšnojo viskį, prisimindami anuos gerus laikus, kai 
nigeriai žinojo savo vietą. Dabar vyriausybė ir teismai juos tiesiog paikina 
ir globoja. Ir baltieji nieko negali dėl to padaryti. Kažkuris iš pusbrolių 
priminė turįs draugą ar kažką tokį, anksčiau aktyviai reiškusis Kla- 
ne — galbūt vertėtų jam paskambinti? Kobo senelis ilgai iki savo mirties 
priklausė Klanui, aiškino pusbrolis, ir kai juodu su Biliu Rėjumi dar buvę 
vaikai, seniokas pasakodavo visokias istorijas apie tai, kaip Fordo ir Taile- 
rio apygardose kardavę nigerius. Taigi jie turėtų padaryti tą pat, ką padarė 
tas nigeris. Tačiau savanorių neatsirado. Galbūt tuo susidomėtų Klanas? 
Jo kuopelė veikė toliau į pietus, netoliese Džeksono, prie pat Netlso apy- 
gardos, ir pusbrolis buvo įgaliotas susisiekti su jais. 

Moterys paruošė priešpiečius. Vyrai ramiai pavalgė, paskui grįžo į 
ąžuolo paunksnę, prie viskio. Kažkas užsiminė, kad antrą valandą įvyks 
parengtinis posėdis dėl nigerio, tad visi tuoj pat susėdo į mašinas ir pa- 
judėjo Klantono link. 


Vienoks Klantonas buvo prieš nigeriui nužudant du baltuosius ir visai 
kitokiu tapo po šio įvykio. Turės praeiti daug mėnesių, kol tuodu skirtingi 
miestai bent kiek supanašės. Žiauri kruvina drama, trukusi mažiau nei 
penkiolika sekundžių, ramų, apie aštuonių tūkstančių gyventojų Pietų 
miestuką pavertė Meka žurnalistams, reporteriams, televizininkų briga- 
doms ir fotokorespondentams, kurių vieni suplūdo iš kaimyninių miestų, 
kiti — iš visos šalies naujienų agentūrų. Foto ir televizijos reporteriai 
stumdėsi šaligatviuose aplinkui aikštę, šimtąjį kartą klausinėdami žmonių 
iš gatvės jų požiūrio į nutikimą su Heiliu ir kaip balsuotų, jeigu būtų 

vienas ar viena iš prisiekusiųjų teisme. Tačiau žmogaus iš gatvės aiškaus 
verdikto žurnalistams nepavyko išgauti. Didžiuliai kilnojamųjų televizijos 
stočių furgonai sekiojo aikštėje ir gretimomis gatvėmis paskui mažučius, 
paženklintus emblemomis importinius televizininkų automobilius, vi- 
siems stengiantis sumedžioti kuo daugiau kokios nors informacijos, pasa- 
kojimų ir interviu. Iš pradžių žiniasklaidos atstovų numylėtiniu tapo Ozis. 
Dieną po šaudynių jis bent pustuzinį kartų davė interviu, paskui, suradęs 
kitų reikalų, tam delegavo Mosą Jaunesnįjį. Šis buvo patenkintas, gavęs 
progą šmaikštauti su spauda. Gebėdavo atsakyti į dvidešimt klausimų ir 
neatskleisti nė vienos naujos detalės. Taip pat nesivaržydamas melavo, 
o neišmanūs atvykėliai nepajėgdavo atskirti, kas jo žodžiuose melas, o 
kas — tiesa. 

— Sere, ar esama bent kokių įrodymų, kad būta daugiau šaulių? 

— Taip. 

— Iš tikrųjų?! Kas jie? 

— Mes turime įrodymų, kad šaudymą užsakė ir finansavo „Juodųjų 
panterų“ atšaka, — rimtu veidu atsakė Mosas. 

Pusė reporterių arba pradėdavo mikčioti, arba nesusigaudydami 
išpūsdavo akis, o kita pusė kartodavo ir įnirtingai užsirašinėdavo jo pa- 
sakytus žodžius. 

Balardas vengė palikti savo kabinetą ar kelti telefono ragelį. Jis vėl 
paskambino Džeikui ir darsyk paprašė, kad šis atsisakytų parengtinio 
posėdžio. Džeikas nesutiko. Reporteriai laukė Balardo pirmo aukšto 
vestibiulyje, bet jis, užsirakinęs savo kabinete su pusbutelaičiu degtinės, 
jautėsi saugiai. 

Giminių prašė, kad leistų filmuoti laidotuves. Kobo broliai sutiko, 
žinoma, už pinigus, — bet ponia Vilard užvetavo. Reporteriai laukė gat- 
vėje prie šarvojimo salės ir nufilmavo, ką galėjo. Paskui lydėjo procesiją iki 
kapinaičių ir iš tolo nufilmavo, kaip karstai nuleidžiami į duobes, po to nu- 
sekė įkandin laidotuvininkų į ponios Kob namus, kur Fredis, vyriausiasis iš 
brolių, juos iškeikė ir privertė pasišalinti. 

Trečiadienį „Kavos bare“ buvo tylu. Nuolatiniai lankytojai, įskaitant 
ir Džeiką, nužiūrinėjo pašaliečius, įsibrovusius į jų šventovę. Daugelis 
buvo barzdoti, kalbėjo ausiai neįprastais akcentais ir neužsisakinėjo ku- 
kurūzų košės. 

— Ar tik jūs ne pono Heilio advokatas? — šūktelėjo vienas iš sveti- 
mųjų per visą salę. 

Džeikas, tepdamasis ant skrebučio sviestą, nutylėjo. 

— Tai kaip, jūs ar ne jūs, sere? 

— Nair kas, jeigu aš? — atšovė Džeikas. 

— Aris prisipažins kaltu? 

— Aš pusryčiauju. 

— Ar prisipažins? 

— Nekomentuosiu. 

— Kodėl nekomentuosite? 

— Nekomentuosiu. 

— Betgi kodėl? 

— Pusryčiaudamas aš nekomentuoju. Komentarų nebus. 

— Ar galiu pasikalbėti su jumis vėliau? 

— Aha, dėl laiko susitarkite iš anksto. Aš kalbu, kai man moka še- 
šiasdešimt baksų už valandą. 

Nuolatiniai lankytojai pritariamai sušūkčiojo, bet atvykėlių tai neiš- 
gąsdino. 

Džeikas sutiko duoti interviu vėliau dieną, be atlygio, Memfio laik- 
raščiui, paskui užsibarikadavo savo „štabe“ ir kaupėsi parengtiniam po- 
sėdžiui teisme. Vidudienį aplankė kalėjime savo įžymųjį klientą. Karlą Li 
rado pailsėjusį ir nusiraminusį. Pro savo kameros langutį jis galėjo matyti 
zujančius per automobilių aikštelę pirmyn ir atgal reporterius. 

— Kaip tau čia už grotų? — paklausė Džeikas. 

— Ne taip jau blogai. Maistas geras. Valgau kartu su Oziu jo kabi- 
nete. 

— Ką?! 

— Aha. Dar lošiame kortomis. 

— Juokauji, Karlai Li. 

— Ne. Taip pat žiūriu televizorių. Vakar per vakaro žinias mačiau 
tave. Išties gerai atrodei. Padarysiu tave įžymybe, Džeikai, a? 

Džeikas nutylėjo. 

— O kada aš pateksiu į televizoriaus ekraną? Matai, juk tai aš nu- 
žudžiau, o šlovę pelnote judu su Oziu. — Klientas šypsojosi, jo advoka- 
tas — ne. 

— Šiandien, maždaug po valandos. 

— Aha, girdėjau, mes einame į teismą. Kodėl? 

— Į parengtinį posėdį. Ne kažkas rimta, bent neturėtų taip būti. Bet 
šisyk bus kitaip, dėl visų tų televizijos kamerų. 

— K man sakyti? 

— Nieko! Niekam nė žodžio. Nei teisėjui, nei prokurorui, nei re- 
porteriams ar kam nors kitam. Mes tik klausomės. Klausomės, ką kalbės 
prokuroras, kad galėtume išsiaiškinti, kaip jis vers bylą. Veikiausiai jie turi 
savo akimis įvykį mačiusį liudytoją, ir šis gali duoti parodymus. Ozis irgi 
duos parodymus — papasakos teisėjui apie ginklą, pirštų atspaudus ir 


Lunį... 

— Kaip Lunis? 

— Nežinau. Prasčiau, nei iš pradžių manyta. 

— Žmogau, jaučiuosi bjauriai, kad pašoviau Lunį. Aš jo netgi ne- 
mačiau. 


— Už tai, kad pašovei Lunį, tave apkaltins fiziniu smurtu sunkinan- 
čiomis aplinkybėmis. Šiaip ar taip, parengtinis posėdis — tik formalumas. 
Juo siekiama suteikti teisėjui galimybę nuspręsti, ar pakanka įrodymų, kad 
būtum įpareigotas stoti prieš didįjį žiuri. Balardas visada taip elgiasi, taigi 
čia vien formalumas. 

— Tai kodėl taip daroma? 

— Mes galėtume atsisakyti šio posėdžio. — Džeikas pagalvojo, kad 
šitaip netektų progos papozuoti priešais visas tas kameras. — Bet man 
nepatiktų taip pasielgti. Čia gera proga pamatyti, kokią bylą kaltintojas, 
atstovaujantis valstijai, turi prieš mus. 

— Na, Džeikai, sakyčiau, kad turi gana gerą bylą, o tu kaip? 

— Manyčiau, taip. Tačiau vien tik klausykimės. Tokia mūsų strategi- 
ja parengtiniame posėdyje. Gerai? 

— Man tinka. Šiandien kalbėjaisi su Gvena ar Lesteriu? 

— Ne. Paskambinau jiems pirmadienį vakare. 

— Vakar juodu buvo čia, pas Ozį. Pažadėjo ateiti šiandien į teismą. 

— Manau, šiandien teisme visi bus. 

Juodu atsisveikino, ir Džeikas išėjo. Automobilių aikštelėje jis pra- 
silenkė su keliais iš reporterių, tykančių, kada Karlas Li bus vedamas iš 
kalėjimo. Neturėjo ką jiems pakomentuoti, taip pat ir tiems, kurie laukė jo 

prie kontoros gatvėje. Šiuo metu jam ne tas rūpėjo, kad atsakinėtų į klau- 
simus, bet puikiai matė nukreiptas į save kameras. Pusę antros jis nuėjo į 
teismo rūmus, kur pasislėpė trečio aukšto bibliotekoje. 


Ozis, Mosas Jaunesnysis ir kiti jo pavaduotojai pro langą stebėjo auto- 
mobilių aikštelę ir tyliai keiksnojo reporterių ir fotokorespondentų minią. 
Laikrodis rodė pirmą keturiasdešimt penkias — metas gabenti suimtąjį į 
teismą. 

— Man jie šiek tiek primena būrį maitvanagių, sklandančių apie 
greitkelį ir laukiančių, kol kokia nors lekianti mašina partrenks pasimai- 
šiusį ant asfalto šunį, — žvelgdamas pro žaliuzių tarpus, apibūdino Mosas 
Jaunesnysis 

— Bjauriausia kada nors mano regėta liaudis, — pridūrė Prete- 
ris. — Atsakymas „ne“ jų niekaip netenkina. Tikisi, kad visas miestas jiems 
pataikaus. | 

— Ir tai tik pusė jų. Kita pusė laukia prie teismo rūmų. 

Ozis buvo nekalbus. Mat vienas laikraštis užsipuolė jį dėl žudynių, 
leisdamas suprasti, kad saugumas aplinkui teismo rūmus buvo tyčia su- 
silpnintas. Jis pavargo nuo žiniasklaidos. Trečiadienį dusyk išprašė repor- 
terius iš kalėjimo. 

— Man kilo viena mintis, — pratarė jis. 

— Kokia? — paklausė Mosas Jaunesnysis. 

— Ar Kertis Todas dar tebelaikomas kalėjime? 

— Taip. Išeina kitą savaitę. 

— Jis šiek tiek panašus į Karlą Li, ar ne? 

— Ką nori tuo pasakyti? 

— Na, jis beveik toks pat juodas kaip ir Karlas Li, apytikriai tokio 
pat ūgio ir svorio, ar ne? 

— Na, tai kas? — paklausė Preteris. 

Mosas Jaunesnysis išsišiepė ir pažvelgė į Ozį, kuris taip ir neatplėšė 
akių nuo lango. 

— Ozi, tu juk tam nesiryši. 

— Kam? — paklausė Preteris. 

— Einam. Tegul paima iš kamerų Karlą Li ir Kertį Todą, — įsakė 

Ozis. — Atvarykite mano mašiną prie užpakalinių durų. Atveskite Todą 
čionai, noriu jį painstruktuoti. . 

Po dešimties minučių paradinės kalėjimo durys atsidarė, ir grupelė 
šerifo pavaduotojų, apsupusi kalinį, nuvedė jį plytelėmis klotu taku auto- 
mobilių aikštelės link. Du žengė priekyje, du — iš paskos, ir po vieną — iš 
abiejų šonų Žmogaus su storais saulės akiniais ir antrankiais, kurie nebuvo 
užrakinti. Visiems prisiartinus prie reporterių, suspragsėjo fotoaparatai ir 
ėmė suktis televizijos kameros. Pasipylė klausimai: 

— Sere, prisipažinsite kaltę? 

— Sere, neprisipažinsite kaltės? 

— Sere, ką jūs pasakysite teismui? 

— Pone Heili, gal veikėte aptemus protui? 

Kalinys vypsojo ir toliau žengė laukiančių patrulinių automobilių 
link. Šerifo pavaduotojai, niūriai šypsodamiesi, nekreipė jokio dėmesio 
į juos apspitusią minią. Fotografai vienas per kitą grūdosi artyn, steng- 
damiesi kuo geresniu planu padaryti žymiausio šalies savavaldžiautojo 
nuotrauką. 

Staiga, visai nacijai stebint, dešimtims reporterių pranešinėjant apie 
kiekvieną jo judesį, nepaisydamas šerifo pavaduotojų apsupties, suimtasis 
sukinėjosi ir vinguriavo, iš visų jėgų skuosdamas per automobilių aikštelę, 
peršoko griovį, nėrė per plentą į medžių guotą ir dingo iš akių. Reporteriai 
pratrūko šaukti, iškriko į visas puses, vienas kitas net pamėgino jį vytis, 
bet po kelių akimirkų liovėsi. Keista, šerifo pavaduotojai nubėgo atgal 
prie kalėjimo ir užtrenkė duris, palikdami maitvanagius be tvarkos su- 
kančius ratus. O kalinys, atsidūręs medžių tankmėje, nusiėmė antrankius 
ir nužingsniavo namo. Ką tik Kertis Todas buvo savaitę anksčiau lygtinai 
paleistas į laisvę. 

Ozis, Mosas Jąginesnysis ir Karlas Li greitai išėjo pro užpakalines 
kalėjimo duris ir šalutinėmis gatvėmis nuvažiavo prie teismo rūmų, kur 
dar kiti šerifo pavaduotojai laukė palydėti visus vidun. 


——- — 


— Kiek ten salėje nigerių? — klyktelėjo Peitui Balardas. 
— Daugybė. 

— Nuostabu. Daugybė nigerių. Turbūt daugybė ir raudonsprandžių? 

— Gana nemažai. 

— Salė pilna? 

— Sausakimša. 

— Dieve mano... ir tai tik parengtinis posėdis! — suspigo Balardas. 
Jis išbaigė degtinės pusbutelaitį, ir ponas Peitas tuoj pat padavė jam kitą. 

— Nesinervinkite, teisėjau. 

— Brigansas! Viskas per jį. Jeigu būtų norėjęs, būtų galėjęs atsisa- 
kyti posėdžio. Juk prašiau jį. Dusyk prašiau. Jis žino, kad aš persiųsiu bylą 
didžiajam žiuri. Žino. Visi mūsų advokatai tai žino. Bet dabar man teks 
užsiutinti visus nigerius, nes neliepsiu paleisti Heil; laisvėn, o visi tie rau- 
donsprandžiai irgi padūks, nes juk neįsakysiu įvykdyti jam mirties bausmę 
šiandien pat, šioje salėje. Brigansas dar to pasigailės. Jis nori pasipuikuoti 
priešais televizijos kameras. Man reikia rūpintis, kad vėl būčiau perrinktas, 
o jam — ne. Ką pasakysi? 

— Jam ne, teisėjau. 

— Kaip ten apsauga? 

— Pakankamai. Šerifas iškvietė rezervą. Galite nesibaiminti. 

— O kaip žiniasklaida? 

— Užsiėmusi pirmąsias eiles. 

— Jokių televizijos kamerų! 

— Nėra nė vienos. 

— Heilis jau čia? 

— Taip, sere. Jis teismo rūmuose, kartu su Brigansu. Visi pasirengę, 
tik laukia jūsų. 

Jo prakilnybė įsipylė į plastikinį puodelį grynos degtinės. 

— (Gerai, einam. 

Kaip ir senais laikais iki septinto dešimtmečio, teismo salė buvo 
griežtai segreguota: juoduosius ir baltuosius per vidurį skyrė praėjimas 
tarp eilių. Jame, taip pat aplinkui salę palei sienas rimtais veidais stovėjo 
teisėsaugos pareigūnai. Ypatingą rūpestį kėlė grupė šiek tiek įkaušusių 
baltųjų, sėdinčių drauge dviejose eilėse beveik salės priekyje. Keletas jų 
atpažinti kaip velionio Bilio Rėjaus Kobo broliai ar pusbroliai. Šie buvo 
atidžiai stebimi. Dvi pirmąsias eiles, iš dešinės — priekyje juodųjų, ir iš 
kairės — priekyje baltųjų, buvo užėmę porą dešimčių visokių žurnalistų. 

Kai kurie kažką rašėsi į bloknotus, kiti — pieštukais braižėsi kaltinamojo, 
jo gynėjo ir dabar pagaliau teisėjo eskizus. 

— Jie ketina padaryti iš to nigerio didvyrį, — sui/nurmėjo vienas iš 
raudonsprandžių — pakankamai garsiai, kad išgirstų reporteriai. 

Kai Balardas užėmė vietą katedroje, šerifo pavaduotojai užrakino 
galines salės duris. 

— Pakvieskite savo pirmą liudytoją, — metė teisėjas Rokio Čailder- 
so link. 

— Valstija kviečia šerifą Ozį Volsą. 

Šerifas prisaikdintas ir palydėtas į liudytojo vietą. Nebe toks įsi- 
tempęs, jis pradėjo ilgai ir smulkiai pasakoti, apibūdindamas šaudymo 
vietą, kūnus, sužeidimus, ginklą, ant jo rastus pirštų atspaudus. Čaildersas 
padavė Oziui pareigūno Lunio pasirašytus, šerifo ir Moso Jaunesniojo 
akivaizdoje priesaika sutvirtinus parodymus, pagal kuriuos šaudžiusysis 
atpažintas kaip Karlas Li. Ozis patvirtino Lunio parašo autentiškumą ir 
perskaitė parodymus, idant šie būtų užprotokoluoti. 

— Šerife, ar jums žinomi kokie kiti liudininkai, savo akimis mačiu- 
sieji įvykį? — be užsidegimo paklausė Čaildersas. 

— Taip, Merfis, valytojas. 

— Kuo jis vardu? 

— Niekas nežino. Tiesiog Merfis. 

— Gerai. Kalbėjotės su juo? 

— Ne, bet kalbėjosi mano tyrėjas. 

— Kas jūsų tyrėjas? 

— Pareigūnas Reidis. 

Reidis prisaikdintas ir pasodintas į liudytojo krėslą. Ponas Peitas 
atnešė iš kabineto teisėjui dar vieną puodelį „ledinio vandens“. Džeikas 
prisirašė į bloknotą puslapius pastabų. Neketino kviesti jokių liudytojų 
ir nusprendė nesiimti kryžminės šerifo apklausos. Pasitaikydavo, kad 
kaltinimo liudytojai parengtiniame posėdyje susimaišydavo meluodami, ir 
Džeikas užduodavo per kryžminę apklausą keletą klausimų, siekdamas už- 
akcentuoti tuos nesutapimus, kad juos būtų galima įtraukti į protokolą. Vė- 
liau, per bylos nagrinėjimą teisme, kai melai prasidėdavo iš naujo, Džeikas 
išsitraukdavo per parengtinį posėdį užprotokoluotus parodymus, idant dar 
labiau supainiotų melagius. Bet taip elgdavosi anksčiau. Tik ne šiandien. 


METAS ŽUDYTI 109 


— Sere, ar turėjote progą pasikalbėti su Merfiu? — paklausė Čail- 
dersas. 

— Su kokiu Merfiu? 

— Nežinau — tiesiog Merfiu, valytoju. 

— Ą, su juo. Taip, sere. 

— Gerai. Ką jis pasakė? 

— Apie ką? 

Čaildersas nunarino galvą. Reidis buvo naujas žmogus, teisme dar 
nedaug liudijęs. Ozis manė jam tai būsiant gera praktika. 

— Apie šaudynes! Pasakykite, ką jis papasakojo apie šaudynes. 

Džeikas atsistojo. 

— Jūsų prakilnybe, aš prieštarauju. Žinau, per parengtinį posėdį 
remtis nuogirdomis leistina, bet šį vyrioką Merfį galima pasikviesti. Jis 
dirba čia, teismo rūmuose. Kodėl neleidus jam duoti parodymų? 

— Nes jis mikčioja, — atsakė Balardas. 

— Ką?! 

— Jis mikčioja. Ir nenoriu kitas trisdešimt minučių klausytis jį mik- 
čiojant. Prieštara atmesta. Tęskite, pone Čaildersai. 

Džeikas atsisėdo, negalėdamas patikėti tuo, ką išgirdo. Balardas su- 
prunkštė ponui Peitui, kuris išėjo atnešti dar „ledinio vandens“. 

— Taigi, pone Reidi, ką Merfis papasakojo jums apie šaudynes? 

— Na, sunkiai sekėsi suprasti, nes jis buvo toksai susijaudinęs, o 
kai susijaudina, tai iš tiesų smarkiai mikčioja. Noriu pasakyti, jis ir šiaip 
mikčioja, bet... 

— Tik persakykite mums jo žodžius! — šūktelėjo Balardas. 

— Gerai. Jis pasakė matęs juodaodį vyrą šaudant į du baltuosius 
vaikinus ir šerifo pavaduotoją. | 

— Dėkui, — tarė Čaildersas. — O kur jis tuo metu buvo? 

— Kas? 

— Merfis! 

— Jisai sėdėjo ant laiptų tiesiai priešais tuos, ant kurių jie buvo nu- 
šauti. 

— lr jis viską matė? 

— Sakė, taip. 


— Ar jis atpažino šaudžiusįjį? 

— Taip, mes jam parodėme dešimties juodaodžių vyrų nuotraukas, ir 
jis atpažino kaltinamąjį, sėdintį štai ten. 

— Gerai. Dėkoju jums. Jūsų prakilnybe, daugiau liudytojų neturime. 

— Bus dar kokių klausimų, pone Brigansai? — paklausė teisėjas. 

— Ne, sere, — atsakė Džeikas, kilstelėdamas iš vietos. 

— Turite liudytojų? 

— Ne, sere. 

— Gal kokių reikalavimų, prašymų, dar ko nors? 

— Ne, sere. 

Džeikas buvo ne toks kvailas, kad reikalautų paskirti užstatą. Pirma, 
tuo nieko nelaimėtų. Kaltinamajam tyčine žmogžudyste itin sunkinančio- 
mis aplinkybėmis Balardas nepaskirtų mokėti užstatą. Antra, teisėjas dėl 
to nekaip atrodytų. 

— Dėkui, pone Brigansai. Teismas mano esant pakankant įrodymų, 
kad kaltinamasis liktų suimtas, o jo byla perduota Fordo apygardos di- 
džiojo žiuri žiniai. Poną Heilį toliau prižiūrės šerifas, galimybė jam susi- 
mokėti užstatą nesuteikiama. Posėdis baigtas. 

Karlas Li kaipmat surakintas antrankiais ir išvestas iš salės. Zona 
apie tarnybinius laiptus buvo sandariai izoliuota ir saugoma. Lauke ka- 
meros suspėjo trumpai pagauti kaltinamąjį, žengiantį nuo durų į patrulinį 
automobilį. Dar žiūrovams iš teismo rūmų neišsiskirsčius, jis jau atsidūrė 
kalėjime. 

Šerifo pavaduotojai kreipė paliekančius salę žmones taip, kad pirma 
išeitų baltieji, o tik paskui — juodieji. 

Reporteriai paprašė Džeiką skirti jiems šiek tiek laiko. Jis pažadėjo 
su jais susitikti po kelių minučių rotondoje. Privertė juos laukti — pirma 
užsuko į teisėjo kabinetą pareikšti pagarbos. Paskui užlipo į trečią aukštą 
pasižiūrėti bibliotekoje kažkokios knygos. Kai teismo rūmai ištuštėjo ir 
reporteriai jau ganėtinai buvo pralaukę, jis pro tarnybines duris nuėjo į 
rotondą ir atsistojo priešais kameras. 

Į jo veidą atkištas mikrofonas su raudonomis raidėmis. 

— Kodėl nepareikalavote, kad jūsų ginamasis būtų paleistas už už- 
statą? — griežtai paklausė vienas reporteris. 

— Tai seks vėliau. 

— Ar ponas Heilis ginsis nepakaltinamumu? 

— Kaip jau esu pareiškęs, į šį klausimą atsakyti dar per anksti. Dabar 
mes turime laukti didžiojo žiuri — galbūt mano klientas nebus oficialiai 
apkaltintas. Tik priešingu atveju mes pradėsime galvoti apie gynybą. 

— Ponas Baklis, teisminės apygardos prokuroras, pareiškė tikįs bū- 
siant nesunku pasiekti apkaltinamojo nuosprendžio. Pakomentuosite? 

— Deja, ponas Baklis dažnai kalba, kai turėtų patylėti. Iš jo kvaila 
išsakyti kokius nors komentarus apie šią bylą, kol ji neapsvarstyta didžia- 
jame žiuri. 

— Jis taip pat pasakė, kad labai priešinsis, jeigu bus pareikalauta pa- 
keisti bylos nagrinėjimo vietą. 

— Kol kas dar to nepareikalauta. Jam išties nesvarbu, kur byla bus 
nagrinėjama. Jis kaltins kad ir dykumoje, jeigu tik pasirodys žiniasklaidos 
atstovai. 

— Ar galime iš to daryti išvadą, kad tarp jūsų ir prokuroro nėra 
abipusės simpatijos? 

— Jeigu taip norite. Jis geras prokuroras ir vertas pagarbos priešinin- 
kas. Tik kalba, kai turėtų patylėti. 

Atsakęs į dar kelis kruopščiai parinktus klausimus, Džeikas atsiprašė 
ir išvyko namo. 


—— ——(|Ų ——— 


Trečiadienį, vėlai vakare, daktarai amputavo Luniui žemiau kelio trečdalį 
kojos. Paskui paskambino į kalėjimą Oziui, o šis pranešė tą žinią Karlui Li. 


Ketvirtadienio rytą Rufusas Baklis peržiūrėjo laikraščius 
ir labai susidomėjęs perskaitė ataskaitas apie parengtinį 
posėdį dėl Karlo Li Heilio bylos Fordo apygardos teisme. 
Liko nepaprastai sužavėtas, pamatęs savo pavardę paminėtą 
reporterių ir pono Briganso. Kas, kad pastarojo atsiliepimai buvo nepa- 
garbūs — svarbiausia, kad jo pavardė pateko į spaudos puslapius. Nors 
nemėgo Briganso, bet džiaugėsi, kad Džeikas priešais televizijos kameras 
ir reporterius paminėjo jo pavardę. Dvi dienas visas žiniasklaidos dėmesys 

buvo sutelktas į Brigansą ir kaltinamąjį; jau pats metas, kad būtų užsimin- 
ta ir apie apygardos prokurorą. Brigansui nereikėtų nieko kritikuoti už tai, 
kad siekia populiarumo. Kažkada Lusjenas Vilbanksas parašė knygą apie 
tai, kaip manipuliuoti žiniasklaida tiek prieš teismo procesą, tiek šio metu, 
ir gerai to išmokė Džeiką. Bet Baklis nejautė jam piktumo, veikiau buvo 
patenkintas. Mėgavosi mintimi apie ilgą, sunkų teismo procesą, kuriame 
pirmąsyk turės puikią progą pasirodyti savo tikrai reikšminga kaltinamąja 
kalba. Labai laukė pirmadienio, kai turėjo prasidėti gegužinė Fordo apy- 
gardos teismo sesija. 

Keturiasdešimt vienerių, prieš devynerius metus išrinktas į savo 
pareigas, Rufusas Baklis tada buvo jauniausias teisminės apygardos pro- 
kuroras visoje Misisipės valstijoje. Dabar jau metai, kai ėjo savo trečiąją 
kadenciją, ir nepasotintas garbės troškimas ragino jį siekti aukščiau. Lai- 
kas pasistūmėti į kitas valstybines pareigas, tarkime, generalinio prokuroro 
ar galbūt gubernatoriaus. O paskui — į Kongresą. Buvo viską kruopščiai 
suplanavęs, tik trukdė tai, kad už Dvidešimt antrosios teisminės apygardos 
(kurią sudarė Fordo, Tailerio, Polko, Van Biureno ir Milberno administra- 
cinės apygardos) ribų nedaug kas apie jį žinojo. Jam reikėjo būti matomam 
ir girdimam. Reikėjo viešumos. Užvis labiausia, ko Rufusui šiuo metu 
reikėjo — tai stambaus, griežto, prieštaringo, plačiai spaudoje nušviesto 
teismo nuosprendžio nagrinėjamoje byloje dėl žmogžudystės. 

Fordo apygarda plytėjo tiesiai į šiaurę nuo Smitfildo — adminis- 
tracinio Polko apygardos, kurioje gyveno Rufusas, centro. Bet užaugo jis 
Tailerio apygardoje, prie Tenesio valstijos ribos, dar šiauriau Fordo apy- 
gardos. Politiškai jis turėjo tvirtą pagrindą. Taip pat buvo geras prokuroras. 
Per rinkimus girdavosi, kad teismuose devyniasdešimt procentų būdavo 
patvirtinami jo reikalaujami nuosprendžiai ir kad yra pasiuntęs daugiau 
nusikaltėlių į mirtininkų kameras nei bet kuris kitas valstijos prokuro- 
ras. Kalbas droždavo garsiai, šiurkščiai, šventeiviškai. Atstovauti visiems 
Misisipės valstijos žmonėms jam lemta paties Dievo, todėl žiūrėjo į šias 
pareigas rimtai. Žmonės nekenčia nusikaltimų, jis — irgi, taigi, suvieniję 
pastangas, jie galės išrauti blogį su šaknimis. 

Jis mokėjo kalbėti prisiekusiesiems — ak, kaip mokėjo jiems kalbėti! 
Gebėdavo pamokslauti, prašyti, paveikti, įtikinėti, maldauti. Gebėdavo 
tiek sujaudinti prisiekusiuosius, kad šie nekantraudavo greičiau pasišalinti 

į tą Žiuri nariams skirtą kambarį, drauge pasimelsti, paskui balsuoti ir grįžti 
į salę su virve kaltinamajam pakarti. Jis gebėdavo kalbėti žodžiais, kokiais 
kalba juodaodžiai, ir gebėdavo kalbėti taip, kad įtiktų raudonsprandžiams, 
ir to pakakdavo, kad Dvidešimt antrosios teisminės apygardos prisiekusie- 
ji liktų patenkinti. Ir Fordo apygardoje prisiekusieji būdavo jam palankūs. 
Jis mėgo Klantoną. 

Kai atvyko prie savo kabineto Polko apygardos teismo rūmuose, 
Rufusas apsidžiaugė pamatęs laukiančią priimamajame televizininkų 
brigadą. Esąs labai apsivertęs darbais, paaiškino jiems, pasižiūrėdamas į 
laikrodį, bet galėtų ištaikyti kokią minutėlę ir atsakyti į kelis klausimus. 

Jis pasodino juos visus savo kabinete, o pats didingai įsitaisė odinia- 
me sukamajame krėsle prie rašomojo stalo. Reporteris prisistatė esąs iš 
Džeksono. 

— Pone Bakli, ar bent kiek užjaučiate poną Heilį? 

Rufusas rimtai nusišypsojo, matyt, giliai susimąstydamas. 

— Taip, tikrai. Užjaučiu kiekvieną tėvą, kurio vaiką išprievartauja. 
Tačiau aš negaliu pritarti ir to netoleruoja visa mūsų sistema — tai tokio 
pobūdžio savavaldžio teisingumo. 

— Jūs irgi esate tėvas? 

— Taip. Turiu mažą sūnų ir dvi dukteris, kurių viena tokio pat am- 
žiaus kaip Heilio mergaitė, ir jausčiausi labai papiktintas, jeigu kas nors 
išprievartautų kurią iš mano dukterų. Bet aš tikėčiausi, kad mūsų teismų 
sistema veiksmingai nubaustų prievartautoją. Aš ja pasitikiu. 

— Taigi jūs numatote apkaltinamąjį nuosprendį? 

— Be abejo. Paprastai apkaltinamasis nuosprendis paskelbiamas, kai 
tokio siekiu. Ir šioje byloje aš ketinu jo sulaukti. 

— Ar pareikalausite mirties bausmės? 

— Taip, panašu į aiškią iš anksto apgalvotos žmogžudystės bylą. 
Manau, už tai dujų kamera būtų pelnyta. 

— Jūs pranašaujate mirties bausmės verdiktą? 

— Žinoma. Fordo apygardos prisiekusieji visada sutikdavo skirti 
mirties bausmę, kai aš jos reikalaudavau ir kai ji būdavo pagrįsta. Ten man 
pavyksta turėti gerą prisiekusiųjų sudėtį. 

— Ponas Brigansas, kaltinamojo advokajas, pareiškė, kad didysis 
žiuri gali oficialiai jo kliento ir neapkaltinti. 

Baklis į tai susijuokė. 

— Na, ponas Brigansas neturėtų kalbėti tokių nesąmonių. Byla bus 
pristatyta didžiajam žiuri pirmadienį, ir po vidudienio mes jau turėsime 
oficialiai pareikštus kaltinimus. Pažadu jums. Tikrai, jis gerai tą supranta. 

— Manote, byla bus nagrinėjama Fordo apygardoje? 

— Man nerūpi, kur ji bus nagrinėjama. Apkaltinamasis nuosprendis, 
kurio reikalausiu, vis tiek bus paskelbtas. 

— Ar tikitės, kad gynyba gali būti grindžiama nepakaltinamumu? 

— Aš visko tikiuosi. Ponas Brigansas — itin talentingas baudžiamų- 
jų bylų advokatas. Nežinau, kokiomis gudrybėmis jis naudosis, bet mano 
atstovaujama Misisipės valstija bus tam pasirengusi. 

— O kaip derybos dėl dalinio kaltės pripažinimo? 

— Nelabai tikiu tokiomis derybomis. Beje, ir Brigansas netiki susi- 
tarimu dalinai pripažinti kaltę. Aš to nesitikėčiau. 

— Jis pasakė dar niekada nesąs jums pralaimėjęs Žmogžudystės 
bylos. 

Šypsena akimirksniu dingo. Prokuroras pasilenkė per stalą priekin ir 
griežtai nužvelgė reporterį: 

— Tiesa, bet kertu lažybų, kad jis nė žodžiu neužsiminė nė apie vie- 
ną ginkluotų plėšimų ir vagysčių stambiu mastu bylą, ar ne? Aš jų laimėjau 
pakankamai nemažai. Jei tiksliau — devyniasdešimt procentų. 

Televizijos kamerą išjungė, ir reporteris padėkojo jam už sugaišintą 
laiką. Nieko baisaus, atsakė Baklis. Bet kuriuo laiku jūsų paslaugoms. 


Užkrypavusi laiptais, Etelė atsistojo priešais didžiulį rašomąjį stalą. 

— Pone Brigansai, mano vyras ir aš praėjusį vakarą per telefoną iš- 
klausėme visokių nešvankybių, o dabar ką tik atsiliepiau į antrą tokio pat 
pobūdžio skambutį. Man tai nepatinka. 

Džeikas pamojo į kėdę. 

— Sėskitės, Etele. Ir ką tie žmonės pasakė? 

— Po teisybei, skambučiai nebuvo nešvankūs, veikiau grasinantys. 
Grasinta man už tai, kad pas jus dirbu. Sakė, kad pasigailėsiu tarnaujanti 
nigerių mylėtojui. O čionai skambinusieji grasino jums ir jūsų šeimai. Aš 
tikrai išsigandau. 

Džeikas irgi susirūpino, bet Etelės labui pasistengė to neparodyti. 
Trečiadienį jisai jau susisiekė telefonu su Oziu ir pranešė apie skambučius 
į savo namus. 

— Pakeiskite savo telefono numerį, Etele. Aš už tai apmokėsiu. 

— Nenoriu keisti savo numerio. Septyniolika metų jį turėjau. 

— Gerai, tad nekeiskite. O aš pasikeičiau savo namų telefono numerį. 

— Na, aš to nedarysiu. 

— Puiku. Kas dar? 

— Na, nemanau, kad jums reikėjo imtis tos bylos. Aš... 

— O man nesvarbu, ką jūs manote! Jums mokama ne už tai, kad 
galvotumėte apie mano bylas. Jeigu norėsiu žinoti, ką jūs manote, pats 
paklausiu. O kol kas patylėkite. 

Įsižeidusi ji išėjo. Džeikas vėl paskambino Oziui. 

Po valandos Etelė vidaus telefonu pranešė: 

— Šįryt skambino Lusjenas. Jis paprašė, kad padaryčiau kelių nau- 
jausių bylų kopijas ir pridūrė, kad jūs galėtumėte šiandien vėliau jam jas 
atvežti. Pasakė, kad jau penkios savaitės, kai paskutinį kartą pas jį lankėtės. 

— Keturios savaitės. Padarykite tas kopijas, ir aš nuvešiu jam. 

Kartą per mėnesį Lusjenas užsukdavo į kontorą arba bent paskam- 
bindavo. Mat mėgo skaityti bylas ir stengėsi neatsilikti nuo dabartinių 
tendencijų teisės srityje. Turėjo mažai ką kita veikti, kaip tik gerti „Jack 
Daniel's“ ir lošti akcijų biržoje, ir abu tuos dalykus jis darė beatodairiškai. 
Buvo girtuoklis, ir didžiumą laiko praleisdavo savo didelio balto namo ant 
kalvos už aštuonių kvartalų nuo aikštės priebutyje, iš kurio vėrėsi vaizdas į 
Klantoną, gurkšnodamas viskį ir skaitinėdamas bylas. 

Nuo to laiko, kai neteko licencijos verstis advokato praktika, jis gero- 
kai susmuko. Nusamdyta visai dienai tarnaitė taip pat dirbo ir slaugytoja, 
nuo vidudienio iki vidurnakčio atnešdama jam į priebutį kaušalo. Jis mažai 
valgė ar miegojo, verčiau pasirinkdamas valandų valandas sūpuotis krėsle. 

Iš Džeiko buvo tikimasi, kad bent sykį per mėnesį apsilankytų. Jis ir 
apsilankydavo, tačiau verčiamas tam tikro pareigos jausmo. Lusjenas tapo 
pagiežingu, ligotu seniu, keikiančiu teisininkus, teisėjus ir ypač — Valstijos 
advokatūros kolegiją. Džeikas buvo vienintelis draugas, vienintelis klausy- 
tojas, kurį galėjo rasti ir priversti pakankamai ilgai klausytis jo pamokslų. 
Kartu su pamokymais jis taip pat dalijo neprašomus patarimus dėl Džeiko 

bylų — ir tas įprotis ypač erzino. Lusjenas žinodavo apie bylas, nors Džei- 
kas niekaip nesuprasdavo, iš kur jis tiek daug žino. Juk retai kada kas nors 
jį matydavo Klantono centre ar kitose vietose, nebent tik prie parduotuvės, 
prekiaujančios alkoholiniais gėrimais juodojoje miesto dalyje. 

Pastatęs sabą už purvinos aplamdytos poršė, Džeikas užlipo į prie- 
butį ir padavė Lusjenui bylas. Nenuskambėjo nei „sveiki, kaip gyvuojate“, 
nei kaip nors kitaip pasisveikinta, tik bylų kopijos paduotos Lusjenui, 
kuris irgi nepratarė nė žodžio. Ilgame priebutyje juodu sėdėjo pintiniuose 
supamuosiuose krėsluose ir žvelgė į Klantoną. Tolumoje, aukščiau visokių 
pastatų ir namų stogų, aikštę supančių medžių, kyšojo viršutinis teismo 
rūmų aukštas. 

Galiausiai Lusjenas pasiūlė Džeikui viskio, paskui vyno, dar vėliau — 
alaus. Džeikas nuo visko atsisakė. Karla šnairai žiūrėdavo, kai jis išgerdavo, 
ir Lusjenas tai žinojo. 

— Sveikinu. 

— Dėl ko? 

— Dėl Heilio bylos. 

— Kodėl mane sveikinti? Gai 

— Nėsyk nesu turėjęs tokios stambios bylos, o esu jų gynęs nemažai. 

— Stambios kuria prasme? 

— Išgarsėjimo. Pasirodymo. Štai kaip vadinasi tas žaidimas teisinin- 
kams, Džeikai. Jei esi nežinomas, badauji. Kai žmonės patenka į bėdą, jie 
skambina advokatui ir skambina tokiam, apie kurį yra jau girdėję. Jeigu 
esi gatvės advokatas, privalai save įpiršti publikai. Žinoma, kitas dalykas, 
jeigu dirbi solidžiai korporacijai ar draudimo firmai, kur trini savo subinę 
ir išrašinėji klientams sąskaitas už valandas, dešimt valandų per dieną, api- 
plėšinėdamas mažus žmogelius ir... 

— Lusjenai, — tyliai pertraukė Džeikas, — mes jau tiek kartų kal- 
bėjomės apie tai. Verčiau pasikalbėkime apie Heilio bylą. 

— Gerai, gerai. Kertu lažybų, Nuzas nesutiks pakeisti bylos nagri- 
nėjimo vietos. 

— Kas sakė, kad aš to pareikalausiu? 

— Būsi kvailas, jeigu taip nepasielgsi. 

— Kodėl? 

— Paprasčiausia statistika! Šioje apygardoje juodaodžių — dvi- 

dešimt šeši procentai. Bet kurioje kitoje Dvidešimt antrosios teisminės 
apygardos vietoje — jų mažų mažiausia trisdešimt procentų. Van Biureno 
apygardoje — keturiasdešimt procentų. O tai reiškia daugiau juodaodžių 
prisiekusiųjų, potencialių prisiekusiųjų. Jeigu perkelsi bylą nagrinėti į 
kitą vietą, turėsi geresnį šansą, kad prisiekusiųjų krėsluose sėdės daugiau 
juodaodžių. Jei byla bus nagrinėjama čia, susiduri su rizika, kad visi 
prisiekusieji bus baltieji, ir patikėk manimi, aš pakankamai regėjau šioje 
apygardoje žiuri, kuriame sėdėjo vien baltieji. Tereikia turėti tarp prisi- 
ekusiųjų vieną juodaodį, kad žiuri sprendimas pakibtų ore ir teismas būtų 
pripažintas neįvykusiu. 

— Bet tokiu atveju jis įvyktų pakartotinai. 

— Ir vėl sprendimas pakibtų ore. Po trečio karto bus atsisakyta tęsti 
baudžiamąjį persekiojimą. Pakibęs prisiekusiųjų sprendimas būtų smūgis 
Baklio reputacijai. Po trečio karto jis liausis toliau bandęs. 

— Taigi aš paprasčiausiai pasakau Nuzui, kad noriu perkelti bylą 
nagrinėti į kitą apygardą, kurioje daugiau juodaodžių ir taip turėti juodes- 
nės sudėties Žiuri. 

— — li taip pasakyti, bet aš to nedaryčiau. Imčiau postringauti įpra- 
stus paistalus apie per didelį viešumą iki teismo, apie iš anksto priešiškai 
nusistačiusią bendruomenę ir taip toliau, ir taip toliau. 

— Ir nemanote, kad Nuzas tuo patikės. 

— Žinoma, ne. Byla pernelyg pagarsėjusi ir dar labiau pagarsės. 
Įsikišo žiniasklaida ir faktiškai jau pradėjo teismo procesą. Visi apie ją 
girdėjo, ir ne tik Fordo apygardoje. Šioje valstijoje nėra nė vieno žmogaus, 
nesusidariusio išankstinės nuomonės apie kaltumą ar nekaltumą. Tad kam 
perkelti teismą į kitą apygardą? 

— Taigi kodėl aš turėčiau to reikalauti? 

— Todėl, kad kai tą vargšą žmogelį nuteis, tau reikės kuo nors argu- 
mentuoti paduodant apeliaciją. Galėsi tvirtinti, kad jam atsakyta teisingo 
teismo, nes nebuvo pakeista bylos nagrinėjimo vieta. 

— Dėkui, padrąsinote. Kokios galimybės pasiekti, kad byla būtų per- 
kelta nagrinėti kitur, tarkime, kur nors į deltą? 

— Išmesk tai iš galvos. Gali reikalauti, kad būtų pakeista bylos nag- 
rinėjimo vieta, tačiau ne kur konkrečiai. 

Džeikas to nežinojo. Paprastai per šiuos apsilankymus vis ko nors 

pasimokydavo. Tad dabar tik patikliai linktelėjo, atidžiai nužvelgdamas 
senioką su ilga purvina žila barzda. Nėsyk dar nepasitaikė, kad jis kokiu 
nors baudžiamosios teisės klausimu būtų prirėmęs Lusjeną prie sienos. 

— Sale! — suriko Lusjenas, numesdamas į krūmus ledo kubelius iš 
savo stiklinės. 

— Kas tokia Salė? 

— Mano tarnaitė, — atsakė jis, ir tuo pat metu atidariusi įstiklintas 
duris ant slenksčio išdygo aukšta žavi juodaodė, nusišypsodama Džeikui. 

— Aha, Lusjenai? 

— Mano stiklinė tuščia. 

Gracingai perėjusi priebutį, ji paėmė iš jo stiklinę. Neturėjo nė tris- 
dešimties, puikios figūros, daili ir labai tamsi. Džeikas paprašė sau šaltos 
arbatos su ledu. 

— Kur ją suradote? — paklausė jis. 

Lusjenas žvelgė tolyn į teismo rūmus. 

— Nežinau. 

— Kiek jai metų? 

Lusjenas tylėjo. 

— Ji čia gyvena? 

Vėl tyla. 

— Kiek jai mokate? 

— Koks tavo reikalas? Daugiau, negu tu moki Etelei. Žinai, ji taip 
pat ir slaugė. 

„Kurgi ne“, — pagalvojo Džeikas šyptelėdamas. 

— Kirsčiau lažybų, kad ji daug ką geba. 

— Nesirūpink dėl to. 

— Kaip suprantu, nesate sužavėtas mano šansais dėl išteisinamojo 
nuosprendžio. 

Lusjenas sekundėlę pagalvojo. Tarnaitė/slaugė sugrįžo su viskiu ir 
arbata. 

— Tiesą sakant, ne. Bus sunku. 

— Kodėl? 

— Panašu, kad žmogžudystės buvo iš anksto apgalvotos. Kiek man 
žinoma, tai buvo gerai suplanuota. Tiesa? 


— Taip. 

— Neabejoju, tu teisinsi jį nepakaltinamumu? 

— Nežinau. 

— Privalai taip daryti, — griežtai pamokė Lusjenas. — Kitos ga- 
limos gynybos nėra. Negali tvirtinti, kad tai būta nelaimingo atsitikimo. 
Negali pasakyti, kad jis nušovė tuos du vaikinus, surakintus antrankiais ir 
beginklius, savigynos tikslu, a? 

— Ne. 

— Juk nesukursi alibi ir nepasakysi prisiekusiesiems, kad jisai sėdėjo 
namie su savo šeima? 

— Žinoma, ne. | 

— Tad kokia kita gynyba tau lieka? Privalai pasakyti, kad jis veikė 
išprotėjęs! 

— Betgi, Lusjenai, jam protas nebuvo pasimaišęs, ir aš niekaip nesu- 
rasiu kokio nors neva psichiatro, kuris pasakytų kitaip. Jis kruopščiai vis 
suplanavo, kiekvieną detalę. 

Lusjenas nusišypsojo ir siurbtelėjo viskio. 

— Štai kodėl esi įklimpęs į bėdą, vaikine. 

Džeikas pastatė ant stalo stiklinę su arbata ir pamažu lingavo krėsle. 
Lusjenas mėgavosi šia akimirka. 

— Štai kodėl esi įklimpęs į bėdą, — pakartojo jis. 

— O kaip prisiekusieji? Juk Žinote, jie prijaus. 

— Štai kaip tik todėl ir privalai remtis nepakaltinamumu. Šitaip pa- 
dėsi prisiekusiesiems rasti išeitį. Privalai jiems parodyti, kaip jie gali pri- 
pažinti jį nekaltu. Jeigu jie prijaus, jeigu norės išteisinti Heilį, tu privalai 
pasirinkti tokią gynybą, kuria ir jie galėtų pasinaudoti. Jokio skirtumo, ar 
jie patikės paistalu dėl nepakaltinamumo. Žiuri pasitarimo kambaryje tai 
ne taip svarbu. Svarbiausia, kad prisiekusieji turėtų teisinį. pagrindą nu- 
spręsti, kad Heilis nekaltas, tariant, kad jie norės jį išteisinti. 

— O arjie to norės? 

— Kai kurie — taip, bet Baklis turės parengęs baisiai paveikų kal- 
tinimą dėl iš anksto apgalvotos žmogžudystės. Jis — stiprus prokuroras. 
Pasieks, kad prisiekusieji nebeprijaustų teisiamajam. Kai Baklis baigs 
dėstyti savo argumentus, Heilis bus tik dar vienas juodaodis, teisiamas už 
tai, kad nužudė baltąjį. — Lusjenas savo stiklinėje pabrazdeno ledukais ir 
įsistebeilijo į rusvą skystį. — O kaip dėl to šerifo pavaduotojo? Užpuo- 

limas, kėsinantis nužudyti teisėsaugos pareigūną, užtraukia kalėjimą iki 
gyvos galvos be teisės būti lygtinai išleistam į laisvę. Kalbėk, kaip išsisukti 
nuo tokio kaltinimo? 

— Sužeidimas netyčinis. 

— Nuostabu. Tikrai nuskambės labai įtikinamai, kai vargšelis nu- 
klibikščiuos į liudytojo krėslą ir parodys prisiekusiesiems savo bigę. 

— Bigę? 

— Taip. Bigę. Vakar naktį jam nupjovė koją. 

— Luniui! 

— Taip. Tam, kurį pašovė ponas Heilis. 

— Maniau, jam viskas gerai. 

— Ak, jis jaučiasi puikiai. Tik be kojos. 

— Kaip sužinojote? 

— Turiu savų šaltinių. 

Džeikas nuėjo prie priebučio krašto ir atsirėmė į koloną Jį apėmė 
silpnumas. Pasitikėjimas savimi dingo, vėl atimtas Lusjeno. Senasis tei- 
sininkas puikiai mokėjo rasti skylių kiekvienoje Džeiko ginamoje byloje. 
Tai jam teikdavo pramogą, ir paprastai seniokas pasirodydavo esąs teisus. 

— Klausyk, Džeikai, nesiekiu, kad tai nuskambėtų taip beviltiškai. 
Bylą galima laimėti — maža tikimybė, bet ji yra. Tu gali išlydėti jį laisvą 
iš teismo salės, ir privalai tuo tikėti. Bet pernelyg nesipuikuok. Kol kas jau 
pakankamai pasakei spaudai. Atsitrauk ir kibk į darbą. — Lusjenas irgi 
atėjo prie priebučio krašto ir nusispjovė į krūmus — Visąlaik nepamiršk, 
kad ponas Heilis kaltas — kaltas kaip velnias. Daugelis ginamų nusikal- 
tėlių tokie, bet šis — ypač. Ėmėsi vykdyti įstatymą savo paties rankomis 
ir nužudė du žmones. Viską suplanavo, ir dargi labai kruopščiai. Mūsiškė 
teisinė sistema nepakanti savavaldžiam teisingumui. Taigi tu gali laimėti 
bylą, ir jeigu taip atsitiks, teisingumas triumfuos. Bet jeigu tu pralaimėsi, 
teisingumas irgi triumfuos. Manau, keistoka byla. Gaila, kad ne aš ją ginu. 

— Jūs rimtai? 

— Žinoma, rimtai. Tai baudžiamųjų bylų advokato svajonė. Laimėk, 
ir šlovė tau garantuota. Šiuose kraštuose tarp teisininkų grosi pirmuoju 
smuiku. Ir per tai praturtėtum. 

— Man reikės jūsų pagalbos. 

— Laikyk, jau turi ją. Juk ir man reikia ką nors veikti. 

Po pietų ir po to, kai užmigo Hana, Džeikas papasakojo Karlai apie telefo- 
no skambučius į kontorą. Per vieną iš kitų teismų procesų, kuriuose Džei- 
kas gynė kalinamuosius nužudymu, juodu anksčiau jau buvo sulaukę vieno 
kito keisto skambučio, bet niekada negrasinta, tik išgirsdavo kokią nors 
dejonę ar dūsavimus. Bet šie skambučiai buvo kitokie. Juose buvo minima 
Džeiko pavardė ir šeima, žadama keršyti, jeigu Karlas Li būtų išteisintas. 

— Tu susirūpinęs? — paklausė ji. 

— Nelabai. Tikriausiai skambina kokie nors vaikėzai arba kas nors iš 
Kobo draugelių. Tau baugu? 

— Verčiau jie neskambintų. 

— Visiems skambina. Oziui — šimtus kartų. Taip pat Balardui, 
Čaildersui, kitiems. Dėl to nesijaudinu. 

— Kas, jeigu tai taps rimčiau? 

— Karla, aš niekada nestatysiu į pavojų savo šeimos. Tai to neverta. 
Pasitrauksiu iš bylos, jeigu manysiu, kad grasinimai turi pagrindą. Pažadu 
tau. 

Ji liko neįtikinta. 


—— —| —— 


Lesteris atskaičiavo devynis šimtadolerines kupiūras ir iškilmingai paklojo 
jas ant Džeiko rašomojo stalo. 

— Čia tik devyni šimtai, — pasakė Džeikas. — Mūsų tartasi dėl 
tūkstančio. 

— Gvenai reikėjo nusipirkti šiek tiek maisto produktų. 

— O galbūt Lesteriui reikėjo viskio? 

— Baik, Džeikai, juk žinai, kad neapvaginėčiau nuosavo brolio. 

— Gerai, gerai. Kada Gvena nueis į banką pasiskolinti likusiųjų? 

— Dabar pat einu pasimatyti su bankininku. 

— Etkaveidžu? 

— Taip, su Stenu Etkaveidžu, iš „Garantijų banko“, čia pat šalimais. 
Geras mano draugas. Skolino ir prieš tavo teismą. Turi įgaliojimą? 

— Savo kišenėje. Kaip manai, kiek jis mums paskolins? 

— Visai nenumanau. Kodėl tau nenuėjus ir nesužinojus? 

Lesteris išėjo, o po dešimties minučių paskambino Ektaveidžas. 

— Džeikai. Negaliu skolinti tiems žmonėms pinigų. Kas, jeigu jis bus 
nuteistas, — nejsižeisk, Žinau, tu geras advokatas, prisimenu savo skyry- 
bas, — bet kaip jis galės man išsimokėti sėdėdamas mirtininkų Aygelyje? 

— Dėkui. Klausyk, Stenai, jeigu jis netesės įsipareigojimo, tau atiteks 
tie dešimt akrų, tiesa? 

— Tiesa, su lūšna ant jų. Dešimt akrų medžių ir vijoklių, plius su- 
kriošęs namas. Kaip tik to trokšta mano naujoji žmona. Liaukis, Džeikai. 

— Namas geras, ir jau beveik išsimokėtas. 

— Laužas, grynas laužas. Betgi jis nieko nevertas, Džeikai. 

— Turėtų būti bent kiek vertas. 

— Džeikai, man jo nereikia. Ir bankui nereikia. 

— Juk anksčiau skolinai. 

— O jis tada nesėdėjo už grotų; jo brolis sėdėjo, prisimink. Jis dirbo 
popieriaus fabrike ir, beje, turėjo gerą darbą. O dabar krypsta Parčmeno link. 

— Dėkui, Stenai, už pasitikėjimą. 

— Liaukis, Džeikai, pasitikiu tavo sugebėjimais, bet pagal juos ne- 
galiu skolinti pinigų. Jeigu kas nors įstengtų jį ištraukti, tai tik tu. Bet aš 
negaliu suteikti šios paskolos. Auditoriai pakeltų triukšmą. 

Lesteris pamėgino nueiti į „Liaudies banką“ ir „Fordo nacionalinį“, 
bet rezultatas liko toks pat. Tenai vylėsi, kad jo brolis bus išteisintas, tačiau 
kas — jeigu ne? 

„Nuostabu, — pagalvojo Džeikas. — Devyni šimtai dolerių honora- 
ro už tyčinių žmogžudysčių itin sunkinančiomis aplinkybėmis bylą.“ 


Klodas visai nematė reikalo turėti savo kavinaitėje spausdintą 
valgiaraštį. Prieš daugelį metų, kai tik atidarė ją, neišgalėjo 
užsisakinėti valgiaraščių spaustuvėje dėl lėšų stygiaus, o da- 
bar, kai jau buvo atsistojęs ant kojų, jam jų nė nereikėjo, nes 
didžiuma lankytojų ir taip žinojo, kas patiekiama į stalą. Pusryčiams jis 
gamindavo vien ryžius ir skrebučius, o kainos būdavo įvairios. Penkta- 
dieniais priešpiečiams ant atviros ugnies kepdavo kiaulienos mentę ir 
šonkauliukų — ir visi tai žinojo. Per savaitę pas jį apsilankydavo tik vienas 

kitas baltasis, bet penktadieniais vidudienį kavinukėje publika susidėdavo 
perpus iš baltųjų. Klodas jau kažkiek laiko žinojo, kad baltieji mėgsta ant 
atviros ugnies keptą mėsą lygiai taip pat, kaip ir juodieji, tik tiesiog ne- 
moka jos paruošti. 

Džeikas ir Etkaveidžas susirado staliuką netoli virtuvės. Klodas 
pats atnešė dvi lėkštes šonkauliukų su kopūstų salotomis. Prisilenkęs prie 
Džeiko, tyliai pašnabždėjo: 

— Sėkmės tau. Tikiuosi, ištrauksi jį. 

— Dėkui, Klodai. O aš tikiuosi, kad būsi tarp prisiekusiųjų. 

Nusijuokęs Klodas garsiau paklausė: 

— Galiu pasisiūlyti savanoriu? 

Džeikas puolė prie šonkauliukų, tuo pat metu prikaišiodamas Et- 
kaveidžui, kad nesuteikė Heiliams paskolos. Bankininkas laikėsi tvirtai, 
bet vis dėlto sutiko paskolinti penkis tūkstančius dolerių, jeigu Džeikas 
laiduotų už juos. Tai būtų neetiška, paaiškino Džeikas. 

Šaligatvyje nusidriekė eilutė, ir laukiančiųjų veidai primerktomis 
akimis stengėsi pro užrašytas ant vitrinos stiklo raides pažvelgti vidun. 
Klodas buvo visur — priiminėjo užsakymus, nurodinėjo savo personalui, 
gamino valgį, skaičiavo pinigus, šūkavo, keikėsi, sveikino ką tik įėjusius 
klientus ir mandagiai prašė užleisti vietas tuos, kurie jau pavalgė. Penk- 
tadieniais klientams būdavo skiriama dvidešimt minučių po to, kai jiems 
atnešdavo patiekalus, o paskui Klodas paprašydavo, kartais net pareikalau- 
davo, jų susimokėti ir išeiti, kad jis galėtų parduoti kuo daugiau kepsnių. 

— Užteks kalbėtis, valgykite! — šaukdavo jis. 

— Turiu dar dešimt minučių, Klodai. 

— Tik septynias. 

Trečiadieniais jis kepdavo šamą, ir suteikdavo valgytojams trisdešimt 
minučių — mat daug kaulų. Baltieji vengdavo trečiadieniais užeiti pas 
Klodą, ir jis žinojo kodėl. Dėl riebaus padažo, kurio recepto paslaptį buvo 
perėmęs iš savo senelės, aiškino jis. Tirštas ir lipnus padažas sutrikdydavo 
apatinįjį baltųjų žarnyną. Tačiau jis nebaugino juodųjų, kurie kas trečia- 
dienį plūsdavo vidun pulkais. 

„Netoli kasos aparato sėdėjo du pašaliečiai, baimingai stebėdami di- 
riguojantį priešpiečiams Klodą. Tikriausiai reporteriai, pamanė Džeikas. 
Kassyk, kai Klodas prisiartindavo ir rūsčiai nužvelgdavo, jie klusniai pa- 

kabindavo šakute ir įnikdavo graužti šonkauliuką. Neturėjo anksčiau įgiję 
patirties su šonkauliukais, ir visiems buvo aišku, kad yra atvykę iš Šiaurės. 
Juodu panoro užsisakyti dar „šefo salotų“, bet Klodas abu aprėkė, pasiūly- 
damas valgyti kas atnešta arba išeiti. Paskui paskelbė visai salei, kad tuodu 
kvailiai užsigeidė „šefo salotų“. 

— Turite savo patiekalą. Pasistenkite greičiau suvalgyti ir atlaisvinki- 
te vietą, — griežtai pareikalavo jis, aptarnavęs juos. 

— Mėsai peilių nebus? — reikliai paklausė vienas. 

Klodas tik užvertė aukštyn akis ir nukrypavo šalin, kažką murmėdamas. 

Kitas iš jų pastebėjo Džeiką ir, kelias minutes spoksojęs, galiausiai 
prisiartino ir priklaupė prie staliuko. 

— Ar tik jūs ne Džeikas Brigansas, pono Heilio advokatas? 

— Taip, aš pats. O kas jūs? 

— Rodžeris Makitrikas, iš New York Times. 

— Malonu susipažinti, — nusišypsojo Džeikas ir iškart jo laikysena 
suminkštėjo. 

— Aš rašau apie Heilio bylą ir norėčiau kuriuo nors laiku pasikalbėti 
su jumis. Tiesą sakant, kuo greičiau. 

— Be abejo. Šiandien popiet nesu pernelyg užsiėmęs. Juk penkta- 
dienis. 

— Galėčiau kiek vėliau. 

— Jeigu ketvirtą? 

— Puiku. — Makitrikas pastebėjo besiartinant iš virtuvės Klo- 
dą. — Iki tuomet. 

— Gerai, bičiuli, — sušuko Makitrikui Klodas. — Jūsų laikas baigia- 
si. Apsimokėkite sąskaitą ir išeikite. 

Džeikas ir Etkaveidžas pavalgė per penkiolika minučių ir jau laukė, 
kol Klodas užsipuls juos žodžiais. Nusilaižė pirštus, pasišluostė servetėlė- 
mis lūpas ir pakomentavo, kaip gerai šonkauliukai buvo iškepti. 

— Ši byla išgarsins tave, ar ne? — paklausė Etkaveidžas. 

— Tikiuosi. Bet, matyt, nepelnys daug pinigų. 

— Rimtai, Džeikai, argi ji nepadės tavo praktikai? 

— Jeigu laimėsiu, turėsiu daugiau klientų, nei pajėgsiu aptarnauti. 
Žinoma, padės. Galėsiu pats rinktis bylas, rinktis klientus. 

— O finansiškai ką tai reikš? 

— Visai nenumanau. Niekaip negalima numatyti, kokius žmones ar 
dalykus tai galbūt pritrauktų. Galėsiu rinktis iš daugiau bylų, o tai reiškia 
daugiau pinigų. Nebereikėtų rūpintis dėl pernelyg didelio darbo krūvio. 

— Juk tikrai nesirūpini, kad persidirbi? 

— Klausyk, Stenai, mes anaiptol nesame nepadoriai turtingi. Teisės. 
mokslų laipsnis nebe tiek vertas, kiek kadaise — mūsų paprasčiausiai per 
daug. Keturiolika šiame provincijos miestuke. Konkurencija Žiauri netgi 
Klantone — nepakankamai gerų bylų ir per daug advokatų. Ji dar žiaures- 
nė dideliuose miestuose, o teisės fakultetai išleidžia vis daugiau ir daugiau 
absolventų, nemažai iš jų neįstengia įsidarbinti. Kasmet į mano kontoros 
duris pasibeldžia po dešimt vaikinų, ieškančių darbo. Viena stambi juridi- 
nė Memfio firma prieš kelis mėnesius atleido būrį teisininkų. Įsivaizduoji? 
Visai kaip kokiame fabrike, išmetė juos už durų. Manau, jie nuėjo į darbo 
biržą ir atsistojo į eilę kartu su bedarbiais buldozerininkais. Dabar jau 
teisininkai, ne sekretorės ar sunkvežimių vairuotojai, o teisininkai. 

— Atleisk, kad paklausiau. 

— Žinoma, rūpinuosi, kad persidirbu. Tai man duoda keturis 
tūkstančius per mėnesį, o juk aš praktikuoju vienas. Per metus susidaro 
penkiasdešimt tūkstančių, kol bent šis tas lieka. Kai kurie mėnesiai geri, 
kiti — vangūs. Viskas nenuspėjama. Nedrįsčiau net apytikriai paskaičiuo- 
ti, kiek iš viso užkalsiu ateinantį mėnesį. Štai kodėl ši byla tokia svarbi. 
Daugiau panašios nepasitaikys. Ji pati garsiausia. Visą likusį gyvenimą 
praktikuosiu, ir niekada joks reporteris iš New York Times neprieis kavi- 
nėje prie manęs ir nepaprašys duoti interviu. Jeigu laimėsiu, šioje valstijos 
dalyje nebus man lygių. Ir galėsiu pamiršti, kad persidirbu. 

— O jeigu pralaimėsi? 

Džeikas sekundėlę nutilo ir apsidairė, ar nėra kur nors arti Klodo. 

— Reklamos netrūks, nepaisant baigties. Laimėsiu ar prakišiu, byla 
vis tiek padės mano praktikai. Bet prakišti būtų tikrai skaudu. Kiekvienas 
apygardos teisininkas slapčia tikisi, kad aš susimausiu. Jie trokšta, kad 
Karlas Li būtų nuteistas. Yra pavydūs, baiminasi, kad aš galėčiau pernelyg 
iškilti ir atimti iš jų klientus. Teisininkai — nepaprastai pavydūs. 

— Ir tu taip pat? 

— Žinoma. Paimk kad ir Salivano firmą. Niekinu kiekvieną tos fir- 
mos teisininką, bet ir ganėtinai jiems pavydžiu. Norėčiau turėti kai kuriuos 

jų klientus, gauti kai kuriuos iš jų honorarų, turėti šiek tiek jų saugumo. 
Jie žino, kad kiekvieną mėnesį gaus gražų čekį, tai beveik garantuota, o 
per kiekvienas Kalėdas būna pamaloninti didele premija. Jie atstovauja 
seniems pinigams, patvariems pinigams. Dėl įvairumo smagu tokia per- 
maina. O aš atstovauju girtuokliams, galvažudžiams, sutuoktiniams, ku- 
liantiems vienas kitą, nukentėjėliams, iš kurių daugelis turi mažai pinigų 
ar suvis jų neturi. Ir niekada nuo vieno iki kito mėnesio nežinau, kiek 
tokių Žmonių ateis pas mane į kontorą. 

— Klausyk, Džeikai, — pertraukė Etkaveidžas. — Tikrai norėčiau 
į mus. Manau, mūsų dvidešimt minučių jau baigėsi. 

Džeiko sąskaita buvo septyniasdešimt vienu centu didesnė už Etka- 
veidžo. Kadangi abu buvo užsisakę tą pat, paprašė Klodą paaiškinti. Nieko 
keista, atsakė šis, Džeikui atnešta vienu šonkauliuku daugiau. 


Makitrikas, gana solidžios išvaizdos, taip pat pasirodė esąs ir punktualus, 
nuodugnus ir įkyrus. Atvykęs į Klantoną trečiadienį aiškintis ir parašyti 
apie tai, kas buvo skelbiama kaip garsiausia šiuo metu žmogžudystė šalyje, 
jau pasikalbėjo su Oziu ir Mosu Jaunesniuoju, o šie pasiūlė jam šnektelėti 
su Džeiku. Per duris jis pabendravo taip pat su Balardu, ir teisėjas irgi 
patarė jam kreiptis į Džeiką. Paskui paėmė interviu iš Gvenos ir Lesterio, 
bent negavo leidimo susitikti su mergaite. Kartu su nuolatiniais lanky- 
tojas jis pabuvojo „Kavos bare, „Arbatinėje“, taip pat irgi su nuolatiniais 
lankytojais — „Pas Hju“ ir Enės bare. Pasikalbėjo su buvusia Vilardo 
žmona ir motina, bet poniai Kob reporteriai jau buvo pakyrėję iki gyvo 
kaulo. Vienas iš Kobo brolių pasisiūlė pasikalbėti už atlygį. Makitrikas 
atsisakė. Užtat nuvažiavo į popieriaus fabriką ir pasišnekėjo su Karlo Li 
bendradarbiais, o paskui nukako į Smitfildą paimti interviu iš apygardos 
prokuroro. Ketino pabūti mieste dar kelias dienas, o paskui vėl atvažiuoti 
į bylos nagrinėjimą teisme. 

Kilęs iš Teksaso, jis išsaugojo, kai tai būdavo patogu, lėtą, tęsiamą 
tartį, kuri vietiniams darė įspūdį ir padėdavo jiems atsiverti. Kartkartėmis 
taip nutęsdavo žodžius, kad ryškiai išsiskirdavo iš kitų reporterių, atkakliai 
besilaikančių glaustos, tikslios, šiuolaikinės amerikietiškos tarties. 

— Kas tai? — Makitrikas parodė į Džeiko rašomojo stalo vidurį. 

— Magnetofonas, — atsakė Džeikas. 

Makitrikas padėjo ant stalo savo paties atsineštą nedidelį žurnalistinį 
diktofoną ir pažvelgė į Džeiką. 

— Galiu paklausti kodėl? 

— Galite. Tai mano kontora, mano duodamas interviu, ir jeigu noriu 
jį įrašyti, taip ir darysiu. 

— Tikitės kokių nemalonumų? 

— Stengiuosi užbėgti jiems už akių. Nemėgstu būti cituojamas 
klaidingai. 

— Iš manęs to dar negirdėta. 

— Gerai. Tad jūs ne prieš, jei įrašinėsime abu? 

— Jūs manimi nepasitikite, a, pone Brigansai? 

— Po šimts, ne. Ir vadinkite mane Džeiku. 

— Kodėl nepasitikite manimi? 

— Nes jūs — reporteris, esate iš Niujorko laikraščio, ieškote sensa- 
cingos medžiagos ir, jeigu atitinkate įprastą tipą, neva remdamasis gerai 
informuotais šaltiniais parašysite moralizuojantį niekalą, pavaizduodamas 
mus visus rasistais, tamsuoliais raudonsprandžiais. 

— Klystate. Visų pirma aš — iš Teksaso. 

— Jūsiškis laikraštis — Niujorko. 

— Bet aš save laikau pietiečiu. 

— Ar seniai palikote Pietus? 

— Beveik prieš dvidešimt metų. 

Džeikas nusišypsojo ir palingavo galvą, lyg norėtų pasakyti: labai 
ilgas laiko tarpas. 

— Ir dirbu ne sensacijų besivaikančiam laikraščiui. 

— Pamatysime. Teismas po kelių mėnesių. Turėsime laiko perskai- 
tyti jūsų straipsnius. 

— Ką gi, visiška tiesa. 

Džeikas nuspaudė paleidžiamąjį savo magnetofono mygtuką, o Ma- 
kitrikas padarė tą pat su savuoju diktofonu. 

— Ar gali Karlas Li Heilis tikėtis Fordo apygardoje teisingo teismo 
proceso? 

— O kodėl ne? — atrėmė Džeikas. 

— Na, jis — juodasis. Nužudė du baltuosius, o jį teis prisiekusiųjų 
žiuri, sudarytas iš baltųjų. 

— Norite pasakyti, jį teis šutvė baltųjų rasistų. 

— Ne, to aš nepasakiau ir neturėjau mintyje. Kodėl iškart darote 
išvadą, kad laikau jus visus rasistų šutve? 

— Todėl, kad laikote. Į mus žiūrima stereotipiškai, ir jūs tai žinote. 

Makitrikas gūžtelėjo pečiais ir kažką užsirašė į bloknotą. 

— Ar atsakysite į mano klausimą? 

— Taip. Jis gali tikėtis Fordo apygardoje teisingo teismo proceso, 
jeigu bus čia teisiamas. 

— Jūs norite, kad jo byla būtų nagrinėjama čia? 

— Mes tikrai mėginsime nagrinėjimą perkelti į kitą vietą. 

— Kur? 

— Ne mums siūlyti. Tai priklauso nuo teisėjo. 

— Iš kur Heilis gavo M-162 

Džeikas susijuokė ir įsmeigė akis į magnetofoną. 

— Nežinau. 

— Ar jam būtų pareikštas oficialus kaltinimas, jeigu būtų baltasis? 

— Jis juodasis, ir dar nėra apkaltintas. 

— Bet jeigu būtų baltasis, ar būtų pareikštas oficialus kaltinimas? 

— Mano nuomone, taip. 

— Arjis bus nuteistas? 


— Norėtumėte cigaro? — Džeikas atidarė rašomojo stalo stalčių 
ir susirado „Roi-lan““ dėželę. Išsivyniojo vieną ir prisidegė su dujiniu 
žiebtuvėliu. 

— Ne, dėkui. 


— Ne, jis nebūtų nuteistas, jeigu būtų baltasis. Mano nuomone. 
Tik ne Misisipėje, ne Teksase, ne Vajominge. Nesu tikras dėl Niujorko 
valstijos. 

— Kodėl? 

— Ar turite dukterį? 

= NE: 


— Tuomet jūs nesuprastumėte. 


* Gana brangių, ranka suktų amerikietiškų cigarų rūšis. 

— Manau, suprasčiau. Ar ponas Heilis bus nuteistas? 

— Veikiausiai. 

— Vadinasi, sistema juodųjų atžvilgiu neveikia taip nešališkai? 

— Ar jūs kalbėjotės su Raimondu Hjuzu? 

“ — Ne. Kas jis toks? 

“ — Per paskutinius rinkimus kandidatavo į šerifo pareigybę ir turėjo 
nelaimę konkuruoti su Oziu Volsu. Hjuzas — baltasis. Ozis, žinoma, 
ne. Jeigu neklystu, už jį atiduota trisdešimt vienas procentas balsų. Apy- 
gardoje, kurioje septyniasdešimt keturi procentai gyventojų — baltieji. 
Tad kodėl jums nepaklausus poną Hjuzą, ar sistema traktuoja juoduosius 
teisingai? 

— Aš kalbėjau apie teismų sistemą. 

— Tai ta pati sistema. Kaip manote, kas sėdi prisiekusiųjų atitvare? 
Tie patys registruotieji rinkėjai, kurie išrinko Ozį Volsą. 

— Gerai, jeigu baltasis nebūtų nuteistas, o ponas Heilis veikiausiai 
bus, paaiškinkite man, kaip sistema traktuoja abu teisingai? 

— Ji ir nėra teisinga. 

— Deja, ne visai jus suprantu. 

— Sistema atspindi visuomenę. Ji ne visada teisinga, bet tiek pat 
teisinga, kaip Niujorke, Masačusetse ar Kalifornijoje. Tiek teisinga, kiek iš 
anksto nusistatę, jausmų valdomi žmones pajėgia ją sukurti. 

— Ir jūs manote, kad į poną Heil; čia bus žiūrima taip pat teisingai, 
kaip būtų žiūrima Niujorke? 

— Aš sakau, kad rasizmo Niujorke tiek pat, kiek ir Misisipėje. Pa- 
žvelkite į mūsų valstybines mokyklas — jos desegreguotos lygiai taip pat, 
kaip bet kur šalyje. 

— Teismo potvarkiu. 

— Žinoma, tačiau ką pasakysite apie teismus Niujorke? Metų metus 
jūs šventeiviškai rodėte į mus čionai pirštais ir raukėte nosis, reikalaudami, 
kad panaikintume segregaciją. Taip įvyko, ir pasaulis nesugriuvo. Bet jūs 
patogiai nematėte savo pačių mokyklų ir aplinkinių rajonų, savo pačių rin- 
kimų tvarkos nenuoseklumų, savo pačių prisiekusiųjų žiuri ir municipali- 
tetų, sudarytų vien iš baltųjų. Mes klydome ir brangiai už tai sumokėjome. 
Bet pasimokėme, ir nors permainos vyko lėtai ir skausmingai, mes bent 
stengėmės. O jūs visi vis teberodote pirštais. 

— Neketinu iš naujo pradėti Getisbergą“. 

— Atleiskite. Kokios gynybos mes imsimės? Kol kas nežinau. Jei at- 
virai, dabar tiesiog dar per anksti apie tai kalbėti. Jam dar net nepareikštas 
oficialus kaltinimas. 

— Bet, be abejo, bus pareikštas? 

— Be abejo, mes dar to nežinome. Daugiau negu tikėtina. Kada tai 
bus išspausdinta? 

— Galbūt sekmadienį. 

— Nesvarbu. Vis tiek niekas čia neskaito jūsų laikraščio. Taip, Heilis 
bus apkaltintas. 

Makitrikas pasižiūrėjo į laikrodį, ir Džeikas išjungė savo magneto- 
foną. 

— Klausykite, nesu koks nors blogiukas, — patikino jį reporte- 
ris. — Išgerkime kuriuo nors metu alaus ir baikime tą reikalą. 

— Ne spaudai: aš negeriu. Bet priimu jūsų kvietimą. 


Pirmoji Klantono presbiterijonų bažnyčia stovėjo tiesiai kitapus gatvės 
priešais Pirmąją Klantono jungtinę metodistų bažnyčią, ir abi matėsi 
nuo kur kas didesnės Pirmosios baptistų bažnyčios slenksčio. Baptistai 
turėjo daugiau tikinčiųjų ir pinigų, bet presbiterijonai ir metodistai sek- 
madieniais savo pamaldas baigdavo anksčiau ir pralenkdavo baptistus, už- 
pildydami restoranus papietauti visomis šeimomis. Baptistai atsirasdavo 
prie durų pusę pirmos ir laukdavo eilėje, kol presbiterijonai ir metodistai 
neskubėdami valgydavo ir modavo jiems. 

Džeikas buvo patenkintas, kad nepriklauso baptistams. Šie buvo šiek 
tiek siaurapročiai ir griežti, nuolatos pamokslaujantys apie būtinumą lan- 
kyti sekmadieniais vakarines pamaldas, o prieš tokį ritualą Džeikas visada 
kovojo. Karla buvo užauginta kaip baptistė, Džeikas — kaip metodistas, 
ir per merginimosi laikotarpį jųdviejų sutartas kompromisas — abu tapo 
presbiterijonais. Savo bažnyčia ir jos veikla buvo patenkinti ir retai pra- 
leisdavo pamaldas. 


* Miestukas pietinėje Pensilvanijoje, prie kurio šiauriečių Sąjunga per Pilietinį karą laimėjo 
svarią pergalę (1863 liepos 1-3), šitaip užkirsdama kelią generolo Roberto E. Li (Robert E. Lee) pie- 


tiečių pajėgoms veržtis į Siaurę. 

Sekmadieniais juodu sėdėjo savo įprastame klaupte, o Hana snaudė 
tarp abiejų gimdytojų, visai nesiklausydama pamokslo. Džeikas irgi nesi- 
klausė, tik stebėjo pamokslininką ir įsivaizdavo, kaip patsai stovės teisme 
priešais Baklį ir dvylika padorių, įstatymus gerbiančių piliečių, o visa šalis 
užėmusi kvapą seks kiekvieną jo žodį ir lauks. Nesiklausė pamokslo ir 
Karla — žvelgdama į pamokslininką mintyse rinko naujus baldus savo 
valgomajam. Per pamaldas Džeikas pagavo kelis nukreiptus į jį tiriamus 
žvilgsnius, ir pagalvojo, kad jo bendraparapijiečiai jaučia šiokią tokią bau- 
gią pagarbą, turėdami tarp savęs įžymybę. Tikinčiųjų sambūryje matėsi 
keletas nepažįstamų veidų, priklausančių arba seniai pražuvusiems ir at- 
atspėti katriems, kol vienas nepradėjo atkakliai spoksoti į jį — tuomet 
suprato, kad jie visi — reporteriai. 

— Su malonumu klausiausi jūsų pamokslo, garbusis tėve, — pamela- 
vo Džeikas, spausdamas dvasininkui ranką lauke ant šventovės laiptų. 

— Miela buvo jus matyti, Džeikai, — atsakė garbusis tėvas. — Visą 
savaitę stebėjome jus per televiziją. Mano vaikučiai kassyk susijaudindavo 
jus pamatę. 

— Dėkui. Tik melskitės už mus. 

Paskui jie nuvažiavo į Keravėjų priešpiečių pas Džeiko tėvus. Džinas 
ir Eva Brigansai gyveno sename šeimos name, lėtai yrančiame kaimiš- 
kame name, stūksančiame ant penkių akrų medžiais apaugusio sklypo 
Keravėjaus centre, trys kvartalai nuo pagrindinės gatvės ir du kvartalai 
nuo mokyklos, kurią dvylika metų lankė Džeikas ir jo sesuo. Abu, tėvas 
ir motina, jau buvo pensininkai, bet pakankamai jauni, kad kas vasarą ke- 
liautų su namuku ant ratų po žemyną. Pirmadienį juodu išvyks į Kanadą 
ir grįš tik po Darbo dienos. Džeikas buvo jų vienintelis sūnus. Vyresnioji 
duktė gyveno Naujajame Orleane. 
puota iš keptos mėsos, šviežių daržovių, — virtų, troškintų, kepintų ir 
žalių, — naminių bandelių ir sklindžių su dvejopais padažais, arbūzo, 
kantalupos, persikų apkepo, citrininio pyrago ir braškių torto. Mažai tų 
visų gardumynų bus suvalgyta, o kas liks, Eva ir Karla tvarkingai supakuos 
išsivežti į Klantoną, kur šeimai užteks valgio visai savaitei. 

— Kaip tavo tėvai, Karla? — paklausė ponas Brigansas, paduodamas 
marčiai bandeles. 

— Puikiai. Vakar kalbėjausi su mama. 

— Jie Noksvilyje? 

— Ne, sere. Vasarai jau išvažiavo į Vilmingtoną. 

— Ketinate juos aplankyti? — paklausė Eva, pilstydama arbatą iš 
galono talpos keraminio arbatinuko. 

Karla paskersavo į Džeiką, kuris vertė į; Hanos lėkštę sviestinių 
pupelių. Jis nenorėjo kalbėti apie Karlą Li Heilį. Nuo pirmadienio vakaro 
prie kiekvieno valgio kalba nuolat nukrypdavo į šią bylą, ir Džeikas buvo 
nenusiteikęs atsakinėti į tuos pačius klausimus. 

— Taip, mem. Ketiname. Priklausys nuo Džeiko darbotvarkės. Vasa- 
ra galėtų būti labai įtempta. 

— Mes taip girdėjome, — tiesiai, iš lėto pareiškė Eva, lyg norėtų 
priminti sūnui, kad po tų nužudymų teisme jis nepaskambinęs. 

— Gal kas nors atsitiko jūsų telefonui, sūnau? — paklausė ponas 
Brigansas. 

— Taip. Paprašėme, kad mums pakeistų numerį. 

Ketvertas suaugusiųjų valgė pamažu, baugščiai, o Hana nenuleido 
akių nuo torto. 

— Taip, žinau. Mums pasakė telefonistė. Numeris neįtrauktas į 
telefonų knygą. 

— Atleisk. Baisiai neturėjau laiko. Buvo pašėlusi karštligė. 

— Apie tai mes skaitėme, — patvirtino tėvas. 

Eva liovėsi valgyti ir atsikrenkštė. 

— Džeikai, ar iš tikrųjų manai, kad tau pavyks jį išgelbėti? 

— Man neramu dėl jūsų šeimos, — pridūrė tėvas. — Byla galėtų būti 
labai pavojinga. 

— Jis nušovė juos šaltakraujiškai, — varė toliau Eva. 

— Jie išprievartavo jo dukterį, mama. Kaip tu pasielgtum, jeigu kas 
nors išprievartautų Haną? 

— Ką reiškia „išprievartautų '? — paklausė Hana. 

— Nesiklausyk, brangute, — sudraudė dukterį Karla. — Gal pakeis- 
tumėme temą? — Ji tvirtai pažvelgė į tris Brigansus, ir tie vėl įniko valgyti. 
Marčios pasakyta išmintingai kaip visada, nusprendė tėvai. 

Džeikas nusišypsojo motinai, nepažvelgdamas į poną Brigansą. 

— Paprasčiausiai aš nenoriu kalbėti apie bylą, mama. Jau pavargau 
nuo jos. 

— Matyt, mums prisieis apie ją skaityti, — padarė išvadą ponas 
Brigansas. 
Jie sušneko apie Kanadą. 


— W—(Ų0——— 


Maždaug tuo pat metu, kai Brigansai baigė valgyti priešpiečius, „Siono 
kalno“ maldos namai, priklausantys Metodistų episkopalinei bažnyčiai, 
drebėjo ir lingavo, garbiajam tėvui Oliui Eidžiui įvarius tikinčiuosius į tik- 
rą pamaldžios ekstazės šėlsmą. Diakonai šoko. Senoliai giedojo. Moterys 
alpo. Suaugę vyrai klykė, tiesdami rankas į dangų, o vaikai, pagauti švento 
siaubo, žvelgė aukštyn. Choristai svyrinėjo, puldinėjo į priekį ir kratėsi, 
paskui iškriko, spygaudami skirtingus tos pačios psalmės posmus. Vargo- 
nininkė grojo viena, pianistas — kita, o choras traukė, kas išėjo. Garbusis 
tėvas su ilga balta kamža purpuriniais apvadais blaškėsi apie sakyklą, 
šūkaudamas, melsdamasis, klykaudamas Dievui — ir prakaituodamas. 

Beprotiškas triukšmas tai garsėjo, tai tilo, sustiprėdamas sulig 
kiekvienu nauju nuoalpiu ir nusilpdamas, kai pasireikšdavo nuovargis. Iš 
ilgametės patirties Eidžis tiksliai žinojo, kada siautulys pasiekia viršūnę, 
kada kliedesiai užleidžia vietą išsekimui, kada jo ganomiesiems reikia at- 
okvėpio. Kaip tik tokiu momentu jis užšoko į sakyklą ir iš visų Visagalio 
Dievo suteiktų jėgų pratrūko trankyti jos kraštą. Akimirksniu muzika nu- 
tilo, tampymaisi liovėsi, apalpusieji atsipeikėjo, vaikų verksmas nuščiuvo, ir 
minia nuolankiai įsitaisė klauptuose. Atėjo metas pamokslui. 

Garbiajam tėvui pravėrus burną kalbėti, galinės maldyklos durys 
atsidarė, ir vidun įžengė Heiliai. Mažoji Tonia ėjo pati, šlubčiodama, 
laikydamasi motinos rankos. Už jųdviejų žengė jos broliai, o paskui 
juos — dėdė Lesteris. Visi lėtai artindamiesi viduriniu praėjimu, susirado 
vietas priekinėse eilėse. Dvasininkas linktelėjo vargonininkei, ir ši negar- 
siai užgrojo, paskui įsijungė tyliai niūniuoti ir siūbuoti choras. Diakonai 
atsistojo ir pradėjo siūbuoti kartu su choru. Neketindami atsilikti, seniūnai 
irgi atsistojo ir įniko siūbuoti. Paskui, visai netikėtai, brinktelėjo nualpusi 
sesuo Kristelė. Jos nuoalpis pasirodė užkrečiamas, ir kitos seserys pradėjo 
kristi kaip musės. Senoliai užgiedojo garsiau nei choras, tad choristai susi- 
jaudino. Vargonininkės nebesigirdėjo, tad ji pastiprino garsą. Pianistas irgi 
pradėjo trankyti klavišais kažkokio himno melodiją, nepanašią į tą, kurią 


134 JOHN GRISHAM 


grojo vargonininkė. Ši sugriaudėjo instrumentu dar garsiau. Garbusis 
tėvas Eidžis nuplasnojo iš sakyklos ir šokio žingsniu leidosi Heilių šeimos 
link. Visi pasekė juo — choras, diakonai, senoliai, moterys, verkiantys 
vaikai, visi pasekė garbiuoju tėvu pasveikinti mažosios Heilių mergytės. 


— W(——— 


Kalėjimas Karlo Li nevargino. Namie maloniau, bet dabartinėmis aplin- 
kybėmis gyvenimas kalėjime jam atrodė pakenčiamas. Municipalinis kalė- 
jimas buvo naujas, pastatytas iš federalinių lėšų, teismui įpareigojus pagal 
ieškinį dėl kalinių teisių. Maistą gamino dvi storų storiausios juodaodės, 
išmanančios savo darbą ir kaip pateikti didesnes sąskaitas. Abi turėjo teisę 
būti paleistos į laisvę anksčiau, bet Ozis nesiskubino joms pranešti apie 
tai. Maistą keturiasdešimčiai kalinių — jų kartais būdavo kiek daugiau ar 
kiek mažiau — išnešiodavo vyresnybės patikėtiniai. Trylika kalinių turėjo 
būti persiųsti į Parčmeną, bet tas buvo perpildytas. Taigi jie laukė, niekada 
nežinodami, gal kitą dieną jau teks iškeliauti į plačiai išdrikusią, aptvertą 
fermą deltoje, kur maistas ne toks geras, gultai ne tokie minkšti, oras ne- 
kondicionuojamas, kur daugybė didžiulių bjaurių moskitų ir kur tualetų 
reta, ir tie patys užkimšti. 

Kamera, kurioje kalėjo Karlas Li, buvo greta kameros nr. 2, kur laukė 
valstijos priklausomybės kaliniai, kol bus pergabenti į; Parčmeną. Neskai- 
tant dviejų, visi buvo juodaodžiai, ir visi — užkietėję smurtautojai. Bet 
jie visi bijojo Karlo Li, kuris dalijosi kamera nr. 1 su dviem parduotuvių 
vagišiais. Šiems jų nelaimės bendras už grotų ne tik kėlė baimę, bet tiesiog 
varė siaubą. Kas vakarą jis būdavo palydimas į Ozio kabinetą, kur kartu 
su šerifu valgydavo ir klausydavosi žinių per televizorių. Karlas Li jautėsi 
įžymybe ir tuo mėgavosi bemaž taip pat, kaip ir jo advokatas arba pats 
apygardos prokuroras. Troško viską paaiškinti reporteriams, papasakoti 
jiems apie savo dukterį ir kodėl jis neturėtų sėdėti už grotų, bet jo advoka- 
tas griežtai uždraudė tai daryti. 

Sekmadienį į pavakarę, kai Gvena ir Lesteris, atvykę aplankyti, iš- 
ėjo namo, Ozis, Mosas Jaunesnysis ir Karlas Li išsmuko pro užpakalines 
kalėjimo duris ir nuvažiavo į ligoninę. Tokia mintis kilo Karlui Li, ir Ozis 
nematė tame nieko bloga. Visi įėjo į atskirą palatą, kurioje gulėjo Lunis. 
Karlas Li užmetė akį į apklotą, po kuriuo turėjo būti Lunio koja, paskui 

pažvelgė į jį patį. Juodu paspaudė vienas kitam rankas. Ašarotomis akimis 
ir lūžtančiu balsu Karlas Li pasakė labai apgailestaująs — nenorėjęs nie- 
kam pakenkti, išskyrus tuos du vaikinus, be galo trokštąs ir meldžiąsis, kad 
galėtų atitaisyti tai, ką padaręs Luniui. Nė kiek nedvejodamas pastarasis 
priėmė atsiprašymą. 

Kai jie slapčia grįžo atgal į kalėjimą, Ozio kabinete laukė Džeikas. 
Ozis ir Mosas Jaunesnysis atsiprašę pasišalino, palikdami kaltinamąjį su 
savo advokatu. 

— Kurjūs visi buvote? — įtariai paklausė Džeikas. 

— Nuvykome į ligoninę pas Lunį. 

— Ką?! 

— Juk nieko bloga, a? 

— Noriu, kad pirma suderintum su manimi, prieš leisdamasis ką 
nors lankyti. 

— Kas čia tokio, jeigu aplankiau Lunį? 

— Lunis bus pagrindinis kaltinimo liudytojas, kai bus stengiamasi 
tave pasiųsti į dujų kamerą. Tik tiek. Lunis ne mūsų pusėje, Karlai Li, kad 
ir ką su juo kalbėtum, turėtų girdėti tavo advokatas. Supranti? 

— Ne visai. 

— Negaliu patikėti, kad Ozis būtų taip sugalvojęs, — sumurmėjo 
Džeikas. 

— Tai buvo mano mintis, — prisipažino Karlas Li. 

— Na, jeigu tau kils dar kokių nors minčių, pirma pranešk apie jas 
man. Gerai? 

— Gerai. 

— Seniai kalbėjaisi su Lesteriu? 

— Šiandien, abu su Gvena buvo atėję. Atnešė man kai ko. Papa- 
sakojo apie bankus. 

Džeikas ketino laikytis dėl savo honoraro tvirtai — niekaip negalėjo 
atstovauti Karlui Li už devynis šimtus dolerių. Ši byla ateinančius tris 
mėnesius užirąs bemaž visą jo praktikos laiką, ir devyni šimtai sudarys 
mažiau nei mikimalų atlygį. Būtų neteisinga jo ir šeimos atžvilgiu, jeigu 
dirbtų už dyką. Karlas Li paprasčiausiai turėtų rasti iš kur nors pinigų. 
Juk pilna giminių. Ir Gvenos šeima plati. Jie tik turėtų pasiaukoti, galbūt 
parduoti kelis automobilius, galbūt — šiek tiek žemės, bet Džeikas pri- 

valąs gauti savo honorarą. Jeigu negaus — tegul Karlas Li susiranda kitą 
advokatą. 

— Aš tau įkeisiu savo sodybą, — pasiūlė Karlas. 

Džeikas suminkštėjo. 

— Nereikia man tavo sodybos, Karlai Li. Noriu grynųjų. Šešis su 
puse tūkstančio dolerių. 

— Parodyk iš kur man juos gauti, ir aš to imsiuos. Juk esi teisininkas, 
tai ir sugalvok ką nors. Iš anksto sutinku. 

Džeikas buvo nugalėtas ir tai žinojo. 

— Negaliu to imtis už devynis šimtus dolerių, Karlai Li. Nenoriu per 
šią bylą subankrutuoti. Juk esu teisininkas ir privalau užsidirbti pinigų. 

— Džeikai, aš tau sumokėsiu. Pažadu. Galbūt ilgai užtruks, bet aš 
tau susimokėsiu. Patikėk. 

„Ne, jeigu atsidursi mirtininkų flygelyje“, — pagalvojo Džeikas. Nu- 
sprendė pakeisti temą. 

— Žinai, didysis žiuri susirenka rytoj, ir imsis tavo bylos. 

— Vadinasi, aš stoju prieš teismą? 

— Ne, tai reiškia, kad rytoj tau bus pareikštas oficialus kaltinimas. 
Teismo rūmai bus pilni liaudies ir reporterių. Teisėjas Nuzas atvyks čionai 
atidaryti teismo gegužės sesiją. Baklis visur blaškysis, stengdamasis pa- 
tekti į televizijos kamerų objektyvus ir pūs visiems į akis miglą. Rytoj bus 
įžymi diena. Popiet Nuzas pradės nagrinėti ginkluoto apiplėšimo bylą. 
Jeigu tau rytoj bus pareikštas oficialus kaltinimas, mes nuvyksime į teismą 
trečiadienį arba ketvirtadienį, kad tu būtum patrauktas baudžiamojon at- 
sakomybėn. 

— Kam? 

— Atsakomybėn. Tyčinės žmogžudystės itin sunkinančiomis ap- 
linkybėmis byloje iš teisėjo pagal įstatymą reikalaujama, kad viešame 
teisme perskaitytų tau kaltinimą Dievo ir visų žmonių akivaizdoje. Tam 
teikiama labai daug reikšmės. Mes nepripažinsime kaltės, ir Nuzas paskirs 
datą, kada byla bus nagrinėjama. Mes taip pat paprašysime nuspręsti dėl 
nuosaikaus užstato, ir Nuzas nesutiks. Kai aš užsiminsiu apie užstatą, šoks 
rėkauti ir verstis per galvą. Kuo daugiau apie jį galvoju, tuo labiau jo ne- 
kenčiu. Jis bus didelė rakštis subinėje. 

— Kodėl manęs nepaleis už užstatą? 

— Tyčinės žmogžudystės itin sunkinančiomis aplinkybėmis atvejais 
teisėjas neprivalo spręsti dėl užstato. Gali nuspręsti, jeigu nori, bet daugu- 
ma to nedaro. Jeigu Nuzas ir paskirtų užstatą, tu neišgalėtum jo susimokė- 
ti, tad nesirūpink dėl to. Iki bylos nagrinėjimo liksi už grotų. 

— Žinai, aš praradau darbą. 

— Kada? 

— Gvena penktadienį nuvažiavo į fabriką ir pasiėmė mano atlygi- 
nimo čekį. Tada jie ir pasakė jai. Gražu, a? Dirbi ten vienuolika metų, 
praleidi tik penkias dienas, ir tave išmeta už durų. Turbūt mano, kad aš 
negrįšiu. | 

— Man nemalonu tai girdėti, Karlai Li. Tikrai nemalonu. 


Prakilnusis Omaras Nuzas ne visada buvo toks prakilnus. 

Prieš tapdamas Dvidešimt antrosios teisminės apygardos Iš- 

važiuojamojo teismo teisėju dirbo vidutinišku advokatu su ne 

itin plačia klientūra, tačiau pasireiškė kaip itin apsukrus poli- 
tikas. Penkios kadencijos Misisipės valstijos legislatūroje jį korumpavo, iš- 
mokė politinių suktybių ir manipuliacijų meno. Tapęs senatoriumi, Nuzas 
gražiai suklestėjo kaip Senato Finansų komiteto pirmininkas, ir nemažai 
žmonių Van Biureno apygardoje susimąstydavo, kokiu būdu jisai su šeima 
gyveno taip pasiturimai iš savo, kaip įstatymų leidėjo, algos — septynių 
tūkstančių dolerių per metus. 

Kaip daugelis Misisipės valstijos legislatūros narių, jis kandidatavo 
būti perrinktas vienu kartu per daug ir 1971-ųjų vasarą patyrė pažemi- 
nimą nuo nežinomo oponento. Po metų pasimirė teisėjas Lupusas, jo 
pirmtakas šiame krėsle, ir Nuzas įkalbėjo savo draugus įstatymų leidžia- 
majame susirinkime paspausti gubernatorių, kad paskirtų jį į pirma laiko 
atsilaisvinusią vietą. Štai kokiu būdu buvęs senatorius Nuzas tapo Išva- 
žiuojamojo teismo teisėju. 1975-aisiais jis buvo išrinktas, o 1979-aisiais ir 
1983-iaisiais — perrinktas. 

Atgailaujantis, vidujai persiorientavęs ir pažemintas tokio greito 
nuosmukio iš valdžios, teisėjas Nuzas atsidėjo teisės studijoms ir po gana 

netvirtos pradžios subrendo šiam darbui. Apmokamas po šešiasdešimt 
tūkstančių per metus, išgalėjo likti doras. Dabar, šešiasdešimt trejų, Nuzas 
buvo išmintingas senas teisėjas, gerbiamas daugelio teisininkų ir valstijos 
Aukščiausiojo Teismo, kuris retai atmesdavo jo nutartis. Ramus, tačiau 
žavus, kantrus, tačiau griežtas, jis turėjo didžiulę it monumentas nosį, labai 
ilgą ir labai smailą, atstojančią pasostę jo juodų rėmelių, aštuoniakampių 
stiklų skaitomiesiems akiniams, kuriuos nuolatos nešiojo, bet kuriais ne- 
sinaudojo. Nosis plius aukštas, nerangus stotas, tankūs žili plaukai, o dar 
spigus balsas davė dingstį jo slaptai Ičebodo“* pravardei, kuždamai teisi- 
ninkų tarp savęs. Ičebodas Nuzas. Prakilnusis Ičebodas Nuzas. 

Jis užėmė savo vietą katedroje, ir sausakimša Žmonių teismo salė atsi- 
stojo, kol Ozis nerišliai murmėjo įstatymiškai reikalaujamą pastraipą, kuria 
oficialiai atidaryta Fordo apygardos Išvažiuojamojo teismo gegužės sesija. 
Po jo išėjęs į priekį vietos dvasininkas sukalbėjo ilgą, pompastišką maldą, 
ir susirinkusieji atsisėdo. Galimi kandidatai į naujos sudėties prisieku- 
siuosius buvo užpildę vieną salės pusę. Kitoje pusėje vietas turėjo užėmę 
kaltinamieji ir kiti bylininkai, jų šeimynykščiai ir draugai, spaudos atstovai 
ir šiaip smalsuoliai. Nuzas reikalaudavo, kad atidarant sesiją dalyvautų visi 
apygardos teisininkai, tad advokatūros nariai sėdėjo prisiekusiesiems skir- 
tame atitvare, pasipuošę visomis regalijomis ir atrodantys labai svarbūs. 
Baklis ir jo pavaduotojas, D. R. Masgrouvas sėdėjo prie kaltintojų stalo, 
didingai atstovaudami valstijai. Džeikas sėdėjo vienas pats mediniame 
krėsle priešais pat barjerą. Teismo raštininkai ir protokoluotojai stovėjo už 
darbo stalo, nukrauto raudonomis bylų registracijos knygomis, ir kartu su 
visais kitais įdėmiai stebėjo Ičebodą patogiau įsimuistant į katedros krėslą, 
pasilyginant mantijos klostes, pasitaisant ant nosies bjaurius skaitomuo- 
sius akinius ir viršum jų skvarbiai nužvelgiant publiką. 

— Labas rytas, — garsiai suspigo jis ir arčiau prisitraukęs mikrofoną 
atsikrenkštė. — Visada malonu atvykti į Fordo apygardą teismo gegužės 
sesijai. Matau, kad daugelis advokatūros narių rado laiko pasirodyti sesijos 
atidaryme, ir kaip visada paprašysiu madam sekretorę atžymėti, kurių advo- 


* Aliuzija į amerikiečių rašytojo Vašingtono Irvingo (Wasbington Irving, 1783 — 1859) pavaiz- 
duotą keistos išvaizdos, primenančios kaliausę, personažą iš apsakymo „Legenda apie Tykųjį Klonį ir 


Ripą van Vinklį“ — mokytoją Ičebodą Kreiną. 

katų nėra, idant vėliau galėčiau asmeniškai su jais susisiekti. Taip pat matau 
dalyvaujant nemažą skaičių potencialių prisiekusiųjų, ir dėkoju kiekvienam, 
kad esate čia. Suprantu, neturėjote kito pasirinkimo, bet jūsų dalyvavimas 
gyvybiškai svarbus mūsų teisminei procedūrai. Tuojau pat sudarysime 
didįjį žiuri, o paskui parinksime kelias prisiekusiųjų sudėtis, kurios talkins 
teismo darbui šią ir kitą savaitę. Tikiuosi, kiekvienas advokatūros narys turi 
paskirtų nagrinėti bylų sąrašo kopiją, ir jūs pastebėsite, kad jis gana ilgas. Iš 
mano darbotvarkės kalendoriaus matyti, kad šiai ir kitai savaitei numatyta 
nagrinėti bent po dvi bylas kasdien, bet, kaip suprantu, daugelis pristatytų 
teismui nagrinėti baudžiamųjų bylų vyks derinant susitarimus dėl kaltės 
pripažinimo. Vis dėlto turėsime nemažai bylų, kurias teks nagrinėti iš 
esmės, ir aš prašau iš advokatūros glaudaus bendradarbiavimo. Kai tik 
bus sudarytas ir imsis darbo naujas didysis žiuri, ir kai tik iš jo pradės eiti 
oficialūs kaltinimai, aš paskirsiu datas, kada šie turės būti pareikšti ir kada 
kaltinamieji turės pirmą kartą stoti prieš teismą. Taigi greitai paskelbkime 
sąrašą su numatytomis nagrinėti bylomis, iš pradžių baudžiamosiomis, pa- 
skui civilinėmis. Po to advokatai galės būti laisvi, kol mes parinksime didįjį 
žiuri. — Nuzas padarė pauzę. — „Valstija prieš Voreną Mouką“. Ginkluo- 
tas apiplėšimas, paskirta nagrinėti šiandien, po vidudienio. 

Apgalvotai pamažu atsistojo Baklis: 

— Misisipės valstija pasirengusi nagrinėjimui, jūsų prakilnybe, — iš- 
kilmingai paskelbė jis, veikiau skirdamas savo repliką publikai. 

— Taip pat ir gynyba, — atsiliepė Tindeilas, teismo paskirtasis 
advokatas. 

— Kiek, numatote, prireiks laiko bylai išnagrinėti? — paklausė 
teisėjas. 

— Pusantros dienos, — atsakė Baklis. 

Tindeilas pritariamai linktelėjo. 

— Gerai. Šįryt mes parinksime prisiekusiųjų sudėtį ir pradėsime 
bylą nagrinėti pirmą dienos. „Valstija prieš Viljamą Dalą“. Dokumentų 
klastojimas pagal šešis punktus, paskirta rytoj. 

— Jūsų prakilnybe, — atsakė D. R. Masgrouvas, — šioje byloje tei- 
siamasis iš dalies prisiims kaltę. 

— Gerai. „Valstija prieš Rodžerį Horntorną“, turto užgrobimas stam- 
biu mastu, pagal du punktus, paskirta rytoj. 

Nuzas toliau skaitė sąrašą. Kiekviena byla sulaukdavo tokios pat 
reakcijos. Baklis atsistodavo ir paskelbdavo valstiją pasiruošusią nagri- 
nėjimui, arba Masgrouvas ramiai informuodavo teismą, kad susitarta dėl 
dalinio kaltės pripažinimo. Gynybos advokatai atsistodavo ir linktelėdavo. 
Džeikas gegužės sesijoje neturėjo bylų, ir nors stengėsi dėtis nuobodžiau- 
jančiu, slapčia džiaugėsi, kad sąrašas skelbiamas, nes šitaip galėjo sužinoti, 
kas kokias bylas gina ir ką veikia konkurentai. Taip pat tai teikė progą gra- 
žiai atrodyti kai kurių vietinių akyse. Dalyvavo pusė Salivano firmos narių, 
ir šie irgi atrodė nuobodžiaujantys, arogantiškai sėdėdami visi drauge 
pirmoje prisiekusiųjų atitvaro eilėje. Vyresnieji firmos partneriai nesiteikė 
pasirodyti per šią procedūrą ir vėliau meluos Nuzui, kąd turėjo dalyvauti 
nagrinėjant bylą federaliniame teisme, Oksforde arba galbūt Aukščiau- 
siajame Teisme, Džeksone. Orumas neleido jiems maišytis su paprastais 
advokatūros atstovais, tad buvo siunčiami jaunesnieji firmos bendradar- 
biai, siekiant patenkinti Nuzą ir prašyti, kad visos civilinės firmos bylos 
būtų užtęsiamos, atidedamos, delsiamos, vilkinamos ir vedamos taip, kad 
firma galėtų jas tempti amžinybę ir toliau išrašinėti savo klientams sąskai- 
tas už sugaištas valandas. O jos klientūrą sudarė draudimo kompanijos, 
dažniausiai linkusios siekti, kad būtų apsieita be teisminio nagrinėjimo ir 
sutinkančios mokėti už valandų valandas juridinių manevrų, sugalvojamų 
vien tam, kad byla nebūtų perduota prisiekusiųjų nuožiūrai. Aišku, būtų 
pigiau ir teisingiau sumokėti už nuosaikų susitarimą ir išvengti tiek ilgo 
bylinėjimosi, tiek tokių parazituojančių firmų kaip „Sullivan ėc Hare“, 
bet draudimo kompanijos ir jų ekspertai buvo pernelyg kvaili ir šykštūs, 
todėl tokie „gatvės advokatai“ kaip Džeikas Brigansas pelnydavosi duonai, 
keldami draudimo kompanijoms ieškinius ir priversdami jas mokėti dau- 
giau, negu būtų mokėjusios iš pat pradžių, jeigu būtu elgusiosios teisingai. 
Džeikas nekentė draudimo kompanijų ir nekentė jų interesus ginančių 
advokatų, o ypač nekentė jaunesniųjų Salivano firmos atstovų, kurių visi 
buvo jo amžiaus ir mielai perkąstų gerklę jam, savo bendradarbiams, part- 
neriams ir bet kam kitam, kad tik patys taptų partneriais, uždirbančiais po 
du šimtus tūkstančių per metus, ir galėtų praleidinėti posėdžius, kuriuose 
skelbiamas pateiktų nagrinėti bylų sąrašas. 

O labiausiai Džeikas pakęsti negalėjo Loterhauso arba L. Vinstono 
Loterhauso, kaip buvo vadinamas firminio blanko antraštėje, — žemo 

akiniuoto nuobodos su Harvardo moksliniu laipsniu ir aiškiu išdidaus 
susireikšminimo sindromu, stovinčio pirmuoju eilėje tapti partneriu ir 
todėl per pastaruosius metus visai nesirenkančio priemonių, kad tik galėtų 
perkąsti kam nors gerklę. Patenkintas savimi, jisai sėdėjo tarp dviejų kitų 
Salivano firmos bendradarbių ir pasidėjęs ant kelių septynis aplankus su 
bylomis, apmokamas po šimtą dolerių už valandą kiekviena, atsiliepinėjo 
į skelbiamą sąrašą. 

Nuzas pradėjo skaityti civilinių bylų sąrašą. 

— „Kolinsas prieš „Royal Consolidated General“ investicinę drau- 
dimo kompaniją“. 

Loterhausas pamažu atsistojo. Sekundės reiškė minutes. Minutės — 
valandas. Valandos reiškė honorarus, avansus, premijas, partnerystes. 

— Jūsų prakilnybe, sere, ši byla paskirta pirmam nagrinėjimui po 
savaitės trečiadienį. 

— Aš tai žinau, — patikino Nuzas. 

— Taip, sere. Taigi, sere, turiu paprašyti, kad ji būtų atidėta. Mano 
ginamų bylų kalendoriuje tam trečiadieniui išaiškėjo kai kuris nesuderi- 
namumas, aš turiu dalyvauti tvarkomajame Memfio Federalinio teismo 
posėdyje, kurį teisėjas nesutiko atidėti. Aš labai apgailestauju dėl to. Šįryt 
įregistravau prašymą, kad šis svarstymas būtų atidėtas. 

Gardneris, ieškovo advokatas, įsiuto. 

— Jūsų prakilnybe, šį byla buvo paskirta pirmam nagrinėjimui jau 
prieš du mėnesius, tai yra vasarį, ir ponas Loterhausas pasiteisino kažkurio 
iš savo žmonos giminaičio mirtimi. Ji turėjo būti nagrinėjama dar pernai 
lapkritį, bet pasimirė kažkoks jo dėdė. Tada buvo nukelta į rugpjūtį, bet 
ir vėl sutrukdė kažkieno laidotuvės. Turbūt turėtume džiaugtis, kad šįsyk 
niekas nenumirė. 

Šen bei ten salėje nuskambėjo lengvi juokeliai. Loterhausas paraudo. 

— Gana ir gana, jūsų prakilnybe, — toliau kalbėjo Gardneris. — Po- 
nas Loterhausas būtų linkęs atidėlioti ieškinio nagrinėjimą iki begalybės. 
Ši byla jau pribrendusi teismui, ir mano klientas turi visišką teisę reikalau- 
ti, kad ginčas būtų išspręstas. Mes kategoriškai nesutinkame su bet kokiu 
prašymu vėl nukelti nagrinėjimą vėlesniam laikui. 

Loterhausas nusišypsojo teisėjui ir nusiėmė akinius, 

— Jūsų prakilnybe, jeigu man būtų leista sureaguoti... 

— Ne, nebus leista, pone Loterhausai, — pertraukė jį teisėjas. — 
Daugiau jokių atidėliojimų. Byla paskiriama nagrinėti ateinantį trečiadie- 
nį. Nebegalima vilkinti. 

„Ačiū Dievui“, — pagalvojo Džeikas. Dažniausiai Nuzas nuolai- 
džiaudavo Salivano firmai. Džeikas nusišypsojo Loterhausui. 

Dvi Džeiko civilinės bylos nukeltos į rugpjūčio sesiją. Baigęs skaityti 
civilinių bylų sąrašą, Nuzas atleido advokatus ir sutelkė dėmesį į galimų 
prisiekusiųjų kontingentą. Jis paaiškino didžiojo žiuri paskirtį, šio svarbą 
ir procedūrinius dalykus. Nušvietė skirtumą tarp prisiekusiųjų, įtraukia- 
mų į didįjį žiuri, ir tų, kurie dalyvauja bylų nagrinėjime. Pastarieji irgi 
svarbūs, bet ne tiek sugaišta laiko. Paskui pradėjo uždavinėti klausimus, 
dešimtis klausimų, daugelį iš jų numatytų pagal įstatymą, visus susijusius 
su galimumu eiti prisiekusiojo pareigas, fiziniu ir moraliniu tinkamumu, 
išimtimis ir amžiumi. Keletas buvo nereikalingi, bet vis tiek būtini pagal 
kažkokį senovinį kodeksą. 

— Ar kuris nors iš jūsų nuolat praktikuoja azartinius lošimus ar yra 
užkietėjęs girtuoklis? 

Nuskambėjo juokeliai, bet neatsirado savanorių prisipažinti. Tie, 
kurie turėjo daugiau nei šešiasdešimt penkerius, automatiškai išbraukti iš 
kandidatų sąrašo patiems prašant. Nuzas sutiko padaryti įprastas išimtis 
dėl ligų, netikėtų atsitikimų ir iškilusių sunkumų, bet leido nusišalinti tik 
keliems iš daugelio, kurie prašėsi būti atleidžiami dėl ekonominių motyvų. 
Buvo linksma stebėti potencialius prisiekusiuosius po vieną atsistojant ir 
nedrąsiai aiškinant teisėjui, kaip kelios dienos atliekant prisiekusiojo pa- 
reigą padarys nepataisomą žalą reikalams fermoje, mechaninėje dirbtuvėje 
ar kertant popiermedį. Nuzas laikėsi griežtos linijos ir ne itin įtikinamiems 
išsisukinėtojams atskaitė keletą pamokslų apie pilietinę pareigą. 

Iš pašauktų devyniasdešimties galimų prisiekusiųjų, aštuoniolika 
turėtų būti atrinkti į didįjį žiuri, o kiti likti atrankai į dalyvausiančių teis- 
me prisiekusiųjų sudėtį. Kai Nuzas baigė klausinėti, sekretorė ištraukė iš 
dėžės aštuoniolika popierėlių su pavardėmis ir padėjo ant katedros priešais 
jo prakilnybę, kuris pradėjo juos garsiai skaityti. Prisiekusieji vienas po 
kito stojosi ir pro barjero vartukus lėtai ėjo į teismo salės priekį ir sėdosi 
ant minkštų sukamųjų krėslų žiuri nariams skirtame atitvare. Ten buvo 
keturiolika tokių vietų, dvylika — prisiekusiesiems ir dvi — atsarginiams. 

Kai atitvaras užsipildė, Nuzas pašaukė dar keturis, kurie prisidėjo prie savo 
kolegų, atsisėsdami į krėslus, pastatytus prieky prisiekusiųjų atitvaro. 

— Atsistokite ir prisiekite, — nurodė Nuzas, o sekretorė atsistojo 
priešais juos, skaitydama iš rankoje laikomos juodaviršės knygelės, kurioje 
buvo surašytos visos priesaikos. 

— Pakelkite dešinę ranką, — sukomandavo ji. — Ar iškilmingai 
prisiekiate arba patvirtinate, kad tikslai vykdysite savo kaip didžiojo žiuri 
narių pareigas; kad gerai klausysitės ir spręsite visus klausimus ir dalykus, 
kurie bus prieš jus iškelti, taigi tepadeda jums Dievas? 

Sekė choras paskirų „prisiekiu“ ir didysis žiuri įsigaliojo. Iš penkių 
juodaodžių dvi buvo moterys. Iš trylikos baltųjų moterys buvo aštuonios, 
dauguma jų — iš kaimo. Džeikas pažinojo septynis iš aštuoniolikos prisi- 
ekusiųjų. 

— Ponios ir ponai, — pradėjo savo įprastą kalbą Nuzas, — jūs buvote 
parinkti ir deramai prisaikdinti kaip Fordo apygardos didžiojo žiuri nariai 
ir eisite šias pareigas iki tol, kai rugpjūtį bus sudaryta nauja jo sudėtis. 
Noriu pabrėžti, kad šios pareigos neatims iš jūsų daug laiko. Susirinksite 
šią savaitę kasdien, vėliau po keletą valandų kiekvieną mėnesį iki rugsėjo. 
Jūsų pareiga bus peržiūrėti baudžiamąsias bylas, išklausyti teisėsaugos pa- 
reigūnus bei nukentėjusiuosius ir nuspręsti, ar esama pakankamo pagrin- 
do manyti, kad kaltinamasis padarė nusikaltimą. Jeigu taip, jūs pareikšite 
kaltinamąją išvadą, kuri bus oficialus kaltinimas, iškeltas kaltinamajam. 
Jūsų yra aštuoniolika, ir jeigu bent dvylika manys esant būtina apkaltinti 
kurį nors asmenį, surašoma arba, kaip mes sakome, pareiškiama kaltina- 
moji išvada. Jūs turite didelę galią. Pagal įstatymą turite teisę tirti bet kurį 
baudžiamąjį veiksmą, bet kurį pilietį, įtariamą nusikaltus, bet kurį valsty- 
bės pareigūną; iš tikrųjų bet kurį asmenį arbą dalyką, atsiduodantį blogu 
kvapu. Jūs galite susirinkti kada panorėję, bet normaliomis aplinkybėmis 
posėdžiaujate, kai jus to paprašo teisminės apygardos prokuroras ponas 
Baklis. Jums suteikti įgaliojimai teismine tvarka išsikviesti liudytojus duoti 
parodymų, ir pareikalauti iš jų dokumentų. Jūsų svarstymai visiškai uždari, 
niekas negali juose dalyvauti, išskyrus jus pačius, teisminės apygardos pro- 
kurorą ir jo personalą, liudytojus. Kaltinamajam neleidžiama stoti priešais 
jus. Jums griežtai draudžiama kalbėti apie tai, kas pasakyta ar paaiškėja 
kambaryje, kuriame posėdžiauja didysis žiuri. — Teisėjas padarė pauzę, 

pažvelgdamas į prokurorą. — Pone Bakli, malonėkite atsistoti. Dėkui. 
Štai ponas Rufusas Baklis, apygardos prokuroras. Kilęs iš Smitfildo, Polko 
apygardoje. Kai jūs svarstysite, jis atstos jums lyg kokį konsultantą. Dėkui 
jums, pone Bakli. Pone Masgrouvai dabar jūs teikitės atsistoti. Štai ponas 
D. R. Masgrouvas, apygardos prokuroro pavaduotojas, irgi iš Smitfildo. 
Jis talkins ponui Bakliui, kol jūs darbuositės sesijoje. Dėkui jums, pone 
Masgrouvai. Taigi šie ponai atstovaus Misisipės valstijai ir teiks didžia- 
jam žiuri peržiūrėti bylas. Ir galiausiai dar vienas dalykas: paskutinį kartą 
didysis žiuri Fordo apygardoje buvo sudarytas vasarį, o jų seniūnu tapo 
vyriškis, baltasis. Todėl, laikydamasis tradicijos ir sekdamas Teisingumo 
departamento pageidavimais, šio didžiojo žiuri seniūne paskirsiu moterį, 
juodaodę. Pasižiūrėkime į ją. Lavernė Goset. Kur jūs, ponia Goset? Ak, 
štai, gerai. Regis, jūs mokytoja, taip? Gerai. Neabejoju, sugebėsite dorotis 
su savo naujomis pareigomis. O dabar metas visiems imtis darbo. Kiek 
suprantu, jūsų laukia per penkiasdešimt bylų. Paprašysiu jus sekti paskui 
poną Baklį ir poną Masgrouvą koridoriumi į nedidelį kambarį, kurį mes 
rūmuose skiriame didžiajam žiuri. Dėkui, ir sėkmės jums. 

Baklis išdidžiai išžygiavo pirma savo naujo didžiojo žiuri iš teismo 
salės ir nusivedė koridoriumi. Jis numojo į reporterius, atseit neturįs 
komentarų — kol kas. Mažame kambaryje jie susėdo aplink du ilgus 
sulankstomuosius stalus. Teismo sekretorė ant ratukų įrideno dėžes su by- 
lomis. Nusenęs pusiau luošas, pusiau kurčias, seniai išėjęs į pensiją teismo 
rūmams priskirtas šerifo pavaduotojas užėmė savo vietą prie durų. Kam- 
bario saugumas buvo užtikrintas. Persigalvojęs Baklis atsiprašė ir nuėjęs 
koridoriumi susitiko su reporteriais. Taip, patvirtino jis, Heilio byla bus 
pristatyta šiandien popiet. Tiesą sakant, ketvirtą valandą rengiąs spaudos 
konferenciją ant teismo rūmų laiptų ir tuo laiku jau turėsiąs pareikštus 
oficialius kaltinimus. 


————— —(ŲWŲW—— 


Po priešpiečių Keravėjaus policijos valdybos viršininkas atsisėdo gale ilgo 
stalo ir nervindamasis suskato naršyti po savo aplankus. Jis vengė pažvelgti 
į didžiojo žiuri narius, kurie nerimaudami laukė savo pirmos bylos. 

— Prisistatykite pavarde! — subliuvo apygardos prokuroras. 

— Nolanas Ernhartas, Keravėjaus miesto policijos viršininkas. 

— Kiek turite bylų, viršininke? 

— Iš Keravėjaus mes turime penkias. 

— Išklausykime pirmąją. 

— Gerai, pasižiūrėkime, tvarka, — sumurmėjo užsikirsdamas 
viršininkas, rausdamasis po savo popierius. — Taip, pirma byla — Fedi- 
sono Biulovo, juodojo, dvidešimt penkerių, pagauto darant nusikaltimą 
Keravėjaus Grifino pašarų parduotuvės gilumoje balandžio 12-ą, antrą 
valandą paryčiui. Suveikė begarsė signalizacija, ir mes sučiupome jį viduje. 
Įsilaužta į kasos aparatą, taip pat buvo dingę kažkiek mineralinių trąšų. 
Mes aptikome pinigus ir prekes automobilyje, registruotame jo vardu 
ir pastatytame už parduotuvės. Kalėjime surašėme jo prisipažinimo tris 
puslapius, čia turiu kopijas. 

Baklis nerūpestingai vaikštinėjo po kambarį, visiems šypsodamasis. 

— Ir jūs norite, kad šis didysis žiuri pareikštų Fedisonui Biulovui 
oficialų kaltinimą pagal du punktus: pirmą — už įsilaužimą ir patekimą 
į komercinį pastatą, antrą — už svetimo turto užgrobimą stambiu mas- 
tu? — pagelbėjo jam Baklis. 

— Taip, sere, tikrai. 

— Dabar, didžiojo žiuri nariai, jūs turite teisę užduoti bet kokius 
klausimus. Tai jūsų posėdis. Bus klausimų? 

— Taip, ar jis anksčiau buvo teistas? — paklausė Mekas Loidas 
Krouvelas, bedarbis sunkvežimio vairuotojas. 

— Ne, — atsakė policijos viršininkas. — Nusižengė įstatymui pir- 
mąkart. 

— Geras klausimas, visada to klauskite, nes jeigu jie turi ankstesnį 
teistumą, mums gali prireikti pareikšti kaltinimus kaip recidyvistams, — 
pamokė Baklis. — Bus dar klausimų? Ne? Gerai. Šioje vietoje kas nors iš 
jūsų turi pasiūlyti, kad didysis žiuri pareikštų Fedisonui Biulovui oficialų 
kaltinimą. 

Tyla. Visi aštuoniolika sėdėjo nudūrę akis į stalą ir laukė, kad kuris 
nors kitas pasiūlytų. Baklis laukė. Tyla. Nuostabu, mąstė jis. Minkštaširdis 
didysis žiuri. Grupė nedrąsių žmogelių, bijančių pasisakyti. Liberalai. 
Kodėl jis negalėtų turėti kraujo trokštančių prisiekusiųjų, uoliai siūlančių 
pareikšti kaltinimus visiems už viską? 

— Ponia Goset, kaip seniūnė gal teiktumėtės pasiūlyti pirmoji? 

— Taigi aš siūlau, — atsiliepė ji. 

— Dėkoju jums, — linktelėjo Baklis. — Taigi balsuokim. Kiek iš 
jūsų už tai, kad Fedisonas Biulovas būtų apkaltintas pagal du punktus: už 
įsilaužimą ir patekimą į komercinį pastatą ir už svetimo turto užgrobimą 
stambiu mastu? Pakelkite rankas. 

Pakilo aštuoniolika rankų, ir Bakliui palengvėjo. 

Keravėjaus policijos viršininkas pristatė kitas keturias bylas. Jose 
kiekvienas kaltinamasis buvo tiek pat kaltas kaip ir Biulovas, tad vienbal- 
siai kiekvieno atžvilgiu pareikštas ir persiųstas į teismą oficialus kaltinimas. 
Baklis pamažu mokė didįjį žiuri, kaip veikti savarankiškai. Padėjo jiems 
pasijausti svarbiais, galingais ir slegiamais sunkios teisingumo naštos. Jie 
pradėjo smalsauti: | 

— Arjis turi ankstesnį teistumą? 

— Kiek laiko tai jam užtraukia? 

— Kada jis išeis į laisvę? 

— Pagal kelis punktus galime jį apkaltinti? 

— Kada jis bus teisiamas? 

— Ar jis dabar ne už grotų? 

Susitvarkius su penkiomis kaltinamosiomis išvadomis, sutartinai 
pareiškus penkis oficialius kaltinimus, didžiajam žiuri nekantraujant imtis 
kitos bylos, kad ir kokia ši būtų, Baklis nusprendė, kad nuotaika jau pri- 
brendusi. Tad atidarė duris ir pamojo įeiti Oziui, kuris stovėjo koridoriuje 
už durų, tyliai kalbėdamasis su vienu savo pavaduotoju ir stebėdamas 
reporterius. 

— Pirmiausia pristatykite Heilį, — šnibžtelėjo Baklis šerifui, kai 
juodu susitiko tarpduryje, o paskui garsiai kreipėsi į prisiekusiuosius: 

— Ponios ir ponai, štai šerifas Volsas. Neabejoju, daugelis jūsų jį pa- 
Žįsta. Jis pristatys kelias bylas. Kuri pirmoji, šerife? 

Ozis suskato vartyti savo popierius, pametė, ko ieškojo, ir galiausiai 
išpoškino: 

— Karlo Li Heilio. 

Prisiekusieji vėl nuščiuvo. Baklis įdėmiai visus stebėjo, norėdamas 
pamatyti, kaip jie reaguoja. Daugelis vėl įbedė akis į stalą. Visi tylėjo, kol 
Ozis rausėsi po aplanką, paskui atsiprašė ir išėjo atsinešti kito lagaminėlio. 
Mat nebuvo planavęs pirmiausia pristatyti Heilio bylą. 

Baklis didžiavosi mokąs skaityti iš prisiekusiųjų veidų jų mintis. 
Nuolatos stebėdamas juos per teismo procesus, tiksliai atspėdavo, ką 
kiekvienas galvoja. Ėmęsis kryžminės liudytojo apklausos, vis nenuleis- 
davo akių nuo prisiekusiųjų. Kartais klausinėdavo liudytoją stovėdamas 
priešais prisiekusiųjų atitvarą, ir žiūrėdavo į jų veidus, stebėdamas, kaip tie 
reaguoja į atsakymus. Po šimtų teismų procesų jis gerai gebėjo perprasti 
prisiekusiuosius, tad iškart sumojo dėl Heilio bylos sulauksiąs nemalo- 
numų. Penketas juodųjų įsitempė ir suįžūlėjo, lyg su džiaugsmu pasitiktų 
bylą ir neišvengiamus ginčus. Seniūnė, ponia Goset, atrodė ypač šven- 
teiviškai nusiteikusi, kol Ozis kažką sau murmėdamas sklaidė popierius. 
Daugelis baltųjų veidais niekuo neišsidavė, bet Mekas Loidas Krouvelas, 
tvirtai sudėtas pusamžis vyriškis, panašus į kaimietį, atrodė toks pat įžūlus 
kaip ir juodieji. Krouvelas atsistūmė su kėde nuo stalo ir nuėjo prie lango, 
žvelgiančio į šiaurinę teismo rūmų kiemo pusę. Baklis nepajėgė tikslai jo 
perprasti, bet suprato, kad iš Krouvelo galima tikėtis nemalonumų. 

— Šerife, kiek turite Heilio bylai liudytojų? — šiek tiek nervinda- 
masis paklausė Baklis. 

Ozis, liovęsis sklaidęs popierius, atsakė: 

— Na, hm, tik aš. Jeigu reikia, mes galime surasti dar vieną. 

— Gerai, gerai, — numojo Baklis. — Tik papasakokite mums apie 
bylą. 

Ozis atsilošė ant kėdės ir perkryžiavo kojas. 

— Po šimts, Rufusai, juk visi žino apie šį atvejį. Jau savaitę rodo per 
televiziją. 

— Tik pateikite mums faktus. 

— Faktus? Gerai, prieš savaitę Karlas Li Heilis, juodasis, trisdešimt 
septynerių, šaudė ir užmušė tokį Bilį Rėjų Kob3 ir tokį Pitą Vilardą, taip 
pat sužeidė teisėsaugos pareigūną, tokį Deveiną Lunį, kuris su amputuota 
koja tebeguli ligoninėje. Naudotasis ginklas — automatas M-16, turėtas 
nelegaliai, kurį mes paėmėme ir nustatėme ant jo pono Heilio pirštų at- 
spaudus. Turiu priesaika sutvirtintus savo pavaduotojo Lunio raštiškus 
parodymus, kuriais jis pareiškia, kad šaudęs žmogus — Karlas Li Heilis. 
Yra liudininkas, viską matęs savo akimis — Merfis, luošas ir smarkiai 
mikčiojantis žmogelis, kuris šluoja teismo rūmus. Jeigu pageidaujate, galiu 
jį Čia pristatyti. 

— Bus klausimų? — pertraukė Baklis. 

Prokuroras nervingai stebėjo prisiekusiuosius, o tie savo ruožtu 
nervingai stebėjo šerifą. Krouvelas stovėjo nugara į visus kitus, žvelgdamas 
pro langą. 

— Bus klausimų? — pakartojo Baklis. 

— Taip, — atsakė Krouvelas apsisukdamas ir piktai nužvelgdamas 
prokurorą, paskui Ozį. — Tuodu vaikinai, kuriuos jis nušovė, jie išprie- 
vartavo jo dukrytę, tiesa, šerife? 

— Taip. 

Krouvelas pamažu, narsiai, įžūliai perėjo per kambarį ir atsistojo 
kitame abiejų stalų gale. Pažvelgė žemyn į Ozį. 

— Jūs turite vaikučių, šerife? 

— Taip 

— Turite mergytę? 

— Taip. 

— Tarkime, ją išprievartavo, ir jums pateko į rankas žmogus, kuris tai 
padarė. Kaip pasielgtumėte? 

Ozis delsė, neramiai pažvelgdamas į Baklį, kurio sprandas tamsiai 
užraudo. 

— Negaliu ; tai atsakyti. 

— Taigi taip. Jūs atėjote priešais šį didįjį žiuri duoti parodymų, ar ne? 
Esate liudytojas, tiesa? Atsakykite į klausimą. 

— Nežinau, kaip aš pasielgčiau. 

— Nagi, šerife. Atsakykite mums sąžiningai. Pasakykite tiesą. Kaip 
jūs pasielgtumėte? 

Ozis pasijuto nepatogiai, sutriko, nepažįstamasis įpykdė jį. Mielai 
būtų pasakęs teisybę ir smulkiai paaiškinęs, kad su džiaugsmu iškastruotų, 
suluošintų ir užmuštų kiekvieną, kuris paliestų jo dukrytę. Bet negalėjo. 
Didysis žiuri, ko gero, sutiktų su juo ir atsisakytų apkaltinti Karlą Li. Ne 
tai, kad jis norėjo, jog Karlas Li būtų apkaltintas, bet žinojo esant būtina 
pareikšti oficialų kaltinimą. Suglumęs jis vėl pažvelgė į Baklį, kuris jau 
spėjo atsisėsti ir dabar prakaitavo. 

Krouvelas įsistebeilijo į šerifą su įkarščiu ir džiugiu pasitenkinimu 
advokato, ką tik pagavusio liudytoją aiškiai meluojant. 

— Nagi, šerife, — tyčiodamasis paragino jis, — mes visi klausomės. 

Pasakykite tiesą. Ką padarytumėte prievartautojui? Pasakykite mums. 
Nagi. 

Baklį bemaž apėmė panika. Garsiausia byla nuostabioje jo karjeroje 
štai tuojau bus pralaimėta, ir net ne teismo salėje, o didžiojo žiuri kamba- 
ryje, per pirmą raundą, smogus kažkokiam bedarbiui sunkvežimio vairuo- 
tojui. Apygardos prokuroras atsistojo, iš paskutiniųjų ieškodamas žodžių. 

— Liudytojas neprivalo atsakyti. 

Pasisukęs Krouvelas riktelėjo Bakliui: 

— Ojūs sėskitės ir užsičiaupkite! Mums neįsakinėsite! Jeigu panorė- 
sime, mes galime apkaltinti jus, juk taip? 

Baklis atsisėdo į vietą ir nematančiomis akimis pažvelgė į Ozį. Va- 
dinasi, visiems duoda toną Krouvelas. Per gudrus, kad sėdėtų didžiajame 
žiuri. Matyt, kažkas jam užmokėjo. Pernelyg daug išmano. Taip, didysis 
žiuri gali apkaltinti bet ką. 

Krouvelas atsitraukė ir sugrįžo prie lango. Kiti prisiekusieji sekė jį 
akimis, kol įsitikino, kad baigė savo išpuojį. 

— Jūs visiškai tikri, kad tai padarė jis, Ozi? — paklausė Lemoinas 
Freidis, netikras tolimas Gvenos Heili giminaitis. 

— Taip, mes tikri, — iš lėto atsakė Ozis, nenuleisdamas akių nuo 
Krouvelo. 

— Ir tu nori, kad mes pareikštumėme jam kaltinimą už ką? — pa- 
klausė ponas Freidis, ir šerifas aiškiai išgirdo jo balse susižavėjimą. 

— Pagal du punktus už tyčinę žmogžudystę sunkinančiomis aplin- 
kybėmis ir pagal vieną — už pasikėsinimą į teisėsaugos pareigūną. 

— Apie kokį terminą kalbi? — paklausė Barnis Flegsas, dar vienas 
juodasis. . 

— Tyčinė žmogžudystė itin sunkinančiomis aplinkybėmis užtraukia 
dujų kamerą. Pasikėsinimas į šerifo pavaduotoją užtraukia kalėjimą iki 
gyvos galvos be teisės būti lygtinai paleistam į laisvę. 

— Ir kaip tik to tu sieki, Ozi? — paklausė Flegsas. 

— Taip, Barni, aš sakau, kad šis didysis žiuri turėtų pareikšti ponui 
Heiliui oficialų kaltinimą. Tikrai. 

— Bus dar klausimų? — įsiterpė Baklis. 

— Nereikia taip skubinti, — atsiliepė Krouvelas, nusisukdamas nuo 
lango. — Manau, jūs, pone Bakli, stengiatės greičiau prastumti šią bylą, 

mus versdamas nuspręsti. Man tas nepatinka. Noriu šiek tiek daugiau ją 
aptarti. Taigi sėskitės, ir jeigu mums reikės, paprašysime jus pasisakyti. 

Baklis įniršęs nužvelgė jį ir dūrė pirštu: 

— Neprivalau sėstis ir neprivalau tylėti! — išrėkė jis. 

— Taip. Taip, privalote, — šaltai atrėmė Krouvelas, kandžiai šyp- 
telėdamas. — Antraip mes galime paprašyti jus išeiti, ar ne, pone Bakli? 
Galime paprašyti palikti šį kambarį, o jeigu atsisakysite, mes kreipsimės į 
teisėją. Jis tai privers jus pasišalinti, ar ne, pone Bakli? 

Rufusas taip ir liko stovėti sustingęs, be žado, apstulbintas. Juto 
skrandį spazmiškai trūkčiojant, kojas linkstant, bet nesijudino iš vietos 
lyg prišalęs. 


— Taigi, jeigu norėtumėte klausytis mus toliau svarstant, sėskite ir 


užsičiaupkite. 

Baklis atsisėdo greta nusenusio tvarkdario prie durų, kuris dabar 
pabudo. 

— Dėkui, — tarė Krouvelas. — Aš noriu, žmonės, užduoti jums 


klausimą. Kiek iš jūsų pasielgtų ar nepasielgtų taip pat, kaip pasielgė po- 
nas Heilis, jeigu kas nors išprievartautų jūsų dukterį ar galbūt žmoną, o ką 
pasakytumėt, jeigu tai būtų jūsų motina? Kiek? Pakelkite rankas. 

Septynios ar aštuonios rankos šovė aukštyn, ir Bakliui nusviro galva. 
Nusišypsojęs Krouvelas tęsė: 

— Žaviuosi jo poelgiu. Tam reikia drąsos. Tikiuosi, aš išdrįsčiau pa- 
sielgti kaip jis, nes Dievas žino, kad to norėčiau. Kartais žmogus tiesiog 
privalo padaryti tai, ką turi padaryti. Šis žmogus nusipelno apdovanojimo, 
ne kaltinamosios išvados. — Krouvelas pamažu vaikštinėjo apie stalus, 
mėgaudamasis dėmesiu. — Prieš balsuojant, paprašysiu jus viena. Pagal- 
vokite apie tą vargšę mergytę. Regis, ji dešimties. Pamėginkite įsivaizduoti 
ją tenai gulinčią, surištomis už nugaros rankomis, verkiančią, šaukiančią 
savo tėtuką. Ir pagalvokite apie tuos du niekšus, girtus, apsvaigusius nuo 
kvaišalų, paeiliui prievartaujančius, mušančius ir spardančius ją. Po šimts, 
jie dargi mėgino ją užmušti. Pagalvokite apie savo pačių dukterį. Padėkite 
ją į mažosios Heili vietą. Taigi, ar nepasakytumėte, kad jie daugmaž su- 
silaukė to, ko nusipelnė? Turėtumėme dėkoti Dievui, kad jie negyvi. Aš 
jaučiuosi saugesnis vien žinodamas, kad tų dviejų išsigimėlių jau nebėra, 
kad jie neprievartaus ir nežudys kitų vaikų. Ponas Heilis padarė mums 

didelę paslaugą. Tad neapkaltinkime jo. Išsiųskime namo pas savo šeimą, 
kur jam ir vieta. Jis — geras Žmogus, padaręs gerą darbą. 

Krouvelas baigė ir grįžo prie lango. Baklis baimingai jį stebėjo, ir kai 
įsitikino viską išsakius, atsistojo. 

— Sere, jūs baigėte? 

Atsakymo neišgirdo. 

— Gerai. Didžiojo žiuri ponios ir ponai, norėčiau paaiškinti kelis 
dalykus. Didžiojo žiuri paskirtis — ne nagrinėti bylą. Tam sudarytas 
teisminis prisiekusiųjų žiuri. Ponas Heilis sulauks teisingo teismo priešais 
dvylika sąžiningų ir nešališkų prisiekusiųjų, ir jeigu šie pripažins jį nekaltų, 
bus išteisintas. Bet dėl jo kaltės ar nekaltumo neturi būti sprendžiama 
didžiojo žiuri. Išklausę valstijos kaltinimo išdėstytos faktų versijos, turite 
nuspręsti, ar esama tvirtos galimybės, kad buvo padarytas nusikaltimas. 
Taigi aš jums pareiškiu, kad Karlas Li Heilis padarė nusikaltimą. Faktiškai 
tris nusikaltimus. Jis nužudė du žmones ir sužeidė dar vieną. Mes turime 
savo akimis mačiusių liudininkų. — Vaikščiodamas apie stalus, Baklis vis 
labiau kaito. Grįžo pasitikėjimas savimi. — Šio didžiojo žiuri pareiga — 
pareikšti Heiliui oficialų kaltinimą, ir jeigu jis nekaltas, gaus progą tai 
išsakyti teisme nagrinėjant bylą. Jeigu turėjo teisėtą motyvą padaryti tai, 
ką padarė, tegul įrodo teisme. Dėl to ir rengiami teismo procesai. Valstija 
kaltina jį padarius nusikaltimą, ir teisme privalo tai įrodyti. Jeigu jis turi 
kaip apsiginti ir galės įtikinti procese dalyvaujančius prisiekusiuosius, bus 
išteisintas, užtikrinu jus. Taigi tuo geriau jam. Bet šis didysis žiuri nepri- 
valo šiandien nuspręsti, kad ponas Heilis turėtų būti išlaisvintas. Tam bus 
kita diena, tiesa, šerife? 

Ozis linktelėjo: 

— Taip, tiesa. Didysis žiuri yra tam, kad pareikštų oficialų kaltinimą, 
jeigu pateikiama užtektinai įtikinamų faktų. Teisme dalyvaujantys prisi- 
ekusieji jo nenuteis, jeigu valstija nepajėgs įrodyti savo argumentų arba 
jisai sugebės gerai apsiginti. Bet didysis žiuri nesirūpina tokiais dalykais. 

— Ar didysis žiuri nori dar ką pasakyti? — neramiai paklausė Bak- 
lis. — Gerai. Laukiame pasiūlymų. 

— Aš siūlau, kad mes jo niekuo neapkaltintume! — sušuko Krou- 
velas. 

— Palaikau, — sumurmėjo Barnis Flegsas. 

Bakliui suvirpėjo keliai. Jis pabandė kalbėti, bet žodžiai nėjo iš bur- 
nos. Ozis nuslopino savo džiaugsmą. 

— Taigi turime pasiūlymą, kuris palaikytas, — paskelbė ponia Go- 
set. Visi, kurie „už“, pakelkite rankas. 

Pakilo penkios juodos rankos, kartu ir Krouvelo. Šeši balsai. Pasiū- 
lymas nepraėjo. 

— Ką toliau darome? — paklausė ponia Goset. 

Baklis greitai sumojo: 

— Kas nors turi pasiūlyti pareikšti ponui Heiliui oficialų kaltinimą 
pagal du punktus už tyčinę žmogžudystę itin sunkinančiomis aplinkybė- 
mis ir pagal vieną — už pasikėsinimą į teisėsaugos pareigūną. 

— Taigi siūlau, — atsiliepė vienas iš baltųjų. | 

— Palaikau, — pritarė kitas. 

— Visi, kurie „už“, pakelkite rankas, — paragino ponia Goset. — 
Suskaičiavau dvylika rankų. „Prieš“ — penkios, plius mano, taigi iš viso 
šešios. Dvylika prieš šešis. Ką tai reiškia? 

— Tai reiškia, kad Heilis buvo oficialiai apkaltintas, — išdidžiai at- 
sakė Baklis, pradėdamas vėl normaliai kvėpuoti, o į jo veidą grįžo spalva. 
Jis kažką pašnabždėjo sekretorei, paskui kreipėsi į didįjį žiuri: — Pada- 
rykime dešimties minučių pertrauką. Turime padirbėti dar maždaug prie 
keturiasdešimties bylų, tad prašyčiau ilgam nepasišalinti. Norėčiau jums 
priminti, apie ką šįryt jau kalbėjo teisėjas Nuzas. Tie svarstymai — itin 
konfidencialūs. Už šio kambario sienų jums visiškai nevalia kalbėti apie 
savo darbą... 

— Tuo jis mėgina pasakyti, — pertraukė prokurorą Krouvelas, — kad 
mes negalime niekam pasakoti, jog dar vienas balsas, ir kaltinimas, kurio 
taip siekė, nebūtų buvęs pareikštas. Ar ne tiesa, Bakli? 

Apygardos prokuroras skubiai paliko kambarį, trenkdamas durimis. 


———————(ŲUWŪ[bKb—-—— 


Supamas dešimčių televizijos kamerų ir reporterių, Baklis stovėjo ant pa- 
radinių teismo rūmų laiptų, mosikuodamas kaltinamųjų išvadų kopijomis 
ir pamokslaudamas, droždamas paskaitą, moralizuodamas, girdamas didįjį 
žiuri, pliekdamas nusikalstamumą ir savavaldžiautojus, smerkdamas Karlą 
Li Heilį. Surenkime teismą. Pasodinkime prisiekusiuosius. Tikrai jis bus 

nuteistas. Tikrai susilauks mirties bausmės. Prokuroras kalbėjo bjauriai, 
užgauliai, arogantiškai, teisuoliškai. Buvo pačiu savimi. Baklis, koks ir 
visada. Keli reporteriai pasišalino, bet jis ardėsi toliau. Aukštino save ir 
savo sugebėjimus kaltinti teisme, savo pasiekiamus devyniasdešimties, ne, 
devyniasdešimt penkis apkaltinamųjų nuosprendžių procentus. Reporte- 
rių minia pradėjo dar labiau retėti. Išjungta dar daugiau kamerų. O jis 
liaupsino teisėją Nuzą už išmintį ir teisingumą, sveikino Fordo apygardos 
prisiekusiųjų protą ir sveiką nuovoką. 

Galiausiai jis liko vienas. Visiems nusibodo, ir klausytojai išsiskirstė. 


' 


Stampas Sisonas, Klano Misisipės valstijoje Vyriausiasis 

Magas, sušaukė susirinkimą nedidelėje trobelėje vidur Netlso 

apygardos pušynų tankmės, du šimtai trisdešimt mylių į pietus 

nuo Fordo apygardos. Be apsiaustų, ritualų ar kalbų. Grupelė 
kukluksklano narių su ponu Fredžiu Kobu, velionio Bilio Rėjaus broliu, 
aptarinėjo įvykius Fordo apygardoje. Fredis anksčiau paskambino vienam 
draugui, o šis — Stampui ir suderino dėl susitikimo. 

Ar ten iš tiesų pareikštas tam nigeriui oficialus kaltinimas? Kobas 
nebuvo tikras, bet girdėjo bylą būsiant nagrinėjamą teisme į vasaros pa- 
baigą ar prasidedant rudeniui. Jam užvis labiausiai rūpėjo kalbos apie tai, 
kad tas nigeris pasiteisins nepakaltinamumu ir išsisuks. Taip neteisinga. 
Nigeris šaltakraujiškai nužudė jo brolį, suplanavęs šaudymą. Pasislėpė 
sandėliuke ir tykojo. Juk tai šaltakraujiška žmogžudystė, o dabar kalbama, 
kad jis išeis laisvėn. Ką galėtų Klanas dėl to padaryti? Šiais laikais daug kas 
globoja nigerius — NAACP, ACLU, begalė kitų kovos už pilietines teises 
grupuočių, taip pat teismai ir vyriausybė. Velniai rautų, baltieji visai netu- 
rėtų šansų, jeigu ne Klanas. Kas gi kitas žygiuos protestuodami ir užsistos 
baltuosius? Visi įstatymai palankūs nigeriams, o liberalūs, labai mylintys 
juos politikai vis leidžia naujus įstatymus, skriaudžiančius baltuosius žmo- 
nes. Kažkas juk turi juos užsistoti. Štai kodėl Fredis ir kreipęsis į Klaną. 

Ar tas nigeris kalėjime? Taip, ir su juo elgiamasi kaip su karaliumi. 
Mat ten jie turi šerifą nigerį, Volsą, ir šis mėgsta tą nigerį. Suteikia jam 

ypatingų privilegijų ir papildomos apsaugos. Šerifas — tai kita istorija. 
Kažkas sakė, kad Heilis šią savaitę už užstatą galėtų išeiti iš kalėjimo. Tai 
tik toks gandas. Vis dėlto tikimasi, kad Heilis neišeis. 

O kaip tavo brolis? Ar tikrai išprievartavo ją? Nesame tuo tikri, 
veikiausiai ne. Vilardas, tas kitas vyriokas, prisipažino prievartavęs, bet 
Bilis Rėjus — niekada. Jam užtenka moterų. Kodėl turėtų prievartauti 
nigeriūkštę? O jeigu taip ir padarė, baisaus čia daikto? 

Kas to nigerio advokatas? Brigansas, vietinis vaikinas Klantone. 
Jaunas, bet gana geras. Gina daug baudžiamųjų bylų ir turi neblogą repu- 
taciją. Laimėjo kelis žmogžudysčių procesus. Kai kuriems reporteriams jis 
pasakė, kad nigeris ginsis nepakaltinamumu ir išsisuks. 

Kas teisėjas? Dar nežinoma. Apygardos teisėjas — Balardas, bet 
kažkas sakė, kad jis nenagrinės bylos. Kalbama, kad nagrinėjimas bus per- 
keltas į kitą apygardą, tad nežinia, kas bus teisėjas. 

Sisonas ir kiti Klano nariai įdėmiai klausėsi šio bemokslio raudons- 
prandžio. Visiems patiko ta jo kalbos dalis apie NAACB, vyriausybę ir 
politikus, bet jie irgi buvo skaitę laikraščius ir sekę televizijos žinias, todėl 
žinojo, kad jo brolis susilaukė teisingo atpildo. Tačiau iš nigerio rankų. 
Tiesiog neįtikėtina. 

Šis atvejis teikė galimybių. Teismo procesas įvyks už kelių mėnesių, 
tad buvo laiko suplanuoti maištą. Dienos metu jie galėtų žygiuodami su 
baltais apsiaustais ir kaukėti smailais gobtuvais demonstruoti aplinkui 
teismo rūmus. Galėtų rėžti kalbas priverstai nenorom klausytis publikai ir 
puikuotis priešais televizijos kameras. Žiniasklaidai tai patiktų — nekęstų 
jų, bet mėgautųsi kivirčais, trukdymais palaikyti tvarką. O naktimis galėtų 
bauginti, degindami kryžius ir grasindami per telefoną. Taikinius surasti 
būtų nesunku ir nesukeliant įtarimų. Neišvengiamai pratrūktų smurtas. Jie 
žinojo, kaip jį galima išprovokuoti. Puikiai suvokė, kaip įpykusių nigerių 
minias paveiktų žygiuojančių baltaapsiausčių vaizdas. 

Fordo apygardoje būtų galima smagiai pasiausti, žaidžiant slėpynes 
ir kitus žaidimus, tokius kaip surask ir sunaikink, smok ir spruk. Yra 
laiko susiorganizuoti ir prisikviesti kovos draugus iš kitų valstijų. Kuris 
kukluksklanininkas norėtų praleisti tokias puikias akimirkas? O kas dėl 
naujų narių? Kaipgi, ši byla galėtų sukurstyti rasizmo liepsnas ir sutraukti 
nigerių nekentėjus iš miškų į gatves. Juk mūsų gretos praretėjusios. Heilio 
pavardė tikriems baltiesiems taptų nauju kovos šūkiu, telkimosi nuoroda. 

— Pone Kobai, ar galite mums parūpinti pavardes ir adresus to nige- 
rio, jo giminių, jo advokato ir prisiekusiųjų? 

Kobas kiek apmąstė šią užduotį. 

— Visų, išskyrus prisiekusiųjų. Jie dar neparinkti. 

— Kada žinosite jų pavardes? 

— Kad mane perkūnas, jei galėčiau pasakyti. Turbūt kai prasidės 
procesas. Ką galvojate daryti? 

— Dar nesame tikri, bet veikiausiai Klanas įsikiš. Mums reikia šiek 
tiek prasimankštinti raumenis, ir čia galėtų būti gera proga. 

— Galiu aš kuo padėti? — uoliai paklausė Kobas. 

— Žinoma, bet turite būti mūsų narys. 

— Mes tenai neturime Klano. Jau seniai visi išsilakstė. Mano senelis 
kadaise priklausė Klanui. 

— Norite pasakyti, kad žuvusiojo senolis buvo Klano narys? 

— Taip, išdidžiai atsakė Kobas. 

— K3 gi. Tokiu atveju privalome įsikišti. 

Negalėdami patikėti, kukluksklanininkai sukinkavo galvomis ir 
pasižadėjo keršyti. Paaiškino Kobui, kad jeigu jis galėtų surasti panašiai 
mąstančių ir motyvuotų draugų, kurie sutiktų prisijungti prie Klano, jie 
surengtų Fordo apygardos miškų gilumoje įspūdingas slaptas apeigas su 
didžiuliu degančiu kryžiumi ir visokiais kitais ritualais. Jis ir jo draugai 
būtų įšventinti kukluksklano nariais, pilnateisiais nariais. Būtų įsteigta 
Fordo apygardos Klano kuopelė. Ir jie visi susijungtų ir padarytų iš Karlo 
Li Heilio teismo proceso spektaklį. Šią vasarą Fordo apygardoje užkurtų 
tokį pragarą, kad bent kiek turintis sveiko proto prisiekusysis gerai pa- 
svarstytų, prieš išteisindamas nigerį. Tik tegul jis užverbuoja pustuzinį 
narių, ir bus paskirtas Fordo apygardos Klano kuopelės vadu. 

Kobas pasakė turįs užtektinai pusbrolių, kad galėtų suburti kuopelę. 
Iškeliavo namo svaigdamas iš jaudulio, kad tapo Klano nariu kaip ir jo 
senolis. 


Baklis šiek tiek nevykusiai apskaičiavo laiką. Ketvirtą popiet jo surengtas 
spektaklis žiniasklaidai nepateko į vakarinių žinių laidą. Džeikas per- 
junginėjo mažo nespalvoto televizoriaus savo kontoroje kanalus ir garsiai 

nusikvatojo, per televizijos tinklus neišgirdęs nei iš Memfio, nei iš Džek- 
sono, nei iš Tupelo jokių pranešimų apie pareikštus oficialius kaltinimus. 
Mintyse regėjo visą Baklio šeimą savo poilsio kambaryje prilipusią prie 
televizoriaus ekrano, sukinėjančią rankenėles ir karštligiškai ieškančią pa- 
matyti savąjį dievuką, o šis pats šaukia visiems patylėti. O paskui, septintą, 
po orų prognozės iš Iupelo, po paskutiniosios orų prognozės, jie pasitrau- 
kia iš kambario, palikdami jį vieną sėdėti atlošiamajame krėsle. 

Dešimtą vakaro Džeikas ir Karla, patogiai įsitaisę ant sofos, vėl laukė 
televizijos Žinių. Ir štai pagaliau jis — ant paradinių laiptų mosikuojantis 
popieriais ir šaukiantis it gatvės pamokslininkas, o 4-ojo kanalo reporteris 
veiksmo vietoje aiškina, kad tai Rufusas Baklis, apygardos prokuroras, 
kuris teisme kaltins Karlą Li Heilį, kai jau šiam pareikštas oficialus 
kaltinimas. Baisiai trumpai parodžiusi Baklį, kamera apsisuko į aikštę, 
suteikdama galimybę žiūrovams pamatyti nuostabią Klantono centro pa- 
noramą ir galiausiai sugrįžo prie reporterio, kuris dviem sakiniais pranešė, 
kad teismo procesas įvyks į vasaros pabaigą. 

— Jis bjaurus, — pakomentavo Karla. — Kam jam reikėjo sušaukti 
spaudos konferenciją, kad praneštų apie kaltinimus? 

— Juk prokuroras. O mes, gynybos advokatai, nekenčiame spaudos. 

— Jau tą pastebėjau. Mano sąsiuvinis su laikraščių iškarpomis spar- 
čiai pildosi. 

— Nepamiršk nusiųsti kopijas mamai. 

— O ant jų užrašysi jai savo autografą? 

— Tik už atlygį. O kaip dėl tavęs — už dyką. 

— Puiku. O jeigu prakiši bylą, atsiųsiu tau sąskaitą už iškarpas ir klijus. 

— Primenu tau, brangioji: niekada dar nepralaimėjau nužudymo 
bylos. Taigi rezultatas, galima sakyti, trys — nulis. 

Karla nuspaudė nuotolinio valdymo pultelio mygtuką, ir ekrane liko 
orų pranešėjas, bet garsas išnyko. 

— Žinai, kas man labiausiai nepatinka, kai teisme nagrinėjamos nu- 
žudymo bylos? — Ji nuspyrė nuo savo laibų, bronzinių, bemaž tobulų kojų 
pagalvėles. 

— Demonstruojamas kraujas, sužalojimai, kitos baisybės? 

— Ne. — Ji pasileido pečius siekiančius plaukus, kurie laisvai išdriko 
aplinkui ant sofos atkaltės. 

— Kad iš žmogaus, kad ir kokio menko, buvo atimta gyvybė? 

— Ne. — Karla vilkėjo jo senais, nuskalbtais oksfordiškais per visą 
priekį užsagstomais marškiniais, ir dabar įniko knebinėti sagas. 

— Persekiojantis vaizdinys nekalto žmogaus, kurio laukia dujų ka- 
mera? 

— Ne. — Ji palengva atsiseginėjo marškinius. Melsvai pilka šviesa, 
krintanti iš televizoriaus ekrano, skaisčiau blykstelėjo kambaryje, kai Žinių 
pranešėjas nusišypsojęs palinkėjo visiems labos nakties. 

— Jaunos šeimos baimė, kai mato savo tėvą įžengiant į teismo salę ir 
stojant prieš jo bendraamžius prisiekusiuosius? 

— Ne. — Marškiniai jau buvo atsagstyti, ir po jais rudos odos fone 
sublizgo plono, balto fluorescuojančio šilko juostelė. 

— Paslėptas mūsų teismų sistemos neteisingumas? 

— Ne. — Ji pamažu slinko bemaž tobulą bronzinę koją vis aukščiau 
sofos atkalte, kol pagaliau pasiekusi viršų ši nurimo. 

— Neetiška ir nesiskaitanti su priemonėmis taktika, naudojama farų 
ir prokurorų, stengiantis įkišti už grotų niekuo nekaltą žmogų? 

— Ne. — Ji staigiai atsegė šilko juostelę tarp dviejų kone tobulų 
krūtų. 

— Įkarštis, pyktis, netramdomų jausmų šėlsmas, dvasinės žmogaus 
pastangos kovoti iš paskutiniųjų, nežabota aistra? 

— Beveik. 

Marškiniai ir šortai nuskriejo per kambarį, užkliūdami tai už toršero, 
tai už kavos stalelio, o du kūnai susipynė giliai po pagalvėlėmis. Sena sofa, 
jos tėvų dovana, ant senovinių kietmedžio grindų trinksėjo ir girgždėjo. 
Maksas, mišrūnas, instinktyviai nubėgo koridoriumi stoti sargybon prie 
Hanos kambario durų. 


Haris Reksas Voneris buvo itin stambus storžievis advokatas, 
besispecializuojantis bjauriose skyrybų bylose ir nuolatos 
laikantis įkišęs už grotų kokį nors pašlemėką kaip nemokant; 
alimentų savo vaikams išlaikyti. Begėdiškas ir aršus, Fordo 
apygardoje savo paslaugomis turėjo didžiulę paklausą tarp besiskiriančių 

šalių. Gebėjo savo klientui padėti prisiteisti vaikus, namą, fermą, vaizdo 
magnetofoną, mikrobangų krosnelę, žodžiu, viską. Vienas turtingas fer- 
meris mokėjo Voneriui kažką panašaus į pastovią algą, kad sutrukdytų 
savo dabartinei žmonai nusamdyti jį kitoms skyryboms. Haris Reksas 
nukreipdavo savo baudžiamąsias bylas Džeikui, o šis persiųsdavo Hariui 
Reksui visas nemalonias skyrybų bylas, kurių buvo ėmęsis. Abu draugavo 
ir nemėgo kitų advokatų, ypač iš Salivano firmos. 

Antradienio rytą jis įgriuvo į kontorą ir suniurnėjo Etelei: 

— Džeikas yra? — Ir nudramblojo laiptų link, piktu žvilgsniu ragin- 
damas ją greičiau atsakyti. Ji linktelėjo, žinodama, kad verčiau neklausti, 
ar jis laukiamas. Jau anksčiau buvo ją iškeikęs. Kiekvieną buvo anksčiau 
iškeikęs. 

Dundant jam viršun, laiptai drebėjo. Įžengė į didįjį kabinetą padusęs. 

— Labryt, Hari Reksai. Kaip tau pavyko užkopti? 

— Kodėl neįsirengi kabineto apačioje? — griežtai paklausė stam- 
buolis, burna gaudydamas kvapą. 

— Tau reikia mankštos. Jeigu ne tie laiptai, jau svertum per tris 
šimtus svarų. 

— Dėkui. Žinai, aš ką tik iš teismo rūmų. Nuzas pageidauja, kad 
ateitum pas jį į kabinetą pusę vienuolikos, jeigu gali. Nori pasikalbėti su 
tavimi ir su Bakliu apie Heilį. Sutarti dėl laiko, kada kaltinamajam iš- 
klausyti oficialų kaltinimą, paskirti bylos nagrinėjimo datą ir visa kita. Jis 
paprašė mane tau perduoti. 

— Gerai. Nueisiu. 

— Turbūt girdėjai apie didįjį žiuri? 

— Be abejo. Čia po ranka turiu kaltinamosios išvados kopiją. 

Haris Reksas nusišypsojo. | 

— Ne, ne. Aš turiu omenyje balsavimą dėl kaltinamosios išvados. 

Džeikas sustingo ir smalsiai pažvelgė į draugą. Haris Reksas judėdavo 
po apygardą tyliais ir neaiškiais ratais it koks debesis. Buvo neišsenkantis 
šaltinis visokių gandų bei paskalų ir labai didžiavosi, skleisdamas vien tiesą 
— dažniausiai. Jis pirmasis sužinodavo bemaž apie viską. Hario Rekso 
legenda prasidėjo prieš dvidešimtį metų kartu su jo pirma prisiekusiųjų 
teisme ginta byla. Geležinkelio kompanija, kuriai jis iškėlė kelių milijonų 
ieškinį, atsisakė mokėti bent dešimt centų, ir po trijų bylos nagrinėjimo 

dienų prisiekusieji pasišalino tartis. Ilgai prisiekusiesiems negrįžtant su 
greitu palankiu kompanijai verdiktu, jos teisininkai sunerimo. Kai pasi- 
tarimas nusitęsė į antrą dieną, jie pasiūlė Hariui Reksui dvidešimt penkis 
tūkstančius dolerių, kad ginčas būtų taikiai sureguliuotas. Pademonstruo- 
damas geležinius nervus, jis pasiuntė juos velniop. O jo klientas norėjo 
paimti pinigus. Jis pasiuntė ir šį velniop. Dar po kažkiek valandų išvargę 
ir nusikamavę prisiekusieji grįžo į teismo salę. Ir paskelbė verdiktą, pagal 
kurį kompanija privalėjo sumokėti ieškovui šimtą penkiasdešimt tūkstan- 
čių. Haris Reksas parodė geležinkelio kompanijos teisininkams špygą, už- 
gauliai atsuko savo klientui nugarą ir nudrožė į „Best Western“ viešbučio 
barą. Pastatė visiems ten esantiems išgerti ir visą ilgą vakarą smulkiai 
aiškino sugėrovams, kaip būtent buvo išvedžiojęs prisiekusiųjų kambaryje 
pasiklausymo įrangą ir tiksliai žinojęs, ką šie nutars. Pasklido apie tai 
gandas, ir Merfis iš tikrųjų aptiko palei šildymo vamzdžius einančius į 
prisiekusiųjų kambarį kažkokius laidus. Tuo reikalu susidomėjo Valstijos 
advokatų kolegija, bet nieko daugiau nebuvo rasta. Nuo to laiko teisėjai 
dvidešimt metų įsakinėjo rūmų tvarkdariams patikrinti prisiekusiųjų 
kambarį, kai su nagrinėjama byla kaip nors būdavo susijęs Haris Reksas. 

— Iš kur žinai, kaip balsuota? — Kiekviename Džeiko ištartame 
skiemenyje nuskambėjo įtarumas. 

1 — Turiu savų šaltinių. 

— Gerai, tai kaip balsuota? 

— Dvylika prieš šešis. Vienu balsu mažiau, ir tu savo rankose ne- 
laikytum tos kaltinamosios išvados. 

— Dvylika prieš šešis, — pakartojo Džeikas. 

— Baklis vos nenumirė. Toks vyriokas, pavarde Krouvelas, baltasis, 
ėmėsi vadovauti, ir mažne įtikino užtektinai jų, kad tavo žmogui nebūtų 
pareikštas oficialus kaltinimas. 

— Pažįsti tą Krouvelą? 

— Prieš dvejus metus tvarkiau jo skyrybas. Jis gyveno Džeksone 
iki tol, kai jo žmoną išprievartavo kažkoks nigeris. Ji išprotėjo, ir juodu 
išsiskyrė. Po to ji persipjovė mėsiniu peiliu venas. Tada jis persikėlė į Klan- 
toną ir vedė kažkokią nevalyvą kaimietę. Ištvėrė su ja apie metus. Jisai 
sudirbo Baklį kaip mokinuką. Paliepė jam užsičiaupti ir atsisėsti. Gaila, 
kad to nemačiau. 

— Kalbi taip, lyg būtum matęs. 

— Ne. Tik turiu gerą šaltinį. 

— Ką? 

— Džeikai, liaukis. 

— Vėl vedžioji laidus po kambarius? 

— Visai ne. Tik klausausi. Tai geras ženklas, a? 

— Kas? 

— Tiek nedaug išsiskyrę balsai. Šeši iš aštuoniolikos balsavo, kad jis 
išeitų laisvėn. Penki nigeriai ir Krouvelas. Tai geras ženklas. Tik turėk tarp 
prisiekusiųjų kelis nigerius, ir verdiktas pakibs ore. Tiesa? 

— Ne taip lengva. Jeigu jis bus teisiamas šioje apygardoje, visai 
tikėtina, kad prisiekusieji bus vien baltieji. Čia taip įprasta, ir kaip pats 
žinai, tai visai nepažeis konstitucijos. Bet to, iš tavo žodžių panašu, lyg tas 
vyriokas būtų atsiradęs nežinia iš kur. 

— Kaip tik taip manė ir Baklis. Būtum matęs tą subingalvį. Išdidžiai 
vaikštinėja po teismo salę, pasirengęs visiems sveikinsiantiesiems dėl to- 
kio puikaus blykstelėjimo vakar vakare per televiziją dalyti autografus. Bet 
niekas nenori apie tai kalbėti, tad jis geba įsibrukti į kiekvieną pokalbį. Lyg 
koks vaikas, siekiantis dėmesio. 

— Švelniau. Ko gero, jis bus kitas mūsų gubernatorius. 

— Ne, jeigu prakiš su Heiliu. O jis turi prakišti, Džeikai. Parinksime 
gerus prisiekusiuosius, dvylika padorių ir ištikimų piliečių, o paskui pa- 
pirksime juos. 

— To negirdėjau. 

— Taip buvo visada. 

Kelios minutės po pusės vienuolikos Džeikas įžengė į teisėjo kabinetą už 
teismo salės ir šaltai paspaudė ranką Bakliui, Masgrouvui ir Ičebodui. Jie 
jau laukė jo. Nuzas pamojo jam į kėdę ir pats atsisėdo prie savo rašomojo 
stalo. 

— Džeikai, užtruksime tik kelias minutes. — Jis nužvelgė visus iš 
aukšto viršum tos savo ilgos nosies. — Norėčiau perskaityti Karlui Li 
Heiliui oficialų kaltinimą rytoj rytą, devintą. Jums nesudarys problemų? 

— Ne. Visai tinka, — atsakė Džeikas. 

— Rytą turėsime dar ir kitų kaltinimų, kuriuos reikės pareikšti, pa- 
skui dešimtą pradėsime nagrinėti įsilaužimo bylą. Tiesa, Rufusai? 

— Taip, sere. 

— Gerai. Dabar aptarkime pono Heilio bylos nagrinėjimo datą. 
Kaip žinote, kita Išvažiuojamojo teismo sesija čia prasidės rugpjūčio pa- 
baigoje, trečią pirmadienį, ir, neabejoju, nagrinėti numatytų bylų sąrašas 
bus toks pat ilgas kaip ir dabar. Dėl šios bylos pobūdžio ir, atvirai kalbant, 
dėl visuotinio dėmesio, manau, būtų geriausia, jeigu procesas prasidėtų 
kuo anksčiau, kiek įmanoma. 

— Kuo anksčiau, tuo geriau, — įsiterpė Baklis. 

— Džeikai, kiek jums reikės laiko pasirengti procesui? 

— Dviejų mėnesių. 

— Dviejų mėnesių! — pakartojo negalėdamas patikėti Baklis. — 
Kodėl taip ilgai? 

Džeikas nuleido jį negirdomis, tik.stebėjo Ičebodą pasitaisant skaito- 
muosius akinius ir sklaidant savo darbotvarkės kalendorių. 

— Ar galima tikėtis, kad bus paprašyta pakeisti bylos nagrinėjimo 
vietą? — paklausė teisėjas. 

— Taip. 

— Koks skirtumas, — pareiškė Baklis. — Mes pasieksime, kad jis 
bus nuteistas bet kur. 

— Pasitausokite tuos žodžius televizijos kameroms, Rufusai, — at- 
kirto Džeikas. 

— Ponai, na, nereikia, — ramino juodu Nuzas. — Kokių kitų ikiteis- 
minių prašymų galime tikėtis iš gynybos? 

Džeikas sekundėlę pagalvojo. 

— Bus ir kitų. 

— Galiu pasiteirauti apie tuos kitus? — Nuzo balse nuskambėjo 
šioks toks irzlumas. 

— Teisėjau, šiuo metu tikrai nesirengiu kalbėti apie gynybos taktiką. 
Mums vos ką tik pareikštas oficialus kaltinimas, ir aš dar nesu jo aptaręs 
su savo klientu. Mūsų neabejotinai laukia šioks toks darbas. 

— Kiek jums reikia laiko? 

— Dviejų mėnesių. 

— Juokaujate? — sušuko Baklis. — Kas čia per juokai? Valstija galė- 
tų kaltinti kad ir rytoj, teisėjau. Du mėnesiai — nerimta. 

Džeikas viduje užvirė, bet nieko neatsakė. Baklis nuėjo prie lango ir 
kažką murmėjo sau, negalėdamas patikėti tuo, ką išgirdo. 

Nuzas toliau tyrinėjo savo kalendorių. 

— Kodėl du mėnesiai? 

— Byla galėtų būti sudėtinga. 

Baklis nusijuokė, toliau kraipydamas galvą. 

— Vadinasi, galime tikėtis gynybos nepakaltinamumu? — paklausė 
teisėjas. 

— Taip, sere. Ir prireiks laiko, kol poną Heilį ištirs psichiatras. O pa- 
skui valstija, žinoma, norės, kad jo ekspertizę atliktų jos daktarai. 

— Suprantu. 

— Ir iki teismo mums gali iškilti kitų dalykų. Tai stambi byla, ir aš 
noriu užsitikrinti laiko, kad galėčiau deramai jai pasirengti. 

— Pone Bakli? — kreipėsi į prokurorą teisėjas. 

— Man vis tiek. Valstijai tai nesudaro skirtumo. Mes būsime pasi- 
rengę. Galėtume eiti į teismą kad ir ryt. 

Nuzas pasikrevezojo kažką kalendoriuje ir vėl pasitaisė skaitomuo- 
sius akinius, nusmukusius į pat nosies galą ir prilaikomus vietoje tik 
mažutės karpos, kaip tik išdygusios pačiame kumpume. Dėl nosies dydžio 
ir keistos galvos formos jo prakilnybei reikėjo specialiai sukonstruotų 
skaitomųjų akinių su itin ilgomis ienelėmis. Tačiau jis taip ir nenaudojo 
jų skaitymui nei kokiam kitam tikslui, kaip tik bergždžioms pastangoms 
nukreipti žmonių dėmesį nuo nosies dydžio ir pavidalo. Džeikas visada tai 
įtarė, bet stigo drąsos informuoti jo prakilnybę, kad juokingi, oranžinio at- 
spalvio rėmelių aštuonbriauniai stiklai, nukreipia dėmesį nuo visko kitko 
tiesiai į nosį. 

— Kiek laiko, numatote, truks bylos nagrinėjimas, Džeikai? — pa- 
klausė Nuzas. 

— Tris ar keturias dienas. Bet galėtų užtrukti ir tris dienas, kol bus 
atrinkti visi prisiekusieji. 

— Pone Bakli? 

— Matyt, maždaug tiek. Bet aš niekaip nesuprantu, kodėl reikia dvi- 
ejų mėnesių pasirengti bylos nagrinėjimui, kuris truks tris dienas. Manau, 
derėtų pradėti teismą anksčiau. 

— Nusiraminkite, Rufusai, — ramiai atrėmė Džeikas. — Televizijos 

kameros bus čia ir po dviejų ir net po trijų mėnesių. Apie jus nebus už- 
miršta. Galite duoti interviu, šaukti spaudos konferencijas, sakyti pamok- 
slus ir taip toliau. Kaip paprastai. Bet nesijaudinkite taip. Turėsite progą 
pasireikšti. 

Baklio akys susiaurėjo, veidas užraudo. Jis žengė tris žingsnius Džei- 
ko link. 

— Jeigu neklystu, pone Brigansai, per pastarąją savaitę jūs davėte kur 
kas daugiau interviu ir ilgiau stovėjote priešais kameras negu aš. 

— Žinau, ir jūs pavydite, ar ne? 

— Ne. Nepavydžiu, kameros man nerūpi... 

— Nuo kada? 

— Ponai, prašau jus, — pertraukė kivirčą Nuzas. — Nusimato ilgas, 
jaudinantis procesas. Tikiuosi, advokatai jame pasirodys kaip tikri pro- 
fesionalai. Taigi mano darbotvarkės kalendorius perpildytas. Vienintelis 
laisvas tarpas, kurį turiu — savaitė po liepos 22-os. Kaip jūs į tai? 

— Galime tą savaitę nagrinėti, — sutiko Masgrouvas. 

Džeikas nusišypsojo Bakliui ir pasklaidė savo kišeninį kalendorėlį. 

— Man tinka. 

— Puiku. Visi prašymai turi būti užregistruoti ir kiti ikiteisminiai 
dalykai sutvarkyti ne vėliau kaip iki pirmadienio, liepos 8-os. Rytoj devin- 
tą ryto kaltinamasis išklausys oficialų kaltinimą. Bus dar kokių klausimų? 

Džeikas atsistojo, paspaudė Nuzui, paskui Masgrouvui ranką ir išėjo. 

Po priešpiečių jis aplankė savo įžymųjį klientą kalėjime, Ozio ka- 
binete. Karlui Li kameroje jau buvo įteikta kaltinamosios išvados kopija. 
Savo advokatui jis turėjo kai kurių klausimų. 

— Kas tai yra žmogžudystė itin sunkinančiomis aplinkybėmis? 

— Blogiausias variantas. 

— Kokie dar yra? 

— Nužudymas dėl neatsargumo, paprasta žmogžudystė ir tyčinė 
žmogžudystė itin sunkinančiomis aplinkybėmis. 

— Kiek duoda už nužudymą dėl neatsargumo? 

— Dvidešimt metų. 

— O už paprastą žmogžudystę? 

— Nuo dvidešimt metų iki gyvos galvos. 


— O už žmogžudystę itin sunkinančiomis aplinkybėmis? 

— Dujų kamera. 

— Ką reiškia pasikėsinimas į pareigūną sunkinančiomis aplinky- 
bėmis? 

— Iki gyvos galvos. Be teisės būti paleistam į laisvę lygtinai. 

Karlas Li darsyk atidžiai perskaitė kaltinamąją išvadą. 

— Nori pasakyti, kad man duodama dvi dujų kameros ir kalėti iki 
gyvos galvos? 

— Pirma dar turi tave teisti. Beje, tai paskirta liepos 22-ą. 

— Po dviejų mėnesių! Kodėl taip ilgai? 

— Mums reikia laiko. Kažkiek užtruks, kol surasime psichiatrą, Kuris 
pasakys, kad tau buvo pasimaišęs protas. Paskui Baklis turės tave nusiųsti 
į Vitfildą, kad apžiūrėtų valstijos daktarai, ir jie visi pasakys, kad tuo metu 
tu nebuvai išprotėjęs. Tada mes įregistruosime prašymus, Bakslis — irgi, 
įvyks keletas jų svarstymų. 

— Niekaip negalima suorganizuoti anksčiau? 

— Mes nenorime anksčiau. 

— O jeigu aš noriu? — nukirto Karlas Li. 

Džeikas įdėmiai jį nužvelgė. 

— Kas per dalykas, didžiuokli? 

— Turiu išeiti iš čia, ir greitai. 

— Regis, sakei, kad kalėjime ne taip jau blogai. 

— Ne blogai, bet man reikia namo. Gvena be pinigų, neranda darbo. 
Lesteriui nemalonumai su žmona. Ji nuolat skambina, tad jis ilgai čia ne- 
beužsibus. O savo giminių man nesmagu prašyti pagalbos. 

— Bet jie juk padėtų, ar ne? 

— Gal vienas kitas. Visi turi savų problemų. Privalai ištraukti mane 
iš čia, Džeikai. 

— Klausyk, oficialiai kaltinimą tau pareikš rytoj rytą, devintą. Bylą 
numatyta nagrinėti liepos 22-ą, ir data nebus pakeista, nė nesvajok apie 
tai. Ar aš tau jau paaiškinau, kaip bus pareikštas kaltinimas? 

Karlas Li papurtė galvą. 

— Netruks nė dvidešimties minučių. Stosime prieš teisėją Nuzą di- 
džiojoje teismo salėje. Jis užduos kelis klausimus tau, paskui — man, viešai 
perskaitys kaltinamąją išvadą ir paklaus, ar gavai kopiją. Po to paprašys 
tave pareikšti, prisipažįsti ar neprisipažįsti kaltu. Kai atsakysi nesąs kaltas, 

jis paskirs bylos nagrinėjimo datą. Tu atsisėsi, o aš ir Baklis aršiai susirem- 
sime dėl tavo užstato. Nuzas atsisakys skirti tau susimokėti užstatą, ir tada 
būsi sugrąžintas į kalėjimą, kur liksi iki teismo. 

— O kas bus po teismo? 

Džeikas nusišypsojo. 

— Ne, tu po teismo neliksi kalėjime. 

— Pažadi? 

— Ne. Jokių pažadų. Turi klausimų dėl rytojaus? 

„— Ne. Sakyk, Džeikai, kiek jau tau sumokėjau? 

Džeikas delsė, nujausdamas nemalonumus. 

— Kodėl klausi? 

SIT Šiaip, mąstau. 

— Devynis šimtus ir raštelį. 

— Gvena neturi nė šimto dolerių. Sąskaitos neapmokėtos, trūksta 
namie maisto. Sekmadienį mane aplankiusi, ji valandą verkė. 

Panika sudarė dalį jos gyvenimo, reiškėsi iš prigimties, lėmė būdą. 
Tačiau Karlui Li ir taip buvo aišku, kad jie subankrutavę ir kad žmona 
išsigandusi. Jos giminės mažai ką padės, gal kokiomis savo išaugintomis 
daržovėmis, keliais baksais pienui ir kiaušiniams. O kalbant apie laidotu- 
ves ir gydymąsi ligoninėje, tai jais labai buvo galima kliautis. Buvo gera- 
širdžiai ir negailėdami aukojo laiką raudoms ir rypavimams, surengdavo 
tikrą spektaklį. Bet kai išties reikėdavo pinigų, jie išsilakstydavo į šalis kaip 
viščiukai. Iš jos giminių maža naudos, o ir jo ne ką geresni. 

Norėjo paprašyti Džeiką šimto dolerių, bet nusprendė palaukti, kol 
Gvena visiškai liks be cento. Tuomet bus lengviau išdrįsti. 

Džeikas sklaidė savo bloknotą ir laukė, kada Karlas Li paprašys pini- 
gų. Baudžiamųjų bylų klientai, ypač juodaodžiai, visada parašydavo atgal 
bent kiek jau sumokėto honoraro. Abejojo, ar kada nors matys daugiau 
nei tuos devynis šimtus dolerių ir nesirengė nė kiek iš jų sugrąžinti. Be to, 
juodaodžiai visada pasirūpina saviškiais. Ateis į pagalbą šeimos, prisidės 
bažnyčios. Niekas nebadaus. 

Kiek palaukęs, jis įsidėjo bloknotą ir aplanką į lagaminėlį. 

— Turi dar ko paklausti, Karlai Li? 

— Aha. Ką galiu rytoj pasakyti? 

— O ką nori pasakyti? 

— Noriu pasakyti teisėjui, kodėl nušoviau tuos vaikinus. Jie išprie- 
vartavo mano dukterį. Juos reikėjo nušauti. 

— Ir kaip tik tai rytoj nori paaiškinti teisėjui? 

— Aha. 

— Manai, jis tave paleis, kai tą viską paaiškinsi? 

Karlas Li tylėjo. 

— Klausyk, Karlai Li, tu nusamdei mane savo advokatu. Nusamdei, 
nes pasitiki manimi. Tiesa? Ir jeigu aš norėsiu, kad rytoj ką nors kalbėtum, 
taip ir pasakysiu tau. O jeigu ne — tylėk. Kai liepą būsi teisiamas, turėsi 
progą išdėstyti savo poziciją. Bet kol kas kalbėsiu tik aš. 

— Turi tokią teisę. 


— —W(| ——— 


Lesteris ir Gvena susodino berniukus ir Tonią į raudonąjį kadilaką ir 
nuvažiavo pas daktarą, gyvenantį šalia ligoninės. Mergytė išprievartauta 
prieš dvi savaites ir vaikščiojo šiek tiek šlubčiodama, o norėjo lakstyti ir 
laipioti laiptais lygiai su savo broliais. Bet motina ją priturėjo. Kojų ir 
sėdmenų sopulys jau beveik praėjo, tvarsčiai nuo riešų ir čiurnų praėjusią 
savaitę nurišti daktaro, žaizdos gražiai gijo. Tačiau marlė ir vata jos tarpu- 
kojyje liko. 

Mažame kambaryje ji nusirengė ir atsisėdo ant cerata pamušto stalo 
greta motinos. Gvena apkabinusi neleido jai sušalti. Daktaras dirstelėjo į 
jos burną ir pamasažavo smakrą. Paėmęs apžiūrėjo riešus ir čiurnas. Paskui 
paguldė ant stalo ir palietė tarpukojį. Mergytė sukliko ir įsikibo motinos, 
kuri palinko virš jos. 

Toniai vėl skaudėjo. 


Trečiadienį, penktą ryto, Džeikas gurkšnojo kavą savo kabi- 
nete, žvelgdamas pro stiklines balkono duris į tamsius teismo 
rūmus kitapus aikštės. Naktį miegojo su pertrūkiais, galiausiai 
prieš kelias valandas liovėsi kovojęs su nemiga ir paliko savo 
šiltą lovą, vildamasis žūtbūt surasti kažkokią bevardę Džordžijos bylą, 

kurioje, kaip jis tarėsi prisimenąs iš studentavimo laikų, buvo reikalaujama 
teisėjo leisti sumokėti užstatą itin sunkios žmogžudystės atveju, jeigu 
kaltinamasis anksčiau nebuvo teistas, turėjo apygardoje nuosavybę, pa- 
stovų darbą ir daug netoliese gyvenančių giminių. Bet jos nesurado. Užtat 
aptiko visą krūvą nesenų, gerai argumentuotų, aiškių, nedviprasmiškų 
Misisipės valstijos bylų, kuriose buvo paliekama visiškai teisėjo nuožiūrai 
atmesti kaltinamųjų prašymą dėl užstato. Toks buvo įstatymas, ir Džeikas 
dabar gerai jį žinojo, bet buvo būtina kuo nors remtis, dėstant savo argu- 
mentus Ičebodui. Baiminosi prašyti, kad Karlui Li būtų leista susimokėti 
užstatą. Baklis šūkaus, pamokslaus ir cituos tas nuostabias bylas, o Nuzas 
klausydamasis šypsosis, o paskui prašymo dėl užstato nepatenkins. Per 
patį pirmą susirėmimą Džeikui bus įspirta į uodegą. 

— Ankstyvas šįryt, mielasis, — pasveikino Dela, pildama savo mėgs- 
tamiausiam klientui kavą. 

— Bent esu čia. — Nuo tada, kai sužinojo apie kojos amputaciją, ke- 
lis rytus jis praleido neatėjęs į „Kavos barą“. Lunis buvo populiarus, todėl 
„Kavos bare“, kaip ir visame mieste, Heilio advokatui reiškėsi antipatija. 
Jis tai jautė ir stengėsi nekreipti dėmesio. 

Būtų reiškiama antipatajija bet kuriam advokatui, kuris gintų nigerį, 
nužudžiusį du baltuosius. 

— Turi minutėlę? — paklausė Džeikas. 

— Žinoma. — Dela apsidairė aplink. Penkiolika po penkių kavinukė 
dar nebuvo prisipildžiusi. Atsisėdusi mažutėje kabinoje priešais Džeiką, 
Dela įsipylė kavos. 

— Apie ką čia kalbama? — pasiteiravo jis. 

— Kaip paprastai. Apie politiką, žūklę, ūkininkavimą. Niekas ne- 
sikeičia. Jau dvidešimt vienerius metus čia dirbu, nešioju ant staliukų 
vis tą patį valgį tiems patiems žmonėms, o jie kalba vis apie tuos pačius 
dalykus. 

— Nieko nauja? 

— Heilis. Daug kalbama apie jį. Tik kai pasirodo pašaliečiai, kalbos 
pasisuka į tą patį, kaip visada. 

— Kodėl? 

— Mat, jeigu elgsies lyg ką žinotum apie tą bylą, koks nors reporteris 
išseks paskui tave laukan ir apipils klausimais. 


168 JOHN GRISHAM 


— Argi blogai, a? 

— Ne. Nuostabu. Dar niekada prekyba nėjo geriau. 

Džeikas nusišypsojo ir įsidėjo į kukurūzienę sviesto, paskui užsipylė 
kečupo. 

— O kaip tu žiūri į bylą? 

Ilgais, raudonais dirbtiniais nagais Dela pasikasė nosį ir papūtė į savo 
kavą. Moteris garsėjo stačiokiškumu, ir jis tikėjosi išgirsti tiesų atsakymą. 

— Jis kaltas. Užmušė juos. Aišku kaip dieną. Bet, po šimts, turi ge- 
riausią pasiteisinimą, kokį tik esu girdėjusi. Galima jį bent kiek užjausti. 

— Tarkim, tu sėdėsi tarp prisiekusiųjų. Kaltas ar nekaltas? 

Nenuleisdama akių nuo paradinių durų, ji pamoję kažkokiam nuo- 
latiniam klientui. 

— Na, instinktyviai atleisčiau kiekvienam, kuris nudėtų prievar- 
tautoją. Ypač tėvui. Bet, antra vertus, negalime leisti, kad žmonės stvertų 
ginklus ir vykdytų savo pačių teisingumą. Ar gali įrodyti, kad jis padarė 
pasimaišius protui? 

— Tarkim, galiu. 

— Tuomet aš balsuočiau, kad jis nekaltas, nors ir nemanau, jog buvo 
išprotėjęs. 

Ant sauso skrebučio jis užsitepė braškių džemo ir pritariamai link- 
telėjo. 

— Tačiau kaip dėl Lunio? — paklausė ji. — Jis mano draugas. 

— Tai įvyko atsitiktinai. 

— Ar to pakanka? 

— Ne. Nepakanka. Ginklas atsitiktinai neiššovė. Lunis buvo pašau- 
tas atsitiktinai, bet abejoju, ar to pakaktų gynybai. Ar nuteistum jį už tai, 
kad pašovė Lunį? 

— Galbūt, — lėtai atsakė ji. — Jis neteko kojos. 

„Kaip galėtų jis būti išprotėjęs, kai nušovė Kobą ir Vilardą, o sveikos 
nuovokos — kai pataikė Luniui“, — pagalvojo Džeikas, bet nepaklausė, 
tik pakeitė temą: 

— Kas apie mane kalbama? 

— Maždaug tą patį. Anądien kažkas paklausė, kur tu dingai, ir pri- 
dūrė, kad dabar, tapęs įžymybe, neberandi mums laiko. Girdėjau kažkiek 
murmant apie tave ir tą nigerį, bet šiaip gana ramu. Garsiai tavęs nekriti- 
kuos, aš niekam neleisiu. 

— Kokia tu miela. 

— Aš — bjauri ragana, ir tu tai žinai. 

— Ne. Tik stengiesi tokia būti. 

— Aha, na tai žiūrėk. — Ji iššoko iš kabinos ir aprėkė prie vieno sta- 
liuko fermerius, pamėginusius ją paprašyti, kad atneštų dar kavos. Džeikas 
baigė pusrytį vienas ir grįžo į kontorą. 

Kai pusę devynių atvyko Etelė, šaligatvyje prie užrakintų durų lūku- 
riavo du reporteriai. Įsekę paskui Etelę vidun, pareikalavo, kad jiems būtų 
leista pasimatyti su ponu Brigansu. Etelė neleido ir paprašė juos išeiti. 
Jie nesutiko, ir pakartojo reikalavimą. Išgirdęs apačioje triukšmą, Džeikas 
užsirakino duris. Tegul Etelė pati tvarkosi su jais. 

Stovėdamas prie kabineto lango, jis matė prie tarnybinių teismo rūmų 
durų įsikuriant televizininkų brigadą su savąja aparatūra. Nusišypsojo pa- 
jutęs kraujyje nuostabų adrenalino antplūdį. Jau regėjo save televizoriaus 
ekrane per vakarines žinias žvalų, griežtą, dalykišką Žengiantį per gatvę, 
lydimą reporterių, maldaujančių tarti bent kelis žodžius, bet komentarų 
nesulaukiančių. O kol kas tik pareikštas oficialus kaltinimas. Galima 
įsivaizduoti, kas dėsis per bylos nagrinėjimą! Aplinkui visur televizijos 
kameros, reporteriai šūkauja klausimus, antraštės pirmuosiuose laikraščių 
puslapiuose, galbūt ir žurnalų viršeliuose. Vienas Atlantos laikraštis tai pa- 
vadino sensacingiausia žmogžudyste Pietuose per pastaruosius dvidešimtį 
metų. O jis ėmęsis jos už dyką — beveik. 

Dar kiek palaukęs, Džeikas pertraukė barnį apačioje ir šiltai pasvei- 
kino reporterius. Etelė pasislėpė konferencijų salėje. 


— Galėtumėte atsakyti į kelis klausimus? — paklausė vienas iš 
reporterių. 

— Ne, — mandagiai atrėmė Džeikas. — Turiu susitikti su teisėju 
Nuzu. 

— Tik porą klausimų? 


— Bet trečią popiet vyks spaudos konferencija. — Džeikas atidarė 
duris, ir reporteriai išsekė paskui jį į šaligatvį. 

— Kur ji vyks? 

— Mano kontoroje. 


— Apie ką bus kalbama? 
— Apie bylą. 

Džeikas pamažu nuėjo per gatvę ir trumpa įvaža prie teismo rūmų, 
pakeliui atsakinėdamas į klausimus. 

— Ar ponas Heilis dalyvaus spaudos konferencijoje? 

— Taip, kartu su savo šeima. 

— Mergaitė irgi? 

— Taip, ji bus. 

— Ar ponas Heilis atsakinės į klausimus? 

— Galbūt. Aš dar nenusprendžiau. 

Džeikas palinkėjo geros dienos ir dingo teismo rūmuose, palikdamas 
reporterius šnekučiuotis ir spėlioti apie spaudos konferenciją. 

Baklis įžengė į teismo rūmus pro didžiules medines paradines duris, 
kažkodėl nesukeldamas aplinkui save šurmulio. Jis tikėjosi, kad lauks bent 
pora televizijos kamerų ir nusivylė sužinojęs, kad visos susitelkusios prie 
tarnybinių durų, kur greitomis būtų galima pagauti į objektyvus kalti- 
namąjį. Ateityje ir jam reikės naudotis tarnybiniu įėjimu iš kitos rūmų 
pusės. 

Teisėjas Nuzas pastatė automobilį šalia priešgaisrinio hidranto prie- 
šais paštą ir nukepėstavo rytiniu aikštės šaligatviu, per teismo rūmų kiemą 
ir įnėrė į pastatą. Jis irgi nepritraukė niekieno dėmesio, neskaitant kelių 
smalsių žvilgsnių. 

Ozis, atsargiai žvelgdamas pro kalėjimo fasado langą, stebėjo auto- 
mobilių aikštelėje Karlo Li laukiančią minią. Šerifui toptelėjo dar viena 
gudrybė pasinaudoti tarnybinėmis durimis iš kitos pusės, bet jis tuojau pat 
nuvijo šią mintį iš galvos. Jo įstaiga sulaukė dėl Karlo Li bent dviejų de- 
šimčių grasinimų mirtimi, ir į kelis Ozis pažiūrėjo rimtai. Buvo konkretūs, 
su nurodytomis datomis ir vietomis. Bet daugelis — tik bendro pobūdžio, 
grasinimai mirtimi, kokių pasitaiko kasdien. O juk dar tik pareiškiamas 
oficialus kaltinimas. Pagalvojo, kas dėsis per patį bylos nagrinėjimą, ir kaž- 
ką sumurmėjo Mosui Jaunesniajam. Uniformuotų pareigūnų apsuptyje 
Karlas Li nuvesdintas šaligatviu pro žiniasklaidos atstovų būrį ir įsodintas 
į nusamdytą nedidelį autofurgoną su laiptukais gale. Įkandin jo sulipo šeši 
šerifo pavaduotojai ir vairuotojas. Lydimas trijų naujausių patrulinių Ozio 
automobilių, furgonas nurūko teismo rūmų link. 

Devintai ryto Nuzas buvo paskyręs išklausyti bent dešimtį oficialių 
kaltinimų, tad įsimuistęs į krėslą prie katedros jis kilnojo aplankus, kol 

surado tą, kuriame buvo kaltinamoji išvada dėl Heilio. Metęs žvilgsnį į 
pirmą teismo salės eilę, pamatė rūškaną grupę įtartinos išvaizdos vyrų, 
kuriems tuojau turės būti pareikšti oficialūs kaltinimai. Viename tolima- 
jame pirmos eilės gale sėdėjo kažkoks surakintas antrankiais kaltinamasis 
su dviem šerifo pavaduotojais iš abiejų šonų, o Brigansas šnabždėjo jam į 
ausį. Tikriausiai tas ir bus Heilis. 

Nuzas atvertė vieną raudoną teisminį aplanką ir pasitaisė ant nosies 
skaitomuosius akinius, kad šie netrukdytų skaityti. 

— „Valstija prieš Karlą Li Heilį“, byla numeris 3889. Gal malonės 
ponas Heilis išeiti į priekį? 

Antrankiai nuimti, ir Karlas Li nusekė paskui savo advokatą prie 
katedros, kur abu sustojo, žvelgdami viršun į jo prakilnybę, kuris tylomis 
nervingai peržvelginėjo aplanke kaltinamąją išvadą. Teismo salė nuščiuvo. 
Baklis atsistojo iš savo vietos ir pasipūtęs lėtai nužirgliojęs sustojo kelios 
pėdos priešais kaltinamąjį. Keli dailininkai greitomis škicavosi į bloknotus 
vykstančią sceną. 

Džeikas piktai sužioravo į Baklį. Šiam nebuvo jokio reikalo stovėti 
priešais katedrą, kol jo ginamajam bus skaitoma kaltinamoji išvada. Apy- 
gardos prokuroras vilkėjo savo geriausiu trijų dalių poliesteriniu kostiumu. 
Kiekvienas plaukas ant didžiulės jo galvos rūpestingai sušukuotas ir su- 
glaistytas. Atrodė kaip koks evangelistas televizijoje. 

Priėjęs prie Baklio Džeikas pašnabždėjo: 

— Dailus kostiumas, Rufusai. 

— Dėkui, — atsakė šis, užkluptas šiek tiek netikėtai. 

— Ar tamsoje švyti? — pasidomėjo Džeikas ir nusisuko į savo 
klientą. 

— Jūs — Karlas Li Heilis? — paklausė teisėjas. 

— Taip. 

— Ponas Brigansas — jūsų advokatas? 

— Taip. 

— Čia turiu kopiją kaltinamosios išvados jūsų atžvilgiu, pareikštos 
didžiojo žiuri. Ar jūs irgi gavote jos kopiją? 

— Taip. 

— Perskaitėte ją? 

— Taip. 

— Aptarėte su savo advokatu? 

— Taip. 

— Suprantate ją? 

— Taip. 

— Gerai. Pagal įstatymą privalau ją perskaityti jums viešame 
teisme. — Nuzas atsikrenkštė. — Misisipės valstijos didžiojo žiuri prisi- 
ekusieji, pašaukti iš dorų ir įstatymus gerbiančių Fordo apygardos piliečių, 
deramai atrinkti, įtraukti į žiuri sudėtį, prisaikdinti ir nurodytosios apy- 
gardos, ir anksčiau minėtosios valstijos pavesti ir įgalioti aiškintis, patvir- 
tindami priesaika Misisipės valstijos vardu pareiškia, kad Karlas Li Heilis, 
gyvenantis minėtose apygardoje ir valstijoje, priklausantis šio teismo 
jurisdikcijai, pažeisdamas įstatymus ir sąmoningai nusikalsdamas, pikta- 
vališkai ir iš anksto apgalvojęs šovė į du žmones, Bilį Rėjų Kobą ir Pitą 
Vilardą, ir juos nužudė, taip pat pašovė, kėsindamasis nužudyti, Deveiną 
Lunį, teisėsaugos pareigūną, šitaip tiesiogiai nusižengdamas Misisipės 
valstijos įstatymų kodeksui, tuo sudrumsdamas ramybę ir padarydamas 
žalą Misisipės valstijos orumui. Ši nutartis tikra. Pasirašyta: Lavernė 
Goset, didžiojo žiuri seniūnė. — Nuzas padarė pauzę atsikvėpti. — Ar 
suprantate jums pareikštus kaltinimus? 

— Taip. 

— Ar suprantate, kad jeigu teisme būsite pripažintas kaltu, jūsų lauks 
mirties bausmė dujų kameroje, Parėmeno sunkiųjų darbų kalėjime? 

— Taip. 

— Pareiškiate esąs kaltas ar nekaltas? 

— Nekaltas. 

Nuzas pasklaidė savo kalendorių, o žiūrovai įdėmiai stebėjo. Repor- 
teriai užsirašinėjo į bloknotus. Dailininkai sutelkė dėmesį į pagrindinius 
veikėjus, įskaitant Baklį, kuris stengėsi įsikomponuoti į piešinį ir stovėjo 
šonu, leisdamas save matyti profiliu. Jis labai troško ką nors pasakyti. 
Paniekinamai raukėsi į Karlo Li pakaušį, lyg nekantrautų greičiau pa- 
spirginti šį žudiką. Pasipūtęs nuėjo prie stalo, kur sėdėjo Masgrouvas, ir 
abu reikšmingai pasišnabždėjo. Paskui nužygiavo skersai salės ir suskato 
patylom kalbėtis su vienu iš raštininkų. Po to grįžo prie katedros, kur 
nejudėdamas greta savo advokato stovėjo kaltinamasis. Džeikas perprato 
Baklio vaidybą ir labai stengėsi jos nematyti. 

— Pone Heili, — suspigo Nuzas, — jūsų byla paskiriama nagrinėti 
liepos 22-ą, pirmadienį. Visus ikiteisminius prašymus ir reikalus privalu 
užregistruoti iki birželio 24-os ir išspręsti iki liepos 8-os. 

Karlas Li ir Džeikas linktelėjo. 

— Dar kas nors? 

— Taip, jūsų prakilnybe, — sududeno Baklis — tiek garsiai, kad jį 
girdėtų ir reporteriai rotondoje, — valstija prieštarauja bent kokiems šio 
kaltinamojo reikalavimams leisti susimokėti užstatą. 

Sugniaužęs kumščius, Džeikas mažne išrėkė: 

— Jūsų prakilnybe, kaltinamasis dar neprašė dėl užstato. Ponas 
Baklis, kaip paprastai, susipainiojo procedūros dalykuose. Jis negali prie- 
štarauti reikalavimui, kol šis dar nepareikštas. Būtų turėjęs to išmokti 
teisės fakultete. 

Nors ir įgeltas, Baklis tęsė: 

— Jūsų prakilnybe, ponas Brigansas visada prašo dėl užstato, todėl 
neabejoju, kad paprašys ir šiandien. Valstija priešinsis bet kokiam tokiam 
reikalavimui. 

— Gerai, kodėl jūs nepalaukiate, kol jis paprašys? — Nuzo balse nu- 
skambėjo prokuroro atžvilgiu irzlumo gaidelė. 

— Na, ką gi, — iškošė pro dantis Baklis ir užraudęs piktai nužvelgė 
Džeiką. 

— Ar ketinate prašyti dėl užstato? — paklausė Nuzas. 

— Ketinau deramu laiku, bet kol sulaukiau progos, ponas Baklis įsi- 
terpė su savo vaidyba... 

— Nekreipkite dėmesio į Baklį, — pertraukė teisėjas. 

— Žinau, teisėjau, jis tik susimaišė. 

— Dėl užstato, pone Brigansai? 

— Taip, ketinau paprašyti nustatyti jo dydį. 

— Taip ir maniau ir jau svarsčiau, ar šioje byloje turėtų būtų lei- 
džiama susimokėti užstatą. Kaip žinote, tai priklauso grynai mano nuo- 
žiūrai, o aš niekaip neleisiu susimokėti užstatą tyčinės žmogžudystės itin 
sunkinančiomis aplinkybėmis byloje. Man neatrodo, kad šiuo atveju būtų 
galima kabėti apie išimtį. 

— Norite pasakyti, kad jau nusprendėte nepatenkinti prašymo dėl 
užstato? 

— Taip. 

Džeikas gūžtelėjo pečiais, pasidėdamas ant stalo aplanką su popieriais. 

— Pakankamai aišku. 

— Bus dar kas nors? — paklausė Nuzas. 

— Ne,jūsų prakilnybe, — atsakė Džeikas. 

Baklis tylomis papurtė galvą. 

— Gerai, pone Heili, taigi šiuo įsakoma iki teismo jums likti Fordo 
apygardos priežiūroje. Galite eiti. 

Karlas Li sugrįžo į priekinę eilę, kur jo laukė su antrankiais šerifo 
pavaduotojas. Džeikas atsidarė lagaminėlį ir jau kimšo vidun aplankus ir 
šiaip popierius, kai Baklis nutvėrė jį už rankos. 

— Pigus išpuolis, Brigansai, — iškošė pro dantis apygardos pro- 
kuroras. 

— Pats užsiprašėte, — atkirto Džeikas. — Ir paleiskite mano ranką. 

Baklis paleido. 

— Man tai nepatinka. 

— Ką padarysi, didžiuokli. Nereikėjo tiek daug kalbėti. Plepiai nu- 
svyla. 

Baklis, trimis coliais aukštesnis ir penkiasdešimčia svarų sunkesnis 
už Džeiką, vis labiau irzo. Apsišaudymas kandybėmis pritraukė dėmesį, 
ir tarp jųdviejų atsistojo vienas šerifo pavaduotojas. Pamerkęs Bakliui, 


Džeikas paliko teismo salę. 


Antrą į Džeiko kontorą pro užpakalines duris įžengė visas Heilių klanas, 
vadovaujamas dėdės Lesterio. Džeikas pasitiko juos nedideliame kabinete 
apačioje greta konferencijų salės. Jie pasikalbėjo apie spaudos konfėrenci- 
ją. Po dvidešimties minučių pro tas duris iš kiemo pusės lyg niekur nieko 
Įėjo Ozis ir Karlas Li. Džeikas nuvedė juodu į kabinetą, kur Karlas Li 
susitiko su visa savo šeima. Ozis ir Džeikas tyliai pasišalino. 

Spaudos konferencija buvo kruopščiai surežisuota. Džeikas pats 
stebėjosi, kaip sugeba manipuliuoti žiniasklaida ir kaip ta mielai leidžiasi 
manipuliuojama. Jisai sėdėjo vienoje ilgo konferencijų stalo pusėje, o už 
nugaros stovėjo trys Heilių berniukai. Gvena — jam iš kairės, Karlas 
Li — iš dešinės, laikydamas ant kelių Tonią. 

Teisininkų etika draudė atskleisti vaiko, išprievartavimo aukos, ta- 
patybę, bet Tonia — kitoks atvejis. Per tėtuką jos vardas, veidas ir amžius 
buvo gerai žinomi. Ji jau buvo atskleista visuomenei, ir Džeikas norėjo, 
kad ją, vilkinčią geriausia sekmadienine suknele, matytų ir fotografuotų 
laikomą savo tėtuko ant kelių. Būsimi prisiekusieji, kad ir kur jie būtų bei 
gyventų, stebės. 

Reporteriai susikimšo į salę, kurioje visi netilpo, dalis grūdosi 
koridoriuje ir nusitęsė iki priimamojo, kur Etelė šiurkščiai jiems įsakė 
palikti ją ramybėje. Vienas šerifo pavaduotojas saugojo paradines duris, 
du kiti sėdėjo ant kiemo laiptukų. Šerifas Volsas ir Lesteris, jausdamiesi 
nepatogiai, stovėjo už Heilių ir jų advokato nugarų. Priešais Džeiką ant 
stalo išrikiuoti mikrofonai, šiltoje televizijos prožektorių šviesoje tarškėjo 
kameros, žybsėjo fotoaparatų blykstės. 

— Turiu tarti keletą įžanginių žodžių, — pradėjo Džeikas. — Pirma, 
į visus klausimus atsakinėsiu aš. Nė vieno klausimo negalima adresuoti 
Heiliui ar bet kuriam iš šeimos narių. Jeigu jis bus ko nors paklaustas, 
nurodysiu neatsakyti. Antra, norėčiau pristatyti jo šeimą. Man iš kairės 
sėdi jo žmona, Gvena Heili. Už mūsų stovi jo sūnūs, Karlas Li Jaunes- 
nysis, Džarvis ir Robertas. Už berniukų — pono Heilio brolis, Lesteris 
Heilis. — Džeikas padarė pauzę ir nusišypsojo Toniai. — Ant savo tėčio 
kelių — Tonia Heili. O dabar atsakysiu į klausimus. 

— Kas šįryt įvyko teisme? 

— Ponas Heilis išklausė oficialų kaltinimą, pareiškė nesąs kaltas, ir jo 
byla paskirta nagrinėti liepos 22-ą. 

— Tarp jūsų ir apygardos prokuroro kilo kivirčas? 

— Taip. Po to, kai buvo pareikštas kaltinimas, ponas Baklis prisi- 
artino, sugriebė mane už rankos ir atrodė lyg rengtųsi smogti, bet įsikišo 
šerifo pavaduotojas. |, 

— Kokia kivirčo priežastis? 

— Kilus įtampai ponas Baklis linkęs palūžti. 

— Jūs ir ponas Baklis — draugai? 

— Ne. 

— Byla bus nagrinėjama Klantone? 

— Gynyba pateiks prašymą perkelti nagrinėjimo vietą kitur. Tai nu- 
spręs teisėjas Nuzas. Iš anksto nepranašauju kaip. 

— Galėtumėte apibūdinti, kaip tai paveikė Heilių šeimą? 

Džeikas minutėlę pagalvojo, o kameros toliau sukosi. Jis žvilgtelėjo į 
Karlą Li su Tonia ant kelių. 

— Jūs matote labai mielą šeimyną. Prieš dvi savaitės gyvenimas jai 
buvo malonus ir paprastas. Darbas popieriaus fabrike, šiek tiek pinigų 
banke, saugumo ir pastovumo jausmas, kas sekmadienį visi drauge eidavo 
į bažnyčią, žodžiu, vienas kitą mylinti šeima. O paskui du girti, apsvaiginę 
kvaišalais pašlemėkai siaubingai, žiauriai nuskriaudė tą dešimtmetę mer- 
gytę — vienas Dievas težino, kas juos tam pastūmėjo. Jie papiktino mus, 
privertė visus pasijausti baisiai. Tie valkatos sugriovė jos gyvenimą, jos 
gimdytojų ir visos šeimos laimę. Jos tėvui to buvo per daug. Jis neišlaikė. 
Pratrūko. O dabar sėdi už grotų, laukdamas teismo, ir perspektyvoje gresia 
dujų kamera. Praradęs darbą. Be pinigų. Kaltas visų akyse. Galbūt vaikams 
bus lemta užaugti be tėvo. Motina dabar privalo susirasti darbą, kad pa- 
jėgtų juos išlaikyti. Turės maldauti ir skolintis iš draugų bei giminių, kad 
šeima galėtų pragyventi. Atsakau į jūsų klausimą, sere: šeima suniokota ir 
išardyta. 

Gvena tyliai pravirko, ir Džeikas padavė jai nosinę. 

— Ar jūs leidžiate suprasti, kad gynyba bus grindžiama nepakalti- 
namumu? 

— Taip. 

— Faktiškai bus teisinamasi, kad jūsų klientas veikė pasimaišius 
protui? 

— Taip. 

— Galite tai įrodyti? 

— Spręsti bus palikta prisiekusiesiems. Mes pristatysime jiems psi- 
chiatrijos srities ekspertus. | 

— Ar jau konsultavotės su tais ekspertais? 

— Taip, — pamelavo Džeikas. 

— Gal juos įvardytumėte mums? 

— Ne, šiame etape tai būtų netinkama. 

— Mes girdėjome gandų, kad ponui Heiliui grasinama mirtimi. 
Galėtumėte patvirtinti? 

— Grasinimai ponui Heiliui, jo šeimai, šerifui, teisėjui, bemaž vi- 
siems su šia byla susijusiems, tęsiasi. Nežinau, kiek jie rimti. 

Karlas Li, plekšnodamas Tonios koją, nematančiomis akimis ste- 
beilijo į stalą. Atrodė išsigandęs, keliantis gailestį, reikalingas atjautos. 
Jo berniukai irgi atrodė išsigandę, bet gavę griežtus įsakymus stovėjo 
įsitempę, bijodami pajudėti. Karlas Li Jaunesnysis, vyresnėlis, penkiolikos 
metų — už Džeiko, Džarvis, vidurinysis ir trylikametis — už savo tėtu- 
ko, o Robetas, vienuolikmetis — už motinos. Visi vilkėjo tokiais pačiais 
tamsiai mėlynais kostiumas su baltais marškiniais ir mažutėmis rudomis 
varlikėmis. Roberto kostiumas, kadaise nešiotas Karlo Li Jaunesniojo, 
paskui — Džarvio, atrodė šiek tiek daugiau padėvėtas nei kiti du. Bet 
buvo švarus, dailiai išlygintas, rankogaliai ir kelnių atvartai nenubrizgę. 
Berniukai atrodė šauniai. Kaip galėtų koks nors prisiekusysis balsuoti, kad 
tie vaikai gyventų be tėvo? 

Spaudos konferencija nusisekė. Jos fragmentai transliuoti per visos 
šalies televizijos tinklus ir vietines stotis, tiek vakarinėse, tiek pusiaunakčio 
žiniose. Ketvirtadienio laikraščiai pirmuosiuose puslapiuose išspausdino 
visų Heilių ir jų advokato nuotraukas. 


Švedė per dvi savaites, kurias jos vyras buvo Misisipėje, skam- 

bino jam kelis kartus. Nepasitikėjo juo. Mat turėjo tenai senų 

draugužių, apie kurias jai buvo prisipažinęs. Kassyk, kai ji pa- 

skambindavo, Lesterio nebūdavo netoliese, ir Gvena melavo 
aiškindama, kad jis meškerioja ar kerta popiermedžius, kad jie turėtų už 
ką nusipirkti maisto. Gvena jau pavargo meluoti, o Lesteris irgi pavargo 
trankytis, o jie abu pavargo nuo vienas kito. Kai penktadienį rytą dar prieš 
aušrą vėl sučirškė telefonas, atsiliepė Lesteris. Skambino švedė. 

Po dviejų valandų raudonas kadilakas sustojo prie miesto kalėjimo. 
Mosas Jaunesnysis nuvedė Lesterį į kamerą pas Karlą Li. Broliai kalbėjosi 
pašnabždom — kiti kaliniai dar miegojo. 

— Turiu vykti namo, — sumurmėjo Lesteris, šiek tiek susigėdęs, šiek 
tiek nedrąsus 

— Kodėl? — paklausė Karlas Li, lyg to ir būtų tikėjęsis. 

— Šįryt paskambino žmona. Rytoj privalau būti darbe arba mane išvys. 

Karlas Li pritariamai linktelėjo. 

— Apgailestauju, brolau. Man nesmagu, kad turiu vykti, bet kitaip 
negaliu. 

— Suprantu. Kada grįžti vėl? 

— Kada nori, kad grįžčiau? 

— Teismui. Gvenai ir vaikams išties bus sunku. Gali tada grįžti? 

— Juk žinai, kad būsiu čia. Turiu dar kažkiek neišnaudotų atostogų 
ir šiaip. Tikrai parsirasiu. 

Sėdėdami ant Karlo Li gulto krašto abu tylomis stebėjo vienas kitą. 
Kameroje dar buvo tamsu ir tyku. Dviejuose gultuose priešais Karlo Li 
niekas nemiegojo. | 

— Žmogau, jau buvau pamiršęs, kaip čia blogai, — atsiduso Lesteris. 

— Aš tik tikiuosi, kad labai ilgai čia neužsibūsiu. 

Juodu atsistojo ir apsikabino. Lesteris pašaukė M0są Jaunesnįjį, kad 
atidarytų kamerą. 


— Didžiuojuos tavimi, brolau, — pasakė jis ir išvažiavo į Čikagą. 


Antras tą rytą Karlą Li aplankė jo advokatas. Juodu susitiko Ozio kabine- 
te. Džeiko akys buvo paraudusios, nuotaika — irzli. 

— Karlai Li, vakar kalbėjausi su dviem Memfio psichiatrais. Ar Žinai, 
koks minimalus atlygis už tai, kad jie atliktų tavo ekspertizę teismui? A? 

— Iš kur man žinoti? — klausimu į klausimą atrėmė Karlas Li. 

— Tūkstantis dolerių! — sušuko Džeikas. — Tūkstantis dolerių. Iš 
kur tu surasi tūkstantį dolerių. 

— Aš tau atidaviau visus savo pinigus. Net pasiūliau... 

— Nereikia man tavo žemės. Kodėl? Nes niekas nenori jos pirkti, o 
jeigu negali parduoti, vadinasi, ji niekam tikusi. Privalome turėti grynųjų, 
Karlai Li. Ne man, bet psichiatrams. 

— Kodėl? 

— Kodėl?! — negalėdamas patikėti pakartojo Džeikas. — Kodėl? 
Nes noriu apsaugoti tave nuo dujų kameros, o ji tik už šimto mylių nuo 
čia. Ne taip jau toli. Ir tam mes turime įtikinti prisiekusiuosius, kad buvai 
nepakaltinamas, kai nušovei tuodu vaikinus. Aš negaliu pasakyti jiems, 
kad tu buvai išprotėjęs. Ir pats negali to pasakyti. Reikia psichiatro. Eks- 
perto. Daktaro. O jie nedirba už dyką. Supranti? 

Karlas Li palinko į priekį, pasirėmė ant kelių ir stebėjo ropojantį per 
dulkėtą kilimą vorą. Po dviejų dienų už grotų ir dviejų pasirodymų teisme, 
baudžiamosios teisenos sistemos jam jau buvo gana ir gana. Prisiminė 
valandas ir minutes prieš tai, kai nužudė. Ką tuomet jis galvojo? Žinoma, 
tie vaikinai turėjo mirti. Jis nė kiek nesigailėjo. Bet ar tada mąstė apie 
kalėjimą, skurdą, advokatus ar psichiatrus? Galbūt, bet tik probėgšmais. 
Įsivaizdavo tuos nemalonumus tik kaip šalutinius, su kuriais teks susidurti 
ir ištverti, iki bus paleistas laisvėn. Po to, ką padarė, bus sistemos teisiamas, 
pripažintas nekaltu ir išleistas namo pas savo šeimą. Nieko baisaus, visai 
kaip Lesterio epizodas, kuris buvo iš esmės neskausmingas. 

Bet dabar sistema neveikė. Susimokė laikyti jį už grotų ir palaužti, 
padaryti našlaičiais jo vaikus. Atrodė pasiryžusi nubausti už padarytą po- 
elgi, kurį pats Karlas Li laikė neišvengiamu. O dabar vienintelis jo sąjun- 
gininkas išsako reikalavimus, kurių Karlas Li niekaip negali išpildyti. Jo 
advokatas prašo ne;manoma. Jo draugas Džeikas pyksta ir šaukia. 

— Gauk jų, — šūktelėjo Džeikas, pasukdamas į duris. — Pasiskolink 
iš brolių ir seserų, iš Gvenos šeimos, iš savo draugų, iš bažnyčios, kurią 
lankai. Bet gauk. Ir kuo greičiau. 

Džeikas trenkė durimis ir piktas išžirgliojo iš kalėjimo. 


— —————- 


Trečias Karlo Li lankytojas tą rytą atvažiavo prieš vidudienį ilgu juodu 
limuzinu su šoferiu ir Tenesio valstijos registracijos numeriais. Įmanevra- 
vęs į automobilių aikštelę prie kalėjimo, limuzinas sustojo, užimdamas tris 
pažymėtas stovėjimui vietas. Nuo vairo išlipęs stambus juodaodis asmens 
sargybinis atidarė dureles savo bosui. Abu vyrai plytelėmis klotu taku iš- 
didžiais žingsniais patraukė prie kalėjimo ir įėjo vidun. 

Sekretorė liovėsi spausdinusi rašomąja mašinėle ir įtariai nusišypsojo. 

— Labą rytą. 

— Labą, — atsakė jai žemesnysis, tas, su raiščiu ant akies. — Aš — 
Ketas Brasteris ir norėčiau pamatyti šerifą Volsą. 

— Galiu paklausti kodėl? 

— Taip, mem. Dėl pono Heilio, jūsų puikios įstaigos gyventojo. 

Išgirdęs priimamajame paminėtą savo pavardę, šerifas išėjo iš kabi- 
neto pasitikti šio ne itin kokios šlovės lankytojo. 

— Pone Brasteri, aš — Ozis Volsas. — Juodu paspaudė vienas kitam 
ranką. Asmens sargybinis nepajudėjo iš vietos. 

— Malonu susipažinti, šerife. Aš — Ketas Brasteris iš Memfio. 

— Taip, žinau, kas jūs toks. Mačiau jus per televizijos žinias. Kokie gi 
vėjai atnešė jus į Fordo apygardą? 

— Na, turiu draugelį, patekus; į bjaurią bėdą, Karlą Li Heilį, ir at- 
vykau jam padėti. 

— Gerai. Kas jis? — paklausė Ozis, nužvelgdamas asmens sargybinį. 
Pats šešių pėdų ir keturių colių ūgio, šerifas atrodė bent penkiais coliais 
žemesnis už asmens sargybinį. Pastarasis svėrė mažiausia tris šimtus svarų 
— ir didžiuma masės buvo rankose. 

— Čia Mažylis Tomas, — paaiškino Ketas. — Vadiname jį tiesiog 
Mažyliu, taip trumpiau. 

— Aišku. 

— Jis lyg asmens sargybinis. 

— Jis be ginklo, a? 

— Be, šerife, ginklas jam nereikalingas. 

— Sutinku. Kodėl jums su Mažyliu neužėjus pas mane į kabinetą? 

Kabinete Mažylis uždarė duris ir atsistojo prie jų, o tuo metu jo 
bosas atsisėdo prie rašomojo stalo priešais šerifą. 

— Jis gali irgi atsisėsti, jeigu nori, — Ketui paaiškino Ozis. 

— Ne, šerife, jis visada stovi prie durų. Taip yra išmokytas. 

— Lyg koks policijos šuo? 

— Būtent. 

— Puiku. Apie ką norite kalbėtis? 

Ketas užsikėlė koją ant kojos ir pasidėjo ant kelių plaštaką, kurios 
pirštai sužybsėjo deimantais. 

— Ką gi, šerife, mudviejų su Karlu Li draugystė siekia toli atgal. 
Drauge kovojome Vietname. Septyniasdešimt pirmųjų vasarą patekome į 
priešo ugnį prie Danango. Man kliuvo į galvą, ir — bam! — po poros se- 
kundžių jis pataikytas į koją. Mūsų būrys nušluotas, o siauraakiai naudoja- 
si mumis kaip taikiniais, treniruodamiesi šaudyti. Karlas Li atklibikščiavo 
kur aš gulėjau parkritęs, užsivertė mane ant pečių ir per pašėlusią ugnį 
bėgte nusinešė į griovį palei taką. Gulėjau ant jo nugaros, kol šliaužė dvi 
mylias. Išgelbėjo man gyvybę. Už tai apdovanotas medaliu. Ar žinote? 

— Ne. 

— Gryna tiesa. Du mėnesius mudu gulėjome greta vienas kito 
Saigono ligoninėje, paskui pavyko savo juodąsias subines išdanginti iš 
Vietnamo. Nenorėčiau vėl grįžti ten. 

Ozis įdėmiai klausėsi. 

— O dabar, kai tas mano žmogus patekęs į bėdą, norėčiau padėti. 

— Jis gavo tą M-16 iš jūsų? 

Mažylis krenkštelėjo, o Ketas nusišypsojo. 

— Žinoma, ne. 

— Pageidautumėte jį pamatyti? 

— Kaipgi, be abejo. Nejau taip lengva? 

— Taip. Jeigu patrauktumėte Mažylį nuo tų durų, atvesiu jį. 

Mažylis žingtelėjo į šoną, ir po dviejų minučių Ozis sugrįžo su kali- 
niu. Šūktelėjęs Ketas apkabino jį, ir abu paplekšnojo vienas kitam per petį 
it kokie boksininkai. Karlas Li varžydamasis žvilgtelėjo į Ozį. Šis, supra- 
tęs užuominą, pasišalino. Mažylis vėl uždarė duris ir atsistojo sargyboje. 
Karlas Li sustūmė dvi kėdes, kad juodu galėtų sėdėti arti vienas priešais 
kitą ir kalbėtis. 

Pirmas prašneko Ketas. 

— Didžiuojuosi tavimi, dički, dėl to, ką padarei. Išties didžiuojuosi. 
Kodėl man nepasakei, kad tau reikėjo ginklo tam reikalui? 

— Paprasčiausiai nepasakiau, ir tiek. 

— Kaip tas viskas buvo? 

— Visai kaip Vietname, tik jie negalėjo atsišaudyti. 

= Šitaip geriausia. 

— Aha, turbūt. Tik norėčiau, kad viso to nebūtų atsitikę. 

— Juk nesigaili, a? 

Karlas Li linguodamas ant kėdės tyrinėjo lubas. 

— Ir antrą kartą taip pat padaryčiau, taigi dėl to nė kiek nesigailiu. 
Tik norėčiau, kad jie nebūtų lietę mano mergytės. Norėčiau, kad ji būtų 
tokia pati. Norėčiau, kad nieko to nebūtų atsitikę. 

— Tiesa, tiesa. Turbūt visiems jums čia nelengva. 

— Dėl savęs aš nesijaudinu. Iš tiesų man neramu dėl savo šeimos. 

— Tiesa, tiesa, Kaip žmona? 

— Jai viskas gerai. Ištvers. 

— Mačiau laikraštį, kur parašyta, kad teismas liepą. Pastaruoju metu 
apie tave laikraščiuose daugiau negu apie mane. 

— Aha, Ketai. Bet tu visada išsisuki. O dėl savęs nesijaučiu toks 
tikras. 

— Turi gerą advokatą, a? 

— Taip. Jis geras. 

Ketas atsistojo ir suskato vaikščioti po kabinetą, grožėdamasis Ozio 
sportiniais trofėjais ir diplomais. 

— Kaip tik todėl ir atvažiavau pasimatyti su tavimi, žmogau. 

— Kas per reikalas? — Karlas Li nenumanė, ką jo draugas turi min- 
tyje, bet tikrai suprato, kad šis apsilankymas — ne b< tikslo. 

— Karlai Li, juk Žinai, kiek kartų aš trauktas į teismą? 

— Panašu, lyg nuolatos. 

— Penkis! Penkis kartus mane traukė į teismą. Federalai, valstijos 
vaikinai. Miesto valdžia. Už kvaišalus, azartinius lošimus, kyšius, ginklus, 
reketą, kekšes. Kad ir ką vardysi, už viską teisė. Ir žinai, Karlai Li, dėl 
visko buvau kaltas. Kassyk, kai stodavau prieš teismą, būdavau kaltas kaip 
velnias. Ir žinai kiek kartų buvau nuteistas? 

— Ne. 

— Nė vieno! Nėsyk nepričiupo manęs. Penki teismai, ir penkis 
kartus nekaltas. 

Sužavėtas, Karlas Li nusišypsojo. 

— Žinai, kodėl negali manęs nuteisti? 

Karlas Li šiek tiek spėjo, bet vis tiek papurtė galvą. 

— Matai, Karlai Li, aš turiu patį gudriausią, patį nedoriausią, patį 
apsukriausią šiuose kraštuose advokatą. Jis apgaudinėja, žaidžia nešvariai, 
todėl farų yra nekenčiamas. Bet aš sėdžiu čia, o ne kur nors už grotų. Jis 
bet ką padarys, kad tik laimėtų bylą. 

— Kas jis? — labai susidomėjęs paklausė Karlas Li. 

— Matei jį per televiziją, einantį į teismo rūmus ir iš jų. Jis visąlaik 
laikraščiuose. Kassyk, kai koks nors stambus sukčius patenka į bėdą, jis 
kur buvęs nebuvęs iškart prisistato. Turi savo klientais kvaišalų prekeivius, 
politikus, mane, visus žymiausius mafiozus. 

— Kokia jo pavardė? 

— Jis užsiima tik baudžiamosiomis bylomis, daugiausia dėl kvaišalų, 

kyšių, turto prievartavimo ir panašių dalykų. Bet žinai, ką jis labiausiai 
mėgsta? 

— Ką? 

— Nužudymus. Mėgsta žmogžudysčių bylas. Ir nė vienos neprakišo. 
Gauna Memfyje visas garsiausias. Prisimeni, kai pagavo tuos du nigerius, 
nuo tilto metančius į Misisipę kažkokį švilpį? Pagauti nusikaltimo vietoje. 
Maždaug prieš penkerius metus? 

— Aha, prisimenu. 

— Procesas truko dvi savaites, plačiai nuskambėjo, bet jie buvo iš- 
teisinti. Štai koks žmogus. Išsivedė juos iš ten. Kaip nekaltus. 

— Regis, lyg prisimenu matęs jį per televiziją. 

— Žinoma, matei. Jis bjaurus tipas, Karlai Li. Sakau tau, jis niekada 
neprakiša. 

— Kokia jo pavardė? 

Ketas klestelėjo ant kėdės ir iškilmingai pažvelgė į Karlą Li. 

— Bo Maršafskis, — metė. 

Karlas Li pakėlė akis aukštyn, lyg prisimintų tą pavardę. 

— Taigi kas? 

— Ketas padėjo ant Karlo Li kelio penkis pirštus, kiekvieną apmaus- 
tytą žiedais su aštuonių karatų akutėmis. 

— Taigi jis nori tau padėti, žmogau. 

— Jau turiu vieną advokatą, kuriam nepajėgiu susimokėti. Kaipgi 
susimokėsiu dar vienam? 

— Tau nereikės mokėti, Karlai Li. Štai kur aš įsikomponuoju. Jam 
pastoviai moku algą. Jis — mano nuosavybė. Pernai išmokėjau tam vyrio- 
kui apie šimtą tūkstančių vien už tai, kad apsaugotų mane nuo nemalonu- 
mų. Tu nemokėsi. 

Karlą Li staiga Bo Maršafskis be galo sudomino. 

— Iš kur jis apie mane žino? 

— Skaito laikraščius ir žiūri dėžę. Juk žinai, kokie tie teisininkai. 
Vakar lankiausi pas jį kontoroje ir užtikau sklaidantį laikraštį su tavo nuo- 
trauka pirmajame puslapyje. Pasakojau jam apie mudu. Jis pašėlo. Sakė, 
būtinai turįs gauti tavo bylą. Pažadėjau jam padėti. 

— Ir štai kodėl tu čia? 

— Tiesa, tiesa. Pasakė turįs kaip tik reikiamų žmonių, kurie ištrauks 
tave iš bėdos. 

— Pavyzdžiui, kokių? 

— Daktarų, psichiatrų, panašių žmonių. Visus juos pažįsta. 

— Jie kainuoja pinigus. 

— Aš užmokėsiu, Karlai Li! Tik klausykis! Užmokėsiu už viską. Tu- 
rėsi geriausią advokatą ir daktarus, kokius tik galima nupirkti už pinigus, ir 
tavo senas bičiulis Ketas apmokės sąskaitas. Dėl pinigų nesijaudink. 

— Betgi aš jau turiu gerą advokatą. 

— Kiek jam metų? 

— Turbūt apie trisdešimt. 

Nustebęs Ketas užvertė akis į lubas. 

— Juk jis dar vaikas, Karlai Li. Visai neseniai iš mokyklos suolo. 
Maršafskiui penkiasdešimt, ir jis gynęs daugiau žmogžudysčių bylų, nei 
tavasis vaikinas kada nors regės. Kalbama apie tavo gyvybę, Karlai Li. Ne- 
patikėk jos kokiam nors naujokėliui. 

Staiga Džeikas tapo Karlui Li baisiai jaunas. Antra vertus, per Les- 
terio teismą Džeikas buvo dar jaunesnis. 

— Klausyk, Karlai Li, aš daug kartų sėdėjau teisme ir žinau, kad šis 
mėšlas sudėtingas, būtina išmanyti procedūros dalykus. Viena klaida — ir 
tavo subinė pražuvusi. Jeigu tavasis vaikis praleis kokią smulkmeną, tatai 
gali lemti gyventi arba mirti. Negali sau leisti turėti kokį jauniklį, pasi- 
tikintį, kad nieko nesugadins. Viena klaida, — dėl stipresnio poveikio 
Ketas spragtelėjo pirštais, — ir tu — dujų kameroje. O Maršafskis klaidų 
nedaro. 

Karlas Li pasijautė įvarytas į kampą. 

— Ar jis dirbtų kartu su mano advokatu? — paklausė norėdamas 
rasti kompromisą. 

— Ne! Niekaip. Jis su niekuo nedirba. Nėra reikalingas pagalbos. 
Tavasis vaikinas tik kliudys. 

Pasirėmęs alkūnėmis į kelius, Karlas Li įsistebeilijo sau į batus. Su- 
mokėti tūkstantį baksų už daktarą būtų nėįmanoma. Jis nesuprato, kodėl 
tokio reikia, jeigu tuomet nesijautė išprotėjęs, bet, matyt, be medicinos 


stą šundaktarį. O Ketas siūlo geriausia, ką galima nupirkti už pinigus. 

— Nenorėčiau taip pasielgti su savo advokatu, — tyliai sumurmėjo jis. 

— Nebūk kvailas, žmogau, — subarė Ketas. — Verčiau rūpinkis 
savimi, ir velniop tą vaikį. Ne metas jaudintis, kad užgausi kieno nors 
jausmus. Juk jis advokatas. Kaip nors ištvers. 

— Bet aš jau jam užmokėjau... 

— Kiek? — reikliu tonu paklausė Ketas, spragtelėdamas pirštais 
Mažyliui. 

— Devynis šimtus baksų. 

Mažylis išsitraukė pluoštą banknotų, Ketas atskaičiavo devynias 
šimtadolerines kupiūras ir sukimšo jas į Karlo Li marškinių kišenėlę. 

— O čia šiek tiek vaikučiams, — pridūrė atlupdamas nuo pluošto 
tūkstančio dolerio banknotą ir įkimšdamas prie kitų. 

Pagalvojus apie visus tuos grynuosius prie savo širdies, Karlui Li šok- 
telėjo pulsas. Juto pinigus kišenaitėje švelniai spaudžiant krūtinę. Norėjo 
pasižiūrėti didįjį banknotą, tvirtai palaikyti rankoje. „Maistas, — galvojo 
jis, — maistas vaikučiams.“ 

— Sutarėm? — paklausė nusišypsodamas Ketas. 

— Nori, kad atleisčiau savo advokatą ir nusisamdyčiau tavąjį? — at- 
sargiai paklausė Karlas Li. 

— Tiesa, tiesa. 

— Ir tu už viską mokėsi? 

— Tiesa, tiesa. 

— O kaip su šitais pinigais? 

— Jie tavo. Tik duok man žinią, jeigu reikės daugiau. 

— Labai miela iš tavęs, Ketai. 

— Ir esu labai mielas žmogus. Padedu dviem draugams. Vienam — 
prieš daugelį metų išgelbėjusiam mano gyvybę, kitam — kas dvejus metus 
gelbstinčiam mano subinę. 

— Kodėl jis taip trokšta gauti mano bylą? 

— Kad išgarsėtų. Juk žinai, kokie teisininkai. Tik pažiūrėk, kiek per 
tave tas vaikis jau mirgėjo laikraščiuose. Tai advokato svajonė. Taigi su- 
tarėme? 

— Taip. Sutarėme. 

Ketas jausmingai paplojo jam per petį ir nuėjo prie telefono ant Ozio 
stalo. Surinko numerius. 

— Sujunkite su 901-566-9800, abonento sąskaita. Skambina Ketas 
Brasteris. Asmeniškai Bo Maršafskiui. 


Memfyje, dvidešimtame biurų pastato aukšte, Bo Maršatskis savo kabi- 
nete padėjo telefono ragelį ir paklausė sekretorę, ar oficialus pareiškimas 
spaudai parengtas. Ji padavė savo bosui spausdintą tekstą, ir jis pradėjo 
atidžiai skaityti. 

— Ką gi, atrodo puikiai, — baigęs pagyrė. — Perduokite į abu 
laikraščius, tuojau pat. Pasakykite, tegul jie įdeda mano naujausią foto- 
grafiją, kurią turi archyve. Susisiekite su Frenku Fildsu Post redakcijoje. 
Pasakykite, kad rytą išspausdintų pirmajame puslapyje. Jis man šiek tiek 
skolingas. 

— Taip, sere. O kaip dėl televizijos stočių? — paklausė ji. 

— Kopiją perduokite ir joms. Dabar negaliu kalbėti, bet ateinančią 
savaitę Klantone surengsiu spaudos konferenciją. 


— — 


Šeštadienio rytą, pusę septynių, paskambino Lusjenas. Karla, giliai įsi- 
raususi po apklotais, nereagavo į skambutį. Džeikas persirito prie sienos, 
ir grabinėjosi jungiklio, kol galiausiai uždegė lempą ir surado telefono 
ragelį. 

— Alio, — įstengė silpnai išspausti iš savęs. 

— Ką veiki? — paklausė Lusjenas. 

— Miegojau, bet telefonas pažadino. 

— Matei laikraštį? 

— Kuri valanda? 

— Pasiimk laikraštį ir paskambink man, kai perskaitysi. 

Linijoje stojo tyla. Džeikas spoksojo į ragelį, paskui padėjo jį ant 
naktinio stalelio. Atsisėdo ant lovos krašto, trindamasis akis, kad nuvytų iš 
akių miglą, ir pamėgino prisiminti, kada paskutinį sykį Lusjenas skambi- 
no jam į namus. Matyt, reikalas svarbus. 

Jisai susitaisė kavos, išleido laukan šunį ir vien su sportiniais šortais 
ir marškinėliais sparčiai nužingsniavo prie gatvės, kur ant vejos gulėjo 
numesti keli coliai vienas nuo kito trys rytiniai laikraščiai. Sugrįžęs į 

virtuvę, pasidėjo juos ant stalo, nuėmė gumines juosteles, kuriomis buvo 
sutvirtinti, ir išskleidė šalia kavos puodelio. Džeksono laikraštyje — nieko 
įdomaus. Tupelo — irgi. Memphis Post pirmajame puslapyje — didžiulė 
antraštė apie žuvusiuosius Artimuosiuose Rytuose. Ir paskui jis pamatė: 
apatinėje pirmojo puslapio dalyje savo paties nuotrauką, o po šia — užrašą: 
„Džeikas Brigansas — šalin!“ Greta įdėta Karlo Li nuotrauka, o dar de- 
šiniau — puiki fotografija veido, kurį jau buvo matęs anksčiau, ir žodžiai; 
„Bo Maršafskis — pirmyn!“ Antraštė skelbė, kad žinomas Memfio bau- 
džiamosios teisės advokatas nusamdytas ginti „žudiką savavaldžiautoją 

Priblokštą ir sutrikusį, Džeiką apėmė silpnumas. Tikrai čia klaida. Juk 
tik vakar matėsi su Karlu Li. Jis pamažu perskaitė straipsnį. Pateikta nedaug 
smulkmenų, tik suminėti anksčiau Maršafskio iškovoti garsiausi verdiktai. 
Cituojamas jo pažadas surengti Klantone spaudos konferenciją, žodžiai, kad 
ta byla iškels naujus iššūkius. Bet jis tikis Fordo apygardos prisiekusiaisiais. 

Džeikas tylomis užsitempė apretuotas chaki spalvos drobines kelnes 
ir apsivilko per priekį užsagstomais marškiniais. Žmona tebegulėjo kaž- 
kur giliai pradingusi lovoje. Pasakysiąs jai vėliau. Jis pasiėmė laikraštį ir 
išvažiavo į kontorą. Pasirodyti „Kavos bare“ šiuo metu nebus saugu. Prie 
Etelės stalo jis darsyk perskaitė straipsnį ir stebeilijo į savo nuotrauką 
pirmajame puslapyje. 

Lusjenas surado mažai paguodos žodžių. Pažinojo Maršafskį, arba 
„Ryklį“, kaip tas buvo žinomas — nemalonų rafinuotų ir elegantiškų ma- 
nierų apgaviką. Lusjenas juo žavėjosi. 


— (|| | ————-— 


Mosas Jaunesnysis nuvedė Karlą Li į Ozio kabinetą, kur su laikraščiu jo 
laukė Džeikas. Šerifo pavaduotojas greitai pasišalino, uždarydamas paskui 
save duris. Karlas Li atsisėdo ant juoda viniline danga apmuštos kušetės. 

Džeikas numetė jam laikraštį. 

— Matei? — griežtai paklausė. 

Karlas Li apniukęs žiūrėjo į jį, nekeldamas laikraščio. 

— Kodėl, Karlai Li? 

— Neprivalau aiškinti, Džeikai. 

— Taip, privalai. Neturėjai drąsos kaip vyras paskambinti man ir pra- 
nešti. Leidai, kad aš perskaityčiau laikraštyje. Todėl pasiaiškink. 

— Užsiprašei per daug pinigų, Džeikai. Visada dejuoji dėl jų. Aš čia 
sėdžiu kalėjime, o tu niurzgi dėl to, kas ne mano išgalėms. 

— Pinigai. Tu neišgali sumokėti man. Tai kaipgi išgali samdytis 
Maršafskį? 

— Man nereikės jam mokėti. 

— Ką?! 

— Girdėjai. Nemokėsiu jam. 

— Taip ir patikėsiu, kad jis dirbs už dyką. 

— Ne. Moka kai kas kitas. 

— Kas?! — sušuko Džeikas. 

— Nepasakysiu. Ne tavo reikalas, Džeikai. 

— Tu nusisamdei žymiausią Memfio baudžiamosios teisės advokatą, 
ir kažkas kitas apmoka jam už sąskaitas? 

— Taip. 

„NAACP, — pagalvojo Džeikas. — Ne, šie nesamdytų Maršafskio. 
Turi savų advokatų. Be to, jis per brangus jiems. Kas dar kitas?“ 

Karlas Li pasiėmė laikraštį ir dailiai sulankstė. Jam buvo gėda, jautėsi 
bjauriai, bet sprendimas jau padarytas. Jis prašė Ozį paskambinti Džeikui 
ir perduoti žinią, bet šerifas nenorėjo į tą reikalą kištis. Derėjo pačiam 
paskambinti, bet dabar jis neketino atsiprašinėti. Tyrinėjo savo nuotrauką 
pirmajame puslapyje. Jam patiko ta straipsnio dalis, kur buvo kalbama 
apie „žudiką savavaldžiautoją 

— Taigi taip ir nepasakysi man kas? — jau ramesniu tonu paklausė 
Džeikas. 

— Ne, Džeikai. Nepasakysiu. 

— Ar pasitarei su Lesteriu? 

Į Karlo Li akis sugrįžo apniukusi išraiška. 

— Ne. Juk ne Lesterio laukia teismas, todėl ir ne jo reikalas. 

— Kur jis? 

— Čikagoje. Vakar išvažiavo. Ir nemėgink jam skambinti. Aš apsi- 
sprendžiau, Džeikai. 

„Pamatysime, — tarė sau Džeikas. — Lesteris netrukus sužinos.“ 

Jis atidarė duris. 

— Taigi esu išvytas. Būtent taip galima pavadinti. 

Karlas Li stebeilijo į savo nuotrauką ir tylėjo. 

Karla valgė pusrytį ir laukė. Anksčiau paskambino iš Džeksono kažkoks 
reporteris, teiravosi Džeiko ir papasakojo jai apie Maršafskį. 

Tačiau jokių žodžių, tik judesiai. Įsipylęs į puodelį kavos, jis nuėjo į 
užpakalinį priebutį. Gurkšnodamas garuojant; skystį stebėjo neprižiūrėtas 
gyvatvores, žyminčias ilgo ir siauro jų galinio kiemo ribas. Skaisti saulė 
kaitino sodrios žalumos bermudinę žolę ir džiovino rasą. Nuo vejos kilo 
lipnus rūkelis, kuris slinko jo pusėn, sudrėkindamas marškinius. Ap- 
šepusios gyvatvorės ir veja laukė būti apkarpomos — kaip kas savaitę. 
Jis nusispyrė mokasinus ir basas, be kojinių, nuėjo per įmirkusią dirvą 
pasižiūrėti apdužusios, paukščiams skirtos vonelės šalia skurdžios indinės 
krausvos — vienintelio bent kiek žymesnio krūmo kieme. 

Ji atsekė jį drėgnais pėdsakais ir sustojo už nugaros. Apsisukęs jis 
paėmė jos ranką ir nusišypsojo. 

— Tau viskas gerai? — paklausė ji. 

— Aha, kuo puikiausia. 

— Kalbėjaisi su juo? 

— Taip. 

— Ką pasakė? 

Jis tylomis palingavo galvą. 

— Man gaila, Džeikai. 

Linktelėjęs jis įsistebeilijo į vonelę. 

— Bus dar kitų bylų, — ramino ji, pati netikėdama savimi. 

— Žinau. — Jis pagalvojo apie Baklį ir tartum girdėjo šio juoką. Pa- 
galvojo apie žmones „Kavos bare“ ir davė sau žodį niekada tenai nebeiti. 
Pagalvojo apie televizijos kameras ir reporterius, ir maudulys nusmelkė 
paširdžius. Pagalvojo apie Lester; — savo vienintelę vilų susigrąžinti 
bylą. 

— Gal ko užvalgytum? — paklausė ji. 

— Ne. Aš nealkanas. Dėkui. 

— Pažvelk ir į šviesesnę pusę, — guodė ji. — Bent nesibijosime atsi- 
liepinėti į telefono skambučius. 

— Turbūt apkarpysiu žolę, — tarė jis. 

Dvasininkų tarybą sudarė grupė juodaodžių pastorių, sub- 

17 urtų koordinuoti Fordo apygardos juodaodžių bendruomenių 

politinę veiklą. Siaip ji susieidavo nedažnai, bet rinkimų 

metais posėdžiaudavo kas savaitę, sekmadieniais popiet, 

idant pasikalbėtų su kandidatais ir aptartų svarbiausius klausimus, o dar 

svarbiau — išsiaiškintų kiekvieno pretendento į valdišką postą geranoriš- 

kumą. Ten būdavo sudaromi susitarimai, numatomos strategijos, iš rankų 

į rankas eidavo pinigai. Taryba jau įrodė galinti nulemti, kaip balsuos 

juodųjų populiacija. Per rinkimus gerokai padaugėdavo dovanų ir aukų 
juodųjų bažnyčioms. 

Garbusis tėvas Olis Eidžis sekmadienį popiet savo bažnyčioje su- 
šaukė specialų tarybos posėdį. Anksti užbaigė savo pamokslą ir iki keturių 
jo ganomieji išsiskirstė, o automobilių aikštelė prie bažnyčios pradėjo 
pildytis kadilakais ir linkolnais. Posėdžiaujama būdavo už uždarų durų, 
dalyvaujant vien dvasininkams, pakviestiems kaip tarybos nariams. Fordo 
apygardoje buvo dvidešimt trys juodųjų bažnyčios, ir kai garbusis tėvas 
Eidžis susirinkusiuosius paprašė laikytis tvarkos, jo klausėsi dvidešimt 
du tarybos nariai. Posėdis būsiąs trumpas, nes kai kurie dvasininkai, ypač 
priklausantys Kristaus Bažnyčiai, netrukus turėsią pradėti vakarines pa- 
maldas. 

Posėdžio tikslas, paaiškino jis, — organizuoti moralinę, politinę ir 
finansinę paramą Karlui Li Heiliui — geros reputacijos parapijiečiui. 
Būtina įsteigti teisinės gynybos fondą, siekiant užtikrinti, kad jo šeima tu- 
rėtų kuo aukščiausio lygio juridinį atstovavimą. Kitas fondas privalo būti 
įsteigtas jo šeimai paremti. Jis, tėvas Eidžis, vadovausiąs lėšų rinkliavos 
pastangoms, o kiekvienas pastorius, kaip paprastai, būsiąs atsakingas už 
savo parapijos ganomuosius. Per kiekvienas rytines ir vakarines pamaldas, 
pradedant ateinančiu sekmadieniu, turi būti renkamos tam tikslui aukos. 
Eidžis savo nuožiūra fondo pinigus mokėsiąs šeimai. Pusė iš surinktų 
aukų eisianti į gynybos fondą. Labai svarbu laikas. Byla paskirta nagrinėti 
kitą mėnesį. Pinigus būtina sukaupti greitai, kol tema dar nenuvėso ir 
žmonės nusiteikę aukoti. 

Taryba garbiajam tėvui Eidžiui vienbalsiai pritarė. Jis kalbėjo toliau. 

Dėl Heilio bylos turi aktyviai įsijungti NAACP Jo neteistų, jeigu 
būtų baltasis. Tik ne Fordo apygardoje. Jis teisiamas tik todėl, kad yra 

juodasis, ir NAACP privalo kreiptis į viešąją nuomonę. Jau paskambinta 
asociacijos nacionaliniam vadovui. Pagalbą pažadėjo jos Memfio ir Džek- 
sono skyriai. Bus surengtos spaudos konferencijos. Svarbu organizuoti 
demonstracijas ir protesto žygius. Galbūt verslo, kurio savininkai baltieji, 
boikotą — šiuo metu tai visuotinė taktika ir ji stulbinamai rezultatyvi. 
Tai privalu padaryti nedelsiant, kol žmonių nuotaikos palankios ir 
jie nusiteikę aukoti. Dvasininkai vieningai sutiko ir išvyko į vakarines 


pamaldas. 


— ((Ū—— 


Iš dalies dėl nuovargio, o iš dalies dėl patirto nesmagumo, Džeikas bažny- 
čią pramiegojo. Karla iškepė blynų, ir juodu džiaugėsi vidiniame kiemelyje 
ilgais pusryčiais su Hana. Po to, kai antros Zže Memphis Post dalies visame 
pirmajame puslapyje aptiko straipsnį apie Maršafski ir naująjį įžymų šio 
klientą, kitų sekmadieninių laikraščių jis nebeėmė į rankas. Pasakojimas 
buvo papildytas garsiojo advokato nuotraukomis ir citatomis. Heilio 
byla — jo didžiausias iššūkis, sakė Maršafskis. Būsią paliestos svarbiausios 
teisinės ir socialinės problemos. Būsianti panaudota nauja gynybos linija, 
žadėjo jis. Per dvylika metų dar nėra pralaimėjęs nė vienos žmogžudysčių 
bylos, gyrėsi. Bus sunku, bet pasitikis Misisipės valstijos prisiekusiųjų iš- 
mintimi ir teisingumu. 

Džeikas perskaitė straipsnį ir nieko nepakomentavęs įmetė laikraštį 
į šiukšliadėžę. 

Karla pasiūlė surengti iškylą, ir nors jis turėjo dirbti, nusprendė 
verčiau apie tai neužsimiriti. Prisikrovę į sabą maisto ir žaislų, jie išva- 
žiavo prie ežero. Rudi, drumzlini Čatulos ežero vandenys buvo pakilę iki 
aukščiausio tais metais lygmens ir per kelias dienas pamažu ims trauktis 
atgalios į vidurį. Aukštai ištvinęs ežeras pritraukė flotilę motorlaivių su 
vandens slidininkais, ešerių meškeriotojų luotelius, katamaranus ir pra- 
mogautojų valtis. 

Po ąžuolu kalvos šlaite Karla patiesė du storus pledus, o Džeikas iš- 
krovė maistą ir lėlių namelį. Ant vieno pledo Hana išdėstė mėgstamiausias 
lėlytes ir automobiliukus, paskui pradėjo šiems įsakinėti ir statyti namelį. 
Jos tėvai klausėsi ir šypsojosi. Hana gimė dviem mėnesiais per anksti, ir 
tada tai buvo širdį veriantis, klaikus košmaras, kupinas prieštaringų simp- 

tomų ir prognozių. Vienuolika dienų Džeikas sėdėjo prie inkubatoriaus 
intensyvios priežiūros skyriuje ir stebėjo mažutėlį, purpurinį, gležnutį, 
gražų trijų svarų kūnelį besikabinant į gyvenimą, o daugybė daktarų ir 
medicinos seserų tyrinėdavo monitorius, pakoreguodavo vamzdelius ir 
adatas, ir linguodavo galvas. Vienas likęs jis lytėdavo inkubatorių ir šluos- 
tydavosi nuo skruostų ašaras. Meldėsi, kaip dar niekada nebuvo meldęsis. 
Miegodavo supamajame krėsle šalia savo dukters ir sapnuodavo apie gra- 
žią mėlynakę tamsiaplaukę mergytę, žaidžiančią su lėlėmis ir miegančią 
jam ant peties. Ausyse girdėdavo jos balsą. 

Po mėnesio seselės pradėjo šypsotis, daktarams palengvėjo. Vamzde- 
liai buvo pašalinti — po vieną kasdien per savaitę. Mergytės svoris pakilo 
iki gerų keturių su puse svaro, ir išdidūs tėvai parsivežė ją namo. Daktarai 
patarė daugiau neturėti vaikų, nebent tik įsivaikintų. 

Dabar dukrytei viskas gerai, ir nuo jos balso akys jam pritvinkdavo 
ašarų. Juodu valgė ir prunkštė, kai Hana mokė savo lėles deramos higienos. 

— Pirmą kartą per dvi savaites tu atsipalaidavai, — prašneko Karla, 
jiedviem begulint ant savojo pledo. Apačioje ežerą skersai išilgai raižė 
beprotiškiausių spalvų katamaranai, stengdamiesi nesusidurti su šimtais 
griaudėjančių motorlaivių, tempiančių pusgirčius vandens slidininkus. 

— Praėjus; sekmadienį buvome bažnyčioje, — atsakė jis. 

— O tu mąstei vien apie tą bylą. 

— Ir tebemąstau 

— Juk baigta, ar ne? 

— Nežinau. 

— Gal jis persigalvos? 

— Galbūt, jeigu Lesteris su juo pasikalbės. Sunku pasakyti. Juodao- 
džiai tokie nenuspėjami, ypač kai patenka į bėdą. Po teisybei, jis gerai 
pasitvarkė. Turi geriausią Memfyje baudžiamosios teisės advokatą ir dargi 
už dyką. 

— Kas apmoka sąskaitą? 

— Senas Karlo Li draugelis iš Memfio, toks Ketas Brasteris. 

— Kas jis? 

— Labai turtingas sąvadautojas, narkotikų perpardavinėtojas, bandi- 
tas, vagis. Maršafskis — jo advokatas. 

— Karlas Li tau apie jį papasakojo? 

— Ne. Nenorėjo man pasakyti, tad aš paklausiau Ozį. 

— Ar Lesteris žino? 

— Dar ne. 

— Ką nori tuo pasakyti? Juk neketini jam skambinti, a? 

— Na, taip, ketinau. 

— Tai nueina šiek tiek per toli, tau neatrodo? 

— Nemanau. Lesteris turi teisę žinoti, ir... 

— Tokiu atveju Karlas Li pats turėtų jam pasakyti. 

— Turėtų, bet nepasakys. Jis padarė klaidą ir to nesupranta. 

— Betgi tai jo problema, ne tavo. Bent nebe. 

— Karlui Li per daug nepatogu pasakyti Lesteriui. Žino, kad brolis 
jį iškeiks ir apšauks padarius dar vieną klaidą. 

— Taigi tau nebūtina kištis į jų šeimos reikalus. 

— Ne. Bet, manau, Lesteris turėtų žinoti. 

— Neabejoju, jis perskaitys laikraščiuose. 

— Gal ir ne. — Džeiko balsas nuskambėjo neįtikinamai. — Manau, 
Hanai reikėtų atsigerti dar apelsinų sulčių. 

— O aš manau, kad nori pakeisti temą. 

— Tema man nerūpi. Aš noriu tos bylos ir ketinu ją susigrąžinti. 
Lesteris — vienintelis, kuris gali ją man atgauti. 

Jos akys susiaurėjo, ir jis pajuto jų žvilgsnį ant savęs. Stebėjo vieną 
ešerių meškeriotojo luotelį, vėjo užnešamą ant dumblo seklumėlės netoli 
artimojo kranto. 

— Džeikai, tai neetiška, ir tu tai žinai. — Karla kalbėjo ramiai ir 
tvirtai, tačiau santūriai. Tarė žodžius pamažu ir su priekaištu. 

— Netiesa, Karla. Aš — advokatas, griežtai prisilaikantis etikos 
principų. 

— Tu visada propaguoji etiką. Bet šiuo metu intriguoji, stengdamasis 
žūtbūt išsikombinuoti tą bylą. Taip negerai. 

— Atgauti, ne išsikombinuoti. 

— Koks skirtumas? 

— Išsikombinuoti — neetiška. Bet nesu matęs, kad būtų uždrausta 
atgauti. 

— Taip elgtis neteisinga, Džeikai. Karlas Li nusisamdė kitą advokatą 
ir tau metas tą bylą užmiršti. 

— Turbūt tau atrodo, kad Maršafskis laikosi etikos nuostatų. Kaip 
manai, ar tai ne jis pasiglemžė tą bylą? Juk buvo nusamdytas žmogaus, 
kuris nėra nė girdėjęs apie jį. Siekė tos bylos, ir gavo ją. 

— Vadinasi, gerai, kad dabar ir tu jos sieki? 

— Stengiuosi atgauti, o ne siekiu. 

Hana paprašė sausainukų, ir Karla suskato ieškoti jų iškylos pinti- 
nėje. Pasirėmęs ant alkūnės, Džeikas nekreipė į abi dėmesio. Mąstė apie 
Lusjeną. Kaip jis pasielgtų šiomis aplinkybėmis? Veikiausiai išsinuomotų 
lėktuvą, nuskristų į Čikagą, susirastų Lesterį, įbruktų šiam kažkiek pinigų, 
parsigabentų atgal ir įtikintų, kad brolis įkalbėtų Karlą Li grįžti į teisingą 
kelią. Užtikrintų Lesterį, kad Maršafskis negali verstis Misisipės valstijoje 
advokato praktika ir kadangi yra pašalietis, žiuri, sudarytas iš raudons- 
prandžių prisiekusiųjų, vis tiek juo nepatikės. Taip pat paskambintų Mar- 
šafskui ir iškeiktų jį už tai, kad vaikosi bylų, pagrasintų tą pat minutę, kai 
tik jis įkels koją į Misisipės valstiją, apskųsti dėl nusižengimo profesinei 
etikai. Pasistengtų, kad juodaodžiai jo bičiuliai paskambintų Gvenai ir 
Oziui ir įtikintų šiuos, kad vienintelis advokatas, turintis bent kokį šansą 
laimėti bylą — tai jis, Lusjenas Vilbanksas. Galop Karlas Li nebeatlaikytų 
spaudimo ir pasiųstų pakviesti Lusjeną. 

Kaip tik taip Lusjenas pasielgtų. Kalbėtų apie profesinę etiką. 

— Kodėl šypsaisi? — pertraukė jo mintis Karla. 

— Tik mąstau, kaip gera čia su tavimi ir Hana. Nedažnai taip iš- 
važiuojame. 

— Esi nusivylęs, tiesa? 

— Žinoma. Daugiau nebepasitaikys kitos tokios bylos. Jeigu ją lai- 
mėčiau, tapčiau garsiausiu šiuose kraštuose advokatu. Daugiau nebetektų 
nerimauti dėl pinigų. | 

— O jeigu pralaimėtum? 

— Vis tiek susilaukčiau daug dėmesio. Bet negaliu pralaimėti to, ko 
neturiu. 

— Tau nemalonu? 

— Šiek tiek. Sunku su tuo susitaikyti. Visi apygardos advokatai juo- 
kiasi, galbūt išskyrus Harį Reksą. Bet aš kaip nors ištversiu. 

— K4 man daryti su iškarpų sąsiuviniu? 

— Pasilaikyk. Galbūt dar jį užpildysi. 

Kryžius buvo nedidelis, devynių pėdų ilgių ir keturių pločio, padarytas 
taip, kad tilptų į ilgoką pikapo kėbulą, neatkreipdamas niekieno dėmesio. 
Tokiems ritualams naudoti kur kas didesni kryžiai, bet mažesnieji buvo 
patogesni per naktinius reidus į gyvenamuosius kvartalus. Pastarųjų bū- 
davo imamasi nedažnai arba nelabai dažnai, pasak jų statytojų. Iš tikrų, 
jau praėjo daug metų nuo to laiko, kai toksai panaudotas Fordo apygar- 
doje. Paskutinis buvo pastatytas kieme nigerio, apkaltinto išprievartavus 
baltąją. 

Pirmadienio rytą, kelios valandos prieš išauštant, kryžius buvo tyliai 
ir greitai iškeltas iš pikapo ir įbestas į dešimties colių duobę, ką tik iškastą 
priekiniame kiemelyje priešais dailaus karalienės Viktorijos epochos sti- 
liaus namo fasadą Adamso gatvėje. Ant žemės prie kryžiaus papėdės nu- 
mestas nedidelis deglas, ir po kelių sekundžių sausas medis užsiliepsnojo. 
Pikapas dingo naktyje ir sustojo miesto pakraštyje prie taksofono, iš kur 
paskambinta policijos budinčiajam. 

Po kelių akimirkų išvažiavęs į Adamso gatvę, šerifo pavaduotojas 
Maršalas Preteris jau iš tolo pamatė priekiniame Džeiko kiemelyje lieps- 
nojantį kryžių. Pastatęs automobilį įvažoje už sabo, jis užlipo į priebutį, 
nuspaudė durų skambut; ir laukė stebėdamas liepsnas. Buvo beveik pusė 
keturių paryčiui. Jis vėl nuspaudė skambutį. Visoje Adamso gatvėje tvy- 
rojo tamsa ir tyla, neskaitant pašvaistės nuo degančio už penkiasdešimties 
pėdų kryžiaus ir medienos poškesio ir treškesio. Pagaliau pro paradines 
duris išgriuvo Džeikas. Apstulbęs, paklaikusiomis akimis jisai sustingo čia 
pat greta šerifo pavaduotojo. Abu stovėjo užhipnotizuoti ne tik liepsnų 
vaizdo, bet ir suvokdami, kokiu tikslu kryžius buvo padegtas. 

— Labryt, Džeikai, — galiausiai pasisveikino Preteris, neatitraukda- 
mas akių nuo šio reginio. 

— Kieno darbas? — vargais negalais sugergždė Džeikas perdžiūvu- 
sia gerkle. 

— Nežinau. Jie nepaliko parašo. Tik paskambino ir pranešė mums. 

— Kada paskambino? 

— Prieš penkiolika minučių. 

Džeikas persibraukė pirštais plaukus, mėgindamas apsisaugoti, kad 
jų neištaršytų pakilęs nestiprus vėjas. 

— Kiek dar jis degs? — paklausė, nors ir žinojo, kad Preteris nutuo- 
kia tiek pat ar dar mažiau kaip ir jis apie kryžių deginimus. 

— Sunku pasakyti. Veikiausiai išmirkytas žibale. Bent iš kvapo taip 
galima spręsti. Turbūt degs porą valandų. Nori, kad iškviesčiau ugniagesius? 

Džeikas apsidairė į abu gatvės galus. Visuose namuose buvo tylu ir 
tamsu. 

— Ne. Kam budinti žmones. Tegul sau dega. Juk niekas nenukentės, 
ar ne? 

— Kaip nori. Kiemas — tavo. — Preteris nesijudino iš vietos, tik 
stovėjo susikišęs rankas į kišenes, uždribusiu virš diržo pilvu. — Jau seniai 
tokių čia neturėjome. Paskutinis, kurį prisimenu, sudegintas Keravėjuje, 
tūkstantis devyni šimtai šešiasdešimt... 

— Šešiasdešimt septintaisiais. 

— Tu prisimeni? 

— Aha. Tada mokiausi vidurinėje. Mes nuvažiavome ir žiūrėjome, 
kaip jis dega. 

— Kaip tas nigeris vadinosi? 

— Robinsonas. Kažkoks ten Robinsonas. Kalbėta, kad jis išprie- 
vartavo Velmą Teijer. 

— Ar tikrai? 

— Taip manė prisiekusieji. Dabar jis Parčmene, iki gyvenimo pa- 
baigos skina medvilnę. 

Regis, atsakymas Preterį patenkino. 

— Einu, atsivesiu Karlą, — sumurmėjo Džeikas, išnykdamas už 
durų. Grįžo kartu su žmona iš paskos. 

— Dieve mano, Džeikai! Kas tai padarė? 

— Nežinia. | 

— Gal kukluksklanas? — paklausė ji. 

— Tikriausiai, — atsakė šerifo pavaduotojas. — Nieko kito nežinau, 
kas degintų kryžius, o tu, Džeikai? 

Džeikas papurtė galvą. 

— Maniau, jie jau seniai paliko Fordo apygardą, — stebėjosi Preteris. 

— Panašu, kad sugrįžo, — pratarė Džeikas. 

Karla stovėjo kaip įbesta, prisidengusi delnu burną, pasibaisėjusi. 
Nuo ugnies gaiso jos veidas atrodė raudonas. 

— Padaryk ką nors, Džeikai. Užgesink jį. 

Džeikas stebėjo ugnį, paskui vėl apsižvalgė į abu gatvės galus. 
Treškesys ir poškesys pagarsėjo ir oranžinės liepsnos liežuviai pašoko dar 
aukščiau į nakties tamsą. Trumpą minutėlę Džeikas tikėjosi, kad liepsnos 
greitai užges, niekieno daugiau nepamatytos, išskyrus juos tris, papras- 
čiausiai išblės ir bus užmirštos, ir niekas Klantone nesužinos. Paskui jis 
nusišypsojo iš savo kvailumo. 

Preteris krenkštelėjo — jam aiškiai pabodo stovėti priebutyje. 

— Sakyk, Džeikai, hm, nenoriu liesti to reikalo, bet jeigu tikėtume 
laikraščiais, jie pasirinko ne tą advokatą. Ar tiesa? 

— Turbūt nemoka skaityti, — sumurmėjo Džeikas. 

— (Galbūt ne, 

— Sakyk, Preteri, ar žinai kokį nors aktyvų kukluksklanininką šioje 
apygardoje? 

— Nė vieno. Yra keletas pietinėje valstijos dalyje, bet nė vieno čionai. 
Bent tokio, apie kurį aš žinočiau. FTB mums pasakė, kad Klanas — pra- 
eitas etapas. 

— Nelabai guodžia. 

— Kodėl? 

— Mat, jeigu tie žmonės priklauso Klanui, yra ne vietiniai. Atsidangi- 
nę nežinia iš kur. O tai reiškia, kad žiūri į tai rimtai, kaip tu manai, Preteri? 

— Nežinau. Aš labiau nerimaučiau, jeigu tie Klanui dirbantys vaiki- 
nai būtų vietiniai. Tai galėtų reikšti, kad Klanas sugrįžta. 

— K reiškia tas kryžius? — šerifo pavaduotoją paklausė Karla. 

— Tai perspėjimas. Norima pasakyti, kad liaukitės darę tai, ką daro- 
te, antraip mes kitą sykį sudeginsime daugiau negu tą medgalį. Šitokiais 
dalykais naudotasi įbauginti baltiesiems, prijaučiantiems nigeriams ir 
visiems tiems pilietinių teisų paistalams. Jeigu baltieji nesiliauja mylėję 
nigerių, tuomet seka smurtas. Sprogdinamos bombos, dinamitas, žmonės 
sumušami, netgi nužudomi. Bet aš maniau, kad tai vykę labai seniai. Jūsų 
atveju šitaip mėginama Džeikui pasakyti, kad atsitrauktų nuo Heilio. Bet 
juk jis jau ne Heilio advokatas, tad nežinau, ką tai reiškia. 

— Eik, pasižiūrėk Haną. — pasakė Džeikas Karlai, ir ji grįžo vidun. 

— Jeigu pas jus atsirastų vandens žarna, mielai užgesinčiau ugnį, — 
pasisiūlė Preteris. 


198 JOHN GRISHAM 


— Gera mintis, — apsidžiaugė Džeikas. — Nenorėčiau, kad kaimy- 
nai pamatytų. 

Džeikas ir Karla, su chalatais stovėdami priebutyje stebėjo šerifo 
pavaduotoją purškiant vandeniu degantį kryžių. Vandeniui užliejus kryžių 
ir nuslopinus liepsnas, medis šnypštė ir rūko. Preteris laistė penkiolika mi- 
nučių, paskui tvarkingai susuko žarną ir padėjo ant gėlių lysvės už krūmų, 
šalia priebučio laiptukų. 

— Dėkui, Maršalai. Niekam nepasakokime apie tai, gerai? 

Preteris nusišluostė į kelnes rankas ir pasitaisė skrybėlę. 

— Savaime suprantama. Viską gerai užrakinkite. Jeigu dar ką nors 
išgirsite, paskambinkite mūsų budėtojui. Kelias dienas mes atidžiai stebė- 
sime jūsų namą. 

Sėdęs į automobilį, jis atbulom išvarė šį iš įvažos ir pamažu nuva- 
žiavo Adamso gatve aikštės link. Džeikas ir Karla nuo sūpuoklių stebėjo 
smilkstantį kryžių. 

— Jaučiuosi taip, lyg sklaidyčiau seną Life žurnalo numerį, — atsi- 
duso Džeikas. 

— Arba skyrių iš Misisipės istorijos vadovėlio. Galbūt reikėtų jiems 
pranešti, kad tu išvytas. 

— Dėkui. 

— Dėkui? 

— Už tokį tiesumą. 

— Nepyk. Ar turėčiau pasakyti „atleistas“, ar „tavo sutartis nutraukta, 
arba... 

— Tik pasakyk, kad jisai susirado kitą advokatą. Tu iš tikrųjų išsi- 
gandai, a? 

— Juk žinai, kad išsigandau. Esu pasibaisėjusi. Jeigu tie žmonės gali 
sudeginti tavo kieme kryžių, kas juos suturės, kad nesudegintų namo? Ne- 
verta su tuo prasidėti, Džeikai. Noriu, kad būtum laimingas, kad tau gerai 
sektųsi ir visa kita būtų nuostabu, bet tik ne mūsų saugumo kaina. Jokia 
byla nėra to verta. 

— Tu džiaugiesi, kad mane išvijo? 

— Džiaugiuosi, kad jisai susirado kitą advokatą. Galbūt jie dabar 
paliks mus ramybėje. 

Džeikas apsikabino ją ir prisitraukė prie savęs. Sūpuoklės švelniai 
lingavo. Kokia Karla graži, pusė keturių ryto su vonios chalatėliu. 

— Juk jie nesugrįš, a? — paklausė ji. 

— Ne. Su mumis jau baigė. Sužinoję, kad aš nebeginu bylos, pa- 
skambins ir atsiprašys. 

— Visai nejuokinga, Džeikai. 

— Žinau. 

— Kaip manai, žmonės sužinos? 

— Dar valandą — ne. Kai penktą atsidarys „Kavos baras“, Dela Per- 
kins prieš pildama pirmą puodelį kavos jau žinos kiekvieną smulkmenėlę. 

— Ką ketini su anuo daryti? — paklausė ji, krypteldama galva kry- 
žiaus pusėn, dabar vos matomo silpnoje pusės mėnulio šviesoje. 

— Man atėjo į galvą gera mintis. Pakraukime jį į automobilį, nu- 
vežkime į Memtį ir sudeginkime Maršafskio kieme. 

— Einu miegoti. 


Iki devynių ryto Džeikas baigė diktuoti į diktofoną prašymą, kad nusi- 
šalinąs nuo bylos kaip oficialus gynėjas. Etelė uoliai spausdino rašomąja 
mašinėle, bet buvo priversta nutraukti darbą. 

— Pone Brigansai, skambina ponas Maršafskis. Pasakiau, kad jūs 
pasitarime, bet jis pasakė lauksiąs prie telefono. 

— Pasikalbėsiu su juo. — Džeikas sugriebė ragelį. — Alio? 

— Pone Brigansai, Bo Maršafskis iš Memfio. Kaip gyvuojate? 

— Puikiai. 

— Tai gerai. Neabejoju, jūs jau matėte rytinius šeštadienio ir sekma- 
dienio laikraščius. Jums į Klantoną pristato laikraščius? 

— Taip, dar mes turime telefonus ir paštą. 

— Taigi skaitėte medžiagą apie poną Heilį? 

— Taip. Jūs gražiai rašote. 

— Nesvarbu. Norėjau pasikalbėti apie Heilio bylą, jeigu turite mi- 
nutėlę laiko. 

— Su malonumu. 

— Kaip suprantu, pagal Misisipės valstijos procesinę teisę, gynėjas iš 
kitos valstijos nagrinėjant teisme bylą privalo bendradarbiauti su vietiniu 
gynėju. 

— Norite pasakyti, kad neturite licencijos verstis praktika Misisipė- 
je? — negalėdamas patikėti paklausė Džeikas. 

— Ką gi, ne, neturiu. 

— Jūsų straipsniuose apie tai neužsiminta. 

— Irgi nesvarbu. Ar visais atvejais teisėjai reikalauja, kad nagrinėjant 
bylas dalyvautų vietinis gynėjas? 

— Kai kurie — taip, kai kurie — ne. 

— Aišku. O kaip Nuzas? 

— Kartais. 

— Dėkui. Na, aš paprastai pasitelkiu vietinį advokatą, kai tenka ginti 
bylas kur nors provincijoje. Vietiniai jaučiasi geriau, kai prie gynėjų stalo 
kartu su manimi sėdi kuris nors iš saviškių. 

— Išties miela. 

— Nemanau, kad jus domintų... 

— Turbūt juokaujate! — suriko Džeikas į ragelį. — Mane ką tik 
išvijo, o dabar norite, kad nešiočiau jūsų lagaminėlį. Proto netekote. Ne- 
pakęsiu, kad mano pavardė būtų siejama su jūsiške. 

— Palūkėkite, minutėlę, kaimietuk... 

— Ne,tai jūs palūkėkite, advokate. Galbūt nustebsite, bet šioje valsti- 
joje mes turime etikos normas ir įstatymus, draudžiančius išsikombinuoti 
bylas ir klientus. Čamper:7 — ar kada nors apie tai girdėjote? Misisipėje, 
kaip ir daugelyje valstijų, tai laikoma sunkiu nusikaltimu. Mes čia turime 
etikos normas, draudžiančias sekioti paskui greitosios pagalbos mašinas 
laukiant nukentėjusiųjų ir išsikombinuoti klientus. Etika, pone Rykly, ar 
kada nors apie ją girdėjote? 

— Aš nesivaikau bylų, sūneli. Jos mane susiranda. 

— Kaip Karlas Li Heilis. Turbūt norite, kad patikėčiau, jog jis su- 
sirado jūsų pavardę geltonuosiuose puslapiuose. Neabejoju, esate įdėjęs 
skelbimą per visą puslapį, greta daktarų, darančių abortus. 

— Buvau jam rekomenduotas. 

— Aha, savojo sąvadautojo. Gerai žinau, kaip jį gavote. Grynas 
kombinavimas. Galiu paduoti skundą advokatūros kolegijai. O dar ge- 
riau — galėčiau pasistengti, kad jūsų metodais susidomėtų didysis žiuri. 

— Aba, kaip suprantu, judu su apygardos prokuroru išties artimi 
bičiuliai. Geros dienos advokate. 


* Pajamų dalies iš ieškinio, iškelto kitos šalies, pasisavinimas (iš prancūzų k. champart — žemės 
duoklės mokestis, kurį valstietis mokėdavo feodalui). 

Prieš padedant ragelį paskutinis žodis priklausė Maršafskiui. Džei- 
kas valandą niršo, nepajėgdamas susikoncentruoti į raštą, kurį rengė. 
Lusjenas juo didžiuotųsi. 


Prieš pat pusryčius Džeikui paskambino Volteris Salivanas. 

— Džeikai, vaikine, kaip laikaisi? 

— Puikiai. 

— Gerai. Klausyk, Džeikai, Bo Maršafskis — senas mano draugas. 
Prieš kažkiek metų mudu gynėme pora bankininkų, apkaltintų apgavystė- 
mis. Beje, išsukome juos. Jis geras teisininkas. Dabar pasitelkė mane kaip 
vietinį advokatą Karlo Li Heilio byloje. Aš tik norėjau sužinoti... 

Džeikas padėjo ragelį ir išėjo iš kontoros. Antrą dienos pusę jis pra- 
leido priekiniame Lusjeno namo priebutyje. 


Lesterio telefono numerio Gvena neturėjo. Neturėjo jo ir Ozis, 
nei kas nors kitas. Telefonistė pasakė, kad Čikagos telefonų 
abonentų knygoje Heilių yra ištisi du puslapiai, mažų mažiau- 
sia dešimt Lesterių Heilių ir keletas su inicialais L. 5. Džeikas 
paprašė ją nurodyti penkis pirmus Lesterius Heilius ir kiekvienam jų pa- 
skambino. Visi pasirodė esą baltieji. Tada jis paskambino Tenkui Skeilsui, 
savininkui vienos iš saugesnių ir geriau įrengtų apygardoje girdyklų su 
muzika ir šokiais, kur daugiausiai rinkdavosi juodaodžiai. Bariukas buvo 
žinomas kaip Tenko Smuklė. Tą landynę Lesteris ypač mėgo. Tenkas buvo 
Džeiko klientas ir dažnai suteikdavo jam vertingos konfidencialios infor- 
macijos apie juodaodžius, šių reikalus ir buvimo vietą. 
Antradienio rytą, važiuodamas į banką, Tenkas užsuko į kontorą. 
— Ar per pastarąsias dvi savaites kur nors matei Lester; Heilį? 
— paklausė Džeikas. 
— O kaipgi. Kelias dienas kiurksojo pas mane, pliekė biliardą, maukė 
alų. Girdėjau, praėjusį savaitgalį išvažiavo atgal į Čikagą. Turbūt taip ir 
yra, visą savaitę jo nemačiau. 

— Su kuo jis buvo? 

— Dažniausiai vienas. 

— O kaip Airisė? 

— Aha, porąsyk buvo ją atsivedęs, kai Henrio nebūdavo mieste. 
Žinai, kai ją atsiveda, vis verčia mane nervintis. Henris — kietas vyras. 
Papjautų juos abu, jeigu sužinotų, kad susitikinėja. 

— Jie tai daro jau dešimt metų, Tenkai. 

— Aha. Nuo Lesterio ji turi du vaikus. Visi žino, išskyrus Henrį. 
Vargšelis Henris. Kurią nors dieną jisai sužinos, ir tu turėsi dar vieną 
žmogžudystės bylą. 

— Klausyk, Tenkai, gal pasikalbėtum su Airise? 

— Ji nedažnai pas mane užsuka. 

— Prašiau dėl kai ko kita. Man reikia Lesterio telefono Čikagoje 
numerio. Spėju, Airisė žino. 

— Neabejoju, kad žino. Manau, Lesteris siunčia jai pinigus. 

— Gal pabandytum dėl manęs tą numerį iš jos išgauti? Turiu pasi- 
kalbėti su Lesteriu. 

— Gerai, Džeikai. Jeigu tik ji Žino, išgausiu. 


Iki trečiadienio gyvenimas Džeiko kontoroje grįžo į normalias vėžes. Vėl 
pradėjo plūsti klientai. Etelė buvo ypatingai jiems maloni arba tiek ma- 
loni, kiek įmanoma iš aikštingos senos žiežulos. Džeikas formaliai toliau 
vertėsi teisės praktika, bet nuoskauda liko. Kasryt nebeidavo į „Kavos 
barą“ ir vengė teismo rūmų, siųsdamas ten Etelę užregistruoti prašymus, 
patikrinti kokius nors dokumentus ar atlikti už jį kokį kitą reikalą kitapus 
gatvės, jeigu būdavo būtina. Jis jautėsi nesmagiai, pažemintas ir sutrikdy- 
tas. Sunku buvo susitelkti į kitas bylas. Svarstė, gal reikėtų pasiimti ilgas 
atostogas, bet negalėjo sau to leisti. Su pinigais buvo striuka, o motyvaci- 
jos dirbti jis neturėjo. Didžiumą laiko tūnodavo užsidaręs savo kabinete, 
mažai ką veikdamas, tik stebėdamas pro langą teismo rūmus priešais ir 
miesto aikštę apačioje. 

Vis mąstė apie Karlą Li, sėdintį kameroje už kelių kvartalų nuo aikš- 
tės, ir jau nežinia kiek kartų savęs klausė, kodėl buvęs išduotas. Pernelyg 
kietai mygęs dėl pinigų ir užmiršęs, kad esama kitų advokatų, kurie mielai 

imtųsi šios bylos už dyką. Nekentė Maršafskio. Prisiminė, kiek daug kartų 
matęs per televiziją Maršafskį, išdidžiai žygiuojanų į Memfio teismo 
rūmus ir iš jų, skelbiantį, kad jo klientai — verti užuojautos vargšeliai, 
nekalti arba neteisingai apkaltinti. Kvaišalų prekiautojai, sąvadautojai, 
parsidavėliai politikai ir bjaurūs korporacijų nusamdyti banditai. Visi 
kalti, visi nusipelnę ilgų terminų už grotų arba kai kurie galbūt ir mirties 
nuosprendžio. Maršafskis buvo jankis, sprendžiant pagal bjaurią kalbėseną 
pro nos; — kažkur iš Vidurio vakarų šiaurės. Tokia kalba galėtų erzinti 
bet kurį, gyvenantį piečiau Memfio. Puikus aktorius, jis žvelgdavo tiesiai 
į televizijos kameras ir sniaukrodavo: „Memfio policija siaubingai elgėsi 
su mano klientu.“ Džeikas tai matęs dešimtis kartų. „Mano klientas be 
išlygų, visiškai, absoliučiai nekaltas. Jis neturėtų būti teisiamas. Yra pavyz- 
dingas pilietis, mokesčių mokėtojas.“ — „O jo ankstesni keturi teistumai 
dėl prievartavimo?“ — „Jis buvo pakištas FTB. Valdžia paspendė jam 
spąstus. Be to, jis jau sumokėjo savo skolą. Šįsyk yra nekaltas.“ Džeikas jo 
nekentė ir kiek prisiminė Maršafskis bylų buvo tiek pat laimėjęs, kiek ir 
pralaimėjęs. 

Trečiadienį po vidudienio Maršafskio Klantone dar niekas nebuvo 
regėjęs. Ozis pažadėjo Džeikui pranešti, jeigu jis pasirodytų kalėjime. 

Išvažiuojamojo teismo sesija tęsis iki penktadienio, ir būtų pagarbu 
trumpai susitikti su teisėju Nuzu ir jam paaiškinti aplinkybes, dėl kurių jis 
pasitraukė nuo bylos. Jo prakilnybė pirmininkavo civilinėje byloje ir visai 
galimas daiktas, kad Baklio teismo rūmuose nebus. Neturėjo ten būti. Nei 
matyti, nei girdėti apygardos prokurorą Džeikas šiuo metu nepajėgtų. 

Paprastai apie pusę keturių Nuzas darydavo dešimties minučių per- 
trauką, ir lygiai tuo laiku Džeikas, niekieno nepastebėtas pro šonines duris 
įžengė į teisėjo kabinetą. Kantriai sėdėjo prie lango laukdamas, kol Iče- 
bodas nulips iš katedros ir įkrypuos į kambarį. Po penkių minučių durys 
atsilapojo ir jo prakilnybė įėjo vidun. 

— Džeikas. Kaip laikotės? — pasiteiravo jis. 

— Puikiai, teisėjau. Skirtumėte man minutėlę? — paklausė Džeikas 
uždarydamas duris. 

— Žinoma, sėskitės. Kas slegia mintis? — Nuzas nusivilko mantiją, 
numetė ją ant kėdės ir atsigulė aukštielninkas ant stalo viršaus, tuo pat 
metu nublokšdamas ant grindų knygas, aplankus ir telefoną. Nustojęs savo 

nerangiu kūnu judėti, jisai susinėrė ant pilvo rankas, užsimerkė ir pradėjo 
giliai alsuoti. 

— Vis ta mano nugara, Džeikai. Daktaras man sako gulėti, kada tik 
įmanoma, ant kieto paviršiaus. 

— Ak, žinoma, teisėjau. Man išeiti? 

— Ne, ne. Kas slegia jūsų mintis? 

— Heilio byla 

— Taip ir maniau. Mačiau jūsų prašymą. Susirado naują advokatą, a? 

— Taip sere. Visai nenujaučiau, kad kas nors panašaus gali įvykti. 
Tikėjausi liepą ginti bylą. 

— Nereikia atsiprašinėti, Džeikai. Prašymas nusišalinti nuo bylos 
bus patenkintas. Tai ne jūsų kaltė. Nuolatos taip pasitaiko. Kas tas naujasis 
vyriokas, Maršafskis? 

— Sere, jis iš Memfio. 

— Su tokia pavarde Fordo apygardoje turėtų susilaukti pasisekimo. 

— Taip, sere. — „Tokia pat netikusi kaip Nuzas“, — pagalvojo Džei- 
kas ir paslaugiai pridūrė. — Jis neturi licencijos praktikuoti Misisipėje. 

— Įdomu. Ar jis susipažinęs su mūsų teismų procedūra? 

— Nesu tikras, ar kada nors gynė Misisipės valstijoje bylą. Jis man pa- 
sakė, kad kai išvyksta į provinciją, paprastai pasitelkia kokį vietinį vaikiną. 

— Į provinciją? 

— Taip jis pasakė. 

— Na, verčiau tegul pasitelkia, jeigu atvyks pas mane į teismą. 
Jau turėjau tam tikros prastos patirties su advokatais iš kitos valstijos, o 
ypač — iš Memfio. 

— Taip, sere. 

Nuzas pradėjo alsuoti intensyviau, ir Džeikas nusprendė jį palikti. 

— Teisėjau, turiu eiti. Jeigu nepasimatysiu su jumis liepą, tai susi- 
tiksime per teismo rugpjūčio sesiją. Saugokite savo nugarą. 

Džeikas jau bemaž buvo pasiekęs užpakalines ankšto kabineto duris, 
kai atsidarė kitos — iš teismo salės — ir į teisėjo apartamentus didingai 
įžengė garbusis L. Vinstonas Loterhausas, lydimas dar vieno Salivano 
firmos pakaliko. 

— O, sveiki, Džeikai, — pareiškė Loterhausas. — Turbūt pažįstate 
K. Piterį Oterį, mūsų naujausią bendradarbį. 

— Malonu su jumis susipažinti, Piteri, — atsiliepė Džeikas. 

— Mes sutrukdėme? 

— Aš ką tik rengiausi išeiti. Teisėjas Nuzas duoda poilsio savo nu- 
garai, ir aš jau buvau jį bepaliekąs. 

— Sėskitės, ponai, — pakvietė įėjusiuosius Nuzas. 

Loterhausas užuodė galimas rietenas. 

— Sakykite, Džeikai, neabejoju, Volteris Salivanas jus jau informavo, 
kam mūsų firma teiks paslaugas kaip vietinis Karlo Li gynėjas. 

— Jau girdėjau. 

— Apgailestauju, kad taip atsitiko. 

— Jūsų liūdesys tiesiog pribloškia. 

— Mūsų firmai tai bus įdomi byla. Kaip žinote, neturime pernelyg, 
daug baudžiamųjų bylų. 

— Žinau. — Džeikui baisiai norėjosi nuropoti pasislėpti į kokį nors 
plyšį. — Turiu bėgti. Smagu buvo su jumis šnektelti, Vinstonai. Malonu 
buvo susipažinti su jumis, Piteri. Perduokite nuo manęs linkėjimus Volte- 
riui, Robertui ir visiems vaikinams. 

Džeikas išsmuko iš teismo rūmų pro tarnybines duris, keikdamas 
save už tai, kad pasirodė ten, kur galėjo gauti per nosį. Jis parbėgo į kon- 
torą. 

— Ar Tenkas Skeilsas skambino? — paklausė Etelę, jau pasukdamas 
į laiptus. 

— Ne. Bet laukia ponas Baklis. 

Pastatęs koją ant pirmo laiptelio, Džeikas sustojo. 

— Kur laukia? — paklausė, bemaž nesujudindamas žandikaulių. 

— Viršuje. Jūsų kabinete. 

Jis pamažu atėjo prie savo sekretorės stalo ir prisilenkė viršum jo taip 
arti, kad jųdviejų veidus skyrė vos keli coliai. Etelė labai nusidėjo, ir pati 
tai suprato. 

Bosas piktai sužioravo į ją akimis. 

— Nežinojau, kad jam paskirta susitikti. — Žandikauliai vėl nesu- 
judėjo. 

— Jam nepaskirta, — atsakė ji, nudelbusi akis į stalą. 

— O aš ir nežinojau, kad jis čia šeimininkas. 

Etelė sėdėjo nejudėdama ir tylėjo. 

— Nežinojau, kad jis turi mano kabineto raktą. 

Vėl — nei judesio, nei atsako. 

Jis prisilenkė dar arčiau. 

— Turėčiau jus už tai išvyti. 

Etelės lūpos suvirpėjo, ji atrodė bejėgė. 

— Jūs man pabodote, Etele. Pabodo jūsų požiūris į darbą, balsas, ne- 
noras paklusti. Pabodo tai, kaip jūs elgiatės su žmonėmis, pabodo viskas, 
kas su jumis susiję. 

Jos akys sudrėko. 

— Atleiskite. 

— Ne, neatleisiu. Juk žinote ir daug metų žinojote, kad niekam, nie- 
kam pasaulyje, net mano Žmonai nevalia užlipti laiptais į mano kabinetą, 
jeigu manęs čia nėra. 

— Jis spyrėsi. 

— Šiknius. Jam moka už tai, kad visus šokdintų. Bet tik ne šioje 
kontoroje. 

— Ššš, jis išgirs. 

— Man nusispjaut. Pats žino, kad yra šiknius. 

Jis prisilenkė dar arčiau, beveik susiremdamas su ja nosimis. 

— Jūs norėtumėte išsaugoti savo darbą, Etele? 

Ji linktelėjo, nepajėgdama ištarti nė žodžio. 

— Tada darykite tiksliai taip, kaip pasakysiu. Užlipkite viršun į mano 
kabinetą, pasiimkite poną Baklį ir nuveskite jį į konferencijų salę, kur aš su 
juo pasikalbėsiu. Ir kad daugiau to nepasikartotų. 

Etelė nusišluostė ašaras ir puolė viršun laiptais. Po kelių sekundžių 
apygardos prokuroras sėdėjo už uždarytų durų konferencijų salėje ir laukė. 

O tuo metu greta už sienos, mažutėje virtuvėlėje, Džeikas gėrė 
apelsinų sultis ir svarstė, ko Bakliui čia reikia. Po penkiolikos minučių jis 
atidarė duris ir įžengė į salę. Baklis sėdėjo viename ilgo konferencijų stalo 
gale. Džeikas atsisėdo kitame, toli nuo apygardos prokuroro. 

— Sveiki, Rufusai. Koks reikalas? 

— Gražią turite čia vietelę. Turbūt senosios Lusjeno kontoros pa- 
talpos. 

— Tikrai taip. Kokie vėjai čionai atpūtė? 

— Tiesiog norėjau aplankyti. 

— Aš labai neturiu laiko. 

— Ir norėjau pasikalbėti apie Heilio bylą. 

— Paskambinkite Maršafskiui. 

— Aš laukiau susirėmimo, ypač kai kitoje pusėje — jūs. Esate vertas 
priešininkas, Džeikai. 

— Jaučiuosi pagerbtas. 

— Nesupraskite manęs klaidingai. Nemėgstu jūsų, ir jau seniai. 

— Nuo Lesterio Heilio bylos. 

— Aha, turbūt jūs teisus. Tada laimėjote, bet apgaule. 

— Aš laimėjau, ir tuo viskas pasakyta. Ir neapgaudinėjau. Tai jūs 
buvote užkluptas netikėtai — nuleistomis kelnėmis. 

— Jūs apgaudinėjote, o Nuzas tam netrukdė. 

— Kad ir kaip ten buvo. Aš irgi jūsų nemėgstu. 

— Gerai. Dėl to man lengviau. Ką žinote apie Maršafskį? 

— Ar todėl jūs čia? 

— Galbūt. 

— Niekada nebuvau susitikęs su tuo žmogumi, bet jeigu jis būtų ir 
mano tėvas, vis tiek nepasakyčiau. Ko dar norite? 

— Tikriausiai su juo kalbėjotės. 

— Apsimainėme keliais žodžiais telefonu. Tik nesakykite, kad dėl jo 
nerimaujate. 

— Ne. Tik smalsu. Jis turi gerą reputaciją. 

— Taip, turi. Betgi neatėjote čionai aptarinėti jo reputaciją. 

— Ne, tikrai ne. Norėjau pasikalbėti apie bylą. 

— Ką apie ją? 

— Šansus dėl išteisinimo, galimus gynybos būdus, ar Heilis tuo metu 
iš tikrųjų buvo nepakaltinamas. Ir panašius dalykus. 

— Maniau, jaučiatės užtikrintas dėl apkaltinamojo nuosprendžio. 
Prisimenate, ką kalbėjote priešais televizijos kameras? Tuoj po to, kai buvo 
pareikštas oficialus kaltinimas. Vienoje iš savo spaudos konferencijų. 

— Arjau ilgitės tų televizijos kamerų, Džeikai? 

— Atsipalaiduokite, Rufusai. Aš pasitraukiau iš žaidimo. Visos tele- 
vizijos kameros priklauso jums ir Maršafskiui, taip pat gal dar ir Volteriui 
Salivanui. Puikuokitės priešais jas, liūte. Jeigu bent kiek nustūmiau jus į 
šešėlį, labai apgailestauju. Žinau, kaip jums tai skaudu. 

— Atsiprašymas priimtas. Ar Maršafskis buvo mieste? 

— Nežinau. 

— Jis žadėjo šią savaitę surengti spaudos konferenciją. 

— Ir jūs užsukote čia pasikalbėti apie jo spaudos konferenciją, tiesa? 

— Ne. Norėjau pasikalbėti apie Heilį, bet, matyt, labai neturite laiko. 

— Tikrai taip. Be to, nėra apie ką su jumis kalbėtis, pone Guberna- 
toriau. 

— Mane tai žeidžia. 

— Kodėl? Juk žinote, kad tai tiesa. Dėl poros antraščių laikraščiuose 
palaikytumėte kaltinimą net savo motinai. 

Baklis atsistojo ir suskato vaikštinėti už savo kėdės pirmyn atgal. 

— Gaila, kad jūs nebeginate šios bylos, Brigansai, — jis pakėlė 
balsą. 

— Man irgi. 

— Pamokyčiau jus kelių dalykų apie baudžiamąjį žmogžudžių per- 
sekiojimą. Tikrai norėčiau paversti niekais jūsų gudrybes. 

— Anksčiau jums nelabai sekėsi. 

— Štai kodėl norėjau, kad jūs gintumėte šią bylą, Brigansai. Kaip 
man to reikėjo. — Jo veidas tamsiai užraudo, ir tai buvo gerai pažįstama. 

— Bus ir kitų, Gubernatoriau. 

— Nevadinkite manęs taip! — sušuko Baklis. 

— Juk tai tiesa, Gubernatoriau. Todėl taip stengiatės pozuoti prie- 
šais televizijos kameras. Visi tai žino. Žiūrėkite, senukas Rufusas lenda į 
kameras, siekia tapti gubernatoriumi. Dar kokia tiesa. 

— Dirbu savo darbą. Persekioju galvažudžius. 

— Karlas Li joks galvažudys. 

— Pamatysite, kaip jis spirgės. 

— Taip lengvai neisis. 

— Pamatysite. 

— Tam reikia dvylikos prisiekusiųjų iš dvylikos. 

— Nesudarys problemos. 

— Visai kaip tada jums didžiajame žiuri? 

Baklis sustojo vaikštinėjęs. Primerkė akis ir rūsčiai nužvelgė Džeiką. 
Trys didžiulės raukšlės išvagojo didžiulę jo kaktą. 

— Ką žinote apie didįjį žiuri? 

— Beveik tiek pat, kiek ir jūs. Vienu balsu mažiau — ir būtumėte 
likęs su šnipštu. 

— Netiesa! 

— Baikite, Gubernatoriau. Kalbate ne kokiam reporteriui. Aš tiksliai 
žinau, kas nutiko. Po kelių valandų jau žinojau. 

— Aš papasakosiu Nuzui. 

— O aš — laikraščiams. Gražiai atrodys prieš bylos nagrinėjimą. 

— Neišdrįsite. 

— Dabar jau ne. Neturiu tam priežasties. Juk mane atleido, prisime- 
nate? Štai kodėl jūs čia, tiesa, Rufusai? Priminti man, kad aš nebedalyvau- 
ju byloje, o jūs — taip. Šiek tiek užberti druskos ant žaizdų. Gerai, jums 
tai pasisekė. Dabar noriu, kad išeitumėte. Pasitikrinti, kaip didysis žiuri. O 
gal apie teismo rūmus slampinėja koks nors reporteris. Tik išeikite. 

— Mielai. Apgailestauju, kad sutrukdžiau. 

— Ir aš. 

Baklis atidarė duris į koridorių ir sustojo. 

— Aš pamelavau, Džeikai. Baisiai džiaugiuosi, kad jūs nustumtas 
nuo šios bylos. 

„ — Žinau, kad pamelavote. Bet manęs dar nenurašykite. 

— Ką tai reiškia? 

— Geros dienos, Rufusai. 


Fordo apygardos didžiajam žiuri darbo nestigo, ir iki antros teismo sesijos 
savaitės ketvirtadienio Džeiką nusamdė du nauji apkaltintieji. Vienas — 
juodaodis, dar balandį Mesio smuklėje padūręs peiliu kitą juodaodį. Džei- 
kas mėgo tokius pasibadymus, nes įmanomi išteisinimai; tik pasistenk, 
kad prisiekusieji būtų vieni baltieji, daugiausiai raudonsprandžiai, kuriems 
nusispjaut, jeigu visi nigeriai subadytų vienas kitą. Juk jie tik mažumėlę 
linksminosi bariuke, dalykai tapo nebevaldomi, vienas buvo padurtas, bet 
liko gyvas. Taigi ir bausti nėra už ką. Panašios strategijos Džeikas pasimo- 
kė gindamas Lesterį Heil;. Naujasis klientas pažadėjo pusantro tūkstančio 
dolerių, bet pirma turėjo susimokėti užstatą. 

Antras buvo baltasis — vaiki pagavo vairuojant pavogtą pikapą. Buvo 
jau trečią kartą sulaikytas vogtame pikape, ir niekaip nesišvietė galimybė 
išsukti jį nuo septynerių metų Parčmene. 


210 JOHN GRISHAM 


Abu sėdėjo kalėjime, ir todėl tai teikė progą ir pareigą aplankyti juos 
už grotų, o tuo pat metu pasimatyti ir su Oziu. Nuėjęs ketvirtadienį į pa- 
vakarę, jissaptiko šerifą savajame kabinete. 

— Tu apsivertęs darbu? — paklausė Džeikas. Rašomąjį stalą ir grin- 
dis klojo popierių šūsnys. 

— Ne, tik šiaip įprasta dokumentacija. Daugiau kryžių nedeginta? 

— Ne, ačiū Dievui. Gana vieno. 

— Nemačiau tavojo draugelio iš Memfio. 

— Keista. Maniau, jau turėtų čia būti. Kalbėjaisi su Karlu Li? 

— Kasdien. Jis pradeda nervintis. Advokatas jam nė nepaskambino, 
Džeikai. 

— Ir gerai. Tegul prakaituoja. Man jo negaila. 

— Manai, jis padarė klaidą? 

— Žinoma, padarė. Pažįstu čionykščius raudonsprandžius, Ozi, ir 
žinau, kaip jie elgiasi pasodinti į prisiekusiųjų vietas. Koks nors sklandžiai 
malantis liežuviu pašalietis jiems nepadarys jokio įspūdžio. Sutinki? 

— Nežinau. Tai tu advokatas. Kai kalbi, man nekyla abejonių, Džei- 
kai. Jau mačiau, kaip dirbi. | 

— Jis net neturi licencijos praktikuoti Misisipėje. Teisėjas Nuzas jį 
sudoros. Nekenčia advokatų iš kitų valstijų. 

— Juokauji? 

— Nė kiek. Vakar kalbėjausi su juo. 

Ozis, tartum sutrikęs, atsargiai pažvelgė į Džeiką. 

— Nori su juo pasimatyti? 

— Su kuo? 

— Su Karlu Li. 
lagaminėlį. Noriu susitikti su Lerojumi Glasu. Užpuolimas sunkinančio- 
mis aplinkybėmis. 

— Gavai Lerojų? 

— Aha. Šįryt pas mane apsilankė jo namiškiai. 

— Sek paskui mane. 

Džeikas laukė girtumo nustatymo kambaryje, kol vienas iš kalinių 
administracijos patikėtinių nuėjo atvesti naujojo jo kliento. Lerojus vilkėjo 
standartine valdiška Fordo kalėjimo apranga — tamsoje švytinčiu oran- 
žiniu kombinezonu. Nuo jo galvos į visas puses styrojo guminiai plaukų 

suktukai, o ant sprando karojo dvi riebaluotos tvirtai supintos veltinės ka- 
sytės. Juodas sudiržusias jo pėdas nuo purvino linoleumo saugojo citrinos 
žalumos frotinės įsispiriamos basutės, be kojinių. Bjaurus senas randas, 
prasidedantis nuo dešinės jo ausies lezgelio ketera ėjo viršum skruostikau- 
lio ir dailiai jungėsi su dešine šnerve. Neabejotinai tai rodė, kad Lerojui 
nesvetima švaistytis peiliu. Nešiojo tą žymę it medalį. Atėjo rūkydamas 
„Kools“ cigaretę. 

— Lerojau, aš — Džeikas Brigansas, — prisistatė jo advokatas ir 
pamojo į sulankstomąją kėdę šalia pepsikolos automato. — Tavo mama ir 
brolis šįryt mane nusamdė. 

— Malonu susipažinti, pone Džeikai. 

Kol Džeikas uždavinėjo klausimus, už durų koridoriuje laukė kalinys 
patikėtinis. Užrašų apie Lerojų Glasą bloknote susidarė trys puslapiai. Už- 
vis labiausiai, bent šiame etape, domino pinigų klausimas. Kiek Glasas jų 
turi ir iš kur galėtų surasti daugiau. Apie padurtąjį bus galima pasikalbėti 
vėliau. Iš pradžių apie gimines: tetas, dėdes, brolius, seseris — apie visus, 
turinčius darbą ir galbūt išgalėsiančius suteikti paskolą. Džeikas užsirašė 
telefonų numerius. 

— Kas mane jums rekomendavo? — paklausė Džeikas. 

— Matėme jus per televiziją, pone Džeikai. Jus ir Karlą Li Heilį. 

Džeikas pasijautė pamalonintas, bet net nenusišypsojo. Juk būti 
matomam per televiziją — irgi jo darbo dalis. 

— Pažysti Karlą Li? 

— Aha, taip pat ir Lesterį. Jūs buvote Lesterio advokatas, tiesa? 

— Taip. 

— Mudu su Karlu Li sėdime toje pačioje kameroje. Vakar vakare 
mane pas jį įkėlė. 

— Ką tu sakai. 

— Aha. Jis daug nekalba, tik pasakė, kad jūs tikrai geras advokatas ir 
panašiai, bet jis susiradęs kažkokį kitą iš Memfio. 

— Teisybė. Ką jis mano apie savo naująjį advokatą? 

— Nežinau, pone Džeikai. Nuo pat ryto jaudinasi, kad naujasis ad- 
vokatas dar jo neaplankė. Sakė, kad jūs nuolat ateidavote su juo pasimatyti 
ir pasikalbėti apie bylą, bet tas naujasis, kažkokia keista pavarde, dar net 
nepasirodė susipažinti su juo. 

Savo pasitenkinimą Džeikas pasistengė nuslėpti rūsčiu veidu, bet 
sunkiai sekėsi. 

— Kai ką tau pasakysiu, jeigu pažadi neišplepėti Karlui Li. 

— Pažadu. 

— Naujasis advokatas negali atvykti su juo pasimatyti. 

— Nejaugi?! Kodėl? 

— Nes neturi licencijos praktikuoti teisę Misisipėje. Jis — Tenesio 
advokatas. Bus išmestas iš teismo, jeigu atvyks čionai vienas. Bijau, kad 
Karlas Li padarė didelę klaidą. 

— Kodėl jam nepasakėte? 

— Nes jau mane atleido. Nebegaliu jam patarinėti. 

— Kas nors turėtų. 

— Juk ką tik man pažadėjai, ar ne? 

— Gerai. Tylėsiu. 

— Pažadi? 

— Prisiekiu. 

— Puiku. Dabar turiu eiti. Rytoj rytą pasikalbėsiu su laiduotoju dėl 
užstato, ir galbūt po kokios dienos kitos mes tave ištrauksime iš čia. Karlui 
Li — nė žodžio, gerai? 

— Gerai. 

Kai Džeikas išėjo iš kalėjimo pastato, automobilių aikštelėje pamatė 
Tenką Skeilsą, besiremianti į jo sabą. Džeikui prisiartinus, Tenkas bato 
padu užmynė cigaretės nuorūką ir išsitraukė iš marškinių kišenėlės po- 
pieriaus skiautę. 

— Du numeriai. Viršutinysis — namų, apatinysis — darbo. Bet be 
būtino reikalo į darbą neskambink. 

— Gerai suveikta, Tenkai. Iš Airisės sužinojai? 

— Aha. Ji nenorėjo sakyti. Vakar vakarą buvo užsukusi pas mane į 
barą, tai aš ją nugirdžiau. 

— Dabar man teks tau statyti. 

— Anksčiau ar vėliau pastatysi. 


Buvo jau tamsu, bemaž aštuonios. Pietūs bus jau atšalę, bet nieko tokio, 


taip dažnai pasitaikydavo. Todėl jis ir nupirko jai mikrobangų krosnelę. 

Karla seniai priprato ilgas valandas laukti ir pašildyti pietus, niekada ne- 
siskųsdama. Juodu valgydavo, kai jis grįždavo namo, nesvarbu ar šeštą, ar 
dešimtą vakaro. 

Iš kalėjimo Džeikas nuvažiavo į savo kontorą. Neišdrįstų skambinti 
Lesteriui iš namų, kur pokalbį galėtų nugirsti Karla. Atsisėdęs prie rašo- 
mojo stalo, įsistebeilijo į numerius, kuriuos dėl jo išsiaiškino Tenkas. Juk 
Karlas Li pasakė jam nemėginti skambinti Lesteriui. Kodėl turėtų taip 
elgtis? Ar tai būtų pastangos susikombinuoti bylą? Neetiška? Ar būtų 
neetiška paskambinti Lesteriui ir pasakyti, kad Karlas Li jį atleido ir nu- 
sisamdė kitą advokatą? Ne. O atsakyti į Lesterio klausimus apie tą naująjį 
advokatą? Ne. O pareikšti susirūpinimą? Ne. O peikti naująjį advokatą? 
Turbūt ne. Ar būtų neetiška paraginti Lesterį pasikalbėti su broliu? Ne. O 
paprašyti, kad įtikintų jį atleisti Maršafskį? Turbūt taip. Ir kad vėl nusam- 
dytų Džeiką? Taip, be jokios abejonės. Tai būtų labai neetiška. Kas, jeigu 
jis tik paskambintų Lesteriui, užsimintų apie Karlą Li ir leistų pokalbiui 
rutuliotis savaime? 

— Alio? 

— Gal Lesteris Heilis kur nors netoliese? 

— Taip. Kas prašo? — iš ragelio nuskambėjo aiškus švediškas ak- 
centas. 

— Džeikas Brigansas iš Misisipės. 

— Minutėlę. 
laikas? 

— Džeikai! 

— Lesteri, kaip laikaisi? 

— Puikiai, Džeikai. Pavargęs, bet puikiai. O kaip tu? 

— Nuostabiai. Klausyk, ar šią savaitę kalbėjaisi su Karlu Li? 

— Ne. Išvažiavau penktadienį ir nuo sekmadienio dirbu dvi pamai- 
nas. Niekam neturėjau laiko. 

— Laikraščių irgi neskaitai? 

— Ne. Kas atsitiko? 

— Nepatikėsi, Lesteri. 

— Kas per dalykas? 


— Karlas Li mane atleido ir nusisamdė garsų advokatą iš Memfio. 


214 JOHN GRISHAM 


— Ką?! Juokauji? Kada? 

— Praeitą penktadienį. Turbūt tau išvažiavus. Nepasivargino man 
pasakyti. Šeštadienio rytą perskaičiau Memfio laikraštyje. 

— Jis išprotėjo. Kodėl taip padarė, Džeikai? Ką nusisamdė? 

— Žinai tokį Ketą Brasterį, iš Memfio? 

— Be abejo. 

— Tai jo advokatas. Ketas už jį moka. Praeitą penktadienį atvažiavo 
iš Memfio ir kalėjime pasimatė su Karlu Li. Kitą rytą išvydau savo nuo- 
trauką laikraštyje ir perskaičiau, kad esu atleistas. 

— Kas tas advokatas? 

— Bo Maršafskis. 

— Bent kiek tikęs? 

— Suktas. Gina visus Memfio sąvadautojus ir kvaišalų prekeivius. 

— Iš pavardės panašu, kad lenkas. 

— Toks ir yra. Man regis, iš Čikagos. 

— Aha, čia nemažai lenkų. Ar ir kalba kaip tie? 

— Lyg pilna burna karštų taukų. Fordo apygardoje turės didžiulį 
pasisekimą. 

— Kvailys, na ir kvailys. Ką gi, Karlas Li niekada nepasižymėjo dide- 
liu protu. Visada man tekdavo už jį galvoti. Kvailys, tikras kvailys. 

— Aba, jis padarė klaidą, Lesteri. Tu žinai, kas yra procesas už 
žmogžudystę, nes pats patyrei savo kailiu. Įsivaizduoji, kokie svarbūs tam- 
pa prisiekusieji, kai iš teismo salės pasišalina į savo kambarį tartis. Tada 
tavo gyvybė jų rankose. Dvylika žmonių, vietinių gyventojų, ten susiremia 
ir ginčijasi dėl tavo bylos, tavo gyvenimo. Prisiekusieji — pati svarbiausia 
dalis. Štai kodėl privalu mokėti prašnekti į prisiekusiuosius. 

— Tikra tiesa, Džeikai. Ir tu tai moki. 

— Neabejoju, Maršafskis Memfyje irgi moka, bet tik ne Fordo apy- 
gardoje. Ne kaimiškoje Misisipėje. Tie žmonės juo netikės. 

— Tu teisus, Džeikai. Negaliu patikėti, kad jis taip pasielgė. Vėl viską 
sumovė. 

— Taip, Lesteri, ir man dėl jo neramu. 

— Kalbėjaisi su juo? 

— Praeitą šeštadienį, po to, kai perskaičiau laikraštyje, nuvykau tie- 
siai į kalėjimą. Paklausiau, kodėl taip padarė, ir jis nesugebėjo atsakyti. Jam 
buvo labai nepatogu. Nuo tada su juo nesikalbėjau. Taip pat ir Maršafskis. 

Šis dar nesurado Klantono, ir aš suprantu, kad Karlas Li jaudinasi. Kiek 
man žinoma, šią savaitę dėl bylos nieko nenuveikta. 

— Ar Ozis su juo kalbėjosi? 

— Aha, bet juk pažįsti Ozį. Jis per daug nepasakys. Žino, kad Bras- 
teris sukčius ir Maršafskis sukčius, bet Karlo Li dėl to nespaus. 

— Žmogau, o žmogau! Tiesiog negaliu patikėti. Brolis kvailys, jeigu 
mano, kad raudonsprandžiai klausysis kažkokio šunadvokačio iš Memfio. 
Po šimts, Džeikai, jie netiki net teisininkais iš Tailerio apygardos, o juk 
ši — Čia pat, kaimynystėje. Žmogau, o žmogau! 

Džeikas nusišypsojo į ragelį. Kol kas nieko neetiška. 

— Ką daryti, Džeikai? 

— Nežinau, Lesteri. Karlui Li reikia kažkiek pagelbėti, o tu — vie- 
nintelis, kurio jis klausysis. Juk žinai, koks jis kietasprandis. 

— Manau, verta būtų jam paskambinti. 

„Ne, — pagalvojo Džeikas, per telefoną Karlui Li bus lengviau 
atsisakyti. Būtina broliams susitikti akis į aki. Jei Lesteris atvažiuotų iš 
Čikagos, poveikis būtų stipresnis.“ 

— Nemanau, ką nors daug pasieksi telefonu. Karlas Li jau apsi- 
sprendęs. Tik tu gali priversti jį pakeisti nusistatymą, tačiau to neįstengsi 
padaryti telefonu. 

Lesteris kelias sekundes tylėjo, o Džeikas nekantraudamas laukė. 

— Kuri šiandien diena? 

— Ketvirtadienis, birželio 6-a. 

— Pasvarstykime, — sumurmėjo Lesteris. — Man kelio — dešimt 
valandų. Rytoj dirbu pamainą nuo keturių popiet iki vidurnakčio, paskui 
vėl — sekmadienį. Galėčiau iš čia išvažiuoti vidurnaktį ir atsirasti Klantone 
iki šeštadienio ryto dešimtos. Paskui galėčiau išvažiuoti anksti sekmadienio 
rytą ir iki keturių sugrįžti. Teks pavargti prie vairo, bet nieko, ištversiu. 

— Tai labai svarbu, Lesteri. Manau, tau verta atvažiuoti. 

— Kur šeštadienį būsi, Džeikai? 

— Čia, savo kontoroje. 

— Gerai. Nueisiu į kalėjimą, ir jeigu prisireiks, paskambinsiu tau į 
kontorą. 

— Atrodo, taip tinka. Dar vienas dalykas, Lesteri. Karlas Li mane 
prašė tau nepasakyti. Neužsimink, kad kalbėjomės. 

— O ką jam pasakyti? 

— Pasakyk, kad paskambinai Airisei, ir viską tau papasakojo. 

— Kokiai Airisei? 

— Baik, Lesteri. Jau kažkiek metų tai visiems žinoma. Visiems, iš- 
skyrus jos vyrą, o jis anksčiau ar vėliau, bet vis tiek sužinos. 

— Tikiuosi, ne. Turėsime dar vieną žmogžudystę. O tu turėsi dar 
vieną klientą. 

— Na, nereikia. Ir tų pačių, kuriuos turiu, nesugebu išsaugoti. Šešta- 
dienį paskambink man. 


—— W(ŪŲŪŲŪŲŪ——— 


Pusę vienuolikos jis sėdo prie pašildytų mikrobangų krosnelėje pietų. 
Hana jau miegojo. Juodu kalbėjosi apie Lerojų Glasą ir tą baltąjį vaikį 
vogtame pikape. Taip pat ir apie Karlą Li, bet ne apie Lesterį. Žmonai 
palengvėjo, kai Karlas Li Heilis jau liko už jų praeityje. Daugiau nebebus 
skambučių. Nei deginamų kryžių. Bažnyčioje niekas nebespoksos. Atsiras 
kitų bylų, ramino ji. Džeikas mažai kalbėjo, tik valgė ir šypsojosi. 


Penktadienį, prieš pat uždarant teismo rūmus, Džeikas pa- 

skambino sekretorei, norėdamas sužinoti, ar ten dar nagrinė- 

jama kokia nors byla. Ne, atsakė ji, Nuzas jau išėjęs. Taip pat 

išėję Baklis, Masgrouvas ir visi kiti. Rūmuose nieko nėra. Po 

tos žinios jausdamasis saugus, Džeikas perkirto gatvę, pro tarnybines duris 

įsmuko į teismo rūmus ir koridoriumi nuėjo į sekretoriatą. Paflirtavo su 

ten dar dirbančiomis keliomis tarnautojomis ir sekretorėmis, kol akimis 

susirado lentynoje segtuvą su Karlo Li byla. Sulaikęs kvapą jis įniko versti 

puslapius. Puiku! Viskas kaip jo ir tikėtasi. Visą savaitę prie bylos nieko 

daugiau nepridurta, išskyrus jo paties prašymą nusišalinti kaip gynėjui. 

Nei Maršafskis, nei jam talkinantis vietinis advokatas neprisilietė segtuvo. 

Nieko nenuveikta. Dar kiek paflirtavęs su moteriškėmis, Džeikas nesku- 
biai grįžo į savo kontorą. 

Lerojus Glasas tebesėdėjo už grotų. Užstato jam buvo skirta su- 

mokėti dešimt tūkstančių dolerių, bet šeima neįstengė surasti papildomo 
tūkstančio dolerių, pagal įstatymą priklausančių laiduotojui. Tad jis toliau 
dalijosi kamera su Karlu Li. Džeikas turėjo draugą, kuris vertėsi laidavimu 
ir padėdavo Džeiko klientams. Jeigu kokiam Džeiko klientui reikėdavo 
išsigauti iš kalėjimo ir dėl jo mažai tekdavo baimintis, kad ištrūkęs laisvėn 
pasislėps nuo teisingumo, užstatas būdavo įnešamas. Sąlygos Džeiko gi- 
namiesiems būdavo įmanomos. Tarkime — penki procentai nuo užstato 
sumos iš anksto ir tiek pat — per mėnesį. Jeigu Džeikas norėtų, kad Le- 
rojus Glasas išeitų iš kalėjimo, užstatas galėtų būti sumokėtas bet kuriuo 
metu. Bet Džeikui reikėjo, kad Lerojus liktų už grotų. 

— Klausyk, Lerojau, man labai gaila. Kaip įmanydamas dirbu su 
laiduotoju, — paaiškino Džeikas savo klientui girtumo nustatymo kam- 
baryje. 

— Betgi jūs sakėte, kad iki šio laiko aš jau būsiu laisvas. 

— Tavo šeimynykščiai neturi pinigų, Lerojau. Pats aš irgi negaliu su- 
mokėti. Mes tave ištrauksime, bet užtruks dar kelias dienas. Noriu, kad tu 
išeitum, pradėtum dirbti, gautum kažkiek pinigų ir išgalėtum susimokėti 
man. 

Regis, atsakymas Lerojų patenkino. 

— Gerai, pone Džeikai, tik darykite, ką galite. 

— O maitina čia neblogai, a? — paklausė Džeikas nusišypsodamas. 

— Ne taip jau prastai. Bet namie geriau. 

— Mes tave ištrauksime, — pažadėjo Džeikas. 

— Kaip tas mano padurtas nigeris? 

— Nieko tikra. Ozis sakė, kad jis dar ligoninėje. O Mosas Ieita- 
mas — kad jau išrašytas. Kas žino. Nemanau, kad žaizdos sunkios. Kas 
buvo toji moteris? — paklausė Džeikas, nes gerai neprisiminė smulkmenų. 

— Vilio bobikė. 

— Kokio Vilio? 

— Vilio Hoito. 

Džeikas sekundėlę pagalvojo, bandydamas prisiminti kaltinamąją 
išvadą. 

— Tai ne tas, kurį tu subadei. 

— Ne, anas — Kertis Sprolingas. 

— Nori pasakyti, kad jūs visi susivaidijote dėl kito vyrioko moters? 

— Tiesa. 

— O kur buvo Vilis? 

— Irgi pešėsi. 

— Su kuo? 

— Su kažkokiu kitu bernu. 

— Vadinasi, jūs keturi pešėtės dėl Vilio moters? 

— Taip, teisingai supratote. 

— Dėl ko kilo peštynės? . 

— Jos vyro nėra mieste. 

— Ji ištekėjusi? 

— Taip. 

— O kas jos vyras? 

— Džonis Sendzas. Kai tik jis išvyksta iš miesto, paprastai kyla 
peštynės. 

— Kodėl taip yra? 

— Mat ji neturi vaikų, negali jų turėti, ir mėgsta kompaniją. Supran- 
tate, ką turiu omenyje? Kai tik jis išvyksta, visi sužino. Jeigu ji pasirodo 
kokiame bariuke, kur šokama, lauk peštynių. 

„Tai bent bus teismas“, — pagalvojo Džeikas. 

— Betgi, regis, tu sakei, kad jis pasirodė su Viliu Hoitu? 

— Taip, bet tai nieko nereiškia, nes visi salėje pradeda prie jos lįsti, 
perka išgerti, kviečia šokti. Nieko nepadarysi. 

— Bent moteris, a? 

— O, pone Džeikai, kaip ji puikiai atrodo. Turėtumėte ją pamatyti. 

— Būtinai. Liudytojo krėsle. 

Lerojus įsispoksojo į sieną — šypsodamasis, svajodamas, geisdamas 
Džonio Sendzo žmonos. Kas, kad padūrė žmogų ir galėtų dvidešimčiai 
metų atsidurti už grotų. Kovoje vienas prieš vieną įrodė, ko esąs vertas. 

— Klausyk, Lerojau, tu jau kalbėjaisi su Karlu Li? 

— Žinoma. Juk tebesėdžiu kartu su juo kameroje. Mudu visą laiką 
kalbamės. Nedaug ką kita turi veikti. 

— Nepasakei jam, apie ką vakar mudu kalbėjomės? 

— O, ne. Juk jums pažadėjau. 

— Gerai. 

— Bet štai ką jums pasakysiu, pone Džeikai, jis lyg nerimauja. Dar 

nesulaukė žinios iš savo naujojo advokato. Baisiai jaudinasi. Turėjau pri- 
kąsti sau liežuvį, kad neprasitarčiau, ko nereikia, bet šiaip taip susiturėjau. 
Tik pasakiau jam, kad jūs mano advokatas. 

— Tai gerai. 

— Jisai sakė, kad jūs nevengdavote ateiti į kalėjimą, kalbėti apie bylą 
ir visa kita. Pagyrė, kad nusisamdžiau gerą advokatą. 

— Tačiau kaip jam — nepakankamai gerą. 

— Manau, Karlas Li yra sutrikęs. Nelabai žino, kuo tikėti, ir šiaip. 
Jis geras vyras. 

— Na, nepasakok jam, apie ką kalbėjomės, gerai? Telieka tai tarp 
mūsų. 

— Gerai. Bet kas nors juk turi su juo pakalbėti. 

— Prieš atleisdamas mane ir nusisamdydamas kitą advokatą jis ne- 
pasitarė su manimi ar kuo nors kitu. Yra suaugęs žmogus. Priėmė spren- 
dimą ir pats atsako už jį. — Džeikas padarė pauzę ir pasislinko arčiau prie 
Lerojaus. — Ir dar kai ką tau pasakysiu, bet tau nevalia prasitarti. Prieš 
pusvalandį pavarčiau teisme jo bylą. Naujasis jo advokatas visą savaitę ne- 
prisilietė jos. Neįdėta nė vieno naujo popierėlio. Ničnieko. 

Lerojus susiraukė ir palingavo galvą. 

= Žmogau, o žmogau. 

Jo advokatas varė toliau: 

— Toks tų garsenybių darbo stilius. Daug kalba, pučia miglą, aukštai 
nešasi. Apsiima daugiau bylų, negu geba susidoroti ir baigia tuo, kad dau- 
giau jų prakiša nei laimi. Pažįstu tokius, nuolat matau. Daugelis gerokai 
pervertinami. 

— Ar todėl jis neatvažiavo pasimatyti su Karlu Li? 

— Žinoma. Yra pernelyg apsivertęs darbu, prisigrobęs daugybę kitų 
svarbių bylų. Karlas Li jam nerūpi. 

— Labai blogai. Karlas Li nusipelno geresnio. 

— Pats pasirinko. Teks su tuo taikytis. 

— Manote, jį nuteis, pone Džeikai? 

— Be abejo. Jo laukia dujų kamera. Nusisamdė neva garsų advokatą, 
kuris neturi laiko dirbti prie jo bylos, net neturi laiko pasikalbėti su juo 
kalėjime. 

— Sakote, jūs galėtumėte jį išsukti? 

Džeikas nusiramino ir užsikėlė koją ant kojos. 

— Ne, aš niekada taip nežadu, ir nežadėsiu iki tavo teismo. Advo- 
katas kvailys, jeigu savo ginamajam pažada, kad bus išteisintas. Per bylos 
nagrinėjimą teisme gali įvykti pernelyg daug netikėtumų. 

— Karlas Li sako, kad jo advokatas laikraštyje žadėjo, jog išteisina- 
mas nuosprendis garantuotas. 


— Jis kvailys. 


— —— 


— Kur buvai? — paklausė kameros draugelį Karlas Li, kai prižiūrėtojas 
užrakino duris. 

— Kalbėjausi su savo advokatu. 

— Džeiku? 

— Aha. 

Lerojus atsisėdo ant savo gulto priešais Karlą Li, jau kažkelintą 
sykį perskaitinėjantį laikraštį. Galiausiai jisai jį sulankstė ir pasikišo po 
čiužiniu. 

— Atrodai kažko susirūpinęs, — pakomentavo Karlas Li. — Ne- 
kokios naujienos dėl tavo bylos? 

— Ne. Tik neišgaliu susimokėti užstato. Džeikas sako, kad užtruks 
dar kelias dienas. 

— Džeikas kalba apie mane? 

— Ne. Ne per daugiausiai. 

— Ne per daugiausiai? O ką sakė? 

— Tik paklausė, kaip tu laikaisi. 

— Ir viskas? 

— Aha. 

— Nepyksta ant manęs? 

— Galbūt nerimauja dėl tavęs, bet nemanau, kad pyksta. 

— Kodėl jis dėl manęs nerimauja? 

— Nežinau, — atsakė Lerojus, išsitiesdamas ant gulto ir sunerdamas 
po galva rankas. 

— Nagi, Lerojau. Tu kažką žinai, bet nesakai. Ką Džeikas apie mane 
kalbėjo? 

— Džeikas neleido pasakoti tau, apie ką mudu kalbėjomės. Sako, kad 

tai tik tarp mūsų abiejų. Juk nenorėtum, kad tavo advokatas pasakotų, apie 
ką su juo kalbėjai? 

— Nesimačiau su savo advokatu. 

— Turėjai gerą advokatą, bet jo atsisakei. 

— Ir dabar turiu gerą. 

— Iš kur žinai? Dar netgi nematei jo. Jis pernelyg užsiėmęs, kad at- 
eitų ir pasikalbėtų su tavimi. O jeigu yra toks užsiėmęs, neturi laiko dirbti 
prie tavo bylos. 

— Iš kur Žinai apie jį? 

— Paklausiau Džeiką. 

— Aha. O ką jis pasakė? 

Lerojus tylėjo. 

— Noriu žinoti, ką jis pasakė, — pareikalavo Karlas Li, persėsdamas 
ant Lerojaus gulto krašto ir rūsčiai nužvelgdamas savo kameros draugelį. 
Lerojus nusprendė dabar esąs išsigandęs ir turįs gerą pasiteisinimą pa- 
sakyti Karlui. Arba kalbėsiąs, arba gausiąs į snukį. 

— Kad anas sukčius, — išklojo Lerojus. — Didžiausias apgavikas, 
kuris tave parduos. Tu ar tavo byla jam nė motais. Jis tik trokšta reklamos. 
Visą savaitę neprisilietė tavo bylos. Džeikas žino, šiandien popiet pasitik- 
rino teisme. Pono Garsenybės nė ženklo. Per daug užsiėmęs, kad paliktų 
Memfį ir domėtųsi tavimi. Memfyje turi daugybę kitų suktų klientų, 
įskaitant ir tavo draugelį Brasterį. 

— Tu pakvaišai, Lerojau. 

— Gerai, pakvaišau. Luktelėkime, ir pamatysime, kas teisinsis pa- 
metęs protą. Luktelėkime, ir pamatysime, kaip sunkiai jis pluša prie tavo 
bylos. 

— Iš kur tu toks žinovas? 

— Tu paklausei, štai aš tau ir atsakau. 

Karlas Li nuėjo prie durų ir įsitvėrė į grotas, didžiuliais savo delnais 
tvirtai jas sugniaužė. Per tris savaites kamera susitraukė, ir ko ankštesnė ji 
darėsi, tuo sunkiau buvo mąstyti, protauti, planuoti, reaguoti. Kalėjime jis 
nepajėgė susitelkti. Žinojo tik tai, kas buvo jam sakoma, ir neturėjo nieko, 
kuo galėtų pasitikėti. Gvena bemaž praradusi sveiką nuovoką. Ozis nepasa- 
ko tiesos. Lesteris Čikagoje. Neturįs kito žmogaus, išskyrus Džeiką, kuriuo 
galėtų tikėti, bet kažkodėl susiradęs kitą advokatą. Pinigai — štai kur šuo 

pakastas. Tūkstantis devyni šimtai dolerių, išmokėti jam didžiausio Mem- 
fyje sąvadautojo ir kvaišalų prekeivio, kurio advokato specialybė — ginti 
tokius, taip pat visokius galvažudžius ir banditus. Ar kada nors Maršafskis 
atstovavo padoriems žmonėms? Ką galvos prisiekusieji, kai matys Karlą Li 
sėdintį prie gynybos stalo greta Maršafskio? Žinoma, kad jis kaltas. Antra- 
in kodėl samdytųsi tokį pagarsėjusį didmiesčio sukčių kaip Maršafskis? 

— Žinai, ką pasakys tie raudonsprandžiai prisiekusieji, kai pamatys 
Maršafskį? — paklausė Lerojus. 

— Ką? 

— Jie nuspręs, kad šis vargšas nigeris kaltas ir pardavė velniui savo 
sielą, kad galėtų nusisamdyti didžiausią Memfyje sukčių, kuris mus įtikin- 
tų, kad jis nekaltas. 

Karlas Li kažką sumurmėjo per grotas. 

— Jie tave pasiųs spirgėti, Karlai Li. 


Šeštadienį Mosas Jaunesnysis Teitamas budėjo, kai pusę septynių ryto 
Ozio kabinete suskambo telefonas. Skambino pats šerifas. 

— Ką veiki, kad jau atsibudęs? — paklausė Mosas. 

— Kažin ar atsibudęs, — atsakė šerifas. — Klausyk, Mosai, prisime- 
ni tokį seną juodąjį pamokslininką, pavarde Stritas, garbusis tėvas Izaijas 
Stritas. 

— Tiesą sakant, ne. 

— Taip, tikrai turėtum prisiminti. Penkiasdešimt metų jis sakė pa- 
mokslus Springdeilo bažnyčioje šiaurinėje miesto dalyje. Pirmasis Fordo 
apygardoje NAACP narys. Tada, septintame dešimtmetyje, jis mokė visus 
čionykščius juoduosius kaip demonstruoti ir boikotuoti. 

— Aha, dabar prisimenu. Ar kažkada jo neprigriebė Klanas? 

— Taip, sumušė jį ir sudegino namą, bet šiaip daugiau nieko rimta. 
Šešiasdešimt penktųjų vasarą. 

— Maniau, kad jis jau keleri metai, kai miręs. 

— Ne, dešimt metų jis leisgyvis, bet vis dar šiek tiek kruta. Pusę šešių 
man paskambino ir ištisą valandą kalbėjo. Priminė man, kiek turiu jaustis 
jam skolingas už visą suteiktą politinę paramą. 

— Ir ko gi jis nori? 

— Septintą atvyks į kalėjimą pasimatyti su Karlu Li. Nežinau, kokiu 
tikslu. Bet elkis su juo maloniai. Įleisk juodu į mano kabinetą ir tegul 
kalbasi. Aš atsirasiu vėliau. 

— (Gerai, šerife. 

Septintame dešimtyje, savo geriausiais laikais, garbusis tėvas Izaijas 
Stritas Fordo apygardoje buvo varomoji kovos už pilietines teises jėga. Žy- 
giuodavo kartu su Martinu Liuteriu Kingu per demonstracijas Memfyje ir 
Montgomeryje. Organizuodavo žygius ir protestus Klantone, Keravėjuje ir 
kituose šiauriniuose Misisipės valstijos miestuose. Šešiasdešimt ketvirtųjų 
vasarą jisai sveikino atvykusius iš šalies šiaurės studentus ir koordinavo jų 
pastangas registruoti juodaodžius rinkėjus. Tą įsimintiną vasarą kai kurie 
jų gyveno Strito namuose ir vis dar kartkartėmis jį aplankydavo. Jis buvo 
ne koks nors radikalas, bet santūrus, užjaučiantis, protingas, it nusipelnė 
visų juodųjų ir daugelio baltųjų pagarbos. Ramus, šaltas jo balsas skambė- 
jo vidur siaučiančios neapykantos ir priešpriešos. Jis neoficialiai vadovavo 
didžiajai valstybinių mokyklų desegregacijai šešiasdešimt devintaisiais, ir 
Fordo apygardoje neramumų matyta nedaug. 

Septyniasdešimt penktaisiais patirta apopleksija suparalyžiavo deši- 
nę jo kūno pusę, bet nepalietė proto. Dabar, septyniasdešimt aštuonerių, 
jis vaikščiojo niekieno nepadedamas, pamažu, ramsčiuodamasis lazdele. 
Išdidus, orus, kiek pajėgdamas tiesus. 

Senukas buvo pasitiktas, įvestas į šerifo kabinetą ir pasodintas. Jis 
atsisakė kavos, ir Mosas Jaunesnysis išėjo atvesti kaltinamąjį. 

— Nemiegi, Karlai Li? — garsiai sušnabždėjo jis, nenorėdamas pa- 
žadinti kitų kalinių, kurie pradėtų rėkauti, reikalaudami pusryčių, vaistų, 
advokatų, laiduotųjų ir savo mergužėlių. 

Karlas Li gulte iškart atsisėdo. 

— Aha, ne kažkiek čionai pamiegosi. 

— Pas tave lankytojas. Einam. — Mosas tyliai atrakino kamerą. 

Karlas Li pažinojo garbujį tėvą jau daugelį metų, nuo tada, kai šis 
kreipėsi į abiturientų klasę Rytų vidurinėje — juodaodžių mokykloje. Po 
to sekė desegregacija, ir Rytų vidurinė tapo nepilnąja vidurine mokykla. 
Po to, kai dvasininką ištiko apopleksija, juodu daugiau nebesusitiko. 

— Karlai Li, pažįstate garbųjį tėvą Izaiją Stritą? — deramai paklausė 
Mosas. 

— Taip, buvome susitikę prieš daugel metų. 

— Gerai, aš uždarysiu duris, ir judu galite pasikalbėti. 

— Kaip laikotės, sere? — paklausė Karlas Li. Juodu sėdėjo ant kuše- 
tės greta vienas kito. 

— Puikiai, sūnau mano, o tu? 

— Gerai, kiek čia įmanoma. 

— Žinai, ir aš esu sėdėjęs kalėjime. Prieš daug metų. Baisi vieta, bet 
turbūt reikalinga. Kaip su tavimi elgiamasi? 

— Puikiai, tiesiog puikiai. Ozis leidžia man daryti, kas patinka. 

— Taip, Ozis. Mes labai juo didžiuojamės, tiesa? 

— Taip, sere. Jis geras žmogus. — Karlas Li tyrinėjo gležną, paliegusį 
senuką su lazdele. Nors šio kūnas silpnas ir pavargęs, bet protas aštrus, 
balsas tvirtas. 

— Mes tavimi didžiuojamės, Karlai Li. Aš nepritariu smurtui, bet 
kartkartėmis jis turbūt irgi reikalingas. Padarei gerą darbą, sūnau mano. 

— Taip, sere. — Karlas Li nelabai nutuokė, kaip tinkamai atsakyti. 

— Turbūt stebiesi, kodėl aš čia. 

Karlas Li linktelėjo. Garbusis tėvas pastukseno lazdele į grindis. 

— Man rūpi tavo išteisinimas. Rūpi ir juodaodžių bendruomenei. 
Jeigu būtum baltasis, tikriausiai tave teistų ir tikriausiai išteisintų. Vaiko 
išprievartavimas — siaubingas nusikaltimas, ir kas gali smerkti tėvą už tai, 
kad ištaisė blogų? Tai yra, tėvą baltąjį. Tėvas juodasis kelia tokią pat simpa- 
tiją tarp juodųjų, bet yra viena problema: prisiekusieji bus iš baltųjų. Taigi 
tėvas juodasis ir tėvas baltasis tarp prisiekusiųjų neturėtų lygių galimybių. 
Seki mano mintį? 

— Manau, taip. 

— Užvis svarbiausia prisiekusieji. Kaltė prieš nekaltumą. Laisvė prieš 
kalėjimą. Gyvybė prieš mirtį. Visa tai spręs prisiekusieji. Nelabai tvirta sis- 
tema — šitaip patikėti gyvybes dvylikai niekuo neišsiskiriančių, paprastų 
žmonių, kurie neišmano teisės ir procese jaučiasi nedrąsiai. 

— Taip, sere. 

— Jeigu už dviejų baltųjų nužudymą tave išteisintų prisiekusieji, 
parinkti iš baltųjų, šis faktas padarytų Misisipės juodiesiems tiek gera, 
kaip joks kitas įvykis nuo tada, kai buvo integruotos mokyklos. Ir ne tik 
Misisipės valstijoje — juodųjų yra visur. Tavoji byla itin išgarsėjo, ir ją ati- 
džiai stebi daug Žmonių. 

— Padariau tai, ką privalėjau padaryti. 

— Būtent. Padarei tai, ką manei esant teisinga. Ir buvo teisin- 
ga — nors Žiauru ir bjauru, bet teisinga. Ir daugelis žmonių — juodųjų ir 
baltųjų — mano taip pat. Bet ar su tavimi bus pasielgta kaip su baltuoju? 
Štai kur klausimas. 

— O jeigu mane nuteis? 

— Tuomet tai būtų dar vienas antausis mums; simbolizuos giliai įsi- 
šaknijusį rasizmą; senus prietarus, ilgai gyvavusias neapykantas. Tai būtų 
katastrofa. Tu neturi būti nuteistas. 

— Darau viską, ką galiu. 

— Nejaugi? Pakalbėkime apie tavo advokatą, jeigu galima. 

Karlas Li linktelėjo. 

— Jau su juo susitikai? 

— Ne. — Karlas Li nuleido galvą ir pasitrynė akis. — O jūs? 

— Taip. 

— Tikrai? Kada? 

— 1968-aisiais Memfyje. Buvau kartu su daktaru Kingu. Maršafskis 
buvo vienas iš advokatų, atstovaujančių streikuojantiems prieš municipa- 
litetą šiukšlininkams. Jis prašė daktarą Kingą, kad paliktų Memfį, tvirtino, 
kad šis erzina baltuosius ir kursto juoduosius, kad kliudo deryboms dėl 
rangos sutarties. Jis elgėsi arogantiškai ir užgauliai. Keikė daktarą Kin- 
gą — Žinoma, ne viešai. Mums tada atrodė, kad jis išduoda darbininkus ir 
slapta gauna pinigus iš miesto. Manau, mes buvome teisūs. 

Karlas Li giliai atsiduso ir pirštais pasitrynė smilkinius. 

— Aš sekiau jo karjerą, — toliau kalbėjo garbusis tėvas. — Jisai su- 
sikūrė vardą atstovaudamas gangsteriams, vagims ir sąvadautojams. Kai 
kuriuos išsuka, bet jie visada būna kalti. Kai matai kurį nors iš jo klientų, 
žinai, kad šis kaltas. Štai kas mane labiausiai jaudina dėl tavęs. Bijau, kad 
pagal sąsajas tu būsi pripažintas kaltu. 

Karlas Li palinko dar žemiau, remdamasis alkūnėmis į kelius. 

— Kas jus paprašė čia atvykti? — tyliai paklausė jis. 

— Kalbėjausi su vienu senu draugu. 

— Kokiu? 

— Tiesiog su senu draugu, sūnau mano. Jis irgi susirūpinęs dėl tavęs. 
Mes visi susirūpinę. 

— Jis — geriausias Memfyje teisininkas. 

— Juk čia ne Memfis, tiesa? 

— Baudžiamosios teisės žinovas. 

— Galbūt todėl, kad pats yra nusikaltėlis. 

Karlas Li staiga atsistojo ir perėjo per kabinetą, atsukęs garbiajam 
tėvui nugarą. 

— Jis už dyką, nekainuos man nė cento. 

— Jo honoraras atrodys nesvarbus, kai atsidursi mirtininkų fAlygelyje, 
sūnau mano. 

Slinko sekundės. Abu tylėjo. Pagaliau dvasininkas vargais negalais 
atsistojo, pasiremdamas lazdele. 

— Užtektinai pasakiau. Metas eiti. Sėkmės, Karlai Li. 

Karlas Li paspaudė ištiestą ranką. 

— Vertinu jūsų rūpestį ir dėkui, kad aplankėte mane. 

— Mano nuomonė paprasčiausiai tokia, sūnau: tavo bylą ir taip bus 
gana sunku laimėti. Neapsunkink jos dar labiau su tokiu sukčiumi kaip 


Maršafskis. 


Lesteris paliko Čikagą penktadienį prieš pat vidurnaktį. Kaip paprastai, 
važiavo į pietus vienas. Anksčiau jo žmona išvyko šiaurėn į Grin Bėjų, 
praleisti savaitgalį su savo šeima. Grin Bėjus patiko jam kur kas mažiau, 
nei jai — Misisipė, ir nė katras ne itin stengėsi aplankyti vienas kito šeimą. 
Jie malonūs žmonės, tie švedai, ir priimtų jį kaip savo šeimos narį, jeigu 
tik Lesteris leistų. Bet yra kitokie, ir ne vien todėl, kad baltieji. Jis už- 
augo Pietuose kartu su baltaisiais ir juos pažinojo. Nors visų jų nemėgo ir 
dažniausiai nemėgo to, ką jie jaučia jo atžvilgiu, bet bent juos pažinojo. O 
baltieji Šiaurėje, ypač švedai, kitokie. Jų papročiai, kalba, maistas, beveik 
viskas jam svetima, ir niekada su jais smagiai nesijausiąs. 

Skyrybų, matyt, nepavyks išvengti, veikiausiai nepraeis nė metų. 
Jis — juodaodis, o vyresnė žmonos pusseserė aštunto dešimtmečio pra- 
džioje ištekėjo už juoduko ir susilaukė daug dėmesio. Lesteris linkęs grei- 
tai susižavėti moterimis, ir ji nuo jo jau pavargo. Laimė, juodu bevaikiai. 
Jis įtarė ją turint ką nors kitą. Ir pats turėjo kitą, o Airisė pažadėjo už jo 
ištekėti ir persikelti į Čikagą, kai tik atsikratysianti Henriu. 

Kraštovaizdis abipus einančio per daugelį valstijų 57-ojo greitkelio 
vidurnaktį atrodė vienodai — paskiri mažų, tvarkingų, po laukus išsi- 
barsčiusių fermų žiburėliai, kartkartėmis — koks nors stambesnis miestas 
kaip Šampeinas ar Efingemas. Šiaurė — vieta, kur jis gyvena ir dirba, 
bet ne namai. Namai — kur mama, Misisipėje, nors jis niekada ten ne- 
begyvens. Pernelyg daug tamsuoliškumo ir skurdo. Jis neėmė į galvą dėl 
rasizmo — dabar ne taip blogai kaip anksčiau — ir buvo prie to pripratęs. 
Rasizmas visada liks, bet pamažu taps nebe toks pastebimas. Baltiesiems 
vis dar viskas priklauso, jie viską kontroliuoja, bet tai nebuvo savaime ne- 
pakenčiama. Reikalas ne tas, kad niekas nesikeičia. Lesteriui sunkiausia 
buvo susitaikyti su daugelio juodųjų tamsumu ir begaliniu skurdu: sukrio- 
šusios kelių pereinamų kambarių lūšnos, didelis vaikų mirtingumas, be- 
viltiškai bedarbės, vienišos motinos ir jų pusbadžiai vaikai. Tai taip slėgė, 
jog darėsi tiesiog nepakenčiama — taip nepakenčiama, kad jis pabėgo iš 
Misisipės kaip tūkstančiai kitų, migravusių į Šiaurę ieškotis darbo, bent 
kiek padoriau apmokamo darbo, kuris padėtų lengviau kęsti skurdą. 

Grįžti į Misisipę buvo ir malonu, ir kartu slegiama. Malonu — nes jis 
vėl pamatys savo šeimynykščius; slegiama — nes vėl pamatys ir jų skurdą. 
Tačiau buvo ir kai kurių prošvaisčių. Karlas Li turėjo padorų darbą, švarų 
namą, gerai aprengtus vaikučius. Brolis — išimtis, ir dabar tam viskam 
iškilęs pavojus per du girtus, netašytus baltuosius driskius. Juodaodžius 
galima dar pateisinti, kad yra niekam tikę, bet baltiesiems, gyvenantiems 
baltųjų pasaulyje, jokio pateisinimo nėra. Ačiū Dievui, tuodu negyvi, ir jis 
didžiavosi savo vyresniuoju broliu. 

Šešios valandos po to, kai jis paliko Čikagą, važiuojant tiltu per 
Misisipę ties Keiru, patekėjo saulė. Po dviejų valandų jis vėl pervažiavo 
upę prie Memfio, paskui pasuko pietryčių link, į Misisipės valstiją, ir dar 
po valandos apsuko apie teismo rūmus Klantone. Jo nemiegota dvidešimt 
valandų. 


———— —- 


— Karlai Li, pas tave lankytojas, — pranešė Ozis pro durų grotas. 
— Manęs nestebina. Kas toks? 
— Sek paskui mane. Manau, jums bus geriau mano kabinete. Tai 


galėtų kažkiek užtrukti. 

Džeikas be darbo dykinėjo savo kabinete, laukdamas telefono skambučio. 
Dešimta valanda. Lesteris jau turėtų būti mieste, jeigu tik jis atvažiuoja. 
Vienuolika. Džeikas peržiūrėjo kelis užsigulėjusius aplankus ir parašė 
nurodymus Etelei. Paskui paskambino Karlai ir sumelavo turįs susitikti 
pirmą su nauju klientu, tad tegul negalvojanti apie priešpiečius. Vėliau 
padirbėsiąs kieme. Pirma valanda. Jisai susirado seną bylą iš Vajomingo, 
kur sutuoktinis teismo buvo išteisintas, kai susekė ir nudėjo vyriškį, iš- 
prievartavusį jo žmoną. Tai atsitiko 1893-iaisiais. Džeikas pasidarė tos 
bylos kopiją, paskui išmetė ją į šiukšlių krepšį. Antra valanda. Ar Lesteris 
mieste? Galbūt nuvažiuoti pasimatyti su Lerojumi ir tuo pačiu pašniukš- 
tinėti, kas dedasi kalėjime? Ne, tai neatrodė teisinga. Prigulęs didžiajame 
kabinete ant kušetės, jis užsnūdo. 

Penkiolika po dviejų suskambo telefonas. Džeikas pašoko ir pa- 
knopstom puolė pakelti ragelį. Širdis pašėlusiai daužėsi. 

— Alio?! 

— Džeikai, čia Ozis. 

— Aha, Ozi, koks reikalas? 

— Būtina, kad atsirastum čionai, kalėjime. 

— O kas? — Džeikas apsimetė nieko nežinąs. * 

— Tavęs čia reikia. 

— Kam? 

— Karlas Li nori su tavimi pasikalbėti. 

— Lesteris ten? 

— Aha. Jis irgi nori tave pamatyti. 

— Per minutėlę atvažiuosiu. 


t 


— Juodu ten jau daugiau kaip keturios valandos. — Ozis pamojo į savo 
kabineto duris. 

— lr ką veikia? — paklausė Džeikas. 

— Kalbasi, keikiasi, šūkauja. Maždaug prieš pusvalandį viskas nutilo. 
Karlas Li išėjo pro duris ir paprašė, kad paskambinčiau tau. 

— Dėkui. Einam vidun. 

— Tai jau ne, žmogau. Neketinu ten eiti. Jie pasiuntė ne manęs. Ži- 
nokis pats. 

Džeikas pabeldė į duris. 

— Įeikite! 

Džeikas pamažu atidarė duris, įėjo ir vėl uždarė paskui save. Karlas 
Li sėdėjo prie rašomojo stalo. Lesteris gulėjo ant kušetės. Atsistojęs jis 
paspaudė Džeikui ranką. 

— Gera tave matyti, Džeikai. 

— Gera matyti tave, Lesteri. Kas patraukė namo? 

— Šeimos reikalai. 

Džeikas pažvelgė į Karlą Li, paskui nuėjęs prie rašomojo stalo pa- 
spaudė savo buvusiam klientui ranką. Pastarasis buvo aiškiai suirzęs. 

— Abu siuntėte mane pakviesti? 

— Aha, Džeikai. Sėskis. Reikia pasikalbėti, — prašneko Leste- 
ris. — Karlas Li turi kai ką tau pasakyti. 

— Tu pasakyk, — paliepė broliui Karlas Li. 

Lesteris atsidusęs pasitrynė akis. Jautėsi pavargęs ir netekęs kantrybės. 

— Netarsiu daugiau nė žodžio. Tas reikalas tarp tavęs ir Džeiko. — 
Jis užsimerkė ir pamėgino ant kušetės nusiraminti. 

Džeikas atsisėdo ant minkštos sulankstomosios kėdės, pastatęs ją 
prie sienos priešais kušetę. Atidžiai stebėjo Lesterį, bet nežiūrėjo į Karlą 
Li, lėtai linguojantį sukiojamajame Ozio krėsle. Karlas Li tylėjo. Tylėjo ir 
Lesteris. Taip praslinko trys minutės, Džeikas pradėjo nervintis. 

— Katras pasiuntė manęs? — griežtai paklausė jis. 

— Aš, — atsakė Karlas Li. 

— Gerai, ko tu nori? 

— Noriu vėl tau duoti savo bylą. 

— Manai, aš noriu jos vėl imtis? 

— K3?! — Lesteris staigiai atsisėdo ir pažvelgė į Džeiką. 

— Tai ne dovana, kurią duodi ar atsiimi, o susitarimas tarp tavęs ir 
tavo advokato. Nemanyk, kad darai man didelę malonę. — Džeikas kėlė 
balsą, jame aiškiai skambėjo pyktis. 

— Nori tos bylos? — paklausė Karlas Li. 

— Bandai mane vėl nusisamdyti? 

— Tikrai taip. 

— Kodėl nori vėl mane nusisamdyti? 

— Todėl, kad taip nori Lesteris. 


230) JOHN GRISHAM 


— Puiku, jeigu šitaip, tai aš nenoriu tavo bylos. — Džeikas atsistojo 
ir žengtelėjo durų link. — Jeigu Lesteris nori manęs, o tu nori Maršafskio, 
tai ir lik su juo. Jeigu pats negali už save galvoti, tau reikalingas Mar- 
šafskis. 

— Palūkėk, Džeikai. Šalčiau, žmogau. — Lesteris užstojo Džeikui 
duris. — Sėskis, sėskis. Nesmerkiu tavęs, kad pyksti ant Karlo Li už tai, jog 
tavęs atsisakė. Jisai suklydo. Tiesa, Karlai Li? 

Šis įnikęs krapštinėjosi nagus. 

— Sėskis, Džeikai, sėskis, ir pasikalbėkime, — maldavo Lesteris, 
vesdamasis jį atgal prie sulankstomosios kėdės. — Gerai. Dabar aptarkime 
padėtį. Karlai Li, ar nori, kad Džeikas būtų tavo advokatas? 

Karlas Li linktelėjo. 

— Taip. + 

— Gerai. Dabar, Džeikai... 

— Paaiškink kodėl? — Džeikas pasisuko į Karlą Li. 

— Ką? 

— Paaiškink, kodėl nori, kad ginčiau tavo bylą. Paaiškink, kodėl iš- 
veji Maršafskį. 

— Neprivalau aiškintis. 

— Taip! Taip, privalai. Mažų mažiausiai tiek esi man skolingas. Prieš 
savaitę mane atleidai ir neturėjai drąsos paskambinti. Apie tai perskaičiau 
laikraštyje. Paskui — ir apie tavo naująjį brangiai kainuojantį advokatą, 
kuris, regis, niekaip neranda kelio į Klantoną. O dabar man paskambini 
ir tikiesi, kad viską mesiu vien todėl, kad tu galbūt persigalvojai. Nagi, 
paaiškink. 

— Paaiškink jam, Karlai Lį. Pasikalbėk su Džeiku, — prašė Lesteris. 

Remdamasis alkūnėmis į stalą, Karlas Li palinko į priekį. Paslėpęs 
veidą tarp delnų, pro juos prašneko: 

— Paprasčiausiai esu sutrikęs. Ši vieta mane varo iš proto. Visai 
nervai pakriko. Nerimauju dėl savo mergytės. Nerimauju dėl savo šeimos. 
Nerimauju dėl savo paties kailio. Kiekvienas man sako daryk taip, daryk 
anaip. Niekada dar nebuvau atsidūręs tokioje padėtyje ir nežinau, ką dary- 
ti. Man telieka tikėti žmonėmis. Aš pasitikiu Lesteriu ir pasitikiu tavimi, 
Džeikai. Kas kita man lieka. 

— Pasitiki mano patarimais? — paklausė Džeikas. 

— Visada jais pasitikėjau. 

— Ir patiki man ginti tavo bylą? 

— Taip, Džeikai, aš to noriu. 

— Ką gi, gerai. — Džeikas atlyžo, o Lesteris vėl įsitaisė ant kuše- 
tės. — Privalai pranešti Maršafskiui. Kol to nepadarysi, negaliu dirbti prie 
tavo bylos. 

— Šiandien pat tai padarysime, — patikino Lesteris. 

— Gerai. Kai tik su juo pasikalbėsite, paskambinkite man. Dar daug 
ką reikia nuveikti, o laikas kaipmat prabėgs. 

— O kaip pinigai? — paklausė Lesteris. 

— Honoraras toks pat. Ir tokios pačios sąlygos. Jus tenkina? 

— Dėl manęs tvarka, — atsakė Karlas Li. — Sumokėsiu tau, kaip 
išgalėsiu. 

— Tą klausimą aptarsime vėliau. 

— O kaip daktarai? — paklausė Karlas Li. 

— Ką nors sugalvosime. Kol kas nežinau. Darbo eigoje išaiškės. 

Jo ginamasis nusišypsojo. Lesteris garsiai užknarkė, ir Karlas Li nu- 
sijuokė iš brolio. 

— Maniau, tu jam paskambinai, bet Lesteris prisiekinėja, kad ne. 

Džeikas nesmagiai šyptelėjo, tačiau nutylėjo. Lesteris sklandžiai 
meluoja, tą jau itin naudingai įrodė per savo teismą dėl žmogžudystės. 

— Atleisk, Džeikai. Aš klydau. 

— Nereikia atsiprašinėti. Prieš akis dar daug darbo, kad gaištume 
laiką atsiprašinėjimams. 


Paunksnėje po medžiu šalia automobilių aikštelės prie kalėjimo stovinia- 
vo, laukdamas kokių nors įvykių, reporteris. 

— Atleiskite, sere, ar tik jūs ne ponas Brigansas? 

— Kas klausia? 

— Aš — Ričardas Flėjus iš Jackson Dai/y. Juk jūs — Džeikas Bri- 
gansas? 

— Taip. 

— Pono Heilio buvęs advokatas? 


— Ne. Pono Heilio advokatas. 

— Maniau, jis nusamdė Bo Maršafskį. Tiesą sakant, kaip tik todėl aš 
čia. Girdėjau gandą, kad šiandien popiet čia turi atvykti Maršafskis. 
— Jeigu jį pamatysite, pasakykite, kad pavėlavo. 


— W(ŪŲWU———- 


Lesteris kietai įmigo ant kušetės Ozio kabinete. Budėtojas pažadino jį 
sekmadienį ketvirtą popiet. Išgėręs aukštą plastikinį puodelį juodos kavos, 
Lesteris išvažiavo į Čikagą. Šeštadienį vėlai vakare abu broliai paskambi- 
no Ketui į jo kontorą viršum klubo ir pranešė apie Karlo Li atsivertimą. 
Ketas žinią išklausė abejingai — turėjo kitų reikalų. Pažadėjo paskambinti 
Maršafskiui. Apie pinigus nebuvo užsiminta. 


Netrukus po to, kai Lesteris išvyko iš miesto, Džeikas, apsi- 

vilkęs chalatu, nukėblino kiemo įvaža pasiimti sekmadieninių 

laikraščių. Klantonas buvo valanda kelio automobiliu į piet- 

ryčius nuo Memfio, trys valandos — į šiaurę nuo Džeksono 
ir keturiasdešimt penkios minutės — nuo Tupelo. Visi trys miestai turėjo 
kasdieninius laikraščius su storomis sekmadieninėmis laidomis, pristato- 
momis ir į Klantoną. Džeikas seniai prenumeravosi visus tris, ir dabar 
tuo džiaugėsi: Karla turės užtektinai medžiagos savo iškarpų sąsiuviniui. 
Pasidėjęs priešais save laikraščius, jis ėmėsi sunkios užduoties — atidžiai 
peržiūrinėti penkių colių storumo spaudinių krūvą. 

Džeksono laikraštyje — nieko. O jo tikėtasi, kad Ričardas Flėjus bus 
ką nors parašęs. Reikėjo ten prie kalėjimo su reporteriu ilgiau pasikalbėti. 
Nieko ir iš Memfio. Iš Tupelo — taip pat. Džeikas nenustebo, paprasčiau- 
siai širdyje jo viltasi, kad kas nors bus jau atskleidęs įvykusias permainas. 
Bet vakar tai atsitiko per vėlai. Galbūt kokia žinutė pasirodys pirmadienį. 
Jis jau pavargo slapstytis, pavargo jaustis sutrikęs. Kol to visko nebus įdėta 
į laikraščius ir perskaityta vaikinų „Kavos bare“, bažnyčios parapijiečių 
ir kitų teisininkų, įskaitant Baklį, Salivaną ir Loterhausą, kol visi nesu- 
žinos, kad vėl turi savo rankose bylą, jis, Džeikas, laikysis tyliai ir toliau 
nuo žmonių akių. Kaip reikėtų pasakyti Salivanui? Karlas Li tikriausiai 

paskambins Maršafskiui ar tam sąvadautojui, veikiau sąvadautojui, o šis 
tada — Maršafskiui ir praneš naujieną. Kokį pareiškimą spaudai apie tai 
parašys Ryklys šįsyk? Paskui didysis teisininkas su ta nuostabia Žinia pa- 
skambins Volteriui Salivanui. Tai turėtų atsitikti pirmadienio rytą, jeigu ne 
anksčiau. Gandas greitai išplis po firmą, ir vyresnieji partneriai, jaunesnieji 
partneriai ir žemesnieji bendradarbiai, visi susirinks ilgoje, raudonmedžiu 
apstatytoje konferencijų salėje ir keiks Brigansą, jo žemą etikos lygį ir 
taktiką. Bendradarbiai mėgins padaryti savo bosams įspūdį, berdami nu- 
merius etikos kodekso straipsnių, kuriems Brigansas galėjęs nusižengti. 
Džeikas nekentė jų, visų be išimties. Jis nusiųs Salivanui trumpą glaustą 
laiškutį, o kopiją — Loterhausui. 

Neskambins ir nerašys Bakliui. Tegul jis lieka priblokštas, kai per- 
skaitys laikraštyje. O laiškas teisėjui Nuzui su kopija Bakliui suveiktų 
puikiai. Nepagerbs apygardos prokuroro asmeniniu laišku. 

Džeikui toptelėjo viena mintis, ir jis kiek padvejojęs surinko Lusjeno 
telefono numerį. Buvo penkios minutės po septynių. Atsiliepė jo slaugy- 
toja, kitaip — tarnaitė ir barmenė. 

— Salė? 

— Taip. 

— Čia Džeikas. Lusjenas jau nemiega? 

— Sekundėlę. — Ji persivertė lovoje ir padavė Lusjenui ragelį. 

— Alio. 

— Lusjenai, čia Džeikas. 

— Aha, koks reikalas? 

— Gera žinia. Vakar Karlas Li iš naujo mane nusamdė. Byla atiteko 
man. 

— Kokia byla? 

— Heilio byla! 

— Ak, to savavaldžiautojo. Taigi jis tavo? 

— Nuo vakar. Mūsų laukia daug darbo. 

— Kada teismas? Lyg kažkada liepą? 

— Dvidešimt antrą. 

— (Gana greitai. Kas dabar svarbiausia? 

— Psichiatras. Pigus, kuris pasakytų bet ką. 

— Žinau kaip tik tokį, — patikino Lusjenas. 

— Gerai. Imkitės veikti. Po poros dienų vėl paskambinsiu. 

Karla atsibudo deramu kaip sekmadienį laiku ir rado savo vyrą vir- 
tuvėje prie paskleistų per visą stalą laikraščių. Sutaisiusi šviežios kavos, be 
žodžių atsisėdo priešais jį. Nusišypsojęs jai, Džeikas toliau skaitė. 

— Kada atsikėlei? — paklausė ji. 

— Pusę šešių. 

— Kodėl taip anksti? Juk sekmadienis. 

— Nesimiega. 

— Labai jaudiniesi? 

Džeikas nuleido laikraštį. 

— Tiesą sakant, jaudinuosi. Labai jaudinuosi. Gaila, kad jauduliu 
negalima pasidalyti. 

— Atleisk dėl vakar vakaro. 

— Neatsiprašinėk. Žinau, kaip jauteisi. Tavo bėda ta, kad į viską žiūri 
neigiamai, niekada — teigiamai. Visai nesupranti, ką ši byla gali mums 
reikšti. 

— Džeikai, ši byla mane baugina. Telefono skambučiai, grasinimai, 
degantis kryžius. Tegul byla reiškia mums ir milijoną dolerių, ar ji jų verta, 
jeigu kas nors atsitiks? 

— Nieko neatsitiks. Susilauksime daugiau grasinimų, spoksos į mus 
bažnyčioje ir mieste, bet nieko rimta. 

— Nebūk toks užtikrintas. 

— Jau kalbėjomės apie tai vakar vakare, ir nenoriu vėl pradėti iš ryto. 
Tačiau man kilo viena mintis. 

— Nekantrauju išgirsti. 

— Judvi su Hana nuskriskite į Šiaurės Karoliną ir likite pas tavo 
tėvus, kol baigsis teismas. Jiems smagu bus tave turėti, o mums neteks ne- 
rimauti dėl Klano ar ko nors, taip mėgstančio deginti kryžius. 

— Betgi teismas dar po šešių savaičių! Nori, kad mudvi šešias savai- 
tes liktume Vilmingtone? 

— Taip. 

— Aš myliu savo tėvus, bet tai juokinga. 

— Nedažnai su jais mataisi, o jie retai mato Haną. 

— O mudvi nedaug matome tave. Nenoriu išvykti šešioms savai- 
tėms. 

— Man galybė parengiamojo darbo. Kol nesibaigs teismas, miegosiu 
ir valgysiu su šia byla. Dirbsiu naktimis, savaitgaliais... 

— O kas čia nauja? 

— Nematysiu jūsų, visas pasinersiu į bylą. 

— Mudvi prie to jau pripratusios. 

Džeikas jai nusišypsojo. 

— Sakai, pajėgsi ištverti? 

— Ištversiu tave. Tik mane baugina tie bepročiai. 

— Kai tie bepročiai rimtai taps grėsmingi, aš atsitrauksiu. Nusišalin- 
siu nuo tos bylos, jeigu mano šeimai iškils pavojus. 

— Pažadi? 

— Žinoma, pažadu. Išsiųskime Haną. 

— Jeigu mums nėra pavojaus, kodėl nori ką nors išsiųsti? 

— Šiaip dėl saugumo. Jai bus smagu vasarą praleisti su savo seneliais. 
Ir jiems patiks. 

— Ji neišbūtų nė savaitės be manęs. 

— Otu—bejos. 

— Tiesa. Tad nėra ko daugiau apie tai kalbėti. Kol turiu ją šalia ir 
galiu glausti prie savęs, man ramu. 

Kava buvo gatava, ir Karla pripylė puodelius. 

— Kas nors yra laikraščiuose? 

— Ne. Maniau, gal kas nors bus išspausdinta Džeksono laikraštyje, 
bet turbūt visa tai įvyk0 per vėlai. 

— Turbūt po savaitės pertraukos šiek tiek prastai ištaikai laiką. 

— Tik palauk iki ryt ryto. 

— Iš kur žinai? 

— Pažadu. 

Ji palingavo galvą ir susirado skyrius apie madas ir valgių gaminimą. 

— Eisi į bažnyčią? 

— Ne. 

— Kodėl? Juk atgavai bylą. Tu — vėl žvaigždė. 

— Taip, bet niekas to dar nežino. 

— Aišku. Taigi kitą sekmadienį. 

— Be abejo. 

Visos apygardos juodaodžių bažnyčiose, maldos namuose, koplyčiose ir 
šventyklose — „Hebrono Kalno“ „Sinajaus Kalno“, „Malonės Kalno“, 
Brauno, Grino, „Kvartalinio Kelio“, „Noris Roudo“, „Betel Roudo“, 
„Dievo Šventovės“, „Kristaus Šventovės“, „Visų Šventųjų Šventovės“ ir 
kitur — per žmonių rankas buvo leidžiami, paliekami prie altorių ar pa- 
radinių durų kibirėliai, krepšeliai ir lėkštės rinkti pinigams, aukojamiems 
Karlui Li ir jo šeimai. Daugelyje bažnyčių naudotasi „Kentukio Keptų 
Viščiukų“ prekybos tinklo naudojamais nemažokais plastikiniais kibirais, 
skirtais visai šeimai. Kuo didesnis kibiras ar krepšys, tuo mažesni atrody- 
davo suaukoti banknotai, nukritę į dugną. Tokiu būdu dvasininkas turė- 
davo dingstį vėl pasiųsti juos per savo ganomuosius. Aukų rinkliava buvo 
ypatinga, ne tokia kaip įprastai, ir faktiškai kiekvienoje bažnyčioje prieš 
tai graudžiai pasakota apie tai, kas nutiko mielai mažutei Heilių mergytei 
ir kas atsitiktų jos tėtukui ir šeimai, jeigu kibirai nebus pripildyti. Dažnai 
pinigines tuštinti paskatindavo paminėtas šventas NAACP vardas. 

Ir tai veikė. Kibirai būdavo ištuštinami, pinigai suskaičiuojami, ir 
toks ritualas kartotas per visas vakarines pamaldas. Surinktos per rytines 
ir vakarines sekmadienio pamaldas aukos būdavo kiekvieno dvasininko 
sudedamos ir suskaičiuojamos, o paskui didelis procentas nuo suaukotos 
sumos perduodamas kažada pirmadienį garbiajam tėvui Eidžiui. Šis 
saugojo pinigus kažkur savo bažnyčioje, ir didelis jų procentas būdavo 
išleidžiamas padėti Helio šeimai. 


—- ——— 


Kiekvieną sekmadienį nuo dviejų iki penkių popiet Fordo apygardos 
kalėjimo kaliniai per šalutinę gatvelę už kalėjimo būdavo išvedami į 
erdvų aptvertą kiemą. Kiekvienam kaliniui buvo leidžiama iki valandos 
ten pasimatyti su ne daugiau kaip trimis draugais ar giminaičiais. Kieme 
augo pora ūksmingų medžių, buvo pastatyti keli aplūžę iškylautojų stalai 
ir įrengtas gerai užlaikomas stovas su krepšinio lenta ir lanku. Iš kitapus 
tvoros atidžiai kalinius saugojo šerifo pavaduotojai ir šunys. 

Nusistovėjo tvarka. Gvena su vaikučiais baigiantis pamaldoms, po 
palaiminimo, apie trečią, išeidavo iš bažnyčios, sėsdavo į automobilį ir nu- 
važiuodavo prie kalėjimo. Ozis leisdavo Karlui Li anksti išeiti į pramankš- 
tos zoną, kad jis galėtų užsiimti geriausią stalą, dar su nesulūžusiomis 

visomis keturiomis kojomis ir paunksnę po medžiu. Jis ten sėdėdavo pats 
vienas, su niekuo nesikalbėdamas ir stebėdavo kovas po krepšinio lenta, 
kol atvažiuodavo šeima. Tai nebuvo krepšinis, o veikiau kažkas mišraus 
tarp regbio, imtynių, dziudo ir krepšinio. Niekas nedrįso teisėjauti. Nei 
kraujo, nei baudų. Ir, stebėtina, nei peštynių. Įsipliekusios peštynės reikštų 
greitą nutrėmimą į vienutę ir mėnesį neišeiti į aikštelę prasimankštinti. 

Čia būdavo nedaug lankytojų, viena kita draugužė ar žmona, ir jos 
sėdėdavo patvoryje ant žolės kartu su savo vyrais ir stebėdavo šėlsmą po 
krepšinio lanku. Viena porelė paklausė Karlą Li, ar galėtų pasinaudoti jo 
stalu pusryčiams pavalgyti. Jis papurtė galvą, ir šie liko valgyti ant žolės. 

Gvena su vaikais atvyko prieš tris. Šerifo pavaduotojas Hastingsas, 
jos pusbrolis, atrakino vartukus, ir vaikai nubėgo pas savo tėtuką. Gvena 
išdėliojo maistą. Karlas Li juto ant savęs ne tokių laimingųjų žvilgsnius, 
ir mėgavosi jų pavydu. Jeigu jis būtų baltasis ar smulkesnis ir silpnesnis, 
arba galbūt apkaltintas ne tokiu sunkiu nusikaltimu, būtų paprašytas pasi- 
dalyti valgiu. Bet jis buvo Karlas Li Heilis, ir niekas per ilgai nespoksojo. 
Žaidimas po krepšinio lanku vėl įsiplieskė su nauju azartu ir smarkumu, 
tad šeima užkandžiavo niekieno netrukdoma. Tonia visada sėdėdavo greta 
savo tėtuko. 

— Šįryt pradėjo rinkti dėl mūsų aukas, — kai jie pavalgė pranešė 
Gvena. 

— Kas pradėjo? 

— Bažnyčia. Garbusis tėvas Eidžis sakė, kad apygardoje visos juodų- 
jų bažnyčios rinks pinigus dėl mūsų ir užmokėti advokatui. 

— Kiek? 

— Nežinau. Jis pasakė, kad kiekvieną sekmadienį iki pat teismo per 
rankas bus leidžiamas kibirėlis. 

— Labai miela. O ką jis kalbėjo apie mane? 

— Tik papasakojo apie tavo bylą ir visa kita. Pasakė, kad išlaidos bus 
didžiulės ir kad mums reikia bažnyčių šalpos. Kalbėjo apie krikščioniškąjį 
dosnumą ir panašius dalykus. Dar pridūrė, kad tu savo liaudžiai — tikras 
herojus. 

Karlui Li tai buvo maloni staigmena. Jis tikėjosi šiokios tokios pa- 
galbos iš savo bažnyčios, bet tik ne finansinės. 


— Kiek bažnyčių renka? 

— Visos apygardos juodųjų. 

— Kada gausime pinigus? 

— Jis nepasakė. 

„Po to, kai pasiims savo dalį,“ — pagalvojo Karlas Li. 

— Berniukai, pasiimkite sesytę ir eikite pažaisti antai ten prie tvoros. 
Mudviem su mamute reikia pasikalbėti. Tik būkite atsargūs. 

Karlas Li Jaunesnysis ir Robertas pasiėmė sesutę už rankų ir nuėjo, 
kur liepti. 

— K3 daktaras sako? — paklausė Karlas Li, lydėdamas akimis nu- 
tolstančius vaikus. 

— Ji sveiksta. Žandikaulis gyja gerai. Per mėnesį.galbūt išims vielas. 
Ji dar negali lakstyti, šokinėti ir Žaisti, bet tai ilgai netruks. Dar šiek tiek 
skauda. 

— O dėl... hm... kitko? 

Gvena papurtė galvą ir prisidengė delnu akis. Pravirko, šluostydama- 
si ašaras. Kai pradėjo kalbėti, jos balsas drebėjo: 

— Ji negalės turėti vaikučių. Jis man pasakė... — Ji nutilo, nusišluostė 
skruostus ir pamėgino toliau tęsti, bet garsiai sukūkčiojo ir paslėpė veidą 
popieriniame rankšluostyje. 

Karlui Li pasidarė silpna. Parėmęs delnais kaktą, jis sukando dantis, 
akys sudrėko. 

— Ką jis pasakė? 

Gvena pakėlė galvą ir tramdydama ašaras lūžtančiu balsu prašneko: 

— Antradienį jis man pasakė, kad pernelyg daug sužalota... — Ji pa- 
sišluostė pirštais šlapius skruostus. — Bet jis nori nusiųsti ją pas specialistą 
į Memtį. 

— Nėra tikras? 

Ji papurtė galvą. 

— Devyniasdešimt procentų tikras. Bet mano, kad ją turėtų apžiūrėti 
Memfyje kitas daktaras. Turėtume ją vežti po mėnesio. 

Gvena atsiplėšė dar popierinio rankšluosčio ir pasišluostė veidą. Pa- 
davė kitą savo vyrui, ir šis greitai pasisausino akis. 

Sėdėdama prie tvoros Tonia klausėsi brolius ginčijantis, kuris bus 
šerifo pavaduotojas, o kuris — atsidurs kalėjime. Matė savo tėvus kalban- 
tis, linguojant galvas ir ašarojant. Suprato, kad kažkas dėl jos negerai, tad 
pasitrynė akis ir pati pravirko. 

— (O košmarai tampa vis baisesni, — vėl prašneko Gvena, nu- 
traukdama tylą. — Kasnakt turiu miegoti kartu su ja. Sapnuoja, kad vyrai 
artinasi ją pagriebti, kad jie slepiasi spintose, vejasi per mišką. Pabunda 
klykdama, visa suprakaitavusi. Daktaras sako, kad jai reikalingas psichiat- 
ras. Kol bus geriau, jai gali dar pablogėti. 

— Kiek tai kainuos? 

— Nežinau. Dar nepaskambinau. 

— Verčiau paskambink. Kur jis yra, tas psichiatras? 

— Memfyje. 

— Aišku. O kaip berniukai su ja elgiasi? 

— Jie nuostabūs. Elgiasi su ja ypatingai. Bet tie košmarai juos 
baugina. Kai ji pabunda klykdama, pažadina visus. Berniukai atbėga prie 
jos lovos ir bando padėti, bet jiems baisu. Vakar naktį ji niekaip negalėjo 
užmigti, kol berniukai atsigulė miegoti ant grindų šalimais. Visi mes ten 
gulėjome plačiai atmerktomis akimis, uždegę šviesą. 

— Berniukams viskas susitvarkys. 

— Jie ilgisi tėčio. 

Karlas Li prisivertė nusišypsoti. 

— Jau neilgai truks. 

— Tikrai taip manai? 

— Nebežinau, nė ką manyti. Bet neketinu iki savo amžiaus galo likti 
už grotų. Aš vėl nusisamdžiau Džeiką. 

— Kada? 

— Vakar. Tas Memfio advokatas taip ir nepasirodė, nė nepaskambi- 
no. Atsisakiau jo ir vėl nusisamdžiau Džeiką. 

— Betgi sakei, Džeikas per jaunas. 

— Klydau. Jis jaunas, bet geras. Paklausk Lesterį. 

— Teis juk tave. 

Karlas Li pamažu apėjo kiemą, vis nenutoldamas nuo tvoros. Mąstė 
apie tuos du vaikinus, jau nebegyvus ir palaidotus nežinia kur, apie jų 
pūvančius kūnus ir pragare degančias sielas. Prieš numirdami jie susitiko 
jo mergytę, tik trumpam, ir per dvi valandas sudarkė jos kūną ir sutrikdė 
protą. Taip žiauriai užpuolė, kad ji niekada nebegalės turėti vaikų, toks 
smurtingas buvo susidūrimas, kad duktė dabar regėjo juos tykančius jos, 
besislepiančius spintose. Ar pajėgs ji kada nors visa tai pamiršti, ištrinti 

viską iš atminties, kad vėl galėtų gyventi normaliai? Galbūt psichiatrui 
išties pavyktų pagelbėti? Ar kiti vaikai leis jai jaustis tokiai pat kaip jie? 

Juk ji tik maža juočkė, veikiausiai jie galvoja. Kažkokio juočkio 
padermė. Žinoma, nesantuokinė, kaip visi jų. Tokioms būti išprievartau- 
toms — ne naujiena. 

Jis prisiminė juos teisme. Vienas — išdidus, kitas — išsigandęs. 
Prisiminė juos nulipant laiptais, kai jis laukė įvykdyti egzekuciją. Pa- 
skui — siaubą jų veiduose, kai jis išžengė pro duris su M-16 rankose. 
Šūvių poškesys, šauksmai pagalbos, klyksmai, kai abu nuvirto aukštiel- 
ninki, vienas ant kito, surakintomis antrankiais rankomis, klykiantys ir 
besirangantys, negalintys niekur pasprukti. Prisiminė, kaip šypsosi, net 
juokiasi, stebėdamas juos besitampančius su pusiau nuneštomis galvomis, 
o kai kūnai nurimo, jis pabėgo. 

Karlas Li vėl nusišypsojo. Didžiavosi tuo. Pirmas siauraakis, kurį nu- 
šovė Vietaname, mažiau jam rūpėjo 


—— —| ——— 


Laiškas Volteriui Salivanui buvo trumpas ir konkretus: 


Brangusis Dž. Volteri, 

Turbūt jau galima manyti, kad p. Maršafskis jums pranešė, jog 
jo samdos sutartis su Karlu Li Heiliu nutraukta. Jūsų paslaugos kaip 
vietinio gynėjo byloje, žinoma, lieka nebereikalingos. Geros dienos. 

Nuoširdžiai, 


Džeikas. 


Kopija nusiųsta L. Vinstonui Loterhausui. Laiškas Nuzui buvo toks 


„ 


pat trumpas: 


Brangusis teisėjau Nuzai, 

Jūsų žiniai pranešu, kad buvau vėl nusamdytas Karlo Li Heilio. 
Mes rengiamės liepos 22 įvyksiančiam teismui. Prašau užregistruoti 
mane kaip oficialų gynėją. 

Nuoširdžiai, 


Džeikas 

Kopija nusiųsta Bakliui. 

Maršafskis paskambino pirmadienį pusę dešimtos. Dvi minutes 
Džeikas stebėjo mirksint „laukti“ lemputę ir tik tada pakėlė ragelį. 

— Alio? 

— Kaip jūs taip suveikėte? 

— Kas kalba? 

— Jūsų sekretorė nepasakė? Bo Maršafskis. Noriu žinoti, kaip jūs 
taip suveikėte? 

— Ką suveikiau? 

— Nušvilpėte iš manęs bylą. 

„Šalčiau, — pagalvojo Džeikas. — Jis provokuoja.“ 

— Kiek pamenu, tai iš manęs byla buvo nušvilpta, — atkirto Džeikas. 

— Nė nepažinojau jo, kol manęs nenusamdė. 

— Jums ir nereikėjo. Prisiminkite — atsiuntėte savo sąvadautoją. 

— Kaltinate mane, kad vaikausi bylų? 

— Taip. 

Maršafskis nutilo, ir Džeikas pasirengė nešvankybėms 

— Žinote ką, pone Brigansai, jūs teisus. Aš kasdien vaikausi bylų. 
Esu profis nušvilpti bylas. Štai kodėl tiek daug uždirbu pinigų. Jeigu atsi- 
randa garsi baudžiamoji byla, stengiuosi ją gauti. Ir tam pasitelksiu bet 
kokias priemones, kurias manysiu esant reikalinga. 

— Keista, to nepaminėta laikraštyje. 

— Ir jeigu noriu Heilio bylos, turėsiu ją. 

— Ak, prašom. 

Džeikas padėjo ragelį ir dešimt minučių juokėsi. Paskui užsirūkė 
pigų cigarą ir įniko dirbti prie prašymo pakeisti bylos nagrinėjimo vietą. 


Po dviejų dienų paskambino Lusjenas ir paprašė Etelę perduoti Džeikui, 
kad ateitų pasimatyti su juo. Labai svarbu. Turįs svečią, su kuriuo Džeikui 
derėtų susipažinti. 

Svečias buvo daktaras V. T. Basas, į pensiją pasitraukęs psichiatras 
iš Džeksono. Daug metų juodu su Lusjenu buvo pažįstami ir per savo 
draugystės laiką bendradarbiavo dėl poros psichiškai nesveikų nusikal- 
tėlių. Abu nusikaltėliai tebesėdėjo Parčmene. Basas pasitraukė į pensiją 

metais anksčiau nei iš Lusjeno buvo atimta licencija verstis teisės praktika, 
ir pensija buvo pagreitinta to paties, kas labai prisidėjo ir prie pašalinimo 
iš advokatų luomo, tai yra stipraus įjunkio į „Jack Daniels“. Kartkartėmis 
jis aplankydavo Lusjeną Klantone, o dažniau Lusjenas — jį Džeksone, ir 
abu mėgavosi savo apsilankymais, nes smagu buvo drauge nusigerti. Juodu 
sėdėjo didžiajame priebutyje ir laukė Džeiko. 

— Tik pasakyk, kad jis buvo nepakaltinamas, — pamokė Lusjenas. 

— O ar buvo? — paklausė daktaras. 

— Nesvarbu. 

— O kas svarbu? 

— Svarbu duoti prisiekusiesiems dingstį išteisinti žmogų. Jiems ne- 
svarbu, beprotis jis ar ne, bet juk reikės turėti kokį motyvą jam išteisinti. 

— Būtų gerai jį apžiūrėti. 

— Gali. Kalbėk su juo kiek nori. Kalėjime jis tik ir laukia progos su 
kuo nors pasikalbėti. 

— Man reikės susitikti su juo kelis kartus. 

— Žinau. 

— Kas, jeigu aš nemanysiu, kad jis buvo nepakaltinamas tuomet, kai 
šaudė. 

— Tada tau neteks liudyti teisme, ir nematysi savo pavardės ir nuo- 
traukos laikraštyje, iš tavęs neprašys interviu televizija. 

Lusjenas padarė ganėtinai ilgą pauzę, nugerdamas geroką gurkšnį 
viskio. 

— Tik daryk, kaip aš sakau. Pasikalbėk su juo, kai ką užsirašyk. Už- 
duok kvailus klausimus. Juk žinai, ką reikia daryti. Paskui pasakyk, kad 
jam buvo pasimaišęs protas. | 

— Nesu dėl to labai tikras. Praeityje ne per geriausiai išdegdavo. 

— Klausyk, juk tu daktaras, ar ne? Tad vaidink išdidų, pasipūtusį, 
arogantišką. Vaidink tokį, kaip ir laukiama iš daktarų. Pareikšk savo nuo- 
monę, ir tenedrįsta niekas ja abejoti. 

— Kad nežinau. Praeityje ne per geriausiai išdegdavo. 

— Tik daryk, kaip aš sakau. 

— Anksčiau taip ir dariau, o jie abu atsidūrė Parčmene. 

— Anie buvo beviltiški. Heilis — kitas dalykas. 

— Ar jis turi šansų? 

— Menkų. 

— Regis, sakei, kad jis — „kitas dalykas“. 

— Jis padorus žmogus, turėjęs gerą priežastį nužudyti. 

— Tai kodėl jo šansai menki? 

— Pagal įstatymą jo priežastis nepakankama. 

— Įstatymui tai būdinga. 

— Be to, jis — juodaodis, o apygarda — baltųjų. Nepasitikiu tais 
čionykščiais fanatikais. 

— O jeigu jis būtų baltasis? 

— Jeigu jis būtų baltasis, nušovęs du juoduodžius už tai, kad tie iš- 
prievartavo jo dukterį, prisiekusiųjų būtų čia pat teismo salėje išteisintas. 

Basas išbaigė vieną stiklelį ir įsipylė dar vieną porciją. Ant pintinio 
stalo tarp jųdviejų stovėjo bemaž litrinis butelis viskio ir kibirėlis su ledu. 

— O kas jo advokatas? 

— Po minutėlės turėtų čia atsirasti. 

— Anksčiau dirbo pas tave? 

— Aha, bet nemanau, kad buvote susitikę. Jis dirbo firmoje apie dve- 
jus metus iki man pasitraukiant. Jaunas, vos perkopęs trisdešimtį. Doras, 
energingas, darbštus. 

— Ir anksčiau dirbo pas tave? 

— Jau sakiau. Kaip savo amžiui, sukaupęs nemažą teismų procesų 
patirtį. Tai bus ne pirma jo žmogžudystės byla, bet, jeigu neklystu, pirmoji, 
kurioje bus remiamasi nepakaltinamumu. 

— Malonu girdėti. Nemėgstu, kai kas nors per daug klausinėja. 

— Tavo pasitikėjimas savimi mane žavi. Palūkėk, kol susipažinsi su 
apygardos prokuroru. 

— Tiesiog visas tas reikalas man nelabai patinka. Du kartus jau tai 
bandėme, ir nieko neišėjo. 

Lusjenas suglumęs palingavo galvą. 

— Turbūt tu pats kukliausias daktaras, kokį esu regėjęs. 

— Ir skurdžiausias. 

— Privalai atrodyti pasipūtęs ir arogantiškas. Juk esi ekspertas. Ir 
elkis kaip toks. Kas Klantone, Misisipės valstijoje, suabejos tavo profesine 
nuomone? 

— Ir valstijos kaltintojai pasitelks ekspertus. 

— Jie turės vieną psichiatrą iš Vitfildo. Jis kelias valandas apžiūrės 
kaltinamąjį, o paskui atvažiuos į procesą ir paliudys, kad kaltinamasis — 
sveikiausio proto žmogus, su kokiu kada nors buvo susidūręs. Jis niekada 
nėra regėjęs teisiškai nepakaltinamo teisiamojo. Visi — apdovanoti nuo- 
stabiai sveiku protu. Vitfildas pilnas psichiškai normalių žmonių, išskyrus 
tuos atvejus, kai kalbama apie valdiškus pinigus, tuomet pusė valstijos išėję 
iš proto. Jis būtų išvytas iš darbo, jeigu pradėtų tvirtinti, kad teisiamieji 
teisiškai nepakaltinami. Štai su kokiu tau teks susiremti. 

— Ir prisiekusieji automatiškai manimi patikės? 

— Elkis taip, lyg niekada dar tau neteko su kuo nors panašiu susi- 
durti. 

— Dusyk — prisimink. Vienas buvo žagintojas, kitas — žmogžudys. 
Nė vienas nebuvo nepakaltinamas, nesvarbu, ką aš pasakiau. Ir dabar abu 
uždaryti ten, kur jiems ir priklauso. 

Lusjenas vėl nugėrė didelį gurkšnį ir įniko tyrinėti šviesiai rudą skystį 
su plūdųriuojančiais jame ledo kubeliais. 

— Juk sakei, kad man padėsi. Dievaži, esi man skolingas. Kiek sky- 
rybų tau sutvarkiau? 

— Trejas. Ir kiekvienąsyk likdavau apšvarintas vos ne iki paskutinio 
cento. 

— Kiekvienąsyk pats būdavai to nusipelnęs. Taip jau išeina: arba turi 
nusileisti, arba sutikti, kad tavo įpročiai būtų viešai aptarinėjami teisme. 

— Prisimenu. 

— Kiek klientų ar, tikriau, pacientų per visus tuos metus aš tau atsi- 
unčiau? 

— Nepakankamai, kad pajėgčiau išsimokėti alimentus. 

— Prisimeni tą bylą dėl profesinio aplaidumo, iškeltą vienos damu- 
tės, kurios visas gydymas daugiausia susidėjo iš seansų ant sulankstomo- 
sios kušetės tavo kabinete? Kai niekas nenorėjo tavęs ginti dėl aplaidžios 
gydytojo praktikos, pasikvietei savo brangųjį draugelį Lusjeną, kuris su- 
reguliavo visą reikalą faktiškai už saują variokų ir apsaugojo nuo teismo. 

— Liudytojų nebuvo. 

— Tik pati damutė. Ir teismo archyvuose aplankai su pareiškimais, 
kuriais tavo žmonos kėlė skyrybų bylas dėl neištikimybės. 

— Jos negalėjo to įrodyti. 

— Neturėjo progos. Mudu nenorėjome, kad reikalas nueitų iki teis- 
mo, prisimeni? 

— Gerai, užteks, užteks. Juk sakiau, kad padėsiu. O kaip bus su mano 
profesinėmis rekomendacijomis? 

— Nejaugi esi nepataisomas nerimasčių maišas? 

— Ne. Tik pradedu nervintis, kai pagalvoju apie teismų sales. 

— Tavosios profesinės rekomendacijos puikios. Juk jau anksčiau 
buvai pripažintas kaip liudytojas ekspertas. Nereikia taip nerimauti. 

— O dėl šito? — Jis kilstelėjo priešais Lusjeną savo taurelę su viskiu. 

— Neturėtum tiek daug gerti, — šventeiviškai pamokė draugas. 

Daktaras pastatė taurelę ant stalo ir garsiai nusikvatojo. Jis išvirto iš 
krėslo ir susiėmęs už pilvo, purtydamasis iš juoko nuropojo prie priebučio 
krašto. 

— Tu girtas, — pareiškė Lusjenas ir nuėjo atnešti kito butelio. 


Kai po valandos Džeikas atvažiavo, Lusjenas pamažėle lingavo savo di- 
džiuliame pintiniame supamajame krėsle. Daktaras miegojo ant sūpuoklių 
kitame priebučio gale — basas, jo pėdų pirštus slėpė palei priebutį augan- 
tys krūmai. Džeikas užlipo laipteliais į priebutį, ir Lusjenas krūptelėjo. 

— Džeikai, berniuk mano, kaip laikaisi? — sušvebeldžiavo jis. 

— Puikiai, Lusjenai. Matau, kad ir jums neblogai einasi. — Jis pa- 
žvelgė į tuščią butelį ir kitą — apytuštį. 

— Norėjau, kad susipažintum su tuo žmogumi. — Lusjenas pamė- 
gino tiesiau atsisėsti krėsle. 

— Kas jis? 

— Mūsų psichiatras. Daktaras V. I: Basas, iš Džeksono. Senas mano 
draugas. Jis mums padės dėl Heilio. 

— (Geras specialistas? 

— Geriausias. Mes dirbome išvien keliose bylose, kuriose buvo kal- 
bama apie nepakaltinamumą. 

Džeikas žengtelėjo kelis žingsnius sūpuoklių link ir sustojo. Daktaras 
drybsojo atsilošęs, atsagstytais marškiniais ir plačiai pražiota burna. Gar- 
siai knarkė, nenatūraliai iš gerklės gilumos gargaliuodamas. Apie jo nosį 
zūzė sparva, didumo sulig mažu žvirbliu, ir kaskart, daktarui griausmingai 


246 JOHN GRISHAM 


iškvėpus, pasprukdavo sūpuoklių viršun. Kartu su knarkimu į priebutį 
skyrėsi gaižus kvapas, tvyrantis it nematomas ūkas. 

— Jis — daktaras? — paklausė Džeikas, atsisėsdamas šalia Lusjeno. 

— Psichiatras, — išdidžiai patvirtino Lusjenas. 

— Jis talkino jums prie šių? — Džeikas linktelėjo galva į butelius. 

— Tai aš jam talkinau. Jis pila į gerklę kaip besotis, bet teisme visada 
blaivus. 

— Kaip guodžiama. 

— Tau jis patiks. Nebrangus. Yra man skolingas. Padės pusvelčiui. 

— Man jis jau patinka. 

Lusjeno veidas buvo toks pat paraudęs kaip ir akys. 

— Nori išgerti? 

— Ne. Juk dar tik pusė keturių. 

— Tikrai?! Kuri šiandien diena? 

— Trečiadienis, birželio 12-a. Kiek laiko judu geriate? 

— Apie trisdešimt metų. — Lusjenas nusijuokė ir subarškino taure- 
lėje ledukais. 

— Turėjau omenyje — šiandien. 

— Nuo pusryčių. Koks skirtumas? 

— Jis dar dirba? 

— Ne, pensijoje. 

— Savo noru? 

— Norėjai paklausti, ar iš jo buvo atimta teisė verstis praktika, taip 
sakant? 

— Teisybė, taip sakant. 

— Ne. Tebeturi savo licenciją ir nepriekaištingas rekomendacijas. 

— Jis ir atrodo nepriekaištingai. | 

— Kaušalas prieš kelerius metus jį priveikė. Kaušalas ir alimentai. Su- 
tvarkiau dėl jo trejas skyrybas. Jis pasiekė tokį etapą, kai visos pajamos eina 
į alimentus buvusioms žmonoms ir vaikams išlaikyti, todėl metė darbą. 

— Tai iš ko gyvena? 

— Na, hm, noriu pasakyti, jis turi šiek tiek užsislėpęs. Nuo žmonų ir 
jų alkanų advokatų. Gyvena visai patogiai. 

— Taip ir atrodo. 

— Be to, šiek tiek prekiauja kvaišalais, bet parduoda tik turtingiems 

klientams. Tiesą sakant, ne kvaišalus, bet narkotikus, kuriems gali legaliai 
išrašinėti receptus. Iš tikrųjų tai nėra neteisėta, tik šiek tiek neetiška. 

— Kąjis čia veikia? 

— Retkarčiais aplanko mane. Gyvena Džeksone, bet ten jam nepa- 
tinka. Sekmadienį, pasikalbėjęs su tavimi, paskambinau jam. Jis nori kuo 
greičiau, kiek įmanoma, susitikti su Heiliu. Rytoj, jeigu galima. 

Daktaras kažką suniurnėjo ir persivertė ant šono, sūpuoklės staiga 
išsijudino. Kelis kartus jos sulingavo, ir jis vėl pasivertė, tebeknarkdamas. 
Dešinė koja išsitiesė, ir pėda užkliuvo už storos krūmo šakos. Sūpuoklės 
staigiai trūktelėjo ir išmetė gerąjį daktarą ant priebučio grindų. Galva 
trinktelėjo į jų lentas, bet dešinė pėda pro sūpuoklės galą tebeliko įstrigusi 
krūme. Jisai susiraukė, atsikosėjo ir vėl užknarkė. Džeikas instinktyviai 
pašoko pulti prie daktaro, bet sustojo, pamatęs, kad šiam aiškiai nieko ne- 
atsitiko, net neišsiblaškė miegas. 

— Palik jį ramybėje! — juokdamasis paliepė Lusjenas ir išgriebęs iš 
taurelės ledo kubelį sviedė per priebutį savo sugėrovo link. Nedaug trūko, 
kad būtų pataikęs į galvą. Užtat antras kubelis nukrito tiesiai ant nosies ga- 
lo. — Puikus šūvis! — nusikvatojo, bemaž sustūgo jis. — Pabusk, girtuokli! 

Džeikas nulipo laipteliais prie savojo automobilio, klausydamasis 
savo buvusį bosą juokiantis, keikiantis ir svaidant ledo kubelius į daktarą 


V. I. Basą, psichiatrą, gynybos liudytoją. 


Šerifo pavaduotojas Deveinas Lunis išėjo iš ligoninės remdamasis ramen- 
tais. Kartu su žmona ir trim vaikais jis nuvažiavo į kalėjimą, kur su tortu ir 
dovanėlėmis laukė šerifas, kiti šio pavaduotojai, rezervistai ir keli draugai. 
Nuo šiol tarnausiąs budėtoju, išsaugosiąs ženklelį, uniformą ir visą algą. 


Springdeilo bažnyčios parapijiečių susirinkimų salė buvo 
išvalyta ir išblizginta, sulankstomieji stalai ir kėdės, nuo jų 
nušluosčius dulkes, tvarkingai sustatyti lygiomis eilėmis. 
Kadangi tai buvo didžiausia apygardoje juodaodžių bažnyčia, 

be to, esanti Klantone, garbusis tėvas Eidžis laikė būtina susitikti kaip 
tik čia. Spaudos konferencijos tikslas — pasigarsinti, pareikšti paramą 
vietiniam žmogui, padariusiam gerą darbą, ir paskelbti, kad įsteigiamas 
Karlo Li Heilio teisinės gynybos fondas. Joje dalyvavo nacionalinis 
NAACP direktorius, atvykęs su penkių tūkstančių dolerių čekiu ir pažadu 
didesnių pinigų vėliau. Vykdomasis asociacijos Memfio filialo direktorius 
atvežė irgi penkis tūkstančius ir iškilmingai paklojo šiuos ant stalo. Juodu 
kartu su Eidžiu sėdėjo prie dviejų sulankstomųjų stalų. salės priekyje, o už 
jų — visi iki vieno dvasininkų tarybos nariai, žvelgiantys į susigrūdusius 
salėje du šimtus parapijiečių. Greta Eidžio sėdėjo Gvena. Keletas tele- 
vizijos reporterių ir operatorių — kur kas mažiau nei tikėtasi — iš salės 
vidurio filmavo. 

Eidžis paėmė žodį pirmas, ir įkvėpimo jam suteikė televizijos 
kameros. Kalbėjo susirinkusiesiems apie Heilius, kokie jie visi geri ir 
nenusidedantys Dievo įsakymams, apie tai, kaip pakrikštijęs mažąją 
Tonią, kai ji buvo vos aštuonerių. Kalbėjo apie šeimą, suniokotą rasizmo 
ir neapykantos. Vienas kitas iš klausytojų sušniurkščiojo. Paskui jo kalba 
tapo pikta. Užsipuolė teismų sistemą ir jos siekį persekioti gerą ir dorą 
žmogų, nepadarius; nieko bloga; žmogų, kuris, jeigu būtų baltasis, nebūtų 
teisiamas; žmogų, kuris teisiamas tik todėl, kad yra juodasis, ir štai kodėl 
Karlo Li Heilio baudžiamasis persekiojimas ir pareikštas kaltinimas yra 
toks blogis. Jis įsivažiavo, publika irgi įsijautė, taigi spaudos konferencija 
įkaito it koks nors „tikėjimo atnaujinimo“ susirinkimas palapinėje. Jo 
kalba truko keturiasdešimt penkias minutes. 

Užduotu jo tonu sekti buvo sunku. Bet nacionalinis direktorius nė 
kiek nedvejojo. Trisdešimt minučių su puikia oratoriaus iškalba jis smerkė 
rasizmą. Ištaikęs progą, pažėrė nacionalinę nusikaltimų, areštų, nuospren- 
džių ir kalėjimų populiacijos statistiką ir šią apibendrino, pareikšdamas, 
kad baudžiamosios teisenos sistema valdoma baltųjų, kurie ją pasitelkę 
nepagrįstai persekioja juoduosius. Paskui su pritrenkiančiu logikos įkarš- 
čiu jis perkėlė nacionalinę statistiką į Fordo apygardą ir paskelbė, kad ši 
vietos teismų sistema netinkama spręsti Karlo Li Heilio bylą. Televizijos 
prožektorių šviesos išryškino prakaito lašelius virš jo antakių ant kaktos. 
Kalbėdamas jis dar labiau įsismarkavo — rėžė pikčiau nei garbusis tėvas 
Eidžis, trankė kumščiu tribūną taip, kad išrikiuoti ant jos keli mikro- 

fonai šokčiojo ir drebėjo. Karštai vis ragino Fordo apygardos ir Misisipės 
valstijos juoduosius aukoti, kol tapo nebepakenčiama jo klausytis. Žadėjo 
demonstracijas ir protesto žygius. Teismo procesas tapsiąs kovos šūkiu 
engiamiems juodiesiems taip pat ir visur kitur. 

Jis atsakė į klausimus. Kiek pinigų bus surinkta? Mažų mažiausia 
penkiasdešimt tūkstančių, viliąsi jie. Ginti Karlą Li Heil; atsieis brangiai, 
ir penkiasdešimties tūkstančių gali nepakakti, bet bus surinkta, kiek rei- 
kės. Tačiau laiko lieka nedaug. Kam bus panaudoti pinigai? Teisininkų 
honorarams ir bylinėjimosi išlaidoms sumokėti. Prisireiks visos brigados 
advokatų ir daktarų. Ar bus pasitelkti NAACP teisininkai? Be abejo. 
Vašingtone etatiniai asociacijos teisininkai jau dirba prie bylos. Gynėjų 
padalinys iš sostinės imsis visų iškilsiančių teismo procese klausimų. 
Karlas Li Heilis tapęs pačia svarbiausia asociacijos problema ir visi galimi 
ištekliai bus skirti jo gynybai. 

Jam baigus, į tribūną vėl išėjo garbusis tėvas Eidžis ir linktelėjo kam- 
pe sėdinčiam prie fortepijono pianistui. Suskambo muzika. Visi atsistojo 
susikabinę rankomis ir sutartinai užtraukė jaudinamus „Mes nugalėsime“ 
posmus. 


Apie Karlo Li Heilio gynybos fondą Džeikas perskaitė antradienio 
laikraštyje. Buvo jau girdėjęs gandus apie dvasininkų tarybos tam tikslui 
renkamas aukas, bet jam pasakyta, kad pinigai skirti šeimai paremti. Bet 
penkiasdešimt tūkstančių teisininkų honorarams! Nejau vėl bus atsi- 
sakyta jo paslaugų? Tarkime, Karlas Li nesutiks nusisamdyti NAACP 
advokatus, kam tada nueis pinigai? Byla bus pradėta teisme nagrinėti 
dar po penkių savaičių — pakankamai laiko gynėjų komandos desantui 
iš sostinės užgriūti į Klantoną. Jau buvo skaitęs apie tuos vyrukus: šešių 
advokatų, tyčinių žmogžudysčių itin sunkinančiomis aplinkybėmis bylų 
specialistų grupė, keliaujanti po Pietus ir ginanti juodaodžius, apkaltintus 
žiauriais ir plačiai nuskambėjusiais nusikaltimais. Juos praminė „mirties 
komanda“. Visi — labai sumanūs, talentingi, gerai išsimokslinę advokatai, 
pasišventę gelbėti juodaodžius žmogžudžius nuo dujų kamerų ir elektros 
kėdžių Pietuose. Jie imdavosi vien žmogžudysčių itin sunkinančiomis 
aplinkybėmis bylų ir darbavosi labai labai gerai. Už jų įsikišimą buvo at- 

sakinga NAACP: rinko lėšas, organizavo vietinius juodaodžius ir rūpinosi 
viešumu. Rasizmas buvo jų geriausias ir kartais vienintelis gynybos būdas, 
ir nors dažniau pralaimėdavo negu laimėdavo, bendras jų laimėjimų sąra- 
šas atrodė neblogai. Mat bylos, kurias jie imdavosi ginti, iš anksto būdavo 
beviltiškos. Tačiau jų tikslas buvo padaryti teisme iš ginamojo kankinį ir 
tikėtis, kad prisiekusiųjų sprendimas pakibs ore. 

Dabar jie rengiasi atvykti į Klantoną. 


—- — 


Savaitę anksčiau Baklis įregistravo teisme deramus prašymus, kad Karlą 
Li ištirtų etatiniai valstijos daktarai. Džeikas pareikalavo, kad savo tyrimus 
daktarai būtinai atliktų Klantone, pageidautina — jo paties kontoroje. 
Nuzas nesutiko ir įsakė šerifui pervežti Karlą Li į psichiatrinę valstijos 
ligoninę Vitfilde. Džeikas pareikalavo, kad jam būtų leista lydėti savo 
klientą ir dalyvauti tyrimų metu. Nuzas vėl atmetė prašymą. 

Anksti trečiadienio rytą Džeikas ir Ozis šerifo kabinete gurkšnojo 
kavą ir laukė, kol Karlas Li nusipraus po dušu ir pasikeis drabužius. Iki 
Vitfildo važiuoti trys valandos, ir devintą jis turėjo būti pasirengęs. Džei- 
kas ketino duoti savo klientui paskutinius nurodymus. 

— Kiek jūs ten užtruksite? — paklausė Ozį Džeikas. 

— Tai tu teisininkas. Kiek tam prireiks laiko? 

— Trijų ar keturių dienų. Juk anksčiau ten esi buvęs? 

— Taip, teko transportuoti nemažai trenktų. Bet nieko panašaus 
kaip šis. Kur jį laikys? 

— Ten yra visokių palatų. 

Į kabinetą nerūpestingai, užmiegotomis akimis ir kramsnodamas 
pasenusią spurgą įžengė šerifo pavaduotojas Hastingsas. 

— Keliais automobiliais važiuosime? 

— Dviem, — atsakė Ozis. — Manuoju ir tavuoju. Aš pas save pasi- 
sodinsiu Pertlą ir Karlą Li, tu — Railį ir Nesbitą. 

— Ginklai? 

— Po tris automatus į automobilį. Ir užtektinai šovinių. Visiems, 
įskaitant ir Heilį, apsivilkti neperšaunamąsias liemenes. Parenkite maši- 
nas. Noriu išvykti iki pusės šešių. 

Hastingsas kažką sumurmėjo ir dingo. 

— Tikiesi nemalonumų? — paklausė Džeikas. 

— Susilaukėme kelių telefono skambučių. Dviejuose konkrečiai už- 
siminta apie kelionę į Vitfildą. Iki ten geras gabalas plentu. 

— Kaip važiuosite? 

— Daugelis pasirenka 22-ąją magistralę, kaip tu sakai? Bet būtų 
saugiau važiuoti mažesniais keliais. Turbūt leisimės 14-uoju į pietus iki 
89-ojo. 

— To niekas nesitikės. 

— Gerai. Džiaugiuosi, kad pritari. 

— Šiaip ar taip, juk jis — mano klientas. 

Kol Džeikas glaustai pasakojo, ko galima tikėtis Vitfilde, Karlas Li 
greitai sudorojo kiaušinius su bandelėmis. 

— Žinau, Džeikai. Tu nori, kad vaidinčiau trenktą, tiesa? — nusi- 
juokė jis. Oziui irgi tai pasirodė juokinga. 

— Reikalas rimtas, Karlai Li. Klausykis manęs. 

— Kodėl? Juk pats sakei, kad nesvarbu, ką aš ten kalbėsiu ar darysiu. 
Vis tiek jie nepripažins, kad buvau pasimaišiusio proto, kai nušoviau anuos. 
Tie daktarai dirba valstijai, tiesa? Valstija mane kaltina, tiesa? Koks skirtu- 
mas, ką aš kalbėsiu ar darysiu. Jie jau susidarę nuomonę. Juk tiesa, Ozi? 

— Aš nesikišu. Irgi esu valstijos tarnyboje. 

— Apygardos tarnyboje, — pataisė jį Džeikas. 

— Pavardė, laipsnis ir asmens numeris. Tiek jie iš manęs teišgaus. — 
Karlas Li ištuštino iki dugno popierinį maišelį su pusryčiu. 

— Labai juokinga, — pakomentavo Džeikas. 

— Jis gniūžta, Džeikai, — nusprendė Ozis. 

Karlas Li įsikišo į šnerves po plastikinį šiaudelį, ir suskato pirštų 
galais stypsenti po kabinetą, spoksodamas į lubas, o paskui grabaliodamas 
kažką ore sau virš galvos. Įsidėjo ką sugriebęs į maišelį, puolė sučiupti dar 
ir vėl įsidėjo į maišelį. Sugrįžo Hastingsas ir stabtelėjo ant slenksčio. Kar- 
las Li paklaikusiomis akimis išsišiepė jam, paskui vėl siekė lubų link. 

— Kokį velnią jis čia išdarinėja? — paklausė Hastingsas. 

— Gaudau drugelius, — paaiškino Karlas Li. 

Džeikas pasičiupo lagaminėlį ir pasuko prie durų. 

— Manau, turėtumėte jį palikti Virfilde. — Trenkęs kabineto duri- 
mis, jis išėjo iš kalėjimo laukan. 

— ———- 


Nuzas paskyrė posėdį dėl bylos nagrinėjimo vietos pakeitimo pirmadienį, 
birželio 24-43, Klantone. Posėdis turėtų užsitęsti ilgai ir susilaukti ne- 
mažo žiniasklaidos dėmesio. Džeikas paprašė perkelti bylos nagrinėjimą 
kitur ir todėl privalėjo įrodyti, kad Fordo apygardoje Karlas Li negalėtų 
tikėtis teisingo ir nešališko teismo. Taigi jam būtini liudytojai — vietos 
bendruomenėje nusipelnę pasitikėjimo žmonės, kurie sutiktų liudyti, kad 
teisingas teismas neįmanomas. Etkaveidžas pasakė, kad mielai padarytų 
tokią paslaugą, bet bankas gali nenorėti, kad jis veltųsi į šį reikalą. Haris 
Reksas karštai savo noru sutiko. Garbusis tėvas Eidžis pasakė, kad su 
džiaugsmu liudytų, bet prieš tai NAACP turinti paskelbti, kad bylą ginsią 
jos advokatai. Pasitikėjimas Lusjenu visai išnykęs, tad Džeikas rimtai nė 
nesvarstė, ar jį prašyti. 

Antra vertus, Baklis išrikiuos bent tuziną vertų tikėti liudyto- 
jų, — renkamuosius pareigūnus, teisininkus, verslininkus, galbūt kitus 
šerifus, — ir šie visi paliudys tik kažką miglotai girdėję apie Karlą Li Heilį, 
taigi Klantone jis tikrai galėtų tikėtis teisingo teismo. 

Asmeniškai Džeikas verčiau norėtų, kad teismo procesas vyktų 
Klantone, savuosiuose teismo rūmuose kitapus gatvės nuo jo kontoros, 
savų žmonių akivaizdoje. Teismo procesai — sunkūs, kupini įtampos, 
varginantys, bemiegių naktų išbandymai. Būtų malonu, kad šis vyktų 
draugiškoje aplinkoje, trys minutės kelio pėsčiomis nuo įvažos į jo konto- 
ros kiemą. Teismui padarius tarp posėdžių pertrauką, laisvas akimirkas jis 
galėtų užsiimti tiriamuoju darbu, rengti parodymams liudytojus ar ilsėtis. 
Galėtų pavalgyti „Kavos bare“ ar pas Klodą, arba net parlėkti namo grei- 
tomis užkąsti priešpiečių. O jo klientas liktų Fordo apygardos kalėjime, 
netoli savo šeimos. | 

Ir, žinoma, žiniasklaida skirtų jam kur kas daugiau dėmesio. Proceso 
metu kasryt priešais jo kontorą būriuotųysi reporteriai ir sekiotų iš paskos, 
neskubiai žengiantį teismo rūmų link. Ši mintis kėlė jaudulį. 

Bet argi svarbu, kur Karlas Li bus teisiamas? Lusjenas teisus: byla nu- 
skambėjo po kiekvieną Misisipės valstijos apygardą, gandas apie ją pasiekė 
kiekvieną gyventoją. Tad kodėl keisti teismo proceso vietą? Kiekvienas 
galimas prisiekusysis valstijoje vis tiek jau susidaręs išankstinę nuostatą 
dėl jo kaltės ar nekaltumo. 

Vis dėlto tikrai svarbu. Kai kurie iš būsimų prisiekusiųjų — bal- 
tieji, kai kurie juodieji. Atsižvelgiant į procentinę gyventojų sudėtį, tarp 
prisiekusiųjų Fordo apygardoje būtų daugiau baltųjų nei aplinkinėse 
apygardose. Džeikas mėgo turėti reikalą su juodaidžiais prisiekusiaisiais, 
ypač baudžiamosiose bylose ir ypač — kai teisiamas būdavo juodaodis. 
Tokiais atvejais jie ne itin skubėdavo pripažinti jį kaltu, pažvelgdami į vis- 
ką plačiau. O ir civilinėse bylose su jais kur kas paprasčiau. Jie atjausdavo 
skriaudžiamąjį stambios korporacijos ar draudimo kompanijos ir libera- 
liau elgdavosi su svetimais pinigais. Dažniausiai Džeikas stengdavosi, kad 
prisiekusiaisiais būtų parinkti visi juodaodžiai, kokius tik įmanoma rasti, 
bet šių Fordo apygardoje buvo reta. 

Taigi būtina, kad byla būtų nagrinėjama kitoje apygardoje, kur dau- 
giau juodaodžių. Vienas juodasis galėtų pakabinti prisiekusiųjų sprendimą 
ore. O jų dauguma galbūt nulemtų išteisinamąjį nuosprendį. Perspektyva 
dvi savaites gyventi kokiame nors motelyje ir kovoti svetimuose teismo 
rūmuose ne itin viliojo, bet šiuos mažus nepatogumus gerokai nusvėrė 
būtinumas matyti prisiekusiųjų atitvare juodus veidus. 

Teismo vietos pakeitimo klausimą Lusjenas nuodugniai išnagrinėjo 
iš visų pusių. Kaip jam ir buvo pasakyta, Džeikas atvyko, nors ir nenoro- 
mis, lygiai aštuntą ryto. Salė atnešė pusrytį į priebutį. Džeikas gėrė kavą 
ir apelsinų sultis, Lusjenas — burboną su vandeniu. Iris valandas juodu 
svarstė kiekvieną bylos nagrinėjimo vietos pakeitimo aspektą. Lusjenas 
turėjo visų Aukščiausiojo Teismo per pastaruosius aštuoniasdešimt metų 
nagrinėtų bylų sprendimų kopijas ir kalbėjo it profesorius. Jo mokinys už- 
sirašinėjo, porą sykių pasiginčijo, bet daugiausia klausėsi. 


—  ((((— 


Vitfildas buvo kelios mylios nuo Džeksono, kaimiškoje Renkino 
apygardoje. Prie psichiatrinės ligoninės vartų du apsaugininkai tingiai 
ginčijosi su reporteriais. Numatyta, kad Karlas Li bus pristatytas devin- 
tą — tiek težinojo jie. Pusę devynių du patruliniai automobiliai, pažymėti 
Fordo apygardos skiriamaisiais ženklais, pamažu pririedėjo prie vartų ir 
sustojo. Reporteriai ir televizijos operatoriai metėsi prie pirmo automobi- 
lio vairuotojo. Ozio pusės langas buvo nuleistas. 

— Kur Karlas Li Heilis? — paniškai sušuko vienas reporteris. 

— Kitoje mašinoje, — nutęsė Ozis, pamerkdamas Karlui Li ant 
galinės sėdynės. 

— Jis antroje mašinoje! — kažkas šūktelėjo, ir visi nubėgo prie Has- 
tingso automobilio. 

— Kur Heilis? — reikliai paklausė jie. 

Pertlas, sėdintis priekyje, parodė į Hastingsą prie vairo. 

— Štai jis. 

— Jūs — Karlas Li Heilis? — riktelėjo vienas reporteris Hastingsui. 

— Taip. 

— Tai kodėl vairuojate? 

— Kodėl uniformuotas? — šūktelėjo kitas. 

— Mane paskyrė šerifo pavaduotoju, — rimtu veidu atsakė Hasting- 
sas. Vartai atsidarė, ir abu automobiliai nurūko vidun. 

Formalumai dėl Karlo Li sutvarkyti pagrindiniame korpuse, o paskui 
jis, lydimas Ozio ir šerifo pavaduotojų, pervestas į kitą korpusą ir uždary- 
tas kameroje arba palatoje, kaip ši buvo vadinama. Durys jam už nugaros 
užrakintos. Oziui ir jo vyramas leista pasišalinti, ir jie grįžo į Klantoną. 

Po priešpiečių prisistatė kažkoks asistentas baltu chalatu, rankoje 
laikantis lentelę su prisegtais popieriais, ir ėmėsi uždavinėti klausimus. 
Pradėjęs nuo gimimo datos, klausinėjo Karlą Li apie kiekvieną svarbų įvy- 
kį ir žmogų jo gyvenime. Apklausa truko dvi valandas. Ketvirtą popiet du 
apsaugininkai surakino Karlą Li antrankiais ir išsivedę nuvežė golfo ve- 
žimėliu į modernų plytinį korpusą už pusės mylios nuo to, kuriame buvo 
jo palata. Jis nuvestas į daktaro Vilberto Rodhiverio, vyriausiojo gydytojo, 
kabinetą. Apsaugininkai liko laukti už durų koridoriuje. 


Praėjo penkios savaitės nuo tos dienos, kai buvo nušauti Bilis 
Rėjus Kobas ir Pitas Vilardas. Iki teismo liko mėnuo. Trijuose 
Klantono moteliuose visos vietos buvo iš anksto rezervuotos 
bylos nagrinėjimo savaitei ir septynioms dienoms iki jos. Iš jų 
didžiausias ir geriausias buvo „Best Western“, sutraukęs žiniasklaidos at- 
stovus iš Memfio ir Džeksono. „Clanton Court“ garsėjo savo baru ir resto- 

ranu, ir jį visą rezervavosi reporteriai iš Atlantos, Vašingtono ir Niujorko. 
Įdomu, ne toks ištaigus „East Side Motel“ savo kainas liepos mėnesiui 
padvigubino, bet vis tiek visi numeriai buvo užsisakyti. 

Iš pradžių miestas tų pašaliečių — kurių daugelis elgėsi šiurkščiai 
ir kalbėjo įvairiais akcentais — atžvilgiu laikėsi draugiškai. Bet kai kurie 
spaudoje pasirodę Klantono ir jo gyventojų aprašymai toli gražu nebuvo 
malonūs, ir daugelis vietinių dabar tartum slapčia buvo susimokę verčiau 
tylėti. Triukšmingoje kavinėje kaipmat įsiviešpataudavo tyla, kai tik vidun 
įžengdavo ir atsisėsdavo prie staliuko koks nors atvykėlis. Bet kokiam ne- 
pažįstamajam aplinkui aikštę įsikūrę prekybininkai buvo mažai paslaugūs. 
Teismo rūmų tarnautojai tapdavo kurčnebyliais, reaguodami į klausi- 
mus, galybę kartų užduodamus triukšmingų įsibrovėlių. Net Memfio ir 
Džeksono reporteriai turėdavo labai stengtis, kad išpeštų iš vietinių ką 
nors nauja. Žmonėms pakyrėjo būti apibūdinamiems kaip atsilikėliais, 
raudonsprandžiais ir rasistais. Jie ignoravo pašaliečius ir užsiėmė savais 
reikalais. 

„Clanton Court“ baras tapo reporterių girdykla. Ten buvo vienintelė 
vieta mieste, kur buvo įmanoma sutikti draugišką veidą ir smagiai pasi- 
šnekučiuoti. Susėdę kabinose, jie žiūrėdavo į didžiulį televizoriaus ekraną 
ir dalydavosi paskalomis apie miestuką ir netrukus įvyksiantį teismą. Ly- 
gindami užrašus, pasakojimus, sugraibytas žinias ir gandus, gerdavo, kol 
nusitašydavo, nes Klantone sutemus nebuvo ką kita veikti. 

Moteliai užsipildė sekmadienio, liepos 23-ios, vakarą, prieš rytojaus 
dieną įvyksiantųį posėdį dėl bylos nagrinėjimo vietos perkėlimo kitur. 
Anksti pirmadienio rytą žiniasklaidos atstovai susirinko „Best Western“ 
restorane geri kavos ir dalytis spėlionėmis apie įvykių raidą. Posėdis — 
pirmas stambesnis šalių susirėmimas ir galbūt vienintelis teismo salėje 
vyksiantis veiksmas iki paties bylos nagrinėjimo. Į paviršių iškilo gandas, 
kad Nuzas serga ir nenori imtis bylos, ir kad jis paprašysiąs Aukščiausiąjį 
Teismą paskirti kitą teisėją. Tik gandas — be konkretaus šaltinio, nieko 
aiškiau apibrėžta, pasakė vienas reporteris iš Džeksono. Aštuntą, susikrovę 
kameras ir mikrofonus, jie išsipylė į aikštę. Viena grupė įsitaisė prie kalė- 
jimo pastato, kita — teismo rūmų užnugaryje, tačiau dauguma patraukė į 
teismo salę. Iki aštuonių ši prisipildė. 

Iš savo kontoros balkono Džeikas stebėjo bruzdesį apie teismo rūmus. 

Jo širdis plakė tankiau nei normaliai, skrandį maudė. Jis nusišypsojo. Buvo 
pasirengęs susiremti su Bakliu, pasirengęs stoti priešais televizijos kameras. 


— U(ŪŪ —— 


Nuzas pažvelgė viršum skaitomųjų akinių per savo nosies galą į sau- 
sakimšą salę. Visi buvo savo vietose. 

— Teismui įteiktas, — pradėjo jis, — kaltinamojo prašymas pakeisti 
bylos nagrinėjimo vietą. Ši byla paskirta nagrinėti pirmadienį, liepos 22-ą, 
tai yra, pagal mano kalendorių, po keturių savaičių nuo šiandien. Aš esu 
nustatęs galutinį terminą prašymams užregistruoti bei jiems apsvarstyti, ir 
manau, kad šios dvi datos — vienintelės kraštutinės nuo dabar iki teismo 
proceso. 

— Visiškai teisingai, jūsų prakilnybe, — sugriaudėjo Baklis, perpus 
kilstelėdamas iš vietos. 

Džeikas užvertė aukštyn akis ir palingavo galva. 

— Dėkui jums, pone Bakli, — sausai atsakė Nuzas. — Kaltinamasis 
derama tvarka mus informavo, kad ketina grįsti savo gynybą nepakaltina- 
mumu. Ar jis buvo ištirtas Vitfilde? 

— Taip sere, jūsų prakilnybe, praeitą savaitę, — atsakė Džeikas. 

— Ar jis pasitelks savo paties psichiatrą? 

— Be abejo, jūsų prakilnybe. 

— Aris buvo ištirtas savojo? 

— Taip, sere. 

— Gerai. Vadinasi, tai mums nekliudys. Kokius dar prašymus nu- 
matote įteikti? 

— Jūsų prakilnybe, mes tikimės pateikti prašymą, kad teismo sekre- 
torė iškviestų didesnį kiekį nei paprastai kandidatų į prisiekusiuosius... 

— Valstija tokiam prašymui prieštaraus! — riktelėjo Baklis, pašok- 
damas ant kojų. 

— Sėskitės, pone Bakli! — griežtai nurodė Nuzas, nusiraudamas nuo 
nosies akinius ir rūsčiai nužvelgdamas apygardos prokurorą. — Prašom 
daugiau man nerėkauti. Žinoma, jūs prieštarausite. Prieštarausite bet ku- 
riam gynybos įteiktam prašymui. Toks jūsų darbas. Nebepertraukinėkite 
manęs. Po to, kai baigsime posėdį, turėsite pakankamai progos pasirodyti 
priešais žiniasklaidą. 

Baklis sudribo ant kėdės ir paslėpė tarp delnų savo užraudusį veidą. 
Dar niekada Nuzas ant jo taip nešaukė. 

— Tęskite, pone Brigansai. 

Džeiką nustebino Ičebodo pykčio proveržis. Teisėjas atrodė pavargęs 
ir nesveikuojantis. Galbūt veikia įtampa. 

— Mes galbūt turėsime kelias prieštaras raštu dėl numatomų pa- 
teikti įrodymų. 

— Prašymus in /iminė“? 

— Taip, sere. 

— Išklausysime šiuos bylos nagrinėjimo metu. Dar kas nors? 

— Kol kas ne. 

— Taigi, pone Bakli, ar kaltinimas pateiks kokius prašymus? 

— Jokie man neateina į galvą, — nuolankiai atsakė Baklis. 

— Gerai. Noriu užsitikrinti, kad nuo dabar iki bylos nagrinėjimo 
neiškils kokių nors netikėtumų. Būsiu čia savaitę iki proceso pradžios, kad 
galėčiau išklausyti ir išspręsti visus ikiteisminius dalykus. Tikiuosi, kad bet 
kurie prašymai bus įteikti greitai, kad mes galėtume viską, kas liko, užrišti 
gerokai iki dvidešimt antros. 

Nuzas pasklaidė savo aplanke popierius ir susiradęs įsiskaitė Džeiko 
prašymą pakeisti bylos nagrinėjimo vietą. Džeikas kažką šnabždėjo Karlui 
Li. Šiam posėdyje nebuvo privaloma dalyvauti, bet pats užsispyrė. Gvena 
su trim berniukais sėdėjo pirmoje eilėje, tuoj už jų tėtuko. Tonios teismo 
salėje nebuvo. 

— Pone Brigansai, atrodo, jūsų prašymas deramai parengtas. Kiek 
turėsite liudytojų? 

— Tris. 

— Pone Bakli, kiek jūs pakviesite? 

— Mes turime dvidešimt vieną, — išdidžiai pareiškė Baklis. 

— Dvidešimt vieną! — sušuko teisėjas. 

Baikščiai susigūžęs prokuroras pažvelgė į Masgrouvą. 

— B-bet galbūt visų jų mums neprireiks. Iš tiesų, Žinau, kad visų 
nepakviesime. 

— Atsirinkite penkis, kurie jums atrodo geriausi, pone Bakli. Nesi- 
rengiu čia sėdėti visą dieną. 


* Ant slenksčio, t. y. prieš pat prasidedant teismui (/o£.). 

— Taip, jūsų prakilnybe. 

— Pone Brigansai, jūs prašėte pakeisti bylos nagrinėjimo vietą. Toks 
jūsų prašymas. Taigi jums žodis. 

Džeikas atsistojo ir lėtai per salę, už Baklio, nuėjo prie pulto priešais 
prisiekusiųjų atitvarą. 

— Jeigu teismas teiksis išklausyti, jūsų prakilnybe, ponas Hilis 
paprašė šį procesą iškelti iš Fordo apygardos. Motyvas akivaizdus: byla 
susilaukė pernelyg daug visuomenės dėmesio, kad teismas galėtų būti 
teisingas. Gerieji mūsų apygardos žmonės iš anksto turi susidarę nuo- 
monę dėl Karlo Li Heilio kaltės ar nekaltumo. Jis kaltinamas nužudęs du 
žmones, kurie abu čia gimę ir čia paliko šeimas. Gyvi būdami jie niekuo 
nepagarsėjo, bet savo žūtimi — tikrai taip. Už savo bendruomenės ribų 
ponas Heilis buvo žinomas nedaugeliui. O dabar visi šioje apygardoje 
žino, kas jis toks, žino apie jo šeimą bei dukterį ir kas jai nutiko, taip 
pat žino didžiumą smulkmenų apie jo neva padarytus nusikaltimus. Bus 
neįmanoma rasti Fordo apygardoje dvylikos žmonių, kurie jau neturėtų 
išankstinės nuomonės dėl šios bylos. Taigi teismo procesas turėtų vykti 
kitoje valstijos dalyje, kur žmonėms faktai nėra taip žinomi. 

— O kur jūs siūlytumėte? — pertraukė teisėjas. 

— Ką nors konkretaus įvardyti negalėčiau, bet ši vieta turėtų būti 
kuo toliau nuo čia. Galbūt kur nors Meksikos įlankos pakrantėje. 

— Kodėl? 

— Priežastys akivaizdžios, jūsų prakilnybe. Tai bus už keturių šimtų 
mylių, ir neabejoju, kad tenykščiai žmonės žino ne tiek daug kaip čia. 

— Ir jūs manote, kad žmonės pietinėje Misisipėje nėra nieko apie 
tai girdėję? | 

— Be abejo, yra kai ką girdėję. Bet ne tiek daug, nes jiė gerokai 
toliau. 

— Tačiau jie turi televizorius, skaito laikraščius, ar ne, pone Brigansai? 

— Žinoma. 

— Manote, kad galėtumėte kurioje nors mūsų valstijoje rasti dvylika 
žmonių, nieko negirdėjusių apie šią bylą? 

Džeikas pasižiūrėjo į bloknotą. Sau už nugaros jis girdėjo brūžuojant 
pieštukais dailininkus, į savo sąsiuvinius paskubom piešiančius eskizus. 


Akies krašteliu matė vypsantį Baklį. 

— Būtų sunku, — ramiai pripažino jis. 

— Kvieskite savo pirmą liudytoją. 

Haris Reksas Voneris prisaikdintas ir atsisėdo į liudytojo vietą — nuo 
sunkaus svorio medinis sukiojamasis krėslas tarkštelėjo ir sugirgždėjo. Jis 
papūtė į mikrofoną — per salę nuaidėjo garsus šniokštesys — nusišypsojo 
Džeikui ir linktelėjo. 

— Malonėsite prisistatyti? 

— Haris Reksas Voneris. 

— Jūsų adresas? 

— Siderbrašo aštuoni-keturi —devyniasdešimt trys, Klantonas, Mi- 
sisipės valstija. 

— Ilgai gyvenate Klantone? 

— Visą gyvenimą. Keturiasdešimt šešerius metus. 

— Užsiėmimas? 

— Advokatas. Turiu licenciją dvidešimt dvejus metus. 

— Ar kada nors buvote susitikęs su Karlu Li Heiliu? 

— Sykį. 

— Ką apie jį žinote? 

— Spėjama, kad jis nušovė du žmones, Bilį Rėjų Kobą ir Pitą Vilar- 
dą, taip pat sužeidė šerifo pavaduotoją Deveiną Lunį. 

— Ar pažinojote katrą nors iš tų dviejų vaikinų? 

— Asmeniškai — ne. Buvau girdėjęs apie Bilį Rėjų Kobą. 

— Kaip sužinojote apie sušaudymą? 

— Na, regis, tai įvyko pirmadienį. Tada buvau teismo rūmuose, pir- 
mame aukšte, tikrinausi raštinėje dėl vieno žemėvaldos teisės dokumento, 
kai išgirdau šūvius. Išbėgau į koridorių — ten buvo prasidėjusi tikra 
sumaištis. Pasiteiravau vieną šerifo pavaduotoją, ir šis man pasakė, kad 
prie užpakalinių rūmų durų nušauti tuodu vaikinai. Kurį laiką dar pasisu- 
kinėjau, ir pasklido gandas, kad juos nužudė išprievartautosios mergytės 
tėvas. 

— Kaip pirmiausiai sureagavote? 

— Buvau sukrėstas, kaip ir daugelis. Bet taip pat buvau sukrėstas, kai 
tik išgirdau ir apie išprievartavimą. 

— Kada sužinojote, kad ponas Heilis suimtas? 

— Vėliau tą vakarą. Viskas rodyta per televiziją. 

— Ką jūs matėte televizoriuje? 

— Na, stengiausi pamatyti kuo daugiau. Buvo naujų reportažų iš 
vietinių Memfio stočių ir Tupelo. Žinote, mes turime kabelinę, tad taip 
pat žiūrėjau žinias iš Niujorko, Čikagos ir Atlantos. Beveik per kiekvieną 
kanalą kas nors pranešta apie nušautuosius ir areštą. Transliuota filmuota 
medžiaga iš teismo rūmų ir kalėjimo. Nepaprastas įvykis. Tokio Klantone, 
Misisipės valstijoje, dar nėra buvę. 

— Kaip jūs sureagavote sužinojęs, kad spėjamai šaudė mergytės 
tėvas? 

— Nelabai nustebau. Noriu pasakyti, mes visi kažkiek manėme, kad 
tai jis. Žavėjausi juo. Pats turiu vaikų, ir prijaučiu tam, ką jis padarė. Ir dar 
tebesižaviu. | 

— Ką žinote apie išprievartavimą? 

Baklis pašoko ant kojų. 

— Prieštarauju! Išprievartavimas su šiuo posėdžiu niekaip nesisieja! 

Nuzas vėl nusiplėšė nuo nosies akinius ir piktai įsidėbsojo į apygar- 
dos prokurorą. Slinko sekundės, ir Baklis galiausiai nudelbė akis į stalą, 
mindžiukuodamas nuo vienos kojos ant kitos, paskui atsisėdo. Nuzas 
palinko į priekį ir rūsčiai pažvelgė iš katedros aukštybės. 

— Pone Bakli, nešūkaukite man. Jeigu darsyk tai pasikartos, dievaži, 
nubausiu jus už nepagarbą teismui. Ko gero, esate teisus, galimas daiktas, 
išprievartavimas šiuo metu ne tiek svarbu. Bet juk čia ne nagrinėjama byla, 
o vyksta paprasčiausias posėdis, svarstant prašymą, tiesa? Ir pas mus salėje 
nėra prisiekusiųjų, ar ne? Jūsų prieštara atmesta ir yra netinkama. Taigi 
likite savo vietoje. Suprantu, prie tokios auditorijos sunku, bet nurodau 
jums nesikelti iš vietos, nebent turėtumėte pasakyti iš tikrųjų ką nors verta 
dėmesio. Štai tada galėsite atsistoti ir mandagiai ir ramiai man pasakyti, 
kas jums rūpi. 

— Dėkui, jūsų prakilnybe, — linktelėjo į teisėjo pusę Džeikas ir nu- 
sišypsojo Bakliui. — Taigi, pone Voneri, kaip jau klausiau, ką žinote apie 
išprievartavimą? 

— Tiek, kiek girdėjau. 

— Ir būtent? 

Baklis atsistojo ir nusilenkė it japonų sumo imtynininkas. 

— Jeigu jūsų prakilnybė teiksis leisti, — tarė maloniai saldžiu bal- 

su, — čia norėčiau paprieštarauti, sutikus teismui. Liudytojas gali duoti 
parodymus tik dėl to, ką pats žino, o ne dėl to, ką yra girdėjęs iš kitų. 

Nuzas atsakė tokiu pat saldžiu balsu: 

— Dėkui, pone Bakli. Jūsų prieštara priimta domėn ir atmesta. Pra- 
šom tęsti, pone Brigansai. 

— Dėkui, jūsų prakilnybe. Taigi, ką esate girdėjęs apie išprievarta- 
vimą? 

— Kobas ir Vilardas sučiupo mažąją Heili ir nusivežė kažkur į mišką. 
Buvo girti, pririšo ją prie medžio ir kelissyk prievartavo, paskui mėgino 
pakarti. Net nusišlapino ant jos. 

— K3 padarė?! — paklausė Nuzas, negalėdamas patikėti tuo, ką iš- 
girdo. 

— Jie apmyžo ją, teisėjau. 

Nuo šios netikėtos žinios teismo salė suūžė. Džeikas nebuvo apie tai 
girdėjęs, Baklis — irgi, matyt, taip pat ir niekas kitas, tik Haris Reksas. 
Nuzas palingavo galva ir nesmarkiai pastukseno plaktuku. 

Džeikas kažką paskubom užsirašė į bloknotą, stebėdamasis ezoteri- 
nėmis savo draugo žiniomis. 

— Kur sužinojote apie išprievartavimą? 

— Visas miestas kalba. Niekam ne paslaptis. Kitą rytą farai dalijosi 
detalėmis „Kavos bare“. Visi apie tai Žino. 

— Ir apygardoje visi žino? 

— Taip. Per mėnesį neteko kalbėtis su niekuo, kuris su visomis 
smulkmenomis nežinotų apie išprievartavimą. 

— Pasakykite mums, ką žinote apie sušaudymą. 

— Na, kaip jau sakiau, tai įvyko pirmadienį popiet. Vaikinai buvo 
pristatyti į šią teismo salę, kur, man regis, turėjo būti svarstoma dėl jų už- 
stato. Po posėdžio jie išėjo surakinti antrankiais ir šerifo pavaduotojų vesti 
tarnybiniais laiptais žemyn. Jiems nulipus, ponas Heilis iššoko iš sandė- 
liuko su M-16 rankose. Jie buvo nušauti, o Deveinas Lunis — sužeistas. 
Jam amputuota dalis kojos. 

— Kur būtent visa tai įvyko? 

— Čia pat, žemiau mūsų, prie tarnybinių rūmų durų. Ponas Heilis, 
slėpęsis valytojo sandėliuke, kaipmat iššoko iš ten ir atidengė ugnį. 

— Manote, tai tiesa? 

— Žinau, kad tiesa. 

— Kur visa tai sužinojote? 

— Šen bei ten. Mieste. Iš laikraščių. Visi apie tai žino. 

— Kur girdėjote apie tai kalbant? 

— Visur. Baruose, bažnyčiose, banke, cheminėje valykloje, arbatinėje, 
kavinėse, gėrimų parduotuvėje. Visur. 

— Ar kalbėjotės su kuo nors, kuris manytų, kad ponas Heilis nenu- 
žudė Bilio Rėjaus Kobo ir Pito Vilardo? 

— Ne, šioje apygardoje nerasite nė vieno, kuris taip manytų. 

— Ar daugelis čionykščių žmonių jau apsisprendę dėl jo kaltės ar 
nekaltumo? 

— Visi iki vieno. Dėl to nėra abejojančių. Tai karšta tema, ir visi turi 
susidarę nuomonę. 

— Ar, jūsų manymu, ponas Heilis galėtų tikėtis Fordo apygardoje 
teisingo teismo? 

— Ne, sere. Šioje apygardoje iš trisdešimties tūkstančių nerasite nė 
trijų žmonių, kurie nebūtų jau apsisprendę, vienaip ar kitaip. Niekaip ne- 
įmanoma surasti nešališkus prisiekusiuosius. 

— Dėkui, pone Voneri. Neturiu klausimų, jūsų prakilnybe. — Baklis 
pasiglostė pompadurišką šukuoseną ir pasičiupinėjo pirštais apie ausis, 
patikrindamas, ar kiekvienas plaukas savo vietoje, paskui ryžtingai ženg- 
telėjo prie liudytojo. 

— Pone Voneri, — didingai užbaubė jis, — ar jūs jau turite išanksti- 
nę nuostatą dėl Karlo Li Heilio? 

— Trauk mane velniai, tikrai turiu. 

— Prašom atsargiau su žodžiais, — perspėjo Nuzas. 

— Ir kokia ji būtų? — toliau klausinėjo Baklis. 

— Pone, Bakli, leiskite man paaiškinti štai kaip. Ir padarysiu tai 
labai pasvertai ir pamažu, kad net jūs galėtumėte suprasti. Jeigu aš būčiau 
šerifas, nesuimčiau jo. Jeigu būčiau įtrauktas į didįjį žiuri, nepareikščiau 
jam oficialaus kaltinimo. Jeigu būčiau teisėjas, jo neteisčiau. Jeigu būčiau 
apygardos prokuroras, nepersekiočiau jo baudžiamąja tvarka. Jeigu sėdė- 
čiau teisme tarp prisiekusiųjų, balsuočiau, kad jam būtų įteiktas raktas nuo 
miesto vartų, prie jo namų prikalta lenta, o jis pats sugrąžintas šeimai. Ir, 
pone Bakli, jeigu kada nors taptų išprievartauta mano duktė, vilčiausi, kad 
turėčiau drąsos pasielgti kaip jis. 

— Suprantu. Manote, žmonės turėtų nešiotis ginklus ir spręsti savo 
ginčus šaudydamiesi? 

— Manau, kad vaikai turi teisę nebūti prievartaujami, o jų tėvai — 
ginti juos. Manau, kad mažos mergytės — išskirtinis atvejis, ir jeigu ma- 
noji būtų pririšta prie medžio ir prievartaujama dviejų narkomanų, tikrai 
aš pašėlčiau. Manau, kad geri ir padorūs tėvai privalėtų turėti konstitucinę 
teisę įvykdyti mirties bausmę bet kuriam iškrypėliui, palietusiam jų vaikus. 
Ir manau, kad esate bailus melagis, tvirtindamas, jog netrokštumėte už- 
mušti žmogaus, išprievartavusio jūsų dukterį. 

— Pone Voneri, prašom, nereikia! — pasistengė nuraminti jį Nuzas. 

Baklis labai tvardėsi, bet išsaugojo šaltą kraują. 

— Matyt, jūs labai paveiktas šios bylos, a? 

— Esate labai nuovokus. 

— Ir jūs norite matyti jį išteisintą, tiesa? 

— Negailėčiau tam pinigų, jeigu tik jų turėčiau. 

— Ir jūs manote, kad kitoje apygardoje jis turi geresnių šansų būti 
išteisintas, taip? 

— Manau, kad jis turi teisę į prisiekusiųjų žiuri, kurį sudarytų žmo- 
nės, prieš prasidedant bylos nagrinėjimui apie ją visko nežinantys. 

— Jūs jį išteisintumėte, tiesa? 

— Kaip tik tai pasakiau. 

— Ir, be abejo, kalbėjotės su kitais žmonėmis, kurie jį irgi išteisintų? 

— Kalbėjausi su daugeliu. 

— Ar Fordo apygardoje esama tokių, kurie balsuotų, kad jis būtų 
nuteistas? 

— Žinoma. Pilna tokių. Juk jis — juodaodis, ar ne? 

— Ar per savo pokalbius apygardoje pastebėjote vienokių ar kitokių 
daugumą? 

— Tiesą sakant, ne. 

— Pone Voneri, ar Džeikas Brigansas — jūsų artimas draugas? 

Haris Reksas nusišypsojo ir pavartė akis į Nuzą. 

— Aš teisininkas, pone Bakli, mano draugų nedaug, ir jie toli. Bet 
jis — vienas iš jų. Taip, sere. 

— Ir jis paprašė jus ateiti liudyti? 

— Ne. Tiesiog taip pasitaikė, kad prieš kelias minutes netyčia už- 
klydau į šią salę ir prisėdau pailsėti. Visai nenutuokiau, kad jūs, žmonės, 
šįryt čia posėdžiaujate. 

Baklis numetė savo bloknotą ant stalo ir atsisėdo į vietą. Hariui 
Reksui leista pasišalinti. 

— Pakvieskite kitą savo liudytoją, — įsakė Nuzas. 

— Garbusis tėvas Olis Eidžis, — pranešė Džeikas. 

Garbusis tėvas atvestas iš liudytojų kambario ir pasodintas pakyloje į 
krėslą. Dieną anksčiau Džeikas su sąrašu klausimų nuėjo pas jį į bažnyčią. 
Eidžis sutiko liudyti. Juodu nesikalbėjo apie NAACP teisininkus. 

Eidžis pasirodė esąs puikus liudytojas. Žemam, sodriam jo baritonui 
nereikėjo mikrofono — ir be šio balsas aiškiai skambėjo po visą salę. Taip, 
smulkmenos apie išprievartavimą ir sušaudymą jam žinomos. Abu — nu- 
kentėjusioji ir kaltinamasis — jo parapijiečiai. Pažinojęs juos daugelį 
metų, esą lyg viena šeima, ir po išprievartavimo jis laikęs juos už rankų 
ir kentėjęs drauge. Taip, po to įvykio kalbėjęs su begale Žmonių, ir visi 
turi susidarę nuomonę dėl kaltės ar nekaltumo. Jis ir dar dvidešimt kitų 
juodųjų pastorių sudarą dvasininkų tarybą, ir jie visi kalbėjęsi apie Heilio 
bylą. Ir ne, Fordo apygardoje nėra neapsisprendusių dėl jos. Jo nuomone, 
teisingas teismas Fordo apygardoje neįmanomas. 

Baklis uždavė tik vieną klausimą: 

— Garbusis tėve Eidži, ar jums teko kalbėtis su kokiu nors juoduoju, 
kuris balsuotų už tai, kad Karlas Li Heilis būtų nuteistas? 

— Ne, sere, neteko. 

Garbiajam tėvui leista nueiti iš liudytojo vietos. Jis atsisėdo teismo 
salėje tarp dviejų savo tikėjimo brolių iš tarybos. 

— Pakvieskite kitą savo liudytoją, — paragino Nuzas. 

Nusišypsojęs apygardos prokurorui, Džeikas paskelbė: 

— Šerifas Ozis Volsas. 

Baklis ir Masgrouvas iškart susiglaudė galvomis ir suskato šnabždė- 
tis. Ozis — jų pusėje, teisėtvarkos pusėje, kaltinimo pusėje. Ne jo darbas 
talkinti gynybai. „Tai įrodo, kad nigeriu negalima pasitikėti, — pagalvojo 
prokuroras. — Kai žino, kad yra kalti, jie stoja vienas už kitą.“ 

Džeikas savo klausimais vėl pervedė Ozį per visas išprievartavimo 
detales, taip pat — per Kobo ir Vilardo praeities foną. Klausytis buvo 

nuobodu, viskas kartojosi, ir Baklis buvo bepaprieštaraująs. Bet kaip vienai 
dienai jau patyrė ganėtinai nemalonumų. Džeikas jautė, kad Baklis liks 
sėdėti vietoje, tad ilgiau apsistojo ties išprievartavimu ir visomis siaubin- 
gomis šio smulkmenomis. Galiausiai Nuzui pabodo klausytis. 

— Prašom judėti toliau, pone Brigansai. 

— "Taip, jūsų prakilnybe. Šerife Volsai, tai jūs areštavote Karlą Li 
Heilį? 

— Taip, tikrai. 

— Ar manote, kad jis nužudė Bilį Rėjų Kobą ir Pitą Vilardą? 

— Manau. 

— Ar šioje apygardoje sutikote ką nors, kuris manytų, kad jis nenu- 
šovė jų? 

— Ne, sere. 

— Taigi šioje apygardoje plačiai paplitusi nuomonė, kad ponas Hei- 
lis juos nužudė? 

— Taip. Visi taip mano. Bent tie, su kuriais aš kalbėjausi. 

— Šerife, ar jūs važinėjate po šią apygardą? 

— Taip, sere. Toks mano darbas — žinoti, kas dedasi. 

— Ir daug kalbatės su žmonėmis? 

— Daugiau, negu man patiktų. 

— Ar užsidūrėte ant tokio, kuris nebūtų girdėjęs apie Karlą Li 
Heilį? 

Ozis padarė pauzę, paskui iš lėto atsakė, 

— Žmogus turėtų būti kurčias, nebylys ir aklas, kad nežinotų apie 
Karlą Li Heilį. 

— Ar susitikote bent vieną, kuris neturėtų nuomonės dėl jo kaltės ar 
nekaltumo? 

— Tokio žmogaus šioje apygardoje nėra. 

— Arjis gali čia tikėtis teisingo teismo? 

— Dėl to nežinau. Tik žinau, kad nerasite dvylikos žmonių, kurie 
nebūtų visko girdėję apie išprievartavimą ir sušaudymą. 

— Daugiau klausimų neturiu, — pareiškė Nuzui Džeikas. 

— Jis — jūsų paskutinis liudytojas? 

— Taip, sere. 

— Pageidausite kryžminės apklausos, pone Bakli? 

Baklis liko sėdėti, tik papurtė galvą. 

— Gerai, — tarė jo prakilnybė. — Padarykime trumpą pertraukėlę. 
Norėčiau savo kabinete pasimatyti su gynybos ir kaltinimo advokatais. 

Teisininkams išsekus paskui Nuzą ir poną Peitą pro duris, esančias 
šalia katedros, salėje iškart kilo šurmulys. Uždaręs savo kabineto duris, 
Nuzas nusivilko mantiją. Ponas Peitas atnešė jam puodelį juodos kavos. 

— Ponai, svarstau galimybę nuo dabar iki pat teismo pabaigos pa- 
skelbti potvarkį, kuriuo būtų draudžiama dalytis bet kokia informacija 
apie procesą. Per daug viešumos mane trikdo, ir nenoriu, kad dėl šios bylos 
nuspręstų spauda. Ką nors pakomentuosite? 

Baklis išblyško, atrodė sukrėstas. Prasižiojo, bet taip ir nesurado, ką 
pasakyti. 

— Gera mintis, jūsų prakilnybe, — prisivertė sutikti Džeikas. — Aš 
ir pats ketinau paprašyti tokie potvarkio. 

— Taip, dėl to neabejoju. Pastebėjau, kaip jūs vengiate viešumos. O 
kaip jūs, pone Bakli? 

— Hm, kam tai būtų taikoma? 

— Jums, pone Bakli. Jums ir ponui Brigansui būtų nurodyta neap- 
tarinėti su spauda jokio bylos ar teismo proceso aspekto. Tas pat būtų 
taikoma visiems — bent visiems, kaip nors priklausantiems šio teismo 
jurisdikcijai: advokatams, teismo sekretoriams ir kitiems oficialiems pa- 
reigūnams, šerifui. 

— Tačiau kodėl? — paklausė Baklis. 

— Man nepatinka, kad jūs abu mėginate paveikti šios bylos nag- 
rinėjimą per žiniasklaidą. Nesu aklas. Mačiau, kaip abu stengiatės dėl 
visuotinio dėmesio, ir galiu tik įsivaizduoti į ką pavirstų procesas. Būtų ne 
teismas, o trijų numerių cirkas. — Nuzas nuėjo prie lango ir kažką sau su- 
murmėjo. Mirksnį nutilo, paskui vėl ėmė murmėti. Teisininkai susižvalgė, 
paskui perkėlė žvilgsnius į kerėplišką figūrą prie lango. 

— Skelbiu potvarkį, kuriuo draudžiama dalytis informacija, įsiga- 
liojantį tuojau pat, nuo dabar iki teismo proceso pabaigos. Nusižengimas 
šiam potvarkiui užtrauks procesinius veiksmus dėl nepagarbos teismui. 
Jums nevalia aptarinėti bet kokio šios bylos aspekto nė su vienu žinias- 
klaidos atstovu. Bus klausimų? 

— Ne, sere, — greitai atsakė Džeikas. 

Baklis žvilgtelėjo į Masgrouvą ir papurtė galvą. 

— Taigi, grįžtant prie šio posėdžio. Pone Bakli, pasakėte, kad turite 
per dvidešimtį liudytojų. Kelių jums iš tikrųjų reikia? 

— Penkių ar šešių. 

— Jau geriau. Kas jie? 

— Floidas Loidas. 

— Kasjis toks? 

— Kontrolierius, iš pirmosios apylinkės Fordo apygardoje. 

— Ką jis kalbės? 

— Kad gyvena čia penkiasdešimt metų, ėjo šias pareigas apie dešimt 
metų. Jo nuomone, teisingas teismas šioje Fordo apygardoje įmanomas. 

— Manau, jis nė nėra girdėjęs apie bylą? — sarkastiškai paklausė 
Nuzas. 

— Negaliu pasakyti. 

— Kas dar? 

— Natanas Beikeris. Taikos teisėjas, trečioji apylinkė. Fordo apy- 
garda. 

— Liudys tą pat? 

— Na, iš esmės, taip. 

— Kas dar? 

— Edgaras Li Boldvinas, buvęs kontrolierius, Fordo apygarda. 

— Prieš kelerius metus jis, regis, buvo apkaltintas? — paklausė 
Džeikas. 

Baklio veidas paraudo tamsiau, nei Džeikas kada nors buvo matęs. 
Didžiulė jo burna atvipo, akys sustiklėjo. 

— Jis nebuvo nuteistas, — metė Masgrouvas. 

— Aš nesakau, kad buvo. Paprasčiausiai užsiminiau, kad buvo ap- 
kaltintas. F TB, ar ne? 

— Gana, gana, — ramino Nuzas. — Ką gi ponas Boldvinas mums 
pasakys? 

— Jis gyveno čionai visą savo amžių. Pažįsta Fordo apygardos žmo- 
nes ir mano, kad ponas Heilis gali tikėtis teisingo teismo, — už Baklį 
atsakė Masgrouvas. Apygardos prokuroras tebeliko bežadis, išpūtęs akis 
į Džeiką. 

— Kas dar? 

— Šerifas Haris Brajantas, iš Tailerio apygardos. 

— Šerifas Brajantas? Ką gi jis pasakys? 

Dabar Masgrouvas ėmėsi atstovauti valstijos kaltinimui. 

— Jūsų prakilnybe, mes turime du postulatus, kuriuos pateikiame 
prieštaraudami prašymui perkelti bylos nagrinėjimo vietą kitur. Pirma, 
mes tvirtiname, kad teisingas procesas įmanomas čia, Fordo apygardoje. 
Antra, jeigu teismas laikosi nuomonės, kad teisingas procesas čia neįma- 
nomas, valstija tvirtina, kad milžiniškas viešumas pasiekė kiekvieną galimą 
šioje valstijoje prisiekusįjį. Tos pačios išankstinės nuostatos ir nuomonės 
už ir prieš, kurios egzistuoja šioje apygardoje, egzistuoja ir visose kitose 
apygardose. Todėl nieko nebus laimėta perkeliant bylą nagrinėti kitur. 
Mes turime liudytojus, kurie parems šį antrą postulatą. 

— Tai nauja koncepcija, pone Masgrouvai. Nemanau, kad ją būčiau 
girdėjęs anksčiau. 

— Nė aš, — pritarė Džeikas. 

— K3 dar pakviesite? 

— Robertą Kelį Viljamsą, devintosios teisminės apygardos pro- 
kurorą. 

— Kas; ją įeina? 

— Pietrytinis valstijos pakraštys. 

— Jis važiavo tokį kelią čionai liudyti, kad visi jo girių užkampyje jau 
yra iš anksto susidarę nuomonę dėl bylos? 

— Taip, sere. 

— Kas dar? 

— Greidis Listonas, keturioliktos teisminės apygardos prokuroras. 

— Tą pat liudys? 

— Taip, sere. 

— Jau visi? 

— Na, jūsų prakilnybe, mes turime dar kelis. Jų parodymai maždaug 
bus tokie pat kaip kitų liudytojų. 

— Gerai, taigi jūsų į;rodymams mes galime apsiriboti tais šešiais? 

— Taip, sere. 

— Išklausysiu jūsų liudytojus. Paskui suteiksiu jums abiem po 
penkias minutes savo argumentams apibendrinti. Savo sprendimą dėl 
gynybos prašymo paskelbsiu per dvi savaites. Bus dar klausimų? 

Nebendrauti su reporteriais buvo nemalonu. Jie išsekė iš pa- 

skos Džeiko skersai Vašingtono gatvę, ir tik prie pat savo kon- 

toros jis atsikratė jų, pasakydamas nieko negalįs komentuoti 

ir dingdamas viduje už durų. Vienas atkaklesnis, fotografas iš 
Newsweek, vis dėlto įsibrovė į priemenę ir paklausė, gal Džekas sutiktų pa- 
pozuoti fotografijai. Mat norįs padaryti vieną iš tų solidesniųjų — griežto 
veido advokatą su storomis, oda įrištomis knygomis fone. Džeikas pa- 
sitaisė kaklaraiščio mazgą ir nusivedė fotografą į konferencijų salę, kur 
papozavo, vis laikydamasis teismo įsakytosios tylos. Paskui fotografas 
padėkojo ir išėjo. 

— Galiu atimti kelias minutes jūsų brangaus laiko? — mandagiai 
paklausė Etelė, jos bosui pasukus į laiptus. 

— Žinoma. 

— Gal atsisėstumėte. Mums reikia pasikalbėti. 

„Galiausiai ji išeina“, — pagalvojo Džeikas, atsisėsdamas ant kėdės 
prie lango į gatvę. 

— Apie ką norite kalbėti? 

— Apie pinigus. 

— Esate brangiausiai apmokama teisininko sekretorė mieste. Prieš 
tris mėnesius jums pakeltas atlyginimas. 

— Ne apie savo pinigus. Prašom klausytis. Jūs neturite banke tiek 
pinigų, kad pajėgtumėte susimokėti šio mėnesio sąskaitas. Birželis be- 
maž baigiasi, o pajamų mes teturėjome iš viso tūkstantį septynis šimtus 
dolerių. 

Džeikas užsimerkė ir pasimasažavo smilkinius. 

— Pažvelkite į šias sąskaitas, — varė toliau Etelė, pamosikuodama 
priešais jį šūsnimi blankų. — Keturiems tūkstančiams dolerių. Kaip man 
jas apmokėti? 

— Kiek yra banke? 

— Penktadienį buvo tūkstantis devyni šimtai dolerių. Šįryt nė kiek 
nepasipildė. 

— Nė kiek? 

— Nė centu. 

— O kaipgi Lifordo bylos sureguliavimas? Už ją turėjau gauti hono- 
raro tris tūkstančius. 

Etelė papurtė galvą. 

— Pone Brigansai, tas reikalas dar nebaigtas. Ponas Lifordas nepa- 
sirašė dokumento dėl nuosavybės perdavimo. Jūs turėjote gauti pinigus, 
tik kai bus parduotas jo namas. Apie tai kalbėta prieš tris savaites, prisi- 
menate? 

— Ne, neprisimenu. O kaip Bako Brito avansas? 

— Jo čekis negalioja. Bankas sugrąžino jį, nes sąskaitoje nėra pinigų. 
Čekis jau dvi savaites guli pas jus ant stalo. — Ji trumpam nutilo ir giliai 
atsivėpė. — Jūs liovėtės matęsis su klientais. Neatsiliepiate į telefono 
skambučius ir... 

— Neskaitykite man pamokslų, Etele! 

— Ir esate visą mėnesį atsilikęs su darbais. 

— Gana. 

— Nuo pat tada, kai ėmėtės Heilio bylos. Vien apie ją galvojate. 
Esate jos apsėstas. Ji mus sužlugdys. 

— Mus! Kiek kartų aš vėlavau jums išmokėti atlyginimą, Etele? Ar 
daugeliui iš tų sąskaitų jau praėjęs apmokėjimo terminas? 

— Kelioms. 

— Bet ne daugiau kaip paprastai, tiesa? 

— Taip, tačiau kaip bus kitą mėnesį? Teismo procesas dar po keturių 
savaičių. 

— Nutilkite, Etele. Tiesiog patylėkite. Jeigu nebeatlaikote įtampos, 
išeikite iš darbo. Jeigu nesugebate nepraverti burnos, aš jus išveju. 

— Norėtumėte mane išvyti, a? 

— Man nė motais. 

Etelė buvo tvirta, nepalenkiama moteris. Keturiolika metų darbo 
pas Lusjeną padarė ją viskam nejautrią ir užgrūdino nervus, bet vis tiek 
ji buvo moteris. Taigi šią akimirką jos lūpos suvirpėjo, akys apsiašarojo, 
galva nusviro. 

— Atleiskite, — sumurmėjo ji, — Man tik buvo neramu. 

— Neramu dėl ko? 

— Dėl savęs ir Bado. 

— O kas Badui? 

— Jis labai nesveikas. 

— Žinau. 

— Jam vis šokteli kraujospūdis. Ypač po telefono skambučių. Per 
penkerius metus patyrė tris krizes, ir gali ištikti dar viena. Jis bijosi. Mes 
abu bijomės. 

— Kiek tų skambučių? 

— Buvo keli. Grasinama sudeginti ar susprogdinti mūsų namą. 
Nuolat mums sako žiną, kur gyvename, ir jeigu Heilis bus išteisintas, 
jie sudegins jį arba pakiš dinamitą, kai miegosime. Pora skambinusiųjų 
grasino mus užmušti. Joks darbas tiesiog nėra to vertas. 

— Galbūt tikrai jums reikėtų išeiti. 

— Ir badauti? Badas jau dešimt metų, kai nedirba, pats žinote. Kur 
kitur aš galėčiau dirbti? 

— Klausykite, Etele. Man irgi grasinta, bet rimtai į tai nežiūriu. Pa- 
žadėjau Karlai, kad mesiu bylą, jeigu matysiu, kad išstatau pavojun šeimą, 
ir tai turėtų jus nuraminti. Jums abiem su Badu reikėtų atsipalaiduoti. 
Grasinimai nerimti. Čionai esama daug pakvaišėlių. 

— Štai dėl to man ir neramu. Žmonės ganėtinai pametę protą, kad 
ką nors padarytų. 

— Ne, jūs per daug nerimaujate. Pasakysiu Oziui, kad atidžiau ste- 
bėtų jūsų namą. 

— Pažadate? 

— Žinoma. Jie jau stebi manąjį. Patikėkite manimi, Etele, jums nėra 
dėl ko nerimauti. Veikiausiai skambina kokie nors jauni chuliganėliai. 

Ji pasišluostė akis. 

— Atleiskite, kad verkiu ir kad pastaruoju metu esu tokia dirgli. 

„Keturiasdešimt metų buvai dirgli“, — pagalvojo Džeikas. 

— Viskas gerai. 

— O kaip tos? — Ji vėl parodė sąskaitas. 

— Gausiu pinigų. Dėl jų nesirūpinkite. 


—=— W(( —— 


Dešimtą valandą vakaro Vilis Hastingsas baigė savo antrąją pamainą, 
atsižymėjo žurnale greta Ozio kabineto ir išvažiavo tiesiai į Heilių namus. 
Šiandien jo eilė miegoti ant kušetės. Kasnakt kas nors miegodavo pas 
Gveną ant kanapos: brolis, kuris nors iš pusbrolių ar draugų. Trečiadie- 
nis — jo naktis. 

Neįmanoma miegoti, kai visos šviesos įjungtos. Tonia nesutikdavo 
net artintis prie lovos, jeigu namie nedegdavo visos šviesos. Tie vyrai 
gali glaustis patamsyje, tykodami ją pagriebti. Daug kartų matė juos 
šliaužiančius per grindis prie jos lovos ir besislepiančius spintose. Už 
lango girdėdavo jų balsus ir matydavo už lango krauju pasruvusias jų akis, 
spoksančias vidun, stebinčias ją, besitaisančią miegoti. Girdėdavo garsus 
palėpėje, tartum trinksint sunkius kaubojiškus batus, kokiais spardė ją. 
Žinojo, kad jie ten viršuje — laukia, kol visi užmigs, kada galėtų nulipti į 
apačią ir vėl nusitempti ją į mišką. Sykį per savaitę jos mama ir vyriausiasis 
brolis užlipdavo sustumiamaisiais laiptais į palėpę ir su žibintuvu ir pisto- 
letu rankose apžiūrėdavo palėpę. 

Toniai nuėjus miegoti, nė viename namų kambaryje negalėdavo būti 
tamsu. Vieną naktį, kai plačiai atmerktomis akimis ji gulėjo šalia savo mo- 
tinos, perdegė lemputė koridoriuje. Pagauta siaubo, mergytė pradėjo klyk- 
ti ir klykė tol, kol Gvenos brolis nuvažiavęs į Klantoną pernakt dirbančioje 
greito aptarnavimo parduotuvėje nenupirko daugiau lempučių. 

Tonia miegodavo kartu su motina, kuri valandų valandas laikydavo 
ją tvirtai apkabinusi, kol piktosios dvasios išnykdavo tamsoje, ir mergytė 
pamažėle užsnūsdavo. Iš pradžių Gveną šviesa vargino, bet po penkių 
savaičių ji naktimis su pertrūkiais numigdavo. Net ir per miegą mažas 
kūnelis šalia jos rangydavosi ir trūkčiodavo. 

Vilis palinkėjo labos nakties berniukams ir pabučiavo Tonią. Parodė 
jai savo ginklą ir pažadėjo visą naktį ant kušetės budėti. Jis perėjo visą 
namą ir patikrino spintas. Tik po to, šiek tiek nusiraminusi, Tonia atsigulė 
greta motinos, įbedusi akis į lubas. Ji tylomis verkė. 

Apie vidurnaktį Vilis nusiavė batus ir prigulė ant kanapos pailsėti. 
Nusisegęs dėklą su pistoletu, padėjo ant grindų. Buvo jau beužmiegąs, kai 
išgirdo klyksmą — baisų, šaižų kankinamo vaiko balsą. Pasičiupęs ginklą, 
Vilis nubėgo į miegamąjį. Tonia sėdėjo ant lovos, veidu į sieną, ir visa 
drebanti klykė. Pamačiusi juos už lango, tykančius jos. Gvena glaudė ją 
prie savęs. Trys berniukai, atbėgę prie lovos kojūgalio, bejėgiškai stebėjo. 
Karlas Li Jaunesnysis nuėjo prie lango, bet nieko lauke ne;žvelgė. Per 
penkias savaites jau jie daug kartų buvo taip kentę ir žinojo, kad mažai ką 
gali padaryti. 


Gvena ramino dukterį, švelniai privertė ją padėti galvą ant pagalvės. 

— Viskas gerai, mažiule, mamutė čia, taip pat ir dėdė Vilis. Niekas 
tavęs nepagriebs. Viskas gerai, mažiule. 

Tonia pareikalavo, kad dėdė Vilis su pistoletu atsisėstų čia pat kam- 
baryje po langu, o berniukai miegotų ant grindų apie lovą. Visi pakluso ir 
įsitaisė, kur buvo nurodyti. Dar kurį laiką padejavusi, pagaliau ji nutilo ir 
nurimo. 

Vilis sėdėjo ant grindų po langu, kol jie visi užmigo. Tada nunešė 
berniukus po vieną į jų lovas ir apkamšė. O paskui vėl atsisėdo ten pat ir 
laukė patekant saulę. 


Penktadienį Džeikas susitiko su Etkaveidžu pas Klodą priešpiečių. Juodu 
užsisakė šonkauliukų ir kopūstų salotų. Kaip visada salė buvo perpildyta, 
ir pirmą sykį per keturias savaites joje nesimatė svetimų veidų. Nuolati- 
niai lankytojai kalbėjosi ir dalijosi paskalomis kaip senais laikais. Klodas 
buvo puikios formos — gražbyliavo, skubino savo ištikimuosius klientus, 
juos aprėkdamas ir iškeikdamas. Bet Klodas buvo vienas iš tų nedaugelio 
žmonių, kuris galėdavo iškeikti žmogų, kartu suteikdamas šiam malo- 
numą. 

Etkaveidžas stebėjo posėdį dėl bylos nagrinėjimo vietos pakeitimo 
ir buvo pasirengęs liudyti, jeigu būtų prisireikę. Tačiau bankas nepritarė, 
kad jis duotų parodymus, ir Džeikas nenorėjo sukelti savo draugui nema- 
lonumų. Bankininkai iš prigimties bijo teismo salių, ir Džeikas žavėjosi, 
kad Etkaveidžas nugalėjo šią paranoją ir dalyvavo posėdyje. Šitaip pa- 
sielgdamas jis tapo pirmuoju Fordo apygardos istorijoje bankininku, savo 
noru — ne iškviestas pagal šaukimą — pasirodžiusiu teismo salėje sesijos 
metu. Džeikas juo didžiavosi. 

Klodas prasiskubino pro staliuką, perspėdamas juos, kad likę dešimt 
minučių — tad nemalkite liežuviais, o valgykite! Džeikas baigė doroti 
šonkauliuką ir pasišluostė lūpas. 

— Sakyk, Stenai, kalbant apie paskolas, man reikia pasiskolinti devy- 
niasdešimčiai dienų penkis tūkstančius, be garantijos. 

— Kas kalbėjo ką nors apie paskolas? 

— Tu kažką sakei apie bankus. 


— Maniau, mudu smerkėme Baklį. Man tai patiko. 

— Neturėtum pernelyg kritikuoti, Stenai. Tokį įprotį lengvą įgyti, 
bet beveik neįmanoma jo perveikti. O jisai skurdina tavo sielą. 

— Baisiai apgailestauju. Ar išvis galėsi man atleisti? 

— Taigi dėl paskolos? 

— Gerai. Kodėl tau jos reikia? 

— Ar tai svarbu? 

— K3 nori tuo pasakyti — „Ar tai svarbu“? 

— Klausyk, Stenai, tau teturėtų rūpėti, pajėgsiu aš ar ne po devynias- 
dešimties dienų grąžinti pinigus. 

— Gerai. Taigi ar pajėgsi? 

— Geras klausimas. Žinoma, pajėgsiu. 

Bankininkas nusišypsojo. 

— Heilis tave įklampino, a? 

Advokatas irgi nusišypsojo. 

— Aha, — prisipažino jis. — Sunku į ką nors kitką sutelkti mintis. 
Procesas prasidės po trijų savaičių pirmadienį, ir iki to laiko aš niekam 
kitam neskirsiu dėmesio. 

— Kiek iš tos bylos uždirbsi? 

— Devynis šimtus, minus dešimt tūkstančių. 

— Devynis šimtus dolerių! 

— Aha, jam nepavyko pasiskolinti, įkeičiant savo žemę, prisimeni? 

— Netikusi pastaba. 

— Žinoma, jeigu būtum paskolinęs Karlui Li pinigų už jo žemę, 
man dabar nereikėtų nė kiek skolintis. 

— Verčiau jau paskolinsiu tau. 

— Puiku. Kada pasiimti čekį? 

— Atrodo, tau striuka. 

— Žinau, kiek jums, vyručiai, tai trunka — visokie paskolų komitetai 
ir auditoriai, viceprezidentas čia, viceprezidentas ten, ir galbūt kuris nors 
viceprezidentas galiausiai, po kokio mėnesio, pritars dėl paskolos man, 
jeigu tik vidaus taisyklėse sakoma, kad jis gali tai padaryti, ir jeigu banko 
valdyba bus deramai nusiteikusi. Žinau, kaip jūs funkcionuojate. 

— Trečią valandą — pakankamai greitai? 

— Turbūt. 

— Be garantijų? 

Džeikas pasišluostė lūpas, pasilenkė į priekį per stalą ir tyliai pra- 
šneko: 

— Mano namas — vietos įžymybė su žymiais hipotekos įsiparei- 
gojimais, taip pat jums įkeistas ir mano automobilis, prisimeni? Gerai, 
pasirašysiu ir pirmą įkeitimo dokumentą dėl savo dukters, bet jeigu jūs pa- 
mėginsite anuliuoti teisę jį išpirkti, užmušiu tave. Taigi, kokias garantijas 
turėjai omenyje? 

— Atleisk, kad paklausiau. 

— Kada galiu pasiimti čekį? 

— Šiandien trečią. 

Nežinia iš kur išdygęs Klodas vėl įpylė jiems į stiklines arbatos. 

— Jums liko penkios minutės, — garsiai pareiškė. 

— Aštuonios, — pataisė jį Džeikas. 

— Klausykite, pone Garsenybe, — nusišiepė Klodas, — Pas mus — 
ne teismo salė, ir jūsų nuotrauka laikraštyje čia neverta nė dviejų centų. 
Pasakiau — penkios minutės. 

— Ir tiek gerai. Vis dėlto manieji šonkauliukai buvo kietoki. 

— Matau, nė kiek nepalikote. 

— Kur nesuvalgysi, kai tiek kainavo. 

— Kainuos dar daugiau, jeigu skųsitės. 

— Mes išeiname. — Etkaveidžas atsistojo ir numetė ant stalo do- 
lerį. 


Sekmadienį popiet Heiliai užkandžiavo po medžiu, toli nuo įnirtingų 
grumtynių po krepšinio lanku. Nusistovėjo pirma vasaros karščio banga, 
lipni drėgmė laikėsi arti žemės ir smelkėsi į pavėsį. Gvena vaikė įkyrias 
muses, kol vaikai ir jų tėtukas dorojo dar šiltą keptą viščiuką ir prakaitavo. 
Paskubom pavalgę, mažieji nubėgo prie naujų sūpynių, kurias Ozis įrengė 
savo globojamųjų vaikučiams. 

— K3 Vitfilde tau darė? — paklausė Gvena. 

— Tiesą sakant, nieko. Šiek tiek paklausinėjo, atliko kai kuriuos 
testus. Vieni niekai. 

— Kaip su tavimi elgėsi? 

— Laikė surakintą antrankiais palatoje su minkštai išmuštomis 
sienomis. 

— Nejuokauji? Įkišo į palatą su minkštai išmuštomis sienomis? — 
Pralinksminta Gvena net įstengė sukrizenti, o tai jai dabar nedažnai pa- 
sitaikydavo. 

— Tikrai. Stebėjo mane lyg kokį gyvūną. Sakė, kad aš — įžymybė. 
Mano prižiūrėtojai prisipažino didžiuojąsi manimi. Vienas buvo baltasis, 
kitas — juodasis. Sakė, kad aš teisingai pasielgiau, ir vylėsi, kad man pa- 
vyks išsisukti. Buvo man malonūs. 

— O ką daktarai sakė? 

— Iki teismo jie nieko nepasakys, o ten pareikš, kad aš normalus. 

— Iš kur žinai, ką jie pareikš? 

— Džeikas pasakė. O jis dar nėra apsirikęs. 

— Ar jisai surado tau daktarą? 

— Aba, iš kažkur iškasė kažkokį trenktą girtuoklį. Patikino mane, 
kad jis psichiatras. Porą kartų kalbėjausi su juo Ozio kabinete. 

— Ir ką jis? 

— Nei šį, nei tą. Džeikas patikino mane, kad jis kalbės, kaip mums 
reikės. 

— Turėtų būti tikrai geras daktaras. 

— Tiktų aniesiems Vitfilde į kompaniją. 

— Iš kur jis? 

— Regis, iš Džeksono. Neatrodė labai pasitikintis savimi. Elgėsi 
taip, lyg aš ketinčiau ir jį užmušti. Prisiekiu, abu kartus, kai kalbėjomės, 
atrodė išgėręs. Šio to paklausinėjo, ko nė katras iš mudviejų nesupratome. 
Užsirašinėjo į bloknotą, lyg būtų išties didelis specialistas. Pasakė manąs, 
kad galėtų man padėti. Pasiteiravau apie jį Džeiką. Jis nuramino, patarė 
nesirūpinti, per teismą daktaras būsiąs blaivus. Bet man atrodo, kad ir 
Džeikas susirūpinęs. 

— Tai kodėl jį imti? 

— Nes jis už dyką. Esąs kažkam skolingas kažkiek paslaugų. Tikras 
smegenų sunkikas atsieitų per tūkstantį dolerių vien už tai, kad mane 
apžiūrėtų, ir dar tūkstantį — kad atvyktų paliudyti teisme. Ir dargi pigus 
smegenų sunkikas. Ką ir kalbėt, neišgalėčiau jam užmokėti. 

Gvena nebesišypsojo, nusuko akis į šalį. 

— Mums reikia pinigų namie, — pasakė nežiūrėdama į jį. 

— Kiek? 

— Poros šimtų, susimokėti už maisto produktus ir sąskaitas. 

— O kiek turi? 

— Mažiau nei penkiasdešimt. 

— Pažiūrėsiu, ką galima padaryti. 

Ji išpūtė į jį akis. 

— Ką tai reiškia? Kodėl manai, kad būdamas kalėjime gali gauti 
pinigų? 

Karlas Li kilstelėjo antakius ir pagrūmojo pirštu žmonai. Ne jai jį 
klausinėti. Vis dėlto tebemūvįs kelnėmis, tegul ir kalėjime. Bosas — jis. 

— Atleisk, — sukuždėjo ji. 


Sekmadienį popiet garbusis tėvas Eidžis žiūrėjo pro plyšelį 

viename iš didžiulių savo bažnyčios vitražo langų ir paten- 

kintas stebėjo prieš pat penkias atvažiuojančius švarutėlaičius 

kadilakus ir linkolnus. Jisai sušaukė dvasininkų tarybos posėdį, 
kad būtų galima įvertinti Heilio padėtį, suplanuoti strategiją paskutinėms 
trims likusioms iki teismo savaitėms ir pasirengti sutikti atvykstančius 
NAACP teisininkus. Kassavaitinės aukų rinkliavos ėjosi gerai — per visą 
apygardą surinkta daugiau nei septyni tūkstančiai dolerių ir bemaž šeši 
garbiojo tėvo padėti į specialią Teisinės Karlo Li Heilio gynybos sąskaitą. 
Šeimai neduota nieko. Eidžis laukė NAACP atstovų, kad šie nurodytų, 
kaip leisti pinigus, iš kurių daugiausia, manė jis, turėtų likti gynybos fon- 
dui. Šeimą, jeigu ši badautų, galėtų pamaitinti bažnyčios seserys. Grynieji 
pinigai reikalingi kitur. 

Taryba pasikalbėjo, kaip sukaupti dar daugiau pinigų. Nelengva pri- 
versti vargšus žmonelius atverti piniginę, tačiau kol įvykiai dar neišblukę 
iš atminties, pats tinkamiausias metas. Jeigu nepavyks sukaupti pinigų 
dabar, tai ir nepavyks niekada. Dvasininkai susitarė susitikti kitą dieną 
Springdeilo bažnyčioje, Klantone. Tikimasi, kad NAACP žmonės į mies- 
tą atvyks rytoj rytą. Nereikia jokios spaudos: posėdis būsiąs darbinis. 

Normanas Reinfeldas buvo laikomas trisdešimtmečiu baudžiamosios 
teisės genijumi, kurio oficialioje charakteristikoje pažymėta, kad dvide- 
šimt vienerių baigė Teisės fakultetą Harvarde ir po to atsisakė itin vilio- 
jamo pasiūlymo įsidarbinti jo tėvui ir seneliui priklausančioje prestižinėje 
Volstrito teisės įmonėje, verčiau pasirinkdamas darbą NAACP gretose ir 
visą savo laiką įnirtingai kovodamas, kad apsaugotų Pietų juodaodžius 
nuo mirtininkų fAlygelio. Darė jis tai labai puikiai, nors ir — ne dėl savo 
kaltės — ne itin sėkmingai. Pietuose daugelis juodųjų, — beje, kaip ir 
daugelis baltųjų, — kuriems grėsė dujų kamera, būdavo tokios mirties 
nusipelnę. Bet Reinfeldas ir jo gynėjų grupė, besispecializuojanti tyčinių 
nužudymų itin sunkinančiomis aplinkybėmis bylose, kuriose baudžiama 
mirtimi, laimėdavo dažniau, negu jiems priklausydavo, ir netgi tais atve- 
jais, kai pralaimėdavo, gebėdavo išsaugoti nuteistuosius gyvus, pasitelkda- 
mi galybę visokių vilkinimo procedūrų ir apeliacijų. Keturi iš ankstesnių 
jo klientų buvo arba užtroškinti dujomis, arba suspirginti elektros kėdėje, 
arba numarinti sušvirkščiant nuodų, ir tų keturių Reinfeldui buvo per 
daug. Jisai stebėjo juos visus mirštant, ir sulig kiekviena egzekucija at- 
naujindavo savo įžadą sulaužyti bet kurį įstatymą, pažeisti bet kokią etiką, 
nepaisyti pagarbos bet kuriam teismui ar teisėjui, neatsižvelgti į jokius 
suvaržančius įpareigojimus — žodžiu, daryti viską, kad tik sutrukdytų 
vienam Žmogui įstatymiškai žudyti kitą. Tačiau jis per daug neėmė į galvą 
dėl neįstatymiškų žmogžudysčių — tokių kaip tos, kurias meistriškai ir 
žiauriai suveikdavo jo klientai. Ne jo reikalas apie pastarąsias mąstyti, tad 
ir nemąstydavo. Užtat savo teisuolišką ir šventeivišką pyktį bei įkarštį iš- 
gieždavo dėl įstatymiškų žmogžudysčių. 

Jis retai kada miegodavo daugiau nei tris valandas pernakt. Miegoti 
sunku, kai turi trisdešimt vieną klientą mirtininkų flygelyje. O dar septy- 
niolika — laukiančius teismo. Be to — sau pavaldžius aštuonis savimylas 
advokatus, kuriuos reikia prižiūrėti ir prižiūrėti. Nors trisdešimties metų 
amžiaus, Reinfeldas atrodė kaip keturiasdešimt penkerių — susenęs, 
šiurkštus ir irzlus. Normaliomis savo profesijos aplinkybėmis jis būtų 
pernelyg užsiėmęs, kad ištaikytų laiko dalyvauti Klantone, Misisipės 
valstijoje, vietos juodaodžių dvasininkų susirinkime. Bet ši byla buvo 
išskirtinė. Heilio byla. Savavaldžiautojo. Tėvo, trokštančio keršyti. Šiuo 

metu — garsiausia baudžiamoji byla šalyje. Tai dėjosi Misisipėje, kur metų 
metus baltieji dėl bet kokios priežasties ar išvis be priežasties nušaudavo 
juoduosius ir niekam nerūpėjo; kur baltieji prievartaudavo juodąsias ir tai 
buvo laikoma pramoga; kur juoduosius kardavo už tai, kad šie mėgindavo 
priešintis. O dabar juodaodis tėvas nužudė du baltuosius, išprievartavusius 
jo dukterį, ir susiduria su grėsme mirti dujų kameroje už kažką tokio, kas 
prieš trisdešimtį metų būtų likę nė nepastebėta, jeigu tik jis būtų buvęs 
baltasis. Štai kokia ta byla, byla kaip tik jam, Normanui, ir jis imsis jos 
asmeniškai. 

Pirmadienį jis buvo pristatytas dvasininkų tarybai garbiojo tėvo 
Eidžio, kuris atidarė posėdį, ilgai ir smulkiai apžvelgdamas jų veiklą Fordo 
apygardoje. Reinfeldas kalbėjo trumpai. Jis ir jo grupė negalį atstovauti 
ponui Heiliui, nes nesąs šio nusamdytas, taigi būtina jiems susitikti. Pa- 
geidautina, šiandien. Vėlų vėliausiai — rytoj rytą, nes vidudienį jis turįs 
bilietą į lėktuvą iš Memfio. Privaląs dalyvauti teismo procese dėl nužudy- 
mo, vyksiančiame kažkur Džordžijoje. Garbusis tėvas Eidžis pasižadėjo 
suorganizuoti susitikimą su kaltinamuoju kaip įmanoma greičiau. Mat 
juodu su šerifu draugai. Puiku, pagyrė Reinfeldas, paskui paklausė: 

— Kiek surinkote pinigų? 

— Jūsų žmonės mums perdavė penkiolika tūkstančių, — atsakė 
Eidžis. 

— Aš tai žinau. O kiek čia vietoje? 

— Šešis tūkstančius, — išdidžiai pareiškė Eidžis. 

— Šešis tūkstančius! — pakarotojo Reinfeldas. — Tik tiek? Maniau, 
kad jūs, žmonės, organizuoti. Kur visa ta didžioji vietinė parama, apie 
kurią kalbėjote? Šeši tūkstančiai! Kiek dar galite surinkti? Juk likę tik trys 
savaitės. 

Tarybos nariai tylėjo. Kas per įžūlus žydas. Vienintelis baltasis tarp 
jų visų, ir drįsta pulti. 

— Kiek mums reikia? — paklausė Eidžis. 

— Priklauso nuo to, garbusis tėve, kokios geros gynybos ponui Hei- 
liui norėsite. Savo žinioje turime tik aštuonis kitus advokatus. Šiuo metu 
penki įsitraukę į teismų procesus kitur. Mes turime trisdešimt vieną nuo- 
sprendį už sunkias žmogžudystes, dėl kurių tebenagrinėjamos apeliacijos. 
Turime dešimtyje valstijų septyniolika bylų, kurias paskirta nagrinėti per 


280 JOHN GRISHAM 


ateinančius penkis mėnesius. Kas savaitę gauname bent dešimt prašymų 
atstovauti kaltinamiesiems, bet aštuonis iš jų atmetame, nes paprasčiau- 
siai neturime pakankamai advokatų ar pinigų. Ponui Heiliui penkiolika 
tūkstančių išskyrė du vietiniai asociacijos skyriai ir centrinė valdyba. O 
dabar jūs man sakote, kad čia vietoje surinkta tik šeši tūkstančiai. Taigi iš 
viso dvidešimt vienas tūkstantis. Jūs gausite geriausią gynybą, kokią mes 
už tokią sumą išgalėsime suteikti. Du advokatus, bent vieną psichiatrą, 
bet nieko daugiau ko nors ypatinga. Už dvidešimt vieną tūkstantį galima 
nusisamdyti gerą gynybą, be ne tai, ką aš turėjau omenyje. 

— O kąjūs turėjote omenyje? 

— Aukščiausios klasės gynybą. Tris ar keturis advokatus. Pulką 
psichiatrų. Pustuzinį tyrėjų. Psichologą prisiekusiųjų nuotaikoms stebėti, 
bent kelių iš jų. Čia jums ne šiaip sau žmogžudystės byla. Noriu ją laimėti. 
Mane patikino, kad jūs, žmonės, irgi norite laimėti. 

— Kiek reikia? — paklausė Eidžis. 

— Penkiasdešimties tūkstančių, mažų mažiausia. Šimtas tūkstančių 
būtų gražu. 

— Klausykite, pone Reinfeldai, jūs esate Misisipėje. Mūsų žmonės 
neturtingi. Iki šiol jie dosniai aukojo, bet čia mes niekaip nesurinksime 
dar trisdešimties. 

Reinfildas pasitaisė ant nosies raginių rėmelių akinius ir pasikrapštė 
žylančią barzdą. 

— O kiek dar galite surinkti? 

— Galbūt penkis tūkstančius. 

— Ne per daugiausia. 

— Jums — ne, bet Fordo apygardos juodaodžiams — taip. 

Reinfeldas įsispitrijo į grindis, toliau glostydamasis barzdą. 

— Kiek davė Memfio skyrius? 

— Penkis tūkstančius, — atsakė kažkuris iš Memfio. 

— Atlantos? 

— Penkis tūkstančius. 

— O kaip valstijos skyrius? 

— Kokios valstijos? 

— Misisipės. 

— Nieko. 

— Nieko? 

— Nieko. 

— Kodėl? 

— Paklauskite jį. — Eidžis parodė pirštu į garbųjį tėvą Henrį Hil- 
maną, valstijos skyriaus vadovą. 

— Hm, mes dabar mėginame surinkti bent kiek pinigų, — netvirtai 
atsiliepė Hilmanas, — bet... 

— Kiek iki šiol surinkote? — paklausė Eidžis. 

— Na, hm, turime... 

 — Nė kiek, tiesa? Juk nesurinkote nieko, ar ne, Hilmanai? — garsiai 
paklausė Eidžis. 

— Nagi, Hilmanai, pasakykite mums, kiek jūs surinkote, — įsiterpė 
garbusis tėvas Ruzveltas, tarybos pirmininko pavaduotojas. 

Hilmanas suglumo ir neteko žado. Ramiai sau sėdėjo pirmame 
klaupte, mąstydamas apie savo reikalus, pusiau snūduriuodamas. Ir staiga 
buvo užsipultas. 

— Valstijos skyrius prisidės. 

— Žinoma, jūs prisidėsite, Hilmanai. Jūsų žmonės iš valstijos sky- 
riaus nuolatos mus, vietinius, ragina prisidėti čia, aukoti ten vienam ar 
kitam reikalui, ir mes taip ir nebepamatome bent kiek iš tų pinigų. Jūs vis 
verkšlenate, kad sėdite bemaž be cento, o mes vis siunčiame jūsų skyriui 
lėšas. Bet kai mums prireikia pagalbos, valstijos skyrius nė piršto nepa- 
judina, tik siunčia čia savo žmones ir vien kalba. 

— Netiesa. 

— Tik nepradėkite meluoti, Hilmanai. 

Reinfeldui tapo nesmagu, jis tuoj pat sumojo, kad užgauta skaudi 


vieta. 

— Ponai, ponai, tęskime toliau, — diplomatiškai paragino jis. 

— Gera mintis, — jam pritarė Hilmanas. 

— Kada bus galima susitikti su ponu Heiliu? — paklausė Rein- 
feldas. 


— Susitarsiu dėl susitikimo rytą, — patikino Eidžis. 

— Kur mes galime susitikti? 

— Siūlau susitikti šerifo Volso kabinete, kalėjimo pastate. Žinote, 
jis — juodasis, vienintelis Misisipės valstijoje juodaodis šerifas. 

— Taip, esu girdėjęs. 
— Manau, šerifas leis mums susitikti pas jį kabinete. 
— Gerai. Kas pono Heilio advokatas? "a 
— Vietinis vaikinas. Džeikas Brigansas. 
— Pasirūpinkite, kad jis būtų pakviestas. Paprašysime, kad jis talkin- 
tų mums šioje byloje. Tada jam nebus taip skaudu. 


Nemalonus, šaižus, priekabus Etelės balsas sutrikdė pavakarės ramybę ir 
privertė krūptelėti jos bosą. 

— Pone Brigansai, antrąja linija skambina šerifas Volsas, — pranešė 
ji per vidaus ryšio garsiakalbį. 

— Gerai. 

— Jums reikia dar ko nors iš manęs, sere? 

— Ne. Iki rytojaus ryto. 

Džeikas nuspaudė antrosios linijos mygtuką. 

— Sveikas, Ozi. Koks reikalas? 

— Klausyk, Džeikai, turime mieste šutvę NAACP tūzų. 

— Argi naujiena? 

— Ne, čia kitas dalykas. Rytą jie nori susitikti su Karlu Li Heiliu. 

— Kodėl? 

— Kažkoks Reinfeldas. 

— Esu girdėjęs apie jį. Vadovauja jų grupei, užsiimančiai bylomis 
tyčinių žmogžudysčių, įvykdytų itin sunkinančiomis aplinkybėmis. Nor- 
manas Reinfeldas. 

— Aha, tas pats. 

— Aš to laukiau. 

— Na,jjis čia, ir nori pasikalbėti su Karlu Li. 

— O kuo tu čia dėtas? 

— Man paskambino garbusis tėvas Eidžis. Žinoma, paprašė mane 
paslaugos. Dar pasakė, kad tau paskambinčiau. 

— Nesutinku. Griežtai ne. 

Kelias sekundes Ozis tylėjo. 

— Džeikai, jie nori, kad tu dalyvautum. 


— Tai yra, mane pakvietė? 

— Taip. Eidžis pasakė, kad Reinfeldas primygtinai to reikalavo. 
Nori, kad ir tu čia būtum. 

— Kur? 

— Mano kabinete. Devintą ryto. 

Džeikas kelis kartus giliai įkvėpė oro, paskui pamažu atsakė: 

— Gerai, būsiu. Kur Karlas Li? 

— Savo kameroje. 

— Atsivesk jį pas save į kabinetą. Po penkių minučių atsirasiu. 

— Kurių galų? 

— Drauge pasimelsime. 


Reinfeldas ir garbieji tėvai Eidžis, Ruzveltas ir Hilmanas lygia eile sėdėjo 
ant sulankstomųjų kėdžių priešais šerifą, kaltinamąjį ir Džeiką, kuris pap- 
sėjo pigų cigarą, pasiryžęs užteršti mažo kabineto orą. Smarkiai užsitrauk- 
damas dūmą, jis atsainiai dėbsojo į grindis, stengdamasis kaip įmanydamas 
aiškiau pademonstruoti visišką savo nepagarbą Reinfeldui ir garbiesiems 
tėvams. Kalbant apie aroganciją, tai Reinfeldas nebuvo koks pastumdėlis, 
ir ne itin slėpė savo panieką šiam paprastam provincijos advokatėliui, nes 
ir nemėgino jos slėpti. Buvo pasipūtęs ir įžūlus iš prigimties, o Džeikui 
tam reikėjo šiokių tokių pastangų. 

— Kas sukvietė šį susitikimą? — po ilgos, nepatogios tylos nekan- 
triai paklausė Džeikas. 

— Hm, na, turbūt mes, — atsakė Eidžis, žvilgsniu ieškodamas para- 
mos iš Reinfeldo. 

— Gerai, tai pradėkime. Ko jums reikia? 

— Ramiau, Džeikai, — įsiterpė Ozis. — Garbusis tėvas Eidžis mane 
paprašė suorganizuoti šį susitikimą, kad Karlas Li galėtų susipažinti su 
štai čia esančiu ponu Reinfeldu. 

— Puiku. Jie susipažino. Taigi kas toliau, pone Reinfeldai? 

— Atvykau čia pasiūlyti ponui Heiliui savo ir manosios grupės, taip 
pat visos NAACP paslaugas, — atsakė Reinfeldas. 

— Kokio pobūdžio paslaugas? — paklausė Džeikas. 

— Be abejo, teisines. 


— Karlai Li, ar prašei poną Reinfeldą, kad čia atvyktų? 

— Ne. 

— Panašu lyg stengtumėtės susikombinuoti iš manęs klientą, pone 
Reinfeldai. 

— Nepamokslaukite, pone Brigansai. Jūs žinote, kuo aš užsiimu ir 
kodėl esu čia. 

— Vadinasi taip vaikotės visų bylų? 

— Mes nieko nesivaikome. Esame pakviesti čionykščių NAACP 
narių ir kitų pilietinių teisių aktyvistų. Imamės tik tyčinių žmogžudysčių 
itin sunkinančiomis aplinkybėmis bylų ir tai atliekame labai gerai. 

— Spėju, laikote save vieninteliu advokatu, pakankamai kompeten- 
tingu imtis tokios stambios bylos? 

— Nemažai esu jų gynęs. 

— Ir nemažai pralaimėjęs. 

— Daugelis iš mano gintų bylų ir turėjo būti pralaimimos. 

— Aišku. Ar tokia jūsų nuostata ir šiosios atžvilgiu? Tikitės ją pra- 
laimėti? 

Reinfeldas susigriebė už barzdos ir piktai nužvelgė Džeiką. 

— Atvykau čia ne ginčytis su jumis, pone Brigansai. 

— Žinau. Atvykote pasiūlyti didžiulius savo teisinius sugebėjimus 
kaltinamajam, kuris niekada anksčiau nėra apie jūs girdėjęs ir iki šiol buvo 
patenkintas savo advokatu. Atvykote nuvilioti iš manęs klientą. Puikiai 
žinau, kodėl jūs čia. 

— Esu čia, nes mane pakvietė NAACP, Nei daugiau, nei mažiau. 

— Aišku. Ar visas bylas gaunate iš NAACP? 

— Aš dirbu šiai asociacijai, pone Brigansai. Vadovauju jos tyčinių 
žmogžudysčių itin sunkinančiomis aplinkybėmis bylų gynėjų grupei. 
Vykstu ten, kur NAACP mane siunčia. 

— Kiek klientų turite? 

— Kelias dešimtis. Kodėl tai taip svarbu? 

— Ar'jie visi turėjo advokatus iki tol, kai jūs įsitrynėte į jų bylas? 

— Kai kurie turėjo, kai kurie — ne. Mes visada stengiamės dirbti 
išvien su vietiniu advokatu. 

Džeikas nusišypsojo. 

— Nuostabu. Siūlote man progą nešioti jūsų lagaminėlį ir kaip šofe- 
riui vežioti jus automobiliu po Klantoną. Per priešpiečių pertrauką galbūt 

man net būtų leista atnešti jums sumuštinį. Kaip įdomu. 

Karlas Li sėdėjo sustingęs, sukryžiuotomis ant krūtinės rankomis ir 
įbestomis į kažkokį tašką kilime akimis. Garbieji tėvai atidžiai jį stebėjo, 
laukdami, kad ką nors tartų savo advokatui, palieptų jam užsičiaupti, pa- 
sakytų, kad esąs atleistas ir kad nuo šiol bylos imsis NAACP teisininkai. 
Jie stebėjo ir laukė, bet Karlas Li tik ramiai sėdėjo ir klausėsi. 

— Mes galime daug ką pasiūlyti, pone Heili, — kreipėsi į jį Rein- 
feldas. Geriausia išlikti ramiam, kol kaltinamasis nuspręs, kas jam toliau 
atstovaus. Įniršis galėtų viską sugadinti. 

— Pavyzdžiui? — paklausė Džeikas. 

— Savo Žmones, lėšas, ekspertizę, prityrusius gynėjus, kurie užsiima 
vien bylomis, kai žmogžudysčių būta tyčinių itin sunkinančiomis aplinky- 
bėmis. Be to, tokiose bylose pasitelkiame labai kvalifikuotus gydytojus. Ką 
tik įvardysite, viską turime. 

— Kokią pinigų sumą ketinate tam skirti? 

— Ne jūsų reikalas. 

— Ak taip? Ne pono Heilio reikalas? Vis dėlto tai jo byla. Galbūt 
ponui Heiliui būtų įdomu žinoti, kiek pinigų galite skirti jo gynybai. Ką 
pasakysite, pone Heili? 

— Taip. 

— Gerai, pone Reinfeldai, taigi, kiek jūs skirsite? 

Reinfeldas pasijautė nesmagiai. Jis griežtai pažvelgė į dvasininkus, o 
šie — į Karlą Li. | 

— Kol kas apie dvidešimt tūkstančių, — droviai prisipažino Rein- 
feldas. 

Džeikas nusijuokė ir nepatikliai palingavo galva. 

— Dvidešimt tūkstančių! Maniau, jūs, vyručiai, žaidžiate aukštesnė- 
se lygose. Pernai dėl faro žudiko Birmingeme suradote šimtą penkiasde- 
šimt tūkstančių. Ir, beje, jis buvo nuteistas. Išleidote šimtą tūkstančių dėl 
kažkokios kekšės Šrivporte, nužudžiusios savo klientą. Galėčiau pridurti, 
kad ir ji buvo nuteista. O jūs manote, kad ši byla teverta dvidešimties 
tūkstančių. 

— O kiek jūs galite išleisti? 

— Jeigu sugebėsite man paaiškinti, kad tai nors koks jūsų reikalas, 
mielai padiskutuosiu su jumis šia tema. 

Reinfeldas pravėrė burną kalbėti, paskui palinko į priekį ir pasitrynė 
smilkinius. 

— Kodėl jums su juo nepasikalbėjus, garbusis tėve Eidži? 

Dvasininkai sužiuro į Karlą Li. Jiems labai norėjosi likti su juo 
vieniems, be tų baltųjų aplinkui. Galėtų pakalbėti su juo kaip su nigeriu. 
Galėtų paaiškinti jam kas kaip, įtikinti, kad atsisakytų to baltojo vaikėzo 
ir nusisamdytų tikrus teisininkus. NAACP teisininkus. Išmanančius, kaip 
kovoti dėl juodųjų. Bet nėra čia vieni, ir negali jo išplūsti. Privalo rodyti 
pagarbą čia esantiems baltiesiems. Eidžis prašneko pirmas. 

— Nagi, paklausyk, Karlai Li, mes stengiamės tau pagelbėti. Prisi- 
traukėme čia poną Reinfeldą, o jis turi visus savo teisininkus ir kitą per- 
sonalą, kurie tau padėtų. Mes neturime nieko prieš čia esantį Džeiką; 
jis — puikus jaunas advokatas. Tačiau jis gali dirbti kartu su ponu Rein- 
feldu. Nenorime, kad atleistum Džeiką, tik norime, kad nusisamdytum ir 
poną Reinfeldą. Jie visi gali dirbti išvien. 

— Išmeskit tai iš galvos, — nukirto Džeikas. 

Eidžis nutilo ir bejėgiškai pažvelgė į Džeiką. 

— Nereikia, Džeikai. Mes nieko prieš tave neturime. Bet čia ir tau 
gera proga. Dirbsi su keliais iš tikrųjų garsiais teisininkais. Įgysi tikrai 
vertingos patirties. Mes... 

— Leiskite man paaiškinti, garbusis tėve. Jeigu Karlas Li pageidauja 
jūsų teisininkų — puiku. Bet neketinu būti kieno nors pastumdėlis. Arba 
aš įsitraukęs į bylą, arba lieku nuošaly. Nieko tarpinio. Ši byla arba bus 
mano, arba jūsų. Teismo salė nepakankamai didelė, kad joje sutilptumėme 
aš, Reinfeldas ir Rufusas Baklis. 

Reinfeldas užvertė akis į lubas, pamažu linguodamas galva ir nu- 
taisydamas įžūlią pasitikinčio savimi žmogaus šypsenėlę. 

— Sakote, tai priklauso nuo Karlo Li? — paklausė garbusis tėvas 
Eidžis. 

— Žinoma, nuo jo. Tai jis mane nusamdė. Gali manęs atsisakyti. 
Sykį jau taip padarė. Juk pagaliau dujų kamera gresia ne man. 

— Na, tai kaip, Karlai Li? — paklausė Eidžis. 

Karlas Li išlaisvino sukryžiuotas ant krūtinės rankas ir įdėmiai pa- 
žvelgė į Eidžį. 

— Tie dvidešimt tūkstančių, kam jie skirti? 

— Tiesą sakant, panašiau į trisdešimt tūkstančių, — įsiterpė Rein- 
feldas. — Vietiniai pažadėjo dar dešimt tūkstančių. Pinigai bus panaudoti 
jūsų gynybai. Nieko iš jų — advokatų honorarams. Mums reikia dviejų ar 
trijų tyrėjų. Dviejų ar trijų psichiatrijos ekspertų. Mes dažnai pasitelkiame 
prisiekusiesiems vertinti psichologą, kuris mums padėtų atrinkti juos į 
žiuri. Mūsų gynyba atsieina labai brangiai. 

— Hm. O kiek pinigų surinkta vietinių? — paklausė Karlas Li. 

— Apie šeši tūkstančiai, — atsakė Reinfeldas. 

— Kas surinko šiuos pinigus? 

Reinfeldas pažvelgė į Eidžį. 

— Bažnyčios, — atsakė garbusis tėvas. 

— O kas pasiėmė iš bažnyčių juos saugoti? — vėl paklausė Karlas Li. 

— Mes, — atsakė Eidžis. 

— Tai yra jūs pats, — patikslino Karlas Li. 

— Na, hm, taip. Noriu pasakyti, kiekviena bažnyčia perdavė pinigus 
man, o aš juos padėjau į atskirą banko sąskaitą. 

— Aha, ir padėjote kiekvieną suaukotą centą? 

— Be abejo. 

— Be abejo. Tad leiskite štai ką paklausti. Kiek pinigų pasiūlėte 
mano žmonai ir vaikučiams? 

Fidžis šiek tiek išblyško, tai yra išblyško, kiek jam buvo įmanoma, 
ir klausiamai greitomis žvilgtelėjo į kitus du garbiuosius tėvus. Tačiau tie 
šiuo metu labai susidomėję stebėjo ropojančią kilimu skydblakę ir nesku- 
bėjo jam į pagalbą. Abu žinojo, kad Eidžis nusirėžia sau dalį, ir abu žinojo, 
kad Heilio šeima negavo nieko. Eidžiui fondas atnešė daugiau naudos nei 
šeimai. Jie tai žinojo, ir Karlas Li žinojo. 

— Kiekgi, garbusis tėve? — pakartojo Karlas Li. 

— Na, mes pagalvojome, kad pinigai... 

— Kiekgi, garbusis tėve? 

— Pinigai bus išleisti advokatų honorarams ir panašiems dalykams. 

— Juk ne taip pasakėte savo parapijiečiams, a? Pasakėte, kad jie — 
šeimai paremti. Mažne verkėte kalbėdamas, kaip mano šeimai gresia nu- 
mirti iš bado, jeigu žmonės neaukos, kiek išgali. Tiesa, garbusis tėve? 

— Pinigai skirti tau, Karlai Li. Tau ir tavo šeimai. Šiuo metu mes 
manome, kad juos verčiau išleisti tavo gynybai. 

— O jeigu aš nenoriu jūsų teisininkų. Kas tada atsitiks su tais dvi- 
dešimt tūkstančių? 

Džeikas susijuokė. 

— (Geras klausimas. Kas atsitiks su pinigais, jeigu ponas Heilis jūsų 
nenusamdys, Reinfeldai? 

— Tie pinigai ne mano, — atsakė šis. 

— Garbusis tėve Eidži? — paklausė Džeikas. 

Garbiajam tėvui jau buvo gana. Jis staiga pasikeitė — tapo įžūlus ir 
karingas. Dūrė pirštu Karlo Li pusėn. 

— Nagi, tik paklausyk, Karlai Li. Mes iš kailio nėrėmės, kad surink- 
tume tuos pinigus. Šešis tūkstančius baksų iš šios apygardos vargingųjų, 
kuriems nebūtina buvo juos duoti. Labai stengėmės dėl tų pinigų, šie su- 
aukoti vargšų, tavo brolių, gyvenančių iš maisto talonų, socialinės šalpos 
ir nemokamos medicininės pagalbos programos, žmonių, kurie neišgalėjo 
aukoti nė dešimties centų. Bet jie aukojo, ir aukojo dėl vienos vienintelės 
priežasties — nes tiki tavimi ir tuo, ką padarei, ir nori kad tu išeitum iš tos 
teismo salės laisvas. Tik nesakyk, kad tau nereikia tų pinigų. 

— Neskaitykite man pamokslo. — tyliai atsakė Karlas Li. — Sakote, 
šios apygardos vargingieji suaukojo šešis tūkstančius? 

— Tikrai taip. 

— O iš kur kiti pinigai? 

— NAACP Penki tūkstančiai iš Atlantos, penki — iš Memfio, ir 
penki — iš nacionalinio asociacijos centro. Ir jie griežtai skirti honorarams 
už tavo gynybą. 

— Jeigu aš pasitelksiu čia esantį poną Reinfeldą? 

— Tikrai taip. 

— O jeigu jo nepasitelksiu, penkiolika tūkstančių dingsta? 

— Tikrai taip. 

— O kaip kiti šeši tūkstančiai? 

— (Geras klausimas. Mes to dar neaptarėme. Manėme, būsi mums 
dėkingas, kad surinkome pinigus ir stengiamės padėti. Siūlome geriausius 
teisininkus, o tau aiškiai nusispjaut. 

Tyla, kuri įsiviešpatavo kabinete, kol dvasininkai, teisininkai ir šerifas 
laukė išgirsti ką nors iš kaltinamojo, tęsėsi tartum amžinybę. Karlas Li, 
prikandęs apatinę lūpą, stebeilijo į grindis. Džeikas užsirūkė kitą cigarą. 
Buvo išvytas iš darbo jau anksčiau, tad nieko, ištvers. Darsyk. 

— Jums būtina žinoti dabar? — galiausiai paklausė Karlas Li. 

— Ne, — atsakė Eidžis. 

— Taip, — patvirtino Reinfeldas. — Teismas prasidės mažiau kaip 
po trijų savaičių, mes jau ir taip du mėnesius atsiliekame. Mano laikas 
pernelyg brangus, kad laukčiau, ką atsakysite, pone Heili. Arba mane nu- 
samdote tuojau pat, arba viską pamirštame. Man reikia suspėti į lėktuvą. 

— Gerai, pasakysiu, ką jums daryti, pone Reinfeldai. Keliaukite, 
suspėkite į savąjį lėktuvą, ir nebesivarginkite kada nors dėl manęs grįžti į 
Klantoną. Išbandysiu laimę su savo draugu Džeiku. 


Klano Fordo apygardos kuopelė buvo įkurta ketvirtadienio, 

birželio 11-os vidurnaktį, mažoje ganykloje šalia gruntinio 

keliuko girios gilumoje, kažkur šiaurinėje apygardos dalyje. 

Šeši nauji įšventinamieji baikščiai stovėjo priešais didžiulį de- 
gantį kryžių ir kartojo keistus žodžius, tariamus Mago. Klano Drakonas ir 
dvi dešimtys baltai apsisiautusių narių deramu metu užgiedodavo ritualo 
žodžius. Toliau ant keliuko ramiai stovėjo sargybinis su šautuvu, kartkar- 
tėmis užmesdamas akį į įšventinimo apeigas, bet svarbiausia stebėdamas, 
kad jų nesutrukdytų nekviesti svečiai. Tačiau tokių nepasirodė. 

Lygiai vidurnaktį šešetas parpuolė ant kelių ir užsimerkė, kol jiems 
ant galvų iškilmingai buvo dedami balti gobtuvai. Dabar jie, tas šešetas, 
tapo Klano nariais: Fredis Kobas, žuvusiojo brolis, Džeris Marplas, 
Kliftonas Kobas, Edas Vilbernas, Morisas Lankasteris ir Terelas Gristas. 
Didysis Drakonas pasilenkęs ties kiekvienu, sugiedodavo šventuosius Kla- 
no brolijos įžadus. Nuo kryžiaus liepsnų atsklindančią kaitrą klūpantys 
ir dūstantys po sunkiais apsiaustais ir gobtuvais naujieji nariai vos tvėrė. 
Prakaitu varvančiais, įraudusiais veidais tylomis jie karštai meldėsi, kad 
Drakonas su savosiomis nesąmonėmis užsičiauptų ir baigtų apeigas. Ga- 
liausiai giesmės liovėsi, ir naujieji nariai atsistoję skubiai pasitraukė toliau 
nuo degančio kryžiaus, patekdami į savo naujųjų brolių glėbius. Tvirtai 
sugriebę juos už pečių, tie niuksais į suprakaitavusias krūtines sutvirtino 
pirmykščių užkeikimų žodžius. Sunkūs gobtuvai nuimti, ir visi — tiek 

naujieji, tiek senieji — Klano nariai išdidūs iš ganyklos patraukė į kaimiš- 
ką trobelę kitapus keliuko. Tas pats sargybinis atsisėdo ant laiptukų prie 
durų, o viduje aplinkui stalus buvo pilstomas iš butelio į stiklines viskis ir 
kuriami planai dėl Karlo Li Heilio teismo proceso. 


Šerifo pavaduotojas Pertlas ištraukė lapelį, kuriame buvo pažymėta eiti 
tarnybą naktinę pamainą — nuo vakaro dešimtos iki šeštos ryto. Jis už- 
važiavo į pernakt dirbančią Gerdžio užkandinę šalia greitkelio šiaurinėje 
miesto pusėje atsigerti puodelio kavos ir suvalgyti pyragėlio, kai staiga iš 
jo nešiojamosios radijo stotelės sublerbė pranešimas, kad privaląs sku- 
biai prisistatyti į kalėjimą. Buvo trys po vidurnakčio, jau penktadienio 
pradžia. 

Pertlas paliko pyragėlį ir nuvažiavo mylią pietų link į kalėjimą. 

— Kas atsitiko? — paklausė jis budėtoją. 

— Mums prieš kelias minutes paskambino kažkoks anonimas, 
ieškojo šerifo. Paaiškinau, kad šiuo metu jis nedirba, tad paprašė to, kas jį 
pavaduoja. Taigi tavęs. Pasakė, kad tai labai svarbu ir kad paskambinsią po 
penkiolikos minučių. 

Pertlas prisipylė puodelį kavos ir patogiai įsitaisė didžiajame Ozio 
krėsle. Suskambo telefonas. 

— Tau! — šūktelėjo budintysis. 

— Alio, — atsiliepė Pertlas. 

— Kas kalba? — paklausė balsas. 

— Šerifo pavaduotojas Džo Pertlas. Kas klausia? 

— Kur šerifas? 

— Manau, miega. 

— K3 gi, klausykis, ir klausykis išties atidžiai, nes tai svarbu, ir aš 
daugiau neskambinsiu. Žinai tą nigerį Heilį? 

— Aha. 

— Ojo advokatą, Brigansą? 

— Aha. 

— Tad klausykis. Kažkuriuo laiku tarp dabar ir trijų paryčiui rengia- 
masi susprogdinti jo namą. 

— Ką? 

— Briganso namą. 

— Ne, turėjau galvoje, kas rengiasi susprogdinti jo namą? 

— Dėl to nesuk sau galvos, pavaduotojau, tik klausykis. Čia ne juo- 
kai, o jeigu manai, kad juokai, tai sėdėk ir lauk, kol jo namas išlėks į orą. 
Tai gali įvykti kiekvieną minutę. 

Balsas nutilo, bet niekur nedingo. Pertlas tebelaikė ragelį prie ausies. 

— Jūs dar ten? 

— Labanakt, pavaduotojau. — Ragelyje trekštelėjo. 

Pertlas pašoko ant kojų ir nulėkė pas budėtoją. 

— Klauseisi? 

— Žinoma. 

— Paskambink Oziui ir pasakyk, kad atvažiuotų čia. Aš būsiu Bri- 


ganso namuose. 


Paslėpęs savo patrulinį automobilį vienoje Monro gatvės kiemo įvažoje, 
Pertlas tiesiai per veją nuėjo prie Džeiko namo. Nieko įtartina nepamatė. 
Buvo po vidurnakčio, 12.55. Jis pasišviesdamas žibintuvu apėjo aplinkui 
namą ir nepastebėjo nieko neįprasta. Visi kaimynystės namai stūksojo 
tamsūs ir tylūs. Išsukęs priekiniame priebutyje elektros lemputę, jis atsi- 
sėdo į pintinį krėslą ir ėmėsi laukti. Apačioje po veranda greta oldsmobilio 
stovėjo keistai atrodantis užsienietiškas automobilis. Ką gi, palauks Ozio 
ir tada paklaus, ar verta perspėti Džeiką. 

Gatvės gale sušvito priekiniai besiartinančio automobilio žibintai. 
Pertlas giliau įsmuko į krėslą, užtikrintas, kad niekieno negali būti ma- 
tomas. Briganso namo link įtartinai pamažu slinko raudonas pikapas, 
bet nesustojo. Pertlas vėl tiesiau atsisėdo krėsle, lydėdamas akimis kitame 
gatvės gale dingstančią mašiną. 

Po kelių akimirkų jis pastebėjo nuo aikštės pusės atrisnojančius du 
siluetus. Atsisegęs dėklą, Pertlas išsitraukė tarnybinį revolverį. Pirmas 
siluetas — gerokai stambesnis už antrąjį — bėgo tartum lengviau ir gra- 
žiau. Tai buvo Ozis. Antrasis pasirodė esąs Nesbitas. Pertlas pasitiko abu 
įvažoje, ir visi pasitraukė į priekinio priebučio patamsį. Šnabždėdamiesi 
jie stebėjo gatvę. 

— Ką gi jis pasakė? — paklausė Ozis. 

— Kad kažkas rengiasi tarp dabar ir trijų paryčiui susprogdinti 
Džeiko namą. Pridūrė, kad tai ne juokai. 

— Tik tiek? 

— Taip. Balsas skambėjo ne itin draugiškai. 

— Kiek jau čia esi? 

— Dvidešimt minučių. 

Ozis pasisuko į Nesbitą. , 

— Duokš man savo radijo stotelę ir pasislėpk kieme už namo. Ten 
tyliai tūnok ir atidžiai stebėk. 

Nesbitas nuskuodė už namo ir krūmuose palei galinę tvorą surado 
tarpą. Ropodamas visomis keturiomis pasislėpė ten. Iš savo užuoglaudos 
galėjo matyti visą namo užpakalinę pusę. 

— Pasakysi Džeikui? — paklausė Pertlas. 

— Kol kas ne. Galbūt kiek vėliau. Jeigu pasibelsime į duris, jie už- 
degs šviesas, o to dabar mums nereikia. 

— Taip, o kas, jeigu mus išgirdęs Džeikas išpuls pro duris ir ims 
šaudyti? Paprasčiausiai pamanys kad pora nigerių mėgina įsilaužti vidun. 

Stebėdamas gatvę, Ozis nieko jam neatsakė. 

— Klausyk, Ozi, pats pastatyk save į jo vietą. Pirmą nakties farai 
apsupę tavo namą ir laukia, kad kas mestų bombą. Taigi norėtum toliau 
miegoti lovoje ar sužinoti, kas dedasi? 

Ozis tyrinėjo tolimesnius namus. 

— Klausyk, šerife, verčiau juos pažadinkime. Kas, jeigu mes nesu- 
trukdysime tam, kuris tai planuoja, ir kas nors namo viduje nukentės? 
Liksime apkaltinti mes, tiesa? 

Ozis atsistojo ir nuspaudė durų skambutį. 

— Išsuk tą elektros lemputę, — įsakė jis, parodydamas pirštu į prie- 
bučio lubas. 

— Jau išsukau. 

Ozis vėl nuspaudė skambutį. Medinės durys staiga atsilapojo ir ant 
slenksčio išdygo Džeikas, spoksodamas pro antras grotines, saugančias 
nuo audros duris į šerifą. Vilkėjo susiglamžiusiais naktiniais marškiniais, 
krintančiais kiek žemiau kelių, o dešinėje rankoje laikė užtaisytą .38 kalib- 
ro revolverį. Jis pamažu atidarė ir grotines duris. 


— Koks reikalas, Ozi? — paklausė. 


METAS ŽUDYTI 293 


— Galiu įeiti? 

— Taip. Kas vyksta? 

— Lik čia, priebutyje, — paliepė Ozis Pertlui. — Po minutėlės 
grįšiu. 

Įėjęs vidun, Ozis uždarė už savęs paradines duris ir užgesino prieme- 
nėje šviesą. Abu susėdo poilsio kambaryje su langais į priebutį ir priekinį 
kiemą. 

— Pasakok, — paragino Džeikas. 

— Maždaug prieš pusvalandį atsiliepėme į anoniminį skambutį. 
Skambinusysis pasakė, kad kažkas ketina tarp dabar ir trijų paryčiui su- 
sprogdinti jūsų namą. Mes į tai žiūrime rimtai. 

— Dėkui. 

— Priebutyje palikau Pertlą, o kieme už namo slepiasi Nesbitas. 
Prieš kokias dešimt minučių Pertlas matė lėtai pravažiuojant gatve pikapą, 
tartum vairuotojas išties domėtųsi, kas čia dedasi, bet tik tiek. 

— Apieškojote aplinkui namą? 

— Aha, nieko neradome. Jų dar čia nebūta. Bet kažkas man kužda, 
kad dalykas rimtas. 

— Kodėl? 

— Tiesiog nuojauta. 

Džeikas pasidėjo revolverį šalia savęs ant sofos ir pasimasažavo 
smilkinius. 

— Ką tu siūlai? 

— Sėdėti ir laukti. Daugiau nėra ką daryti. Turi šautuvą? 

— Turiu pakankamai ginklų, kad jų užtektų įsiveržti į Kubą. 

— Gal jį atsineštum ir apsirengtum. Užsiimk poziciją prie vieno iš tų 
žavių langučių viršuje. O mes pasislėpsime lauke ir lauksime. 

— Turi užtektinai žmonių? 

— Aha. Spėju, kad jų tebus vienas ar du. 

— Kas tie „jų ? 

— Nežinau. Galbūt Klanas, galbūt šiaip kokie saviveiklininkai. Kas 
žino? 

Abu sėdėjo giliai susimąstę, žvelgdami laukan į tamsią gatvę. Jiems 
buvo matyti čia pat už lango priebutyje įsmukusio į pintinį krėslą Pertlo 
pakaušis. 

— Džeikai, prisimini tuos tris pilietinių teisių aktyvistus, Klano nu- 
žudytus šešiasdešimt ketvirtaisiais? Jų kūnai rasti užkasti pylime, kažkur 
apie Filadelfiją. 

— Žinoma. Tada buvau dar vaikas, bet prisimenu. 

— Tie vaikinai taip ir nebūtų buvę surasti, jeigu kažkas nebūtų pra- 
nešęs, kur paslėpti jų kūnai. Tas kažkas buvo Klano viduje. Informatorius. 
Panašu, kad šitaip visada Klanui nutinka. Kažkas iš vidaus įskundžia. 

— Manai, ir čia Klanas? 

— Labai panašu. Jeigu tik būtų vienas ar du saviveiklininkai, iš kur 
kas nors kitas žinotų apie tai? Kuo grupė didesnė, tuo didesnė tikimybė, 
kad kas nors mums šnibžtelės. 

— Logiška, bet kažkodėl tai manęs neguodžia. 

— Žinoma, galbūt ir pajuokauta. 

— Bet niekas nesijuokia. 

— Pasakysi žmonai? 

— Aha. Turbūt reikėtų nueiti pas ją. 

— Aš irgi taip pasielgčiau. Bet nedek šviesų. Galėtum juos nubai- 
dyti. 

— Betgi aš ir norėčiau juos nubaidyti. 

— O aš norėčiau juos sučiupti. Jeigu nesučiupsime jų dabar, jie dar- 


syk bandys ir galbūt kitą kartą pamirš iš anksto paskambinti. 


Karla paskubom patamsyje apsirengė. Buvo ištikta siaubo. Džeikas pa- 
guldė Haną ant kušetės savo darbo kambaryje, kur ji kažką sumurmėjo ir 
vėl užmigo. Karla laikė apkabinusi rankomis dukters galvą, kol Džeikas 
užtaisinėjo šautuvą. | 

— Aš būsiu viršuje, svečių kambaryje. Nedek šviesų. Farai apsupę 
namą, tad nesijaudink. 

— Nesijaudinti! Tu pakvaišai? 

— Pamėgink vėl užmigti. 

— Užmigti! Džeikai, tu tikrai išprotėjai! 

Jiems neteko ilgai laukti. Iš savo stebėjimo pozicijos kažkur giliai 
krūmuose priešais namą, Ozis pamatė jį pirmas: vieniša figūra lyg niekur 
nieko neskubiai artinosi gatve iš priešingos aikštei pusės. Rankoje laikė 

kažkokią dėželę ar lagaminėlį. Likus praeiti dar du namus, žmogus nu- 
sprendė sutrumpinti kelią, nuo gatvės kirsdamas per Džeiko kaimynų 
vejas priešais namus. Ozis išsitraukė revolverį ir guminę lazdą, stebėdamas 
vyriškį žengiant tiesiai jo link. Džeikas turėjo jį savo medžioklinio šautuvo 
taikiklyje. Pertlas it žaltys nušliaužė per priebutį į krūmus, pasirengęs 
smogti. 

Staiga figūra per priekinę kaimyno veją nėrė prie Džeiko namo šono 
ir atsargiai padėjo lagaminėlį po Džeiko miegamojo langu. Kai apsisuko 
bėgti, netikėtai į galvos šoną jam trenkė sunki guminė lazda, perplėšdama 
dviejose vietose dešinę ausį, kurios skivytai vos liko kadaroti prie skruosto. 
Žmogus suriko ir parpuolė ant žemės. 

— Turiu jį! — riktelėjo Ozis. 

Iš už namo šono atskuodė Pertlas ir Nesbitas. Džeikas ramiai nulipo 
laiptais. 

— Tuoj grįšiu, — metė Karlai. 

Ozis sučiupo įtariamąjį už sprando ir pasodino, atremdamas į namo 
sieną. Žmogus buvo apsvaigintas, tačiau nepraradęs sąmonės. Padėtasis po 
langu lagaminėlis gulėjo čia pat už kelių colių. 

— Pavardė? — griežtai pareikalavo Ozis. 

Laikydamasis rankomis galvą, vyriškis sudejavo, bet nepratarė nė 
žodžio. 

— Aš tave klausiau. — Ozis grėsmingai pasilenkė virš sulaikytojo. 
Pertlas ir Nesbitas stovėjo visai šalia, išsitraukę revolverius, pernelyg išsi- 
gandę, kad pajėgtų kalbėti ar judėti. Džeikas spoksojo į lagaminėlį. 

— Nieko nepasakysiu, — nuskambėjo atsakas. 

Užsimojęs gumine lazda aukštai sau virš galvos, Ozis iš visų jėgų 
smogė į dešinę vyriškio čiurną. Šleikščiai sutreškėjo kaulas. 

Vyriškis sustūgo ir griebėsi už kojos. Ozis spyrė jam į veidą. Žmogus 
loštelėjo atgal, pakaušiu trenkdamasis į namo sieną, nuvirto ant šono ir 
sudejavo iš skausmo. 

Džeikas priklaupė prie lagaminėlio ir priglaudė ausį, paskui pašoko 
ir atsitraukė. 

— Tiksi, — ištarė silpnu balsu. 

Ozis palinko ties įtariamuoju ir nestipriai įrėmė jam į nosį guminę 
lazdą. 

— Užduosiu dar vieną klausimą, o paskui sulaužysiu visus tavo 
kaulus. Kas dėžėje? 

Tyla. 

Ozis užsimojo lazda ir sulaužė kitą čiurną. 

— Kas dėžėje?! — sušuko jis. 

— Dinamitas! — nuskambėjo kupinas kančios atsakymas. 

Pertlui iš rankos iškrito revolveris. Kraujospūdis Nesbitui taip pa- 
šoko, kad jis turėjo pasiremti į namo sieną. Džeikas išbalo, jam pradėjo 
virpėti keliai. Jis puolė vidun pro paradines duris, šaukdamas Karlai: 

— Automobilio raktelius! Greičiau automobilio raktelius! 

— Kodėl? — nervingai paklausė ji. 

— Tik daryk, kaip sakau. Paimk raktelius ir sėsk į automobilį. 

Jis pakėlė Haną ant rankų, per virtuvę nunešė ją į automobilių 
stoginę ir paguldė ant užpakalinės Karlos oldsmobilio „Cutlass“ sėdynės. 
Paskui paėmęs Karlą už parankės padėjo jai įsėsti prie vairo. 

— Važiuok, ir trisdešimt minučių negrįžk. 

— Džeikai, kas vyksta? — pareikalavo paaiškinti ji. 

— Vėliau papasakosiu. Dabar nėra laiko. Tik važiuok. Trisdešimt 
minučių važinėkis. Laikykis kuo toliau nuo mūsų gatvės. 

— Betgi kodėl, Džeikai? Ką ten radote? 

— Dinamitą. 

Įvaža Karla atbulom išvarė automobilį į gatvę ir dingo nakties tamsoje. 

Kai Džeikas grįžo prie namo šono, įtariamojo kairys riešas antrankiu 
jau buvo prirakintas prie dujų skaitiklio, įtaisyto šalia lango. Vyriškis vai- 
tojo, kažką murmėjo, keikėsi. Ozis atsargiai už rankenos pakėlė lagaminėlį 
ir atsargiai padėjo tarp sulaužytų sučiuptojo kojų, paskui, paspyręs savąja 
koja, praskyrė jas plačiau. Žmogaus aimanos dar pagarsėjo. Šerifas, jo 
pavaduotojai ir Džeikas pamažu atsitraukė, stebėdami jį iš tolo. Vyriškis 
pravirko. 

— Nežinau, kaip išimti sprogdiklį, — pro sukąstus dantis pratarė jis. 

— Verčiau pasiskubink sužinoti, — patarė Džeikas, jau tvirtesniu 
balsu. 

Įtariamasis užsimerkė ir nuleido galvą. Kandžiojosi lūpą, garsiai ir 
tankiai alsavo. Nuo jo smakro ir antakių kapnojo prakaitas. Suplėšyta ausis 
kabojo it tuoj nukrisiantis lapas. 

— Duokite žibintuvą. 

Pertlas padavė. 

— Man reikia abiejų rankų, — pasakė vyriškis. 

— Pamėgink su viena, — paliepė Ozis. 

Vyriškis atsargiai palietė pirštais lagaminėlio užraktą ir užsimerkė. 

— Nešdinamės iš čia, — pasiūlė Ozis. Visi keturi nubėgo už namo 
kampo ir pasislėpė kuo toliau — automobilių stoginėje. 

— Kur taviškės? — paklausė Ozis. 

— Išvažiavo. Pažįsti jį? 

— Ne, — atsakė Ozis. 

— Niekada nesu jo matęs, — pridūrė Nesbitas. 

Pertlas tik papurtė galvą. 

Ozis per nešiojamąją radijo stotelę susisiekė su budėtoju, o šis pa- 
skambino šerifo pavaduotojui Reiliui, savamoksliui sprogmenų specialis- 
tui apygardoje. 

— Kas, jeigu anas nualps ir bomba sprogs? — paklausė Džeikas. 

— Juk esi apsidraudęs, ar ne, Džeikai? — paklausė Nesbitas. 

— Nejuokinga. 

— Duosime jam kelias minutes, paskui Pertlas nueis pasižiūrėti, — 
nusprendė Ozis. 

— Kodėl aš? 

— Gerai, tegul nueina Nesbitas. 

— Manau, turėtų eiti Džeikas, — gynėsi Nesbitas. — Namas juk jo. 

— Labai sąmojinga, — pyktelėjo Džeikas. 

Jie laukė, nervingai šnekučiuodamiesi. Nesbitas tarstelėjo dar vieną 
kvailą užuominą dėl draudimo. 

— Tyliau! — paliepė Džeikas. — Kažką išgirdau. 

Jie sustingo. Po kelių sekundžių įtariamasis vėl šūktelėjo. Visi nubėgo 
atgal per priekinį kiemą, paskui pamažu apsuko namo kampą. Tuščias la- 
gaminėlis gulėjo numestas už kelių pėdų. Šalia vyriškio pūpsojo tvarkinga 
krūvelė iš kokių dešimties dinamito strypelių, o tarp jo kojų voliojosi 
didelis, apvaliu ciferblatu žadintuvas su sidabraspalve izoliacine juostele 
pritvirtintais laidais. 

— Užtaisas išimtas? — neramiai pasitikrino Ozis. 

— Taip, — atsakė vyriškis giliai, tankiai alsuodamas. 

Ozis atsiklaupė priešais jį ir paėmė laikrodį su laidais, bet dinamito 
neprisilietė. 

— Kur tavo draugeliai? 

Tyla. 

Šerifas vėl nusisegė guminę lazdą ir prikišo vyriškiui prie veido. 

— Pradėsiu tau laužyti šonkaulius, po vieną iš eilės. Verčiau kalbėk. 
Taigi, kur tavo draugeliai? 

— Pabučiuok man į subinę. 

Ozis atsistojo ir greitai apsidairė — ne į Džeiką ir savo pavaduotojus, 
bet į kaimyninius namus. Nieko nepamatęs, užsimojo lazda. Įtariamojo 
kairė ranka kabėjo prirakinta prie dujų skaitiklio vamzdžio, ir Ozis trenkė 
lazda tuoj žemiau pažasties. Vyriškis suspigo ir trūktelėjo kairėn. Džeikui 
bemaž jo pagailo. 

— Kur jie? — griežtai paklausė Ozis. 

Vėl tyla. 

Džeikas nusisuko į šoną, kad nematytų kito šerifo smūgio. 

— Kur jie? 

Jokio atsakymo. 

Ozis vėl užsimojo lazda. 

— Nereikia... prašau, nereikia, — pradėjo maldauti įtariamasis. 

— Kurjie? 

— Tenai. Už poros kvartalų. 

— Kiek jų? 

— Vienas. 

— Kokia mašina? 

— Pikapas. Raudonas GMC. 

— Iškvieskite patrulinius automobilius, — įsakė Ozis. 


Džeikas nekantriai laukė automobilių stoginėje grįžtant žmonos. Penkio- 
lika po dviejų jį pamažu įsuko į kiemą ir sustojo. 

— Hana miega? — paklausė Džeikas atidarydamas dureles. 

— Taip. 

— Gerai, palik ją čia. Po kelių minučių išvažiuojame. 

— Kur? 

— Pasitarsime automobilyje. 

Džeikas pripylė abiem kavos ir pamėgino laikytis ramiai. Karla išsi- 
gandusi visa drebėjo, pyko, todėl laikytis ramiai buvo sunku. Jis papasakojo 
apie bombą ir įtariamąjį, paaiškino, kad Ozis ieško bendrininko. 

— Noriu, kad judvi su Hana išvažiuotumėte į Vilmingtoną ir liktu- 
mėte pas tavo tėvus, iki baigsis teismas. 

Ji sėdėjo įbedusi akis į savo puodelį ir tylėjo. 

— Jau paskambinau tavo tėčiui ir viską paaiškinau. Jie irgi išsigandę, 
ir abu primygtinai reikalauja, kad pagyventumėte pas juos, kol tas reikalas 
baigsis. 

— O jeigu aš nenoriu važiuoti? 

— Prašau, Karla. Kaip gali tokiu metu ginčytis? 

— O tu kaip? 

— Man viskas bus gerai. Ozis priskirs asmens sargybinį, taip pat jie 
kiaurą parą stebės namą. Kartais aš miegosiu kontoroje. Man nieko ne- 
atsitiks, pažadu. a 

Ji liko neįtikinta. 

— Klausyk, Karla, šiuo metu turiu galvoje galybę rūpesčių. Mano 
klientui gresia dujų kamera, po dešimties dienų jo teismas. Aš negaliu 
pralaimėti. Nuo šiol iki dvidešimt antrosios dirbsiu dieną naktį, o kai pra- 
sidės procesas, vis tiek manęs nematysi. Labiausiai nenorėčiau nerimauti 
dėl tavęs ir Hanos. Prašau, išvažiuok. 

— Jie ketino mus užmušti, Džeikai. Ir pabandė tai padaryti. 

Jis negalėjo to paneigti. 

— Juk žadėjai pasitraukti, jeigu pavojus taps realus. 

— Apie tai nėra nė kalbos. Nuzas niekaip neleis man pasitraukti, kai 
iki proceso pradžios likę tiek mažai dienų. 

— Man toks jausmas, kad tu man melavai. 

— Netiesa. Aš tik nepakankamai įvertinau tą dalyką, o dabar jau per 
vėlu. 

Ji nuėjo į miegamąjį ir pradėjo krautis daiktus. 

— Lėktuvas iš Memfio išskrenda septintą trisdešimt ryto. Tavo tėvas 
pusę dešimtos pasitiks jus Reilio oro uoste. 

— Klausau, sere. 

Po penkiolikos minučių jie išvažiavo iš Klantono. Džeikas vairavo, 

Karla nežiūrėjo į jį. Penktą jie papusryčiavo Memfio oro uoste. Hana, nors 
ir mieguista, džiūgavo, kad pamatys savo senelius. Karla buvo nekalbi. 
Turėjo daug ką pasakyti, bet dažniausiai Hanos akivaizdoje juodu nesi- 
kivirčydavo. Todėl Karla tylomis valgė, gurkšnojo kavą ir stebėjo savo vyrą 
nerūpestingai skaitant laikraštį, lyg nieko nebūtų įvykę. 

Džeikas atsisveikindamas jas išbučiavo ir pažadėjo kasdien skambin- 
ti. Lėktuvas pakilo laiku. Pusę aštuonių Džeikas jau buvo Ozio kabinete. 

— Taigi kas jis toks? — paklausė jis šerifą. 

— Visai nenumanome. Neturėjo prie savęs nei piniginės, nei asmens 
dokumentų, nieko. Ir nekalba. 

— Gal kas nors jį atpažins? 

Ozis sekundėlę pagalvojo. 

— Supranti, Džeikai, šiuo metu jį sunkoka atpažinti, kai toks su- 
tvarstytas veidas. 

Džeikas nusišypsojo. 

— Tu žaidi šiurkščiai, ar ne, dički? 

— Tik kai taip reikia. Negirdėjau tavęs prieštaraujant. 

— Ne, dar norėjau padėti. O tas jo draugelis? 

— Užtikome jį miegantį raudoname GMC pikape, apie pusę mylios 
nuo tavo namų. Terelas Gristas. Vietinis raudonsprandis. Gyvena paeže- 
rėje, netoliese Leik Vilidžo. Manau, jis — Kobų šeimos draugas. 

Džeikas kelis kartus pakartojo pavardę. 

— Nesu apie jį girdėjęs. Kur jis dabar? 

— Ligoninėje. Toje pačioje palatoje kaip ir tas kitas. 

— Dieve mano, Ozi, irgi sulaužei jam kojas? 

— Džeikai, drauge mano, jis priešinosi sulaikomas. Turėjome jį nu- 
ramdyti. O paskui apklausti. Jis nenorėjo bendradarbiauti. | 

— Ką pasakė? 

— Nedaug. Atseit nieko nežino. Aš tikrai manau, kad jis nepažįsta 
to vyrioko su dinamitu. 

— Nori pasakyti, jie pasitelkė profesionalą? 
nizmą pasakė, kad padaryta neblogai. Taip ir nebūtume suradę tavęs, tavo 
žmonos, dukters, galbūt netgi namo. Buvo nustatyta antrai valandai nakties. 
Jei ne tas informatorius, būtum jau negyvas Džeikai. Taip pat ir tavo šeima. 

Džeikas pajuto svaigstant galvą ir atsisėdo ant kušetės. Reakcija pa- 
sireiškė tokia, lyg būtų buvęs įspirtas į tarpukojį. Vos nepaleido vidurių, jį 
supykino. 

— Išsiuntei šeimą? 

— Aha, — silpnai pratarė jis. 

— Priskirsiu prie tavęs kurį nors iš savo pavaduotojų, kad visąlaik 
nesitrauktų. Ar norėtum jį pasirinkti? 

— Tiesą sakant, ne. 

— Nesbitas tiks? 

— Puiku. Dėkui. 

— Ir dar. Turbūt nori, kad tas dalykas neiškiltų viešumon? 

— Jeigu įmanoma. Kas apie tai žino? 

— Tik aš ir pavaduotojai. Manau, kol baigsis teismas, pavyks tai iš- 
laikyti paslaptyje, bet nieko negaliu garantuoti. 

— Suprantu. Bet vis dėlto pasistenk, kaip įmanydamas. 

— Gerai, Džeikai. 

— Žinau, tu nenuvilsi, Ozi. Esu tau dėkingas. 


Džeikas parvažiavo į kontorą, susitaisė kavos ir atsigulė savo kabinete ant 
kušetės. Norėjo bent kiek nusnūsti, bet miegas neėmė. Akis perštėjo, bet 
jis negalėjo jų sumerkti, tik spoksojo į ventiliatoriaus mentes palubėje. 

— Pone Brigansai, — pašaukė Etelė vidaus telefonu. 

Jokio atsako. 

— Pone Brigansai! 

Kažkur giliai savo pasąmonėje Džeikas išgirdo esąs kviečiamas ir 
staigiai atsisėdo. 

— Taip! — riktelėjo jis. 

— Skambina teisėjas Nuzas. 

— Gerai, gerai, — sumurmėjo jis, nusvirduliuodamas prie rašomojo 

— Labą rytą, teisėjau, — linksmai atsiliepė, stengdamasis nutaisyti 
žvalų, nemieguistą balsą. 

— Labą rytą, Džeikai. Kaip gyvuojate? 


— Tiesiog puikiai, teisėjau. Plušu, rengdamasis didžiajam procesui. 

— Taip ir maniau. Džeikai, ką šiandien esate suplanavęs? 

„Kas šiandien?“ — pagalvojo jis, pasigriebdamas paskirtų susitikimų 
kalendorių. 

— Nieko. Tik darbą kontoroje. 

— Tai gerai. Norėčiau pasikviesti jus į namus priešpiečių. Tarkime, 
apie pusę dvyliktos? 

— Būtų malonu, teisėjau. Kokia proga? 

— Noriu pasikalbėti apie Heilio bylą. 

— Puiku, teisėjau. Pusę dvylikos būsiu pas jus. 


Nuzai gyveno Česteryje — didingame, statytame dar prieš Pilietinį karą 
senoviniame rūme, tolokai nuo miesto aikštės. Daugiau nei šimtmetį na- 
mas priklausė žmonos šeimai, ir nors šiek tiek priežiūros darbų ir remonto 
nepakenktų, tebebuvo geros būklės. Džeikui dar nebuvo tekę ten svečiuo- 
tis, ir jis nepažinojo ponios Nuz, nors buvo girdėjęs, kad ji — mėgstanti 
didžiuotis savo aristokratiška kilme snobė, kurios šeima kažkada turėjo 
pinigų, bet ilgainiui nusigyveno. Ponia Nuz buvo tokia pat negraži kaip ir 
jos vyras Ičebodas, tad Džeikui mintyse šmėstelėjo klausimas — o kaipgi 
atrodo jųdviejų vaikai? Pasitikusi Džeiką prie durų, ji elgėsi deramai man- 
dagiai ir vesdamasi jį į vidinį kiemelį, kur jo prakilnybė gėrė šaldytą arbatą 
ir peržiūrinėjo korespondenciją, netgi pabandė užmegzti nereikšmingą 
pokalbį. Netoliese tarnaitė dengė nedidelį stalelį. 

— Malonu jus matyti, Džeikai, — šiltai pasisveikino Ičebodas. — 
Dėkui, kad nepatingėjote užsukti. 

— Tai aš turiu jums dėkoti teisėjau. Gražiai čia gyvenate. 

Prie sriubos ir viščiuko salotų sumuštinių juodu pasišnekėjo apie 
Heilio procesą. Ičebodas baiminosi to sunkaus išbandymo, nors to ir ne- 
prisipažino. Atrodė pavargęs, lyg byla jį jau slėgtų it nepakeliama našta. 
Atsivėręs, kad nemėgsta Baklio, Džeiką nustebino. Džeikas pasakė jaučiąs 
tą pat. 

— Džeikai, mane trikdo ta nutartis dėl bylos nagrinėjimo vietos 
pakeitimo, — perėjo prie reikalo Nuzas. — Perskaičiau tavo trumpai 
išdėstytus motyvus, taip pat ir Baklio, paskui pats peržiūrėjau įstatymus. 
Klausimas sunkus. Praėjus; savaitgalį aš dalyvavau Įlankos pakrantėje 

vykusioje teisėjų konferencijoje ir išmečiau porą taurelių su Aukščiausiojo 
Teismo teisėju Dentonu. Mudu kartu studijavome Teisės fakultete, taip 
pat buvome kolegos valstijos senate. Esame artimi draugai. Jis kilęs iš 
Dupri apygardos pietinėje Misisipėje ir sako, kad visi tenai kalba apie tą 
bylą. Gatvėje susistabdę žmonės jį klausinėja, kaip jis nutars, jeigu byla 
nueis iki apeliacijos. Visi turi savo nuomonę, o juk nuo čia iki ten — keturi 
šimtai mylių. Taigi, jeigu aš sutiksiu pakeisti bylos nagrinėjimo vietą, kur 
mes nuvyksime? Negalime palikti valstijos ribų, o aš esu įsitikinęs, kad visi 
joje ne tik yra girdėję apie jūsų klientą, bet jau ir iš anksto apsisprendę dėl 
jo. Sutinkate? 

— Ką gi, būta daug viešumo, — atsargiai atsakė Džeikas. 

— Kalbėkite su manimi, Džeikai. Juk mudu ne teisme. Štai kodėl 
jus čia pasikviečiau. Noriu išsiaiškinti, ką galvojate. Žinau, kad būta daug 
viešumo. Jeigu perkelsime nagrinėjimo vietą, kur mums vykti? 

— O jeigu į Deltą? 

Nuzas nusišypsojo. 

— Ten jums patiktų, a? 

— Žinoma. Galėtume atsirinkti gerą žiuri. Tokį, kuris iš tiesų supra- 
stų esmę. 

— Aha, ir tokį kuris susidėtų perpus iš juodųjų? 

— Apie tai negalvojau. 

— Ar tikrai tikite, kad tenykščiai žmonės nėra jau iš anksto apsi- 
sprendę dėl šio kaltinamojo? 

— Taip spėju. 

— Taigi kur keliamės? 

— Ar teisėjas Dentonas nieko nepasiūlė? 

— Tiesą sakant, ne. Kalbėjomės apie tai, kad teismai tradiciškai 
atsisako leisti pakeisti bylos nagrinėjimo vietą, išskyrus pačius baisiausius 
atvejus. Sunki problema, kai nusikaltimas plačiai pagarsėjęs ir sukelia 
aistras tiek už, tiek prieš teisiamąjį. Šiais laikais, kai šitiek televizijos ir 
visos tos spaudos, tie nusikaltimai kaipmat patenka į naujienas, ir visi 
sužino detales dar gerokai iki teismo. O ši byla pranoksta visas kitas. Net 
Dentonas pripažino, kad dar nėra regėjęs bylos, kuri susilauktų tiek daug 
viešumo, ir sutiko, kad būtų neįmanoma bet kur Misisipės valstijoje rasti 
teisingus ir nešališkus prisiekusiuosius. Tarkime, aš palieku bylą nagrinėti 

Fordo apygardoje, ir tavasis žmogus nuteisiamas. Tuomet jūs paduodate 
apeliaciją, tvirtindamas, kad bylos nagrinėjimo vieta turėjo būti pakeista. 
Dentonas užsiminė, kad pritartų mano sprendimui niekur proceso ne- 
perkelti. Jis mano, kad Aukščiausiojo Teismo dauguma palaikytų mane, 
jog nepatenkinau prašymo perkelti bylos nagrinėjimo vietą kitur. Žinoma, 
dėl to nėra garantijos, ir prie kelių taurelių mes ilgai apie tai kalbėjomės. 
Pageidautumėte išgerti? 

— Ne, dėkui. 

— Aš tiesiog nematau bent kokios priežasties iškelti procesą iš Klan- 
tono. Jeigu taip pasielgtume, apgaudinėtume save manydami, kad galėtu- 
me rasti dvylika prisiekusiųjų, neapsisprendusių dėl pono Heilio kaltės. 

— Kalbate taip, lyg jau būtumėte nusprendęs, teisėjau. 

— Tikrai. Mes nekeičiame bylos nagrinėjimo vietos. Procesas vyks 
Klantone. Man dėl to nesmagu, bet nematau jokios priežasties jį perkelti 
kitur. Be to, man Klantonas patinka. Arti namų, be to, teismo salėje oras 
kondicionuojamas. 

Nuzas siekė aplanko ir susirado jame voką. 

— Džeikai, štai potvarkis, datuotas šia diena, kuriuo atmetamas 
prašymas pakeisti bylos nagrinėjimo vietą. Jau nusiunčiau kopiją Bakliui, 
o ši — jums. Originalas irgi čia, ir būčiau dėkingas, jeigu sutvarkytumėte 
formalumus su teismo sekretore Klantone. 

— Mielai. 

— Aš tik tikiuosi, kad elgiuosi teisingai. Iš tiesų man buvo sunku dėl 
to apsispręsti. 

— Taip, nelengva, — sutiko Džeikas, apsimesdamas užjaučiąs. 

Nuzas pašaukė tarnaitę ir paprašė atnešti džino su toniku. Paskui 
užsispyrė, kad Džeikas būtinai apžiūrėtų jo rožyną, ir valandą juodu vaikš- 
tinėjo už namo po plačiai nusidriekusią veją, grožėdamiesi jo prakilnybės 
gėlėmis. Džeikas mąstė apie Karlą ir Haną, apie savo namus ir dinamitą, 
bet galantiškai stengėsi rodyti dėmesį Ičebodo įdėtam darbui, puoselėjant 
savo sodą. 


Penktadienių popietės dažnai primindavo Džeikui studijų laikus, kai jis 
su savo draugais, priklausomai nuo orų, arba susiburdavo mėgstamajame 

Oksfordo bare ir ilgas laimingas valandas maukdavo alų ir diskutuodavo 
apie savo išrastąsias naujas juridines teorijas ar keikdavo užgauliojančius, 
arogantiškus teroristinės teisės profesorius, arba, jeigu būdavo šilta ir 
saulėta, pasikraudavo alų į Džeiko gerokai nuvažinėtą folksvageno „va- 
balą“ nudengiamuoju viršumi ir patraukdavo į Sardžio ežero pakrantę, 
kur saulėje prakaituodavo panos iš kokios nors studenčių korporacijos, 
išsitepusios aliejumi gražius bronzinius kūnus ir nekreipdamos dėmesio 
į pakaušusių teisės studentų, senų korporacijos vilkų, kabinamus ūksmus. 
Ilgėjosi tų nerūpestingų dienų. Nekentė Teisės fakulteto, — kiekvienas 
bent kiek turįs proto teisės studentas nekentė savo fakulteto, — bet ilgė- 
josi draugų ir smagaus laiko, ypač penktadieniais. Ilgėjosi ramaus, niekuo 
nedrumsčiamo gyvenimo, nors tada įtampa atrodydavo nepakeliama, ypač 
pirmaisiais metais, kai profesoriai būdavo priekabesni nei paprastai. Ilgė- 
josi neturėti nė cento kišenėje, nes kai nieko neturi, nieko ir nesi skolingas, 
o daugelis bendrakursių irgi buvo tokie pat skurdžiai. Dabar, kai jis turėjo 
pajamų, nuolat nerimavo dėl įkeisto turto, papildomų išlaidų, kreditinių 
kortelių ir kaip įgyvendinti „amerikietiškąją svajonę“, kad gyventų pasi- 
turimai. Ne turtingai, bet pasiturimai. Ilgėjosi savojo folksvageno, nes tas 
buvo pirmasis jo naujas automobilis, tėvų dovana baigus vidurinę, ir buvo 
visai apmokėtas — skirtingai nei sabas. Ilgėjosi — kartkartėmis — vien- 
gungystės, nors ir jautėsi laimingai vedęs. Ir ilgėjosi alaus — tiek iš bokalo 
ar skardinėlės, tiek iš butelio. Tai neturėjo reikšmės. Jis mėgdavo išgerti 
kompanijose, tik su draugais, ir leisdavo kartu su jais kaip įmanydamas 
daugiau laiko. Teisės fakultete kasdien jis negerdavo ir retai kada nusiger- 
davo. Bet atmintyje išliko kelerios sunkios, nepamirštamos pagirios. 
„Paskui atsirado Karla. Susipažino su ja baigiantis savo paskutiniam 
semestrui, 0 po pusės metų juodu susituokė. Ji buvo graži, ir kaip tik tuo 
atkreipė jo dėmesį. Iš pradžių atrodė tyki ir šiek tiek snobiška, kaip ir 
daugelis studenčių korporacijos merginų „Senučiuko Misio“ universitete. 
Bet Džeikas įžvelgė joje nuoširdumą, asmenybę ir pasitikėjimo savimi 
stoką. Jis taip ir nesuprato, kodėl tokia graži mergina kaip Karla turėtų 
jaustis šitiek nesaugi. Ji buvo įtraukta į dekano humanitarinių mokslų sti- 
pendininkių sąrašus, bet neketino siekti ko nors daugiau kaip tik kelerius 
metus pamokytojauti. Jos šeima turėjo pinigų, ir motina niekada nedirbo. 
Džeikui kaip tik tuo Karla ir patiko — šeimos pinigais ir kad neturėjo 

profesinės karjeros siekių. Norėjo žmonos, kuri sėdėtų namie, išliktų graži, 
pagimdytų vaikučių ir nesistengtų pasikišti namie jį po padu. Taigi tai 
būta meilės iš pirmo žvilgsnio. 

Tačiau Karla šnairai žiūrėjo į mėgėjus išgerti — bet ko išgerti. Jos 
vaikystėje tėvas smarkiai gėrė, ir iš to laiko liko skaudžių prisiminimų. Tad 
Džeikas savo paskutinį semestrą teisės fakultete sausai užraukė su gėrimu 
ir numetė svorio penkiolika svarų. Jis atrodė puikiai, jautėsi puikiai ir buvo 
beprotiškai įsimylėjęs. Bet alaus jam vis dėlto stigo. 

Kelios mylios nuo Česterio pakeliui buvo kaimiška maisto produktų 
parduotuvė, kurios vitrinoje puikavosi firminė „Coors“ reklama. Teisės 
fakultete „Coors“ buvo jo mėgstamiausias alus, nors tuo metu į rytus nuo 
upės nepardavinėjamas. „Senučiuke Misyje“ šis alus laikytas delikatesu, ir 
„Coors“ slapta pristatinėti į studentų miestelį buvo pelninga. Dabar, kai jo 
galėjai gauti visur, daugelis grįžo vėl prie įprastojo „Budweiser“. 

Buvo penktadienis, ir dargi labai karštas. Karla — už devynių šimtų 
mylių. Džeikui visai nesinorėjo važiuoti į kontorą — ten bet kokie reikalai 
galėjo palaukti iki rytojaus. Kažkoks psichas ką tik mėgino jį kartu su visa 
šeima susprogdinti ir ištrinti įstabųjį jo namą iš Nacionalinio įsimintinų 
istorinių vietų rejestro. Iki stambiausios jo karjeroje bylos nagrinėjimo likę 
jau tik dešimt dienų. Dar nebuvo tam pasirengęs, ir įtampa didėjo. Ką tik 
nuėjo velniop pats svarbiausias ikiteisminis jo prašymas, galintis nulemti 
visą procesą. Pajutęs troškulį, Džeikas sustojo ir nusipirko šešių skardinė- 
lių „Coors“ pakuotę. 

Nukeliauti šešiasdešimt mylių nuo Česterio iki Klantono truko be- 
maž dvi valandas. Jis mėgavosi gauta proga šiek tiek prasiblaškyti, pakelės 
vaizdais, alumi. Dusyk stabtelėjo nusilengvinti ir sykį — vėl nusipirkti 
tokią pat pakuotę. Jautėsi nuostabiai. 

Tokios būklės žinojo tik vieną vietą, kur važiuoti. Ne į namus, ne į 
kontorą, tikrai ne į teismo rūmus užregistruoti piktybiško Ičebodo po- 
tvarkio. Pastatęs sabą už aplamdytos mažutėlės poršė, jisai su šaltu alumi 
rankoje patraukė plytelių taku aukštyn. Kaip paprastai, Lusjenas sėdėjo 
priekiniame priebutyje pamažu sūpuodamasis krėsle, gerdamas ir skai- 
tydamas kažkokį traktatą apie gynybą, grindžiamą teisiamojo nepakal- 
tinamumu. Jis užvertė knygą ir pastebėjęs alų nusišypsojo savo buvusiam 


bendradarbiui. Šyptelėjo jam ir Džeikas. 

— Kokia proga, Džeikai? 

— Tiesą sakant, jokia. Paprasčiausiai ištroškau. 

— Aišku. O ką į tai tavo žmona? 

— Ji nenurodinės man, kaip privalau elgtis. Pats esu sau šeimininkas. 
Bosas. Jeigu užsinoriu alaus, išgeriu, ji man nieko nepasakys. — Džeikas 
nugėrė ilgą gurkšnį. 

— Turbūt jos nėra mieste? 

— Šiaurės Karolinoje. 

— Kada išvyko? 

— Šįryt, šeštą. Drauge su Hana išskrido iš Memfio. Pagyvens pas 
savo tėvus Vilmingtone, kol baigsis teismas. Jie turi ten paplūdimyje fan- 
tastišką namuką, kur leidžia vasaras. 

— Ji išvyko šįryt, o į pavakarę tu jau spėjai nusigerti? 

— Dar nesu girtas, — atrėmė Džeikas. — Kol kas. 

— Ilgai geri? 

— Porą valandų. Išvažiavęs iš Nuzo apie pusę dviejų, nusipirkau pa- 
kuotę. O ar ilgai geriate jūs? 

— Paprastai geriu nuo pusryčių. Kodėl buvai pas jį? 

— Prie priešpiečių kalbėjomės apie teismą. Jis nesutiko perkelti 
bylos nagrinėjimo vietos kitur. 

— Ką? | 

— Girdėjote. Teismas vyks Klantone. 

Lusjenas kiek nugėrė ir pabrazdino taurelėje ledukais. 

— Sale! — pašaukė jis. — Ar nurodė priežastį? 

— Aha. Pasakė, kad niekur nebus įmanoma rasti prisiekusiųjų, kurie 
nebūtų girdėję apie tą bylą. 

— Aš taip tau ir sakiau. Vadovaujantis sveiku protu, tai gera prie- 
žastis neperkelti, bet teisiniu požiūriu — labai silpna. Nuzas klysta. 

Salė sugrįžo su nauja porcija gėrimo ir paėmė iš Džeiko alų padėti į 
šaldytuvą. Lusjenas nugėrė šlakelį ir apsilaižė lūpas. Paskui į rankovę nu- 
sišluostė burną ir truktelėjo dar vieną ilgą mauką. Ž 

— Juk supranti, ką tai reiškia, ar ne? — paklausė. 

— Be abejo. Prisiekusiuosius vien iš baltųjų. 

— Taip, ir dar — galimybę panaikinti nuosprendį po apeliacijos, 
jeigu jį nuteistų. 

— J tai per daug nedėkite vilčių. Nuzas jau konsultavosi su Aukš- 
čiausiuoju Teismu. Jis mano, kad Teismas patvirtins jo sprendimą, jeigu 
bus užprotestuotas. Tariasi, kad stovi ant tvirto pagrindo. 

— Jis idiotas. Galiu nurodyti jam dvidešimt bylų, kuriose tvirtinama, 
kad nagrinėjimą privalu perkelti. Manau, jis bijosi jį perkelti. 

— Kodėl turėtų Nuzas bijoti? 

— Patiria šiokį tokį spaudimą. 

— Kieno? 

Lusjenas grožėjosi auksaspalviu skysčiu savo didelėje taurelėje ir 
pamažėle pirštu maišė joje ledo kubelius. Vypsojo lyg kažką žinotų, bet 
nepasakys, jeigu nebus labai paprašytas. 

— Kieno? — griežtai pareikalavo Džeikas, įsistebeilydamas į savo 
draugą blizgančiomis, kiek paraudusiomis akimis. 

— Baklio, — patenkintas savimi atsakė Lusjenas. 

— Baklio, — pakartojo Džeikas. — Nesuprantu. 

— Taip ir žinojau, kad nesuprasi. 

— Gal paaiškintumėte? 

— Turbūt galėčiau. Bet tau nevalia niekam to pakartoti. Labai kon- 
fidencialu. Sužinojau iš patikimų šaltinių. 

— Kokių? 

— Negaliu pasakyti. 

— Kas jūsų šaltiniai? — mygo Džeikas. 

— Sakiau, kad negaliu pasakyti. Ir nepasakysiu. Aišku? 

— Kaipgi Baklis gali Nuzą spausti? 

— Jeigu klausysies, paaiškinsiu tau. 

— Baklis neturi Nuzui jokios įtakos. Nuzas jį niekina. Pats taip man 
pasakė. Šiandien. Per priešpiečius. 

— Supratau. 

— Tad kaip galite tvirtinti, kad Nuzas jaučia kažkokį Baklio spau- 
dimą? 

— Jeigu užsičiaupsi, paaiškinsiu tau. 

Džeikas išbaigė alų ir pašaukė Salę. 

— Juk žinai, kaip Baklis nesiskaito su priemonėmis, koks yra po- 
litikos parsidavėlis? 

Džeikas linktelėjo. 

— Žinai, kaip baisiai jis nori laimėti tą bylą. Jeigu laimėtų, mano, kad 
tai galėtų jam padėti pradėti kampaniją siekiant generalinio prokuroro 
posto. 

— Gubernatoriaus, — pataisė Džeikas. 

— Kad ir kokio. Juk jis ambicingas, taip? 

— Taip. 

— Tai štai, jis ragino savo politinius bičiulius apygardoje skambinti 
Nuzui ir siūlyti, kad byla būtų nagrinėjama Fordo apygardoje. Kai kurie 
išties kalbėjo su Nuzu tiesiai šviesiai. Kaip antai: tik perkelk procesą kitur, 
ir mes tave išversime per ateinančius rinkimus. O jeigu paliksi jį Klanto- 
ne — padėsime, kad būtum perrinktas. 

— Netikiu tuo. 

— Netikėk. Bet tai tiesa. 

— Iš kur žinote? 

— Šaltiniai. 

— Kas jam skambino? 

— Vienas pavyzdys. Prisimeni tą galvažudį, kuris kadaise buvo Van 
Biureno apygardos šerifas? Motlį? FTB jį pričiupo, bet dabar jau išėjęs į 
laisvę. Toje apygardoje jis vis dar labai populiarus. 

— Aha, prisimenu. 

— Žinau kaip tikrą faktą, kad jisai su pora sėbrų nuėjo pas Nuzą į 
namus ir labai stipriai pasiūlė, kad Nuzas paliktų bylą nagrinėti čionai. 
Juos pasiuntė Baklis. 

— Ką Nuzas atsakė? 

— Jie kaip reikiant vienas kitą plūdo. Motlis pasakė, kad Nuzas per 
ateinančius rinkimus Van Biureno apygardoje negaus nė penkiasdešim- 
ties balsų, ir pažadėjo, jog balsadėžes užkimš visokiais popieriais, grasins 
juodaodžiams, sufalsifikuos daugybę neva išvykstančiųjų kitur balsavimo 
biuletenių — žodžiu, imsis visokių triukų, kurie paprastai praktikuojami 
per rinkimus pas juos Van Biureno apygardoje. O Nuzas žino, kad jie taip 
ir padarys. 

— Kodėl jam dėl to nerimauti? 

— Nebūk kvailas, Džeikai. Jis jau nusenęs, nemoka nieko kito, kaip 
tik būti teisėjas. Ar gali įsivaizduoti, kad jis pradėtų advokato praktiką? 
Uždirba šešiasdešimt tūkstančių per metus ir badautų, jeigu pralaimėtų. 

Daugelis teisėjų tokie. Jis turi žūtbūt išsaugoti sau tas pareigas. Baklis tai 
žino, tad kalbasi su vietiniais fanatikais, pripumpuoja juos sakydamas, kad 
šis niekam tikęs nigeris galėtų būti išteisintas, jeigu procesas būtų per- 
keltas kitur, ir kad jiems derėtų šiek tiek paspausti teisėją. Štai todėl Nuzas 
ir jaučia spaudimą. 

Kelias minutes juodu gurkšnojo tylomis, abu pamažėle linguodami 
aukštuose pintiniuose supamuosiuose krėsluose. Nuo alaus jausmas buvo 
nuostabus. 

— Yra ir kai kas daugiau, — pagaliau vėl prašneko Lusjenas. 

— Dėl ko? 

— Dėl Nuzo. 

— Būtent? 

— Jisai sulaukė kai kurių grasinimų. Ne politinių, bet grasinimų nu- 
žudyti. Girdėjau, jis mirtinai persigandęs. Paprašė tenykštę policiją saugoti 
jo namus. O pats dabar nešiojasi ginklą. 

— Pažįstu tokį jausmą, — sumurmėjo Džeikas. 

— Aha, aš girdėjau. 

— K girdėjote? 

— Apie dinamitą. Kas tas žmogus? 

Džeikas buvo priblokštas. Spoksojo išpūtęs akis į Lusjeną, nepajėg- 
damas ištarti nė žodžio. 

— Neklausk. Turiu ryšių. Kas jis toks? 

— Niekas nežino. 

— Panašu, kad profis. 

— Dėkui, paguodėte. 


— Jei nori, gali pasilikti čionai. Turiu penkis miegamuosius. 


Kai penkiolika po aštuonių Ozis pastatė savo patrulinį automobilį už 
sabo, kuris tebestovėjo už poršė, saulė jau buvo nusileidusi. Jis nuėjo prie 
laiptukų, kylančių į priebutį. Lusjenas pirmas jį pamatė. 

— Sveiki, šerife, — pamėgino ištarti nelanksčiu, apsunkusiu liežuviu. 

— Labvakar, Lusjenai. Kur Džeikas? 

Lusjenas kryptelėjo galva į priebučio galą, kur ant sūpuoklių dryb- 
sojo Džeikas. 

— Prigulė nusnūsti, — paslaugiai paaiškino. 

Girgždančiomis lentinėmis grindimis Ozis nuėjo ir sustojo ties 
ramiai knarkiančiu komos būklės žmogaus pavidalu. Nesmarkiai pastuk- 
seno kumščiu jam į šonkaulius. Džeikas prasimerkė ir beviltiškai pabandė 
atsisėsti. 

— Karla paskambino man į kabinetą, ieškojo tavęs. Baisiai sune- 
rimusi. Skambino nuo vidudienio ir niekur negalėjo rasti. Niekas tavęs 
nematė. Mano, kad jau nebegyvas. 

Džeikas pasitrynė akis, ir sūpuoklės šiek tiek sulingavo. 

— Pasakyk jai, kad aš gyvas. Kad matei mane, kalbėjaisi ir kad be 
jokios abejonės esu gyvas. Pasakyk, kad rytoj paskambinsiu jai. Pasakyk, 
Ozi, nagi, prašau, pasakyk jai. 

— Tai jau ne, drauguži. Esi suaugęs, pats paskambink jai ir viską pa- 
pasakok. — Ozis nulipo iš priebučio. Jam nė kiek nebuvo linksma. 

Džeikas vargais negalais atsistojo ir nusvirduliavo vidun. 

— Kur pas jus telefonas? — šūktelėjo Salei. Rinkdamas numerį 
girdėjo priebutyje Lusjeną pašėlusiai kvatojantis. 


Paskutinį kartą pagirios kamavo teisės fakultete, prieš šešerius 

ar septynerius metus; jis gerai neprisiminė. Tai yra, neprisi- 

minė datos. Nepajėgė prisiminti. datos, bet tvinkčiojanti galva, 

džiūstanti burna, oro stygius kvėpuojant ir perštinčios akys 
sugrąžino skausmingus, ryškius prisiminimus apie nepamirštamus lėbavi- 
mus, kai toks skanus rusvas gėrimas liedavosi laisvai. 

Vos tik prasimerkus kairei akiai, Džeikas iškart suprato patekęs į 
bėdą. Dešiniosios vokai buvo tvirtai sulipę, niekaip neprasivėrė, nebent 
praskyrus pirštais, o jis nedrįso pasijudinti. Gulėjo tamsiame kambaryje 
ant kanapos, su visais drabužiais ant savęs, įskaitant ir batus, klausydama- 
sis tartum kūjo dūžių galvoje ir stebėdamas lėtai besisukančias palubėje 
ventiliatoriaus mentes. Iš gerklės gilumos kilo pykulys. Sprandą įsopo, nes 
po juo nebuvo pagalvės. Pėdos batuose smilksėjo. Skrandį tąsė, vartė, at- 
rodė, kad tuoj tuoj išsipils. Numirti būtų buvę palaima. 

Pagirios Džeiką gerokai išvargindavo, nes negalėdavo jų permiegoti. 
Kai tik akys prasimerkdavo ir smegenys atsibusdavo, pradėdamos vėl veik- 
ti, smilkinius lyg kas imdavo daužyti plaktuku, ir miegas išsiblaškydavo. Jis 
niekaip nepajėgdavo to suprasti. Teisės fakultete jo draugai po išgertuvių 
galėdavo kiauras dienas miegoti, bet tik ne Džeikas. Po to, kai būdavo 
ištuštinta paskutinė skardinėlė ar paskutinis butelis, jam niekada nepa- 
vykdavo numigti ilgiau nei kelias valandas. 

Kodėl? Toks klausimas visada kamuodavo kitą rytą. Kodėl reikėjo taip 
prisigerti? Skardinėlė šalto alaus gaivino. Galbūt dvi ar trys. Bet dešimt, 
penkiolika, netgi dvidešimt? Jis pamesdavo skaičių. Po šešių skardinėlių 
alus prarasdavo skonį, ir tada jis gerdavo vien tam, kad gertų ir nusigertų. 
Lusjenas buvo labai paslaugus. Prieš sutemstant pasiuntė Salę į parduo- 
tuvę pargabenti visą dėžę „Coors“, už kurį pats mielai sumokėjo, o paskui 
ragino Džeiką gerti. Liko tik kelios skardinėlės. Tai vis per Lusjeną. 

Pamažėle jis nukėlė kojas ant grindų — pirma vieną, paskui kitą. At- 
sargiai pasimasažavo smilkinius, bet tai nė kiek nepadėjo. Pamėgino giliau 
alsuoti, bet širdis vis tiek tankiai tuksėjo, varinėdama kraują į smegenis ir 
pakurstydama mažučius kūjus galvoje trankytis dar smarkiau. Žūtbūt rei- 
kėjo atsigerti vandens. Liežuvis visai sausas ir toks ištinęs, kad verčiau pra- 
sižiojus laikyti jį iškišus iš burnos kaip šuniui per karštį. Kodėl, o kodėl? 

Jis atsistojo — atsargiai, pamažėle, vargingai — ir nusliūkino į vir- 
tuvę. Lemputė virš viryklės, pridengta gaubtu, žibėjo blausiai, tačiau vis 
tiek jos šviesa skrodė tamsą ir skaudino akis. Pasitrynė jas, pabandydamas 
prasivalyti įsmirdusiais alumi pirštais. Pamažu atsigėrė drungno vandens, 
leisdamas jam išbėgti iš burnos ir nuvarvėti ant grindų. Nieko baisaus. 
Salė iššluostys. Laikrodis ant virtuvės darbastalio rodė dvi trisdešimt. 

Išsijudinęs jis nerangiai, tačiau tyliai, nušlepsėjo per poilsio kambarį, 
prošal kanapos be pagalvės apgraibom pro duris išėjo į lauką. Priebutyje 
ant grindų voliojosi tuščios skardinės ir buteliai. Kodėl? 

Nusigavęs į savo kontorą, jis valandą sėdėjo ant plytelių grindų po 
karštu dušu, neįstengdamas pasijudinti. Sopuliai ir mauduliai kūne šiek 
tiek palengvėjo, bet tik ne galvos svaigulys. Sykį, kai dar studijavo Teisės 
fakultete, jam pavyko iš lovos nuropoti iki šaldytuvo ir pasiimti alaus. 
Išgėrė jį, ir tai padėjo; tada išgėrė dar, ir pasijuto kur kas geriau. Dabar, 
sėdėdamas ant grindų po karšto vandens čiurkšle, prisiminė aną kartą, ir 
pagalvojo, kad nuo dar alaus susivemtų. 

Konferencijų salėje vien su apatiniais atsigulė ant stalo ir labai 
stengėsi numirti. Gyvybę buvo pakankamai apsidraudęs. Jo namas išliks 
nepaliestas, šeimai nereikės niekur kraustytis. Naujasis advokatas galėtų 
išsikovoti, kad bylos nagrinėjimas būtų atidėtas. 

Iki teismo — devynios dienos. Laiko nedaug, brangi kiekviena 
minutė, o jis ką tik vieną dieną praleido perniek, kentėdamas sunkiausias 
pagirias. Paskui prisiminė Karlą, ir galvą sutvinkčiojo dar smarkiau. Pasi- 
stengė, kad per telefoną jo balsas skambėtų kaip visiškai blaivo. Pasakė jai, 
kad kartu su Lusjenu visą popietę peržiūrinėjo bylas, susijusias su nepa- 
kaltinamumu, būtų paskambinęs anksčiau, bet telefonai neveikė — bent 
pas Lusjeną. Bet jo liežuvis vartėsi sunkiai, kalba kliuvo, ir ji suprato, kad 
jis girtas. Užsiuto baisingai — tačiau tvardėsi. Taip, jų namas tebestovi. 
Tik tuo ir patikėjo. 

Pusę septynių Džeikas vėl paskambino žmonai. Galbūt jai padarys 
įspūdį, jeigu žinos, kad jis nuo pat aušros kontoroje ir stropiai dirba. Deja, 
ne. Labai stengdamasis, sutelkęs visas jėgas, jis kalbėjo linksmai — netgi 
per linksmai. Bet ir tai nepadėjo — jos neapgavo. 

— Kaip jautiesi? — mygo ji. 

— Puikiai! — atsakė jis, užsimerkęs. 

— Kada atsigulei į lovą? 

„Kokia dar lova?“ — pagalvojo Džeikas. 

— Tuoj po to, kai tau paskambinau. 

Ji nutylėjo. 

— Trečią paryčiui jau sėdėjau kontoroje, — didžiuodamasis pranešė 
jis. 

— Trečią valandą! 

— Aha, neėmė miegas. 

— Betgi tu nė kiek naktį nenumigai. — Į ledinį jos toną įsismelkė 
šioks toks rūpestis, ir jis pasijautė geriau. 

— Viskas bus gerai. Galbūt šią ir kitą savaitę pagyvensiu pas Lusje- 
ną. Ten galėtų būti saugiau. 

— O asmens sargybinis? 

— Taip, šerifo pavaduotojas Nesbitas. Miega savo automobilyje čia 
pat prie kontoros. 

Ji delsė, ir Džeikas juto įtampą telefono linijoje atlėgstant. 

— Aš taip jaudinuosi dėl tavęs, — šiltai pasakė ji. 
— Viskas bus gerai, brangute. Paskambinsiu rytoj. Dabar turiu 
dirbti. 


Jis padėjo ragelį, nubėgo į tualetą ir vėl išsivėmė. 


Beldimas į paradines duris nesiliovė. Penkiolika minučių Džeikas jo nepa- 
isė, bet kad ir kas ten beldėsi, žinojo, jog jis viduje, ir toliau trankė kumščiu 
duris. 

— Kas ten? — šūktelėjo į gatvę. 

Iš šaligatvio po balkonu žengtelėjo jauna moteris ir atsirėmė šlaunimi 
į juodą BMW, pastatytą už sabo. Rankas laikė giliai susikišusi į išblukusių, 
standžių, aptemptų džinsų kišenes. Kai pakėlė galvą aukštyn pažvelgti į jį, 
ją apžilpino skaisčios vidudienio saulės spinduliai. Jie taip pat nutvieskė ir 
šviesius, raudonai auksaspalvius plaukus. 

— Jūs — Džeikas Brigansas? — paklausė ji, prisidengdama akis 
dilbiu. 

— Aha. Ko reikia? 

— Pasikalbėti su jumis. 

— Visai neturiu laiko. 

— Tai labai svarbu. 

— Juk jūs ne klientė, a? — paklausė jis, geriau įsižiūrėdamas į liekną 
figūrą ir sumodamas, kad ji tikrai ne klientė. 

— Ne. Norėčiau tik penkių minučių jūsų laiko. 

Džeikas nulipo apačion ir atrakino duris. Ji nerūpestingai įžengė 
vidun, lyg ši vieta jai ir priklausytų. Ivirtai paspaudė jam ranką. 

— Elena Rork. 

Jis mostelėjo į kėdę prie durų. 

— Malonu susipažinti. Sėskitės. 

Pats Džeikas atsisėdo ant Etelės stalo krašto. 

— Iš vieno skiemens ar dviejų? 

— Atleiskite? — Ji kalbėjo greitu, įžūloku šiaurrytiniu akcentu, 
tačiau kiek prislopintu kažkiek laiko, gyvento Pietuose. 

— Rork ar Rou Ark? 

— Rou Ark. Rork tariama Bostone, o Rou Ark — Misisipėje. 

— Ne prieš, jei vadinsiu jus Elena? 

— Taip, prašom — trim skiemenimis. O jus galiu vadinti Džeiku? 

— Taip, žinoma. 

— Gerai. Ir neketinau vadinti jus ponu. 

— Iš Bostono, a? 

— Aha, ten gimiau. Lankiau Bostono koledžą. Mano tėtis — Šeldo- 
nas Rorkas, garsus Bostone baudžiamosios teisės advokatas. 

— Turbūt neteko jo pažinti. Kokie vėjai užpūtė jus į Misisipę? 

— Studijuoju „Senučiuko Misio“ Teisės fakultete. 

— „Senučiuko Misio“! Kaip ten atsidūrėte? 

— Mano motina kilusi iš Nečizo. Ji buvo mielutė „Senučiuko Misio“ 
korporantė, paskui persikėlė į Niujorką, kur susipažino su mano tėvu. 

— Aš irgi vedęs mielutę korporantę iš „Senučiuko Misio“. 

— Pas juos ten didelis pasirinkimas. 

— Pageidautumėte kavos? 

— Ne, dėkui. 

— Gerai, dabar, kai susipažinome, kas atvedė jus į Klantoną? 

— Karlas Li Heilis. 

— Aš nenustebęs. 

— (Gruodį baigsiu studijas, o kol kas šią vasarą stumiu laiką Oks- 
forde. Klausausi baudžiamosios teisės kurso, kurį dėsto Gatris, ir man jau 
nusibodo. 

— Kuoktelėjęs Džordžas Gatris? 

— Taip, jis vis toks pat kuoktelėjęs. 

— Pirmame kurse jis mane sukirto iš konstitucinės teisės. 

— Šiaip ar taip, norėčiau jums pagelbėti procese. 

Džeikas nusišypsojo ir persėdo į patvarų Etelės sekretorišką su- 
kamąjį krėslą. Įdėmiau įsižiūrėjo į viešnią. Juodi medvilniniai sportiniai 
marškinėliai madingai išblukę ir dailiai išlyginti. Po plonu audiniu nežy- 
miai ryškėjo reljefiškos nemenko biusto apybrėžos, be liemenėlės. Vešlūs 
vilnijantys plaukai gražiai krito ant pečių. 

— Kodėl manote, kad man reikia pagalbos? 

— Žinau, kad dirbate vienas, ir žinau, kad neturite teisės praktikanto. 

— Iš kur visa tai žinote? 

— Iš Newsweek. 

— Ą, taip. Nuostabi publikacija. Ir nebloga nuotrauka, tiesa? 

— Joje atrodote šiek tiek pasipūtęs, bet šiaip nieko. Gyvenime įspū- 
dis geresnis. 

— Kokiomis rekomendacijomis galite pasigirti? 

— Mano šeimai įgimta genialumas. Bosto koledžą baigiau suma 
cum laudė“, o savo kurse esu antroji. Pernai vasarą Birmingeme dirbau Pie- 
tinių valstijų kalinių gynybos lygai ir septyniuose procesuose dėl tyčinių 
žmogžudysčių itin sunkinančiomis aplinkybėmis vykdžiau visokiausius 
pavedimus. Floridoje stebėjau mirštant elektros kėdėje Elmerį Veiną 
Dosą, o Teksase — kaip sušvirkščiama mirtina injekcija Viliui Rėjui Ešui. 
Atliekamu laiku „Senučiuke Misyje“ rašiau bylų santraukas ACLU žmo- 
nėms ir šiuo metu dirbu prie dviejų apeliacijų dėl mirties bausmių vienoje 
Spartanbergo, Pietų Karolinoje, juridinėje firmoje. Faktiškai užaugau savo 
tėvo juridinėje kontoroje ir įgudau į parengtinį advokato darbą anksčiau 
nei išmokau vairuoti. Stebėjau jį ginant žmogžudžius, žagintojus, išeik- 
votojus, turto prievartautojus, teroristus, samdytus galvažudžius, vaikų 
išnaudotojus, tvirkintojus ir žudikus, taip pat vaikus, nužudžiusius savo 
tėvus. Mokydamasi vidurinėje dirbau jo kontoroje keturiasdešimt valandų 
per savaitę, o kai įstojau į koledžą — ir penkiasdešimt. Savo firmoje jis turi 
aštuoniolika teisininkų, visus labai sumanius, labai talentingus. Baudžia- 
mosios teisės advokatui tai puiki mokykla, ir aš ten talkinau keturiolika 
metų. Dabar man dvidešimt penkeri, ir ateityje ketinu tapti puikiu bau- 
džiamosios teisės advokatu kaip ir mano tėtis, visą savo šlovingą profesinę 
veiklą skirti tam, kad būtų panaikinta mirties bausmė. 

— Viskas? 

— Mano tėtis nepadoriai turtingas, ir nors mūsų šeima — airiai 
katalikai, aš jų vienturtė duktė. Turiu daugiau pinigų už jus, taigi dirbsiu 
veltui. Be užmokesčio. Tris savaites savanore teisės praktikante. Atliksiu 
visą parengtinį darbą, spausdinsiu, atsiliepinėsiu į telefono skambučius. 
Net nešiosiu jūsų lagaminėlį ir sutaisysiu kavos. 

— O aš jau baiminaus, kad norėsite tapti mano kontoros partnere. 

— Ne. Esu moteris ir gyvenu Pietuose. Žinau savo vietą. 


* Su aukščiausiu pagyrimu (/o£.). 

— Kodėl ši byla jus taip domina? 

— Noriu būti teismo salėje. Mėgstu baudžiamuosius procesus, stam- 
bius procesus, kur ant kortos pastatyta gyvybė ir įtampa tokia didelė, kad ją 
tiesiog gali matyti tvyrant ore; kur salė sausakimša ir sugriežtinta apsauga. 
Kur pusė žmonių nekenčia teisiamojo ir jo advokatų, o kita pusė — mel- 
džiasi, kad jis būtų išteisintas. Mėgstu visa tai. O šis procesas — pranoksta 
visus. Nesu pietietė ir šis kraštas dažniausiai mane trikdo, bet išsiugdžiau 
kažkokią keistą meilę jam. Niekada nepajėgsiu jo perprasti, tačiau vis tiek 
žaviuosi. Rasistinės sąsajos milžiniškos. Teisiamas juodaodis tėvas už tai, 
kad nužudė du baltuosius, išprievartavusius jo dukterį — mano tėvas sakė, 
kad gintų jį už dyką. 

— Pasakykite jam, kad verčiau tegul lieka Bostone. 

— Šis procesas — advokato svajonė. Aš tik noriu dalyvauti jame. 
Nemaišysiu jums, pažadu. Tik leiskite man dirbti šešėlyje ir viską stebėti. 

— Teisėjas Nuzas nekenčia moterų, dirbančių advokatėmis. 

— Tokie Pietuose visi vyrai teisininkai. Be to, aš dar ne teisininkė, o 
tik teisės studentė. 

— Galėsite jam tai paaiškinti. 

— Vadinasi, aš priimta į darbą? 

Džeikas liovėsi į ją spoksojęs giliai atsikvėpė. Iš skrandžio vėl sukilo 
šleikštulys, tiesa, ne toks stiprus kaip anksčiau, ir plaučiai godžiai pasinau- 
dojo oro gurkšniu. Į smilkinius sugrįžo pašėlę kūjo dūžiai, ir jis jautė, kad 
tuoj teks vėl lėkti į tualetą. 

— Taip, priimta. Man pravestų šioks toks parengtinis darbas už dyką. 
Tokios bylos sudėtingos, tikiuosi, jūs pati tai suprantate. 

Ji blykstelėjo mielą, savimi pasitikinčio žmogaus šypseną. 

— Kada aš pradedu? 

— Dabar. 

Džeikas surengė jai trumpą ekskursijėlę po kontorą ir paskyrė 
„štabo“ kambarėlį viršuje. Paskui konferencijų salėje jie pasidėjo ant stalo 
aplanką su Heilio bylos medžiaga, ir Elena valandą kopijavo dokumentus, 
o Džeikas nuėjo į savo kabinetą prigulti. 

Pusę trijų ant kušetės jis pabudo iš snaudulio ir nulipo apačion į 
konferencijų salę. Elena buvo išsikėlusi nuo lentynų ir išsidėliojusi ant 
stalo per bemaž visą jo ilgį pusę knygų su kyšančiais iš jų kas kokius pen- 

kiasdešimt puslapių skirtukais. Iš storų tomų kažką stropiai persirašinėjo 
į bloknotą. 

— Nebloga biblioteka, — pagyrė ji. 

— Kai kurios iš tų knygų nevartytos dvidešimt metų. 

— Pastebėjau dulkes. 

— Jūs alkana? 

— Taip. Tiesiog mirštu iš bado. 

— Čia už kampo yra kavinukė, kur firminis patiekalas — kepti ku- 
kurūzų paplotėliai su riebia kiauliena. Mano organizmui reikia riebalo. 

— Skamba apetitiškai. 

Aplinkui aikštę juodu nuėjo pas Klodą, kur kaip antrą šeštadienio 
pusę žmonių sėdėjo nedaug. Neskaitant jųdviejų, daugiau baltųjų įstai- 
gėlėje nesimatė. Paties Klodo nebuvo, ir be jo tyla tiesiog spengte spengė 
ausyse. Džeikas užsisakė mėsainį su sūriu, svogūninių tešlainių žiedelių ir 
trejus miltelius nuo galvos skausmo. 

— Skauda galvą? — paklausė Elena. 

— Baisiai. 

— Įtampa? 

— Pagirios. 

— Pagirios? Maniau, jūs blaivininkas. 

— Ir kur jūs tai girdėjote? 

— Iš Newsweek. Straipsnyje parašyta, kad jūs — tikras šeimos žmo- 
gus, darboholikas, pamaldus presbiterionas, neimantis į burną nė lašo. 
Prisimenate? Kaip galėjote tai pamiršti, a? 

— Jūs viskuo tikite, ką perskaitote? 

— Ne. 

— Tai gerai, nes vakar vakarą nusitašiau ir visą rytą vėmiau. 

Naująją teisės praktikantę tai pralinksmino. 

— Ką geriate? 

— Ne... nepamenu. Bent iki praėjusio vakaro. Tai mano pirmos pa- 
girios po to, kai baigiau Teisės fakultetą, ir, tikiuosi, paskutinės. Buvau 
pamiršęs, koks baisus tai jausmas. 

— Kodėl advokatai tiek daug geria? 

— Išmoksta studijuodami teisę. Ar jūsų tėtis geria? 

— Juokaujate? Juk mes — katalikai. Tačiau jisai saugosi. 

— O jūs geriate? 

— Žinoma, nuolatos, — išdidžiai pareiškė ji. 

— Vadinasi, iš jūsų išeis gera advokatė. 

Džeikas kruopščiai išmaišė stiklinėje su atšaldytu vandeniu trejus 
miltelius ir išgėrė, paskui susiraukė ir pasišluostė burną. Elena įdėmiai 
stebėjo, linksmai šypsodamasi. 

— Ką pasakytų jūsų žmona? 

— Dėl ko? 

— Dėl pagirių tokio pamaldaus ir religingo šeimos žmogaus. 

— Ji nežino. Vakar anksti rytą mane paliko. 

— Atleiskite. 

— Išvažiavo pagyventi pas savo tėvus, kol baigsis teismas. Jau du 
mėnesiai, kai klausomės anoniminių telefono skambučių ir grasinimų 
mirtimi, o vakar anksti rytą lauke po mūsų miegamojo langu padėtas 
dinamitas. Farai laiku jį aptiko ir sučiupo Žmones, veikiausiai Klano. Di- 
namito būtų pakakę, kad namas išlėktų į orą, o mes visi žūtume. Štai geras 
pasiteisinimas nusigerti. 

— Man gaila girdėti. 

— Darbas, kurio ką tik ėmėtės, gali būti labai pavojingas. Verčiau 
jums dabar pat tai sužinoti. 

— Anksčiau man jau buvo grasinta. Pernai vasarą Douthene, Alaba- 
mos valstijoje, mes gynėme du juodaodžius paauglius, kurie iškreiptu būdu 
išprievartavo ir pasmaugė aštuoniasdešimtmetę senolę. Nė vienas valstijos 
advokatas nenorėjo imtis tos bylos, tad jie kreipėsi į Gynybos lygą. Mes 
kaipmat atidundėjome į miestą, ir vien tik mus išvydę linčiuotojų minios 
suskato būriuotis prie gatvių kampų. Gyvenime dar niekada nesijaučiau 
taip nekenčiama. Persikėlėme į kitą miestą, pasislėpėme kažkokiame 
motelyje ir jautėmės saugūs, kol vieną naktį du vyriškiai užspeitė mane 
motelio bare ir norėjo prievarta kažkur išsivežti. 

— Ir kas toliau atsitiko? 

— Nešiojuosi rankinuke dailų trumpavamzdį .38 kalibro revolverį, ir 
įtikinau juos, kad moku juo naudotis. 

— Trumpavamzdį .38 kalibro? 

— Tėvas man padovanojo penkioliktojo gimtadienio proga. Turiu 
licenciją. 

— Tikriausiai velniškai šaunus vyriokas, tas jūsų tėtis. 


320 JOHN GRISHAM 


— Į jį kelis kartus šauta. Mat jis imasi ginti labai prieštaringų bylų, 
tokių, apie kurias skaitote laikraščiuose, kai publika pasipiktinusi ir reika- 
lauja, kad kaltinamasis būtų pakartas be teismo ar advokato. Kaip tik šias 
bylas labiausiai mėgsta. Turi asmens sargybinį, saugantį jį ištisą parą. 

— Baisaus čia daikto. Ir aš turiu. Šerifo pavaduotoją Nesbitą, bet iš 
savo patrankos jis nepataikytų nė į kluono sieną. Vakar man jį priskyrė. 

Atnešė valgį. Ji nuo savojo firminio Klodo mėsainio nustūmė svogū- 
nus bei pomidorus ir pasiūlė Džeikui keptų bulvyčių. Paskui perpjovė mė- 
sainį perpus, ir pradėjo nuo pakraščių knebinėti po kąsnelį it paukštukas ir 
dėtis į burną. Karšti taukai nuo baltos duonos riekės lašėjo į lėkštę. Sulig 
kiekvienu kąsneliu ji rūpestingai pasišluostydavo burną. 

Švelnų, malonų jos veidą lengvai nušviesdavo šypsena, kuri den- 
gė — Džeikas žinojo — kažkur netoli paviršiaus užsislėpus; aršumą, 
būdingą ACLU šalininkėms, kovotojoms už lygias galimybes, moterims, 
pasirengusioms sudeginti liemenėles ir keiksmais pralenkti vyrus. Nė pėd- 
sako makiažo. Šio ir nereikėjo. Nei itin graži, nei koketiška, aiškiai buvo 
pasiryžusi tokia ir likti. Blyškios odos kaip ir visos raudonplaukės, tačiau 
sveiko atspalvio, su septyniomis ar aštuoniomis strazdanomis, išsibarsčiu- 
siomis apie mažutę smailą nosį. Sulig kiekviena dažnai nušvintančia šyp- 
sena, lūpos nuostabiai išplisdavo ir sutraukdavo skruostus į dailias gilias 
duobutes, kurios greitai išnykdavo. Šypsena — savimi pasitikinti, metanti 
iššūkį ir paslaptinga. Metalinio žalsvumo akys spinduliavo švelnų įniršį ir 
nemirksinčios smigo į pašnekovą. 

Protingas veidas ir dar velniškai patrauklus. 

Džeikas kramsnojo mėsainį ir stengėsi atsainiai nematyti jos akių. 
Sotus maistas pripildė skrandį, ir pirmą kartą per dešimt valandų Džeikas 
pagalvojo, kad galbūt išliks gyvas. 

— Jeigu rimtai, kodėl pasirinkote „Senučiuką Misį'? — paklausė į jis. 

— Ten geras Teisės fakultetas. 

— Ir aš jį baigiau. Bet paprastai jis nepritraukia gabiausių studentų 
iš šiaurės rytų. Tai Gebenės lygos“ šalis. Savo gudriausią jaunimą mes 
siunčiame ten. 


* Angl. „Ivy League“ — šitaip vadinamos aštuonios aukštosios mokyklos (Brauno, Kolumbijos, 
Kornelo, Dartmuto, Harvado, Prinstono ir Pensilvanijos universitetai) JAV šiaurės rytuose — pagal 
tai, kad senoviniai jų korpusai apaugę gebenėmis. 

— Mano tėvas nekenčia kiekvieno teisininko, įgijusio diplomą 
Gebenės lygos mokyklose. Jis buvo visiškas skurdžius — prasimušė dirb- 
damas ir tuo pat metu studijuodamas teisę vakariniame fakultete. Visą gy- 
venimą kentė turtingų, gerai išsimokslinusių ir negabių advokatų panieką. 
Dabar jis iš jų juokiasi. Pasakė, kad galiu įstoti į Teisės fakultetą bet kur, 
bet jeigu pasirinksiu kurią nors iš Gebenės lygos mokyklų, manęs nefi- 
nansuos. Paskui dar mano motina. Užaugino mane žavingomis pasakomis 
apie gyvenimą Giliuosiuose Pietuose“, ir užsigeidžiau juos pamatyti pati. 
Be to, pietinės valstijos atrodė pasiryžusios toliau vykdyti mirties bausmę, 
todėl, manau, kad ir pasiliksiu čia. 

— Kodėl jūs taip nusistačiusi prieš mirties bausmę? 

— Ojūs — ne? 

— Ne, aš labai už ją. 

— Negaliu patikėti! Ir tokius žodžius girdžiu iš baudžiamųjų bylų 
advokato. 

— Norėčiau, kad vėl būtų viešai kariama čia pat vejoje priešais teis- 
mo rūmus. 

— Juk juokaujate, tiesa? Tikiuosi. Nagi, pasakykite, kad juokaujate. 

— Ne. 

Ji nustojo valgiusi ir šypsojusis. Akys piktai sužioravo ir įsmigo į jį, 
ieškodamos bent kokių silpnumo požymių. 

— Jūs rimtai? 

— Labai rimtai. Problema dėl mirties bausmės ta, kad mes per retai 
ją taikome. 

— Ar paaiškinote tai ponui Heiliui? 

— Ponas Heilis nenusipelno mirties bausmės. Bet dvejetas vyrų, 
kurie išprievartavo jo dukterį — tikrai buvo jos verti. 

— Aišku. Kaip jūs nusprendžiate, kam ją skirti, o kam — ne? 

— Labai paprasta. Pasižiūri į nusikaltimą ir pasižiūri į jį padariusįjį. 
Jeigu kvaišalų prekeivis nušauna užsimaskavus;į kovos su narkotikais pa- 
reigūną, tokiam — dujos. Jeigu koks nors valkata išprievartauja trejų metų 
mergytę, nuskandina ją, panardinęs galvą į purvo balą, o paskui numeta jos 


* Pietrytinis JAV regionas, paprastai jungiantis Alabamos, Džordžijos, Luizianos, Misisipės ir 
Pietų Karolinos valstijas. 

kūnelį nuo tilto į upę, atimate iš jo gyvybę ir dėkojate Dievui, kad tokio 
nebėra. Jeigu pabėgęs kalinys įsilaužia vidur nakties kur nors į fermos 
namą, muša ir kankina pagyvenusiųjų porą, o paskui sudegina kartu su jų 
namu, tai pririši tokį diržais prie kėdės, prijungi kelis laidus, pasimeldi už 
jo sielą ir nuspaudi jungiklį. O jeigu du apsisvaiginę kvaišalais išsigimėliai 
grupiniu būdu išprievartauja dešimtmetę mergytę, smailais kaubojiškais 
batais taip suspardo mažylę, kad sulaužo jai žandikaulį, tokiu atveju jūs 
linksmas ir laimingas, kupinas padėkos Dievui, piktdžiugiškai užrakinate 
abu dujų kameroje ir klausotės, kaip jie kvykia. Viskas labai paprasta. 

— Tai barbariškumas. 

— Barbariškumas — jų nusikaltimai. Mirti — jiems per gerai, kur 
kas per gerai. 

— O jeigu ponas Heilis bus pripažintas kaltu ir nuteistas mirti? 

— Jeigu taip atsitiks, tikrai ateinančius dešimt metų aš kepsiu ape- 
liacijas vieną po kitos ir iš visų jėgų kovosiu, siekdamas išgelbėti jo gyvybę. 
Ir jeigu vis dėlto dujų kameroje jį pririš diržais prie kėdės, tikrai aš kartu 
su jumis, jėzuitais ir šimtais kitų užjaučiančios sielos žmonių lauke prie 
kalėjimo sienų demonstruosime, laikysime rankose degančias žvakes ir 
giedosime himnus. O paskui stovėsiu kartu su našle ir vaikais prie jo kapo 
už bažnyčios, gailėdamasis, kad man teko jį pažinoti. 

— Jūs niekada nebuvote egzekucijos liudininku? 

— Ne, kiek prisimenu. 

— Aš stebėjau dvi. Pakeistumėte savo nuomonę, jeigu tokią pama- 
tytumėte. 

— Galbūt. Bet aš nepamatysiu. 

— Siaubinga stebėti. 

— Ar aukų šeimynykščiai ten buvo? 

— Taip, abiem atvejais. 

— Ar jie pasibaisėjo? Ar pakeitė savo nuomonę? Žinoma, ne. Jų 
košmarai baigėsi. 

— Jūs mane stebinate. 

— O tokie žmonės kaip jūs mane glumina. Kodėl taip karštai ir pa- 
siaukojamai stengiatės išgelbėti žmones, kurie užsiprašė mirties bausmės 
ir pagal įstatymą turi jos susilaukti? 

— Kieno įstatymą? Tokio įstatymo Masačusetse nėra. 

— Nė nekalbėkite. Jūsų valstija buvo vienintelė, kuri Makgoverno 
spaudžiama 1972-aisiais priėmė tokią įstatymo pataisą. O iki tol jūs, 
žmonės, visada žengėte koja kojon su likusia šalimi. 

Klodo mėsainiai pamiršti šalo lėkštėse, o jųdviejų balsai ginčo 
įkarštyje skambėjo vis garsiau. Džeikas apsidairęs pagavo kelis smalsius 
žvilgsnius. Elena nusišypsojo ir pakabino iš jo lėkštės vieną svogūninio 
tešlainio Žiedelį. 

— Ką jūs manote apie ACLU? — paklausė ji, triuškindama tarp 
dantų žiedelį. 

— Spėju, turite savo rankinuke nario kortelę. 

— Taip, turiu. 

— Tuomet jūs atleista iš darbo. 

— Aš įstojau šešiolikos metų. 

— Kodėl taip vėlai? Turbūt paskutinioji iš savojo skaučių būrio? 

— Ar bent kiek turite pagarbos Teisių biliui? 

— Žaviuosi Teisių biliu. Ir niekinu teisėjus, jį interpretuojančius. 
Valgykite. 

Juodu tylomis baigė doroti mėsainius, atidžiai vienas kitą stebėdami. 
Džeikas užsakė kavos ir sau — dar dvejus miltelius nuo galvos skausmo. 

— Taigi kaip mes ketiname laimėti šią bylą? — galiausiai paklausė ji. 

— Mes? 

— Juk aš tebedirbu pas jus, taip? 

— Taip. Tik nepamirškite, kad bosas — aš, o jūs — praktikantė. 

— Žinoma, bose. Kokia jūsų strategija? 

— O kokios laikytumėtės jūs? 

— Na, kiek suprantu, mūsų klientas žmogžudystes kruopščiai su- 
planavo ir šaltakraujiškai juos nušovė šešios dienos po išprievartavimo. 
Panašu, kad jisai suvokė, ką daro. 

— Tikrai. 

— Taigi neturime kaip ginti, ir, manau, jūs turėtumėte pripažinti 
kaltę, kad jis būtų nuteistas kalėti iki gyvos galvos ir šitaip išvengtų dujų 
kameros. 

— Jūs išties kovotoja. 

— Tik pajuokavau. Vienintelė gynyba — remtis nepakaltinamumu. 
O tai, atrodo, bus neįmanoma įrodyti. 

— Jūs susipažinusi su „Maknoteno taisykle“? — paklausė Džeikas. 

— Taip. Ar mes turime psichiatrą? 

— Kažką tokio panašaus. Jis pasakys viską, ko norėsime; tai yra, 
jeigu tik teismo metu bus blaivus. Vienas iš sunkiausių jūsų kaip mano 
praktikantės uždavinių bus užtikrinti, kad teismo metu jis būtų blaivus. 
Patikėkite manimi, tai bus nelengva. 

— Dėl to ir gyvenu — naujiems iššūkiams teismo salėje. 

— Puiku, Rou Ark, imkite rašiklį. Štai servetėlė. Jūsų bosas tuoj duos 
nurodymus. 

Ji suskato užsirašinėti ant popierinės servetėlės. 

— Man reikia trumpos suvestinės apie Misisipės Aukščiausiojo 
Teismo sprendimus, grindžiamus „Maknoteno taisykle“ per pastaruosius 
penkiasdešimt metų. Galimas daiktas, tokių bus koks šimtas. Yra garsi 
byla iš 1976-ųjų Valstija prieš Hilą, kurioje teisėjų nuomonės aršiai išsi- 
skyrė — penki prieš keturis. Nesutinkantieji su sprendimu buvo linkę 
pasirinkti liberalesnį nepakaltinamumo apibrėžimą. Pasistenkite, kad 
suvestinė išeitų kuo glaustesnė, mažiau nei dvidešimties puslapių. Mokate 
spausdinti rašomąja mašinėle? 

— Devyniasdešimt žodžių per minutę. 

— Turėjau žinoti. Norėčiau ją gauti iki trečiadienio. 

— Gausite. 

— Yra keli klausimai, susiję su įrodymais, kuriais reikėtų pasidomėti. 
Jūs matėte tas baisias dviejų lavonų nuotraukas. Nuzas paprastai suteikia 
prisiekusiesiems galimybę pamatyti kraują ir žiojinčias žaizdas, bet aš 
norėčiau, kad tai nepakliūtų jiems į akis. Pažiūrėkite, ar būtų galima ką 
nors dėl to padaryti. 

— Bus nelengva. 

— Šioje gynyboje svarbiausia — išprievartavimas. Noriu, kad prisi- 
ekusieji išgirstų smulkmenas. Dėl to reikia nuodugnaus parengtinio darbo. 
Turiu dvi ar tris bylas, nuo kurių galite pradėti, ir manau, mes pajėgsime 
Nuzą įtikinti, kad kaltinamojo dukters išprievartavimas — tikrai neatsi- 
ejamas nuo bylos. 

— Gerai. Kas dar? 

— Nežinau. Kai mano smegenys vėl ims veikti, sugalvosiu ką nors 
daugiau, bet kol kas jums užteks ir to. 

— Prisistatyti į darbą pirmadienį iš pat ryto? 

— Taip, bet ne anksčiau kaip devintą. Mėgstu rytą pabūti ramybėje. 

— Kaip apsirengti? 

— Atrodote puikiai. 

— Su džinsais, be kojinių? 

— Pas mane dirba dar viena pagalbininkė, sekretorė, vardu Etelė. Ji 
šešiasdešimt ketverių, stambia viršutine kūno dalimi, bet, laimė, nešioja 
liemenėlę. Nebūtų prošal ir jums. 

— Pagalvosiu apie tai. 


— Nereikia, kad kas nors mane blaškytų. 


Pirmadienis, birželio 15-a. Savaitė iki teismo. Per savaitgalį 
27 greitai pasklido žinia, kad teismas vyks Klantone, ir miestukas 
rengėsi įdomiam spektakliui. Trijuose moteliuose be paliovos 
skambėjo telefonai: žurnalistai su savo komandomis norėjo 
pasitikrinti, ar jiems rezervuotos vietos. Perpildytos kavinės dūzgė ne- 
ramiu laukimu. Po pusryčių apspitusi teismo rūmus apygardos valstybinių 
pastatų eksploatacijos brigada įniko juos dažyti ir blizginti. Ozis atsiuntė 
iš kalėjimo kiemą prižiūrinčius vaikinus su žoliapjovėmis ir kitais pa- 
dargais apkuopti vejos. Seniokai, sėdinėjantys po paminklu Vietnamo 
karo veteranams, atsargiai drožinėjo pagaliukus ir stebėjo visą tą bruzdesį. 
Vyresnybės patikėtinis, prižiūrintis kalinius, paskirtus tvarkyti aplinką, pa- 
prašė, kad savo kramtomąjį tabaką seniokai spaudytų į žolę, o ne ant ply- 
telėmis kloto takelio. Šie pasiuntė jį velniop. Iki devynių ryto ant vešlios, 
tamsiai žalios vejos pastatyti purkštuvai šniokšdami laistė žolę. 

Dešimtą valandą temperatūra jau pakilo iki devyniasdešimt dviejų 
laipsnių". Prekeiviai parduotuvėlėse aplinkui aikštę atvėrė duris tvankiai 
drėgmei ir įjungė ventiliatorius palubėje. Taip pat skambino į Memt, 
Džeksoną ir Čikagą, užsisakydami prekių, kurias kitą savaitę galės par- 
davinėti ypatingomis kainomis. 


* Pagal Farenheitą, t. y. apie 33 C. 

Penktadienio pavakarę Nuzas paskambino Išvažiuojamojo teismo 
sekretorei Džinai Gilespi ir pranešė, kad byla bus nagrinėjama jos teismo 
salėje. Nurodė jai iškviesti šimtą penkiasdešimt galimų prisiekusiųjų. Mat 
gynyba pareikalavo išplėstinės sudėties, iš kurios būtų galima atrinkti dvy- 
lika, ir Nuzas sutiko. Džina su dviem savo pavaduotojomis naršė rinkėjų 
registracijos sąrašus, kaip pakliūva parinkdamos potencialių prisiekusiųjų 
pavardes. Paklusdamos tiksliems Nuzo nurodymams, jos atmesdavo tuos, 
kuriems jau buvo per šešiasdešimt penkeri metai. Atrinkta tūkstantis pa- 
vardžių, ir kiekviena iš jų kartu su adresu užrašyta ant kartotekinės korte- 
lės, kuri paskui įmesta į nedidelę kartoninę dėžę. Po to dvi sekretorės pa- 
vaduotojos — baltoji ir juodaodė — paeiliui kaip pakliūva traukė korteles 
iš dėžės. Kiekviena nemačiom išimdavo iš dėžės po kortelę ir tvarkingai 
padėdavo į eilę kitų ant sulankstomojo stalo. Kai jų skaičius pasiekė šimtą 
penkiasdešimt, kortelės toliau nebetrauktos ir išspausdintas pagrindinis 
kandidatų į prisiekusiuosius byloje Va/s:ija prieš Heil; sąrašas. Viskas buvo 
atliekama pagal rūpestingai padiktuotas prakilniojo Omaro Nuzo, gerai 
žinančio, ką daro, instrukcijas. Jeigu žiuri susidėtų vien iš baltųjų ir teisia- 
masis būtų pripažintas kaltu, paskelbiant mirties nuosprendį, apeliacijoje 
būtų užsipultas kiekvienas elementarus procedūrinis prisiekusiųjų atran- 
kos žingsnis. Nuzas tai jau buvo patyręs anksčiau, kai jo nuosprendžiai 
buvo panaikinti. Bet šįsyk taip neatsitiks. 

Iš pagrindinio sąrašo išspausdinti ant atskirų šaukimo blankų kiek- 
vieno prisiekusiojo pavardė ir adresas. Šūsnis tų šaukimų buvo saugoma po 
užraktu Džinos kabinete iki pirmadienio ryto aštuonių, kai atvyko šerifas 
Ozis Volsas. Jis atsigėrė kartu su Džina kavos ir išklausė jos nurodymų. 

— Teisėjas Nuzas nori, kad šaukimai būtų įteikti šiandien tarp ketu- 
rių popiet ir vidurnakčio, — pasakė ji. | 

— Gerai. 

— Prisiekusieji privalo prisistatyti į teismo salę pirmadienį lygiai 
devintą. 

— Gerai. 

— Šaukime neįvardyta nagrinėsima byla, nei jos pobūdis, ir prisi- 
ekusiesiems nevalia nieko sakyti. 

— Manau, jie patys žinos. 

— Galbūt ir taip, bet Nuzas tai ypač akcentavo. Įteikdami šaukimus 

jūsų Žmonės neturi nieko sakyti apie bylą. Prisiekusiųjų vardai ir pa- 
vardės privalo likti niekam nežinomi, bent iki trečiadienio. Neklauskite 
kodėl — taip įsakė Nuzas. 

Ozis greitai perbraukė rankoje šūsnį šaukimų. 

— Kiek jų čia turime? 

— Šimtą penkiasdešimt. 

— Šimtą penkiasdešimt! Kodėl tiek daug? 

— Stambi byla. Taip įsakė Nuzas. 

— Tiems popieriukams įteikti prireiks visų mano žmonių. 

— Užjaučiu. 

— Na, gerai. Jeigu taip jo prakilnybė nori. 

Ozis išėjo, o po poros sekundžių jo vietoje jau stovėjo Džeikas, flir- 
tuodamas su jaunutėmis sekretorėmis ir šypsodamasis Džinai Gilespi. Jis 
nusekė paskui ją į kabinetą ir uždarė duris. Užėjusi už savo rašomojo stalo, 
ji pagrasino jam pirštu. Džeikas toliau šypsojosi. 

— Žinau, kodėl jūs čia, — griežtai tarė ji, — bet vis tiek negausite. 

— Duokite man sąrašą, Džina. 

— Iki trečiadienio — ne. Taip įsakė Nuzas. 

— Iki trečiadienio? Kodėl iki trečiadienio? 

— Nežinau. Bet Omaras tai itin pabrėžė. 

— Duokite man sąrašą, Džina. 

— Džeikai, negaliu. Norite, kad turėčiau nemalonumų? 

— Neturėsite nemalonumų, nes niekas nesuuos. Juk žinote, kaip aš 
moku saugoti paslaptis. — Jis nebesišypsojo. — Džina, duokite man tą 
prakeiktą sąrašą. 

— Džeikai, tikrai negaliu. 

— Man jo reikia, ir reikia tuojau pat. Negaliu laukti iki trečiadienio. 
Turiu nuveikti daug darbo. 

— Nebūtų garbinga Baklio atžvilgiu, — silpnai gynėsi ji. 

— Velniop Baklį. Manote, jis garbingai žaidžia? To žalčio jūs ne- 
mėgstate taip pat, kaip ir aš. 

— Galbūt labiau. 

— Duokite man tą sąrašą, Džina. 

— Klausykite, Džeikai, mudu visada buvome geri draugai. Jus verti- 
nu labiau nei kurį kitą man pažįstamą advokatą. Kai mano sūnus pateko į 

bėdą, aš paskambinau jums, prisimenate? Tikiu jumis ir noriu, kad laimė- 
tumėte šią bylą. Bet negaliu nepaisyti teisėjo įsakymų. 

— Kas padėjo praeitą kartą, kad jus vėl išrinktų — aš ar Baklis? 

— Baikite, Džeikai. 

— Kas išsaugojo jūsų sūnų nuo kalėjimo — aš ar Baklis? 

— Džeikai, taip negarbinga. 

— Kas užsistojo jūsų vyrą, kai visi, ir aš pabrėžiu — visi, parapijoje 
norėjo, kad jis išeitų, paaiškėjus, jog balansas buhalterijos knygose nesu- 
siveda? 

— Tai ne lojalumo jums klausimas, Džeikai. Myliu jus ir Karlą, ir 
Haną, bet aš tikrai negaliu. 

Trenkęs durimis, Džeikas išlėkė iš kabineto. Atsisėdusi prie rašomo 
stalo, Džina nusišluostė nuo skruostų ašaras. 


Ryto dešimtą Haris Reksas įsiveržė į Džeiko kabinetą ir numetė jam ant 
rašomojo stalo prisiekusiųjų sąrašą. 

— Neklausinėk, — užbėgo jis už akių. 

Ties kiekviena pavarde jo buvo pažymėta: „Nepažįstu“ arba: „Buvęs 
klientas — nekenčia nigerių“, arba: „Dirba avalynės fabrike, gali būti pri- 
jaučiantis“. 

Džeikas pamažu perskaitė visas pavardes, mėgindamas įsivaizduoti 
žmogaus veidą, atspėti reputaciją. Daugiau nieko nebuvo — tik vardai 
ir pavardės. Nei adresų, nei amžiaus, nei profesijų. Vien tik vardai ir pa- 
vardės. Jo ketvirtosios klasės mokytojas iš Keravėjaus. Viena jo motinos 
draugė iš Sodininkų klubo. Buvęs klientas, apsivogęs krautuvėje — prisi- 
minė jis. Pavardė, pažįstama iš bažnyčios. Nuolatinis „Kavos baro“ lanky- 
tojas. Stambus fermeris. Daugelis pavardžių skamba kaip baltųjų. Buvo 
taip pat Vilis Mei Džonsas, Lerojus Vašingtonas, Ruzveltas Takeris, Besė 
Lu Bin ir keletas kitų vardų bei pavardžių, būdingų juodaodžiams. Bet 
sąrašas atrodė baisiai blankus. Daugių daugiausia, jis atpažino trisdešimt 
pavardžių. 

— Ką tu manai? — paklausė Haris Reksas. 

— Sunku pasakyti. Daugiausia baltieji, bet to ir buvo galima tikėtis. 
Iš kur jį gavai? 

— Neklausk. Pažymėjau pastabomis dvidešimt šešias pavardes. Ge- 
riausia, ką galėjau padaryti. Kitų nepažįstu. 

— Tu tikras draugas, Hari Reksai. 

— Pats didžiausias. Ar jau pasirengei procesui? 

— Dar ne. Bet suradau slaptą ginklą. 

— Kokį? 

— Susipažinsi su ja vėliau. 

— Ja? 

— Aha. Tu trečiadienį vakare ką nors veiki? 

— Nemanau. O kas? 

— Gerai. Susitinkame čia aštuntą. Bus ir Lusjenas. Galbūt dar 
vienas kitas. Man reikia poros valandų pasikalbėti apie prisiekusiuosius. 
Kokių mes norime. Sudarykime pavyzdinio prisiekusiojo apmatus, ir tuo 
remkimės. Peržiūrėsime visas pavardes ir, tikėkimės, atpažinsime daugelį 
iš tų Žmonių. 

— Viliojamai skamba. Ateisiu. Koks, tavo manymu, pavyzdinis prisie- 
kusysis? 

— Nesu tikras. Manau, savavaldžiautojas pasirodytų patrauklus rau- 
donsprandžiams. Ginklai, smurtas, moterų apsauga. Raudonspradžiams 
tai patiktų. Bet mano ginamasis — juodaodis, ir jie mielai paspirgintų jį 
ant lėtos ugnies. Juk nupylė du iš jų pačių. 

— Sutinku. Laikyčiausi toliau ir nuo moterų. Jos nė kiek neužjaustų 
prievartautojų, bet aukščiau už viską stato gyvybę. Paimti į rankas M-16 ir 
ištaškyti kam nors smegenis — moterys to paprasčiausiai nesuprastų. Tu 
ir aš suprantame, nes esame tėvai. Mums dėl to viskas aišku, taip ir reikia. 
Smurtas ir kraujas mūsų nejaudina. Mes žavimės Heiliu. Privalai parinkti 
į Žiuri kelis tokius, kurie irgi tuo žavėtųsi. Jaunus tėvus, turinčius šiokį tokį 
išsilavinimą. 

— Įdomu. Lusjenas sakė, kad jis verčiau turėtų reikalą su moterimis, 
jos labiau linkusios užjausti. 

— Taip nemanau. Pažįstu kelias, kurios perpjautų tau gerklę, jeigu 
joms priešgyniautum. 

— Kurios nors iš tavo klienčių? 

— Aha, ir viena yra tame sąraše. Frensė Bardin. Atsirink ją, ir aš pa- 


sakysiu jai, kaip balsuoti. 


330 JOHN GRISHAM 


— Tu rimtai? 

— Taip. Padarys viską, ką jai liepsiu. 

— Pirmadienį gali būti teisme? Noriu, kad per atranką stebėtum 
prisiekusiuosius ir padėtum man apsispręsti dėl dvylikos. 

— Tikrai ateisiu. 

Džeikas išgirdo apačioje balsus ir pridėjo prie lūpų pirštą. Kurį laiką 
klausėsi, paskui nusišypsojo ir pamojo Hariui Reksui, kad sektų iš paskos. 
Ant pirštų galų juodu nutykino į viršutinę laiptų aikštelę ir ėmė klausytis 
triukšmo prie Etelės stalo. 

— Jūs tikrai čia nedirbate, — spyrėsi Etelė. 

— Tikrai dirbu. Šeštadienį Džeikas Brigansas, manau, jūsų bosas, 
mane nusamdė. 

— Kuo nusamdė? 

— Savo teisės praktikante. 

— Na, jis su manimi apie tai nekalbėjo. 

— Kalbėjo su manimi ir priėmė dirbti. 

— Kiek jis jums moka? 

— Šimtą baksų už valandą. 

— O, Dievuliau! Pirma turėsiu su juo pasikalbėti. 

— Aš jau kalbėjausi su juo, Etele. 

— Jums — ponia Iviti. — Etelė įdėmiai nužvelgė įsibrovėlę nuo gal- 
vos ligi kojų. Rūgštimi išblukinti džinsai, pigūs mokasinai ant basų kojų, 
itin laisvi balti, per visą priekį užsagstomi medvilniniai vyriški marškiniai, 
po kuriais akivaizdžiai nieko daugiau. — Kaip šiai kontorai jūs netinka- 
mai apsirengusi. Jūs... jūs... atrodote nepadoriai. 

Kilstelėjęs antakį, Haris Reksas nusišypsojo Džeikui. Abu nuo laiptų 
toliau stebėjo, kas dedasi apačioje. 

— Mano bosas, o jis, beje, ir jūsų bosas, pasakė, kad galiu šitaip 
rengtis. 

— Bet jūs kai ką užmiršote apsirengti, ar ne? 

— Džeikas pasakė, kad galiu tai užmiršti. Dar pridūrė, kad jūs dvi- 
dešimt metų nenešiojote liemenėlės. Ir kad daugelis moterų Klantone 
vaikšto be liemenėlių. Tad ir aš savąją palikau namie. 

— Ką jis pasakė? — suriko Etelė, susikryžiuodama ant krūtinės 
rankas. 

— Jis viršuje? — šaltai paklausė Elena. 

— Taip, pašauksiu jį. 

— Nesivarginkite. 

Džeikas ir Haris Reksas pasitraukė į didįjį kabinetą ir laukė naujo- 
sios praktikantės. Ji įžengė nešina sunkiu lagaminėliu. 

— Labas rytas, Rou Ark, — pasisveikino Džeikas. — Susipažinkite 
su geru mano bičiuliu, Hariu Reksu Voneriu. 

Haris Reksas paspaudė jai ranką ir įsispoksojo į marškinius. 

— Malonu susipažinti. Kuo jūs vardu? 

— Vadink ją tiesiog Rou Ark, — įsiterpė Džeikas. — Ji pagelbės čia, 
kol baigsis Heilio teismas. 

— Kaip puiku. — Haris Reksas tebespoksojo į Elenos marškinius. 

— Haris Reksas — čionykštis advokatas, Rou Ark, ir vienas iš dau- 
gelio, kuriais negalite pasitikėti. 

— Kurių galų nusisamdei sau pagelbėti moterį, Džeikai? — tiesiai 
šviesiai paklausė Haris Reksas. 

— Rou Ark — baudžiamosios teisės genijus, kaip ir daugelis trečia- 
kursių teisės studentų. Be to, už savo darbą labai nebrangiai ima. 

— Jūs nusistatęs prieš moteris, sere? — paklausė Elena. 

— Ne, mem. Myliu moteris. Buvau vedęs keturias. 

— Haris Reksas — bjauriausias Fordo apygardoje skyrybų advoka- 
tas, — paaiškino Džeikas. — Po teisybei, jis — apskritai pats bjauriausias, 
taškas. Kai pagalvoju, bjauriausias iš visų žmonių, kuriuos pažįstu. 

— Dėkui. — Pagaliau Haris Reksas liovėsi spoksojęs į ją. 

Greitomis permetusi jį žvilgsniu, Elena pastebėjo didžiulius, purvi- 
nus, aptriušusius, nunešiotus pusbačius, susigarankščiavusias, apsmukusias 
apie čiurnas nailonines kojines, dėmėtas, nuzulintas chaki spalvos kelnes, 
apibrizgusį tamsiai mėlyną bleizerį, blizgantį rausvą vilnonį kaklaraištį, 
nukarusį aštuoni coliai virš diržo. 

— Manau, jis pribloškiantis, — pakomentavo ji. 

— Ko gero, paimsiu jus penktąja žmona, — sureagavo Haris Reksas. 

— Turėjau galvoje grynai fizinį patrauklumą, — patikslino Elena. 

— Atsargiau, — perspėjo Džeikas. — Nuo tada, kai išėjo Lusjenas, 
šioje kontoroje nebūta sekso. 

— Daug dalykų išėjo kartu su Lusjenu, — atsiduso Haris Reksas. 

— Kas toks tas Lusjenas? 

Džeikas ir Haris Reksas susižvalgė. 

— Visai netrukus su juo susipažinsite, — paaiškino Džeikas. 

— O jūsų sekretorė labai miela, — pakomentavo Elena. 

— Žinojau, kad judvi sutarsite. Ji išties puikus žmogus, kai ilgiau 
pažįsti. 

— Kiek tam reikia? 

— Aš pažįstu ją dvidešimt metų, — įsiterpė Haris Reksas, — ir vis 
tebelaukiu. 

— Kaip sekasi su parengtiniu darbu? — paklausė Džeikas. 

— Lėtai. Yra dešimtys bylų, susijusių su „Maknoteno taisykle“, ir jos 
visos labai ilgos. Aš maždaug tik įpusėjau jas peržiūrinėti. Ketinau dirbti 
prie jų visą dieną čionai; tai yra, jeigu tas pitbulis ten apačioje manęs ne- 
puls. 

— Pasistengsiu, kad taip neatsitiktų, — pažadėjo Džeikas. 

Haris Reksas pasuko durų link. 

Malonu buvo su jumis susipažinti, Rou Ark. Dar kur nors čia pasi- 
matysime. 

— Dėkui, Hari Reksai, — atsisveikino Džeikas. — Susitiksime 
trečiadienį vakare. 


Kai sutemus Džeikas galiausiai surado Tenko smuklę, purvina, iš dalies 
žvyruota automobilių aikštelė prie jos buvo pilna mašinų. Anksčiau jis ne- 
turėjo jokio reikalo lankytis pas Tenką, ir nebuvo itin sužavėtas išvysti šią 
lindynę dabar. Ji buvo gerai paslėpta šalia gruntinio keliuko šešios mylios 
nuo Klantono. Pastatęs savąjį sabą prie nedidelio šlakbetonio pastato, 
jis kurį laiką svarstė, gal vertėtų palikti variklį neišjungtą, jeigu Tenko 
neaptiktų vietoje ir tektų skubiai nešti kudašių. Bet tuoj pat atmetė šią 
kvailą mintį, nes brangino savo automobilį, o kad jį čia pavogs, buvo ne tik 
tikėtina, bet ir labai galima. Tad užrakino dureles ir dar dukart pasitikrino, 
bemaž būdamas tikras, kad kai grįš, pasiges viso automobilio arba bent kai 
kurių jo dalių. 

Pro atdarus langus trenkė muzikos automato garsai. Džeikui pasi- 
rodė, kad lyg išgirdo dūžtantį ant grindų ar prie stalo į kieno nors galvą 

butelį. Dar kiek padvejojęs šalia automobilio, jis pasiryžo eiti vidun. Ne, 
trauktis nevalia, reikalas pernelyg svarbus. Įkvėpęs į plaučius oro ir už- 
gniaužęs kvapą, jis atidarė daug visko mačiusias medines duris. 

Keturiasdešimt porų tamsių akių iškart susmigo į šį vargšą nežinia 
iš kur atklydusį baltąjį berną su švarku ir kaklaraiščiu, nuo slenksčio pri- 
merktomis akimis besistengiantį įžvelgti toli nusitęsiančią jų landynės 
juodumą. Jausdamasis nepatogiai, jisai stovėjo vietoje, iš paskutiniųjų ieš- 
kodamas kokio nors draugiško veido. Nepamatė nė vieno. Muzikiniame 
automate kaip tik laiku Maiklas Džeksonas baigė savo dainą, ir tartum 
amžinybę smuklėje įsitvyrojo tyla. Džeikas liko prie pat durų. Linksėda- 
mas ir šypsodamasis jisai stengėsi atrodyti kaip vienas iš čionykštės šutvės 
saviškių. Tačiau niekas jam nesišypsojo. 

Staiga prie baro kilo bruzdesys, ir Džeikui suvirpėjo keliai. 

— Džeikai! Džeikai! — sušuko kažkas. Ir tai buvo maloniausi kada 
nors jo girdėti žodžiai. Už baro prekystalio jis pamatė savo draugą Tenką 
nusirišant prikyštę ir pajudant artyn. Juodu šiltai paspaudė vienas kitam 
ranką. 

— Kas tave čia atnešė? 

— Man reikia minutėlę su tavimi šnektelti. Gal išeinam laukan? 

— Žinoma. Kas per dalykas? 

— Tiesiog reikalas. 

Spragtelėjęs jungiklį, Tenkas uždegė prie paradinių durų šviesą. 

— Klausykite visi, čia — Karlo Li Heilio advokatas, Džeikas Bri- 
gansas. Geras mano draugas. Pasveikinkime jį. 

Maža salė pratrūko aplodismentais ir pritariančiais šūksmais. Keli 
vaikinai, atsikėlę nuo baro, sugriebė ir paspaudė Džeikui ranką. Tenkas 
atidarė po baro prekystaliu stalčių ir ištraukęs nedidelę Džeiko vizitinių 
kortelių malką pradėjo jas dalyti it saldainius. Džeikas lengviau ABISĖLĖ, 
Į jo veidą sugrįžo rausvumas. 

Lauke juodu atsirėmė į geltono Tenko kadilako variklio dangtį. Pro 
langus skardėjo Lajonelio Ričio“ balsas, gyvenimas salėje grįžo į įprastas 
vėžes. Džeikas padavė Tenkui prisiekusiųjų sąrašo kopiją. 


* Lionel Brockman Richie (g. 1949) — daugelio muzikinių premijų apdovanotas juodaodis dai- 
nininkas, dainų autorius, įrašų prodiuseris ir aktorius. 

— Perskaityk kiekvieną pavardę. Pasižiūrėk, kiek iš jų pažįsti. Pa- 
klausinėk čia kitų ir pasistenk sužinoti kiek gali daugiau. 

Tenkas prisikišo prie akių sąrašą. Per jo pečius iš lango krito neoni- 
nės „Michelob“ alaus reklamos šviesa. 

— Kiek čia juodaodžių? 

— Tai tu man pasakyk. Kaip tik todėl ir norėjau, kad pasižiūrėtum 
į sąrašą. Apibrauk pieštuku juoduosius. Jeigu dėl kurio nors abejoji, išsi- 
aiškink. O jeigu pažįsti kokį iš baltųjų, pažymėk varnele. 

— Mielai, Džeikai. Juk tai nėra neteisėta? 

— Ne, bet vis tiek niekam nepasakok. Man reikia jį vėl turėti iki 
trečiadienio ryto. 

— Kaip pasakysi. 

Palikęs Tenkui paskutinę sąrašo kopiją, Džeikas parvažiavo į konto- 
rą. Buvo beveik dešimta. Iš Hario Rekso parūpinto sąrašo originalo Etelė 
padarė bent dešimtį kopijų, kurias Džeikas išdalijo rinktiniams, patiki- 
miems draugams; Lusjenui, Stenui Etkaveidžui, Tenkui, Delai iš „Kavos 
baro“, vienam advokatui Keravėjuje, pavarde Rolandas Aisamas ir keliems 
kitiems. Net Ozis gavo vieną. 


— (| ——-— 


Mažiau nei trys mylios nuo „užbėgėlės“ stovėjo nedidukas tvarkingas 
balto karkaso kaimiškas namas, kuriame bemaž keturiasdešimt metų 
gyveno Etelė ir Badas Ivičiai. Mielas namas su mielais prisiminimais 
apie tai, kaip auginti vaikai, dabar išsibarstę po Šiaurę. Atsilikėlis sūnus, 
tas, kuris labai panėšėjo į Lusjeną, kažkodėl gyveno Majamyje. Namuose 
dabar buvo kur kas tyliau. Badas jau daug metų nedirbo — nuo tada, kai 
1975-aisiais patyrė smegenų insultą. Po to įvyko širdies infarktas, po kurio 
dar du sunkūs insultai ir keli lengvesni. Jo dienos buvo suskaičiuotos. Jau 
seniai jisai susitaikė su mintimi, kad tikriausiai numirsiąs nuo sunkios 
apopleksijos priekiniame priebutyje lukštendamas sviestines pupeles. 
Bent to jis tikėjosi. 

Pirmadienio vakarą jisai sėdėjo priebutyje lukštendamas sviestines 
pupeles ir klausydamasis per radiją transliuojamų „Kardinolų“* rungtynių. 


* „Cardinals“ — Sent Luiso beisbolo profesionalų komanda. 

Etelė triūsė virtuvėje. Aštunto kėlinuko pabaigoje, kai kamuoliuką smū- 
giavo kardinolai, dviem taškais pirmaudami, už namo kampo pasigirdo 
kažkoks garsas. Badas pritildė imtuvą. Tikriausiai amtelėjo koks nors šuo. 
Paskui vėl tas pats garsas. Badas atsistojo ir nuėjo į priebučio galą. Staiga 
kažkokia milžiniška figūra, išvien juoda apranga, bjauriai karo spalvo- 
mis — raudona, balta ir juoda — išdažytu veidu, iššoko iš krūmų, sugriebė 
Badą ir nutraukė jį nuo priebučio. Virtuvėje išgąstingas Bado riksmas liko 
neišgirstas. Iš kažkur išdygo dar vienas karys, ir abu jie nusitempė senioką 
prie laiptų į priebutį. Vienas užlaužė jam už nugaros ranką, kitas suskato 
kumščiu daužyti minkštą pilvą ir veidą, šį sukruvindamas. Per kelias se- 
kundes Badas prarado sąmonę. 

Išgirdusi triukšmą, pro paradines duris atskubėjo Etelė ir buvo su- 
čiupta trečio gaujos nario. Šis viena ranka aukštai už nugaros užlaužė jai 
alkūnę, o kita — sugniaužė gerklę. Etelė nepajėgė nei šaukti, nei ištarti 
bent žodžio, nei pajudėti. Tvirtai laikoma, nuo priebučio pasibaisėjusi tik 
stebėjo, kaip du galvažudžiai paeiliui dorojasi su jos vyru. Toliau ant plyte- 
lėmis kloto takučio, už dešimties pėdų stovėjo trys figūros, kiekviena ap- 
sigobusi vilnijančiu baltu apsiaustu su raudonais pagražinimais, kiekviena 
galvą pridengusi aukštu smailu gobtuvu, nuo kurio laisvai krito veidą 
slepianti balta ir raudona kaukė. Išnirusios iš tamsos, jos lyg trys išminčiai, 
atsilankę prie prakartėlės, tylomis stebėjo smurto sceną. 

Po ilgos, kankinamai ilgos minutės, kai smūgiai tapo monotoniški, 
vidurinysis, jų vadas, ištarė: 

— Gana. 

Trejetas juodai vilkinčių teroristų pabėgo. Etelė nutrinksėjo laiptu- 
kais ir sukniubo prie sumušto savo vyro. Trys baltos figūros dingo. 


— (((  —— 


Džeikas išėjo iš ligoninės po vidurnakčio. Badas buvo dar gyvas, bet me- 
dicinos personalas neteikė daug vilčių. Neskaitant sulaužytų kaulų, prisi- 
dėjo dar vienas sunkus infarktas. Etelė iškėlė sceną ir dėl visko apkaltino 
Džeiką. 

— Sakėte, kad nėra jokio pavojaus! — klykė ji. — Pasakykite dabar 
tai mano vyrui! Viskas per jus! 

Jis klausėsi jos klyksmų ir klejonių apimtas nepatogumo, netrukus 

perėjusio į pyktų. Apsidairė po ankštą laukiamąjį į susirinkusius Tvičių 
draugus ir gimines. Visų akys buvo nukreiptos į jį. Taip, jie tartum sakė, 
viskas per tave. 


Antradienį anksti iš ryto Gvena paskambino į kontorą. Ragelį 
pakėlė naujoji sekretorė Elena Rork. Ji čiupinėjosi su vidaus 
telefonu, kol galiausiai šį sugadino, ir tada nuėjusi prie laiptų 
šūktelėjo: 

— Džeikai, skambina pono Heilio žmona! 

Jis užvertė knygą ir piktas pakėlė ragelį. 

— Alio. 

— Džeikai, jūs užsiėmęs? 

— Labai. Koks reikalas? 

Ragelyje pasigirdo verksmas. 

— Džeikai, mes pritrūkome pinigų. Sėdime ant ledo, terminas ap- 
mokėti sąskaitas seniai praėjęs. Du mėnesius nemoku įnašų už namą, ir 
kompanija, kuriai jis įkeistas, nuolat skambina. Nebežinau, į ką daugiau 
kreiptis. 

— O kaip tavo giminė? 

— Jie varguoliai, Džeikai, pats žinai. Maitina mus ir šiaip daro, ką 
gali, bet nepajėgia mokėti už mūsų namą ir jo išlaikymą. 

— Ar kalbėjaisi su Karlu Li? 

— Ne apie pinigus. Pastaruoju metu — ne. Nedaug ką jis gali pada- 
ryti, tik jaudinsis, o Dievas žino, kad jam ir taip yra dėl daug ko jaudintis. 

— O kaip bažnyčios? 

— lš jų nesulaukiau nė cento. 

— Kiek tau reikia? 

— Bent penkių šimtų, vien didžiausioms skylėms užkamšyti. Ne- 
žinau, kas bus kitą mėnesį. Bet tada ir jaudinsiuos. 

Iš devynių šimtų atėmus penkis, Džeikui lieka keturi, iš kurių teks 
ginti tą tyčinės Žmogžudystės itin sunkinančiomis aplinkybėmis bylą. 
Matyt, tai bus rekordas. Keturi šimtai dolerių! Jam kilo viena mintis. 

— (Gali šiandien antrą atvykti pas mane į kontorą? 

— Teks pasiimti vaikus. 

— Nieko tokio. Tik būk čia. 

— Būsiu. 

Jis padėjo ragelį ir greitai paieškojo telefono knygoje garbiojo tėvo 
Olio Eidžio numerio. Dvasininką surado bažnyčioje. Džeikas įpiršo jam 
mintį, kad jiems reikėtų susitikti ir pasikalbėti dėl įvyksiančio Heilio pro- 
ceso, aptarti, kaip garbusis tėvas liudysiąs teisme. Jo parodymai būsią labai 
svarbūs. Eidžis pažadėjo būti pas jį antrą. 

Heilių šeima atvyko anksčiau, ir Džeikas pasodino juos aplinkui po- 
sėdžių stalą. Vaikai prisiminė salę dar iš spaudos konferencijos ir jautėsi 
nedrąsiai — kėlė pagarbą ilgas stalas, minkšti sukamieji krėslai ir įspūdin- 
gos lentynos su knygomis. Atvažiavęs garbusis tėvas apkabino Gveną ir 
bruzdėdamas pamylavo vaikus, ypač skirdamas dėmesį Toniai. 

— Kalbėsiu trumpai, garbusis tėve, — pradėjo Džeikas. — Mums 
reikia aptarti kai kuriuos dalykus. Jau kelias savaites jūs ir kiti juodieji 
dvasininkai renkate pinigus dėl Heilių. Ir nuveikėte išties gerą darbą. Jeigu 
neklystu, sukaupta per šešis tūkstančius. Nežinau, kur tie pinigai, ir tai ne 
mano reikalas. Pasiūlėte pinigų NAACP advokatams, kad šie atstovautų 
Karlui Li Heiliui, bet kaip jūs ir aš žinome, tie advokatai šioje byloje ne- 
dalyvaus. Aš — jo advokatas, vienintelis advokatas, ir kol kas nė kiek iš 
tų pinigų nepasiūlyta man. Bet jų ir nesitikiu. Matyt, jums visai nesvarbu, 
kaip Heilis bus ginamas, jeigu neįstengiate parinkti jam advokatoą. Na ir 
puiku. Išgyvensiu ir be jūsų. Bet kas mane iš tiesų jaudina, tai faktas, kad 
nė kiek, ir aš pakartoju — nė kiek, iš tų pinigų neduota Heiliams. Teisybė, 
Gvena? 

Iš neraiškaus jos veidas tapo suglumusiu, paskui — nustebusiu, ga- 
liausiai — piktu. Smaigstė akimis garbųjį tėvą. 

— Šeši tūkstančiai dolerių, — pakartojo ji. 

— Per šešis tūkstančius, kaip paskutinį kartą oficialiai pranešta, — 
pataisė ją Džeikas. — Ir tie pinigai guli kažkuriame banke, kai Karlas 
Li sėdi už grotų, Gvena nedirba, praėję sąskaitų apmokėjimo terminai, 
vienintelį maistą, kurį turi, šeimai suneša draugai, o po kelių dienų bus 
panaikinta galimybė susigrąžinti įkeistą namą. Taigi pasakykite mums, 
garbusis tėve, ką ketinate daryti su pinigais? 

Eidžis nusišypsojo. 

— Tai ne jūsų reikalas, — saldžiu balsu atkirto. 

— Betgi tai mano reikalas! — garsiai pareiškė Gvena. — Rinkdamas 
pinigus jūs naudojotės mano ir mano šeimos pavarde, juk taip, garbusis 
tėve? Visiems žmonėms bažnyčioje sakėte, kad meilės aukojimas, kaip jūs 
tai pavadinote, buvo skirtas mano šeimai. Įsivaizdavau, kad išleidote pini- 
gus užmokėti advokatams ar kam nors tokiam. O dabar, šiandien išgirstu, 
kad nukišote juos į banką. Turbūt ketinate pasilikti sau. 

Jos žodžiai Eidžio nė kiek nesujaudino. 

— Nagi, minutėlę, Gvena. Mes manėme, kad pinigus geriausiai bus 
galima išleisti dėl Karlo Li. Jis atsisakė tų pinigų, nesutikdamas nusamdyti 
NAACP advokatus. Tad aš paklausiau poną Reinfeldą, vyriausiąjį jų tei- 
sininką, ką daryti su pinigais. Jis man pasakė, kad pasaugočiau, nes Karlui 
Li jų dar prireiks apeliacijai. 

Džeikas pakraipė galvą ir sukando dantis. Jau žiojosi duoti griežtą 
atkirtį tam nemokšiškam kvailiui, bet susizgribęs, kad Eidžis nesuvokia, 
ką kalba, užsičiaupė. 

— Aš nesuprantu, — tarė Gvena. 

— Labai paprasta, — įsiteikiamai nusišypsojęs paaiškino garbusis 
tėvas. — Ponas Reinfeldas sakė, kad Karlas Li bus nuteistas, nes jo nenu- 
samdė. Taigi tuomet teks teikti apeliaciją, tiesa? Ir kai čia Džeikas pralai- 
mės procesą, jūs ir Karlas Li, žinoma, ieškositės kito advokato, kuris galėtų 
išgelbėti jo gyvybę. Štai tuomet mums prireiks Reinfeldo ir štai tuomet 
prireiks pinigų. Taigi matote, viskas Karlo Li labui. 

Linguodamas galva, Džeikas tylomis keikėsi. Reinfeldą keikė dau- 
giau nei Eidžį. 

Gvenos akys pritvinko ašarų, ji sugniaužė kumščius. 

— Nesuprantu to visko ir nenoriu suprasti. Tik žinau, kad jau pavar- 
gau elgetauti maisto, pavargau priklausyti nuo kitų ir pavargau jaudintis, 
kad galiu prarasti savo namą. 

Eidžis liūdnai pažvelgė į ją. 

— Suprantu, Gvena, bet... 

— Ir jeigu laikote banke šešis tūkstančius dolerių mūsų pinigų, esate 
neteisus, kad neatiduodate jų mums. Mes turime pakankamai proto, kad 
išleistume juos tinkamai. 


METAS ŽUDYTI 339 


Karlas Li Jaunesnysis ir Džarvis atsistojo šalia savo motinos ir puolė 
ją guosti, nenuleisdami akių nuo Eidžio. 

— Betgi pinigai dėl Karlo Li, — gynėsi garbusis tėvas. 

— Gerai, — tarė Džeikas. — Ar paklausėte Karlą Li, kaip jis nori 
išleisti savo pinigus? 

Bjauri šypsenėlė dingo iš Eidžio veido. Dvasininkas pasimuistė ant 
kėdės. 

— Karlas Li supranta, ką mes darome, — nelabai įtikinamai atsakė 
jis. 

— Betgi ne to jūsų klausiau. Atidžiai klausykitės. Ar paklausėte 
Karlą Li, kaip jis nori išleisti savo pinigus? 

— Regis, tai aptarta su juo, — pamelavo Eidžis. 

— Ką gi, pažiūrėsime. — Džeikas atsistojo ir nuėjo prie durų, vedan- 
čių į nedidelį kabinetą šalia konferencijų salės. Garbusis tėvas jį stebėjo 
nervindamasis, bemaž apimtas panikos. Džeikas atidarė duris ir kažkam 
linktelėjo. Pro jas lyg nieku nieko įžengė Karlas Li ir Ozis. Vaikai sušuko 
ir puolė prie savo tėtuko. Eidžis atrodė sugniuždytas. 

Po kelių nepatogių minučių, per kurias glėbesčiuotasi ir bučiuotasi, 
Džeikas nusprendė, kad atėjo metas suduoti lemiamą smūgį. 

— Taigi, garbusis tėve, — kodėl nepaklausėte Karlą Li, kaip jis nori 
išleisti savuosius šešis tūkstančius dolerių. 

— Pinigai ne visai jo, — atsakė Eidžis. 

— Bet ir ne visai jūsų, — nukirto Ozis. 

Nukėlęs nuo savo kelių Tonią, Karlas Li nuėjo prie krėslo, kur sėdėjo 
Eidžis, ir prisėdo ant stalo krašto. Grėsmingai palinko virš garbiojo tėvo, 
pasirengęs smogti, jeigu prireiks. 

— Kalbėsiu kuo paprasčiau, pastoriau, kad jums nebūtų sunku su- 
prasti. Jūs surinkote tuos pinigus mano vardu, kad jie būtų panaudoti 
mano šeimai. Paėmėte juos iš šios apygardos juodųjų brolių, paėmėte, 
pažadėdamas, kad jie bus išleisti pagelbėti man ir mano šeimai. Bet jūs 
melavote. Surinkote pinigus, siekdamas padaryti įspūdį NAACP žmo- 
nėms, o ne tam, kad pagelbėtumėte mano šeimai. Jūs melavote bažnyčioje, 
melavote laikraščiuose, melavote visur. 

Eidžis apsidairė po salę ir pastebėjo, kad visi, įskaitant ir vaikus, įbedę 
akis į jį, pamažu linksi galvomis. 

Karlas Li pastatė pėdą ant Eidžio krėslo ir prisilenkė arčiau. 

— Jeigu neatiduosite mums tų pinigų, pasakysiu kiekvienam ni- 
geriui, kurį pažįstu, kad jūs melagis ir sukčius. Apskambinsiu telefonu 
kiekvieną jūsų parapijietį — o aš irgi vienas iš jų, prisiminkite — ir pa- 
sakysiu jiems, kad iš jūsų negavome nė cento, ir kai visi apie tai sužinos, 
per sekmadienines pamaldas nesurinksite aukų nė dviejų dolerių. Prarasite 
savo prašmatnius kadilakus ir kostiumus. Galbūt prarasite ir parapiją, nes 
aš paprašysiu, kad visi iš jos pasitrauktų. 

— Baigei? — paklausė Eidžis. — Jeigu taip, tai tik noriu pasakyti, 
kad jaučiuosi įskaudintas. Labai įskaudintas, kad tu ir Gvena šitaip ma- 
note. 

— Būtent šitaip manome, ir man nusispjaut, kiek jaučiatės įskau- 
dintas. 

Ozis žengtelėjo į priekį. 

— Sutinku su jais, garbusis tėve Eidži, jūs nesielgėte teisingai, ir pats 
tai suprantate. 

— Skaudu girdėti tai iš tavęs Ozi. Tikrai skaudu. 

— Leiskite man pasakyti, kas dar labiau skaudės. Kitą sekmadienį aš 
ir Karlas Li būsime jūsų bažnyčioje. Sekmadienį ankstį iš ryto aš patylom 
pasiimsiu jį iš kalėjimo, ir mudu kiek pasivažinėsime. Kaip tik tuo metu, 
kai jūs rengsitės sakyti pamokslą, mudu įžengsime pro paradines duris ir 
ateisime prie sakyklos. Jeigu man pastosite kelią, uždėsiu jums antrankius. 
Pamokslą sakys Karlas Li. Jis papasakos visiems jūsų parapijiečiams, kad 
pinigai, kuriuos jie taip dosniai aukojo, iki šiol tebėra jūsų kišinėje, kad 
Gvena ir vaikai netrukus praras savo namą per tai, kad vaidinate prieš 
NAACP didelį veikėją. Papasakos, kad jūs melavote jiems. Galbūt pa- 
mokslą sakys valandą. O kai jis baigs, kelis žodžius tarsiu aš. Papasakosiu, 
koks esate melagis, šlykštus nigeris. Papasakosiu jiems apie tą kartą, kai 
Memfyje už šimtą dolerių nusipirkote vogtą linkolną ir vos neįkliuvote. 
Papasakosiu apie tai, kiek jums nubyra iš laidojimo namų. Papasakosiu, 
kaip prieš dvejus metus Džeksone jus išsukau nuo bausmės už vairavimą 
neblaiviam. Ir, garbusis tėve, papasakosiu... 

— Nereikia, Ozi, — meldė Eidžis. 

— Papasakosiu nešvankią paslaptėlę, kurią žinome tik jūs, aš ir viena 
prastos reputacijos moteris. 

— Kada jums perduoti visus pinigus? 
— Kaip greitai galėsite tai padaryti? 
— Velniai rautų, tiesiog tuojau pat. 


—— WUUŪ(ŲŪU——— 


Džeikas ir Ozis paliko Heilius vienus ir užlipo viršun, į erdvųjį kabinetą, 
kur Elena dirbo įsikniaubusi į knygas. Džeikas supažindino Oz; su savo 
teisės praktikante, ir visi trys susėdo aplink didžiulį rašomąjį stalą. 

— Kaip mano draugeliai? — paklausė Džeikas. 

— Dinamito vaikinai? Gražiai sveiksta. Laikysime juos ligoninėje, 
kol baigsis teismas. Įtaisėme palatos duryse užraktą, o koridoriuje pasta- 
čiau budėti savo pavaduotoją. Niekur jie nedings. 

— Katras iš jų pagrindinis? 

— Vis dar nežinome. Atsakymas dėl pirštų atspaudų dar neatėjo. 
Galbūt ir nebus rasti, kurie atitiktų. O pats jis nekalba. 

— Tas kitas vietinis, taip? — paklausė Elena. 

— Aha. Terelas Gristas. Ketina bylinėtis, kad suimant buvo sužeistas. 
Įsivaizduojate? 

— Negaliu patikėti, kad iki šiol apie tai vis dar tylu, — nusistebėjo 
Džeikas. 

— Nė aš. Žinoma, Gristas ir ponas X nekalba. Mano žmonės tyli. 
Taigi lieki tu ir čionai tavoji praktikantė. 

— Ir Lusjenas. Bet ne aš jam papasakojau. 

— Suprantama. 

— Kada trauksite juos atsakomybėn? 

— Po teismo perkelsime juos į kalėjimą ir užvesime dokumentaciją. 
Tai priklauso nuo mūsų. 

— Kaip Badas? — paklausė Džeikas. 

— Užsukau šįryt į ligoninę pasitikrinti dėl anų dviejų ir nulipau į 
apačią aplankyti Etelę. Jo būklė vis dar kritiška. Be permainų. 

— Yra įtariamųjų? 

— Veikiausiai Klanas. Balti apsiaustai ir visa kita. Ir kitkas sutampa. 
Iš pradžių degantis kryžius tavo kieme, paskui dinamitas, o dabar Badas. 
Be to, tie visi grasinimai mirtimi. Manau, tai jie. Be to, turime informa- 
torių. 

— Ką?! 

— Girdėjai. Pasivadino Peliuku Mikiu. Sekmadienį paskambino 
man į namus ir pasakė, kad išgelbėjo tau gyvybę. „Tam nigerių advoka- 
tui“ — štai kaip tave pavadino. Pasakė, kad į Fordo apygardą oficialiai 
atėjo Klanas arba klaverna, kad ir kas tai būtų. 

— Kas jai priklauso? 

— Jis nelabai leidosi į smulkmenas. Tik pažadėjo paskambinti, jeigu 
kam nors grėstų nukentėti. 

— Kaip miela. Gali juo tikėti? 

— Juk išgelbėjo tau gyvybę. 

— Tikrai. Jis — Klano narys? 

— Nepasakė. Ketvirtadienį jie planuoja didelį protesto žygį. 

— Klanas? 

— Taip. NAACP rytoj priešais teismo rūmus rengia mitingą. Paskui 
kurį laiką žygiuos. Klanas ketina pasirodyti taikiu žygiu ketvirtadienį. 

— Kiek jų? 

— Peliukas nepasakė. Jau minėjau, nelabai leidžiasi į smulkmenas. 

— Klanas, žygiuojantis Klantone. Negaliu patikėti. 

— Oho, rimti dalykai, — įsiterpė Elena. 

— Taps dar rimčiau, — atsakė Ozis — Paprašiau gubernatorių, kad 
laikytų parengtyje kelių patrulius. Savaitė gali būti sunki. 

— Ar patikėsi, kad Nuzui taip norisi nagrinėti šią bylą mieste? — pa- 
klausė Džeikas. 

— Ji pernelyg išgarsėjo, kad kur nors iškeltum, Džeikai. Vis tiek 
kiltų žygiai ir protesto demonstracijos, susibėgtų klanininkai, kad ir kur 
ją nagrinėtum. 

— Galbūt tu teisus. O kaip prisiekusiųjų sąrašas? 

— Turėsi jį rytoj. 


Antradienį po vakarienės Džo Frenkas Perimenas atsisėdo savo priebutyje 
su vakariniu laikraščiu rankoje ir nauja porcija „Red Man“ burnoje. Kram- 
tomąjį tabaką jis spjaudė atidžiai, tvarkingai pro mažutę, tamtyč išgręžtą 
skylutę priebučio grindyse. Tai buvo vakarinis ritualas. Lila suplaudavo 
virtuvėje indus ir pripildavo abiem po aukštą stiklinę šaltos arbatos su 

ledu. Juodu sėdėdavo priebutyje iki tamsos ir kalbėdavosi apie derlių, anū- 
kus ir nepakenčiamą drėgmę. Gyveno jie fermoje netoliese Keravėjaus ant 
aštuoniasdešimt akrų tvarkingai prižiūrėtos ir įdirbtos žemės, kurią Dž 
Frenko tėvas pavogė iš valstybės per Didžiąją depresiją. Abu buvo ramūs, 
darbštūs, sunkiai triūsiantys krikščionys. 

Vos po kelių Džo Frenko spjūvių pro skylutę grindyse greitkelyje 
prisistabdė ir įsuko į ilgą, žvyruotą Perimenų fermos įvažą pikapas, su- 
stodamas prie vejos priešais namą. Iš kabinos išniro pažįstamas veidas: 
Vilis Tirsas, buvęs Fordo apygardos kontrolierių valdybos pirmininkas. 
Vilis tarnavo savo apygardai dvidešimt ketverius metus, šešias kadencijas 
paeiliui, bet aštuoniasdešimt trečiaisiais vos septyniais balsais pralaimėjo 
paskutiniuosius rinkimus. Perimenai visada palaikydavo Tirsą, nes jis 
nepamiršdavo kartkartėmis atsiųsti sunkvežimį žvyro ar kokį pralaidos 
vamzdį įvažai į jų kiemą. 

— Labvakar, Vili, — pasveikino Džo Frenkas žengiantį per veją 
priebučio laiptukų link buvusį kontrolierių. 

— Labvakar, Džo. — Juodu paspaudė vienas kitam rankas ir susėdo 
priebutyje. — Duok ir man pakramtyti, — paprašė Tirsas. 

— Žinoma. Kas tave čionai užnešė? 

— Šiaip, važiavau pro šalį. Prisiminiau šaldytą Lilos arbatą ir išties 
pasijutau ištroškęs. Seniai jus, žmonės, bemačiau. 

Juodu sėdėjo ir kalbėjosi, kramtė ir spjaudė tabaką, gurkšnojo šaldytą 
arbatą, kol sutemo ir stojo metas moskitams. Daugiausia pokalbis sukosi 
apie sausrą, ir Džo Frenkas skundėsi, kad sausas laikotarpis — ilgiausias 
per pastaruosius dešimtį metų. Trečia birželio savaitė, kai nė lašelio lietaus. 
Ir jeigu dar nelis, apie medvilnės derlių bus galima pamiršti. Pupelės gal- 
būt ištvers, bet neramu dėl medvilnės. 

— Sakyk, Džo Frenkai, girdėjau, tau įteiktas vienas iš tų šaukimų į 
prisiekusiųjų žiuri teismo procesui, prasidėsiančiam ateinančią savaitę. 

— Aha, deja. Kas tau pasakė? 

— Nežinau. Tiesiog kažkur girdėjau kalbant. 

— Nemaniau, kad tai būtų viešai žinoma. 

— Na. Matyt, nugirdau šiandien Klantone. Teisme turėjau reikalą. 
Štai kur nugirdau. Tai to nigerio procesas, žinai. 

— Taip ir supratau. 

— Kaip tu žiūri į tą nigerį, kuris šitaip nušovė anuos vaikinus? 

— Nesmerkiu jo, — įsiterpė Lila. 

— Aha, bet juk negali į savo rankas imti įstatymo, — paaiškino 
žmonai Džo Frenkas. — Tam ir yra teismų sistema. 

— Pasakysiu jums, dėl ko man neramu, — tarė Tirsas. — Dėl tų ne- 
pakaltinamumo paistalų. Jie ketina pasakyti, kad nigeriui buvo pasimaišęs 
protas, ir išsuks jį, remdamiesi nepakaltinamumu. Kaip aną psichą, kuris 
pašovė Reiganą. Nesąžininga taip išsisukti. Be to, tai melas. Tas nigeris 
planavo nudėti anuos vaikinus ir paprasčiausiai tūnojo tenai, tykodamas 
jų. Tai būta šaltakraujiškos žmogžudystės. 

— O jeigu būtų buvusi išprievartauta tavo duktė, Vili? — paklausė 
Lila. 

— Tegul tai sprendžia teismai. Kai čionai kur nors sučiumpame 
žagintoją, ypač nigerį, paprastai įkišame jį už grotų. Parčmene pilna ža- 
gintojų, kurie niekada iš ten neišeis. Pas mus ne Niujorkas ar Kalifornija, 
arba dar kokia trenkta vieta, kur nusikaltėliai vaikšto laisvi. Turime gerą 
sistemą, ir senukas teisėjas Nuzas skiria griežtus nuosprendžius. Tegul 
teismai su tuo tvarkosi. Mūsų sistema neišsilaikys, jeigu leisime žmonėms, 
ypač nigeriams, imti į savo pačių rankas įstatymą. Štai kas iš tikrųjų mane 
baugina. Tarkime, šis nigeris išsisuks, išeis iš teismo salės kaip laisvas žmo- 
gus. Visi šalyje apie tai sužinos, ir nigeriai pašėls. Kaskart, jeigu kas nors 
stos nigeriui skersai kelio, šis paprasčiausiai jį nudės, o paskui pasakys, kad 
jam buvo pasimaišęs protas, ir mėgins išsisukti. Štai kuo pavojingas šis 
teismo procesas. 

— Nigerius dera suvaldyti, — sutiko Džo Frenkas. 

— Verčiau taip ir manyk. O jeigu Heilis išsisuks, niekas iš mūsų 
nebebus saugus. Kiekvienas nigeris šioje apygardoje nešiosis ginklą, ir tik 
lauk bėdos. 

— Tiesą sakant, aš apie tai nepagalvojau, — prisipažino Džo Frenkas. 

— Tikiuosi, kad pasielgsi teisingai, Džo Frenkai. Tiesiog viliuosi, 
kad tave pasodins tarp prisiekusiųjų. Mums reikia žmonių, turinčių bent 
kiek nuovokos. 

— Kažin ar mane atsirinks? 

— Girdėjau, išsiuntinėta šimtas penkiasdešimt šaukimų. Tikimasi, 
kad ateis iš pašauktųjų koks šimtas. 

— Kokie tikimybė, kad būsiu atrinktas? 

— Viena iš šimto, — vėl įsiterpė Lila. 

— Tuo geriau. Aš tikrai neturiu laiko sėdėti teisme — ferma ir visa 
kita. 

— Mums tikrai reikia, kad šįsyk sėdėtum tarp prisiekusiųjų, — spy- 
rėsi Tirsas. 

Pokalbis pakrypo į vietos politiką ir naująjį kontrolierių, į tai, kaip ap- 
gailėtinai šis tvarkosi su keliais. Sutemos Perimenams reiškė miego metą. 
Palinkėjęs labos nakties, Tirsas išvažiavo namo. Ten atsisėdo virtuvėje prie 
stalo su puodeliu kavos ir peržiūrėjo prisiekusiųjų sąrašą. Jo draugas Ru- 
fusas liks patenkintas. Vilio sąraše buvo apvestos pieštuku trys pavardės, ir 
jis su visais trim pasikalbėjo. Prie kiekvienos pavardės pažymėjo pliusiuką. 
Tie bus geri prisiekusieji, žmonės, kuriais Rufusas galės kliautis, kad palai- 
kys Fordo apygardos teisėtvarką. Pora jų iš pradžių neatskleidė, ką galvoja, 
bet geras ir patikimas draugas Vilis Tirsas išaiškino jiems teisingumą, ir 
dabar tie buvo pasirengę pripažinti Heilį kaltu. 

Rufas iš tikrųjų liks patenkintas. Ir jis dar pažadėjo, kad jaunasis 
Džeisonas Tirsas, Vilio sūnėnas, taip ir nebus patrauktas baudžiamojon 
atsakomybėn už kvaišalus. 


Džeikas knebinėjo šakute riebų kiaulienos kapotinį su sviestinėmis 
pupelėmis ir stebėjo Eleną kitapus stalo darant tą patį. Lusjenas sėdėjo 
galustalėje, nekreipdamas dėmesio į valgį, tik glausdamas rankoje taurelę 
ir peržiūrinėjo prisiekusiųjų sąrašą, pakomentuodamas kiekvieną atpa- 
žintą pavardę. Buvo girtesnis nei paprastai. Nors daugelį pavardžių ir 
nepažinojo, bet vis tiek jas komentavo. Pralinksminta Elena kartkartėmis 
vis pamerkdavo akį savo bosui. 

Galiausiai Lusjenas numetė sąrašą ir pastukseno šakute į stalą. 

— Sale! — šūktelėjo, paskui paklausė Eleną: — Ar žinai, kiek Fordo 
apygardoje yra ACLU narių? 

— Mažų mažiausia aštuoniasdešimt procentų visų gyventojų, — at- 
sakė ji. 

— Vienas. Aš. Pirmas ir turbūt paskutinis jos istorijoje. Tie žmonės 
čionai kvailiai, Rou Ark. Nevertina pilietinių laisvių. Jie — šutvė dešiniųjų, 


346 JOHN GRISHAM 


iš prigimties konservatyvių respublikonų fanatikų. — kaip ir mūsų štai čia 
draugužis Džeikas. 

— Netiesa. Bent kartą per savaitę maitinuosi pas Klodą, — išsigynė 
Džeikas. 

— Tai dėl to laikai save progresyviu? — paklausė Lusjenas. 

— Tai daro iš manęs radikalą. 

— O aš tebemanau, kad tu — respublikonas. 

— Klausykite, Lusjenai, galite viską kalbėti apie mano žmoną, moti- 
ną ar protėvius, bet nevadinkite manęs respublikonu. 

— Jūs ir panašus į respublikoną, — įsiterpė Elena. 

— O jis atrodo kaip demokratas? — Džeikas parodė pirštu į Lus- 
jeną. 

— Žinoma. Tą pačią akimirką, kai pamačiau, iškart supratau, kad jis 
demokratas. 

— Tokiu atveju aš respublikonas. 

— Matai! Matai! — šūktelėjo Lusjenas. Jis išleido iš rankos taurelę, 
ir ta sudužo ant grindų. — Sale! Rou Ark, atspėk, kas buvo trečias žmogus 
Misisipėje, įstojęs į NAACP? 

— Rufusas Baklis, — metė Džeikas. 

— Aš, Lusjenas Vilbanksas. Įstojau 1967-aisiais. Baltieji manė, kad 
aš išprotėjau. 

— Galima įsivaizduoti, — sutiko Džeikas. 

— Žinoma, juodieji arba negrai, kaip mes tuomet juos vadinome, irgi 
manė, kad aš išprotėjau. Po šimts, visi tada laikė mane išprotėjusiu. 

— Ar kada nors jie pakeitė nuomonę? — paklausė Džeikas. 

— Užsičiaupk, respublikone. Rou Ark, kodėl tau nepersikėlus į 
Klantoną? Mudu atidarytume juridinę firmą, užsiimančią vien tik ACLU 
bylomis. Po šimts, parsikviesk savo senį iš Bostono, ir mes padarysime jį 
savo partneriu. 

— O kodėl jums paprasčiausiai nenukeliavus į Bostoną? — paklausė 
Džeikas. 

— Kodėl tau pačiam nenukeliavus į pragarą? 

— Kaip mes ją pavadinsime? — paklausė Elena. 

— Durnių namai, — atsakė Džeikas. 


— „Vilbanksas ir Rou Ark. Advokatai“. 

— Kurių nė katras neturi licencijos verstis teisės praktika, — įgėlė 
Džeikas. 

Lusjeno vokai apsunko, nejučia jis galva knaptelėjo į priekį. Paskui 
užplojo Salei per užpakalį, kol ši rinko jo sudaužytos taurelės šukes. 

— Pigus sąmojus, Džeikai, — rimtai prikišo jis. 

— Rou Ark, — mėgdžiodamas Lusjeną tarė Džeikas, — spėk, kas 
buvo paskutinis, iš kurio Misisipės Aukščiausiasis Teismas visam laikui 
atėmė licenciją? 

Maloniai abiem vyriškiams šyptelėjusi, Elena nutylėjo. 

— Rour Ark, — garsiai sududeno Lusjenas, — spėk, kas šioje apy- 
gardoje bus kitas teisininkas, iškeldintas iš savo kontoros? — Ir jis pašė- 
lusiai nusikvatojo, kratydamasis visu kūnu, o tuo tarpu Džeikas pamerkė 


merginai akį. Nurimęs seniokas paklausė: — Kas per susitikimas, kurį 
paskyrei rytojaus vakarui? 

— Noriu su jumis ir keliais kitais aptarti prisiekusiųjų sąrašą. 

— Su kuo dar? 

— Su Hariu Reksu, Stenu Etkaveidžu, galbūt dar su vienu kitu. 

— Kur? 


— Aštuntą. Mano kontoroje. Be alkoholio. 

— Ta kontora mano, ir atsinešiu dėžę viskio, jeigu norėsiu. Ją pastatė 
mano senolis, prisimink. 

— Kaipgi galėčiau užmiršti. 

— Rou Ark, nusigerkime. 

— Ne, dėkui, Lusjenai. Smagu buvo papietauti ir pasikalbėti, bet 
turiu grįžti į Oksfordą. 

Ji ir Džeikas atsistojo, palikdami Lusjeną prie stalo vieną. Džeikas 
atsisakė įprasto kvietimo pasėdėti priebutyje. Elena išvažiavo, o jis užlipo 
į savo laikinąjį kambarį viršuje. Buvo pažadėjęs Karlai, kad namie nemie- 
gos. Nukėlęs telefono ragelį, paskambino žmonai. Ir Karlai ir Hanai ėjosi 
puikiai. Šiek tiek abi nerimaujančios, bet šiaip viskas gerai. Jis neužsiminė 


apie Badą Tvių. 

Kolona specialiam tikslui pasiskolintų mokyklinių autobu- 

sų, visi iš seniau nudažyti balta ir raudona ar žalia ir juoda, 

arba šimtais kitų spalvų derinių ir su bažnyčios pavadinimu, 

stambiomis raidėmis užrašytu šonuose po langais, trečiadienį 
po priešpiečių pamažu riedėjo aplinkui Klantono miesto aikštę. Jų buvo 
trisdešimt vienas, visi sausakimši pagyvenusių juodaodžių, kurie mosikavo 
popierinėmis vėduoklėmis ir nosinaitėmis, bergždžiai stengdamiesi iš- 
sklaidyti tvankų karštį. Apsukęs tris ratus aplink teismo rūmus, pirmasis 
autobusas sustojo prie pašto, juo pasekė ir kiti. Atsilapojo trisdešimt 
vienos durelės, ir autobusai pašėlusiu greičiu ištuštėjo. Išsilaipinusieji 
buvo nukreipti prie pavėsinės vidur teismo rūmų vejos, kur garbusis tėvas 
Olis Eidžis šūkavo nurodymus ir visiems dalijo plakatus su baltame fone 
mėlynomis raidėmis užrašytu šūkiu LAISVĘ KARLUI LI. 

Šonines gatves, susibėgančias į aikštę, užkimšo automobiliai, iš 
visų krypčių pamažėle slenkantys teismo rūmų link ir galop sustojan- 
tys, kai nebegalėjo toliau judėti. Šimtai juodųjų, palikę savo transporto 
priemones, iškilmingai traukė aikštės pusėn. Ten jie grūdosi aplinkui 
pavėsinę ir laukė, kol gaus plakatus, o paskui tarp ąžuolų ir magnolijų 
pasitraukdavo toliau, dairydamiesi paunksnės ir sveikindamiesi su drau- 
gais. Atvyko dar bažnytinių autobusų, ir tie nebegalėjo apsukti aikštės 
dėl susitvenkusio didžiulio mašinų skaičiaus. Jie išleido savo keleivius 
prie „Kavos baro“. 

Pirmą sykį tais metais temperatūra pasiekė šimtą laipsnių“ ir žadėjo 
kilti dar aukščiau. Danguje — nė debesėlio, kuris mestų bent kiek šešėlio, 
nebuvo nei vėjo, nei menkiausio brizo, kurie susilpnintų saulės kaitrą ar 
išblaškytų troškią drėgmę. Medžio paunksnėje vyrams marškiniai mirko 
prakaitu ir lipo prie nugaros per penkiolika minučių, o saulės atokaito- 
je — per penkias. Kai kurie iš senesniųjų susirado prieglobstį teismo rūmų 
viduje. 

Minia vis didėjo. Daugiausia ją sudarė pagyvenusieji, bet buvo daug 
ir jaunesnių, kovingai ir piktai nusiteikusių juodaodžių, dėl savo amžiaus 
dar nesuspėjusių dalyvauti didžiuosiuose septintojo dešimtmečio žygiuose 
bei demonstracijose dėl pilietinių teisių ir dabar suvokiančių, kad pasitaikė 


* Pagal Farenheitą, t. y. 38" C. 

reta proga šūkauti, protestuoti ir dainuoti „Mes nugalėsime“* ir apskritai 
švęsti, kad esi juodasis ir engiamas baltųjų pasaulyje. Jie bastėsi tarp susi- 
rinkusiųjų, laukdami, kad kas nors imtųsi vadovauti. Galiausiai trys stu- 
dentai nužygiavo prie paradinių teismo rūmų laiptų, iškėlė savo plakatus 
ir sušuko: „Laisvę Karlui Li! Laisvę Karlui Li!“ 

Minia tą karo šūkį kaipmat pasigavo: 

— Laisvę Karlui Li! 

— Laisvę Karlui Li! 

— Laisvę Karlui Li! 

Palikę medžių paunksnę ir teismo rūmus, žmonės susibūrė arčiau 
laiptų, kur pastatyta savadarbė tribūna ir megafonai. Visi vieningu choru 
skandavo niekam, niekur į nieką konkrečiai nenukreiptą naują kovos šūkį, 
stūgaudami: 

— Laisvę Karlui Li! 

— Laisvę Karlui Li! 

Atsilapojo teismo rūmų langai — iš jų tarnautojai ir sekretorės Žiop- 
sojo į vyksmą apačioje. Gausmas girdėjosi net už kelių kvartalų, ir esančios 
aplinkui aikštę parduotuvėlės ir įstaigos ištuštėjo. Savininkai ir klientai 
išsipylę į šaligatvius su nuostaba spoksojo, kas dedasi. Demonstrantai pa- 
stebėjo turį žiūrovų, ir šių dėmesys suteikė jiems naujų jėgų — skanduotės 
suskambo dar greičiau ir garsiau. Reporteriai it maitvanagiai sukiojosi ap- 
linkui, laukė viską stebėdami ir nuo triukšmo vis labiau įsiaudrindami. Su 
fotoaparatais ir filmavimo kameromis galiausiai jie metėsi į veją priešais 
teismo rūmus. 

Ozis su savo žmonėmis reguliavo eismą, kol plentas ir gatvės be- 
viltiškai užsikimšo. Tačiau ir tada jie stengėsi išlikti matomi, nors;visiškai 
neatrodė, kad būtų reikalingi. 

Supamas suvažiavusių iš trijų apygardų juodaodžių pastorių — nuo- 
latinių, dirbančių dalį savo laiko, pasitraukusių į pensiją ir būsimų — oriai 
nužingsniavo pro prasiskiriančią prieš juos tirštą minią prie tribūnos. 
Pamatę dvasininkus demonstrantai užsidegė dar labiau — sutartina jų 
skanduotė aidėjo per aikštę, šalutinėmis gatvėmis iki mieguistų praban- 
gių gyvenamųjų kvartalų ir dar toliau už miesto. Tūkstančiai juodaodžių 


* „We Shall Overcome“ — viena iš žinomiausių JAV kovotojų už pilietines teises dainų. 

mosikavo plakatais iš šūkavo iš visų plaučių. Kartu su minia siūbavo į 
šonus ir Eidžis, mažne šokdamas mažoje tribūnoje, kaip ir kiti dvasininkai 
plodamas delnais. Vadovavo visam tam ritmingam šurmuliui it choro 
dirigentas. Buvo visiems matomas. 

— Laisvę Karlui Li! 

— Laisvę Karlui Li! 

Per penkiolika minučių Eidžis įkaitino susirinkusiuosius iki pa- 
dūkusios, vieningos minios. O paskui, kai puikiai išlavinta savo ausimi 
pagavo pirmas nuovargio gaideles, jis priėjo prie mikrofonų ir paprašė 
tylos. Uždusę, prakaituojantys veidai toliau šūkavo, bet nebe taip garsiai. 
Skandavimai dėl laisvės netrukus nuščiuvo. Eidžis paprašė žmones patuš- 
tinti plotą priešais tribūną, kad žiniasklaidos atstovai priėję arčiau galėtų 
atlikti savo darbą. Paskui paprašė visus nurimti, kad jie galėtų kreiptis į 
Viešpatį malda. Garbusis tėvas Ruzveltas skyrė Viešpačiui ilgų ilgiausią 
iškalbingą, kaitaliojamų sąskambių oratorinę fiestą, išspaudusią daugelio 
akyse ašaras. 

Kai galiausiai jis ištarė „Amen“, prie mikrofonų užlipo stambių 
stambiausia juodaodė su žaižaruojančiai raudonu peruku ir pravėrė savo 
didžiulę burną. Per orą maloniai išsiliejo pirmas posmas „Mes nugalėsime“ 
dainos, puikiai atliekamos 4 cape//a krūtininiu, sodriu balsu. Dvasininkai 
už jos kaipmat susikibo rankomis ir pradėjo siūbuoti. Minia spontaniškai 
pasigavo melodiją ir du tūkstančiai balsų nuostabiai darniai pritarė daini- 
ninkei. Virš miestuko nuplaukė liūdnas, viltingas himnas. 

Kai jie baigė, kažkas vėl sušuko „Laisvę Karlui Li!“ ir įžiebė naują 
skanduotės protrūkį. Eidžis vėl nuramino žmones ir žengtelėjo prie mik- 
rofonų. Išsitraukęs iš kišenės kortelę, jis pradėjo pamokslą. 


Kaip ir tikėtasi, Lusjenas atėjo pavėlavęs ir jau gerokai įkaušęs. Taip pat 
atsinešė butelį ir pasiūlė išgerti Džeikui, Etkaveidžui ir Hariui Reksui. 
Kiekvienas atsisakė. 

— Be penkiolikos devynios, Lusjenai, — papriekaištavo Džeikas. — 
Mes jau beveik valandą laukiame. 

— Ar man už tai moka, a? — atrėmė seniokas. 

— Ne, bet aš prašiau jus būti čia lygiai aštuntą. 

— Taip pat pasakei neatsinešti butelio. O aš tau priminiau, kad tai 
mano kontora, pastatyta mano senolio, išnuomota tau — už labai nuosai- 
kų mokestį, dar galėčiau pridurti — ir ateidinėsiu ir išeidinėsiu kaip man 
patinka, su buteliu ar be jo. 

— Pamirškit mano žodžius. Ar jūs?.. 

— Ką tie juodukai čia anapus gatvės veikia, vaikščiodami patamsiuos 
apie teismo rūmus? — pertraukė jį Lusjenas. 

— Tai vadinama „budryste“. Jie pasižadėjo su žvakėmis vaikščioti 
aplinkui teismo rūmus, tylomis budėdami, iki jų žmogus bus išlaisvintas. 

— Ko gero,tai ilgai užtruks. Noriu pasakyti, tie vargšai žmogeliai gali 
vaikštinėti, kol numirs. Tai yra, penkiolika dvidešimt metų. Galbūt pasieks 
budrystės rekordą. Tegul susikiša žvakes į subines. Labvakar, Rou Ark. 

Elena sėdėjo prie praplatinamo viršaus rašomojo stalo po Viljamo 
Folknerio portretu, žiūrinėdama gausiai sužymėtą prisiekusiųjų sąrašo 
kopiją. Linktelėjusi ji nusišypsojo Lusjenui. 

— Rou Ark, — vėl prašneko Lusjenas. — Jaučiu tau didžiausią 
pagarbą. Žiūriu į tave kaip į sau lygią. Tikiu, kad turi teisę į tokį pat at- 
lygį už tokį pat darbą. Tikiu, kad turi teisę gimdyti kūdikį ar pasidaryti 
abortą. Tikiu visais tais paistalais. Esi moteris ir dėl savo lyties negali sau 
reikalauti kokių nors ypatingų privilegijų. Su tavimi turi būti elgiamasi 
visai taip pat, kaip su vyru. — Jisai siekė kišenėn ir išsitraukė piniginėlę 
su sulankstytais banknotais. — O kadangi dirbi teisės praktikantu, mano 
akimis esi belytė. Todėl manau, kad kaip tik tu turėtum eiti ir nupirkti 
dėžę šalto „Coors“. 

— Ne, Lusjenai, — sudraudė Džeikas. 

— Užsičiaupk, Džeikai. 

Elena atsistojo ir įsmeigė akis į senąjį advokatą: 

— Žinoma, Lusjenai. Bet už alų sumokėsiu aš. 

Ir ji išėjo. 

Džeikas palingavo galva ir pyktelėjo ant Lusjeno. 

— Ko gero, vakaras užsitęs ilgai. 

Persigalvojęs Haris Reksas įsipylė į kavos puodelį šlakelį viskio. 

— Tik nenusigerkite, — meldė Džeikas. — Mūsų laukia darbas. 

— Išgėręs aš geriau dirbu, — atrėmė Lusjenas. 


— Aš irgi, — pritarė Haris Reksas. 

— Matyt, bus įdomu, — pakomentavo Etkaveidžas. 

Užsikėlęs pėdas ant stalo, Džeikas supapsėjo cigaru. 

— Gerai, pirmiausia reikia nuspręsti, koks turi būti pavyzdinis prisi- 
ekusysis. 

— Juodas, — metė Lusjenas. 

— Juodas kaip senuko mulo Koulo* subinė, — pridūrė Haris Reksas. 

— Sutinku, — pritarė Džeikas. — Bet mums nepasiseks. Baklis 
nuolat kategoriškai reikalaus juodaodžius nušalinti. Mes tai žinome. Pri- 
valome sutelkti dėmesį į baltuosius. 

— Į moteris, — patikslino Lusjenas. — Visada rinkis baudžiamųjų 
bylų nagrinėjimams moteris. Jos geresnės širdies ir labiau atjaučia. Visada 
kliaukis moterimis. 

— Ne, — nesutiko Haris Reksas. — Tik ne šioje byloje. Moterys ne- 
supranta tokių dalykų, kaip paimti šautuvą ir nupilti žmogų. Reikia tėvų, 
jaunų tėvų, kurie trokštų pasielgti kaip Heilis. Tėtukų, turinčių mažas 
dukrytes. 

— Nuo kada tu toks žinovas parinkti prisiekusiuosius? — paklausė 
Lusjenas. — Maniau, kad esi tik nevykęs skyrybų advokatas. 

— Tegul ir nevykęs, bet parinkti prisiekusiuosius moku. 

— Ir klausytis jų už sienos, kai tariasi savo kambaryje. 

— Pigi replika. 

Džeikas iškėlė rankas. 

— Vyručiai, nereikia. O kaip Viktoras Anzelas? Tu jį pažįsti, Stenai? 

— Taip, mes jam teikiame banko paslaugas. Apie keturiasdešimties, 
vedęs, trys ar keturi vaikučiai. Baltasis. Kažkur iš Šiaurės. Jam priklauso 
sunkvežimių postovio aikštelė palei greitkelį šiauriau miesto. Čia gyvena 
apie penkerius metus. | 

— Aš jo neimčiau, — pareiškė Lusjenas. — Jeigu iš Šiaurės, mąsto 
kitaip nei mes. Veikiausiai pasisako už ginklų kontrolę ir visus panašius 
paistalus. Baudžiamosiose bylose jankiai visada mane baugina. Jau seniai 
manau, kad derėtų turėti Misisipėje įstatymą, jog joks dokumentais pa- 


* Juodas mulas, naudotas Pensilvanijos universiteto miestelio statyboje ir vėliau, nusenęs, 
labai išpopuliarėjęs tarp studentų. Vėliau visokie jo atvaizdai tapo jų talismanu ir sporto komandų 
emblema. 

tikrintas jankis negalėtų pas mus sėdėti tarp prisiekusiųjų, kad ir kiek čia 
gyvenęs. 

— Labai dėkui, — metė jam Džeikas. 

— O aš jį paimčiau, — paprieštaravo Haris Reksas. 

— Kodėl? 

— Turi vaikučių, galbūt dukterį. Jeigu jis iš Šiaurės, veikiausiai taip 
labai iš anksto nėra nusistatęs. Man atrodo tinkamas. 

— Džonas Teitas Astonas. 

— Miręs, — burbtelėjo Lusjenas. 

— Ką? 

— Pasakiau — miręs. Jau treji metai. 

— Tai kodėl jisai sąraše? — paklausė Etkaveidžas, ne teisininkas. 

— Rinkėjų registracijos sąrašai neišvalomi, — paaiškino Haris Rek- 
sas tarp dviejų gurkšnių iš taurelės. — Kai kas numiršta, kai kas išsikelia 
gyventi kitur, ir neįmanoma, kad sąrašas atitiktų esamą padėtį. Išrašyta 
šimtas penkiasdešimt šaukimų, ir gali tikėtis, kad pasirodys teisme šimtas 
ar šimtas dvidešimt. Likusieji — numirę arba išsikėlę. 

— Kerolaina Bakster. Ozis sako, kad ji juodoji. — Džeikas greitai 
sklaidė savo užrašus. — Dirba Keravėjaus karbiuratorių gamykloje. 

— Paimk ją, — patarė Lusjenas. 

— Ketinu, — sutiko Džeikas. 

Grįžo Elena su alumi. Numetė dėžę Lusjenui ant kelių ir atsiplėšė 
vieną skardinėlę iš šešių pako. Atsidariusi ją, sugrįžo prie savo rašomojo 
stalo. Džeikas atsisakė nuo pasiūlytosios, bet Etkaveidžas nusprendė esąs 
ištroškęs. Tad paėmus ir Hariui Reksui, Džeikas liko vienintelis negerian- 
tysis. 

— Džo Kitas Šeferdas. 

— Iš pavardės panašu, kad raudonsprandis, — pakomentavo Lusjenas. 

— Kodėl taip sakai? — paklausė Haris Reksas. 

— Dvigubi vardai, — paaiškino Lusjenas. — Daugelis raudanspran- 
džių turi dvigubus vardus. Kaip antai: Bilis Rėjus, Džonis Rėjus, Bobis 
Li, Haris Li, Džesas Erlas, Bilis Veinas, Džeris Veinas, Edis Mekas. Net 
jų moterys turi dvigubus vardus: Bobė Sju, Betė Perla, Merė Belė, Telma 
Lu, Salė Fejė. 

— O kaip Haris Reksas? — paklausė Haris Reksas. 


354 JOHN GRISHAM 


— Niekad negirdėjau apie moterį, kuri vadintųsi Harė Reksė. 

— Aš turėjau omenyje vyrą raudonsprandį. 

— Manau, tiktų. 

Džeikas juos pertraukė: 

— Delas Peris sakė, kad jis kažkada turėjo prie ežero parduotuvėlę, 
kur prekiaudavo masalu žuvims. Kiek suprantu, niekas jo čia nepažįsta. 

— Ne, bet kertu lažybų, kad jis — raudonsprandis, — pareiškė Lus- 
jenas. — Mat tokie vardai. Aš jį išbraukčiau. 

— Ar tau neduoti jų adresai, amžius, užsiėmimas, panaši esminė 
informacija? — paklausė Etkaveidžas. 

— Iki tos dienos, kai prasidės teismas, tokios ir nebus. Pirmadienį 
kiekvienas iš galimų žiuri narių teismo salėje užpildo anketą. Bet iki to 
laiko mes turime tik pavardes. 

— Kokio prisiekusiojo mes ieškome, Džeikai? — paklausė Elena. 

— Jaunų ar vidutinio amžiaus vyrų, turinčių šeimas. Nenorėčiau, kad 
žiuri sudėtyje būtų bent vienas per penkiasdešimtį. 

— Kodėl? — karingai paklausė Lusjenas. 

— Jaunesni baltieji labiau tolerantiškesni juodaodžių atžvilgiu. 

— Kaip Kobas ir Vilardas, — įgėlė Lusjenas. 

— Dauguma iš vyresniųjų visada nemėgs juodaodžių, bet jaunesnioji 
karta susitaikė su integruota visuomene. Dažniausiai jaunimas ne toks 
fanatiškas. 

— Sutinku, — pritarė Haris Reksas. — Aš laikyčiausi toliau nuo 
moterų ir raudonsprandžių. 

— Aš taip ir ketinu daryti. 

— Manau, jūs klystate, — pareiškė Lusjenas. — Moterys linkusios 
labiau atjausti. Tik pažiūrėkite į Rou Ark. Ji visus atjaučia. Tiesa, Rou 
Ark? 

— Tiesa, Lusjenai. 

— Ji atjaučia nusikaltėlius, vaikų tvirkintojus, ateistus, nelegalius 
imigrantus, gėjus. Tiesa, Rou Ark? 

— Tiesa, Lusjenai. 

— Ji ir aš — šiuo pat metu vieninteliai Fordo apygardoje, Misisipės 
valstijoje, ACLU narystės kortelių turėtojai. 

— Bjauru, — pasidygėjo Etkaveidžas. 

— Klaidas Siskas, — garsiai perskaitė Džeikas, stengdamasis nu- 
raminti begsiplieskiančias priešpriešas. 

— Jį galima nupirkti, — savimi patenkintas konstatavo Lusjenas. 

— Ką norite tuo pasakyti: „Jį galima nupirkti“? — paklausė Džeikas. 

— Tą, ką ir pasakiau. Jį galima nupirkti. 

— Iš kur žinai? — paklausė Haris Reksas. 

— Juokauji? Juk jis iš Siskų — didžiausios sukčių šutvės rytinėje 
apygardos dalyje. Jie visi gyvena aplinkui Meisą. Profesionalūs vagys ir 
draudimo kompanijų apgavikai. Kas trejus metus sudegina savo namus. 
Nejaugi niekada nesi apie juos girdėjęs? — Lusjenas tiesiog šaukė ant 
Hario Rekso. 

— Ne. Iš kur žinai, kad jį galima nupirkti? 

— Nes pats sykį jį nupirkau. Prieš dešimt metų, vienoje civilinėje 
byloje. Jis buvo prisiekusiųjų sąraše, ir aš leidau jam suprasti, kad duosiu 
dešimt procentų nuo prisiekusiųjų verdiktu priteistos sumos. Jis labai geba 
įtikinėti. 

Džeikas numetė ant stalo prisiekusiųjų sąrašus ir pasitrynė akis. 
Žinojo, kad veikiausiai tai tiesa, bet nenorėjo tikėti. 

— Ir? — paklausė Haris Reksas. 

— Ir jis buvo atrinktas į žiuri, o aš iškovojau didžiausią sumą, kada 
nors verdiktu priteistą Fordo apygardoje. Rekordas vis dar nesumuštas. 

— Stabfildo byloje? — Džeikas tiesiog negalėjo patikėti. 

— Kaip tik, berniuk mano. S/a5y:/das prieš „Šiaurės Teksaso naftotiekį“, 
1974-ieji, rugsėjis. Aštuoni šimtai tūkstančių dolerių. Po apeliacijos Aukš- 
čiausiasis Teismas patvirtino verdiktą. 

— Tu jam sumokėjai? — paklausė Haris Reksas. 

Lusjenas nugėrė ilgą mauką ir apsilaižė lūpas. 

— Aštuoniasdešimt tūkstančių dolerių grynaisiais, šimtinėmis ku- 
piūromis, — išdidžiai paskelbė jis. — Jis pasistatė naują namą, o paskui 
sudegino. 

— Kiek tau nubyrėjo? — paklausė Etkaveidžas. 

— Keturiasdešimt procentų, atskaičius tuos aštuoniasdešimt tūks- 
tančių. 

Kambarys nuščiuvo — visi, išskyrus Lusjeną, mintyse skaičiavo. 

— Oho, — sumurmėjo Etkaveidžas. 

— Juk juokaujate, Lusjenai, a? — perpus nuoširdžiai paklausė 
Džeikas. 

— Pats žinai, Džeikai, aš rimtai kalbu. Aišku, kartais man tenka ne- 
norom pameluoti, bet tik ne dėl tokių dalykų kaip šis. Sakau tiesą ir sakau, 
kad tą vyrioką galimą nupirkti. 

— Už kiek? — paklausė Haris Reksas. 

— Pamirškite tai! — sudraudė Džeikas. 

— Už penkis tūkstančius grynaisiais — aš tik taip spėju. 

— Pamirškite tai! 

Trumpam stojo pauzė — visi sužiuro į Džeiką, norėdami įsitikinti, 
ar tikrai Klaidas Siskas jam neįdomus, ir kai pamatė, kad ne, vėl išgėrė 
ir laukė perskaitant kitą pavardę. Apie pusę vienuolikos Džeikas išgėrė 
pirmą skardinėlę, ir po valandos dėžė ištuštėjo, likus dar keturiasdešimčiai 
pavardžių. Lusjenas nušlitiniavo į balkoną ir ėmė stebėti juodaodžius, ne- 
šiojančius šaligatviais apie teismo rūmus uždegtas žvakes. 

— Džeikai, kodėl tas šerifo pavaduotojas sėdi automobilyje priešais 
mano kontorą? — paklausė jis. 

— Mano asmens sargybinis. 

— Kokia jo pavardė? 

— Nesbitas. 

— Jis nemiega? 

— Turbūt. 

Lusjenas pavojingai persilenkė per turėklą. 

— Ei, Nesbitai! — šūktelėjo jis. 

Nesbitas atidarė savojo patrulinio automobilio dureles. 

— Aha, kas yra? 

— Džeikas čia nori, kad nueitum į parduotuvę ir atneštum mums dar 
alaus. Jis labai ištroškęs. Štai dvidešimtinė. Jis pageidautų dėžės „Coors“. 

— Tarnyboje man nevalia pirkti alaus, — nesutiko Nesbitas. 

— Nuo kada gi? — nusijuokė patsai sau Lusjenas. 

— Negaliu. 

— Ne sau, Nesbitai. Ponui Brigansui, jam tikrai jo reikia. Jau pa- 
skambino šerifui, ir šis leido. 

— Kas paskambino šerifui? 

— Ponas Brigansas, — pamelavo Lusjenas. — Šerifas pasakė, kad 
jam nerūpi, ką tu darai, jeigu tik pats negeri. 

Nesbitas gūžtelėjo pečiais. Matyt, atsakymas jį patenkino. Lusjenas 
numetė iš balkono dvidešimtinę. Po kelių minučių Nesbitas grįžo su dėže 
be vienos skardinėlės — ta atidaryta stovėjo jo automobilyje ant radarinio 
greičio matuoklio pistoleto. Lusjenas paliepė Etkaveidžui atnešti iš apa- 
čios dėžę ir išdalyti pirmą šešių skardinėlių paką. 

Po valandos sąrašas buvo peržiūrėtas ir pobūvis baigėsi. Nesbitas, 
įsisodinęs į patrulinį automobilį Har; Reksą, Lusjeną ir Etkaveidžą, vi- 
sus tris išvežiojo po namus. Džeikas su savo praktikante sėdėjo balkone, 
gurkšnojo alų ir stebėjo mirksint pamažu slenkančias aplinkui teismo 
rūmus žvakes. Vakariniame aikštės pakraštyje stovėjo keli automobiliai, 
ir ant lauko kėdžių sėdintys prie jų juodaodžiai laukė savo eilės įsilieti į 
procesiją su žvakėmis. 

— Neblogai padirbėjome, — tyliai prašneko Džeikas, žvelgdamas 
į juodaodžių budrystę. — Pasirašė pastabas visų šimto penkiasdešimties, 
išskyrus dvidešimt. 

— Kas toliau? 

— Pasistengsiu ką nors sužinoti apie tuos kitus dvidešimt, paskui 
užvesime visų prisiekusiųjų kartoteką. Iki pirmadienio pažinosime juos 
kaip savo šeimą. 

Nesbitas grįžo į aikštę ir apsuko du ratus kartu su juodaodžiais, juos 
stebėdamas. Paskui pastatė automobilį tarp sabo ir BMW. 

— Santrauka apie „Maknoteno taisyklę“ — šedevras. Mūsų psi- 
chiatras, daktaras Basas, atvyks čia rytoj, ir noriu, kad kartu su juo per- 
žiūrėtumėte „Maknoteno taisyklę“. Reikia smulkiai numatyti būtinus 
klausimus, kuriuos jis turi užduoti teisme, ir abiem aptarti juos. Dėl jo 
man neramu. Visai Baso nepažįstu ir kliaujuosi Lusjenu. Pasidomėk jo 
anketiniais duomenimis ir ištyrinėk biografiją. Skambink telefonu bet 
kur, jeigu tik reikės. Pasitikrink valstijos medicinos asociacijoje, ar neturi 
praeityje disciplinarinių nuobaudų. Jis labai svarbus mūsų bylai, ir nenoriu 
kokių nors netikėtumų. 

— (Gerai, bose. 

Džeikas išbaigė paskutinę skardinėlę alaus. 

— Klausyk, Rou Ark, mūsų miestas mažas. Mano žmona prieš 
penkias dienas išvažiavo, ir, neabejoju, žmonės tuoj apie tai sužinos. Tu at- 
rodai įtartinai. Žmonės mėgsta kalbėti, tad laikyk liežuvį už dantų. Tūnok 

kontoroje ir sėdėk prie parengtinio darbo, o jeigu kas nors klaus, sakyk, 
kad pavaduoji Etelę. 

— Man iki tokio didelio biusto toli. 

— Pasistengusi turėtum 

— Tikiuosi, suprantate, aš anaiptol nesu tokia gerutė, kokią turiu 
vaidinti. 

— Žinau. 

Juodu stebėjo juodaodžius pasikeičiant pamainomis ir žvakes per- 
imant naujiems piketuotojams. Nesbitas išmetė ant šaligatvio tuščią alaus 
skardinėlę. 

— Juk nevažiuoji namo, a? — paklausė Džeikas. 

— Nebūtų geras sumanymas. Man tikriausiai nustatytų bent dvi 
promiles. 

— Gali pernakvoti mano kabinete ant kušetės. 

— Dėkui. Taip ir padarysiu. 

Džeikas palinkėjo labos nakties, užrakino kontorą ir trumpai pasi- 
šnekėjo su Nesbitu. Paskui atsargiai atsisėdo prie savojo sabo vairo. Nes- 
bitas palydėjo jį iki namų Adamso gatvėje. Džeikas pastatė automobilį 
stoginėje, šalia Karlos „Cutlass“, o Nesbitas apsistojo įvažoje. Buvo pirma 
valanda nakties, jau ketvirtadienis, liepos 18-a. 


Jie rinkosi grupelėmis po du tris žmones iš visos valstijos, pa- 

likdavo automobilius žvyrkelio pakraštyje palei trobelę miško 

gūdumoje, įeidavo į ją vilkintys kaip normalūs darbo žmonės, 

bet vos tik atsidūrę viduje pamažu ir kruopščiai persirengdavo 

savaisiais dailiai išlygintais ir tvarkingai sulankstytais apsiaustais ir gob- 

tuvais. Paskui grožėjosi šiomis uniformomis, pagelbėdami vienas kitam 

įsinerti į tą gremėzdišką drabužį. Daugelis tarp savęs pasižinojo, bet kelis 
teko pristatyti. Iš viso jų suvažiavo keturiasdešimt — visai nemažai. 

Stampas Sisonas buvo patenkintas. Gurkšnodamas iš stiklinės viskį, 

jis it vyriausiasis treneris prieš prasidedant rungtynėms sukinėjosi po 

patalpą, apžiūrinėjo uniformas ir šen bei ten pataisydavo kokią klostę. 

Didžiavosi savo žmonėmis, taip jiems ir sakė, dar pridurdamas, kad tai 
didžiausias per daugelį metų tokio pobūdžio susirinkimas. Žavisi jais ir 
jų pasiaukojimu, kad esą čia. Žino, kad visi turi darbus ir šeimas, bet šis 
reikalas svarbus. Kalbėjo jis apie anąsias šlovingas dienas, kai Misisipėje 
jų bijodavo ir jausdavo įtaką. Tie laikai privalo sugrįžti, ir kaip tik jų, šio 
atsidavusių bendraminčių būrio, uždavinys — ginti baltųjų žmonių teises. 
Žygis gali būti pavojingas, aiškino jis. Nigeriams leidžiama ištisas dienas 
demonstruoti ir žygiuoti, ir niekam nė motais. Bet tegul tik baltieji išeina į 
protesto žygį, ir iškart kyla pavojus. Miestas davė leidimą, ir šerifas nigeris 
pažadėjo užtikrinti tvarką, bet daugelį Klano žygių šiais laikais nutraukia 
siaučiančios jaunų juočkių chuliganų gaujos. Taigi būkite atsargūs ir su- 
glauskite gretas. Jų vardu kalbėsiąs jis, Stampas Sisonas. 

Visi įdėmiai klausėsi padrąsinamos Stampo kalbos, ir kai jis baigė, 
sulipo į dešimtį automobilių ir įkandin jo patraukė į miestą. 

Klantone mažai kam teko matyti — jeigu išvis tokių buvo — žy- 
giuojant Klaną, ir šiam antrą valandą dienos pradėjus artintis, per aikštę 
nuvilnijo didžiulis šurmulys. Prekeiviai ir jų klientai rado dingstį išeiti 
pasižiūrėti į šaligatvius. Oriai vaikštinėdami tarp žmonių, jie vis žvilgčiojo 
šalutinių gatvių link. Spaudos maitvanagiai susilėkė visu būriu aplinkui 
pavėsinę priekinėje vejoje. Grupelė jaunų juodaodžių glaudėsi netoliese po 
didžiuliu ąžuolu. Ozis uodė pavojų. Klano žmonės jį patikino, kad atkako 
tik stebėti ir klausytis. Pagrasinęs jiems kalėjimu, jeigu prasidės neramu- 
mai, jis išstatė savo Žmones įvairiose pozicijose aplinkui teismo rūmus. 

— Štai jie! Ateina! — kažkas šūktelėjo, ir žiūrovai tempė kaklus, 
stengdamiesi bent kiek pamatyti atžygiuojančius kukluksklanininkus. Iš 
vienos šalutinės gatvelės jie reikšmingai, pasipūtę, žengė į Vašingtono ave- 
niu, sudarantį šiaurinę aikštės ribą. Ėjo atsargūs, bet kartu ir arogantiški, 
paslėpę veidus po kraupiomis baltomis ir raudonomis kaukėmis, nukaru- 
siomis nuo karališkų galvos dangalų. Žiūrovai išsižioję spoksojo į beveides 
figūras, kol procesija pamažu slinko Vašingtono aveniu, paskui pietų link 
Kefio gatve ir toliau į rytus Džeksono gatve. Stampas išdidus krypavo 
pirma savo vyrų. Artėdamas prie teismo rūmų fasado, jis padarė staigų 
karišką posūkį kairėn ir nusivedė savo pajėgas ilgu plytelėmis klotu taku 
vidur vejos. Suglaudę gretas jie plačiu pusračiu išsirikiavo aplinkui tribūną 
ant paradinių teismo rūmų laiptų. 

Spaudos maitvanagiai stumdydamiesi ir virsdami vienas per kitą 
sekė paskui eiseną, ir kai Stampas sustabdė savo vyrus, tribūna greitai 
pasipuošė dešimtimi mikrofonų, nuo kurių tęsėsi laidai visomis kryptimis 
filmavimo kamerų ir garso įrašymo aparatūros link. Grupė juodaodžių po 
ąžuolu sparčiai didėjo, gerokai didėjo, ir kai kurie iš jų prisiartino vos per 
kelias pėdas nuo baltų figūrų pusračio. Šaligatviai ištuštėjo — prekeiviai, 
parduotuvėlių savininkai, pirkėjai ir kiti smalsuoliai plūstelėjo per gatves 
į veją pasiklausyti, ką kalbės žygeivių vadas, žemas storulis. Šerifo pa- 
vaduotojai pamažu vaikštinėjo po minią, kreipdami ypatingą dėmesį į 
juodaodžių grupę. Pats Ozis atsistojo po 4žuolu, savo gentainių viduryje. 

Džeikas įdėmiai viską stebėjo pro Džinos Gilespi kabineto antra- 
me teismo rūmų aukšte langą. Pasidabinusių visomis regalijomis, bailiai 
slepiančių veidus po grėsmingomis kaukėmis, kukluksklanininkų vaizdas 
jam sukėlė pasidygėjimą. Vėl sugrįžo baltas gobtuvas — dešimtmečius 
neapykantos ir smurto simbolis Pietuose. Kuris iš tų žmonių sudegino jo 
kieme kryžių? Ar jų visų aktyviai prisidėta prie plano bomba išsprogdinti 
jo namą? Ir-kuris pamėgins padaryti ką nors tokio kitą kartą? Iš antro 
aukšto jis matė juodaodžius pasislenkant arčiau. 

— O jūsų, nigeriai, niekas nekvietė! — suriko Stampas į mikrofoną, 
rodydamas pirštu į besispaudžiančius iš visų pusių artyn juodaodžius. — 
Čia Klano mitingas, o ne kokių juočkių gaujos sueiga! 

Iš šalutinių gatvių ir skersgatvėlių iš už daugybės eilėmis išrikiuotų 
raudonplyčių pastatų teismo rūmų link plūdo nenutrūkstamas juodaodžių 
srautas, papildydamas jau čia esančiuosius. Per kelias sekundes juodieji 
skaičiumi dešimt kartų pranoko Stampo būrį. 

— Aš — Stampas Sisonas, — pareiškė jis nusiimdamas kaukę. — Ir 
didžiuojuosi pranešti, kad esu Imperinis Magas, valdantis Nematomąją 
kukluksklano imperiją Misisipės valstijoje. Atvykau čia pasakyti, kad 
įstatymus gerbiantiems baltiesiems Misisipės gyventojams be galo įgriso 
vagiantys, prievartaujantys, žudantys ir liekantys nenubausti nigeriai. Mes 
reikalaujame teisingumo ir reikalaujame, kad šis nigeris Heilis būtų nu- 
teistas ir juoda jo subinė pasiųsta į dujų kamerą! 

— Laisvę Karlui Li! — suriko kažkuris iš juodaodžių. 

— Laisvę Karlui Li! — sutartinai pakartojo jie visi. 

— Laisvę Karlui Li! 

— Užsičiaupkite, laukiniai nigeriai! — atsikirto jiems Stampas. — 
Užsičiaupkite, gyvuliai. — Jo kariauna sustingusi stovėjo žvelgdama į jį, 
atsukusi nugaras stūgaujančiai miniai. Ozis ir šeši jo pavaduotojai įsiterpė 
į skiriantį tas dvi priešiškas grupes tarpą. 

— Laisvę Karlui Li! 

— Laisvę Karlui Li! 

Ir šiaip iš prigimties rausvas Stampo veidas užraudo dar tamsiau. 
Dantimis jis bemaž apžiojo mikrofoną. 

— Užsičiaupkite laukiniai nigeriai! Vakar demonstravote, ir mes 
jums netrukdėme. Turime visai tokią pat kaip ir jūs teisę taikingai susi- 
rinkti! Nagi, užsičiaupkite! Kodėl neatliekate savo darbo, šerife? Kodėl 
nesutramdote saviškių? Matote, žmonės, kas atsitinka, kai išrenki niger; 
valdžios pareigūnu. 

Šauksmai netilo, ir Stampas, pasitraukęs nuo mikrofono, stebėjo 
juodaodžius. Fotografai ir televizijos operatoriai sukiojosi aplinkui, steng- 
damiesi viską užfiksuoti. Niekas nepastebėjo trečiame teismo rūmų aukšte 
vieno langelio. Šis pamažu atsidarė, ir iš tamsos ant tribūnos apačioje nu- 
mesta savadarbė padegamoji bomba. Ji nukrito tiksliai prie Stampo kojų 
ir sprogo, prarydama liepsnose Magą. 

Prasidėjo sąmyšis. Suklikęs Stampas pašėlusiai nusirito žemyn para- 
diniais laiptais. Trys jo bendrai, nusiplėšę nuo savęs sunkius apsiaustus ir 
kaukes, mėgino Imperinį Magą uždengti ir nuslopinti liepsnas. Medinė 
tribūna ir pakyla degė su stipriu, neklystamai atpažįstamu benzino kvapu. 
Juodaodžiai metėsi į priekį, mosuodami lazdomis ir peiliais, kapodami 
kiekvieną balto veido ar su baltu apsiaustu. Po kiekvienu tokiu apsiaustu 
slypėjo trumpa juoda guminė policininko lazda, ir kukluksklanininkai, 
kaip paaiškėjo, tikėjosi tokio antpuolio. Per kelias sekundes po sprogimo 
veja priešais Fordo apygardos teismo rūmus tapo mūšio lauku — gaubiami 
tirštų sunkių dūmų žmonės rėkė, keikėsi ir staugė iš skausmo. Ore skriejo 
plytgaliai ir akmenys, švytavo guminės lazdos — dvi grupės įnirtingai 
kovojo žmogus prieš žmogų. 

Ant vešlios žalios žolės pradėjo virsti kūnai. Ozis parkrito pirmas, ta- 
pęs auka bjauraus smūgio laužtuvu į kaukolės pagrindą. Nesbitas, Preteris, 
Hastingsas, Pertlas, Teitamas ir kiti jo pavaduotojai puldinėjo šen ir ten, 
bergždžiai mėgindami išskirti pavienius kovotojus, kol šie dar nenudobė 

vienas kito. Užuot bėgę slėptis, spaudos maitvanagiai kaip paklaikę nardė 
vidur dūmų ir smurto, narsiai stengdamiesi pagauti dar geresnį kadrą su 
krauju ir žiojinčiomis žaizdomis. Jie buvo lengvas taikinys. Vienam opera- 
toriui, stipriai prispaudusiam dešinę akį prie kameros, dantytas plytgalys 
pataikė į kairiąją. Kartu su savo kamera jis kaipmat nuvirto ant šaligatvio, 
o po kelių sekundžių prišokęs kitas operatorius nufilmavo kritusį draugą. 
Bebaimė guvi reporterė iš Memfio televizijos stoties metėsi su mikro- 
fonu rankoje ir savo operatoriumi tuoj iš paskos į maišalynę. Išsilenkusi 
plytgalio, ji atsidūrė pernelyg arti stambaus kukluksklanininko, kaip tik 
baigiančio dorotis su pora juodaodžių paauglių. Garsiai, šaižiai surikęs jis 
trenkė moteriai gumine lazda per dailutę galvą, spyrė į parkritusią ir kaip 
žvėris užpuolė jos operatorių. 

Atvyko naujos Klantono miesto policijos pajėgos. Mūšio viduryje 
Nesbitas, Preteris ir Hastingsas stovėdami surėmę nugaras, suskato šaudy- 
ti iš savųjų „Smith 8 Wesson“ .357 kalibro didžiulių tarnybinių revolverių 
į orą. Šūvių garsas prislopino riaušes. Kovojantieji sustingo ir ėmė dairytis, 
kur šaudoma, paskui greitai persiskyrė, piktai žioruodami akimis vienas į 
kitą. Pamažu ir tie, ir anie atsitraukė kiekvienas prie savųjų grupių. Parei- 
gūnai sudarė skiriamąją liniją tarp juodaodžių ir kukluksklanininkų, kurių 
visi labai džiaugėsi paliaubomis. 

Bent dešimtis sužeistųjų nepajėgė atsitraukti. Ozis sėdėjo ant žemės 
apsvaigęs, trindamasis sprandą. Damutė iš Memfio tysojo be sąmonės, 
smarkiai kraujuojančia galva. Keli kukluksklanininkai, purvinais ir iškru- 
vintais savaisiais baltais apsiaustais, drybsojo išsikėtoję netoliese šaligatvio. 
Ugnis tebeliepsnojo. 

Iš tolo artėjo sirenų kauksmas, ir galiausiai prie mūšio lauko at- 
skriejo ugniagesių ir greitosios pagalbos mašinos. Ugniagesiai ir medikai 
puolė rūpintis sužeistaisiais. Niekas nebuvo užmuštas. Pirmiausia išvežtas 
Stampas Sisonas. Ozis pusiau nuvilktas, pusiau nuneštas į patrulinį auto- 
mobilį. Atvyko daugiau policijos ir išsklaidė minią. 


Konferencijų salėje Džeikas, Haris Reksas ir Elena, valgydami pošaltę 
picą, įdėmiai stebėjo per mažutį televizorių reportažą apie dienos įvy- 
kius Klantone, Misisipės valstijoje. Šią medžiagą CBS perdavė įpusėjus 

žinioms. Reporteris per riaušes, matyt, nenukentėjo, nes dabar kadras po 
kadro komentavo vaizdajuostėje nufilmuotą žygį, riksmus, padegamosios 
bombos sprogimą ir visą sumaištį. „Šiandien vėlai popiet, — pranešinėjo 
jis, — tikslus nukentėjusiųjų skaičius dar nežinomas. Manoma, kad 
sunkiausias iš sužeidimų — platūs nudegimai, patirti pono Sisono, kuris 
mums prisistatė imperiniu kukluksklano magu. Jo būklė Memfio Viduri- 
niųjų Pietų nudegimų centro ligoninėje įvardyta kaip rimta.“ 

Vaizdajuostėje iš arti parodytas apimtas liepsnų Stampas ir kartu 
pratrūkstantis visas tas pragaras. Reporteris pasakojo toliau: „Numatyta, 
kad Karlo Li Heilio teismo procesas prasidės pirmadienį čia, Klantone. 
Šiuo metu dar nežinoma, kokį poveikį tam procesui turės, jeigu apskritai 
turės, šios dienos riaušės. Kai kas spėlioja, kad teismas bus atidėtas ir/arba 
perkeltas į kitą apygardą.“ 

— Tai man naujiena, — nustebo Džeikas. 

— Tu nieko negirdėjai? — paklausė Haris Reksas. 

— Nė žodžio. Ir, manau, aš turėjau būti informuotas anksčiau už 
CBS. 

Reporteris iš ekrano pranyko, bet Denas Rezeris* pažadėjo, kad po 
akimirkos jis dar sugrįš. 

— Ką tai reiškia? — paklausė Elena. 

— Tai reiškia, kad Nuzas kvailas, nesutikęs pakeisti bylos nagrinėji- 
mo vietos. 

— Džiaukis, kad jis to nepadarė, — įsiterpė Haris Reksas. — Tai tau 
suteiks argumentų padavus apeliaciją. 

— Dėkui, Hari Reksai. Vertinu tavo pasitikėjimą manimi kaip bylos 
advokatu. 

Suskambo telefonas. Pačiupęs ragelį, Haris Reksas atsiliepė Karlai. 

— Tavo žmona, — pasakė, perduodamas Džeikui ragelį. — Galime 
klausytis? 

— Ne! Nueikite dar vienos picos. Sveika, brangute. 

— I)žeikai, tau viskas gerai? 

— Žinoma, viskas gerai. 

— Ką tik mačiau žinias. Kažkas baisaus. Kur tu buvai? 


* Dan (Daniel) Rather (gim. 1931) — žurnalistas, aprašomuoju laikotarpiu CBS laidų vedėjas. 

— Vilkėjau vienu iš tų baltų apsiaustų. 

— Džeikai, prašau. Nejuokinga. 

— Buvau Džinos Gilespi kabinete, antrame teismo rūmų aukšte. 
Turėjome nuostabias vietas. Puikiai viską matėme. Buvo labai įdomu. 

— Kas tokie tie žmonės? 

— Tie patys, kurie mūsų kieme sudegino kryžių ir bandė susprog- 
dinti namą. 

— Iš kur jie? 

— Iš visur. Penki dabar ligoninėje, ir jų adresai išsibarstę po visą 
valstiją. Vienas — vietinis vaikinas. Kaip Hana? 

— Puikiai. Nori namo. Ar bylos nagrinėjimas bus atidėtas? 

— Abejoju. 

— Tu saugus? 

— Žinoma. Kiaurą parą nuo manęs nesitraukia asmens sargybinis, o 
aš pats nešiojuosi lagaminėlyje revolverį. Nesirūpink. 

— Bet aš rūpinuosi, Džeikai. Turiu būti namie kartu su tavimi. 

— Ne. 

— Hana gali pasilikti čia, kol tai pasibaigs, bet aš noriu grįžti namo. 

— Ne, Karla. Žinau, kad tu ten saugi. O čia tau nebus saugu. 

— Tad ir tau nesaugu. 

— Man saugų, kiek įmanoma. Bet dėl tavęs ir Hanos nenoriu rizi- 
kuoti. Nėra apie tai nė kalbos. Baigta. Kaip tavo tėvai? 

— Paskambinau ne tam, kad kalbėtumės apie mano tėvus. Esu išsi- 
gandusi ir noriu būti kartu su tavimi. 

— Ir aš noriu būti kartu su tavimi, bet tik ne dabar. Prašau, suprask 
mane. 

Ji dvejojo. 

— Kur tu nakvoji? 

— Dažniausiai pas Lusjeną. Kartkartėmis namie, tada kiemo įvažoje 
budi asmens sargybinis. 

— Kaip mūsų namas? 

— Tebestovi vietoje. Apleistas, bet tebestovi. 

— Pasiilgau jo. 

— Patikėk, ir jis tavęs pasiilgo. 

— Myliu tave Džeikai, ir man baugu. 

— Aš irgi tave myliu, bet man nebaugu. Tik nusiramink ir rūpinkis 
Hana. 

— Iki. 

— Iki. 

Džeikas padavė ragelį Elenai, kad padėtų ant telefono svirtelės. 

— Kur ji? 

— Vilmingtone, Šiaurės Karolinoje. Ten jos tėvai leidžia vasaras. 

Haris Reksas buvo išėjęs parnešti dar vienos picos. 

— Ilgiesi jos, tiesa? 

— Labiau, nei gali įsivaizduoti. 

— Ak, man nesunku įsivaizduoti. 


Vidurnaktį miško trobelėje jie gėrė viskį, keikė nigerius ir žiūrinėjosi 
žaizdas. Keli buvo sugrįžę iš Memfio ligoninės, kurioje trumpai pabuvojo 
kartu su Stampu Sisonu. Šis jiems pasakė toliau veikti kaip numatyta. 
Vienuolika su įvairiomis pjautinėmis žaizdomis ir mėlynėmis išrašyti iš 
Fordo apygardos ligoninės, ir kiti bendražygiai grožėjosi jų sužeidimais, 
kiekvienam paeiliui pasakojant su visomis smulkmenomis kaip prieš 
sužeidžiamas — dažniausiai iš užpakalio ar sau nematomos pusės — jis 
narsiai kovojęs su daugybe nigerių. Sutvarstyti ir apklijuoti pleistrais prieš 
draugus jie jautėsi didvyriais. Istorijos sekė viena po kitos, ir viskis liejosi 
laisvai. Daugiausia pagyrų susilaukė stambiausiasis iš jų, kai papasakojo, 
kaip užpuolė dailiąją televizijos reporterę ir šios operatorių nigerį. 

Porą valandų gėrus ir pasakojantis nutikimus, kalba pakrypo į 
artimiausią uždavinį. Iš kažkur ištrauktas apygardos žemėlapis ir vienas 
iš čionykščių pažymėjo pieštuku taikinius. Šiąnakt teks aplankyti dvide- 
šimt namų, kuriuose gyvena galimi kandidatai į prisiekusiųjų žiuri — jų 
pavardės atrinktos iš sąrašo, kurį vienas iš kuklusklanininkų sugebėjo 
gauti. 

Penkios komandos po keturis žmones kiekvienoje pikapais paliko 
medžiotojų trobelę ir patraukė į tamsą įgyvendinti savo piktadarysčių. Į 
kiekvieną pikapą buvo pakrauta po keturis medinius kryžius, mažesnių — 
devynių iš keturių pėdų — gabaritų, išmirkytų žibalu. Vengė Klantono 


ar kitų apygardos miestukų ir važiavo tamsiais laukų keliukais. Taikiniai 

buvo nuošaliose vietose, toli nuo didžiųjų intensyvaus eismo magistralių 
ir kaimyninių sodybų, atokiuose užkampiuose, kur gali likti nepastebėtas, 
kur žmonės anksti eina gulti ir kietai miega. 

Puolimo planas buvo paprastas: sunkvežimaitis sustos kelyje keli 
šimtai pėdų toliau, vairuotojas pasiliks kabinoje neišjungęs variklio, o kiti 
trys nuneš kryžių į priekinį kiemą, įbes į žemę ir numes prie jo deglą. Pa- 
skui likusysis prie vairo atvarys pikapą priešais namą, visi tyliai pasišalins 
ir linksmi važiuos prie kito taikinio. 

Planas suveikė paprastai ir be jokių nesklandumų devyniolikoje iš 
dvidešimties taikinių. Bet anksčiau naktį pasigirdęs kažkoks keistas garsas 
netoliese Liuterio Piketo sodybos pažadino jos šeimininką. Jisai sėdėjo 
patamsiuos savo priekiniame priebutyje, nieko konkrečiai nelaukdamas, 
ir tada pamatė toliau, už kieme augančio pekano riešutmedžio, žvyrkeliu 
įtartinai slenkant; kažkokį nepažįstamą pikapą. Pasičiupęs dvivamzdį, jis 
klausėsi, kaip sunkvežimaitis apsisuka ir kiek pavažiavęs keliu sustoja. Iš- 
girdo balsus, o paskui ir pastebėjo tris figūras, nešančias į jo kiemą šalia 
žvyrkelio stulpą ar kažką tokio. Nuslinkęs nuo priebučio, Liuteris prigludo 
už krūmo ir nusitaikė. 

Sėdintysis kabinoje prie vairo nugėrė iš skardinėlės gurkšnį šalto 
alaus ir stebėjo, tikėdamasis išvysti užsiplieskiant kryžių. Bet, užuot pa- 
matęs šį vaizdą, išgirdo dvivamzdžio šūvį. Jo draugeliai, metę kryžių ir 
deglą, iš kiemo paknopstom sušoko į negilų šalikelės griovį. Trinktelėjo 
dar vienas šūvis. Vairuotojas išgirdo riksmus ir nešvankybes. Reikia gelbė- 
tis! Sviedęs į šalį alaus skardinėlę, jis numynė akceleratorių. 

Puldamas nuo priebučio į priekį, senasis Liuteris vėl šovė, paskui — 
dar kartą, kai pasirodęs sunkvežimaitis sustojo ties sekliu grioviu. Trejetas 
visomis keturiomis išsirepečkojo iš dumblynės, klupdami ir slydinėdami, 
keikdamiesi ir klykdami puolė prie sunkvežimaičio ir pašėlusiai stumdy- 
damiesi stengėsi įsiversti per bortą į kėbulą. 

— Laikykitės! — šūktelėjo vairuotojas, ir kaip tik tuomet senasis 
Liuteris nuspaudė gaiduką vėl, šįsyk sutratindamas šratais pikapą. Paskui 
šypsodamasis lydėjo akimis sunkvežimaitį, kai tas, pažerdamas iš po ratų 
žvyrą ir mėtydamasis galu nuo griovio prie griovio, nurūko tolyn. Papras- 
čiausiai šutvė girtų vaikėzų, pagalvojo Liuteris. 

Iš taksofono vienas kukluksklanininkas, laikydamas prieš akis dvi- 

dešimties pavardžių sąrašą su pažymėtais prie jų telefono numeriais, pa- 
skambino visiems ir paprasčiausiai patarė pasižiūrėti pro langą į kiemą. 


Penktadienio rytą Džeikas paskambino Nuzui į namus ir 

iš ponios Ičebod sužinojo, kad jo prakilnybė pirmininkauja 

civilinės bylos teismo posėdžiui Polko apygardoje. Džeikas 

paliko nurodymus Elenai ir išvažiavo į Smitfildą, iki kurio 
buvo valanda kelio. Įėjęs į tuščią teismo salę ir sėsdamasis pirmoje eilėje, 
linktelėjo jo prakilnybei. Neskaitant prisiekusiųjų, kitų žiūrovų salėje ne- 
buvo. Nuzas nuobodžiavo, o po dviejų minučių nusibodo ir Džeikui. Kai 
liudytojai baigė duoti parodymus, Nuzas paskelbė trumpą pertrauką ir 
pasikvietė Džeiką į kabinetą. 

— Sveikas, Džeikai. Kodėl jūs čia? 

— Girdėjote, kas vakar nutiko? 

— Vakar vakarą mačiau per Žinias. 

— O ar girdėjote, kas nutiko šįryt? 

— Ne. 

— Matyt, kažkas davė Klanui sąrašą prisiekusiųjų, galimų žiuri na- 
rių. Praėjusią naktį dvidešimties galimų prisiekusiųjų kiemuose sudeginti 
kryžiai. | 

Nuzas buvo priblokštas. 

— Mūsų prisiekusiųjų! 

— Taip, sere. 

— Ar ką nors sučiupo? 

— Žinoma, ne. Teko pernelyg daug darbuotis gesinant liepsnas. Be 
to, tie žmonės nepagaunami. 

— Dvidešimties mūsų prisiekusiųjų, — pakartojo Nuzas. 

— Taip, sere. 

Nuzas persibraukė delnu susivėlusią kupetą tviskančiai žilų plaukų ir 
leidosi pamažu vaikštinėti po mažą kabinetą, linguodamas galvą ir kart- 
kartėmis pasikasydamas šakumą. 

— Man panašu lyg būtų stengiamasi įbauginti, — sumurmėjo jis. 

„Kas per protas, — pagalvojo Džeikas. — Tiesiog genijus.“ 

— Ir aš taip sakyčiau. 

— Tad ką man daryti? — paklausė teisėjas. 

— Pakeisti bylos nagrinėjimo vietą. 

— Į kur? 

— Į pietinę valstijos dalį. 

— Aišku. Galbūt į Kerio apygardą. Regis, juodųjų ten šešiasdešimt 
procentų. Tai padėtų bent pasiekti, kad prisiekusiųjų sprendimas pakibtų 
ore, ar ne? Arba galbūt labiau jums patiktų Brouverio apygarda. Ten juo- 
dųjų lyg dar daugiau. Jums veikiausiai pavyktų išsikovoti, kad Heilis būtų 
išteisintas, tiesa? 

— Man vis tiek, kur jūs perkelsite nagrinėti bylą. Tačiau neteisinga jį 
teisti Fordo apygardoje. Prieš vakarykštį karą ir taip jau dalykai buvo blogi. 
O dabar baltieji išties nusiteikę linčiuoti, ir mano kliento kaklas — ar- 
čiausia. Padėtis buvo baisi dar Klanui nepradėjus puošti apygardą Kalėdų 
medukais. Kas žino, ką dar jie sumanys iki pirmadienio. Fordo apygardoje 
niekaip neparinksi teisingo ir nešališko žiuri. 

— Turite omenyje — juodaodžių žiuri? 

— Ne, sere. Turiu omenyje žiuri, kuris nebūtų iš anksto nusistatęs dėl 
šios bylos. Karlas Li Heilis turi teisę į dvylika žmonių, kurie nebūtų jau 
apsisprendę dėl jo kaltės ar nekaltumo. 

Sunkiais žingsniais Nuzas nudramblojo iki savo krėslo ir įdribo į jį. 
Nusiėmęs nuo nosies akinius, pasikrapštė jos galą. 

— Mes galėtume tuos dvidešimt išbraukti iš sąrašo, — balsu mąstė 
jis. 

— Tai nepadėtų. Visa apygarda žino, kas įvyko, arba per kelias valan- 
das sužinos. Jums ne paslaptis, kaip greitai pas mus keliauja gandas. Visi 
prisiekusieji jausis nesaugūs. 

— Tokiu atveju mes galime atmesti visą jų sąrašą ir pašaukti naujus. 

— Nieko neišeis, — griežtai atkirto Džeikas, suerzintas Nuzo užsi- 
spyrimo. — Visi prisiekusieji turi būti iš Fordo apygardos, o čia visi apie 
tą nutikimą žino. Ir kaip jus sutrukdysite Klanui, kad neterorizuotų kitos 
galimų prisiekusiųjų sudėties? Nieko neišeis. 

— Kas verčia jaustis jus tokiam užtikrintam, kad Klanas nenuseks 
paskui bylą, jeigu aš ją perkelsiu nagrinėti į kitą apygardą? — Kiekvienas 


Nuzo žodis buvo persmelktas sarkazmu. 

— Manau, nuseks, — pripažino Džeikas. — Bet šito nežinome kaip 
tikro fakto. Tačiau žinome, kad Klanas jau veikia Fordo apygardoje, beje, 
dabar netgi gana aktyviai, ir kad jau įbaugino kai kuriuos galimus prisi- 
ekusiųjų žiuri narius. Štai kur esmė. Tik klausimas, ko šiomis aplinkybė- 
mis imsitės jūs? 

— Nieko, — tiesiai atsakė Nuzas. 

+ — Atleiskite, sere? 

— Nieko. Nieko daugiau nedarysiu, tik atmesiu tuos dvidešimt. Ir 
ateinantį pirmadienį, kai teismas prasidės Klantone, kruopščiai apklausi- 
nėsiu visą pašauktų prisiekusiųjų sudėtį. 

Negalėdamas patikėti tuo, ką išgirdo, Džeikas išpūtė į teisėją akis. 
Taigi Nuzas iš tiesų turi kažkokią priežastį, neaiškų motyvą, galbūt bai- 
mę — kažką, ko jis nepasako. Lusjeno būta teisaus — kažkas daro jam 
spaudimą. 

— Galiu paklausti kodėl? 

— Nemanau, kad būtų svarbu, kur Karlą Li Heilį teisime. Nemanau, 
kad būtų svarbu, ką pasodinsime į žiuri. Nemanau, kad būtų svarbu, kokia 
prisiekusiųjų odos spalva. Jie yra apsisprendę. Visi, kad ir kur, kad ir kas 
tokie jie būtų. Jau turi savo nuomonę, Džeikai, ir jūsų uždavinys — atsi- 
rinkti tuos, kurie laiko jūsų ginamąjį didvyriu. 

„Galbūt tai ir tiesa“, — pagalvojo Džeikas, bet nenorėjo jos pripa- 
žinti. Jis vis žvelgė į medžius už lango. 

— Kodėl jūs bijote perkelti teismą? 

Ičebodo akys susiaurėjo, jis rūsčiai įsistebeilijo į Džeiką. 

— Bijau? Aš nebijau nė dėl vienos savo priimamos nutarties. Kodėl 
jūs bijote, kad byla būtų nagrinėjama Fordo apygardoje? 

— Manau, aš ką tik paaiškinau. 

— Ponas Heilis bus teisiamas Fordo apygardoje, pradedant nuo pir- 
madienio. Taigi po trijų dienų. Ir bus ten teisiamas ne todėl, kad aš bijau 
perkelti kitur procesą, bet todėl, kad iš to nebus jokios naudos. Aš gerai ir 
nesyk viską apsvarsčiau, pone Brigansai, ir jausiuos patogiai, jeigu teismas 
vyks Klantone. Jis nebus perkeltas. Kas nors daugiau? 

— Ne, sere. 

— Gerai. Pasimatysime pirmadienį. 

Džeikas pateko į savo kontorą pro užpakalines duris. Paradinės jau savaitę 
buvo užrakintos, ir nuolatos į jas kas nors belsdavosi ir šaukdavo. Dauguma 
jų buvo reporteriai, bet neretai pasitaikydavo ir draugų, šiaip užsukančių 
paplepėti ir sužinoti, ką įmanoma, apie garsųjį procesą. Klientai jau liko 
praeityje. Telefonas skambėdavo be paliovos. Džeikas jo neprisiliesdavo, ir 
ragelį pakeldavo Elena, jeigu tik pasitaikydavo kur nors netoliese. 

Jis aptiko ją konferencijų salėje prie stalo, apsikrovusią teisės 
knygomis. Santrauka apie „Maknoteno taisyklės“ taikymą išties buvo 
šedevras. Jis prašęs ją ne daugiau dvidešimties puslapių. Ji įteikė jam ne- 
priekaištingai atspausdintus septyniasdešimt penkis, kuriuose glaustai ir 
tiksliai buvo išdėstyta esmė. Elena paaiškino, kad trumpiau apibendrinti 
visas Misisipės valstijos bylas, susijusias su „Maknoteno taisykle“, buvo 
neįmanoma. Jos tiriamasis darbas buvo atliktas stropiai ir detaliai. Pradėjo 
nuo originaliosios Maknoteno bylos devynioliktojo amžiaus Anglijoje ir 
peržiūrėjo Misisipės valstijos teisės nuostatas dėl nepakaltinamumo per 
pastaruosius šimtą penkiasdešimt metų. Atmetusi nereikšmingas ar neaiš- 
kias bylas, ji nuostabiai paprastai nušvietė sudėtingus, stambius procesus. 
Santrauka baigėsi nūnai galiojančių įstatymų ir jų pritaikomumu Karlo Li 
Heilio teismui apibendrinimu. 

Trumpesnėje, tik keturiolikos puslapių santraukoje, ji buvo priėjusi 
prie neklystamos išvados, kad prisiekusieji pamatys šleikštulį keliančias 
Kobo ir Vilardo nuotraukas, su ištaškytų po laiptinę jų smegenų vaizdais. 
Misisipės valstijos įstatymais leidžiama pateikti tokio jaudinamo pobū- 
džio faktinius įrodymus, ir Elena nematė, kaip to būtų galima išvengti. 

Ji išspausdino trisdešimt vieną puslapį tiriamųjų paieškų apie 
gynybą, grindžiamą pateisinama žmogžudyste — apie kažką panašaus 
netrukus po nužudymų trumpai mąstė ir Džeikas. Ir padarė tokią pat 
išvadą kaip ir Džeikas: tai nesuveiks. Buvo atkapsčiusi seną Misisipės 
valstijos bylą, kurioje vienas žmogus sučiupo ir užmušė pabėgus; kalinį, 
kuris buvo ginkluotas. Tą žmogų išteisino, bet skirtumas tarp jo ir Karlo 
Li bylų — didžiulis. Džeikas nebuvo prašęs tokios santraukos ir susierzi- 
no, kad tiek išeikvota energijos. Tačiau nutylėjo, nes ji parengė viską, ko 
jo prašyta. 

Maloniausiais netikėtumas — jos atliktas darbas su daktaru V. T. 

Basu. Per savaitę buvo dusyk susitikusi su juo, ir abu labai smulkiai aptarė 
„Maknoteno taisyklę“. Ji parengė dvidešimt penkių puslapių scenarijų 
klausimų, kuriuos užduos Džeikas, ir į kuriuos turės atsakyti Basas. Dialo- 
gas buvo sukurtas meistriškai, ir Džeiką nustebino jos užsigrūdinimas. Jos 
amžiaus jis buvo tik vidutiniškas studentas, kuriam labiau rūpėjo meilės 
nuotykiai nei tiriamasis darbas. O ji, teisės fakulteto trečiakursė, rašė bylų 
santraukas, kurias galėjai skaityti kaip traktatus. 

— Kaip sekėsi? — paklausė Elena. 

— Kaip ir tikėjausi. Nuzas laikėsi tvirtai. Teismas prasidės pirmadie- 
nį čionai, su ta pačia prisiekusiųjų sudėtimi, išskyrus tuos dvidešimt, kurie 
buvo taip subtiliai perspėti. 

— Jis trenktas. 

— Prie ko dabar dirbi? 

— Rengiu trumpą raštą mūsų pozicijai paremti, kad prisiekusiųjų 
žiuri turėtų būti papasakotos išprievartavimo smulkmenos. Kol kas atrodo 
neblogai. 

— Kada baigsi? 

— Ar reikia paskubėti? 

— Jeigu galima, iki sekmadienio. Aš turiu tau kitą užduotį, šiek tiek 
kitokio pobūdžio. 

Ji nustūmė į šalį savo bloknotą ir pasirengė klausytis. 

— Psichiatras nuo valstijos bus daktaras Vilbertas Roudhiveris, 
Vitfeldo vyriausiasis gydytojas. Jis ten vadovauja mažne amžinai, ir yra 
liudijęs šimtuose bylų. Noriu, kad šiek tiek pasiraustum ir pažiūrėtum, ar 
dažnai jo pavardė figūruoja teismo sprendimuose. 

— Man jau pasitaikė užtikti jo pavardę. 

— Gerai. Kaip prisimeni, vienintelės Aukščiausiojo Teismo bylos, 
kurias peržiūrėjome — tik tos, kuriose kaltinamasis buvo nuteistas ir 
pateikė apeliaciją. Apie išteisinimus nepranešama. Mane labiau domina 
pastarosios bylos. 

— Kur jūs lenkiate? 

— Turiu nuojautą, kad Roudhiveris labai nenoriai pareiškia nuo- 
monę, kad kaltinamasis buvo teisiškai nepakaltinamas. Galimas daiktas, 
niekada nėra taip pasakęs. Net tose bylose, kuriose kaltinamasis aiškiai 
buvo išprotėjęs ir savo poelgių nesuprato. Per kryžminę apklausą norėčiau 


372 JOHN GRISHAM 


paklausti Roudhiverį apie kai kurias bylas, kuriose jis pasakė, kad aki- 
vaizdžiai pasiligojęs Žmogus visai sveikas, o paskui prisiekusieji išteisino 
kaltinamąjį. 

— Tokių bylų bus labai sunku rasti. 

— Žinau, bet tau, Rou Ark, pavyks. Jau savaitę stebiu tave dirbant, ir 
žinau, kad pavyks. 

— Jaučiuosi pamaloninta, bose. 

— Tau galbūt teks pasikalbėti telefonu su valstijos advokatais, ku- 
riems buvo tekę teismuose susidurti su Roudhiveriu. Bus nelengva, Rou 
Ark, bet pasistenk. 

— Gerai, bose. Esu tikra, kad jau vakar norėjote to paprašyti. 

— Tiesą sakant, ne. Abejoju, ar ateinančią savaitę jau susiremsime su 
Roudhiveriu, tad turi laiko. 

— Nežinau, kaip turiu veikti. Sakote, tai neskubu? 

— Ne, bet tas raštas dėl išprievartavimo — taip. 

— Klausau, bose. 

— Tu jau po priešpiečių? 

— Dar neišalkau. 

— Gerai. Nieko neplanuok dėl pietų. 

— Ką tai reiškia? 

— Tai reiškia, kad man kilo viena mintis. 

— Kažkas panašaus į pasimatymą? 

— Ne, veikiau į dalykinius priešpiečius su dviem profesionalais. 

Džeikas susikrovė du lagaminėlius ir išėjo. 

— Būsiu pas Lusjeną, — metė jai nuo durų, — Bet neskambink, ne- 
bent iškils kas nors labai neatidėliotina. Niekam nė žodžio, kur aš. 

— Prie ko dirbate? 

— Prie prisiekusiųjų. 

Lusjeną jis aptiko priebutyje ant sūpuoklių, nusigėrusį ir miegantį, 
o Salės niekur arti nebuvo matyti. Džeikas užlipo į erdvų darbo kambarį 
antrame aukšte. Lusjenas namuose turėjo daugiau teisės knygų nei dau- 
gelis advokatų — savo kontorose. Iškrovęs atsineštus popierius ant kėdės, 
Džeikas atsisėdo prie rašomojo stalo, pasidėdamas priešais save abėcėlinį 
prisiekusiųjų sąrašą, šūsnį kortelių pastaboms užsirašyti ir kelių spalvų 
flomasterius. 

Pirmas sąraše buvo Akeris, Baris Akeris. Pavardę jis užrašė ant 
vienos iš kortelių didelėmis spausdintomis raidėmis mėlynu flomasteriu. 
Mėlyna spalva — vyrams, raudona — moterims, juoda — juodaodžiams, 
nepriklausomai nuo lyties. Po Akerio pavarde pieštuku užrašė pastabas. 
Amžius — apie keturiasdešimties. Vedęs antrą kartą, trys vaikai, iš jų 
dvi dukterys. Nedidelės metalo dirbinių parduotuvėlės prie greitkelio į 
Klantoną savininkas. Žmona — banko sekretorė. Jis važinėja pikapu. 
Mėgsta medžioti. Nešioja kaubojiškus batus. Gana padorus vyriokas. 
Ketvirtadienį Etkaveidžas buvo nuėjęs į metalo dirbinių parduotuvėlę 
pasižiūrėti Bario Akerio. Grįžęs pasakė, kad atrodo visai nieko, kalba, 
lyg turėtų šiokį tokį išsilavinimą. Prie Akerio pavardės Džeikas užrašė 
skaičių „9“. 

Buvo patenkintas savo nuveiktu parengtiniu darbu. Baklis tikrai bus 
ne toks nuodugnus. 

Kitas sąraše — Bilas Andriusas. Kas per pavardė. Telefonų knygoje 
tokių šeši. Džeikas pažinojo vieną, Haris Reksas — kitą, o su trečiu, juo- 
daodžiu, buvo tekę susitikti Oziui, bet niekas nežinojo, kuris iš jų gavo 
šaukimą. Tą pavardę Džeikas pažymėjo klaustuku. 

Džeraldas Aoltas. Užrašydamas pavardę ant kortelės, Džeikas nusi- 
šypsojo. Prieš kelerius metus Aoltas naudojosi jo paslaugomis, kai bankas 
uždarė jo namo Klantone hipoteką. Žmona sirgo inkstais, ir sąskaitos už 
gydymą juos nuskurdino. Džeraldas buvo žinomas kaip intelektualas, 
baigęs Prinstoną, kur ir susipažino su būsima žmona. Ji — kilusi iš Fordo 
apygardos, vienturtė duktė kadaise garsios šeimos kvailių, investavusių vi- 
sus savo pinigus į geležinkelius. Klantone Aoltas atsidūrė kaip tik tuomet, 
kai jo uošviai nugrimzdo į dugną, ir lengvas gyvenimas, į kurį tikėjosi 
santuoka įeiti, tapo ištisine kova už būvį. Kažkiek laiko jis mokytojavo, 
paskui tapo bibliotekos vedėju, po to dirbo teisme sekretoriumi. Sunkaus 
darbo nuo seno nemėgo. Paskui susirgo jo žmona ir juodu prarado savo 
kuklų namą. Dabar jis dirbo pardavėju ilgas valandas veikiančioje smulkių 
prekių parduotuvėlėje. 

Apie Džeraldą Aoltą Džeikas žinojo kai ką, ko nežinojo niekas kitas. 
Kai buvo dar vaikas, jo šeima gyveno Pensilvanijoje, fermoje šalia greit- 
kelio. Kartą naktį, kai jie miegojo, namas užsidegė. Važiuojantis tuo metu 
pro šalį automobilistas sustojo, išspyrė paradines duris ir puolė gelbėti 

Aoltus. Ugnis plito sparčiai, ir kai Džeraldas ir jo brolis atsibudo savajame 
antro aukšto miegamajame, kelias į apačią jau buvo užkirstas. Pribėgę prie 
lango juodu klykė. Jų tėvai ir seserys stovėdami ant vejos priešais namą 
šaukė iš nevilties. Liepsnos veržėsi iš kiekvieno namo lango, išskyrus bro- 
lių miegamąjį. Staiga gelbėtojas, apsiliejęs vandeniu iš sodo žarnos, nėrė į 
degantį namą, kovodamas su ugnimi bei dūmais laiptais prasibrovė viršun 
ir įgriuvo pro miegamojo duris. Jis išspyrė langą, sugriebė Džerladą ir bro- 
l; ir iššoko laukan ant žemės. Kažkaip stebuklingai niekas nenukentėjo. 
Ašarodami ir glėbesčiuodami jie dėkojo savo išgelbėtojui. Dėkojo tam 
nepažįstamajam, kuris buvo juodaodis. Pirmas kada nors vaikų matytas 
negras. 

Džeraldas Aoltas buvo vienas iš tų nedaugelio Fordo apygardos 
baltųjų, kuris iš tiesų mylėjo juoduosius. Džeikas jo pavardę pažymėjo 
skaičiumi „10“. 

Šešias valandas jis nagrinėjo galimų prisiekusiųjų sąrašą, pildė 
korteles, sutelkdamas mintis į kiekvieną pavardę, mėgindamas įsivaiz- 
duoti kiekvieną prisiekusįjį teismo salėje, sėdintį jiems skirtoje vietoje 
ir pasitarimų kambaryje, kalbantis vienas su kitu. Kiekvienas juodaodis 
automatiškai susilaukdavo dešimtuko; su baltaisiais nebuvo taip lengva. 
Vyrams teiktas pirmumas prieš moteris; jauni vertinti aukščiau už senius; 
išsilavinusieji — tik šiek tiek aukščiau už bemokslius; o aukščiausiais ba- 
lais pažymėti liberaliųjų pažiūrų — tiek baltieji, tiek juodieji. 

Dvidešimt pavardžių Džeikas išbraukė iš karto — tuos, kuriuos Nu- 
zas ketino pašalinti iš prisiekusiųjų sąrašo. Jam šis bei tas buvo žinoma 
apie šimtą vienuolika iš galimų žiuri narių. Tikrai Baklis negalėjo tiek 


daug atkapstyti. 


Kai Džeikas grįžo iš Lusjeno, Elena spausdino Etelės rašomąja mašinėle. 
Pamačiusi savo bosą, ji išjungė mašinėlę, užvertė teisės knygas, iš kurių 
spausdino, ir įsmeigė į jį akis. 

— Kurgi žadėtieji pietūs? — paklausė ji su vylinga šypsenėle. 

— Mums teks kiek pasivažinėti. 

— Puiku! Kur? 

— Ar kada nors buvai Robinsonsvilyje, Misisipės valstijoje? 

— Ne, bet esu pasirengusi. Kas ten yra? 

— Nieko, tik medvilnė, sojos pupelės ir nuostabus restoranėlis. 

— Kaip man dera apsirengti? 

Džeikas apžiūrėjo ją. Elena vilkėjo kaip visada: džinsais, tvarkingai 
apretuotais ir išblukintais, be puskojinių, tamsiai mėlynais, per visą priekį 
užsagstomais marškiniais — keturiais numeriais per dideliais, bet dailiai 
sukimštais po džinsų juosmeniu virš lieknų klubų. 

— Atrodai puikiai, — pagyrė jis. 

Išjungę kopijavimo aparatą. ir visas šviesas, juodu sėdo į jo sabą ir 
išvažiavo iš Klantono. Džeikas stabtelėjo prie gėrimų parduotuvės miesto 
juodaodžių rajone ir nusipirko šešių „Coors“ skardinėlių paką ir aukštą 
ilgakaklį butelį vyno „Chablis“ 

— (Gėrimus į tą įstaigėlę privalai atsinešti pats, — paaiškino jis 
Elenai, pajudėdamas su automobiliu iš vietos. Besileidžianti saulė plieskė 
tiesiai į akis, tad Džeikas nuleido apsauginius skydelius. Elena ėmėsi bar- 
menės vaidmens ir atidarė dvi skardinėles. 

— Ar toli važiuoti? — paklausė ji. 

— Pusantros valandos. 

— Pusantros valandos! Aš mirštu iš bado. 

— Kol kas prisipildyk alumi. Patikėk, jis puikus. 

— Kas bus valgiaraštyje? 

— Mėsos kepsnys nuo atviros liepsnos, skrudintos krevetės padaže, 
varlių kojelės ir ant žarijų keptas šamas. 

Ji nugėrė alaus. 

— Pažiūrėsime. 

Džeikas numynė akceleratorių, ir juodu skriejo tiltais per begalę Ca- 
tulos ežero intakų, kilo į stačias kalvas, tankiai apaugusias tamsia kudzu 
žaluma, trumpino posūkius, lenkėsi sunkvežimių, gabenančių medienos 
masę ir dundančių paskutiniais dienos reisais. Džeikas atidarė stogo 
liuką, nuleido langus, ir į saloną plūstelėjo vasariškas vėjas. Elena atsilošė 
sėdynėje ir užsimerkė. Bloškiantys vidun oro srautai draikė jai apie veidą 
tankius, banguojančius plaukus. 

— Klausuk, Rou Ark, tie pietūs — grynai dalykiniai... 

— Žinoma, žinoma. 

— Rimtai kalbu. Aš — tavo darbdavys, tu — mano nusamdytoji, ir 

tie pietūs grynai dalykiniai. Tad nebrandink savo smegenyse, seksualiai 
išlaisvintose Lygių teisių pataisos“, kokių nors gašlių minčių. 

— Iš kalbos atrodo, kad tokios mintys kyla jums. 

— Ne. Aš tik žinau, ką tu galvoji. 

— Iš kur žinote, ką aš galvoju? Kodėl įsivaizduojate, kad esate toks 
neatremiamas ir kad aš planuoju jus suvilioti? 

— Tik laikyk rankas prie savęs. Esu nuostabiai laimingai vedęs vyras 
ir turiu kuo žaviausią žmoną, kuri mane užmuštų, jeigu sužinotų, kad su 
kuo nors kvailioju. 

— Gerai, dėkimės esą draugai. Tik du draugai, nusprendę kartu pa- 
pietauti. 

— Pietuose šitaip nepasiteisinsi. Vyrui draugui nevalia pietauti su 
moterimi drauge, jeigu tas vyras vedęs. Tiesiog čionai šitaip nepasiteisinsi. 

— Kodėl? 

— Nes vyrams nevalia turėti draugių. Niekaip. Nežinau visuose Pie- 
tuose nė vieno vedusio vyro, kuris turėtų draugę. Manau, tokia nuostata 
išlikusi dar nuo Pilietinio karo laikų. 

— Manau, ji išlikusi nuo ankstyvųjų viduramžių. Kodėl Pietuose 
moterys tokios pavydžios? 

— Nes mes šitaip jas išauklėjome. Jos išmoko iš mūsų. Jeigu mano 
žmona susitiktų priešpiečių ar pietų su kokiu draugu, aš jam nusukčiau 
sprandą, o paskui paduočiau skyryboms. Ji išmoko to iš manęs. 

— Tai visiška nesąmonė. | 

— Žinoma, ne. 

— Jūsų Žmona neturi draugų vyrų? 

— Nė vieno, apie kurį žinočiau. Jeigu tu sužinotum, pranešk man. 

— Ojūs pats neturite kokių nors draugių? 

— Kodėl man reikėtų į draugus moters? Jos nekalba apie futbolą ar 
ančių medžioklę, nei apie politiką, nei apie teisinius ieškinius — apie nie- 
ką, kas man patiktų. Kalba tik apie vaikučius, drabužius, valgio gaminimą, 
parduotuvių kuponus, baldus — apie dalykus, kurių neišmanau. Ne, aš 
neturiu jokių draugių. Ir nenoriu turėti. 


* Kalbama apie 1972 m. JAV Kongreso priimtą Konstitucijos pataisą dėl Lyčių lygių teisių. 

— Kaip tik tuo man ir patinka Pietūs. Žmonės čia tokie tolerantiški. 

— Dėkui. 

— Ar turite tarp draugų žydų? 

— Nė vieno Fordo apygardoje nepažįstu. Turėjau išties gerą draugą 
teisės fakultete, Airą Tauberį, iš Naujojo Džersio. Labai artimai drau- 
gavome. Myliu žydus. Žinai, juk Jėzus buvo žydas. Niekada nesupratau 
antisemitizmo. 

— Dievaži, jūs juk liberalas. O kaip žiūrite, ee... į homoseksualus? 

— Man jų gaila. Jie nesupranta, ko stokoja. Bet tai jų problema. 

— Galėtumėte draugauti su homoseksualu? 

— Manau tol, iki jis man prisipažintų. 

— Ne, jūs — respublikonas. — Paėmusi iš jo tuščią skardinėlę, 
numetė ant užpakalinės sėdynės ir atidarė dvi naujas. Saulė nusileido, ir 
važiuojant devyniasdešimt mylių per valandą tapo vėsu. 

— Taigi mudu negalime būti draugai? — paklausė Elena. 

— Niekaip. 

— Nei meilužiai? 

— Prašau tave, juk aš vis dėlto vairuoju. 

— Tad kas mudu? 

— Aš advokatas, tu — teisės praktikantė. Aš darbdavys, tu — tar- 
nautoja. Aš bosas, tu — pasiuntinukė. 

— Jūs — vyras, aš — moteris. 

Džeikas grožėjosi jos džinsais ir laisvai uždribusiais marškiniais. 

— Dėl to nekyla nė kiek abejonių. 

Elena palingavo galva ir nukreipė akis į skriejančias pro šalį sodrios 
žalumos kalvas. Džeikas šypsojosi, varė automobilį greičiau ir gurkšnojo iš 
savo skardinėlės alų. Jie pralėkė virtinę sankryžų su kaimiškais, apleistais 
keliais, ir staiga kalvos išnyko, prasidėjo lygumos. 

— Kaip vadinasi restoranas? — paklausė ji. 

— „Holivudas“. 

— Kaip? 

— „Holivudas“ 

— Kodėl šitaip pavadintas? 

— Kadaise jis buvo įsikūręs keliomis myliomis toliau nedideliame 
miestuke, kuris vadinosi Holivudas, čionai, Misisipėje. Miestukas sudegė, 

ir savininkai perkėlė restoraną Į Robinsonsvilį, bet paliko „Holivudo“ pa- 
vadinimą. 

— Kuo jis toks ypatingas? 

— Puikus maistas, puiki muzika, puiki atmosfera, yra tūkstantis 
mylių nuo Klantono, ir niekas manęs nepamatys pietaujant su svetima ir 
gražia moterimi. 

— Aš ne moteris, o pasiuntinukė. 

— Svetima ir graži pasiuntinukė. 

Elena nusišypsojo ir persibraukė pirštais plaukus. Prie dar vienos 
sankryžos jis pasuko kairėn ir važiavo į vakarus, kol pasimatė gyvenvietė 
prie geležinkelio. Vienoje kelio pusėje riogsojo eilė tuščių medinių namų, 
o kitoje — vienas pats stūksojo seniau buvusios manufaktūros parduotuvės 
pastatas, aplinkui jį aikštelėje rikiavosi dešimtys automobilių. Pro pastato 
langus liejosi švelni muzika. Sugriebęs butelį „Chablis“ Džeikas palydėjo sa- 
vąją teisės praktikantę laiptukais į priebutį, o paskui — restoranėlio vidun. 

Netoliese durų buvo įrengta nedidukė scena, kurioje prie fortepijono 
graži senyva juodaodė, Merlė, dainavo „Lietinga naktis Džordžijoje“. Iš 
salės gilumos iki scenos tęsėsi trys ilgos eilės staliukų. Staliukai buvo per- 
pus užimti, ir padavėja, toliau salės gale pilstanti iš ąsočio į bokalus alų, 
pamojo jiems įeiti. Pasodino juos salės gilumoje prie staliuko, užtiesto 
baltai ir raudonai languota staltiese. 

— Pageidausite apkeptų kornišonų su krapais? — paklausė ji Džeiką. 

— Taip! Dvi porcijas. 

Susiraukusi Elena pažvelgė į Džeiką. 

— Apkepti kornišonai? 

— Taip, žinoma. Bostone tokių jums nepatiekia? 

— Nejau jūs, žmonės, viską kepinate? 

— Viską, kas verta valgyti. Jeigu tu jų nemėgsti, aš sukirsiu. 

Nuo staliuko kitapus praėjimo nugriaudėjo šūksniai. Keturios po- 
relės kėlė už kažką tostus, paskui pašėlusiai nusikvatojo. Restoranėlis be 
paliovos gaudė šauksmais ir kalbomis. 

— „Holivude“ tuo ir gera, — paaiškino Džeikas, — kad gali triukš- 
mauti kiek nori ir būti kiek nori — niekam nė motais. Kai čia gauni 
staliuką, jis — visam vakarui. Po minutėlės prasidės dainos ir šokiai. 

Džeikas abiem užsakė paskrudintų krevečių padaže ir virš žarijų 

kepto šamo. Nuo varlių kojelių Elena atsisakė. Padavėja vėl atskubėjo su 
dviem atšaldyto „Chablis“ taurėmis. Juodu išgėrė už Karlą Li Heilį ir jo 
nesveiką protą. 

— Ką tu manai apie Basą? — paklausė Džeikas. 

— Jis bus puikus liudytojas. Pasakys viską, ko mums reikės. 

— Ar tai tau kelia nerimą? 

— Keltų, jeigu liudytų dėl faktų. Bet jis — ekspertas ir gali tik pa- 
reikšti savo nuomonę. Kas juo suabejotų? 

— Taigi juo galėtų patikėti? 

— Kai yra blaivus. Mudu šią savaitę dusyk kalbėjomės. Antradienį 
jis buvo šviesaus proto ir bendradarbiavo. Trečiadienį — girtas ir į viską 
jam buvo nusispjaut. Manau, jis mums padės kaip bet kuris kitas psichiat- 
ras, kurį pavyktų surasti. Jam vis tiek, kokia yra tiesa, ir pasakys viską, ką 
norėsime išgirsti. 

— Ar jis mano, kad Karlas Li buvo teisiškai nepakaltinamas? 

— Ne. O jūs? 

— Ne. Rou Ark, penkios dienos iki nužudydamas, jis pasakė man, 
kad taip padarys. Tiksliai parodė man vietą, kur tykos jų pasaloje, nors 
tada to nesupratau. Mūsų klientas aiškiai suvokė, ką daro. 

— Kodėl jo nesuturėjote? 

— Nes juo nepatikėjau. Jo duktė buvo ką tik išprievartauta, ir ji 
ligoninėje kovojo dėl gyvybės. 

— Būtumėte jį suturėjęs, jeigu būtumėte galėjęs? 

— Aš vis dėlto papasakojau viską Oziui. Bet tuo metu, nei aš, nei 
jis nė įvaizduot neįsivaizdavome, kad taip galėtų atsitikti. Ne, nebūčiau 
jo suturėjęs, jeigu ir būčiau tikrai žinojęs, kad jis ketina juos nušauti. Ir aš 
būčiau pasielgęs taip pat. 

— Kaip? 

— Lygiai taip pat kaip ir jis. Buvo visai lengva. 

Elena šakute pasmeigė apkeptų kornišonų su krapais ir kiek įtariai 
delsė paragauti. Perpjovė gabalėlį perpus, pakabino šakute ir atsargiai pa- 
uostė. Įsidėjo kąsnelį į burną ir iš lėto kramtė. Nurijo, paskui nustūmė per 
stalą savąją lėkštę Džeikui. 

— Tipiška jankė, — konstatavo Džeikas. — Nesuprantu tavęs, Rou 
Ark. Nemėgsti apkeptų kornišonų su krapais, esi graži, labai protinga, ga- 

lėtum dirbti bet kurioje garsioje šalyje teisės firmoje, kur moka pasiutusius 
pinigus, o pasirinkai karjerą kankintis bemieges naktis dėl užkietėjusių 
galvažudžių, mirtininkų Aygelyje laukiančių pelnytos bausmės. Kas tave 
tam stumia, Rou Ark? 

— Jūs kankinatės bemieges naktis dėl tų pačių žmonių. Dabar — dėl 
Karlo Li Heilio. Kitais metais bus koks nors kitas žmogžudys, kurio visi 
nekenčia, bet jus per jį prarasite miegą, nes kaip tik jis — jūsų klientas. 
Kurią nors dieną netrukus, Brigansai, jūs turėsite klientą mirtininkų 
flygelyje ir tada sužinosite, kaip tai yra baisu. Kai jis, pritvirtintas diržais 
prie kėdės, pažvelgs į jus paskutinį kartą, tapsite kitu žmogumi. Suprasite, 
kokia barbariška tai sistema ir prisiminsite Rou Ark. 

— Tuomet aš užsiauginsiu barzdą ir įstosiu į ACLU. 

— Galbūt, jeigu tik jus priims. 

Mažoje juodoje keptuvėje atnešė skrudintų krevečių. Šios čirškėjo 
įkaitintame svieste su česnaku ir aštriu padažu. Elena pasisėmė į lėkštę 
kelis kaupinus šaukštus ir kirto it koks išbadėjęs karo pabėgėlis. Merlė prie 
fortepijono užtraukė jaudinamai nostalgišką pietietišką diksilendo melo- 
diją iš Pilietinio karo laikų, ir publika kartu dainavo bei plojo delnais. 

Prabėgdama padavėja tėškė ant stalo lėkštę pakepintų, traškančių 
varlių kojelių Džeikas išbaigė vyną ir pasičiupo jų visą saują. Elena sten- 
gėsi į jas nežiūrėti. Kai juodu pasisotino užkanda, atneštas keptas šamas. 
Taukai burbuliuodami šnypštė, ir abu kol kas nesilietė porcelianinių lėkš- 
čių. Šamas buvo apskrudintas virš žarijų iki tamsaus, traškaus rusvumo, su 
įsispaudusiomis iš abiejų šonų juodomis kvadratinėmis grotelių žymėmis. 
Juodu neskubėdami valgė ir gėrė, žiūrėdami vienas į kitą ir skanaudami 
nuostabų firminį patiekalą. 


Vidurnaktį butelis jau buvo ištuštintas, ir šviesos salėje pritemdytos. Pa- 
linkėję padavėjai ir Merlei labos nakties, juodu atsargiai nulipo laiptukais 
ir nuėjo į automobilį. Džeikas užsisegė saugos diržą. 

— Per daug išgėriau, kad pajėgčiau vairuoti, — prisipažino jis. 

— Aš irgi. Mačiau netoli prie kelio nediduką motelį. 

— Ir aš mačiau, bet ten nebus laisvų vietų. Gražu, Rou Ark, nugirdai 
mane ir bandai tuo pasinaudoti. 

— Taip ir padaryčiau, jeigu galėčiau, ponuli. 

Mirksnį jųdviejų akys susitiko. Ant Elenos veido krito raudona švie- 
sa nuo neoninės iškabos, žybsinčios virš restorano raidėmis „Holivudas“. 

Mirksnis užsitęsė, o paskui neoninė iškaba užgeso. Restoranas užsi- 
darė. 

Džeikas užvedė variklį, leido šiam kiek įšilti ir pavarė automobilį į 
tamsą. 


——((ŲU———— 


Peliukas Mikis paskambino Oziui anksti šeštadienio rytą į namus ir paža- 
dėjo naujų nemalonumų iš Klano. Ketvirtadienio riaušės kilusios ne dėl jų 
kaltės, paaiškino jis, bet kažkodėl dėl to kaltinami. Juk jie tik taikiai Žygia- 
vę, o dabar jų vadas gulįs bemaž prie mirties, septyniasdešimt procentų jo 
pažeista trečio laipsnio nudegimų. Bus keršijama — taip įsakyta iš viršaus. 
Iš kitų valstijų keliauja pastiprinimai, ir smurto nepavyks išvengti. Kol kas 
nieko konkretaus, bet jis paskambinsiąs vėliau, kai žinosiąs daugiau. 

Masažuodamasis ištinusį sprandą, Ozis sėdėjo ant krašto lovos ir 
klausėsi. Paskui paskambino miesto merui. Ir Džeikui. Po valandos vis 
trys susitiko šerifo kabinete. 

— Padėtis gali tapti nevaldoma, — pranešė Ozis, prisidėjęs prie 
sprando maišelį su ledu ir raukydamasis sulig kiekvienu žodžiu. — Iš 
patikimo informatoriaus sužinojau, kad Klanas rengiasi keršyti už tai, kas 
įvyko ketvirtadienį. Rengiasi pritraukti naujų pajėgų iš kitų valstijų. 

— Jūs tuo tikite? — paklausė meras. 

— Bijau netikėti. 

— Tas pats informatorius? — pasidomėjo Džeikas. 

— Taip. 

— Tokiu atveju aš tikiu. 

— Kažkas sakė, kad būta kalbų apie tai, kad teismo procesą reiktų 
perkelti kitur arba atidėti, — svarstė Ozis. — Ar esama tokios galimybės? 

— Ne. Vakar susitikau su teisėju Nuzu. Procesas nebus niekur per- 
keltas ir prasidės pirmadienį. 

— Ar papasakojai jam apie deginamus kryžius? 

— Papasakojau jam viską. 

— Ar jisai sveiko proto? — paklausė meras. 

— Taip, bet kvailas. Tik necituokite niekur mano žodžių. 

— Ar jis tam turi tvirtą teisinį pagrindą? — paklausė Ozis. 

Džeikas papurtė galvą. 

— Veikiau stovi ant slankiojo smėlio. 

— Ko ketinate imtis? — meras pasisuko į šerifą. 

Ozis pakeitė pakelį su ledu ir atsargiai vėl pasimasažavo sprandą. 

— Aš labai noriu užbėgti už akių dar vienoms riaušėms, — prašneko 
jis skausmingu balsu. — Mūsų ligoninė per maža, kad sutalpintų visus nu- 
kentėjusiuosius, todėl ta nesąmonė negali tęstis. Privalome kažką daryti. 
Juodieji įpykę ir nestabilūs, jiems sukurstyti užteks mažiausios kibirkšties. 
Kai kurie iš jų tik ir laukia dingsties pradėti šaudyti, o tie balti apsiaus- 
tai — geri taikiniai. Turiu nuojautą, kad Klanas gali pamėginti ką nors 
išties kvaila, tarkim, pasistengs ką nors užmušti. Iš šio reikalo jie visoje 
šalyje susilaukia daugiau dėmesio, negu kada nors anksčiau per dešimt 
metų. Informatorius man pasakė, kad po ketvirtadienio jie susilaukė 
telefono skambučių iš visų šalies kampelių — savanoriai siūlosi atvykti 
čionai ir prisidėti prie linksmybės. — Jis pamažu pasukiojo į šalis galvą 
ir vėl pasikeitė maišelius su ledu. — Man nemalonu tai sakyti, mere, bet, 
manau, turėtumėte paskambinti gubernatoriui ir paprašyti, kad atsiųstų 
Nacionalinę gvardiją. Suprantu, tai drastiškas žingsnis, bet nenorėčiau, 
kad kas nors čia būtų užmuštas. 

— Nacionalinę gvardiją! — negalėdamas patikėti pakartojo meras. 

— Kaip tik taip pasakiau. 

— Kad okupuotų Klantoną? 

— Taip. Ir apsaugotų jūsų Žmones. 

— Kad patruliuotų gatvėse? 

— Taip. Su ginklais ir viskuo kitu. 

— O varge! Tai drastiška priemonė. Ar jūs šiek tiek neperlenkiate? 

— Ne. Akivaizdu, jog aš neturiu užtektinai žmonių, kad įstengčiau 
palaikyti čia rimtį. Mes net nepajėgėme sustabdyti riaušių, kilusių tiesiai 
mums po akių. Visoje apygardoje Klanas degina kryžius, o mes nieko ne- 
galime dėl to padaryti. O ką darysime, kai juodieji nuspręs sukelti kokius 
nors neramumus? Man nepakanka žmonių, mere. Reikia pagalbos. 

Džeikas pagalvojo, kad tai nuostabi mintis. Kaipgi galėtum atrinkti 
teisingą ir nešališką žiuri, kai Nacionalinė gvardija saugo apsupusi teismo 

rūmus? Pagalvojo apie atvykstančius pirmadienį į teismą prisiekusiuosius, 
kuriems reiks eiti pro kareivius su šautuvais džipuose ir galbūt net pro 
pastatytą vejoje priešais teismo rūmus tanką, o gal ir du. Kaipgi jie galėtų 
būti teisingi ir nešališki? Kaipgi galėjo Nuzas taip užsispirti, kad byla būtų 
nagrinėjama Klantone? Kaipgi galėtų Aukščiausiasis Teismas nesutikti 
panaikinti teismo sprendimą, jeigu, gink Dieve, Heilis būtų nuteistas? 
Tikrai, puiki mintis. 

— Kaip manote, Džeikai? — paklausė meras, ieškodamas pagalbos. 

— Nemanau, kad turėtumėte daug pasirinkimo, mere. Negalime 
leisti, kad kiltų dar vienos riaušės. Tai galėtų jums pakenkti politiškai. 

— Politika manęs nė kiek nejaudina, — piktai atkirto meras, su- 
prasdamas, kad Džeikas ir Ozis nėra tokie kvaili. Mat paskutinįjį kartą 
buvo perrinktas mažiau nei penkiasdešimties balsų persvara, ir nė piršto 
nepajudintų, nepasverdamas galimų politinių pasekmių. Ozis pagavo 
Džeiko šypsnį, kol meras gūžėsi nuo minties, kad ramus jo miestukas bus 
okupuotas armijos. 


———— ————— 


Šeštadienį, jau sutemus, Ozis ir Hastingsas pro užpakalines kalėjimo duris 
išsivedė Karlą Li ir įsodino į šerifo patrulinį automobilį. Kol Hastingsas 
lėtai vairavo į užmiestį ir pro „Beisto gastronomiją“ išvažiavo į Krafto 
kelią, jie kalbėjosi ir juokavo. Atvažiavę prie Heilių sodybos pamatė kiemą 
priešais namą grūste užgrūstą mašinų, tad Hastingsas pastatė automobilį 
šalikelėje. Karlas Li išlipo pro savo pusės priekines dureles kaip laisvas 
žmogus ir tuojau pat buvo apsuptas minios giminiečių, draugų ir savo 
vaikų. Šiems nebuvo pasakyta, kad jis atvažiuos. Karlas Li apkabino visus 
keturis iškart stipriame it meškos glėbyje, tartum ilgai galėtų nebepasi- 
taikyti tokios progos. Žmonės stebėjo tylomis šį stambų vyrą, klūpantį 
ant grindų ir panardinus;į galvą tarp verkiančių savo vaikų. Daugelis iš 
stebėtojų irgi ašarojo. 

Virtuvėje padengė stalą ir garbės svečią pasodino ant sau įprastos 
kėdės gale, o vaikai ir žmona sėdėjo šalia. Garbusis tėvas Eidžis sukalbėjo 
trumpą maldelę, išreikšdamas viltį ir palinkėjimų, kad Karlas Li greičiau 
sugrįžtų namo. Daugybė draugų patarnavo šeimai. Ozis ir Hastingsas, 
įsidėję į lėkštes maisto, pasitraukė į priekinį priebutį, kur vaikė nuo savęs 

moskitus ir planavo strategiją teismo proceso dienoms. Ozis labai nerima- 
vo dėl Karlo Li saugumo, kai bus kasdien vežiojamas iš kalėjimo į teismą 
ir atgal. Kaltimasis pats buvo įrodęs, kad tokios kelionės ne visada būna 
saugios. 

Po vakarienės žmonės išsipylė į kiemą. Vaikai žaidė, o suaugusieji 
liko priebutyje, stengdamiesi būti kuo arčiau Karlo Li. Jis buvo jiems 
didvyris, pats žymiausias žmogus, kokį daugelis jų kada nors matys, ir pa- 
žinojo jį asmeniškai. Savo žmonėms jis buvo teisiamas tik dėl vienintelės 
priežasties. Žinoma, nužudė tuos vaikinus, bet ne čia esmė. Jeigu jis būtų 
baltasis, susilauktų pilietinių padėkų už tai, ką padarė. Būtų dėl akių per- 
sekiojamas baudžiamąja tvarka, bet kai prisiekusiųjų žiuri sėdėtų baltieji, 
teismas taptų vienu juoku. Karlas Li bus teisiamas, nes yra juodasis. Ir 
jeigu bus nuteistas, tai tik todėl, kad yra juodasis. Dėl nieko kito. Prie- 
butyje susitelkę žmonės buvo tuo įsitikinę. Jie atidžiai klausėsi jį kalbant 
apie teismą. Jis prašė jų maldų ir paramos, norėjo, kad visi atvyktų į teismo 
salę, stebėtų procesą ir globotų jo šeimą. 

Ilgas valandas visi taip ir sėdėjo alpioje, tvankioje drėgmėje: Karlas 
Li ir Gvena pamažu lingavo sūpuoklėse, supami gerbėjų, visų trokštančių 
būti arti šio didžio žmogaus. Pagaliau žmonės pradėjo patylomis skirstytis, 
kiekvienas išeidamas jį apkabindavo ir pažadėdavo pirmadienį būti teismo 
salėje. Galbūt išvysią jį vėl sėdintį savo priebutyje. 

Vidurnakų Ozis pasakė, kad metas važiuoti. Apkabinęs Gveną ir 
vaikučius, Karlas Li atsisėdo į Ozio automobilį. 


Naktį numirė Badas Ivitis. Nuovados budintysis paskambino Nesbitui, o 
šis pranešė Džeikui. Jis įsidėmėjo, kad nepamirštų nusiųsti gėlių. 


Sekmadienis. Rytoj prasidės teismas. Džeikas pabudo penktą 
valandą ryto, jusdamas po duobute maudulį, kurį siejo su 
prasidėsiančiu teismu, ir galvoskaudį, kurį taip pat siejo su 
prasidėsiančiu teismu ir ilgu pasisėdėjimu šeštadienį iki vėlaus 

vakaro Lusjeno priebutyje su savo praktikante ir buvusiu bosu. Elenai nu- 
sprendus pernakvoti pas Lusjeną svečių kambaryje, Džeikui naktį teko 
prastumti ant kušetės savo kontoroje. 

Gulėdamas ant kušetės išgirdo atsklindančius iš gatvės apačioje bal- 
sus. Patamsiuos apgraibomis nukėblino į balkoną ir ten sustingo, apstul- 
bintas vaizdo aplinkui teismo rūmus. D diena*! Karas! Atvyko generolas 
Patonas**! Gatvėse aplink aikštę rikiavosi transporteriai, džipai ir karei- 
viai, susirūpinę zujantys šen bei ten ir stengdamiesi atrodyti organizuoti ir 
kariškai šaunūs. Kvykavo radijo stotelės ir pilvoti karininkai piktai šūkavo 
savo žmonėms paskubėti ir laikytis tvarkos. Vejoje priešais teismo rūmus, 
netoli pavėsinės buvo įrengiama vadavietė. Trys kareivių skyriai kalė kuo- 
lus, tempė virves ir statė tris didžiules maskuojamosios spalvos palapines. 
Keturi aikštės kampai užtverti barikadomis, prie kurių pozicijas užsiėmė 
sargybiniai, šliedamiesi į gatvės stulpus ir rūkydami cigaretes. 

Remdamasis užpakaliu į savojo patrulinio automobilio bagažinę, 
Nesbitas stebėjo Klantono centro fortifikacijas ir šnekučiavosi su keliais 
gvardiečiais. Džeikas, užplikęs kavos, jam nunešė puodelį. Jau nemiegąs, 
esąs saugus, joks pavojus negresia, tad Nesbitas galįs važiuoti namo ir pa- 
ilsėti iki vakaro. Džeikas sugrįžo į balkoną ir iki išauštant stebėjo vyksmą 
aikštėje. Kareiviams išsilaipinus, transporteriai patraukti į Nacionalinės 
gvardijos bazę šiauriau miesto, kur vairuotojai irgi galės pamiegoti. Džei- 
kas iš akies paskaičiavo, kad atvykę bent du šimtai karių. Jie šmižinėjo 
apie teismo rūmus ir slampinėjo grupelėmis aplinkui aikštę, spoksodami į 
parduotuvių vitrinas, laukdami dienos ir vildamiesi įvyksiant bent ko nors 
įdomesnio. 

Nuzas įsius. Kaipgi drįsta iškviesti Nacionalinę gvardiją nepasitarus 
su juo. Juk tas teismo procesas — jo kompetencijoje. Kai meras užsiminė 
apie Nacionalinę gvardiją, Džeikas paaiškino, kad atsakomybė užtikrinti 
saugumą Klantone priklauso jam, o ne teisėjui. Ozis su tuo sutiko, ir Nu- 
zui nebuvo pranešta. 


* Įslaptinta diena, kurią turėjo būti pradėta sąjungininkų desanto išsilaipinimo operacija Pran- 
cūzijoje II pasaulinio karo metu, t. y. 1944-ųjų birželio 6. (D — santrumpa iš angl. designated — pa- 
skirtoji). 

* Patton, George Smith, Jr. — amerikiečių generolas, II pasauliniame kare vadovavęs Trečiajai 
armijai, per Prancūziją įsiveržusiai į Vokietiją. 


386 JOHN GRISHAM 


Kiek vėliau, lydimas Moso Jaunesniojo Teitamo, atvyko ir pats šeri- 
fas susitikti pavėsinėje su pulkininku, vadovaujančiu gvardiečiams. Juodu 
apėjo aplink teismo rūmus, inspektuodami pajėgas ir palapines. Ozis rodė 
pirštu tai šen, tai ten, ir pulkininkas tartum sutikdavo su viskuo, ko šerifas 
reikalavo. Mosas Jaunesnysis atrakino teismo rūmų duris, kad kareiviai 
galėtų naudotis geriamuoju vandeniu ir tualetais. Tik po devynių pirmasis 
iš žiniasklaidos maitvanagių aptiko, kad Klantono centras okupuotas. Per 
valandą jie susibėgo iš visų pusių, nešini filmavimo kameromis ir mikro- 
fonais, stengdamiesi pagauti reikšmingos informacijos iš kokio seržanto 
ar kapralo. 

— Jūsų pavardė, sere? 

— Seržantas Dramraitas. 

— Iš kur jūs? 

— Iš Bunvilio. 

— Kur tai yra? 

— Už šimto mylių nuo Klantono. 

— Kodėl jūs čia? 

— Gubernatoriaus įsakymu. 

— Kodėl jus iškvietė? 

— Padėčiai kontroliuoti. 

— Tikitės neramumų? 

— Ne. 

— Ilgai čia būsite? 

— Nežinau. 

— Gal kol baigsis teismas? 

— Nežinau. 

— Kas žino? 

— Manau, gubernatorius. 

Ir taip toliau. 

Tykų sekmadienio rytą žinia apie invaziją greitai išplito, ir po baž- 
nyčios miestelėnai užplūdo aikštę patys įsitikinti, kad armija iš tikrųjų 
užėmė teismo rūmus. Sargybiniai patraukė užtvaras ir leido smalsuoliams 
pasivažinėti aplinkui savo aikštę ir pažiopsoti į tikrus gyvus kareivius su 
šautuvais ir džipais. 

Džeikas sėdėjo balkone, gurkšnojo kavą ir stengėsi įsiminti pasižy- 

mėtas kortelėse pastabas apie prisiekusiuosius. Paskambinęs Karlai pra- 
nešė, kad mieste dislokuota nacionalinė gvardija, bet jis tebesąs saugus. Ir 
iš tikrųjų, dar niekada nesijautė toksai saugus. Kalbėdamasis su ja aiškino, 
kad šimtai iki dantų ginkluotų armijos šauktinių Vašingtono gatvėje tik 
ir laukia progos jį apginti. Taip, tebeturįs asmens sargybinį. Taip, namas 
tebestovi. Abejodamas, ar apie Bado Tvičio mirtį jau pranešta, nieko jai 
nepasakė. Galbūt ji taip ir nesužinos. Jie su jos tėvo kateriu plaukią žvejoti, 
ir Hana taip norinti, kad jos tėtukas būtų šalia. Jis atsisveikino ilgėdamasis 
dviejų savo gyvenimo moterų kaip niekada anksčiau. 


Elena Rork atrakino kontoros kiemo duris ir įėjusi į virtuvę padėjo ant 
stalo maišelį su maisto produktais. Paskui išsitraukė iš lagaminėlio aplan- 
ką ir leidosi ieškoti savo boso. Aptiko jį balkone, peržiūrinėjantį korteles 
su pastabomis ir kartkartėmis dirsčiojantį į teismo rūmus. 

— Labvakar, Rou Ark. 

— Labas vakaras, bose. — Ji padavė jam išsipūtusį aplanką. — Čia 
jūsų prašytoji santrauka tyrimo apie leistinumą pateikti teisme faktus apie 
išprievartavimą. Kietas riešutėlis, bet aš jį perkrimtau. Atsiprašau, kad ap- 
lankas toksai storas. 

Parengta buvo taip pat tvarkingai, kaip ir visos kitos jos santrau- 
kos — su turiniu, bibliografija ir numeruotais puslapiais. Jis greitomis 
pasklaidė medžiagą. 

— Po šimts, Rou Ark, aš juk neprašiau vadovėlio. 

— Žinau, bet koks mokslinis darbas jus baugina, tad sąmoningai pa- 
sistengiau nevartoti žodžių su daugiau kaip trimis skiemenimis. 

— Dievuliau, ir ji šiandien dar juokauja. Negalėjai apibendrinti tos 
disertacijos, tarkime, kokioje trisdešimtyje puslapių? 

— Paklausykite, tai išsamus jurisprudencijos tyrimas, atliktas gabios 
studentės, apdovanotos įstabiu talentu aiškiai mąstyti ir rašyti. Genijaus 
darbas, ir jis — jūsų, dargi visai už dyką. Tad liaukitės niurzgėjęs. 

— Klausau, mem. Galvos neskauda? 

— Taip, šiek tiek sopa nuo pat ryto, kai atsibudau. Dešimt valandų 
spausdinau tą santrauką, ir man reikia išgerti. Turite šeikerį? 


— Ką tokį? 

— Šeikerį. Tai naujas išradimas, kurį turime Šiaurėje. Virtuvės prie- 
taisas. 

— Yra vienas spintelėje šalia mikrobangų krosnelės. 

Elena dingo už durų. Buvo jau beveik sutemę, ir judėjimas aplinkui 
aikštę silpo — sekmadieniniams važinėtojams atsibodo spoksoti į saugan- 
čius teismo rūmus kareivius. Po dvylikos valandų tvankaus karščio ir miglą 
primenančios drėgmės Klantono centre kariai pavargo ir ilgėjosi namų. 
Sėdėdami po medžiais ant sulankstomųjų brezentinių kėdžių jie keikė gu- 
bernatorių. Sutemoms tirštėjant, iš teismo rūmų nutiesti laidai ir aplinkui 
palapines pakabinti prožektoriai. Prie pašto atvažiavo visas sunkvežimis 
juodaodžių su lauko kėdėmis ir žvakėmis pradėti naktinę budrystę. Jie 
suskato žingsniuoti Džeksono gatvės šaligatviu, stebimi staiga susidomė- 
jusių dviejų šimtų iki dantų ginkluotų gvardiečių. Vaikštynėms vadovavo 
panelė Rozija Elfė Geitvud — dvišimtasvarė našlė, užauginusi vienuolika 
vaikų ir devynis pasiuntusi į koledžą. Buvo žinoma kaip pirma juodaodė, 
atsigėrusi šalto vandens iš viešojo fontanėlio aikštėje ir likusi gyva, kad 
galėtų papasakoti apie tai kitiems. Ji rūsčiai žioravo akimis į kareivius. Šie 
tylėjo. 

Sugrįžo Elena, nešina dviem didžiuliais alaus bokalais su užrašu 
„Boston College“, pripildytais kažkokio šviesiai žalsvo skysčio. Trinktelėjo 
juos ant stalo ir prisitraukė kėdę. 

— Kas čia? 

— Išgerkit. Padės atsipalaiduoti. 

— Išgersiu. Bet norėčiau žinoti, kas tai. 

— „Margaritos“. 

Džeikas tyrinėjo savo bokalo viršų. 

— Kur druska? 

— Aš nemėgstu su druska. 

— Na, tada ir aš nemėgstu. Kodėl „Margaritos“? 

— Kodėl ne? 

Džeikas užsimerkė ir nugėrė ilgą gurkšnį. Paskui — dar vieną. 

— Rou Ark, tu — talentinga! 

— Pasiuntinukė. 

Jis vėl išgėrė ilgą gurkšnį. 


— Aštuoneri metai, kai nesu ragavęs „Margaritos“. 

— Labai užjaučiu. — Jos dvidešimties uncijų talpos bokalas jau buvo 
perpus tuščias. 

— Koks romas? 

— Jeigu nebūtumėte mano bosas, pavadinčiau jus subingalviu. 

— Dėkui. 

— Čia ne romas. Tekila su citrinos sultimis ir „Cointreau“*. Maniau, 
kiekvienas teisės studentas tai žino. 

— Ar kada galėsi man atleisti? Tikrai žinojau, kai buvau studentas. 

Ji apžvelgė aikštę. 

— Neįtikėtina! Kaip karo zona. 

Džeikas ištuštino savo bokalą ir apsilaižė lūpas. Šalia palapinių 
kareiviai lošė kortomis ir juokėsi. Kiti ieškojo prieglobsčio nuo moskitų 
teismo rūmuose. Eisena su žvakėmis apsuko kampą ir patraukė Vašing- 
tono gatve. 

— Taip, — nusišypsojo Džeikas. — Gražu, ar ne? Pagalvok apie 
mūsų teisingus ir nešališkus prisiekusiuosius, rytą atvykstančiais čia ir 
susiduriančius su tuo visku. Aš vėl pareikalausiu, kad būtų pakeista bylos 
nagrinėjimo vieta. Reikalavimas bus atmestas. Pareikšiu, kad teismas vyks 
nesilaikant procesinių reikalavimų, o Nuzas nesutiks ir su tuo. Ir tada aš 
pasistengsiu, kad teismo protokoluotoja pažymėtų faktą, kad procesas 
vyksta rūmuose, apsuptuose trimis eilėmis kareivių. 

— Kodėl jie čia? 

— Šerifas ir meras paskambino gubernatoriui ir įtikino jį, kad 
rimčiai Fordo apygardoje užtikrinti būtina iškviesti Nacionalinę gvardiją. 
Juodu pasakė, kad rytoj prasidėsiančiam teismui mūsų ligoninė per maža. 

— Iš kur jie? 

— Iš Bounvilio ir Kolambo. Apie priešpiečius suskaičiavau kokius du 
šimtus dvidešimt karių. 

— Jie čia visą dieną? 

— Prižadino mane šįryt penktą. Visą dieną stebėjau jų veiksmus. 
Porą sykių jie buvo prispausti, bet atvyko pastiprinimų. Prieš kelias mi- 
nutes susitiko su priešu, kai atvyko panelė Geitvud su savo draugais ir 


* Prancūziško „triple sec“ (triskart distiliuoto) kartoko apelsinų likerio markė. Vartojamas 
kokteiliams. 

žvakėmis. Ji sušaudė juos piktais žvilgsniais, priversdama dabar drybsoti 
ant žolės ir lošti kortomis. 

Elena išbaigė savąją porciją kokteilio ir išėjo atnešti dar. Kažkelintą 
jau kartą Džeikas pasiėmė malką kortelių su pastabomis ir paskleidė visas 
ant stalo. Pavardė, amžius, užsiėmimas, šeima, rasė, išsilavinimas — nuo 
ankstyvo ryto jisai skaitė ir perskaitinėjo tą informaciją. Antra porcija 
kokteilių netruko atvykti, ir įėjusi į kabinetą Elena perėmė iš Džeiko 
korteles. 

— Korina Heigan, — tarė, nugerdama gurkšnelį. 

Jis sekundėlę pagalvojo. 

— Amžius — apie penkiasdešimt penkeri. Draudimo agento sekre- 
torė. Išsiskyrusi, du suaugę vaikai. Išsilavinimas — veikiausiai vidurinis, ne 
kas nors daugiau. Beje, kilusi iš Floridos, jeigu tai svarbu. 

— Reitingas? 

— Manau, daviau jai šešis. 

— Labai gerai. Milardas Silsas? 

— Pekano riešutyno šalia Meiso savininkas. Apie septyniasdešimties 
metų. Per apiplėšimą Litl Roke du juodaodžiai nušovė jo sūnėną. Neken- 
čia juodųjų. Jis neturi patekti į Žiuri. 

— Reitingas? 

— Manau, nulis. 

— Klėjus Beilis: 

— Amžius — apie trisdešimt. Šeši vaikučiai. Priklauso sekmininkų 
bažnyčiai. Dirba baldų gamykloje, kuri vakariniame miesto pakraštyje. 

— Davei jam dešimt balų. 

— Aha. Manau, kad jis tikrai skaitęs tą Biblijos vietą „akis už akį“ 
ir taip toliau. Be to, manyčiau, kad iš šešių vaikučių bent dvi turėtų būti 
dukterys. 

— Jūs visus juos įsiminėte? 

Jis linktelėjo ir nugėrė kokteilio. 

— Taip jaučiuosi, tarsi daug metų juos pažinočiau. 

— Kiek iš jų atpažintumėte? 

— Labai nedaugelį. Bet žinosiu apie juos daugiau nei Baklis. 

— Esu sužavėta. 

— Ką?! Ką pasakei?! Kad sužavėjau tave savo intelektu! 

— Be kitų dalykų. 

— Jaučiuosi toks pagerbtas. Sužavėjau baudžiamosios teisės genijų. 
Šeldono Rorko dukterį, kad ir kas toks jis būtų. Iš tikrųjų gyvą suma cum 
/aude. Palauk, kol papasakosiu Hariui Reksui. 

— Kur tas dramblys? Man jo trūksta. Manau, jis mielas. 

— Eik ir paskambink jam. Pakviesk prisidėti prie mūsų mažučio 
pobūvio balkone. Visi drauge stebėsime, kaip pajėgos rengiasi dar vienam 
didžiajam mūšiui. 

Ji pasuko prie telefono ant Džeiko rašomojo stalo. 

— O Lusjenui? 

— Ne! Jau pavargau nuo jo. 


Haris Reksas atsinešė butelį tekilos, susirastą kažkur savo bariuko gilumo- 
je. Jis ir teisės praktikantė aršiai ginčijosi dėl deramų geros „Margaritos“ 
ingredientų proporcijų. Džeikas palaikė savo praktikantę. 

Sėdėdami balkone jie skelbė pavardes iš kartotekinių kortelių, 
gurkšnojo aitrųjį mišinį, šūkavo kareiviams ir traukė populiarias dainas iš 
Džimio Bafeto* repertuaro. Vidurnaktį Nesbitas įsisodino Eleną į savąjį 
patrulinį automobilį ir nuvežė pas Lusjeną. Haris Reksas parėjo namo 
pats. Džeikas permiegojo ant kušetės. 


Pirmadienis, liepos 22-a. Buvo praėję ne per daugiausia laiko 
po paskutinės „Margaritos“, kai Džeikas staiga pašoko nuo 
kušetės ir įsispitrijo į laikrodį ant savo rašomojo stalo. Jo 
miegota tik trys valandos. Skrandyje dėjosi velniai žino kas. 
Nervinis maudulys smelkė slėpsnas. Bet pagirioms nebuvo laiko. 
Nesbitas prie vairo miegojo it kūdikis. Džeikas pažadino jį ir įšoko 
ant užpakalinės sėdynės. Pamojo sargybiniams, smalsiai stebintiems iš 


* James William „Jimmy“ Buffet (gimė 1946) — populiarių dainų atlikėjas, kompozitorius, kino 
prodiuseris. 

kitapus gatvės. Nesbitas nuvažiavo du kvartalus iki Adamso gatvės, išleido 
savo keleivį ir liko laukti kiemo įvažoje, kaip jam buvo nurodyta. Džeikas 
nusiprausė po dušu ir greitai nusiskuto. Pasirinko tamsiai juodą vilnonį 
kostiumą, baltus, su prisegamų kampukų apykakle marškinius ir labai ne- 
utralų, nesukeliantį priešiškumo, neryškų raudonojo vyno spalvos ir dar su 
keliais siaurais, tamsiai mėlynais dryželiais šilkinį kaklaraištį. Kruopščiai 
išlygintos kelnės gražiai krito nuo liekno juosmens. Džeikas nusprendė 
atrodąs puikiai — kur kas stilingiau už būsimą savo priešininką. 

Kai išėjęs į kiemą jis paleido šunį ir įšoko atgal ant užpakalinės pa- 
trulinio automobilio sėdynės, Nesbitas vėl miegojo. 

— Viskas ten tvarka? — atsibudęs ir šluostydamasis nuo smakro 
seiles paklausė Nesbitas. 

— Dinamito neradau, jeigu tai turi galvoje. 

Nesbitas tik nusijuokė tuo pačiu erzinančiu juoku, kuriuo sureaguo- 
davo bemaž į viską. Juodu apsuko aikštę, ir priešais savo kontorą Džeikas 
išlipo. Nepraėjus nė pusvalandžiui nuo tada, kai išvažiavo, jis uždegė kon- 
toroje šviesas ir susitaisė kavos. 

Nurijo keturias aspirino tabletes, užsigerdamas greipfruto sultimis. 
Akis peršėjo, galvą sopėjo nuo per daug išgerto kokteilio ir nuovargio, o 
sunkiausia dar laukė priešaky. Ant posėdžių stalo jis paskleidė popierius 
iš Karlo Li Heilio bylos aplanko. Viskas buvo tvarkingai susisteminta ir 
suindeksuota jo praktikantės, bet Džeikui norėjosi išardyti tą tvarką ir su- 
dėlioti savaip. Jeigu kokio dokumento ar precedento negalima surasti per 
trisdešimt sekundžių, tai viskas nieko verta. Jis nusišypsojo iš jos talento 
sisteminti. Pagrindiniai ir šalutiniai dokumentai visais klausimais sukla- 
sifikuoti, čia pat po ranka, lengvai surandami per dešimt sekundžių. Colio 
storumo, trim plieniniais žiedais surištame bloknote ji buvo susumavusi 
daktaro Baso kvalifikacijas ir nubrėžusi jo parodymų metmenis, surašiusi 
pastabas dėl tikėtinų Baklio prieštarų ir parengusi precedentinius atvejus 
šioms atremti. Džeikas labai didžiavosi savo pasirengimu procesui, bet kar- 
tu ir jautėsi pažemintas, kad tenka mokytis iš trečiakursės teisės studentės. 

Jis vėl įsidėjo aplanką į teismo posėdžiams skirtą lagaminėlį — sun- 
kų, odinį, su auksinėmis raidėmis įspaustais šone jo inicialais. Pašaukė 
gamta, ir sėdėdamas tualete jis darsyk peržiūrinėjo korteles. Žinojo visas 
mintinai. Buvo pasirengęs. 

Kelios minutės po penkių, į paradines duris pasibeldė Haris Reksas. 
Buvo dar tamsu, ir jis atrodė kaip koks įsilaužėlis. 

— Ko taip anksti atsikėlei? — paklausė Džeikas. 

— Neėmė miegas. Lyg šiek tiek nervinuosi. — Jis atkišo prikrautą 
popierinį maišelį su taukuotomis dėmėmis. — Dela siunčia. Dar švieži ir 
karšti. Sumuštiniai su dešra, su kumpiu ir sūriu, su vištiena ir sūriu, ko tik 
nori. Ji nerimauja dėl tavęs. 

— Dėkui, Hari Reksai, bet nesu alkanas. Organizmas maištauja. 

— Nerviniesi? 

— Kaip kekšė bažnyčioje. 

— Atrodai gana suvargęs. 

— Dėkui. 

— Tačiau kostiumas dailus. 

— Karla jį išrinko. 

Karis siekė į maišelio vidų, ir ištraukė kelis folija suvyniotus sumuš- 
tinius. Išdėstė juos ant posėdžių stalo ir įsipylė kavos. Atsisėdęs priešais jį, 
Džeikas sklaidė Elenos parengtą santrauką apie „Maknoteno taisyklę“. 

— Ji tai parašė? — pilna burna kramtydamas paklausė Haris Reksas. 

— Septyniasdešimt penkių puslapių santrauką apie gynybą, grin- 
džiamą nepakaltinamumu, nagrinėtose Misisipės valstijoje bylose. Su- 
gaišo tris dienas. 

— Atrodo labai protinga. 

— Turi galvą, taip pat ir rašo sklandžiai. Intelektas neginčytinas, bet 
jai sunku pritaikyti savo žinias realiame pasaulyje. 

— K3 apie ją žinai? — Iš Hario Rekso burnos ant stalo nubyrėjo 
trupiniai. Jis rankove nubraukė juos ant grindų. 

— Kieta. „Senučiuke Misyje“ antra savo kurse. Pasikalbėjau telefonu 
su Nelsonu Betlsu, Teisės fakulteto prodekanu, tai jis labai teigiamai apie 
ją atsiliepė. Turi visus šansus baigti pirmąja. 

— Aš baigiau devyniasdešimt trečias iš devyniasdešimt aštuonių. 
Būčiau baigęs devyniasdešimt antras, bet mane pagavo per egzaminą nu- 
sirašinėjant. Buvau beprotestuojąs, bet nusprendžiau, kad devyniasdešimt 
trečias — irgi neblogai. Po šimts, pamaniau, kam Klantone rūpi. Žmonės 
tiesiog džiaugėsi, kad baigęs sugrįžau verstis praktika čia, o ne įsitaisiau 
Volstrite ar dar kur nors panašiai. 

Džeikas nusišypsojo iš pasakojimo, kurį girdėjo jau kokį šimtąjį 
kartą. 

Haris Reksas išvyniojo sumuštinį su vištiena ir sūriu. 

— Atrodo, nervinies, bičiuli. 

— Jaučiuosi normaliai. Pirma diena visada sunkiausia. Parengtinis 
darbas atliktas. Aš pasiruošęs. Dabar telieka laukti. 

— Kuriuo metu teismo salėje pasirodys Rou Ark? 

— Nežinau. 

— Viešpatie, įdomu, kuo ji vilkės? 

— Arba nevilkės. Tik tikiuosi, kad atrodys padoriai. Juk žinai, koks 
Nuzas šventeiva. 

— Juk neleisi jai sėdėti prie gynybos stalo, a? 

— Nemanau. Ji laikysis kur nors antrame plane, panašiai kaip tu. 
Mat galėtų užgauti kai kurių moterų iš prisiekusiųjų jausmus. 

— Taip, turėk ją po ranka, bet kad nekristų į akis. 

Haris Reksas didžiule letena nusišluostė burną. 

— Tu miegi su ja? 

— Ne! Juk dar turiu sveiko proto, Hari Reksai. 

— Neturi, jeigu nemiegi. Tą moteriškutę galima paimti. 

— Tad ir paimk ją. Man ir taip gana rūpesčių. 

— Ji mano, kad aš mielas, a? 

— Taip sako, tikrai. 

— Manau, reiktų pabandyti, — pareiškė jis rimtu veidu, paskui nusi- 
šypsojo ir pratrūko kvatotis, apipurkšdamas trupiniais knygų lentynas. 

Suskambo telefonas. Džeikas papurtė galvą, ir ragelį pakėlė Haris 
Reksas. 

— Jo čia nėra, bet mielai perduosiu žinutę. — Jis pamerkė Džeikui 
akį. — Taip, sere, taip sere, aha, taip, sere. Baisus dalykas, tikrai. Ar patikė- 
tumėte, kad žmogus galėtų taip pasielgti? Taip, sere, taip. Šimtą procentų 
su jumis sutinku. Taip, sere, ir kokia jūsų pavardė, sere? Sere? — Haris 
Reksas nusišypsojo į ragelį ir padėjo jį ant svirtelės. 

— Ko jam reikėjo? 

— Pasakė, kad darai gėdą baltajai rasei, būdamas to nigerio advokatu 
ir kad jis tiesiog nesuprantąs, kaip galima ginti tokį nigerį kaip Heilis. Ir 
kad jis tikisi, jog Klanas prigriebs tave, o jeigu ne, tai viliasi, kad advoka- 

tūros kolegija pasižiūrės į šį reikalą ir atims iš tavęs licenciją už tai, kad 
padedi nigeriams. Dar pasakė žinojęs, kad tu niekam tikęs, nes mokeisi 
pas Lusjeną Vilbanksą, o šis gyvena su nigere. 

— Ir tu su juo sutikai! 

— Kodėl ne? Jis išties kalbėjo nuoširdžiai, ne su neapykanta, ir dabar, 
palengvinęs širdį, jaučiasi geriau. 

Telefonas vėl suskambo. Haris Reksas sugriebė ragelį. 

— Džeikas Brigansas, advokatas, gynėjas, konsultantas, patarėjas ir 
teisės guru. 

Džeikas pasuko eiti į tualetą. 

— Džeikai, tavęs nori reporteris! — šūktelėjo jam pavymui Haris 
Reksas. 

— Aš ant puodo. 

— Jam paleido vidurius! — paaiškino į ragelį reporteriui Haris 
Reksas. 

Šeštą — Vilmingtono laiku septintą — Džeikas paskambino Karlai. 
Ji jau nemiegojo, gerdama kavą skaitė laikraštį. Jis papasakojo jai apie 
Badą Ivitį, Peliuką Mikį ir dar daugiau smurto pažadus. Ne, jis to nebijąs. 
Nė kiek neimąs į galvą. Bijosi prisiekusiųjų, tų dvylikos, kurie bus atrinkti, 
ir šių reakcijos į jį ir jo klientą. Vienintelė baimė šiuo metu — dėl to, ką 
nuspręs dėl jo kliento prisiekusieji. Visa kita nesvarbu. Pirmą sykį per 
visus jų telefoninius pokalbius Karla neužsiminė, kad nori grįžti namo. Jis 
pažadėjo paskambinti vakare. 

Padėjęs ragelį, Džeikas išgirdo laiptų apačioje sambrūzdį. Atvyko 
Elena, ir Haris Reksas kažką garsiai jai kalbėjo. Tikriausiai ji vilki per- 
sišviečiančia palaidinuke ir minisijonėliu, pagalvojo Džeikas, lipdamas 
laiptais žemyn. Bet apsiriko. Haris Reksas žėrė jai komplimentus, kad 
apsirengusi kaip tikra pietietė, ir dar su visais aksesuarais. Vilkėjo griežtu 
pilko škotiško audinio kostiumėliu: švarkeliu su V raidės pavidalo iškirp- 
te ir trumpu aptemptu sijonėliu. Šilkinė palaidinukė — juoda, o po šia 
akivaizdžiai ryškėjo būtinoji aprangos dalis. Plaukai — sutraukti atgal ir 
kažkokiu būdu supinti. Neįtikėtina — aiškiai buvo matyti, kad pasinau- 
dota blakstienų tušu, pieštuku akims paryškinti ir lūpdažiu. Hario Rekso 
žodžiais tariant, ji atrodė tiek panaši į teisininkę, kiek išvis įmanoma 
moteriai. 

— Ačiū, Hari Reksai, — padėkojo Elena. — Norėčiau turėti jūsų 
skonį dėl drabužių. 

— Puikiai atrodai, Rou Ark, — pagyrė Džeikas. 

— Ir jūs taip pat. — Ji pažvelgė į Harį Reksą, bet nieko daugiau 
nepridūrė. 

— Prašau, atleiskite mums, Rou Ark, — ėmė teisintis Haris Rek- 
sas. — Mums padarėte didžiulį įspūdį, nė kiek nenutuokėme, kad turite 
tiek daug visokios aprangos. Atsiprašome, kad taip žavėjomės jumis, ir 
suprantame, kaip tatai siutina jūsų emancipuotą širdelę. Taip, mes — sek- 
sizmo paršai, bet pati pasirinkote atvykti į Pietus. O Pietuose mes daž- 
niausiai varvinam seiles dėl dailiai apsirengusių gražių moterų — eman- 
cipuotų arba ne. 

— Kas maišelyje? — paklausė ji. 

— Pusrytis. 


Ji atidarė maišelį ir išsivyniojo sumuštinį su dešra. 


— O beigelių* nėra? 
— Kas tai yra? — paklausė Haris Reksas. 
— Tiek to. 


Džeikas pasitrynė delnus ir pamėgino nutaisyti entuziastingą balsą: 

— Na, kai trys valandos iki teismo mes čia susirinkę, ką turėtumėme 
veikti? 

— Susitaisykime „Margaritų“, — pasiūlė Haris Reksas. 

— Ne! — užprotestavo Džeikas. 

— Padėtų nuimti įtampą. 

— Be manęs, — palaikė Džeiką Elena. — Laukia rimtas darbas. 

Haris išsivyniojo sumuštinį — paskutinį maišelyje. 

— Kas šiandien dėsis pirmiausia? 

— Saulei patekėjus, prasidės teismas. Devintą. Nuzas tars kelis žo- 
džius prisiekusiesiems, ir mes imsimės jų atrankos. 

— Kiek tai užtruks? 

— Dvi ar tris dienas. Misisipės valstijoje mes turime teisę apklausi- 
nėti kiekvieną prisiekusįjį atskirai teisėjo kabinete. Tai užima laiko. 

— Kur aš sėdėsiu ir ką veiksiu? 


* Iš jidiš 5eyg/ — riestainis („baronka“). 

— Ji kalba kaip išties labai prityrusi, — pakomentavo Džeikui Haris 
Reksas. — Ar bent žino, kur teismo rūmai? 

— Prie gynybos stalo tu nesėdėsi, — paaiškino Džeikas. — Tik aš 
ir Karlas Li. 

Elena pasišluostė burną. 

— Suprantu. Tik jūs ir kaltinamasis, sėdėsite vieni patys, supami 
blogio jėgų, žvelgdami mirčiai į akis. 

— Kažkas panašaus. 

— Kartais ir mano tėvas laikosi tokios taktikos. 

— Džiaugiuosi, kad pritari. Tu sėdėsi už manęs, prie barjero. Aš 
paprašysiu Nuzą, kad leistų tau dalyvauti privačiuose pokalbiuose su 
parenkamaisiais prisiekusiaisiais. 

— O kaip aš? — paklausė Haris Reksas. 

— Nuzas tavęs nemėgsta, Hari Reksai. Visada nemėgo. Jį ištiktų 
apopleksija, jeigu paklausčiau, ar tau galima į jo kabinetą. Būtų geriausia, 
jeigu apsimestum, kad mudu nė nepažįstami. 

— Dėkui. 

— Bet mes dėkingi jums už pagalbą, — pasiskubino pridurti Elena. 

— Eik žinai kur, Ele Mei“. 

— Vis tiek galite su mumis išgerti, — atšovė Elena. 

— Ir parūpinti tekilos. 

— Daugiau alkoholio šioje kontoroje nebus, — pareiškė Džeikas. 

— Iki priešpiečių pertraukos, — patikslino Haris Reksas. 

— Noriu, kad stovėtum už sekretorės stalo — tik šiaip sau stovi- 
niuotum be tikslo, kaip visada tai darai, ir dėmėtumeisi prisiekusiuosius. 
Pabandyk juos derinti su kortelėmis. Veikiausiai jų bus koks šimtas dvi- 
dešimt. 


— Viską, ką pasakysi. 


Išaušus pasireiškė visa armijos jėga. Kareiviai vėl pastatė užtvaras ir prie 
kiekvieno aikštės kampo būriavosi prie oranžinių ir baltų stulpelių, ku- 


* Turimas omenyje personažas (E//ie Mae Clampett) iš populiaraus 1962-71 m. komedinio 
televizijos serialo „Kaimiečiai Beverlyje“ (7Zže Beverly Eli/Ibillies) — savarankiška graži, guvi mergina. 

riais tvėrė gatves. Buvo viskam pasirengę ir neramūs, įdėmiai nužiūrinėjo 
kiekvieną automobilį, laukė priešą pradedant puolimą, troško bent kokio 
įdomumo. Šiokį tokį pagyvėjimą sukėlė spaudos maitvanagiai, pusę aštuo- 
nių prisistatydami savuose kompaktiškuose universaluose ir minivenuose, 
su nupieštais ant durelių įmantriais logotipais. Apsupę tas transporto 
priemones kareiviai kiekvieną informavo, kad kol vyks procesas, statyti 
automobilių aplinkui teismo rūmus nebus leidžiama. Maitvanagiai išsi- 
sklaidė po šalutines gatves, o po kelių akimirkų vėl pasirodė pėsčiomis, 
temdamiesi griozdiškas filmavimo kameras ir kitą įrangą. Kai kurie įsikū- 
rė stovyklą ant paradinių laiptų, kiti — šalia tarnybinio įėjimo, o dar viena 
grupė — rotondoje, prie pagrindinių teismo salės durų antrame aukšte. 

Merfis, valytojas ir tas pats vienintelis liudininkas, savo akimis matęs, 
kaip buvo nušauti Kobas ir Vilardas, pasistengė kuo geriau informuoti 
žiniasklaidos atstovus, kad teismo salė bus atidaryta aštuntą, nė minute 
anksčiau. Prie durų susiformavo eilutė, netrukus nusidriekusi aplinkui visą 
rotondą. 

Bažnyčių autobusai sustojo kažkur toliau aikštės ir pamažu Džek- 
sono gatve pajudėjo žygeiviai, vedami savo dvasininkų. Jie nešėsi plakatus 
su užrašais LAISVĘ KARLUI LI ir darniu choru dainavo „Mes nugalėsime“. 
Jiems prisiartinus prie aikštės, kareiviai išgirdo dainavimą, ir sutreškėjo 
nešiojamosios radijo stotelės. Ozis ir pulkininkas trumpai pasitarė, ir 
kareiviams įtampa atlėgo. Ozis nuvedė žygeivius į veją priešais teismo 
rūmus, kur jie sukiojosi ir laukė, atidžiai stebimi Misisipės valstijos Na- 
cionalinės gvardijos akių. 

Aštuntą prie pradinių teismo salės durų atgabentas metalo detekto- 
rius, ir trejetas iki dantų ginkluotų šerifo pavaduotojų pradėjo tikrinti ir 
leisti vidun žiūrovus, dabar jau užpildžiusius rotondą ir nusitęsusius į kori- 
dorius. Salės viduje eismą reguliavo Preteris, sodino žmones ant ilgų suolų 
vienoje pusėje nuo vidurinio praėjimo, o kitą — rezervuodamas prisieku- 
siesiems. Pirma eilė palikta teisiamojo šeimos nariams, antroji — paskirta 
dailininkams, kurie tuoj pat suskato eskizuoti teisėjo katedrą ir erdvę už 
barjero, kartu su kabančiais ant sienos konfederatų didvyrių portretais. 

Klanas laikė savo pareiga, kad proceso pradžios dieną apie jo buvimą 
būtų žinoma, ypač — atvykstantiems kandidatams į prisiekusiųjų žiuri. 
Dvi dešimtys kukluksklanininkų visa paradine apranga tylomis atžings- 

niavo į Vašingtono gatvę. Kareiviai tuojau pat juos sustabdė ir apsupo. 
Pilvotas pulkininkas išdidžiai atkrypavo per gatvę ir pirmą sykį savo 
gyvenime susidūrė akis į akį su baltu apsiaustu ir gobtuvu prisidengusiu 
kukluksklanininku, kuris kaip tyčia pasitaikė būti pėda aukštesnis už jį. 
Paskui akies krašteliu pastebėjo artyn pajudėjusias filmavimo kameras, ir 
visa jo narsa išgaravo. Įprastą lojantį ir piktą jo balsą pakeitė šaižus, ner- 
vingas, drebantis mikčiojimas, net pačiam nesuprantamas. 

Atskubėjęs Ozis jį išgelbėjo. 

— Labą rytą, vyručiai, — šaltai pasisveikino jis, atsistodamas greta 
mikčiojančio pulkininko. — Esame jus apsupę, ir mūsų daugiau. Nors, 
žinoma, negalime uždrausti jums čia būti. 

— Tikrai taip, — patvirtino vadas. 

— Jeigu tik seksite paskui mane ir darysite, kaip pasakysiu, mums 
neiškils jokių nemalonumų. 

Kukluksklanininkai nusekė paskui Ozį ir pulkininką į veją priešais 
teismo rūmus. Ten jiems buvo nurodyta vieta, kur galės stovėti, iki pro- 
cesas baigsis. 

— Likite čia ir elkitės ramiai, — nurodė Ozis, — ir pulkininkas 
asmeniškai prižiūrės, kad gvardiečiai prie jūsų nesikabinėtų. 

Jie sutiko. 

Kaip ir buvo galima tikėtis, baltų apsiaustų vaizdas suerzino juodao- 
džius, susibūrusius už kokių dviejų šimtų pėdų. Jie suskato šūkauti: 

— Laisvę Karlui Li! Laisvę Karlui Li! Laisvę Karlui Li! 

Iškėlę kumščius kukluksklanininkai šaukė jiems atgal; 

— Dujas Karlui Li! 

— Dujas Karlui Li! 

— Dujas Karlui Li! 

Abipus pagrindinio plytelėmis kloto tako, vejos viduriu vedančio prie 
paradinių teismo rūmų laiptų, išsirikiavo dvi eilės gvardiečių. Dar viena jų 
eilė atitvėrė nuo tako kukluksklanininkus, o kita — juodaodžius. 

Atvykstantys prisiekusieji greitai žengė tarp kareivių eilių, laikydami 
rankose savuosius šaukimus ir su nuostaba klausydamiesi keiksmų, kuriuos 
rėkavo vieni kitiems saujelė kukluksklanininkų ir minia juodaodžių. 

Į Klantoną atvažiavo prakilnusis Rufusas Baklis ir mandagiai pa- 
aiškino gvardiečiams, kas jis toks ir kokiu tikslu atvykęs. Jam leista pasi- 


400 JOHN GRISHAM 


statyti automobilį pažymėtoje REZRVUOTA APYG. PR. vietoje prie 
pat teismo rūmų. Reporteriai pašėlo: matyt, koks nors svarbus tūzas, 
jeigu prasiveržė pro užtvaras. Baklis minutėlę pasėdėjo savajame gerokai 
nuvažinėtame kadilake, leisdamasis reporterių nufotografuojamas. Kai 
išlipo iš automobilio ir užtrenkė dureles, šie apspito jį iš visų pusių. Vis 
šypsodamasis jis pamažėle ėmė brautis teismo rūmų paradinio įėjimo link. 
Į greitai pasipylusius klausimus ne;manoma buvo neatsakyti, tad Baklis 
bent aštuonis kartus nusižengė teisėjo įsakymui laikyti liežuvį už dantų, 
kaskart su šypsena paaiškindamas neturįs teisės atsakyti į klausimą, nors 
ką tik jau buvo atsakęs. Masgrouvas sekė iš paskos, nešdamas „didžiojo 
žmogaus“ lagaminėlį. 


Užsirakinęs duris, Džeikas nervindamasis vaikštinėjo po kabinetą. Elena 
apačioje dirbo prie dar vienos medžiagos santraukos. Haris Reksas iš- 
ėjo į „Kavos barą“ sukirsti dar vieną pusrytį ir apsimainyti paskalomis. 
Ant rašomojo stalo be tvarkos mėtėsi paskleistos kortelės su pastabo- 
mis — Džeikas jau buvo pavargęs nuo jų. Jis greitomis pervertė kažko- 
kios bylos santrauką ir nuėjo prie balkono durų. Nuo aikštės pro langus 
aidėjo šūksmai. Sugrįžęs prie rašomojo stalo, jis perskaitė savo įvadinių 
komentarų būsimiems prisiekusiesiems apmatus. Pirmas įspūdis pasirodė 
nekoks — kai ką reikėjo pataisyti. 

Džeikas atsigulė ant kušetės, užsimerkė ir susimąstė apie galybę 
dalykų, kuriais šiuo metu mieliau užsiimtų. Dažniausiai jis mėgdavo savo 
darbą. Bet pasitaikydavo akimirkų, bauginančių akimirkų kaip šioji, kai jis 
gailėdavosi netapęs draudimo agentu ar biržos makleriu. Arba galbūt net 
teisininku, besispecializuojančiu mokesčių srityje. Tikrai tie žmonės kriti- 
nėmis savo karjeros akimirkomis pastoviai nesikankina nuo šleikštulio ar 
viduriavimo. 

Lusjenas jį išmokė, kad baimė — geras dalykas, nes baimė — sąjun- 
gininkas; kad kiekvienas advokatas bijosi, kai stovi priešais naują prisieku- 
siųjų Žiuri ir dėsto savo argumentus. Bijotis — nieko bloga, tik nereikia 
išsiduoti baimės. Prisiekusieji nesiklausys advokato, turinčio mikliausią 
liežuvį ar gražbyliaujančio. Nesiklausys ir kuo madingiausiai apsirengu- 
siojo. Nesiklausys kokio klouno, laidančio teisme juokelius. Nesiklausys 

advokato, garsiausiai pamokslaujančio ir įnirtingiausiai besistengiančio 
įteigti savo argumentus. Lusjenas jį įtikino, kad prisiekusieji klausosi 
advokato, kalbančio tiesą, nepriklausomai nuo jo išvaizdos, žodžių ar pa- 
viršutinių sugebėjimų. Advokatas teismo salėje privalo būti pats savimi, ir 
jeigu jis bijosi — tebūnie taip. Prisiekusieji irgi bijosi. 

Susidraugauk su baime, visada sakydavo Lusjenas, nes ši niekur ne- 
dings ir sunaikins tave, jeigu paliksi nevaldomą. 

Baimė giliai surėmė žarnyną, ir Džeikas atsargiai nulipo apačion į 
tualetą. 

— Kaip laikotės, bose? — paklausė Elena, kai jis įkišo galvą pro duris 
pasižiūrėti, ką ji veikia. 

— Turbūt pasirengęs. Po minutėlės jau eisime. 

— Gatvėje prie durų laukia keletas reporterių. Pasakiau jiems, kad 
jūs nusišalinote nuo bylos ir išvažiavote iš miesto. 

— Deja. Šiuo metu labai norėčiau, kad taip būtų. 

— Ar esate girdėjęs apie Vendalą Solomoną? 

— Iškart negalėčiau pasakyti. 

— Jis — iš Pietų kalinių gynimo fondo. Pernai vasarą dirbau jo 
vadovaujama. Yra gynęs visuose Pietuose per šimtą bylų, kuriose grėsė 
aukščiausioji bausmė. Prieš prasidedant teismo procesui, jis taip nervinasi, 
kad negali nei valgyti, nei miegoti. Daktaras jam išrašo raminamųjų, bet 
šie nepadeda — vis tiek būna toks dirglus, kad proceso pradžios dieną 
niekas nedrįsta su juo kalbėtis. Ir tai — po gintų šimto tokių bylų. 

— O tavo tėvui sekasi su tuo dorotis? 

— Išgeria porą martinių su Valiumu". Paskui užsirakina duris, išjun- 
gia visas šviesas ir atsigula ant rašomojo stalo, iki reikės eiti į teismą. Tam- 
pa nervingas, dėl menkniekių susierzina. Žinoma, daugmaž tai natūralu. 

— Taigi toks jausmas tau pažįstamas? 

— Dargi labai gerai. 

— Ar aš atrodau nervingas? 

— Atrodote pavargęs. Bet atlaikysite. 


*-w-- oo 


— Einam. 


* Firminis raminamojo vaisto diazepamo pavadinimas. 

Šaligatvyje reporteriai puolė prie savo grobio. 

— Jokių komentarų, — vis kartojo jis, pamažu žengdamas per gatvę 
teismo rūmų link. Klausimų kruša nesiliovė. 

— Ar tiesa, jog jūs ketinate reikalauti, kad teismas būtų laikomas 
neįvykusiu dėl procesinių pažeidimų? 

— Negaliu to padaryti, kol teismas neprasidėjo. 

— Ar tiesa, kad Klanas jums grasino? 

— Nekomentuosiu. 

— Ar tiesa, kad išsiuntėte savo šeimą iš miesto, iki pasibaigs teismas? 

Kiek padvejojęs, Džeikas dirstelėjo į reporterį. 

— Nekomentuosiu. 

— K3 manote apie Nacionalinę gvardiją? 

— Didžiuojuosi jais. 

— Ar gali jūsų klientas tikėtis Klantono apygardoje teisingo teismo? 

Džeikas papurtė galvą, paskui pridūrė: 

— Nekomentuosiu. 

Vienas šerifo pavaduotojas, saugantis laiptinę toje pat vietoje, kur 
anksčiau gulėjo nušautųjų kūnai, parodė pirštu į Eleną. 

— Kas ji, Džeikai? 

— Nepavojinga. Ji drauge su manimi. 

Juodu užbėgo tarnybiniais laiptais. Karlas Li sėdėjo vienas prie 
gynybos stalo, nugara į sausakimšą teismo salę. Džina Gilespi skubai tik- 
rino atvykstančiuosius prisiekusiuosius, o šerifo pavaduotojai slampinėjo 
praėjimais, žvalgydamiesi ko nors įtartina. Džeikas šiltai pasisveikino su 
savo klientu, ypač pasistengdamas paspausti jam ranką, plačiai nusišypsoti 
ir paplekšnoti per petį. Elena iškrovė lagaminėlius ir tvarkingai sudėliojo 
ant stalo aplankus. 

Šnabždėdamasis su savo ginamuoju, Džeikas apsidairė po salę. Visų 
akys buvo nukreiptos į jį. Visas Heilių klanas gražiai sėdėjo pirmoje eilėje. 
Džeikas nusišypsojo jiems ir linktelėjo Lesteriui. Tonia ir berniukai, ap- 
rengti sekmadieniniais drabužiais, sėdėjo tarp Lesterio ir Gvenos kaip 
tobulos statulėlės. Susodinti kitapus praėjimo būsimi prisiekusieji atidžiai 
apžiūrinėjo Heilio advokatą. Džeikas pagalvojo, kad prisiekusiesiems kaip 
tik tinkamas metas pamatyti šeimą, tad pro švaistinius barjero vartukus 
nuėjo šnektelti su Heiliais. Paplekšnojo per petį Gveną, paspaudė ranką 

Lesteriui, žnybtelėjo kiekvieną berniuką ir galiausiai priglaudė prie savęs 
Tonią, mažąją Heilių mergytę, išprievartautą dviejų raudonsprandžių, 
gavusių, ko nusipelnė. Kandidatai į prisiekusiuosius stebėjo kiekvieną šios 
scenos judesį, ypač sutelkdami dėmesį į mergytę. 

— Nuzas kviečia mus į savo kabinetą, — pašnabždėjo Masgrouvas 
Džeikui, kai šis sugrįžo prie gynybos stalo. 

Džeikui su Elena įžengus į kabinetą, Ičebodas, Baklis ir teismo 
protokoluotoja šnekučiavosi. Džeikas pristatė jo prakilnybei, Bakliui 
Masgrouvui ir Normai Gelou, teismo protokoluotojai, savo praktikantę, 
paaiškindamas, kad Elena Rork — trečiakursė „Senučiuko Misio“ teisės 
studentė, atliekanti praktiką jo kontoroje, ir paprašė, kad jai būtų leista 
sėdėti šalia gynybos stalo ir dalyvauti pasitarimuose, kurie vyks teisėjo 
kabinete. Baklis neprieštaravo. Paaiškinęs, kad šitaip daryti yra įprasta, 
Nuzas ją pasveikino. 

— Turite ką nors pareikšti prieš teismo posėdį, ponai? — paskui 
paklausė jis. 

— Nieko, — atsakė apygardos prokuroras. 

— Keletą dalykų, — tarė Džeikas, atsiversdamas aplanką. — Noriu, 
kad tai būtų užprotokoluota. 

Norma Gelou pasirengė rašyti. 

— Pirmiausia noriu atnaujinti savo prašymą pakeisti bylos nagrinė- 
jimo vietą... 

— Mes prieštaraujame, — pertraukė Baklis. 

— Užsičiaupkite, gubernatoriau! — šūktelėjo Džeikas. — Aš dar 
nebaigiau, ir nepertraukinėkite manęs! 

Šitoks nesusivaldymas privertė krūptelti ne tik Baklį, bet ir kitus. Vis 
per tas „Margaritas“, šmėstelėjo galvoje Elenai. 

— Atleiskite man, pone Brigansai, — ramiai sureagavo Baklis. — Ir 
prašom nevadinti manęs gubernatoriumi. 

— Leiskite čia kai ką man pasakyti, — įsiterpė Nuzas. — Šis bylos 
nagrinėjimas taps ilgu ir sunkiu išbandymu. Galiu suprasti, kokią abu 
jaučiate įtampą. Pats daug kartų esu buvęs jūsų kailyje ir žinau, ką turite 
ištverti. Jūs abu — puikūs teisininkai, ir esu dėkingas likimui, kad tokio 
masto procese turiu reikalą su dviem puikiais teisininkais. Taip pat galiu 
įžvelgti tarp judviejų tam tikro priešiškumo. Šitaip tikrai neretai pasitaiko, 

ir aš neprašysiu, kad paspaustumėte vienas kitam rankas ir taptumėte 
gerais draugais. Bet tvirtai reikalausiu, kad būdami mano teismo salėje 
ar kabinete susilaikytumėte ir nepertraukinėtumėte vienas kito, ir kad šū- 
kautumėte kuo mažiau. Jūs kreipsitės vienas į kitą „pone Brigansai“, „pone 
Bakli“ ir „pone Masgrouvai. Taigi, ar abu supratote, ką pasakiau? 

— Taip, sere. 

— Taip, sere. 

— Gerai. Tuomet tęskite, pone Brigansai. 

— Dėkui, jūsų prakilnybe, visiškai sutinku. Kaip sakiau, kaltinamasis 
atnaujina savo prašymą pakeisti bylos nagrinėjimo vietą. Noriu, kad pro- 
tokole tai būtų užfiksuota: kai mes dabar, liepos dvidešimt antrą, devynios 
penkiolika, sėdime čia, teisėjo kabinete, kai netrukus turime pradėti 
prisiekusiųjų atranką, Fordo apygardos teismo rūmai apsupti Misisipės 
valstijos Nacionalinės gvardijos. O vejoje priešais rūmus grupė kukluksla- 
nininkų baltais apsiaustais šią pat minutę šūkauja juodaodžiams demons- 
trantams, kurie, žinoma, nelieka jiems skolingi. Tas dvi grupes išskyrė iki 
dantų ginkluoti nacionaliniai gvardiečiai. Šįryt atvykdami į teismą būsimi 
prisiekusieji matė visą šį cirką priešais rūmus. Bus neįmanoma atrinkti 
teisingą ir nešališką Žiuri. 

Baklis klausėsi su įžūliu vypsniu didžiuliame veide ir, kai Džeikas 
baigė, prašneko: 

— Galiu sureaguoti, jūsų prakilnybe? 

— Ne! — trumpai drūtai nukirto Nuzas. — Prašymas atmestas. Ką 
dar turite? 

— Gynyba prašo paleisti visą šią pašauktųjų į žiuri sudėtį. 

— Kokiu pagrindu? 

— Tuo pagrindu, kad būta atvirų pastangų įbauginti šią sudėtį. Ži- 
nome bent dvidešimtį, prie kurių namų buvo sudeginti kryžiai. 

— Aš ir pats ketinu tuos dvidešimt išsiųsti namo, jeigu tik jie pasi- 
rodė, — pareiškė Nuzas. 

— Puiku, — sarkastiškai atrėmė Džeikas. — O ką pasakysite dėl 
grasinimų, apie kuriuos nežinome? Dėl būsimų žiuri narių, kurie yra gir- 
dėję apie sudegintus kryžius? 

Šluostydamasis akis Nuzas tylėjo. Baklis turėjo ką pasakyti, bet ne- 
drįso įsikišti. 

— Turiu čia sąrašą, — tare Džeikas, siekdamas į vieną aplanką, — 
dvidešimties pašauktųjų į Žiuri, susilaukusių tokių apsilankymų. Mes taip 
pat turime kopijas policijos raportų ir raštiškus, priesaika sutvirtintus šeri- 
fo Volso parodymus, kuriuose jis detaliai nušviečia įbauginimo veiksmus. 
Įteikiu šiuos dokumentus teismui, paremdamas savo prašymą paleisti šią 
pašauktųjų į žiuri sudėtį. Noriu, kad tai būtų įtraukta į protokolą, ir todėl 
Aukščiausiasis Teismas vėliau galės juodu ant balto matyti, kaip viskas iš 
tikrųjų buvo. 

— Tikitės, kad teks apeliuoti, pone Brigansai? — įgėlė ponas Baklis. 

Elena buvo ką tik susipažinusi su Rufusu Bakliu, bet jai užteko 
kelių sekundžių, kad gerai suprastų, kodėl Džeikas ir Haris Reksas taip 
nekenčia jo. 

— Ne, gubernatoriau, nesitikiu, kad teks apeliuoti, tik bandau už- 
sitikrinti savo ginamajam teisingą teismą su nešališkais prisiekusiaisiais. 
Turėtumėte tai suprasti. 

— Nesirengiu paleisti šios pašauktųjų sudėties. Tai kainuotų mums 
savaitę, — pareiškė Nuzas. : 

— Ką reiškia laikas, kai kovojama dėl žmogaus gyvybės? Mes kal- 
bame apie teisingumą. Prisiminkite, teisė į teisingą teismą — pati svar- 
biausia piliečio konstitucinių teisių. Tai taps farsu, jeigu nepaleisite šios 
pašauktųjų sudėties, kai žinote kaip faktą, kad kai kuriuos iš tų Žmonių 
stengėsi įbauginti gauja galvažudžių baltais apsiaustais, trokštančių matyti 
mano klientą pakartą. 

— Jūsų prašymas atmestas, — kategoriškai nukirto Nuzas. — Ką 
dar turite? 

— Po teisybei, daugiau nieko. Tik kai išsiųsite tuos dvidešimt namo, 
noriu paprašyti, kad kiti pašauktieji nežinotų jūsų motyvų. 

— Gebėsiu tai sutvarkyti, pone Brigansai. 

Ponas Peitas išsiųstas suieškoti Džinos Gilespi. Kai sekretorė atėjo, 
Nuzas įteikė jai dvidešimties pavardžių sąrašą. Sugrįžusi į teismo salę, ji 
perskaitė tą sąrašą pridurdama, kad išvardytieji laisvi, nes atlikti prisi- 
ekusiojo pareigą šiandien iš jų nereikalaujama. Po to Džina vėl prisistatė 
į teisėjo kabinetą. 

— Kiek jų ten liko? — paklausė ją Nuzas. 

— Devyniasdešimt keturi. 

— Užteks. Neabejoju, gebėsime rasti dvylika, kurie tiks į žiuri. 

— Nerastumėte nė dviejų, — sumurmėjo Elenai Džeikas — pakan- 
kamai garsiai, kad išgirstų Nuzas ir galėtų užprotokoluoti Norma Gelou. 

Jo prakilnybė leido visiems eiti, ir jie užsiėmė savo vietas teismo 
salėje. 

Devyniasdešimt keturios pavardės buvo surašytos ant popieriaus 
skiautelių, kurios sudėtos į trumpą medinį cilindrą. Džina Gilespi pasu- 
ko cilindrą, paskui sustabdė ir kaip pakliūva ištraukė vieną skiautelę su 
pavarde. Padavė ją Nuzui, sėdinčiam aukščiau jos ir visų kitų savajame 
soste arba katedroje, kaip šis buvo vadinamas. Mirtinoje tyloje teismo salė 
stebėjo Nuzą, prisimerkusį per tą ilgą nos; ir besistengiantį įskaityti pirmą 
pavardę. 

— Karlina Maloun, — sucypė jis kaip įmanydamas garsiau. 

Pirma eilė jau buvo atlaisvinta ir ponia Maloun atsisėdo į vietą prie 
pat vidurinio praėjimo. Į kiekvieną suolą tilps dešimt žmonių, o buvo de- 
šimt suolų, kuriuos visus užpildys pašauktieji į žiuri. Ant dešimties suolų 
kitapus praėjimo susispaudę sėdėjo teisiamojo šeimos nariai ir giminės, 
draugai, žiūrovai, bet daugiausia — reporteriai, kurie tuoj pat užsirašė į 
bloknotus Karlinos Maloun pavardę. Džeikas irgi užsirašė. Buvo baltoji, 
storulė, išsiskyrusi, turinti nedideles pajamas — Briganso skalėje įvertinta 
dviem balais. Pirmam numeriui galima rašyti nulį, pagalvojo jis. 

— Marša Dikens, pašauktoji numeris du! — paskelbė Nuzas. Baltoji, 
irgi storulė, per šešiasdešimtį, neatlaidaus žvilgsnio. Nulis ir antrajai. 

— Džo Betė Mils — numeris trys! 

Džeikas kiek žemiau įsmuko į krėslą. Ši — baltoji, apie penkias- 
dešimties, dirbanti už minimalų atlygį Keravėjaus marškinių siuvykloje. 
Pagal įtvirtinamąją akciją, kuria buvo siekiama užtikrinti rasių lygybę, jos 
bosas buvo juodaodis — nemokša ir storžievis. Briganso kortelėje prie jos 
pavardė stovėjo nulis. Taigi numeris trys — irgi nulis. 

Džeikas su neviltimi žvelgė į Džiną, kai ši vėl pasuko cilindrą. 

— Riba Bets — numeris keturi! 

Jis įsmuko dar žemiau ir suskato Žnaibytis kaktą. Nulis — ir ketvir- 
tajam. 

— Neįtikėtina, — sumurmėjo Elenos pusėn. 


Haris Reksas palingavo galvą. 

— Džeraldas Aoltas — numeris penki! 

Džeikas nusišypsojo, kai geriausiai jo įvertintas pašauktasis į žiuri 
atsisėdo šalia Ribos Bets. Baklis savajame sąraše pažymėjo tą pavardę 
bjauriu juodu brūkšniu. 

— Aleksas Samersas — numeris šeši! 

Karlas Li sugebėjo išspausti iš savęs varganą šypsenėlę, kai iš salės 
galo pasirodęs pirmas juodaodis atsisėdo greta Džeraldo Aolto. Baklis irgi 
nusišypsojo, dailiai apibrėždamas ratu pirmo juodaodžio pavardę. 

Kiti keturi kandidatai į žiuri — baltosios, iš kurių nė viena skalėje 
nebuvo įvertinta daugiau kaip trim balais. Kai pirmas suolas užsipildė, 
Džeikas sunerimo. Pagal įstatymą jis turėjo teisę į dvylika kategoriškų 
prieštarų — laisvai nušalinti kandidatus, nepaaiškinant priežasties. Ir 
burtai taip lėmė, kad vien tik iš pirmosios eilės jis bus priverstas bent šešis 
kartus pasinaudoti tokia teise. 

— Volteris Godsis — numeris vienuolika! — paskelbė Nuzas, toly- 
džio silpstančiu balsu. Godsis buvo vidutinio amžiaus žemės pusininkas 
be kokios nors atjautos, pagal Džeiką neteikiantis bent kokių vilčių. 

Kai Nuzas užpildė antrą eilę, šioje sėdėjo septynios baltosios mo- 
terys, du juodaodžiai vyrai ir Godsis. Džeikas jautė artinantis katastrofą. 
Palengvėjimas atėjo tik su ketvirta eile, kai Džina, užtaikiusi į laimingą 
ruožą, ištraukė pavardes septynių vyriškių, iš kurių keturi buvo juodieji. 

Visai kandidatų į žiuri sudėčiai susodinti truko bemaž valandą. Nuzas 
paskelbė penkiolikos minučių pertrauką, kad Džina turėtų laiko išspaus- 
dinti pavardžių sąrašą pagal eilę, kuria buvo pašauktos. Džeikas ir Elena 
pasinaudojo pertrauka darsyk savosioms pastaboms peržiūrėti ir veidams 
pririnkti pavardes. Anksčiau, kai Nuzas šaukė pavardes, Haris Reksas 
sėdėjo prie stalelio, ant kurio buvo sukrautos storos raudonos knygos su 
anksčiau teismo nagrinėtų bylų aprašais ir karštligiškai kažką Žymėjosi. 
Dabar jis priėjo pasitarti su Džeiku ir sutiko, kad reikalai nekokie. 

Vienuoliktą Nuzas vėl atsisėdo į katedrą, ir teismo salės paprašyta ty- 
los. Kažkas pasiūlė, kad teisėjui reikėtų naudotis mikrofonu, ir jis pasistatė 
šį keli coliai nuo savo nosies. Prašneko garsiai, ir cypiantis, nemalonus jo 
balsas galingai sudrebino salę, kai pradėjo uždavinėti virtinę ilgų, pagal 
įstatymą reikalaujamų klausimų. Pristatęs būsimiems prisiekusiesiems 
Karlą Li, paklausė, gal kuris nors iš jų yra jo giminė ar pažįstamas. Nuzas 

nė kiek neabejojo, kad jie visi dabar pažįsta jį, bet tik du iš pašauktųjų 
sudėties prisipažino pažinoję jį prieš gegužę. Paskui Nuzas pristatė jiems 
teisininkus ir po to trumpai paaiškino kaltinimų esmę. Nė vienas iš būsi- 
mų prisiekusiųjų neprisipažino apie Heilio bylą anksčiau nežinojęs. 

Nuzas raizgojo ir raizgojo be galo be krašto ir, laimei, baigė pusę 
pirmos, paskelbdamas pertrauką iki dviejų. 


— W((U— 


Į konferencijų salę Dela atnešė karštų sumuštinių ir šaldytos arbatos. 
Džeikas apsikabinęs padėkojo jai ir paprašė atsiųsti sąskaitą. Bet valgio 
jis tartum nematė — išdėliojo korteles su pastabomis ant stalo ta tvarka, 
kokia kandidatai į prisiekusiuosius buvo susodinti. Haris Reksas kibo į 
sumuštinį su rostbifu ir čederiu. 

— Bjauriai nepasisekė su traukimu, — vis kartojo jis išsipūtusiais, 
kone sprogstančiais nuo valgio žandais. — Bjauriai nepasisekė. 

Išdėliojęs ant stalo visas devyniasdešimt keturias korteles, Džeikas 
atsitraukė žingsnį ir nužvelgė jas. Elena atsistojo greta jo, krimsnodama 
prancūzišką bulvytę. Ji irgi tyrinėjo akimis korteles. 

— Siaubingai nepasisekė su traukimu, — dejavo Haris Reksas, užsi- 
gerdamas visa kvorta šaldytos arbatos. 

— Gal užsičiauptum, — metė Džeikas. 

— Iš pirmų penkiasdešimties turime aštuonis juodaodžius vyrus, tris 
juodaodes moteris ir trisdešimt baltųjų moterų. Taigi lieka devyni baltieji 
vyrai ir daugiausiai nepatrauklūs. Panašu į baltųjų moterų žiuri, — tarė 
Elena. 

— Baltosios moterys, baltosios moterys, — sumurmėjo Haris Rek- 
sas. — Pačios blogiausios iš galimų prisiekusiųjų pasaulyje. Baltosios! 

Elena nuvėrė jį akimis. 

— Manau, patys blogiausi prisiekusieji — nutukę baltieji vyrai. 

— Ne taip mane supratai, Rou Ark, aš myliu baltąsias. Prisimink, 
dargi keturias buvau vedęs. Aš tik nemėgstu baltųjų moterų, kai jos sėdi 
žiuri. 

— O aš nebalsuočiau, kad jį nuteistų. 

— Rou Ark, tu — komunistė iš ACLU. Nebalsuotum, kad nuteistų 
ką nors už bet ką. Savo silpnaprotėje galvelėje manai, kad platinantieji 

vaikų pornografiją ir Palestinos išsivadavimo organizacijos teroristai išties 
puikūs žmonės, tik nuskriausti sistemos, ir jiems reikia suteikti šansą 

— O savo racionaliu, civilizuotu ir atjaučiančiu protu kaip, manote, 
turėtume su jais elgtis? 

— Be jokio teismo pakarti už kojų, iškastruoti ir leisti mirtinai nu- 
kraujuoti. 

— Ir pagal tavąją teisės sampratą tai būtų konstituciška? 

— Gal ir ne, bet sustabdytų daugybę vaikų pornografijos ir teroriz- 
mo. Džeikai, valgysi tą sumuštinį? 

— Nė. 

Haris Reksas išvyniojo kumpio su sūriu sumuštinį. 

— Laikykis kuo toliau nuo Karlinos Maloun. Ji — viena iš tų Ma- 
lounų, gyvenančių prie ežero, Leik Vilidže. Baltųjų padugnės ir velniškai 
bjaurūs. 

— Norėčiau laikytis kuo toliau nuo visos šios galimų prisiekusiųjų 
sudėties, — pritarė Džeikas, tebestebeilydamas į stalą. 

— Siaubingai nepasisekė su burtų traukimu. 

— O tu ką manai, Rou Ark? — paklausė Džeikas. 

Haris Reksas greitai nurijo kąsnį. 

— Manau, turėtume sutikti, kad jis kaltas ir nešdintis iš ten velniop. 
Sprukti kaip karštu vandeniu nuplikyti šunys. 

— Galėjo būti ir blogiau, — pagaliau atsakė Elena, žiūrėdama į 
korteles. 

Haris Reksas prisivertė garsiai nusijuokti. 

— Blogiau! Blogiau būtų tik tuomet, jeigu pirmieji trisdešimt ten 
sėdėtų vilkintys baltais apsiaustais su smailais gobtuvais ir prisidengę 
veidus kaukėmis. 

— Hari Reksai, gal užsičiauptum? — vėl sudraudė Džeikas. 

— Aš tik stengiuos padėti. Valgysi savo prancūziškas bulvytes? 

— Ne. Kodėl tau jų visų nesusikimšus į burną? Kramtytum sau 
ilgai. 

— Manau, dėl kai kurių tų moterų jūs klystate, — įsikišo Elena. — 
Esu linkusi sutikti su Lusjenu. Moterys apskritai turės daugiau atjautos. 
Juk tai mes tos, kurias prievartauja, prisimenate? 

— Neturiu ką į tai atsakyti, — pasidavė Haris Reksas. 

— Dėkui, — atsiliepė Džeikas. — Kuri iš tų mergelių — tavo buvusi 
klientė, kuri, ko gero, padarytų viską, jeigu tik pamerktum jai akį? 

Elena suprunkštė: 

— Turbūt dvidešimt devintasis numeris. Penkių pėdų ūgio ir sveria 
keturis šimtus svarų. 

— Labai juokinga. — Haris Reksas popieriaus lapu pasišluostė 
burną. — Septyniasdešimt ketvirtasis numeris. Bet ta sąraše toli, tad pa- 
mirškite ją. 


Lygiai antrą Nuzas pastukseno plaktuku, ir salė nuščiuvo. 

— Pašauktųjų sudėtį leidžiama klausinėti valstijos kaltintojui. 

Didingasis apygardos prokuroras iš lėto atsikėlė nuo krėslo ir su ap- 
lombu nužingsniavo prie barjero, kur sustojo ir mąsliai nužvelgė žiūrovus 
ir galimus prisiekusiuosius. Gerai suvokdamas esąs dailininkų greitomis 
škicuojamas sekundėlę lyg papozavo. Nuoširdžiai nusišypsojęs prisistatė 
galimiems žiuri nariams. Paaiškino atstovaująs žmonėms kaip jų gynėjas; 
jo klientas — Misisipės valstija. Jau devyneri metai, kaip tarnaująs kal- 
tintoju jų vardu, ir tai garbė, už kurią visada būsiąs dėkingas puikiesiems 
Fordo apygardos gyventojams. Dūrė pirštu į salę tardamas, kad kaip tik 
čia sėdintieji yra tie, kurie jį išrinko, jog jiems atstovautų. Paskui padėkojo, 
išreikšdamas viltį, kad pateisinsiąs jų pasitikėjimą. 

Taip, nervinąsis ir esąs išsigandęs. Persekiojęs baudžiamąja tvarka 
daugybę nusikaltėlių, bet kiekvieno proceso metu jautęs baimę. Taip! Esąs 
išsigandęs ir nebijąs to prisipažinti. Išsigandęs baisios atsakomybės, čia 
esančiųjų jam suteiktos kaip žmogui, nuo kurio priklauso pasiųsti nusi- 
kaltėlius už grotų ir apsaugoti žmones. Išsigandęs, nes jam gali nepavykti 
tinkamai atstovauti savo klientui, šios nuostabios valstijos gyventojams. 

Džeikas jau daug kartų buvo girdėjęs visus tuos pliurpalus. Ir įsi- 
dėmėjęs mintinai: Baklis — geruolis, valstijos advokatas, išvien su žmo- 
nėmis trokštantis siekti teisingumo, gelbėti visuomenę. Oratorius jis buvo 
miklaus liežuvio, talentingas, vieną mirksnį gebantis šnekučiuotis su prisi- 
ekusiaisiais švelniai, visai kaip senelis, duodąs savo anūkėliams patarimų, o 
kitą — įsileisti į ilgiausią tiradą ir išdrožti pamokslą, kurio galėtų pavydėti 
bet kuris juodaodis pastorius. O dar po sekundėlės — pratrūkti iškalbos 

lavina ir pulti įtikinėti prisiekusiuosius, kad mūsų visuomenės stabilumas, 
taip, dargi visos Žmonijos ateitis priklauso nuo jų apkaltinamojo nuo- 
sprendžio. Šauniausiai pasirodydavo per stambius teismo procesus, o šis 
buvo stambiausias jo karjeroje. Dabar jis kalbėjo be kokių nors užrašų, 
laikė prikaustęs visos salės dėmesį, vaizduodamas save nuskriaustuoju, 
draugu ir partneriu prisiekusiųjų, kurie kartu su juo rasią tiesą ir nubausią 
šį Žmogų už siaubingą jo padarytą nusikaltimą. 

Po dešimties minučių Džeikui jau buvo gana. Nutaisęs nekantrų 
veidą, jis pašoko iš vietos. 

— Jūsų prakilnybe, aš prieštarauju! Ponas Baklis nė nesistengia at- 
rinkti prisiekusiųjų. Nelabai suprantu, ką jis daro, bet tik ne klausinėja čia 
pašauktuosius. 

— Prieštara palaikyta! — riktelėjo Nuzas į mikrofoną. — Jeigu ne- 
turite klausimų kandidatams į žiuri, pone Bakli, tai prašom sėstis. 

— Prašau man atleisti, jūsų prakilnybe, — nesmagiai atsiprašė Bak- 
lis, dėdamasis įsižeidusiu. Taigi pirmą kraują praliejo Džeikas. 

Baklis pasiėmė į ranką bloknotą ir leidosi berti daugybę klausimų. 
Paklausė, ar kuriam nors iš pašauktųjų anksčiau yra tekę atlikti prisieku- 
siojo pareigą. Aukštyn iškilo keletas rankų. Civilinėse ar baudžiamosiose 
bylose? Balsavote už apkaltinamąjį ar išteisinamąjį nuosprendį? Kaip 
seniai? Kas buvo kaltinamasis — juodasis ar baltasis? Nukentėjusysis — 
juodasis ar baltasis? Ar kuris nors iš jūsų yra tapęs smurtinio nusikaltimo 
auka? (Dvi rankos). Kada? Kur? Ar užpuolikas buvo sučiuptas? Nuteistas? 
Juodasis ar baltasis? (Džeikas, Haris Reksas ir Elena rašinėjosi puslapius 
pastabų). Ar kas nors iš jūsų šeimos buvo tapęs smurtinio nusikaltimo 
auka? (Dar kelios rankos). Kada? Kur? Kas atsitiko nusikaltėliui? Ar kuris 
nors iš jūsų šeimos narių kada nors buvo įtartas padaręs nusikaltimą? Ofi- 
cialiai apkaltintas? Nuteistas? Ar kurie nors iš jūsų draugų ar šeimos narių 
tarnauja teisėsaugos struktūrose? Kas? Kur? 

Tris valandas be pertraukos Baklis zondavo ir krapštinėjo it chirurgas 
per operaciją. Darbavosi meistriškai. Akivaizdžiai buvo nuodugniai pasi- 
rengęs. Uždavinėjo klausimus, apie kuriuos Džeikas nė nebuvo pagalvojęs. 
Ir faktiškai paklausdavo visko, ką Džeikas turėjo pasižymėjęs savo metme- 
nyse. Delikačiai išgaudavo menkiausius asmeninių jausmų ir nuomonių 
atspalvius. Ir kai tik pasitaikydavo tinkama proga, suskeldavo kokį nors 

sąmojį, kad visi galėtų nusijuokti ir išsikrauti įtampą. Laikė teismo salę 
savo delne, ir kai Nuzas penktą valandą jį nutraukė, buvo dar kaip reikiant 
įsivažiavęs. Būtų kalbėjęs iki kito ryto. 

Jo prakilnybė atidėjo posėdį iki kitos dienos ryto devynių. Kol salės 
gale besigrūdanti publika pamažu stūmėsi laukan pro duris, Džekas kelias 
sekundėles pasikalbėjo su savo klientu. Čia pat stovėjo Ozis su parengtais 
antrankiais. Kai Džeikas baigė, Karlas Li atsiklaupė priešais sėdinčią 
pirmoje eilėje savo šeimą ir kiekvieną apkabino. Pasimatysią rytoj, pasakė 
jis. Ozis išsivedė jį per kaltinamųjų pasaugos kambarį laiptais apačion, kur 
prie tarnybinių durų būrys šerifo pavaduotojų automobilių laukė vežti jį 
į kalėjimą. 


Antrosios dienos saulė rytuose pakilo greitai ir per kelias se- 

kundes išdžiovino rasą nuo sodrios vejos žalumos, supančios 

Fordo apygardos teismo rūmus. Nuo žolės garavo lipnus, vos 

matomas rūkelis, nusėsdamas ant sunkių gvardiečių batų ir 
apdribusių kelnių. Saulė kepino juos, nerūpestingai slampinėjančius Klan- 
tono centro šaligatviais, versdama stoviniuoti po ūksmingais medžiais ir 
parduotuvėlių tentais. Kai palapinėse paduoti pusryčiai, kareiviai jau buvo 
išsirengę iki blyškiai žalių marškinėlių ir permirkę prakaitu. 

Juodaodžiai pastoriai ir jų sekėjai nuėjo tiesiai į jiems paskirtą vietą ir 
įsikūrė stovyklą. Po ąžuolais išsilankstė atsineštas sodo kėdes ir ant kortų 
staliukų išdėliojo šaltkrepšius su vandeniu. Ant pomidorams rišti kuolelių 
prikalti ir subesti į žemę it tvarkingos tvorelių eilės balti ir mėlyni plakatai 
su žodžiais LAISVĘ KARLUI LI. Eidžis išspausdino kai kurių naujų plakatų 
su išdidinta nespalvota Karlo Li fotografija viduryje ir apvedžiotų raudo- 
nais, baltais ir mėlynais kraštais. Buvo atlikti puikiai ir profesionaliai. 

Kukluksklanininkai klusniai nužingsniavo į jiems paskirtą vejos 
priešais teismo rūmus dalį. Jie irgi atsinešė plakatus — su stambiomis 
raudonomis raidėmis baltame fone, šaukte šaukiančiomis DUJAS KARLUI 
Li. Mosikavo jais į juodaodžius kitoje vejos pusėje, ir abi grupės pradėjo 
rėkauti viena kitai. Ginkluoti kareiviai, išsirikiavę tvarkingomis eilėmis 

abipus vidurinio tako, stovėjo ir atsainiai klausėsi skraidančių viršum jų 
galvų nešvankybių ir skanduočių. Buvo aštunta valanda Antrosios dienos 
ryto. | 

Reporteriams svaigo galva nuo visko, kas buvo verta pranešti per 
žinias. Prasidėjus šūkaliojimams, jie puolė į veją. Ozis su pulkininku suko 
ir suko ratus aplink teismo rūmus, rodinėdami pirštais šen bei ten ir rė- 
kaudami įsakymus į savo nešiojamąsias radijo stoteles. 


Devintą Ičebodas pasveikino labu rytu sausakimšai užpildžiusią teismo 
salę publiką. Baklis iš lėto atsistojo ir labai įsijautęs pranešė jo prakilnybei 
daugiau klausimų pašauktiesiems į žiuri neturįs. 

Linkstančiais keliais ir gurguliuojančiu pilvu iš vietos pakilo advo- 
katas Brigansas. Nuėjęs prie barjero, jis pažvelgė į devyniasdešimt keturių 
galimų prisiekusiųjų akis. 

Publika įdėmiai klausėsi šio jauno, itin pasitikinčio kalbėtojo, kuris 
kažkada gyrėsi dar nepralaimėjęs nė vienos baudžiamosios bylos. Atrodė 
neįsitempęs ir tvirtai įsitikinęs savo teisumu. Balsas skambėjo garsiai, 
tačiau šiltai. Žodžiai nors ir išsilavinusio žmogaus, tačiau suprantami 
kiekvienam. Jis vėl prisistatė, kas esąs, ir pristatė savo klientą, paskui šio 
šeimą, palikdamas mergytę pabaigai. Nepagailėjo komplimentų apygar- 
dos prokurorui už tokią daug jėgų pareikalavusią apklausą vakar popiet ir 
prisipažino, kad daugelis klausimų, kuriuos norėjęs užduoti, jau atsakyti. 
bombos įspūdį. 

— Ponios ir ponai, ar kuris nors iš jūsų manote, kad nepakaltinamumu 
grindžiama gynyba neturi būti naudojamasi bet kokiomis aplinkybėmis? 

Kandidatai į prisiekusiuosius kiek pasimuistė vietose, bet nė viena 
ranka neiškilo aukštyn. Taigi jis užklupo juos netikėtai, visai tam nepa- 
sirengusius. Nepakaltinamumas! Nepakaltinamumas! Sėkla numesta į 
dirvą. 

— Jeigu mes įrodysime, kad Karlas Li Heilis tuomet, kai nušovė Bilį 
Rėjų Kobą ir Pitą Vilardą, buvo teisiškai nepakaltinamas, ar yra tarp čia 
pašauktųjų bent vienas, kuris negalėtų pripažinti jį nekaltu? 

Klausimą buvo sunku sekti — to Džeikas ir siekė. Nė viena ranka 

nepakilo. Keli lyg norėjo kažką atsakyti, bet nebuvo tikri, ar tinkamai pa- 
taikys. 

Džeikas atidžiai juos stebėjo, žinodamas, kad daugelis sutrikę, bet 
taip pat ir žinodamas, kad kiekvienas iš čia sėdinčių galimų prisiekusiųjų 
mąsto, kad jo klientui buvo pasimaišęs protas. Štai prie to jis juos ir pa- 
liks. 

— Dėkui, — tarė, pasitelkdamas visą, kokį tik kada nors įmanė, 
žavesį. — Daugiau klausimų neturiu, jūsų prakilnybe. 

Baklis atrodė išmuštas iš vėžių. Spoksojo į teisėją, kuris irgi buvo 
suglumęs. 

— Tai viskas? — nepatikliai paklausė Nuzas. — Viskas, pone Bri- 
gansai? 

— Taip, sere, jūsų prakilnybe, ši būsimų prisiekusiųjų sudėtis man at- 
rodo puiki, — atsakė Džeikas, išreikšdamas pasitikėjimą — skirtingai nei 
Baklis, kuris juos kankino klausimais tris valandas. Ta sudėtis toli gražu 
nebuvo Džeikui priimtina, tačiau kokia prasmė uždavinėti tuos pačius 
klausimus, kurie jau buvo paklausti Baklio. 

— Puiku. Tokiu atveju noriu pasikalbėti su abiejų šalių advokatais 
savo kabinete. 

Baklis, Masgrouvas, DDžeikas, Elena ir ponas Peitas nusekė paskui 
Ičebodą pro duris už katedros ir susėdo kabinete apie teisėjo rašomąjį 
stalą. 

Nuzas prašneko: 

— Spėju, ponai, kad jūs norite kiekvieną būsimą prisiekusįjį apklaus- 
ti individualiai dėl mirties bausmės. 

— Taip, sere, — patvirtino Džeikas. 

— Visiška tiesa, jūsų prakilnybe, — sutiko ir Baklis. 

— Puiku. Pone tvarkdary, gal atvestumėte pas mus pirmą numerį iš 
pašauktųjų į žiuri, Karliną Maloun? 

Ponas Peitas išėjo į teismo salę ir pašaukė Karliną Maloun. Po kelių 
sekundžių ji atsekė paskui jį į teisėjo kabinetą. Atrodė įsibaiminusi. Teisi- 
ninkai šypsojosi, tačiau tylėjo — taip įsakyta Nuzo. 

— Prašom sėstis, — pasiūlė Nuzas, nusivilkdamas mantiją. — Tai 
tetruks minutėlę, ponia Maloun. Ar turite bent kokių tvirtų įsitikinimų 
vienaip ar kitaip dėl mirties bausmės? 

Moteris nervingai papurtė galvą ir išpūtė į Ičebodą akis. 

— Hm... ne, sere. 

— Ar suprantate, kad jeigu jūs būsite atrinkta į šį žiuri ir ponas Hei- 
lis bus pripažintas kaltu, jums gali tekti nuteisti jį myriop? 

— Taip, sere. 

— Jeigu valstijos kaltintojas be pagrįstų abejonių įrodys, kad tie nu- 
žudymai buvo iš anksto suplanuoti ir jeigu jūs manysite tuo metu, kai darė 
nusikaltimą, poną Heilį nebuvus teisiškai nepakaltinamą, ar svarstysite 
galimybę skirti jam mirties bausmę? 

— Žinoma. Manau, ji turi būti taikoma visada. Galbūt sustabdytų 
kai kurias iš tų niekšysčių. Keliu abi rankas už mirties bausmę. 

Džeikas vis šypsojosi ir mandagiai linksėjo pirmai kandidatei į prisi- 
ekusiuosius. Baklis irgi šypsojosi, merkdamas akį Masgrouvui. 

— Dėkui jums, ponia Maloun. Galite grįžti į teismo salę, — leido 
Nuzas ir įsakė ponui Peitui: — Pakvieskite antrą numerį. 

Į teisėjo kabinetą atlydėta Marša Dikens, pagyvenusi baltoji, rūsčiai 
suraukta kakta. Taip, sere, patvirtino ji, esanti labai už mirties bausmę. 
Būtų visai nesunku balsuoti už ją. Džeikas sėdėjo ir šypsojosi. Baklis vėl 
trečią numerį. 

Trečiasis ir ketvirtasis pasirodė esą tokie pat neatlaidūs, pasirengę Žu- 
dyti, jeigu tik bus pakankamai įrodymų. Paskui teisėjo kabinete pasodintas 
penktas numeris, Džeraldas Aoltas, slaptasis Džeiko ginklas. 

— Dėkui jums, pone Aoltai, tai tetruks minutėlę, — pakartojo Nu- 
zas. — Pirmiausia, ar turite tvirtų įsitikinimų vienaip ar kitaip dėl mirties 
bausmės? 

— O taip, sere, — karštai atsakė Aoltas, ir balsu, ir veidu spinduliuo- 
damas atjautą. — Aš labai prieš ją. Tai žiauru ir nenatūralu. Man gėda, kad 
gyvenu visuomenėje, kuri leidžia teisėtai žudyti žmogų. 

— Aišku. Ar galėtumėte, kokiomis nors aplinkybėmis, jeigu būtu- 
mėte prisiekusysis, balsuoti už tai, kad būtų skirta mirties bausmė? 

— One, sere. Jokiomis aplinkybėmis. Nesvarbu, koks būtų padarytas 
nusikaltimas. Ne, sere. 

Baklis atsikrenkštė ir niūriai pareiškė: 

— Jūsų prakilnybe, Valstija pagrįstai prašys poną Aoltą nušalinti ir 

atleisti nuo prisiekusiojo pareigos, remdamasi bylos Valstija prieš Vitersbu- 
14 precedentu. 

— Prašymas patenkintas. Pone Aoltai, jūs atleidžiamas nuo prisieku- 
siojo pareigos, — pranešė Nuzas. — Jeigu norite, galite palikti salę. Jeigu 
nuspręstumėte kitaip, tai prašyčiau nesisėsti prie kitų kandidatų į žiuri. 

Aoltas suglumęs bejėgiškai pažvelgė į savo draugą Džeiką. Šis, tvirtai 
sučiaupęs lūpas, dabar žiūrėjo į grindis. 

— Galiu paklausti kodėl? — Džeraldas įsmeigė akis į teisėją. 

Nuzas nusiėmė akinius ir tapo profesoriumi. 

— Pagal įstatymą, pone Aoltai, iš teismo reikalaujama atleisti bet 
kurį galimą prisiekusįjį, kuris ar kuri prisipažįsta, kad negalėtų svarsty- 
ti — ir čia svarbiausias žodis yra „svarstyti — mirties bausmės būtinumą. 
Matote, patinka jums ar ne, mirties bausmė — teisėtas atpildo už padarytą 
nusikaltimą metodas ir toks pats taikomas daugelyje valstijų. Todėl ne- 
teisinga atrinkti prisiekusiuosius, kurie negali laikytis įstatymo. 

Publikos smalsumas buvo dar labiau sužadintas, kai Džeraldas Aor- 
tas išniro pro duris už katedros, atidarė skiriančiosios tvorelės vartukus 
ir nužingsniavęs praėjimu paliko teismo salę. Tvarkdarys atvedė į teisėjo 
kabinetą šeštą numerį, Aleksą Samersą. Po kelių akimirkų šis grįžo ir 
užsiėmė vietą pirmoje eilėje. Dėl mirties bausmės jis pamelavo. Kaip ir 
daugelis juodaodžių buvo prieš šios taikymą, bet pasakė Nuzui nė kiek 
tam neprieštaraująs. Jokių problemų. Vėliau, pertraukos metu, jis patylom 
susitiko su kitais juodaodžiais kandidatais į žiuri ir paaiškino, kaip teisėjo 
kabinete reikia atsakinėti į klausimus. 

Lėta procedūra užsitęsė gerokai į antrą dienos pusę, kai iš teisėjo 
kabineto išėjo paskutinis kandidatas į prisiekusiuosius. Vienuolika buvo 
atleisti kaip turėję abejonių dėl aukščiausiosios bausmės. Pusę keturių 
Nuzas paskelbė pertrauką ir suteikė teisininkams laiko iki keturių savo 
užsirašytoms pastaboms peržiūrėti. 

Trečio aukšto bibliotekoje Džeikas ir jo komanda įdėmiai tyrinėjo 
kandidatų į prisiekusiuosius sąrašus ir korteles su pastabomis. Atėjo metas 
apsispręsti. Jo ilgai mąstyta apie pavardes, užrašytas mėlynu, raudonu ir 
juodu flomasteriais, ir skaičiukus prie jų. Jau visas dvi dienas jisai stebėjo 
teismo salėje tuos žmones. Pažinojo juos. Elena buvo linkusi pasisakyti už 
moteris, Haris Reksas — už vyrus. 

Nuzas įsistebeilijo į pasidėtą priešais save galimų prisiekusiųjų sąrašo 
originalą su pernumeruotomis pavardėmis, — kad būtų atspindėti įvykę 
pasikeitimai, kai kuriuos dėl pagrįstų motyvų atleidus, — paskui pažvelgė 
į sėdinčius jo kabinete teisininkus. 

— Ponai, jūs pasirengę? Gerai. Kaip žinote, šioje byloje gresia mir- 
ties bausmė, taigi abu turite teisę nušalinti, nepaaiškindami priežasčių, po 
dvylika kandidatų į žiuri. Pone Bakli, iš jūsų reikalaujama pateikti gynybai 
savąjį dvylikos prisiekusiųjų sąrašą. Prašom pradėti nuo pirmojo ir įvardy- 
kite kiekvieną tik numeriais, be vardų ir pavardžių. 

— Taip, sere. Jūsų prakilnybe, valstija sutiks dėl prisiekusiojo nu- 
meris vienas, du, trys, keturi, pirmą kartą pasinaudos savo teise nušalinti - 
dėl numerio penki, sutiks dėl numerių šeši, septyni, aštuoni, devyni, antrą 
kartą pasinaudos savo teise nušalinti dėl numerio dešimt, sutiks dėl nu- 
merių vienuolika, dvylika, trylika, trečią kartą pasinaudos savo teise nu- 
šalinti dėl numerio keturiolika, ir sutiks dėl numerio penkiolika. Tai ir bus 
dvylika, man regis. 

Džeikas ir Elena apvedinėjo ratukais numerius ir rašėsi pastabas 
savuosiuose sąrašuose. 

Nuzas metodiškai perskaičiavo. 

— Taip, dvylika. Pone Brigansai? 

Baklis pateikė dvylika baltųjų moterų. Dvi juodaodės ir vienas balta- 
sis vyras buvo jo išbraukti. 

Džeikas tyrinėjo sąrašą ir Žymėjosi pavardes. 

— Gynyba išbrauks prisiekusiuosius numeris vienas, du, trys, sutiks 
dėl — keturi, šeši, septyni, išbrauks — aštuoni, devyni, vienuolika, dvylika, 
sutiks dėl — trylika, išbrauks — penkiolika. Regis, tai bus aštuoni iš mums 
suteiktų nušalinimų. 

Jo prakilnybė savajame sąraše pavardes braukė ar žymėjosi varnelė- 
mis, pamažu skaičiuodamas. 

— Jūs abu sutikote dėl prisiekusiųjų numeris keturi, šeši, septyni ir 
trylika. Pone Bakli, vėl jūsų eilė. Pateikite mums dar aštuonis. 

— Valstija sutiks dėl aštuonioliktojo, devynioliktojo, dvidešimtojo, 
išbrauks dvidešimt pirmąjį, sutiks dėl dvidešimt antrojo, išbrauks dvide- 
šimt trečiąjį, sutiks dėl dvidešimt ketvirtojo, išbrauks dvidešimt penktąjį ir 
dvidešimt šeštąjį, ir sutiks dėl dvidešimt septintojo ir dvidešimt aštuntojo. 
Taigi dvylika, liekant dar keturiems nušalinimams. 

Džeikas buvo priblokštas. Baklis vėl išbraukė visus juodaodžius ir 
visus vyrus. Skaitė Džeiko mintis. 

— Pone Brigansai, dabar vėl jums. 

— Gal būtų galima mums kiek pasitarti, jūsų prakilnybe? 

— Penkias minutės, — atsakė Nuzas. 

Džeikas su savo praktikante nuėjo į kavos kambarį šalimais, kur 
laukė Haris Reksas. 

— Nagi, pažiūrėk, — tarė Džeikas, patiesdamas ant stalo sąrašą, ir 
visi trys palinko prie jo. — Jau priėjome iki dvidešimt devintojo. Man 
liko keturi nušalimai, tiek pat ir Bakliui. Jis išbraukė visus juodaodžius ir 
visus vyrus. Šiuo metu prisiekusiųjų žiuri — vien iš baltųjų moterų. Toliau 
kiti du — irgi baltosios moterys, trisdešimt pirmasis — Klaidas Siskas, o 
trisdešimt antrasis — Baris Akeris. 

— O paskui keturi iš kitų šešių — juodaodžiai, — konstatavo Elena. 

— Taip, bet Baklis iki taip toli mūsų neprileis. Tiesą sakant, esu nu- 
stebęs, kad jis mums leido atsidurti tiek arti ketvirtos eilės. 

— Žinau, tu nori Akerio. O ką pasakysi dėl Sisko? — paklausė Haris 
Reksas. 

— Baiminuos dėl jo. Lusjenas pasakė, kad jis — sukčius, kurį galima 
papirkti. 

— Puiku! Imam jį, paskui papirksime. 

— Labai juokinga. Iš kur žinai, kad Baklis jo jau nepapirko? 

— Aš imčiau jį. 

— Džeikas tyrinėjo sąrašą, skaičiavo dar ir dar kartą. Elena pasisakė 
už tai, kad reikia išbraukti abu — ir Akerį, ir Siską. 

Jie sugrįžo į teisėjo kabinetą ir atsisėdo į savo vietas. Teismo pro- 
tokoluotoja pasirengė rašyti. 

— Jūsų prakilnybe, mes išbrauksime numerį dvidešimt du ir numerį 
dvidešimt aštuoni, pasilikdami dar du nušalinimus. 

— Vėl jums, pone Bakli. Dvidešimt devintasis ir trisdešimtasis. 

— Valstija sutiks su abiem. Taigi iš viso dvylika, likus dviem nu- 
šalinimams. 

— Vėl jums, pone Brigansai. 

— Mes dvidešimt devintąjį ir trisdešimtąjį išbrauksime. 

— Ir nušalinimų jums nebeliko, tiesa? — paklausė Nuzas. 

— Tiesa. 

— Puiku. Pone Bakli, trisdešimt pirmasis ir trisdešimt antrasis. 

— Valstija sutiks dėl abiejų, — greitai metė Baklis, pamatęs, kad po 
Klaido Sisko seka juodaodžių pavardės. 

— Gerai. Taigi iš viso dvylika. Atsirinkime du atsarginius. Dėl at- 
sarginių abu turite teisę nušalinti po du. Pone, Bakli, trisdešimt trečiasis ir 
trisdešimt ketvirtasis 

Trisdešimt trečiasis buvo juodaodis. Trisdešimt ketvirtasis — baltoji 
moteris, kuri Džeikui tiko. 

— Mes išbrauksime trisdešimt trečiąjį, sutinkame su keturiasdešimt 
ketvirtuoju ir trisdešimt penktuoju. 

— Gynyba sutiks dėl abiejų, — pareiškė Džeikas. 

Nuzas ir teisininkai sugrįžę į teismo salę užėmė savo vietas, ir ponas 
Peitas paprašė žiūrovus laikytis tvarkos. Jo prakilnybė paskelbė dvylikos 
pavardes, ir jie pamažu, nervindamiesi, nusigavo iki prisiekusiųjų atitvaro, 
kur buvo Džinos Gilespi iš eilės susodinti. Dešimt moterų, du vyrai — visi 
baltieji. Juodaodžiai salėje šnabždėjosi ir nustebę žvilgčiojo vienas į kitą. 

— Ar tu parinkai tuos prisiekusiuosius? — sušnibždėjo Džeikui 
Karlas Li. 

— Vėliau tau paaiškinsiu, — atsakė Džeikas. 

Du atsarginiai pašaukti ir pasodinti šalia prisiekusiųjų aptvaro. 

— Kurių galų tas juodukas? — vėl sušnibždėjo Karlas Li, kryptelda- 
mas galva atsarginio link. 

— Vėliau tau paaiškinsiu, — pažadėjo Džeikas. 

Nuzas atsikrenkštė ir pažvelgė iš savo katedros aukštybės žemyn į ką 
tik atrinktą žiuri sudėtį. 

— Ponios ir ponai, jūs buvote kruopščiai atrinkti padėti kaip prisi- 
ekusieji nagrinėti šią bylą. Buvote prisaikdinti teisingai spręsti dėl visų 
jums pateiktų klausimų ir laikytis įstatymo, kaip aš nurodysiu. Taigi pagal 
Misisipės valstijos įstatymą jūs būsite izoliuoti, iki baigsis šis procesas. Tai 
reiškia, kad būsite apgyvendinti motelyje, ir jums nebus leidžiama grįžti 
namo, kol jis nesibaigs. Suprantu, tai didelis nepatogumas, tačiau vienas 
iš reikalaujamų pagal įstatymą. Jau po kelių minučių mes padarysime 
pertrauką iki rytojaus ryto, ir jums bus suteikta galimybė paskambinti 
namo ir paprašyti drabužių, tualeto reikmenų ir visko, ką manysite būtina. 

Kiekvieną naktį miegosite motelyje už Klantono ribų, tačiau jo vieta liks 
niekam nežinoma. Bus kokių klausimų? 

Visi dvylika atrodė priblokšti, sutrikdyti žinios, kad kelias dienas 
negalės grįžti namo. Jie mąstė apie šeimas, vaikučius, darbus, švarius bal- 
tinius. Kodėl tai išpuolė jiems? Iš visų tų Žmonių teismo salėje, kodėl tai 
išpuolė būtent jiems? 

Nesulaukęs iš jų klausimų, Nuzas trinktelėjo plaktuku, ir teismo salė 
pradėjo tuštėti. Džina Gilespi palydėjo pirmą prisiekusiąją į teisėjo kabi- 
netą, iš kur ji paskambino namo ir užsisakė drabužių bei dantų šepetėlį. 

— Kur mes vykstame? — paskui paklausė Džiną Gilespi. 

— Tai įslaptinta, — atsakė Džina. 

— Tai įslaptinta, — pakartojo moteris per telefoną savo vyrui. 

Iki septynių šeimynykščiai atsiliepė su pašėlusiu skaičiumi lagaminų 
ir dėžių. Atrinktieji susėdo į užsakytą „Greyhound““ autobusą, stovintį 
lauke prie tarnybinių durų. Su dviem patruliniais automobiliais ir karišku 
džipu priekyje, iš paskos lydimas trijų motorizuotų valstijos kelių polici- 
ninkų autobusas apsuko aikštę ir paliko Klantoną. 


Stampas Sisonas pasimirė antradienį Memfio nudegimų centro ligoninėje. 
Trumpas, aptukęs, daugelį metų neprižiūrėtas jo kūnas pasirodė nepajėgus 
kovoti su sunkių nudegimų sukeltomis komplikacijomis. Jo mirtis tapo 
ketvirtąja, nusinešusia susijusių su Tonios Heili išprievartavimu asmenų 
gyvybes. Kobo, Vilardo, Bado Tvičio ir dabar — Sisono. 

Kaipmat žinia apie jo mirtį pasiekė trobelę miško gūdumoje, kur 
kas vakarą po teismo posėdžio susitikdavo, valgydavo ir gerdavo patriotai. 
Jie prisiekė keršyti — „akis už akį“ ir taip toliau. Prisijungė naujų užver- 
buotųjų iš Fordo apygardos — iš viso penki — ir dabar vietinių susidarė 
vienuolika vaikinų. Uolūs ir išalkę žygių, jie troško veikti. 

Lig šiol teismo procesas vyko per ramiai. Metas šiokiam tokiam 
įdomumui. 


* Tarpmiestinių autobusų linijų kompanija. 

Vaikštinėdamas priešais kušetę, Džeikas jau kažkelintą kartą rėžė savo 
įžanginę kalbą. Elena įdėmiai klausėsi. Dvi valandas klausėsi, pertrauki- 
nėjo, prieštaravo, kritikavo ir ginčijo. Dabar jautėsi pavargusi. Užtat kalba 
išėjo puiki. „Margaritos“ nuramino jį ir nugludino liežuvį. Žodžiai liejosi 
sklandžiai. Džeikas pasirodė turįs talentą — ypač po kokteilio ar dviejų. 

Kai jis baigė, juodu atsisėdo balkone ir stebėjo tamsoje pamažu slen- 
kančias aplinkui aikštę žvakes. Naktimi iš tolo tyliai skriejo palapinėse po- 
kerį lošiančių gvardiečių juoko aidas. Dangus plytėjo juodas, be mėnulio. 

Elena išėjo atnešti paskutinę porciją kokteilių. Grįžo su tais pačiais 
savo alaus bokalais, pripildytais „Margaritų“ su ledu. Pastatė juos ant stalo 
ir atsistojo už savo boso. Padėjusi rankas jam ant pečių, pradėjo nykščiais 
jam masažuoti sprando apačią. Sukiodamas į šonus galvą, Džeikas atsipa- 
laidavo. Nuo sprando ji perėjo prie pečių ir nugaros viršaus, spausdamasi 
kūnu prie jo. 

— Elena, jau pusė vienuolikos, mane ima miegas. Kur tu nakvosi? 

— Kaip manai, kur man nakvoti? 

— Manau, „Senučiuke Misyje“, savo butuke. 

— Esu per girta, kad sėsčiaus prie vairo. 

— Nesbitas tave parveš. 

— O galiu paklausti, kur tu nakvosi? 

— Name, kurį mudu su žmona turime Adamso gatvėje. 

Ji liovėsi masažavusi ir pasičiupo bokalą. Džeikas atsistojo, persilen- 
kė per turėklą ir šūktelėjo Nesbitui: 

— Nesbitai! Pabusk! Važiuoji į Oksfordą! 


Karla aptiko straipsnį laikraščio pirmo skyriaus antrame pus- 
lapyje. „Heiliui parinktas prisiekusiųjų žiuri vien iš baltųjų“, 
skelbė antraštė. Antradienį vakare Džeikas nepaskambino. 

Pamiršusi kavą, ji įniko skaityti straipsnį. 
Paplūdimio vasarnamis stovėjo pusiau nuošalioje pakrantės dalyje. 
Iki arčiausio kaimyno — du šimtai jardų. Žemė skiriančiajame tarpe pri- 
klausė jos tėvui, ir jis neketino niekam jos parduoti. Pasistatydino tą vilą 

prieš dešimt metų, kai pardavė savo kompaniją Noksvilyje ir pasitraukė į 
poilsį pasiturinčiu žmogumi. Karla buvo vienturtė duktė, o dabar Hana 
bus vienintelė anūkė. Name — su keturiais miegamaisiais ir keturiais 
vonios kambariais, išdėstytais per tris aukštus — būtų užtekę vietos bent 
dešimčiai anūkų. 

Baigusi skaityti straipsnį, Karla nuėjo į valgomojo erkerį su langais, 
žvelgiančiais į paplūdimį ir toliau į vandenyną. Masyvus oranžinis saulės 
diskas ką tik pakilo virš horizonto. Ji mėgo pasilepinti lovos šilumoje dar 
ilgokai po aušros, bet gyvenimas su Džeiku atnešė pirmosioms septynioms 
kiekvienos dienos valandoms naujų iššūkių. Jos organizmas jau įprato 
pabusti ne vėliau pusės šešių. Kažkada jis pasakė jai, kad yra užsibrėžęs 
išvykti į darbą su tamsa ir grįžti namo su tamsa. Paprastai šį tikslą jam pa- 
vykdavo pasiekti. Džeikas labai didžiavosi kasdien dirbąs daugiau valandų 
nei bet kuris teisininkas Fordo apygardoje. Buvo kitoks, bet ji mylėjo jį. 


Keturiasdešimt aštuonios mylios į šiaurės rytus nuo Klantono prie Tipos 
upės taikiai glaudėsi Milberno apygardos centras Templis. Jame buvo du 
tūkstančiai gyventojų ir du moteliai. „Ihe Temple Inn“ buvo bemaž tuš- 
čias, kam gi ateitų į galvą tokiu metų laiku čia užklysti? Tik vieno nuoša- 
laus flygelio gale buvo užimti bei saugomi nacionalinių gvardiečių ir poros 
valstijos motorizuotų kelių policininkų aštuoni kambariai. Penkiuose iš 
jų, gražiai sutarusios poromis, apsigyveno dešimt moterų, šeštuoju dalijosi 
Baris Akeris ir Klaidas Siskas. Atsarginiai žiuri nariai — juodaodis Benas 
Lesteris Niutonas ir baltasis Frensis Pitsas — turėjo kiekvienas po atskirą 
kambarį. Atjungti televizoriai ir uždrausta pristatinėti laikraščius. Antra- 
dienio vakarą atnešta į kambarius vakarienė, o trečiadienio rytą pusryčiai 
patiekti lygiai pusę aštuonių. Prie motelio durų jau šilo „Greyhound“ 
autobuso dyzelinis variklis, kurio išmetami dūmai tirštai sklaidėsi po visą 
automobilių aikštelę. Po pusvalandžio keturiolika žmonių užėmė vietas 
salone, ir autobusas su palyda pajudėjo į Klantoną. 

Važiuodami jie kalbėjosi apie savo šeimas ir darbus. Du ar trys pa- 
sižinojo anksčiau, dar iki pirmadienio, bet daugelis pirmą kartą pamatė 
vienas kitą tik teismo salėje. Jausdamiesi nepatogiai, jie vengė užsiminti, 
kodėl esą surinkti visi kartu, ir apie laukiantį prieš akis uždavinį. Teisėjo 

Nuzo šiuo klausimu pasakyta labai aiškiai: jokių diskusijų apie bylą. O 
jiems norėjosi kalbėtis apie daug ką: apie išprievartavimą, prievartautojus, 
Karlą Li, Džeiką, Baklį, Klaną — apie daugybę dalykų. Visi žinojo apie 
deginamus kryžius, bet apie juos nekalbėta — bent nekalbėta autobuse. 
Bet būta daug kalbų apie tai motelio kambariuose. 

Autobusas, praslinkęs pro užtvaras, atvažiavo prie teismo rūmų be 
penkių devynios, ir būsimi prisiekusieji žvelgė pro užtamsintus langus, 
stengdamiesi pamatyti, kiek juodaodžių, kiek kukluksklanininkų ir kiek 
kitų žmonių yra perskyrę gvardiečiai. Prie tarnybinių durų šerifo pavaduo- 
tojai laukė kaip įmanoma greičiau juos palydėti viršun. Tarnybiniais laip- 
tais jie užlipo į prisiekusiųjų kambarį, kur laukė paruošta kava ir spurgos. 
Tvarkdarys pranešė, kad jau devynios ir jo prakilnybė pasirengęs pradėti 
posėdį. Jis nuvedė juos į sausakimšą žmonių salę ir toliau iki prisiekusiųjų 
atitvaro, kur visi susėdo į paskirtas vietas. 

— Visiems stot, teismas eina! — riktelėjo ponas Peitas. 

— Prašom sėstis, — leido Nuzas, įdribdamas į aukštą odinį krėslą 
prie katedros. — Labą rytą, ponios ir ponai, — šiltai pasveikino jis prisie- 
kusiuosius. — Tikiuosi, visi jaučiatės šį rytą gerai ir esate nusiteikę darbui. 

Visi sulinksėjo galvomis. 

— Gerai. Šį klausimą aš jums užduosiu kiekvieną rytą. Ar per praeitą 
naktį kas nors mėgino užmegzti su jumis kontaktą, pasikalbėti ar kokiu 
nors būdu jus paveikti? 

Visi kaip vienas papurtė galvas. 

— Gerai. Ar kalbėjotės apie bylą tarp savęs? 

Kiekvienas jų pamelavo, vėl papurtydamas galvą. 

— Gerai. Jeigu kas nors mėgins užmegzti su jumis kontaktą, pasi- 
kalbėti apie bylą ar kokiu nors būdu jus paveikti, tikiuosi, pranešite man 
kuo greičiau. Supratote? 

Galvos vėl sulinksėjo. | 

— Taigi dabar mes esame pasirengę pradėti nagrinėti bylą. Pirmiau- 
sia darbotvarkėje — suteikti šalių advokatams įžanginį žodį. Noriu jus 
perspėti, kad niekas iš to, ką pasakys advokatai, nėra paliudijimas ir neturi 
būti suprasta kaip įrodymas. Pone Bakli, turbūt jūs pradėsite pirmas? 

Apygardos prokuroras atsistojo ir užsisagstė žvilgantį poliesterinio 
audinio švarką. 

— Taip, jūsų prakilnybe. 

— Aš taip ir maniau. Prašom. 

Baklis pasiėmė nedidelį medinį pultą ir pastatė šį tiesiai prieš pri- 
siekusiųjų aptvarą, paskui pats už jo atsistojo, giliai atsiduso ir pamažu 
pasklaidė savo užrašus bloknote. Mėgavosi trumpu tylos tarpsniu, kai 
visų akys buvo įsmeigtos į jį ir kai visi ištempę ausis nekantravo išgirsti 
jo žodžius. O pradėjo Baklis padėkodamas prisiekusiesiems, kad sėdį čia, 
už jų pasiaukojimą ir pilietiškumą (lyg šie būtų turėję kitokį pasirinkimą, 
pagalvojo Džeikas). Didžiuojasi jais ir jaučiasi pagerbtas galįs bendradar- 
biauti su jais tokioje svarbioje byloje. Vėlgi, esąs jų advokatas. Jo klien- 
tas — Misisipės valstija. Jaučiąs baimę dėl tokios baisios atsakomybės, 
kurią jie, žmonės, užkrovė jam, Rufusui Bakliui, paprastam provincijos 
teisininkui iš Smitfildo. Jis ilgų ilgiausiai raizgojo apie save ir savo mintis 
dėl šio proceso, apie savo viltis ir maldas, kad gerai atliktų darbą, pavestą 
šios valstijos žmonių. 

Maždaug tokia pat gražbylyste jis pradėdavo visus savo įžanginius 
pareiškimus, bet ši kartą vaidyba buvo dar geresnė — išgryninti ir nu- 
gludinti paistalai, be to, ir sukeliantys daug prieštarų. Džeikui norėjosi 
kaip reikiant jį nuplikyti, bet iš patirties jis žinojo, kad Ičebodas nepri- 
tars prieštarai įžanginio pareiškimo metu, nebent pažeidimas būtų akis 
badantis, o Baklio retorikos nebuvo galima taip kvalifikuoti — kol kas. 
Visas šis netikras nuoširdumas ir liejami iš savęs jausmai be galo erzino 
Džeiką — visų pirma todėl, kad prisiekusieji klausėsi ir labai dažnai tikėjo. 
Prokuroras — visada geras vyras, siekiantis atitaisyti neteisybę ir nubausti 
kaltąjį už kokį nors šlykštų nusikaltimą, patupdyti už grotų amžinai, kad 
daugiau nenusidėtų. Baklis meistriškai gebėdavo įtikinti prisiekusiuosius, 
iš pat pradžių, jau įžanginio pareiškimo metu, kad dabar viskas jų rankose, 
kad Jis ir Dvylika išrinktųjų, susivieniję prieš blogį, bendromis pastango- 
mis stropiai sieks tiesos. Būtent tiesos jie iešką, tik tiesos ir nieko daugiau. 
Suraskime tiesą, ir teisingumas nugalės. Tik sekite juo, Rufusu Bakliu, 
žmonių advokatu, ir jie surasią tiesą. 

Išprievartavimas — baisus poelgis. Pats esąs tėvas, iš tikrųjų, turi 
dukterį tokio pat amžiaus kaip ir Tonia Heili, ir kai pirmąsyk išgirdęs apie 
išprievartavimą, jam pasidarė bloga. Sielojasi dėl Karlo Li ir jo žmonos. 
Taip, pagalvojo apie savo mergytes, ir jam kilo minčių apie atpildą. 

Džeikas greitomis šyptelėjo Elenai. Įdomu. Baklis pasirinko pats 
prabilti apie išprievartavimą, juk galėjo neužsiminti apie tai prisiekusie- 
siems. Džeikas tikėjosi, kad teks labai iš esmės susidurti su juo, ar pri- 
imtini nagrinėjant bylą bet kokie parodymai dėl išprievartavimo. Elena, 
atlikusi parengtines paieškas, surado, kad įstatyme aiškiai pasisakoma apie 
tai, kad bet kokios šiurpios detalės nepriimtinos, bet nesukonkretinta, 
ar apie išprievartavimą galima išvis užsiminti arba į jį nurodyti. Matyt, 
Bakliui atrodė, kad verčiau pripažinti išprievartavimo faktą, nei mėginti jį 
nuslėpti. Geras ėjimas, pagalvojo Džeikas, nes visi dvylika ir likęs pasaulis 
vis tiek Žino detales. 

Elena irgi nusišypsojo. Pirmą sykį teisme bus pabandoma nagrinėti 
Tonios Heili išprievartavimo bylą. 

Baklis paaiškino susirinkusiesiems, kad bet kuriam tėvui būtų na- 
tūralu norėti keršyti. Ir pats norėtų, prisipažino jis. Bet — ir čia jo balsas 
surūstėjo — esama didžiulio skirtumo tarp noro keršyti ir atkeršyti. 

Pamažu vaikštinėdamas pirmyn ir atgal, pamiršęs apie pultą, jis vis 
labiau kaito ir pagavo ritmą. Įsileido į dvidešimties minučių diskursą apie 
baudžiamosios teisenos sistemą, apie tai, kaip ji įgyvendinama Misisipės 
valstijoje, ir apie tai, kiek daug prievartautojų jis, Rufusas Baklis, pats 
asmeniškai pasiuntęs už grotų iki gyvos galvos — daugumą jų. Sistema 
veikia, nes Misisipės valstijos gyventojai turėję pakankamai sveiko proto, 
kad padarytų ją veikiančia, ir sužlugtų, jeigu tokiems kaip Karlas Li Heilis 
būtų leista apeiti sistemą ir vykdyti teisingumą savo pačių sąlygomis. Tik 
įsivaizduokite: nepripažįstanti jokių įstatymų visuomenė, kurioje laisvai 
siautėja savavaldžiautojai. Nei policijos, nei kalėjimų, nei teismų, nei prisi- 
ekusiųjų. Kiekvienas pats už save. 

Kažkaip ironiška, pareiškė jis, trumpam šiek tiek išsikvėpdamas. 
Karlas Li dabar sėdi prieš juos, prašydamas deramo proceso ir teisingo 
teismo, tačiau juk jis pats netikėjo tokiais dalykais. Paklauskite Bilio Rė- 
jaus Kobo ir Pito Vilardo motinas. Paklauskite abi, kokių teisingų teismų 
jų sūnūs susilaukė. 

Šioje vietoje Baklis padarė pauzę, leisdamas prisiekusiesiems ir visai 
teismo salei įsisąmoninti ir apsvarstyti pastarąją mintį. Ji giliai nusėdo į 
galvas, ir visi prisiekusieji sužiuro į Karlą Li Heilį. Žvilgsniai nebuvo už- 
jaučiantys. Džeikas mažutėliu peiliuku krapštėsi nagus ir atrodė didžiai 

nuobodžiaująs. Baklis prie pulto apsimetė permetąs akimis savuosius 
savimi, dalykišku tonu. Valstija įrodysianti, kad Karlas Li Heilis kruopš- 
čiai suplanavo nužudyti. Veik valandą laukė kamarėlėje šalia laiptinės, 
kuria, žinojo, galiausiai bus vedami tie vaikinai, kad būtų išvežti atgal į 
kalėjimą. Jis kažkokiu būdu sugebėjo slapčiomis įsinešti į teismo rūmus 
karišką M-16. Baklis nuėjo prie stalelio šalia teismo protokoluotojos ir 
iškėlė į orą automatą. 

— Štai šis M-16! — pranešė jis prisiekusiesiems, pašėlusiai viena 
ranka sukiodamas ginklą. Padėjo jį ant pulto ir prakalbo apie tai, kaip 
rūpestingai Karlo Li Heilio buvo pasirinktas, nes tokiu yra anksčiau nau- 
dojęsis artimame mūšyje ir žinojo, kaip juo žudoma. Juk buvo parengtas 
šaudyti iš M-16 per mokymus. Tas ginklas nelegalus. Tokio nenusipirksi 
kokioje autodalių parduotuvėje. Todėl jis turėjo gerai paieškoti. Taigi viską 
suplanavo. 

Vadinasi, įrodymas neturėtų kelti abejonių: iš anksto apgalvota, 
kruopščiai suplanuota, šaltakraujiška žmogžudystė. 

O paskui dar šerifo pavaduotojas Deveinas Lunis. Veteranas, iš- 
tarnavęs šerifo valdyboje keturiolika metų. Šeimos žmogus — vienas iš 
puikiausių kada nors jo pažinotų teisėsaugos pareigūnų. Karlo Li Heilio 
pašautas vykdydamas tarnybinę pareigą. Dalis jo kojos amputuota. Kuo gi 
jis kaltas? Galbūt gynyba pasakys, kad žmogus sužeistas per atsitiktinumą 
ir to nereikėtų imti domėn. Misisipėje tokia gynyba nieko verta. 

— Ponios ir ponai, šio viso smurto niekaip negalima pateisinti. Ver- 
diktas privalo būti: „kaltas“! 

Įžanginei kalbai kiekvienas. turėjo po valandą, ir apygardos proku- 
rorui buvo sunku atsispirti pagundai išnaudoti tiek daug skirto laiko iki 
paskutinės minutės — jis pradėjo kartotis. Smerkdamas gudrybę remtis 
nepakaltinamumu, dusyk susipainiojo. Prisiekusieji pradėjo atrodyti nuo- 
bodžiaujantys ir ieškantys akimis po salę kitų dėmesio taškų. Dailininkai 
liovėsi škicavę, reporteriai — rašę, o Nuzas septynis ar aštuonis kartus 
pasivalė akinius. Visiems buvo žinoma, kad Nuzas valosi akinius, kai 
stengiasi neužmigti ir kovoja su nuoboduliu, ir paprastai taip darydavo 
per visą teismo posėdį. Džeikas ne sykį buvo matęs jį šluostant juos no- 
sinaite, kaklaraiščiu ar marškinių kraštu tuo metu, kai liudytojai palūžę 

verkdavo, o prokuroras su advokatu rėkaudavo ir mosikuodavo rankomis 
vienas kitam. Bet teisėjas nepraleisdavo nė vieno žodžio ar prieštaros, 
arba kokios nors gudrybės; jis tik nuobodžiaudavo nuo to visko, net jeigu 
byla būdavo ir tokia stambi kaip ši. Jis niekada katedroje nemiegodavo, 
nors kartkartėmis ir labai sunkiai atsispirdavo pagundai sudėti bluostą. 
Užtat nusiimdavo akinius, iškeldavo juos prieš šviesą, papūsdavo į stiklus 
kvapą, pašluostydavo, lyg būtų išsiriebalavę, paskui vėl užsidėdavo ant 
nosies šiek tiek aukščiau karpos. Ne vėliau kaip po penkių minučių šie 
vėl tapdavo nešvarūs. Kuo ilgiau Baklis rentavo, tuo dažniau akinių stiklai 
buvo valomi. 

Galiausiai, po pusantros valandos, Baklis baigė, ir visa teismo salė su 
palengvėjimu atsiduso. 

— Dešimties minučių pertrauka, — paskelbė Nuzas, ir nėrė nuo 
katedros pro duris, prošal savo kabineto į vyrų tualetą. 

Džeikas ketino įžanginį pareiškimą išdėstyti trumpai, o po Baklio 
maratono nusprendė dar labiau sutrumpinti. Daugelis žmonių apskritai 
nemėgsta teisininkų, o ypač — ilgai ir nuobodžiai postringaujančių 
aukštomis frazėmis, daugžodžiaujančių, kuriems atrodo, kad kiekvieną 
nereikšmingą smulkmeną būtina pakartoti bent trys sykius, o svarbes- 
niąsias — pastoviai kartojant kalte įkalti ir gręžte įgręžti kiekvienam tuo 
metu klausančiajam į galvą. Tuščiai eikvojančių laiką teisininkų prisi- 
ekusieji ypač nemėgsta dėl dviejų labai rimtų priežasčių. Pirma — negali 
pasakyti jiems, kad užsičiauptų. Yra tapę jų postringavimo belaisviais. Už 
teismo salės sienų galima iškeikti teisininką, liepti jam užsičiaupti, bet pri- 
siekusiųjų atitvare būni patekęs į spąstus ir užgintas kalbėti. Todėl telieka 
tik miegoti, knarkti, rūsčiai žioruoti akimis, muistytis, žiūrėtis į laikrodį ar 
griebtis bet kokių kitų signalų, kurių nuobodulį varantys teisininkai taip 
ir neatpažįsta. Antra — prisiekusieji nemėgsta ilgai užsitęsiančių procesų. 
Gana pliurpti niekus, greičiau baik. Duokš faktus, o mes paskelbsime 
verdiktą. 

Per pertrauką Džeikas paaiškino visa tai savo klientui. 

— Sutinku. Kalbėk trumpai, — pritarė jam Karlas Li. 

Taip Džeikas ir padarė — keturiolika minučių įžanginio pareiškimo, 
ir prisiekusieji gaudė kiekvieną žodį. Pradėjo pasvarstymais apie dukteris: 
kokios jos yra ypatingos, kaip skiriasi nuo berniukų ir reikalingos ne- 

paprastos globos. Papasakojo jiems apie savo dukterį ir ypatingą ryšį, 
egzistuojantį tarp tėvo ir dukters — ryš; kurio neįmanoma paaiškinti ir 
kuris yra neliečiamas. Pripažino savo žavėjimąsi ponu Bakliu, šitaip neva 
gebančiu atleisti ir turėti atjautos bet kuriam girtam iškrypėliui, jeigu tam 
staiga kiltų noras išprievartauti jo dukterį. Išties jis didis žmogus. Bet 
tikrovėje, ar galėtų jie kaip prisiekusieji, kaip tėvai būti tokie pakantūs ir 
supratingi, jeigu jų duktė būtų buvusi išprievartauta dviejų nuo kvaišalų 
apdujusių, sužvėrėjusių girtuoklių, kurie pririštų ją prie medžio ir... 

— Prieštarauju! — šūktelėjo Baklis. 

— Palaikyta! — irgi šūktelėjo jam Nuzas. 

Nuleisdamas negirdom šūksmus, Džeikas toliau tyliai tęsė. Paprašė 
juos per visą bylos nagrinėjimą įsivaizduoti, ką būtų jautę, jeigu mergytė 
būtų buvusi jų duktė. Paprašė juos nenuteisti Karlo Li Heilio, bet išsiųsti 
namo pas savo šeimą. Neužsiminė apie nepakaltinamumą. Prisiekusieji ir 
patys žinojo, kad apie tai dar iškils kalba. 

Greitai baigęs savo įžanginį žodį, Džeikas leido prisiekusiesiems pa- 
justi, kaip ryškiai skiriasi dviejų kalbėjusiųjų stiliai. 

— Viskas? — nustebęs pasitikrino Nuzas. 

Džeikas linktelėjo ir atsisėdo greta savo ginamojo. 

— Puiku. Pone Bakli, galite pakviesti pirmą savo liudytoją. 

— Valstija kviečia Korą Kob. 

Ivarkadarys nuėjo į liudytojų kambarį pakviesti ponios Kob. Pro du- 
ris šalia prisiekusiųjų atitvaro atvedė moterį į salę, kur buvo prisaikdinta 
Džinos Gilespi, o paskui pasodinta į liudytojo krėslą. 

— Kalbėkite į mikrofoną, — pamokė ją Peitas. 

— Jūs — Kora Kob? — paklausė Baklis visu garsumu, pasistatyda- 
mas pultą arčiau barjero. | 

— Taip, sere. 

— Kur gyvenate? 

— Trečiasis kelias, Leik Vilidžas, Fordo apygarda. 

— Jūs — Bilio Rėjaus Kobo, žuvusiojo, motina? 

— Taip, sere, — patvirtino ji, apsiašarodama. Buvo kaimietė, palikta 
vyro, sūnums dar esant visai mažiems. Berniukai augo vieni patys, nes ji 
dirbo dvi pamainas baldų fabrike tarp Keravėjaus ir Leik Vilidžo. Nebe- 


kontroliavo jų jau nuo ankstyvo amžiaus. Kora buvo penkiasdešimties, bet 

dažytais plaukais ir su makiažu stengėsi atrodyti kaip keturiasdešimties, 
nors lengvai galėtum pamanyti ją jau perkopus šešiasdešimt. 

— Kiek jūsų sūnui buvo metų tada, kai žuvo? 

— Dvidešimt treji. 

— Kada paskutinį sykį matėte jį gyvą? 

— Vos kelios sekundės iki to, kai jį nušovė. 

— Kur jį matėte? 

— Čia, šioje salėje. 

— Kur jis buvo nušautas? 

— Laiptinės apačioje. 

— Ar girdėjote šūvius, nuo kurių žuvo jūsų sūnus? 

Moteris pravirko. 

— Taip, sere. 

— Kur paskutinį kartą jį matėte? 

— Laidojimo namuose. 

— Ir kokia buvo jo būklė? 

— Buvo negyvas. 

— Daugiau klausimų neturiu, — paskelbė Baklis. 

— Kryžminė apklausa, pone Brigansai? 

Kora buvo nekenksminga liudytoja, pakviesta vien tam, kad pa- 
tvirtintų, jog auka išties negyva, ir galbūt dar tam, kad sukeltų šiek tiek 
užuojautos. Iš kryžminės apklausos nebuvo galima tikėtis ką nors laimė- 
ti, ir normaliomis aplinkybėmis liudytoją derėtų palikti ramybėje. Bet 
Džeikas pamatė progą, kurios negalėjo praleisti. Pamatė galimybę duoti 
procesui toną, supurtyti Nuzą, Baklį ir prisiekusiuosius — paprasčiausiai 
visus sudirginti. Iš tikrųjų tai ji nebuvo jau tokia kelianti gailestį — šiek 
tiek apsimetinėjo. Baklis tikriausiai ją pamokė verkti, jeigu tik bus ;ma- 
noma. 

— Tik keli klausimai, — tarė Džeikas, eidamas už Baklio ir Mas- 
grouvo prie pulto. Apygardos prokuroras iškart pradėjo kažką įtarti. — 
Ponia Kob, ar tiesa, kad jūsų sūnus buvo nuteistas už tai, kad pardavinėjo 
marihuaną? 

— Prieštarauju! — sustūgo Baklis, pašokdamas ant kojų. — Apie 
aukos teistumą čia neturi būti kalbama! 


— Palaikyta! 

— Dėkoju, jūsų prakilnybe, — deramai sureagavo Džeikas, lyg Nu- 
zas būtų padaręs jam paslaugą. 

Liudytoja pasišluostė akis ir pravirko dar garsiau. 

— Sakote, jūsų sūnui buvo dvidešimt treji, kai žuvo? 

— Taip. 

— Per savo dvidešimt trejus metus kiek dar vaikų jis išprievartavo? 

— Prieštarauju! Prieštarauju! — suriko Baklis, sumojuodamas ran- 
komis ir desperatiškai žvelgdamas į Nuzą. Šis irgi suriko: 

— Palaikyta! Palaikyta! Jūs nesilaikote nustatytos tvarkos, pone 
Brigansai! Nesilaikote tvarkos! 

Pratrūkus šauksmams ponia Kob apsipylė ašaromis ir nesuvaldomai 
užbaubė. Sugebėjo prisikišti veidu prie pat mikrofono, ir jos aimanos ir 
rypavimai aidėjo po visą apstulbintų žiūrovų salę. 

— Jį derėtų perspėti, jūsų prakilnybe! — pareikalavo Baklis. Jo akys 
ir veidas degė baisiu pykčiu, sprandas tamsiai išraudo. 

— Atsiimu klausimą, — garsiai replikavo Džeikas, grįždamas į savo 
vietą prie gynybos stalo. 

— Pigus triukas, Brigansai, — sumurmėjo Masgrouvas. 

— Prašau perspėti jį, — meldė Baklis, — ir pranešti prisiekusiesiems, 
kad to neimtų domėn. 

— Pakartotinių klausimų liudytojai neturėsite? — paklausė Nuzas. 

— Ne, — atsakė Baklis, puldamas su nosinaite prie liudytojo krėslo 
pagelbėti poniai Kob, kuri paslėpusi veidą delnuose graudžiai kūkčiojo, 
visa krūpčiodama. 

— Jūs laisva, ponia Kob. Tvarkdary, padėkite liudytojai. 

Talkinamas Baklio, tvarkdarys pakėlė ją už alkūnės ir išvedė nuo 
liudytojo pakylos, paskui pro prisiekusiuosius, pro švaistinius vartukus 
barjere ir toliau viduriniu praėjimu. Sulig kiekvienu žingsniu ji raudojo ir 
inkštė — kuo arčiau durų salės gale, tuo garsiau, kol išeidama pro jas jau 
baubė visu balsu. 

Nuzas rūsčiai žvelgė į Džeiką, kol jos nebeliko ir salėje vėl tapo tyku. 
Tada pasisuko į prisiekusiuosius: 

— Prašome paskutinio pono Briganso klausimo neimti domėn. 

— Kodėl taip padarei? — pašnabždėjo Karlas Li savo advokatui. 

— Vėliau paaiškinsiu. 

— Valstija kviečia Ernestiną Vilard, — ramesniu tonu ir kur kas 
labiau apimtas dvejonės paskelbė Baklis. 

Iš liudytojų kambario virš teismo salės atvesta ponia Vilard. Ji pri- 
saikdinta ir pasodinta į liudytojo vietą. 

— Jūs — Ernestina Vilard? 

— Taip, sere, — silpnu balsu atsakė moteris. Gyvenimas ir jos ne- 
lepino. Bet ji turėjo tam tikro orumo, kuris darė ją labiau keliančią gailestį 
ir įtikimą nei ponia Kob. Apsirengusi paprastai, tačiau švariai ir tvarkingai. 
Plaukai — be to pigaus juodo dažo, kuriuo taip kliovėsi ponia Kob. Vei- 
das — be storo kosmetikos sluoksnio. Kai pravirko, verkė pati sau, o ne 
publikai. 

— Ir kur gyvenate? 

— Šalia Leik Vilidžo. 

— Pitas Vilardas buvo jūsų sūnus? 

— Taip, sere. 

— Kada paskutinį sykį matėte jį gyvą? 

— Čia, šioje salėje, prieš pat kai buvo nušautas. 

— Ar girdėjote šaudymą, per kurį jis žuvo? 

— Taip, sere. 

— Kur paskutinį kartą jį matėte? 

— Laidojimo namuose. 

— Ir kokia buvo jo būklė? 

— Buvo negyvas, — atsakė ji, šluostydamasi akis higienine servetėle. 

— Man labai gaila, — pasiūlė savo užuojautą Baklis. — Daugiau 
klausimų neturiu, — pridūrė, atsargiai pažvelgdamas į Džeiką. 

— Pageidausite kryžminės apklausos? — paklausė Nuzas, irgi įtariai 
pažvelgdamas į Džeiką. 

— Tik porą klausimų, — atsakė Džeikas. — Ponia Vilard, aš — 
Džeikas Brigansas. — Jis atsistojo prie pulto ir be užuojautos pažvelgė į 
ją. 

Ji linktelėjo. 

— Kiek metų buvo jūsų sūnui, kai žuvo? 

— Dvidešimt septyneri. 

Baklis su kėde nusistūmė nuo stalo ir sėdėjo ant pat jos krašto, pasi- 
rengęs kaipmat šokti iš vietos. Nuzas nusiėmė akinius ir palinko į priekį. 

— Per savo dvidešimt septynerius metus kiek dar vaikų jis išprie- 
vartavo? 

Baklis pašoko ant kojų. 

— Prieštarauju! Prieštarauju! Prieštarauju! 

— Palaikyta! Palaikyta! Palaikyta! 

Šūksniai išgąsdino ponią Vilard, ir ji pravirko garsiau. 

— Perspėkite jį, teisėjau! Jis turi būti perspėtas! 

— Atsiimu klausimą, — metė Džeikas, grįždamas į savo vietą. 

Baklis meldė sudėjęs rankas. 

— Betgi to neužtenka, teisėjau! Privalu jį perspėti! 

— Abu pas mane į kabinetą, — įsakė Nuzas, paleido liudytoją ir pa- 
skelbė pertrauką iki pirmos. 


— W(— 


Haris Reksas laukė Džeiko kontoros balkone su parengtais sumuštiniais 
ir ąsočiu „Margaritos“. Džeikas nuo kokteilio atsisakė ir gėrė greipfruto 
sulčių. Elena paprašė tik vienos stiklinės — nervams nuraminti. Trečią 
dieną iš eilės pusryčius paruošė ir asmeniškai į Džeiko kontorą pristatė 
Dela. Su geriausiais linkėjimais iš „Kavos baro“. 

Jie valgė, ilsėjosi ir iš balkono stebėjo karnavalą apie teismo rūmus. 
Kas nutiko teisėjo kabinete? — pareikalavo papasakoti Haris Reksas. 
Džeikas kramsnojo rubeną — karštą sumuštinį su sūdyta mėsa, šveicariš- 
ku sūriu ir raugintais kopūstais. Jis pasakė verčiau norįs kalbėtis apie ką 
nors kita nei procesas. 

— Velniai rautų, kas nutiko teisėjo kabinete? 

— „Kardinolams“ liko dar trejos rungtynės, ar žinojai, Rour Ark? 

— Maniau, keturios. 

— Kas nutiko teisėjo kabinete?! 

— Ar tikrai nori Žinoti? 

— Taip! Taip! 

— Gerai. Man reikia į tualetą. Grįžęs papasakosiu. — Džeikas iš- 
ėjo. 

— Rou Ark, kas nutiko teisėjo kabinete? 

— Ne itin daug kas. Nuzas gerokai išbarė Džeiką, bet be ilgalaikės 
žalos. Baklis troško kraujo, ir Džeikas pasakė neabejojąs, kad šio bus, jeigu 

Baklio veidas dar labiau paraus. Baklis putojo ir šaukė, smerkdamas Džei- 
ką, kad šis tyčia stengiasi prisiekusiuosius sukurstyti, kaip jis tai pavadino. 
Džeikas tik šypsojosi jam ir kartojo gailįsis, gubernatoriau. Kaskart, kai 
išgirsdavo „gubernatoriau“, Baklis surikdavo Nuzui: „Jis vadina mane gu- 
bernatoriumi, teisėjau, darykite ką nors!“ Ir Nuzas atsakydavo: „Prašom, 
ponai, tikiuosi, elgsitės kaip profesionalai“. O Džeikas pasakydavo: „Dė- 
kui, jūsų prakilnybe“. Paskui kelias minutes išlaukdavo ir vėl pavadindavo 
jį gubernatoriumi. 

— Kodėl jis pravirkdė tas dvi senes? 

— Tai buvo puikus ėjimas, Hari Reksai. Džeikas parodė prisiekusie- 
siems, Nuzui, Bakliui, visiems, kad salė čia jo ir kad nė velnio nieko joje 
nesibijąs. Jis praliejo pirmą kraują. Tiek įnervino Baklį, kad tas taip ir ne- 
atsigaus. Nuzas gerbia Džeiką, nes nesileido jo prakilnybės įbauginamas. 
Prisiekusieji buvo šokiruoti, bet jis išbudino juos ir ne per subtiliausiai 
davė suprasti, kad čia vyksta karas. Puikus ėjimas! 

— Aha, ir aš taip pamaniau. 

— Mums tai nepakenks. Tos moterys prašėsi užuojautos, bet Džeikas 
priminė prisiekusiesiems, ką prieš mirdami padarė jų mielieji sūneliai. 

— Šiukšlės. 

— Jeigu prisiekusieji bent kiek ir pasipiktino, viską pamirš, iki duos 
parodymus paskutinis liudytojas. 

— Džeikas šauniai laikėsi, a? 

— Nuostabiai. Tiesiog nuostabiai. Jis geriausias advokatas, kokį jo 
amžiaus esu regėjusi. 

— Palūkėk iki baigiamosios jo kalbos. Keletą sykių esu jas girdėjęs. 
Jis gebėtų sužadinti ir rikiuotės mokymų seržanto užuojautą. 

Džeikas sugrįžo ir įsipylė šlakelį „Margaritos“. Labai mažutėlį — tik 
nervams nuraminti. Haris Reksas maukė kaip jūreivis. 


Po priešpiečių pertraukos pirmas valstijos liudytojas buvo Ozis. Baklis 
iš kažkur išsitraukė spalvotus pirmo ir antro teismo rūmų aukštų planus, 
ir drauge juodu itin tiksliai nubrėžė paskutiniuosius Kobo ir Vilardo 
žingsnius. 

Paskui apygardos prokuroras pateikė teismui dešimt 16x24 formato 

spalvotų fotografijų, kuriose Kobas ir Vilardas ką tik nušauti tysojo ant 
laiptų. Jie atrodė siaubingai. Džeikui teko matyti daugybę negyvėlių 
nuotraukų, ir nors nė viena, atsižvelgiant į jų pobūdį, nebuvo itin maloni, 
kai kurios buvo padarytos ne taip jau blogai. Vienoje iš jo bylų auka savo 
priebutyje buvo nušauta tiesiai į širdį iš .357 kalibro „Magnum“ revolverio 
ir iškart krito negyva. Tai buvo stambus, raumeningas pagyvenęs vyras, ir 
kulka liko įstrigusi kūne. Taigi kraujo nebuvo — tik skylutė kombinezone 
ir tokia pat, apkrešėjusi, krūtinėje. Atrodė jis taip, lyg būtų staiga užmigęs 
ir sukniubęs arba nusigėręs priebutyje iki sąmonės netekimo — kaip Lus- 
jenas. Scena nebuvo itin vaizdinga, ir anomis fotografijomis Baklis nesidi- 
džiavo. Netgi nebuvo išdidintos. Jis tik padavė prisiekusiesiems „Polaroid“ 
aparatu atliktus paveikslėlius ir atrodė nepatenkintas, kad tie tokie švarūs. 

Bet daugelis nuotraukų, kuriose užfiksuota žmogžudystė, yra šiur- 
pios ir keliančios šleikštulį, kai krauju aptaškytos sienos ir lubos, po visur 
išsibarsčiusios nuplėštos kūno dalelės. Tokias apygardos prokuroras visada 
liepdavo išdidinti ir su didžiausia fanfaronada įtraukdavo prie daiktinių 
įkalčių. Paskui, kol liudytojais pasakodavo apie nuotraukose užfiksuotas 
scenas, Baklis mojuodavo jomis priešais žiūrovus salėje. Galiausiai, kai pri- 
siekusieji, degdami smalsumu, pradėdavo neramiai muistytis savo vietose, 
Baklis mandagiai paprašydavo teisėją, kad būtų leista parodyti fotografijas 
gerbiamajam žiuri. Teisėjas visuomet sutikdavo. Tada Baklis ir visi kiti 
įdėmiai stebėdavo prisiekusiųjų veidus — sukrėstus, pasibaisėjusius, o 
kai kada ir su atsispindinčiu šleikštuliu. Džeikas netgi buvo matęs du 
prisiekusiuosius susivemiant, kai paėmė į rankas bjauriai sudarkyto lavono 
fotografijas. 

Tokios nuotraukos labai nuteikdavo priešiškai ir sujaudindavo, bet 
taip pat laikytos ir visai leistinomis. „Įrodomosiomis“ — toks žodis pavar- 
totas Aukščiausiojo Teismo. Galinčiomis padėti prisiekusiesiems — kaip 
bylojo per devyniasdešimtį metų priimti šio Teismo sprendimai. Misisipės 
valstijoje buvo tvirtai nusistovėjusi praktika, kad nužudymą vaizduojan- 
čios nuotraukos, nepaisant šių poveikio prisiekusiesiems, visada yra leisti- 
nos demonstruoti. 

Jau savaites anksčiau Džeikas buvo matęs nužudytųjų Kobo ir Vi- 
lardo fotografijas ir buvo įregistravęs standartinę prieštarą, kad šios būtų 
rodomos teisme, ir susilaukė standartinio neigiamo atsakymo. 

Taigi jos buvo profesionaliai sumontuotos ant storo kartono, nau- 
dojamo plakatams — to apygardos prokuroras niekada anksčiau nebuvo 
daręs. Jis padavė pirmąją į prisiekusiųjų aptvarą Ribai Bets. Šioje iš arti 
buvo nufotografuota Vilardo galva su ištaškytomis smegenimis. 

— Dieve mano! — aiktelėjo moteris, ir pastūmė nuotrauką kitai pri- 
siekusiajai. Ši pasibaisėjusi išsižiojo ir perdavė toliau. Jie visi ją peržiūrėjo, 
galiausiai ir atsarginiai. Baklis atsiėmė ją ir padavė Ribai kitą. Šis ritualas 
tęsėsi trisdešimt minučių, kol visos nuotraukos sugrįžo pas apygardos 
prokurorą. 

Paskui jis pačiupo M-16 ir atkišo Oziui. 

— Galite pasakyti, kas čia? 

— Taip, ginklas, rastas nusikaltimo vietoje. 

— Kas jį iš ten paėmė? 

— Aš. 

— Ir ką su juo darėte? 

— Suvyniojau į plastikinį maišą ir padėjau kalėjimo rūsyje. Laikiau 
ten užrakintą, iki perdaviau ponui Lerdui iš kriminalinės ekspertizės la- 
boratorijos Džeksone. 

— Jūsų prakilnybe, Valstija pateikia šį ginklą kaip daiktinį įrodymą, 
įregistruotą numeriu S-13, — pareiškė Baklis, pašėlusiai sumosikuodamas 
šautuvu. 

— Neprieštarauju, — atsiliepė Džeikas. 

— Šiam liudytojui daugiau klausimų neturime, — paskelbė Baklis. 

— Kryžminė apklausa? 

Lėtai eidamas prie pulto, Džeikas sklaidė savo užrašus. Savo draugui 
turėjo tik kelis klausimus. 

— Šerife, tai jūs areštavote Bilį Rėjų Kobą ir Pitą Vilardą? 

Baklis atsistūmė su kėde nuo stalo, visu savo apkūniu korpusu pa- 
kibęs ant kraštelio, kad prireikus galėtų iškart pašokti ant kojų. 

— Taip, aš, — patvirtino šerifas. 

— Už ką? 

— Už Tonios Heili išprievartavimą, — sklandžiai atsakė jis. 

— O kelerių metų Tonia buvo, kai Kobas ir Vilardas ją išprievar- 
tavo? 

— Dešimties. 

— Ar tiesa, šerife, kad Pitas Vilardas padėjo savo parašą po raštišku 
prisipažinimu, kad... 

— Prieštarauju! Prieštarauju! Jūsų prakilnybe! Šitaip neleistina, ir 
ponas Brigansas pats tai žino. 

Bakliui prieštaraujant, Ozis pritariamai linksėjo galva. 

— Palaikyta. 

Baklis visas drebėjo. 

— Reikalauju, kad klausimas būtų išbrauktas iš protokolo ir prisi- 
ekusiesiems būtų nurodyta neimti jo domėn. 

— Atsiimu klausimą. — Džeikas nusišypsojo Bakliui. 

— Prašom neimti pastarojo pono Briganso klausimo domėn, — nu- 
rodė Nuzas prisiekusiesiems. 

— Daugiau klausimų neturiu, — pareiškė Džeikas. 

— Ko nors pakartotinai paklausite savo pakviestą liudytoją, pone 
Bakli? 

— Ne, sere. 

— Puiku. Šerife, galite eiti. 

Kitas Baklio liudytojas buvo pirštų atspaudų specialistas iš Vašingto- 
no. Jis visą valandą pasakojo prisiekusiesiems tai, ką šie jau savaites žinojo. 
Teatrališka baigiamoji jo išvada neklystamai siejo pirštų atspaudus, rastus 
ant M-16, su Karlo Li Heilio. Toliau liudijo balistikos ekspertas iš vals- 
tijos kriminalinės ekspertizės laboratorijos. Jo parodymai buvo tokie pat 
nuobodūs ir neinformatyvūs kaip ir anksčiau kalbėjusiojo. Taip, be jokios 
abejonės, kulkų fragmentai, paimti iš nusikaltimo vietos, buvo iššauti iš 
M-16, gulinčio ten ant stalo. Tokia buvo galutinė jo nuomonė ir kartu su 
schemomis ir diagramomis Bakliui prireikė valandos, kol viską deramai 
išaiškino prisiekusiesiems. „Prokuroriškas siekis pernelyg priblokšti“ — 
šitaip Džeikas tai pavadino; toks debilumas kamuoja visus prokurorus. 

Gynyba nė katram iš abiejų ekspertų neturėjo klausimų, penkiolika 
minučių po penkių Nuzas palinkėjo prisiekusiems labo vakaro ir griežtai 
nurodė neaptarinėti bylos. Šie mandagiai linksėjo ir vorele apleido teismo 
salę. Paskui teisėjas trinktelėjo plaktuku ir paskelbė pertrauką iki rytojaus 


ryto devynių. 

Didžiosios pilietinės priedermės nepatogumai  prisi- 

ekusiesiems sparčiai įsisenėjo. Antrą vakarą, grįžę iš teismo į 

„Temple Inn“ jie aptiko, kad pašalinti ne tik televizoriai, bet 

atjungti ir visi telefonai — teisėjo įsakymu. Kai kurie seni 
žurnalai, padovanoti Klantono bibliotekos, greitai perėję per rankas, buvo 
numesti — grupę mažai tedomino Zbe New Yorker“, The Smithsonian“, ir 
Architectural Digesf““. 

— O Penthousė““* nėra? — pašnabždėjo Klaidas Siskas teismo 
tvarkdariui, apeinančiam kambarius. Peitas atsakė neigiamai, bet pažadėjo, 
kad pažiūrės, ką bus galima dėl to padaryti. 

Priverstiems tūnoti savo kambariuose be televizorių, laikraščių ar 
telefonų, jiems teliko lošti kortomis ir kalbėtis apie proceso eigą. Pasi- 
vaikščiojimas į koridoriaus galą atsinešti ledo ir gaivinamųjų gėrimų tapo 
ypatinga proga, tokia, kurią kambario draugai planuodavo iš anksto ir 
išnaudodavo pakaitomis. Visu sunkumu prislėgė nuobodulys. 

Iš abiejų koridoriaus galų du kareiviai saugojo tamsą ir vienatvę, 
rimtį tik sutrikdydavo periodiškai išnyrantys iš kambarių prisiekusieji, 
nešini saujoje smulkiosiomis monetomis pirktis iš automato gaivinamųjų 
gėrimų. 

Miegoti būdavo gulamasi anksti, ir kai sargybiniai ryto šeštą pa- 
belsdavo į duris, visi jau būdavo atsibudę, kai kurie — net ir apsirengę. 
Ketvirtadienį jie greitomis prarijo pusryčius — blynelius su dešra — ir 
aštuntą sulipo į autobusą, trokšdami, kad jau galėtų grįžti namo. 


Ketvirtą dieną iš eilės aštuoniomis teismo rūmų rotonda buvo sausakimša 
žmonių. Publika jau žinojo, kad iki pusės devynių salėje nebeliks nė vienos 
laisvos vietos. Preteris atidarė duris, ir žiūrovai pamažu po vieną slinko per 


* „Niujorkietis“ — savaitinis literatūros ir publicistikos žurnalas, nuo 1925 m. leidžiamas Niu- 
jorke, garsėja publicistiniais straipsniais, trumpais apsakymais ir karikatūromis. 
“* „Smitsonietis“ — mėnesinis Smitsono instituto (Muziejų komplekso Vašingtone) leidžiamas 
bendrojo pobūdžio pažintinis, gausiai iliustruotas žurnalas. 
** „Archetektūros apžvalga“ — 1920 m įsteigtas mėnesinis prabangus iliustruotas žurnalas, 
daugiausiai skirtas interjero dizainui. 
** „Palėpė“ — vyrams skirtas žurnalas, gausiai iliustruotas erotinėmis nuotraukomis. 

metalo detektorių, pro akylai stebinčius šerifo pavaduotojus ir galiausiai į 
teismo salę, kur juodieji sėdosi į kairę pusę, o baltieji — į dešiniąją. Pir- 
ma eilė Hastingso vėl buvo rezervuota Gvenai, Lesteriui, vaikučiams ir 
kitiems giminiečiams. Eidžis su kitais dvasininkų tarybos nariais sėdėjo 
antroje eilėje kartu su tais iš giminių, kurie nebesutilpo priekyje. Garbusis 
tėvas Olis vadovavo pastoriams, kaitaliodamas šių pareigas tarp teismo 
salės ir demonstracijų. Pats asmeniškai jis labiau linko į teismo salę, kur 
jautėsi saugesnis, tačiau nepraleisdavo progos pasipuikuoti priešais televi- 
zijos kameras ir reporterius, kurių lauke spietėsi tiek daug. Jam po dešinei, 
kitapus praėjimo, sėdėjo žuvusiųjų šeimos ir draugai. Kol kas jie elgėsi 
deramai. 

Kelios minutės iki devynių iš kaltinamųjų pasaugos kambarėlio į 
teismo salę atlydėtas Karlas Li. Vienas iš daugelio kaltinamąjį supančių 
pareigūnų nuėmė jam antrankius. Blykstelėjęs plačią šypseną savo šeimai, 
Karlas Li atsisėdo į savo vietą. Gynėjas ir valstijos kaltintojas įsitaisė prie 
savųjų stalų, ir teismo salė nurimo. Ivarkdarys, pravėręs duris šalia prisi- 
ekusiojo atitvaro, iškišo galvą ir likęs patenkintas tuo, ką pamatė, plačiau 
jas atlapojo, išleisdamas prisiekusiuosius į šiems paskirtas vietas. Nuo 
teisėjo kabineto durų ponas Peitas stebėjo visus susėdant ir kai tik vėl įsi- 
viešpatavo tvarka, jis žengtelėjo į priekį ir sušuko: 

— Visiems prašom stot, teismas eina! 

Ičebodas, apsisiautęs savo mėgstamąja susiglamžiusia ir išblukusia 
juoda mantija, lengvu žingsniu liuoktelėjo į katedrą ir visiems leido sėstis, 
pasveikino prisiekusiuosius ir pasiteiravo, kas įvyko ar nieko neįvyko per 
laiką nuo vakarykščio posėdžio. Paskui pažvelgė į teisininkus: 

— O kur ponas Masgrouvas? 

— Šiek tiek pavėluos, jūsų prakilnybe. Bet mes pasirengę toliau 
tęsti, — pareiškė Baklis. 

— Pakvieskite kitą savo liudytoją, — įsakė prokurorui Nuzas. 

Rotondoje surastas ir įžengė į teismo salę patologas iš valstijos kri- 
minalistikos laboratorijos. Normaliomis aplinkybėmis jis būtų pernelyg 
apsikrovęs darbu, kad manytų esant būtina atvykti į paprastą teismo 
procesą, ir būtų atsiuntęs vieną iš savo padėjėjų tiksliai paaiškinti prisieku- 
siesiems, būtent nuo ko Kobas ir Vilardas žuvo. Bet čia buvo Heilio byla, 
ir ekspertas laikė derama pasirodyti pačiam. Tiesą sakant, atvejis papras- 

čiausias, su kokiu per ilgą laiką teko jam susidurti: kūnai rasti mirštantys, 
ginklas — šalimais, ir vaikinuose kulkų skylių tiek, kad jų pakaktų dešimt 
kartų užmušti. Visiems žinoma, nuo ko tie vaikinai numirė. Bet apygardos 
prokuroras užsispyrė dėl kuo išsamesnės patologoanatominės ataskaitos, 
taigi ketvirtadienio rytą daktaras užėmė liudytojo vietą, nešinas daugybe 
fotografijų iš atliktų autopsijų ir spalvotomis anatominėmis schemomis. 

Anksčiau teisėjo kabinete Džeikas mėgino susitarti dėl išlygos, kad 
apie mirčių priežastis teismo salėje nebūtų kalbama, bet Baklis griežtai 
nesutiko. Ne, sere, tegul prisiekusieji išgirsta ir sužino, kaip anie mirė. 

— Mes pripažinsime, kad jie mirė nuo daugybinių šautinių žaizdų, 
padarytų kulkų, paleistų iš M-16, — pasiūlė tikslią formuluotę Džeikas. 

— Ne, sere. Aš turiu teisę tai įrodyti. — Baklis atkakliai laikėsi savo. 

— Betgi jisai siūlosi pripažinti mirčių priežastis, — negalėjo patikėti 
Nuzas. 

— Aš turiu teisę tai įrodyti, — nenusileido Baklis. 

Štai dabar jis ir įrodinėjo. Įrodinėjo, pagautas sau būdingo klasiško 
„prokuroriško siekio pernelyg priblokšti“. Tris valandas patologas kalbėjo 
apie tai, kiek kulkų pataikė į Kobą ir kiek — į Vilardą, ir apie tai, ką 
kiekviena iš jų įsiskverbusi į kūną padarė, ir apie sekusius iš to baisius 
sužalojimus. Priešais prisiekusiuosius ant stovų iškabintos anatominės 
schemos, ir ekspertas, paėmęs į ranką plastikinį, numeriu pažymėtą ru- 
tuliuką, vaizduojantį kulką, labai pamažėle slinkdamas demonstravo jos 
kelią kūne. Keturiolika rutuliukų Kobui ir vienuolika — Vilardui. Baklis 
užduodavo klausimą, išgaudavo atsakymą, paskui pertraukdavo ekspertą, 
kad patikslintų konkrečiau. 

— Jūsų prakilnybe, mes mielai sutiktume pripažinti mirtį sukėlusias 
priežastis ir daugiau jų neminėti, — kas trisdešimt minučių desperatiškai 
vis pareikšdavo Džeikas. 

— O mes — ne, — trumpai atkirsdavo Baklis ir pareikalaudavo pa- 
tologą demonstruoti kito plastikinio rutuliuko kelią. 

Džeikas nudribdavo į krėslą, linguodavo galvą ir žvelgdavo į prisi- 
ekusiuosius — tuos, kurie dar nesnaudė. 

Daktaras baigė vidudienį, ir Nuzas, pavargęs ir apdujęs iš nuobodulio, 
suteikė dviejų valandų priešpiečių pertrauką. Tvarkdarys prisiekusiuosius 
pažadino ir nuvedė į jų kambarį. Ten jie papietavo ypatingu ant atviros 

ugnies gamintu mėsos kepsniu, patiektu plastikinėse lėkštėse, o paskui 
įniko lošti kortomis. Palikti teismo rūmus jiems buvo uždrausta. 


Kiekviename Pietų miestuke atsiranda vaikis, trokštantis greitai ir lengvai 
praturtėti. Šis buvo kaip tik toks. Jau penkerių metų amžiaus įsirengė 
gatvėje pirmąjį prekystalį, kur pardavinėjo limonadą po dvidešimt penkis 
centus už keturių uncijų talpos stiklinę sirupu padažyto vandens. Pats 
žinojo, kad jo skonis bjaurus, bet taip pat žinojo, kad suaugusiesiems at- 
rodąs žavingas. Buvo pirmas vaikis gatvėje, nusipirkęs iš „Western Auto“ 
išsimokėtinai žoliapjovę ir jau vasarį belsdavęsis į kaimynų duris, siekda- 
mas užsitikrinti darbą vasarai jų kieme. Buvo pirmas vaikis, už nuosavus 
pinigus nusipirkęs dviratį, kuriuo rytais ir vakarais išvežiodavo laikraščius. 
Rugpjūtį pardavinėdavo senoms damoms Kalėdų atvirukus. Lapkritį ei- 
damas nuo durų prie durų siūlydavo pirkti vaisių pyragus. Šeštadieniais, 
kai draugai rytą žiūrėdavo animacinius filmukus, jis turgelyje prie teismo 
rūmų prekiaudavo skrudintais žemės riešutais ir karštais dešrainiais. Dvy- 
likos metų užsivedė sąskaitą banke. Turėjo nuosavą bankininką. Sukakęs 
penkiolika, už grynuosius nusipirko naują pikapą ir tą pačią dieną išlaikė 
vairuotojo egzaminus. Paskui įsigijo sunkvežimaičiui priekabą ir prikrovė 
šią visokiausių sodo padargų. Per vidurinių mokyklų futbolo rungtynes 
jis pardavinėdavo žiūrovams sportinius marškinėlius. Buvo apsukruolis, 
netrukus turįs tapti milijonieriumi. 

Taigi Klantone toks vaikis buvo Hinkis Mairikas, šešiolikos metų. Jis 
nervindamasis laukė rotondoje, kol Nuzas paskelbė priešpiečių pertrauką, 
paskui prasmuko pro šerifo pavaduotojus į teismo salę. Vietos joje buvo 
tokios brangintinos, kad beveik niekas iš žiūrovų nėjo valgyti. Tik kai 
kurie atsistodavo, rūsčiai nužvelgdavo kaimyną, parodydavo į savo vietą, ir 
įsitikinę, kad visi žino, jog ji iki dienos pabaigos priklauso jiems, išeidavo 
į tualetą. Bet didžiuma liko sėdėti savo taip vertinamose vietose ant suolų 
ir kentė per priešpiečių metą alkį. 

Hinkis gebėdavo užuosti progą. Mokėdavo atpažinti, jeigu žmonėms 
ko nors reikia. Ketvirtadienį, lygiai taip pat kaip ir trečiadienį, jis viduriniu 
praėjimu į salės priekį įrideno parduotuvės vežimėlį, pilną prikrautą pla- 
taus asortimento sumuštinių ir priešpiečių rinkinių plastikinėse dėželėse. 

Iš ten suskato šūkauti į tolimesniąsias vietas suolų eilėse ir perdavinėti 
maistą pirkėjams, pamažu stumdamasis su vežimėliu į salės galą. Hinkis 
buvo bjaurus spekuliantas. Tuno salotos ant baltos duonos riekelės ėjo 
po du dolerius, nors savikaina tesiekė aštuoniasdešimt centų. Priešpiečių 
rinkinys iš šaltos vištienos su keliais žirneliais — po tris dolerius, kai 
savikaina — baksas dvidešimt penki centai. Gaivinamojo gėrimo skar- 
dinėlė — po pusantro bakso. Bet visi mielai mokėjo jo užsiprašytą kainą, 
išsisaugodami vietas. Jis viską išpardavė dar nepasiekęs ketvirtos eilės nuo 
priekio, ir pradėjo priiminėti užsakymus iš likusių alkanų žiūrovų. Hinkis 
buvo dienos didvyris. 

Suglemžęs saujoje šūsnį užsakymų, jis išskuodė iš teismo rūmų, 
prasibrovė pro minią juodaodžių vejoje ir perlėkęs Kafio gatvę įpuolė pas 
Klodą. Nubėgęs į virtuvę atkišo virėjui dvidešimties dolerių banknotą ir 
padavė užsakymus. Vis žiūrėdamasis į laikrodį, laukė. Virėjas judėjo pa- 
mažu, tad Hinkis įteikė jam dar dvidešimtinę. 

Prasidėjęs procesas atritino Klodui tokią klestėjimo bangą, apie 
kokią jis nė svajot nesvajojo. Pusryčiai ir priešpiečiai jo kavinukėje tapo 
hepeningais, nes poreikis smarkiai pranoko vietų skaičių ir alkanieji tęsėsi 
eilute šaligatvyje, karštyje apkvaitę laukdami, kol atsilaisvins staliukas. Po 
pirmadienį teisėjo paskelbtos priešpiečių pertraukos jis puldinėjo po visą 
Klantoną, supirkinėdamas kiekvieną sulankstomąjį kortų stalelį su pri- 
derintų kėdžių komplektu, kokius tik pavykdavo rasti. Per priešpiečius 
praėjimai tarp stalų išnykdavo, ir padavėjoms tekdavo vikriai manevruoti, 
stengiantis išsilenkti ir prasibrauti tarp gausybės žmonių, kurių faktiškai 
visi buvo juodaodžiai. 

" Vienintelę pokalbių temą sudarė procesas. Trečiadienį karštai smerk- 
ta parinktų prisiekusiųjų sudėtis. Ketvirtadienį susitelkta į vis didėjančią 
antipatiją prokurorui. 

— Kaip girdėjau, jis nori kandidatuoti į gubernatorius. 

— Jis — demokratas ar respublikonas? 

— Demokratas. 

— Be juodaodžių balsų niekaip nelaimės, tik ne šioje valstijoje. 

— Aha, o nepanašu, kad po šio proceso jų surinktų daug. 

— Tikiuosi, stengsis. 

— Iš to kaip elgiasi, labiau panėši į respublikoną. 

Iki proceso vidudienio metas Klantone prasidėdavo dešimt minučių 
prieš dvylika, kai jaunos, įdegusios, dailios, šauniai apsirengusios bankų, 
juridinių kontorų, draudimo agentūrų ir teismo sekretorės, palikusios savo 
darbus, išsipildavo į šaligatvius. Per priešpiečius jos suspėdavo susitvarkyti 
aplinkui aikštę visokiausius reikalus. Užbėgdavo į paštą. Pasiimdavo iš 
banko pinigus. Palandžiodavo po parduotuves. Daugelis jų pirkdavosi 
maistą iš kiniško maisto delikatesinės ir valgydavo ant parko suoliukų po 
ūksmingais medžiais aplinkui teismo rūmus. Susitikinėdavo su draugėmis 
ir dalydavosi paskalomis. Vidudienį pavėsinė priešais teismo rūmus su- 
traukdavo daugiau gražių moterų nei „Mis Misisipė“ konkursas. Klantone 
galiojo nerašyta taisyklė: kontorų tarnautojos į aikštę priešpiečių galėdavo 
išeiti anksčiau ir negrįžti iki pirmos. Vyrai jomis pasekdavo lygiai dvyliktą, 
o paskui sužavėtais žvilgsniais stebėdavo merginas. 

Bet procesas viską pakeitė. Aikštė su ūksmingais medžiais aplinkui 
teismo rūmus tapo karo zona. Kavinės prisipildydavo nuo vienuolikos 
iki pirmos kareiviais ir prašalaičiais, kuriems nepavykdavo užsiimti vietų 
teismo salėje. Kiniško maisto delikatesinė buvo sausakimša atvykėlių. 
Kontorų merginos tvarkėsi reikalus ir valgė prie savo rašomųjų stalų. 

„Arbatinėje“ bankininkai ir kiti aukštesnio lygio tarnautojai kalbė- 
josi apie procesą daugiau susitelkdami į tai, kiek jis susilauks viešumo 
ir kokioje šviesoje bus vertinamas miestas. Ypač nerimauta dėl Klano. 
Nė vienas iš lankytojų nepažinojo nieko, susijusio su Klanu, ir Misisipės 
valstijos šiaurėje šis jau seniai buvo pamirštas. Bet spaudos maitvanagiai 
mėgo baltuosius apsiaustus, ir iš to, kiek išorinis pasaulis žinojo, Klantonas 
buvo tapęs kukluksklano prieglauda. Klano nekęsta už tai, kad jis veikė čia. 
Žiniasklaida keikta, nes tik per ją kukluksklanininkai laikėsi mieste. 

Ketvirtadienį „Kavos bare“ priešpiečių pasiūlytas ypatingas dienos 
patiekalas — kaimiškai pagamintas kiaulienos žlėgtainis su ropučių 
salotomis ir arba cukruoti batatai su kukurūzais grietinėje, arba kepta 
okra. Dela nešiojo ypatinguosius patiekalus į sausakimšą salę, kurioje po 
lygiai sėdėjo vietinių, atvykėlių ir kareivių. Dar griežčiau reikalauta lai- 
kytis ankstesnės nerašytos taisyklės — nesikalbėti su niekuo barzdotu ar 
tariančiu žodžius keistu akcentu, todėl apskritai draugiškiems žmonėms 
buvo nepatogu nesišypsoti ir toliau sėdėti vienoje salėje su pašaliečiais. Šil- 
tą laikyseną atvykėlių atžvilgiu pirmąsias kelias dienas po sušaudymo jau 

seniai pakeitė tyli arogancija. Pernelyg daug tų spaudos šunų išdavė savo 
šeimininkų svetingumą ir paskelbė nemalonių, nepalankių ir neteisingų 
žodžių apie apygardą ir jos žmones. Keista, kaip tuntais atvykę iš visų pu- 
sių jie per dvidešimt keturias valandas sugebėjo tapti žinovais vietos, apie 
kurią niekada anksčiau nebuvo girdėję, ir žmonių, kurių niekada anksčiau 
nebuvo susitikę. 

Vietiniai stebėjo juos, paknopstom lakstančius kaip idiotus po aikštę 
ir besistengiančius nutverti už skverno šerifą, prokurorą, gynybos advokatą 
ar bet kurį kitą, galbūt ką nors žinantį. Stebėjo juos kaip alkanus vilkus, 
laukiančius už teismo rūmų prie tarnybinių durų, kad galėtų mestis prie 
kaltinamojo, kuris nuolatos buvo apsuptas farų ir nuolatos nuleisdavo jų 
šūkaujamus vis tuos pačius juokingus klausimus negirdomis. Vietiniai pa- 
sidygėję stebėjo juos, vis kreipiančius savąsias kameras į kukluksklaninin- 
kus ir triukšmingesniuosius juodaodžius, visada ieškančius radikaliausių 
elementų, o paskui pasistengiančius, kad šie elementai atrodytų kaip 
normalus dalykas. 

Ir stebėjo juos nekęsdami. 

— Kas per oranžinis mėšlas, kuriuo ji išsitepliojusi veidą? — paklausė 
Timas Nanlis, žvelgdamas į sėdinčią kabinoje prie lango reporterę. Kram- 
tydamas okrą, Džekas Džounsas įniko tyrinėti akimis oranžinį veidą. 

— Manau, tai kažkas tokio, ką jos naudoja priešais kameras. Kad 
veidas per televiziją atrodytų baltas. 

— Betgi jis ir taip baltas. 

— Žinau, bet per televiziją jis neatrodo baltas, jeigu nenudažytas 
oranžiniai. 

Nanlis liko neįtikintas. 

— Tai kuo gi tepliojasi nigeriai dėl televizijos? — paklausė jis. 

Niekas negalėjo jam atsakyti. 

— Ar matėte ją vakar vakarą per televiziją? — paklausė Džekas 
Džounsas. 

— Ne. Iš kur ji? 

— Iš Ketvirtojo kanalo, Memfio. Vakar per žinias ėmė interviu iš 
Kobo motinos ir, žinoma, taip įkyriai kamantinėjo, kad senoji palūžo. Tiek 
ir teparodė per televiziją — ištisai ją žliumbiančią. Šleikštu buvo žiūrėti. 


O užvakar vakare į laidą ji pasikvietė kažkokį kukluksklanininką iš Ohajo, 

kad pakalbėtų apie tai ko čia, Misisipėje, mums reikia. Ji pati blogiausia 
iš jų visų. 


Savo kaltinamuosius argumentus prieš Karlą Li Valstija baigė teikti ket- 
virtadienį po priešpiečių. Baklis pakvietė į liudytojo krėslą Mertį. Graudu 
ir kankinama buvo stebėti vargšą žmogelį visą valandą duodantį parody- 
mus ir niekaip neįstengiantį nemikčioti. 

— Nusiraminkite, pone Merfi, — vis kartojo Baklis. 

Tas tik linktelėdavo ir atsigerdavo iš stiklinės vandens. Kai buvo 
įmanoma, tik patvirtinamai linksėjo ar neigiamai purtė galvą, bet teismo 
posėdžio protokoluotoja siaubingai vargo, stengdamasi perteikti tuos 
gestus raštu. 

— Aš to nesupratau, — vis sakydavo ji, sėdėdama nugara į liudytoją. 
Tad jis mėgindavo atsakyti ir vėl užsikirsdavo, paprastai ties sprogstamai- 
siais priebalsiais, tokiais kaip „P“ arba „I“. Kažką išpoškindavo, paskui 
sumikčiodavo ir pradėdavo nerišliai taškytis seilėmis. 

— Nesupratau, — bejėgiškai pasakydavo ji, jam baigus. Baklis atsi- 
dusdavo. Prisiekusieji pašėlusiai kratėsi, tramdydami juoką. Pusė žiūrovų 
kramtėsi nagus. 

— Galėtumėte tai pakartoti? — kiek įmanydamas kantriau pra- 
šydavo Baklis. 

— P-p-p-p-p-prašau a-t-tleisti, — dažnai kartodavo Merfis. Jis kėlė 
gailestį. 

Galų gale pavyko nustatyti, kad jisai sėdėdamas ant tarnybinių 
laiptų — priešais tuos, ant kurių buvo nušauti vaikinai — gėręs kolą. Pa- 
stebėjęs už keturiasdešimties pėdų kažkoki juodaodį vis kyščiojant galvą 
iš kamarėlės, bet ko nors dėl to nepagalvojęs. Paskui, kai vaikinai nulipę 
laiptais, juodaodis tik iššokęs pro duris ir atidengęs ugnį, rėkdamas ir kva- 
todamasis. Po to numetęs šautuvą ir išbėgęs. Taip, tai jis, kuris štai čia pat 
sėdi. Tas juodaodis. 

Klausydamasis Merfio parodymų, Nuzas, valydamasis akinius, 
mažne pratrynė stikluose skyles. Bakliui atsisėdus į vietą, jo prakilnybė 
desperatiškai pažvelgė į Džeiką: 

— Dabar kryžminė apklausa? — prisivertė paklausti. 

Džeikas atsistojo su bloknotu rankoje. Protokoluotoja veriamai 
smaigstė jį žvilgsniu. Haris Reksas jam už nugaros šnypštė. Elena užsi- 
merkė. Grąžydami rankas, prisiekusieji nenuleido nuo jo akių. 

— Nereikia, — tvirtai pašnabždėjo Karlas Li. 

— Ne, jūsų prakilnybe, neturime klausimų. 

— Dėkui, pone Brigansai. — Nuzas lengviau atsikvėpė. 

Kitas liudytoju pakviestas pareigūnas Reidis, šerifo valdybos tyrėjas. 
Jis informavo prisiekusiuosius sandėliuke šalia laiptų radęs skardinėlę 
kolos „Royal Crown“ ir pirštų atspaudai ant šios sutampa su Karlo Li. 

— Pilną ar tuščią? — teatrališkai paklausė Baklis. 

— Visiškai tuščią. 

Baisaus čia daikto, pagalvojo Džeikas, vadinasi, buvo ištroškęs. Os- 
valdas, tykodamas Kenedžio, sukirto viščiuką. 

— Turime paskutinį liudytoją, jūsų prakilnybe, — neleidžiančiu 
prieštarauti tonu pareiškė Baklis. Buvo jau ketvirta popiet. — Pareigūnas 
Deveinas Lunis. 

Pasiramsčiuodamas lazda į salę įklibikščiavo Lunis. Prieš atsisėsdamas 
į liudytojo vietą, nusisegė nuo diržo dėklą su ginklu ir atidavė ponui Peitui. 

Baklis išdidžiai stebėjo. 

— Teiktumėtės pasisakyti pavardę, sere? 

— Deveinas Lunis. 

— O jūsų adresas? 

— Beningtono gatvė keturiolika šešiasdešimt aštuoni, Klantonas, 
Misisipės valstija. 

— Kiek jums metų? 

— Trisdešimt devyneri. 

— Kur dirbate? 

— Fordo apygardos šerifo departamente. 

— Kuo? 

— Budėtoju. 

— Kur dirbote gegužės 20-ą, pirmadienį? 

— Pavadavau šerifą. 

— Tada buvote tarnyboje? 

— Taip. Buvau priskirtas transportuoti du subjektus iš kalėjimo į 
teismą ir atgal. 

— Kas buvo tie subjektai? 

— Bilis Rėjus Kobas ir Pitas Vilardas. 

— Kuriuo laiku jūs su jais palikote teismą? 

— Regis, apie pusę dviejų. 

— Kas kartu su jumis buvo tarnyboje? 

— Maršalas Preteris. Mudu buvome priskirti saugoti tuos du sub- 
ar trys vyrai laukė lauke. Bet mudu su Preteriu buvome atsakingi. 

— Kas atsitiko, kai baigėsi posėdis? 

— Mes tuojau pat surakinome Kobą ir Vilardą antrankiais ir išvedė- 
me iš salės į tą kambarėlį viršuje, sekundėlę ar dvi palaukėme, ir Preteris 
paskui nulipo laiptais. 

— Ir kas tada atsitiko? 

— Mes pajudėjome leistis apačion tarnybiniais laiptais. Kobas — 
pirmas, paskui — Vilardas, ir galiausiai — aš. Kaip sakiau, Peteris jau 
buvo nulipęs apačion ir išėjęs pro duris laukė kieme. 

— Taip, sere. Kas toliau įvyko? 

— Kai Kobas jau buvo beveik nulipęs į laiptų apačią, supoškėjo 
šūviai. Aš stovėjau laiptų aikštelėje, jau keldamas koją lipti žemyn. Iš pra- 
džių sekundėlę nieko nemačiau, paskui pastebėjau poną Heilį, pliekiantį 
iš automato. Kulkos Kobą atbloškė atgal ant Vilardo, abu jie surikę viena 
krūva nuvirto, bandydami užropoti atgalios — ten, kur aš stovėjau. 

— Taip, sere. Papasakokite, ką jūs matėte. 

— Girdėjosi atšokinėjančios nuo sienų ir visur smingančios kulkos. 
Taip garsiai pokšinčio šautuvo dar nebuvau girdėjęs, atrodė, kad šūviai 
nesiliaus amžinai. Tie vaikinai tik raičiojosi ir blaškėsi, rėkė ir klykė. Su- 
prantate, jie buvo surakinti antrankiais. 

— Taip sere. Kas atsitiko jums? 

— Kaip jau sakiau, taip ir nesuspėjau nužengti nuo laiptų aikštelės. 
Matyt, kuri nors iš kulkų, rikošetavusi nuo sienos, pataikė man į koją. 
Pamėginau iš aikštelės pasitraukti laiptais atgal, bet pajutau savo koją 
degant. 

— O kas atsitiko jūsų kojai? 

— Ją nupjovė, — abejingai atsakė Lunis, lyg amputacijos atsitiktų 
kiekvieną mėnesį. — Tuoj žemiau kelio. 

— Jūs gerai įsižiūrėjote šaudžiusį žmogų? 

— Taip, sere. 

— Galite jį atpažinti dėl prisiekusiųjų? 

— Taip, sere. Tai ponas Heilis, žmogus sėdintis štai ten. 

Šis atsakymas būtų buvęs logiška vieta užbaigti Lunio parodymus. 
Jis kalbėjo glaustai, konkrečiai, atliepiamai ir nė kiek nesudvejojo atpa- 
žindamas. Iki šiol prisiekusieji klausėsi kiekvieną jo žodį, bet Baklis ir 
Masgrouvas iš kažkur pasiėmė dideles teismo rūmų diagramas ir sukabino 
jas priešais prisiekusiuosius, suteikdamas Luniui progą kurį laiką pašlub- 
čioti. Baklio vadovaujamas jis iš atminties tiksliai atkartojo aukų maršrutą 
iki ten, kur buvo nušautos. 

Džeikas trynėsi kaktą ir Žnaibėsi viršunosę. Nuzas jau kažkelintą 
kartą valėsi akinius. Prisiekusieji muistėsi ant kėdžių. 

— Kryžminė apklausa, pone Brigansai? 

— Tik keli klausimėliai, — atsakė Džeikas, o tuo metu Masgrouvas 
pašalino iš salės atsineštą šlamštą. 

— Pareigūne Luni, į ką žvelgė Karlas Li tuo metu, kai šaudė? 

— Į tuos vaikinus, kiek galėjau spręsti. 

— Ar jis bent sykį pažvelgė į jus? 

— Na, aš per daug negaišau laiko, kad užmegzčiau su juo akių kon- 
taktą — veikiau judėjau priešinga kryptimi. 

— Taigi jis į jus nesitaikė? 

— O, ne, sere. Jis taikėsi tik į tuos vaikinus. Ir, beje, neprašovė. 

— Ką jis darė šaudydamas? 

— Tik rėkė ir kvatojosi kaip pamišęs. Keisčiausias dalykas, kokį kada 
nors esu girdėjęs, lyg būtų koks beprotis ar panašiai. Ir, žinote, štai ką 
aš visada prisiminsiu — per visą tą triukšmą, šūvius, švilpiančias kulkas, 
kliudytų vaikinų klyksmą, per visą tą triukšmą girdėjau jį kvatojant tuo 
pamišėlišku juoku. 

Atsakymas buvo toks puikus, kad Džeikui labai sunkiai pavyko 
paslėpti šypseną. Juodu su Luniu kokį šimtą kartų repetavo tą sceną, ir 
išėjo tiesiog gražumėlis. Kiekvienas žodis nuskambėjo nepriekaištingai. 
Įnikęs sklaidyti bloknotą, Džeikas slapčia dirsčiojo į prisiekusiuosius. 
Šie visi išpūtę akis spoksojo į Lunį, pakerėti jo atsakymo. Džeikas kažką 
paskubom rašėsi, — bet ką, iš esmės nieko, — tiesiog vien tam, kad 

prastumtų dar kelias sekundes prieš užduodamas svarbiausius procesui 
klausimus. 

— Taigi, šerifo pavaduotojau Luni, Karlas Li Heilis, pašovė jus į 
koją. 

— Taip, sere, tikrai. 

— Kaip manote, ar jis padarė tai tyčia? 

— O, ne, sere. Grynai per atsitiktinumą. 

— Ar norite matyti jį nubaustą už tai, kad jus pašovė? 

— Ne, sere. Nejaučiu tam Žmogui jokio piktumo. Jis padarė tą pat, 
ką ir aš būčiau padaręs. 

Baklis išmetė iš pirštų rašiklį ir sudribo į krėslą. Susikrimtęs žvelgė į 
svarbiausią savo liudytoją. 

— Ką norite tuo pasakyti? 

— Kad nesmerkiu jo už tai, ką padarė. Tie vaikinai išprievartavo jo 
mergytę. Aš irgi turiu dukrytę. Tegul kas nors tik pabando ją išprievartau- 
ti, ir gulės negyvas it pastipęs šuo. Ištaškyčiau jį po gabalėlį — visai taip, 
kai tą padarė Karlas Li. Turėtume jį už tai apdovanoti. 

— Ar norite, kad prisiekusieji pripažintų Karlą Li kaltu? 

Baklis pašokęs iš vietos suriaumojo: 

— Prieštarauju! Prieštarauju! Klausimas nederamas! 

— Ne! Aš nenoriu, kad jį nuteistų. Jis — didvyris. Jis... 

— Neatsakinėkite, pone Luni! — garsiai paliepė Nuzas. — Neat- 
sakinėkite! 

— Prieštarauju! Prieštarauju! — pasistiebęs toliau šaukė Baklis. 

— Jis — didvyris! Paleiskite jį! — sušuko apygardos prokurorui 
Lunis. 

— Tvarkos! Tvarkos! — Nuzas trankė plaktuku. 

Baklis nutilo. Nutilo ir Lunis. Džeikas nuėjo į savo vietą ir pareiškė; 

— Atsiimu klausimą. 

— Prašom neimti to domėn, — nurodė prisiekusiesiems Nuzas. 

Nusišypsojęs prisiekusiesiems, Lunis iššlubčiojo iš teismo salės. 

— Pakvieskite kitą savo liudytoją, — paragino Nuzas, nusiimdamas 
akinius. 

Baklis pamažu atsistojo ir stengdamasis kalbėti kuo dramatiškiau 
pareiškė: 

— Jūsų prakilnybe, valstija baigė. 

— Gerai, — atsakė Nuzas, žvelgdamas į Džeiką. — Manau, jūs 
turėsite prašymą ar du, pone Brigansai. 

— Taip, jūsų prakilnybe. 

— Puiku. Išklausysime juos pas mane kabinete. 

Su tokiais pat nurodymais Nuzas paleido prisiekusiuosius ir paskelbė 
pertrauką iki penktadienio ryto devynių. 


Džeikas atsibudo dar tamsoje, šiek tiek pagiringas ir skau- 
07 dama galva nuo nuovargio ir vakare išgerto alaus. Iš tolo, bet 
neklystamai išgirdo ištisai čirškiant savo durų skambutį, lyg 
kas nors stipriai ir ryžtingai nykščiu spaustų mygtuką. Vien 
su naktiniais marškiniais jis atidarė duris ir mėgino sutelkti žvilgsnį į dvi 
figūras, stovinčias priebutyje. Ozis ir Nesbitas — galiausiai paaiškėjo. 
— Kuo galiu jums padėti? — paklausė Džeikas, plačiau atverdamas 
duris. Abu vyrai nusekė paskui jį į darbo kambarį. 
— Jie ketina šiandien tave nužudyti, — pasakė Ozis. 
Džeikas atsisėdo ant kušetės ir pasimasažavo smilkinius. 
— Galbūt jiems pavyks. 
— Džeikai, reikalas rimtas. Jie planuoja tave nužudyti. 
— Kas? 
— Klanas. 
— Peliukas Mikis? 
— Aha. Vakar paskambino ir pranešė, kad kažkas rengiama. Prieš 
dvi valandas vėl paskambino ir pasakė, kad tu išrinktasis, kuriam išpuolė 
laimė. Šiandien — didžioji diena. Metas šiek tiek pasilinksminti. Šįryt 
Loidsvilyje jie laidoja Stampą Sisoną, ir metas „akis už akį, dantis už 
dantį“ banaliukams. 
— Kodėl mane? Kodėl jiems nenužudyti Baklio, Nuzo arba dar ko 
nors, labiau to nusipelniusio? 
— Mes negavome progos apie tai pasikalbėti. 
— Koks egzekucijos būdas? — paklausė Džeikas, staiga pasijutęs 
nepatogiai, kad sėdi čia vien su naktiniais marškiniais. 

— Jis nepasakė. 

— Arjis žino? 

— Ne kažkiek leidosi į smulkmenas. Tik pasakė, kad jie bandys tai 
padaryti kuriuo nors metu šiandien. 

— Tad ką man daryti? Pasiduoti jiems? 

— Kada važiuoji į kontorą? 

— Kiek dabar laiko? 

— Beveik penkios. 

— Pasistengsiu kuo greičiau nusiprausti po dušu ir apsirengti. 

— Mes palauksime. 

Pusę šešių, įsisodinę į patrulinį automobilį, jie skubiai nugabeno jį į 
kontorą. Aštuntą šaligatvyje po balkonu išsidėstė būrys kareivių ir laukė, 
kol teks pradėti šaudyti. Haris Reksas ir Elena, stebėjo iš antro teismo 
rūmų aukšto lango. Džeikas įsispraudė tarp Ozio ir Nesbito, ir visas tre- 
jetas supamas iš visų pusių glaudžių kareivių gretų, gūždamiesi nužygiavo 
skersai Vašingtono gatvę teismo rūmų link. Spaudos maitvanagiai, kažką 
suuodę, sukiojosi aplinkui palydą. 


Du kvartalai į šiaurės rytus nuo aikštės, palei geležinkelio bėgius, perpus 
aukščiausios Klantone kalvos, riogsojo apleistas pašarų malūnas. Šalia jo 
driekėsi netvarkoma, duobėta asfalto ir žvyro dangos gatvė, nusileidžianti 
pakalnėn iki susikirtimo su Kedrų gatve, už kurios darėsi kur kas lygesnė 
ir pJatėjo, tęsėsi vis toliau žemyn ir galiausiai baigėsi, įsiliedama į Kvinsio 
gatvę — rytinę Klantono aikštės ribą. 

Iš savo pozicijos apleistame siloso bokšte snaiperiui aiškiai, tačiau 
tolokai, vėrėsi vaizdas į užpakalinę teismo rūmų pusę. Pritūpęs tamsoje jis 
taikėsi pro mažutę angą, būdamas tikras, kad liks niekieno nematomas. Tą 
tikrumą dar sutvirtino viskis ir optinis taikiklis, su kuriuo daugybę kartų 
treniravosi nuo pusės aštuonių iki aštuonių, kol pastebėjo judėjimą apie 
nigerių advokato kontorą. 

Jo draugelis sėdėjo pikape, paslėptame apgriuvusiame sandėlyje šalia 
siloso bokšto. Variklis dirbo, o vairuotojas viena po kitos rūkė cigaretes 
„Lucky Strike“, nekantriai laukdamas, kada išgirs supokšint medžioklinį 
šautuvą. Ginkluotų žmonių masė pajudėjo skersai Vašingtono gatvę, ir 

snaiperis supanikavo. Pro optinį taikiklį jam vos buvo matyti nigerių 
advokato galva, šokčiojanti ir linguojanti tarp kareivių uniformų žalumos, 
supamos ir lydimos dešimčių reporterių. Pirmyn, ragino jį viskis, trink- 
telėk bent kiek įdomumo. Kaip įmanydamas kruopščiau stengdamasis 
suderinti pagal laiką taikiklio slinktį sulig šokčiojančios ir linguojančios 
galvos judesiais, jis nuspaudė gaiduką, taikiniui priartėjus prie tarnybinių 
teismo rūmų durų. 

Aiškiai pokštelėjo šūvis, ir negalėjai apsirikti, kad buvo paleistas iš 
šautuvo. 

Pusė kareivių krito ant žemės ir nusirito į šalį, kita pusė — sugriebė 
Džeiką ir skubiai nusitempė jį po veranda. Vienas gvardietis skausmingai 
riktelėjo. Televizininkai pritūpė ir parklupo ant žemės, tačiau narsiai ne- 
sustabdė besisukančių kamerų, kad suspėtų užfiksuoti žudynes. Sužeistas 
kareivis susigriebė už kaklo ir vėl suriko. Vėl šūvis. Ir dar vienas. 

— Jam kliuvo! — kažkas riktelėjo. Kareiviai visomis keturiomis 
nurepečkojo per įvažą prie parkritusiojo. Džeikas išsigelbėjo, įvirsdamas 
į teismo rūmus, kur buvo saugu. Tuoj už tarnybinio įėjimo parpuolė ant 
grindų ir paslėpė tarp rankų galvą. Ozis, stovėdamas šalia jo, pro duris 
stebėjo kareivius. 

Snaiperis nušoko nuo siloso bokšto, įmetė šautuvą ant užpakalinės 
laukusio automobilio sėdynės ir su savo draugeliu dingo užmiesčio lau- 
kuose. Jiems dar reikėjo suspėti į laidotuves pietinėje Misisipėje. 

— Jam pataikyta į gerklę! — kažkas vėl šūktelėjo, kai sužeistojo 
bičiuliai pro reporterius puolė į priekį. Kareivis pakeltas ir nutemptas į 
džipą. 

— Kam pataikyta? — paklausė Džeikas, neatitraukdamas delnų nuo 
akių. 

— Vienam iš gvardiečių, — paaiškino Ozis. — Tau viskas gerai? 

— Turbūt, — atsakė jis ir sunėręs rankas už galvos pasižvalgė po 
grindis. — Kur mano lagaminėlis? 

— Tenai lauke ant žemės, įvažoje. Po minutėlės paimsime. — Ozis 
nusisegė nuo diržo nešiojamąją radijo stotelę išrėkė budėtojui įsaky- 
mus — kažką tokio dėl to, kad atsiųstų visus žmones prie teismo rūmų. 

Kai paaiškėjo, kad šūviai baigėsi, Ozis nuėjo į lauką pas besibūriuo- 
jančius kareivius. Nesbitas liko prie Džeiko. 

— Tu nenukentėjai? — paklausė. 

Šūkaudamas ir keikdamasis iš už pastato kampo išniro pulkininkas. 

— Po velniais, kas atsitiko? — griežtai pareikalavo jis atsakymo. — 
Girdėjau šūvius. 

— Sužeistas Makenveilas. 

— Kurjis? — paklausė pulkininkas. 

— Išvežtas į ligoninę, — atsakė seržantas, parodydamas pirštu į nu- 
rūkstantį tolyn džipą. 

— Ar sunkiai? 

— Panašu, kad sunkokai. Pataikyta į gerklę. 

— Į gerklę! Kodėl jis judintas? 

Visi tylėjo. 

— Ar kas nors ką nors matė, — toliau griežtai kamantinėjo pulki- 
ninkas. 

— Sprendžiant pagal garsą, šaudyta lyg nuo kalvos, — atsakė Ozis, 
žvelgdamas tolyn už Kedrų gatvės. — Kodėl nenusiunčiate ten džipo pa- 
sižvalgyti? 

— Gera mintis. — Pulkininkas metė savo uoliems vyrams virtinę 
trumpų komandų, gausiai akcentuotų nešvankybėmis. Kareiviai pasklido į 
visas puses, išsitraukę ginklus ir pasirengę mūšiui, ieškodami samdyto žu- 
diko, kurio nepajėgė nustatyti ir kuris faktiškai jau buvo kitoje apygardoje, 
kai pėsčiųjų patrulis pradėjo tyrinėti apleistą pašarų malūną. 

Ozis pastatė lagaminėlį šalia Džeiko ant grindų. 

— Džeikui viskas gerai? — pašnabždėjo Nesbitui. Haris Reksas ir 
Elena stovėjo ant laiptų, kur anąsyk parkrito Kobas ir Vilardas. 

— Nežinau. Dešimt minučių nepajudėjo, — atsakė Nesbitas. 

— Džeikai, tau viskas gerai? — paklausė šerifas. 

— Taip, — pamažu atsakė jis, neatmerkdamas akių. To kareivio sto- 
vėta Džeikui iš kairės. „Juk tas viskas gan kvaila, ar ne?“ — ką tik suspėjo 
ištarti, kai kulka perskrodė jam gerklę. Susigriebęs už kaklo, jis užkrito ant 
Džeiko, gargaliuodamas krauju ir klykdamas. Džeikas parpuolė ir buvo 
nublokštas vidun, kur niekas nebegrėsė. 

— Jis negyvas, tiesa? — tyliai paklausė Džeikas. 

— Dar nežinome, — atsakė Ozis. — Jis ligoninėje. 

— Jis negyvas. Žinau, kad negyvas. Girdėjau, kaip jam pokštelėjo 
gerklė. 

Ozis pažvelgė į Nesbitą, paskui — į Harį Reksą. Ant šviesiai pilko 
Džeiko kostiumo buvo užtiškę keturi ar penki kraujo lašai, palikdami mo- 
netos dydžio dėmes. Pats jis dar jų nepastebėjo, bet visi kiti aiškiai matė. 

— Džeikai, ant tavo kostiumo kraujas, — galiausiai pasakė Ozis. — 
Grįžkime į kontorą, kur galėtum persirengti. 

— Argi taip svarbu? — sumurmėjo Džeikas į grindis. Stovintys ap- 
linkui susižvalgė. 

Dela ir kiti iš „Kavos baro“ nuo šaligatvio stebėjo vedamą iš teismo 
rūmų per gatvę ir į kontorą Džeiką, kuris nekreipė dėmesio į absurdiškus 
reporterių klausimus. Haris Reksas užrakino paradines duris, palikdamas 
asmens sargybinius ant šaligatvio. Džeikas užlipo viršun ir nusivilko 
švarką. 

— Rou Ark, kodėl tau nesutaisius kelių „Margaritų“? — pasiūlė 
Haris Reksas. Aš nueisiu viršun ir pabūsiu su juo. 


— Teisėjau, mums teko šiek tiek pasijaudinti, — paaiškino Ozis, kai Nu- 
zas išsikrovė lagaminėlį ir nusivilko švarką. 

— Kas atsitiko? — paklausė Baklis. 

— Šįryt mėginta nužudyti Džeiką. 

— Ką?! 

— Kada? — paklausė Baklis. 

— Maždaug prieš valandą kažkas šovė į Džeiką, einantį į teismo rū- 
mus. Iš tolimojo nuotolio šautuvo. Nenumanome, kieno tai darbas. Kulka 
nepataikė į Džeiką ir kliudė vieną gvardietį. Šis dabar operacinėje. 

— Kur Džeikas? — paklausė jo prakilnybė. 

— Savo kontoroje. Gerokai sukrėstas. 

— Ir aš būčiau, — atjaučiamai linktelėjo Nuzas. 

— Prašė, kad paskambintumėte jam, kai čia ateisite. 

— Žinoma. 

Ozis surinko numerį ir padavė teisėjui telefono ragelį. 

— Nuzas. — pasakė Haris Reksas, perduodamas Džeikui ragelį. 

— Alio? 

— Jums viskas gerai, Džeikai? 

— Po teisybei, ne. Šiandien aš neateisiu. 

Nuzas ieškojo, ką atsakyti. 

— Ką veikiate? 

— Pasakiau, kad šiandien neateisiu į teismą. Nepajėgiu. 

— Na... hm... O kaip mes visi? 

— Po teisybei, man nerūpi, — atsakė Džeikas, pamažėle siurbčioda- 
mas jau antrą „Margaritą“ 

— Atleiskite? 

— Pasakiau, man nerūpi, teisėjau. Man nerūpi, ką jūs darysite, aš 
neateisiu. 

Nuzas palingavo galva ir pašnairavo į ragelį. 

— Jūs sužeistas? — paklausė nuoširdžiai. 

— Ar kada nors į jus šauta, teisėjau? 

— Ne, Džeikai. 

— Ar kada kieno nors krauju buvo aptaškytas jūsų kostiumas? 

— Ne, Džeikai. 

— Nelaukite manęs. 

Nuzas nutilo ir sekundėlę pagalvojo. 

— Nagi, ateik, Džeikai, ir mes viską aptarsime. 

— Ne. Nekišu nosies iš savo kontoros. Pavojinga. 

— Tarkime, padarome pertrauką iki pirmos. Tada jausitės geriau? 

— Tada būsiu nusigėręs. 

— Ką?! 

— Sakiau, tada būsiu nusigėręs. 

Haris Reksas užsidengė akis. Elena išėjo į virtuvėlę. 

— Kaip manote, iki kada galėtumėte būti blaivus? — griežtai pa- 
klausė Nuzas. Ozis ir Baklis susižvalgė. 

— Pirmadienį. 

— O kaip rytoj? 

— Rytoj šeštadienis. 

— Taip, žinau, bet aš planavau rytoj sušaukti teismo posėdį. Juk 
mūsų prisiekusieji izoliuoti, prisimenate? 

— Gerai, rytą būsiu pasirengęs. 

— Malonu girdėti. O ką dabar pasakyti prisiekusiesiems? Jie savo 
kambaryje ir laukia, kol pradėsime. Teismo salė sausakimša. Jūsų klientas 
joje sėdi pats vienas, irgi laukia jūsų. Ką pasakyti tiems žmonėms? 

— Ką nors sugalvosite, teisėjau. Tikiu jumis. — Džeikas padėjo 
ragelį. Nuzas klausėsi neįtikėtino dalyko, kol tapo visiškai aišku — su juo 
nutrauktas pokalbis. Jis atidavė ragelį Oziui. 

Jo prakilnybė pažvelgė pro langą ir nusiėmė akinius. 

— Jisai sako, kad šiandien neateis, 

Nors tai jam ir nebūdinga, Baklis tylėjo. 

Ozis pamėgino teisinti: 

— Jį tikrai tai paveikė, teisėjau. 

— Ar anksčiau jis gerdavo? 

— Ne, tik ne Džeikas, — atsakė Ozis. — Jis palūžo, kai tas vaikinas 
buvo pašautas. Stovėjo visai greta Džeiko, ir gavo kulką, skirtą jam. Bet 
kurį tai išmuštų iš vėžių, teisėjau. 

— Jis nori, kad padarytume pertrauką iki rytojaus ryto, — paaiškino 


Bakliui Nuzas. Prokuroras tik gūžtelėjo pečiais ir vėl nutylėjo. 


Kai tik pasklido žinia, šaligatvyje priešais Džeiko kontorą prasidėjo tikras 
karnavalas. Žiniasklaidos atstovai įsikūrė stovyklą ir grabinėjo paradinių 
durų stiklą, vildamiesi ką nors įžvelgti viduje, kas būtų verta patekti į nau- 
jienas. Draugai stabtelėdavo pasitikrinti, kaip Džeikas jaučiasi, bet įvairių 
reporterių būdavo informuojami, kad sėdi užsirakinęs viduje ir nenori 
rodytis. Taip, jis nesužeistas. 

Buvo numatyta, kad penktadienio rytą duos parodymus daktaras 
Basas. Kelios minutės po dešimtos jis ir Lusjenas pateko į kontorą pro 
užpakalines duris, ir Haris Reksas išėjo į gėrimų parduotuvę. 

Kalbėtis telefonu su Karla sunkiai sekėsi, kai ji tiek verkė. Džeikas 
paskambino žmonai po trijų kokteilių, ir iš pat pradžių kalba nesimezgė. 
Tada pasikalbėjo su jos tėvu, pasakė esąs saugus, nesužeistas ir kad pusė 
Misisipės valstijos Nacionalinės gvardijos priskirta jį saugoti. Nuraminki- 
te ją, pasakė, vėl paskambinsiąs vėliau. 

Lusjenas įsiuto. Visą ketvirtadienio vakarą kovojo su Basu, stengda- 
masis, kad šis liktų blaivus ir galėtų penktadienį duoti parodymus. Dabar, 
kai parodymus teks duoti šeštadienį, niekaip nepavyks išsaugoti jį dvi 
dienas iš eilės negirtą. Galvodamas, kiek abu neteko ketvirtadienį neprisi- 
liesdami prie taurelės, jisai siuto. 

Haris Reksas grįžo ir parnešė visą galoną svaigalų. Jisai su Elena 
plakė kokteilius ir ginčijosi dėl ingredientų. Ji praskalavo kavinuką, pri- 
pylė šį „Kruvinosios Merės“ mišinio ir neproporcingai didelio kiekio 
švediškos vodkos. Haris Reksas negailėdamas pridūrė „Tabasco“ kečupo. 
Konferencijų salėje jis pilstė porcijas ir papildydavo puodelius nuostabiąja 
mikstūrą. 

Daktaras Basas godžiai išmaukė ir užsisakė dar. Lusjenas ir Haris 
Reksas svarstė, kas galėjo būti tas šaudęs žudikas. Elena tylomis stebėjo 
Džeiką, sėdintį kampe ir spoksantį į knygų lentynas. 

Suskambo telefonas. Haris Reksas sugriebė ragelį, kurį laiką įdėmiai 
klausėsi, paskui padėjo ragelį į vietą. 

— Ozis. Kareivis išvežtas iš operacinės. Kulka įstrigo stubure. Mano- 
ma, kad jis liks paralyžiuotas. 

Jie visi sutartinai nugėrė gurkšnį ir nieko nepasakė. Labai stengėsi 
nežiūrėti į Džeiką, kuris viena ranka trynėsi kaktą, kita — teliūskavo puo- 
delyje kokteilį. Trumpą prisiminimo valandėlę pertraukė tylus beldimas į 
duris. 

— Pasižiūrėk, kas ten, — paliepė Lusjenas Elenai, ir ji išėjo. 

— Lesteris Heilis, — pranešė grįžusi į konferencijų salę. 

— Įleisk jį, — bemaž nesuprantamai sumurmėjo Džeikas. 

Lesteris pristatytas susirinkusiesiems, ir jam pasiūlyta „Kruvinosios 
Merės“. Jis atsisakė ir paprašė ko nors su viskiu. 

— Gera mintis, — apsidžiaugė Lusjenas. — Man jau atsibodo tas 
silpnas marmalas. Imkimės „Jack Daniel's“. 

— Skamba visai neblogai, — pridūrė Basas, skubiai išmaukdamas 
savo bokalą. | 

Džeikas vargais negalais išspaudė Lesteriui silpną šypsenėlę, paskui 
vėl.įbedė akis tyrinėti knygų lentynas. Lusjenas numetė ant stalo šimto 
dolerių banknotą, ir Haris Reksas darsyk išėjo į gėrimų parduotuvę. 


Pabudusi po kažkiek valandų, Elena susivokė gulinti Džeko kabinete 
ant kušetės. Tamsiame kambaryje daugiau nieko nebuvo, ore tvyrojo 
aitrus svaiginantis tvaikas. Atsargiai judėdama patamsyje, ji surado savo 
bosą ramiai knarkiantį „štabe“ ant grindų, iš dalies po stalu. Kadangi 

nedegė šviesos, kurias reikėtų užgesinti, ji apgraibom nulipo laiptais 
apačion. Konferencijų salėje voliojosi po visur išmėtyti tušti gėrimų 
buteliai, alaus skardinėlės, plastikiniai puodeliai ir kartoninės dėželės 
nuo vištienos pietų. Buvo pusė dešimtos vakaro. Jos išmiegota penkios 
valandos. 

Ji galėtų pernakvoti pas Lusjeną, bet reikėjo pasikeisti drabužius. Jos 
draugas Nesbitas galėtų nuvežti į Oksfordą, bet dabar Elena jautėsi visiš- 
kai blaiva. Be to, Džeikui būtina visa, kokia tik įmanoma, apsauga. Tad ji 
užrakino duris ir nuėjo prie savo automobilio. 

Elena jau buvo bemaž pasiekusi Oksfordą, kai užpakalinio vaizdo 
veidrodėlyje pamatė už savęs žybčiojant mėlynus švyturėlius. Kaip visada 
ji važiavo septyniasdešimt penkių mylių per valandą greičiu. Sustojusi 
kelkraštyje, nuėjo prie savo automobilio galinių žibintų ir rausdamasi 
rankinuke, laukė kelių patrulio. 

Iš automobilio su mėlynais švyturėliais prisiartino du vyriškiai civi- 
liais drabužiais. 

— Jūs girta, mem? — paklausė vienas, išspjaudamas gumulą kram- 
tomojo tabako. 

— Ne, sere, tik bandau susirasti savo vairuotojo pažymėjimą. 

Pritūpusi prie galinio žibinto, ji grabaliojosi rankinuke pažymėjimo 
ir staiga pasijuto netikėto smūgio partrenkta ant žemės. Ant jos užmestas 
sunkus pledas. Abu vyrai laikė ją stipriai prispaudę. Apie krūtinę ir lieme- 
nį ją apvyniojo virve. Elena spardėsi ir keikėsi, bet mažai teįstengė pasi- 
priešinti. Užmestas pledas dengė galvą, neleido pajudinti rankų. Vyriškiai 
tvirtai suveržė virvę. 

— Nesiblaškyk, kale! Nurimk! 

Vienas iš jų ištraukė iš jos automobilio uždegimo spynelės raktelius 
ir atidarė bagažinę. Įmetė ją vidun ir užtrenkė dangtį. Mėlyni švyturėliai 
nuo seno linkolno nuimti, ir šis nudardėjo, trosu tempiamas BMW, į kurį 
susėdo vyriškiai. Jie surado žvyrkelį ir važiavo juo į miško gilumą, kol ga- 
liausiai atsidūrė gruntiniame keliuke, vedančiame į pievutę, kurioje būrelis 
kukluksklanininkų degino didelį kryžių. 

Dvejetas užpuolikų greitai apsivilko apsiaustus su gobtuvais, užsidėjo 
kaukes ir iškėlę ją iš bagažinės, numetė ant žemės ir nutraukė pledą. Su- 
rišę ir užkimšę burną, nutempė prie didžiulio baslio, įkasto į žemę kelios 

pėdos nuo degančio kryžiaus, ir ten pririšo, nugara į kukluksklanininkus, 
veidu į baslį. 

Elena matė baltus apsiaustus ir smailus gobtuvus, visomis jėgomis 
stengdamasi išspjauti iš burnos alyvuoto medvilninio skuduro kamšalą. Jai 
tiek tepasisekė, kad dar labiau springo ir kosėjo. 

Liepsnojantis kryžius apšvietė pievą, skleisdamas žėruojančio karščio 
bangas, pradėjusias kepinti merginą, besigalynėjančią su basliu ir leidžian- 
čią iš savęs keistus gerklinius garsus. 

Viena po gobtuvu pasislėpusi figūra atsiskyrė nuo kitų ir prisiartino 
prie jos. Elena girdėjo žmogaus žingsnius ir alsavimą. 

— Ak tu, šliundra, nigerių mylėtoja, — metė jis šiurkščiu Vidurio 
vakarų akcentu ir iš užpakalio sugriebęs apykaklę, perplėšė baltą šilkinę 
jos palaidinukę, kuri skivytais nukaro nuo kaklo ir pečių. Merginos rankos 
buvo tvirtai pririštos apie baslį. Išsitraukęs iš po apsiausto ilgą medžioklinį 
peilį, vyriškis ėmėsi pjaustyti nuo jos kūno palaidinukės likučius. — Ak tu, 
šliundra, nigerių mylėtoja! Ak tu šliundra, nigerių mylėtoja! 

Elena keikė jį, bet iš gerklės veržėsi ne žodžiai, o tik prislopintas 
urzgesys. 

Dešiniame jos šone jis atsegė tamsiai mėlyno lininio sijono užtrauk- 
tuką. Elena pamėgino spardytis, bet stora virvė, apsukta apie čiurnas, laikė 
jos pėdas prispaustas prie baslio. Pridėjęs peilio geležtės galą prie užtrauk- 
tuko sankabos, vyriškis perrėžė sijoną iki pat apačios, paskui pagrabaliojo 
apie liemenį ir nutraukė audinį jį it koks magas skraistę. Kukluksklaninkai 
žengtelėjo arčiau. 

Užtvojęs delnu jai per sėdynę, tarė: 

— Gražu, labai gražu, — ir atsitraukė pasigėrėti savo atliktu darbu. 
Mergina kriūkė ir rangėsi, bet nepajėgė priešintis. Apatinukas krito iki 
vidurio šlaunų. Labai ceremoningai vyriškis nupjovė šio petnešėles, paskui 
perrėžė nugaroje visą perpus, nutraukė ir numetė ant žemės prie degančio 
kryžiaus. Po akimirkos, nupjovęs liemenėlės petnešėles, nusviedė ten ir 
šią. Elena tampėsi, unkštė vis garsiau. Tylus kukluksklanininkų pusratis 
prisislinko dar arčiau ir sustojo už dešimties pėdų. 

Ugnies karštis stiprėjo. Nuoga merginos nugara ir kojos blizgėjo 
nuo prakaito. Išdrikę apie kaklą bei pečius šviesiai rausvi plaukai irgi buvo 
šlapi. Vyriškis vėl siekė po apsiaustu ir išsitraukė rimbą galvijams ginti. 

Garsiai pliaukštelėjo juo prie pat jos, ir Elena krūptelėjo. Jis žengtelėjo 
atgal, kruopščiai matuodamas akimis atstumą iki baslio. Iškėlė aukštyn 
rimbą ir nusitaikė į apnuogintą nugarą. 

Staiga iš pusračio į priekį žengtelėjo pats aukščiausias ir papurtė 
galvą. Nieko nebuvo pasakyta, bet rimbas dingo. 

Vyriškis nuėjo prie merginos iš už nugaros, sugriebė jos galvą ir savo 
peiliu suskato rėžti plaukus. Tampė juos saujomis ir kapojo, ko! galvos oda 
liko plika ir bjauri. Plaukai švelnia krūvele sugulė apie Elenos kojas. Ji 
nebesiblaškė, tik unkštė. 

Jie patraukė prie savo automobilių. Į BMW su Masačusetso registra- 
cijos numeriais saloną supiltas galonas benzino, ir kažkas įmetė degtuką. 

Įsitikinęs, kad jie nuvažiavo, Peliukas Mikis išlindo iš krūmų. Jis at- 
rišo Eleną nuo baslio ir nunešė į nedidelę progymę kiek toliau nuo pievos. 
Surankiojęs merginos drabužių likučius pabandė ją uždengti. Elenos 
automobiliui prie keliuko baigus degti, paliko ją, nuvažiavo į Oksfordą ir 
iš taksofono paskambino Lafajeto apygardos šerifui. 


Šeštadienio teismo posėdis nebuvo įprastas, bet ne išvis negir- 
dėtas, ypač kai nagrinėtos bylos, kuriose grėsė mirties bausmė ir 
prisiekusieji įstrigdavo dėl verdikto. Betarpiški proceso dalyviai 
dėl to neprieštaravo — vis viena diena pabaiga bus arčiau. 

Neturėjo nieko prieš ir vietiniai. Mat išeiginė diena, ir daugeliui For- 
do apygardos gyventojų tai buvo vienintelė proga stebėti procesą, o jeigu 
nepavyktų užsiimti vietos — tai bent slampinėti po aikštę ir viską išgirsti 
iš pirmų lūpų. Kas žino, gal dar supyškės šūviai. 

Iki septynių centro kavinėse vos spėta aptarnauti susikimšusius ne- 
nuolatinius lankytojus. Kiekvienam klientui, kuriam pasisekdavo gauti 
prie staliukų vietą, tekdavo du kiti, išsiunčiami už durų ir paliekami bas- 
tytis po aikštę aplink teismo rūmus su viltimi, gal pavyks įsitaisyti salėje. 
Daugelis iš jų stabtelėdavo priešais advokato kontorą, tikėdamiesi bent 
trumpai pamatyti tą, kurį bandyta nužudyti. Kai kurie gyrėsi esą šio įžy- 
maus žmogaus klientai. 

Kelios pėdos aukščiau jų smalsumo objektas sėdėjo prie savo rašo- 
mojo stalo ir gurkšnojo iš stiklinės kraujo raudonumo marmalą, užsilikusį 
iš vakardienos pobūvio. Rūkydamas „Roi-Tan“ cigarą, jis rijo miltelius nuo 
galvos skausmo ir stengėsi išblaškyti smegenis aptraukusius voratinklius. 
Pamiršk tą kareivį, pastarąsias tris valandas kartojo sau. Pamiršk Klaną, 
grasinimus, pamiršk viską, galvok tik apie procesą ir ypač — apie daktarą 
V. T. Basą. Jisai sukalbėjo trumpą maldelę — kažką tokio apie tai, kad 
Basas į liudytojo vietą atsisėstų blaivus. Ekspertas ir Lusjenas drauge pra- 
sėdėjo iki pat vakaro, gėrė ir ginčijosi, kaltino vienas kitą už girtuoklystę, 
per kurią abu buvo nešlovingai išmesti iš savųjų profesijų. Išeidami prie 
Etelės stalo juodu kone susimušė. Įsikišo Nesbitas, abu perskyrė ir pa- 
lydėjo į patrulinį automobilį važiuoti namo. Reporteriai degė smalsumu, 
matydami du visai nusitašiusius girtuoklius, iš Džeiko kontoros vedamus 
šerifo pavaduotojo ir sodinamus į automobilį, kur toliau siautėjo ir keikė 
vienas kitą, Lusjenas — iš galinės sėdynės, Basas — iš priekinės. 

Džeikas dar kartą peržvelgė Elenos šedevrą — traktatą apie nepakal- 
tinamumu grindžiamą gynybą. Jos numatytus daktarui Basui klausimus 
reikėjo tik nežymiai pakoreguoti. Jis įsiskaitinėjo į savojo eksperto anketi- 
nius duomenis, ir nors šie nebuvo įspūdingi, kaip Fordo apygardai — pa- 
kankami. Artimiausią kitą psichiatrą tesurastum už aštuoniasdešimties 
mylių. 


Teisėjas Nuzas paskersavo į apygardos prokurorą ir prijaučiamai pažvelgė 
į Džeiką, sėdintį šalia durų ir įsmeigusį akis į išblukus; kažkokio mirusio 
teisėjo portretą, kabantį ant sienos virš Baklio galvos. 

— Kaip šįryt jaučiatės, Džeikai? — šiltai pasiteiravo Nuzas. 

— Puikiai. 

— Kaip tas kareivis? — paklausė Baklis. 

— Paralyžiuotas. 

Nuzas, Baklis, Masgrouvas ir ponas Peitas įbedė akis į kažkokį tašką 
kilime ir liūdnai palingavo galvomis, sekundėlę tylomis pagerbdami nu- 
kentėjusįjį. 

— Kur jūsų praktikantė? — paklausė Nuzas, pažvelgdamas į sieninį 


laikrodį. 

— Nežinau. Tikėjausi jau pamatyti ją čia. 

— Jūs pasirengęs? 

— Žinoma. 

— Teismo salė pasirengusi, pone Peitai? 

— Taip, sere. 

— Gerai. Pradėkime. 

Nuzas leido žiūrovams salėje sėstis, ir dešimt minučių raizgojo atsi- 
prašinėdamas prisiekusiųjų už vakarykštę gaišatį. Šie apygardoje buvo vie- 
ninteliai keturiolika, nežinantys, kas atsitiko penktadienio rytą, ir dabar, 
jeigu jiems pasakytų, galėtų pakenkti procesui. Todėl Nuzas nuobodžiai 
postringavo apie nenumatytas aplinkybes ir apie tai, kaip kartais dalykai 
tartum susimoko, kad uždelstų bylos nagrinėjimą. Kai pagaliau jis baigė, 
prisiekusieji liko visiškai suglumę ir tik troško, kad greičiau pradėtų duoti 
parodymus koks nors kitas liudytojas. 

— Galite pakviesti savo pirmą liudytoją, — Džeiko pusėn pasakė 
Nuzas. 

— Daktaras V. T. Basas, — paskelbė Džeikas, pajudėdamas liudytojo 
pakylos link. Baklis ir Masgrouvas pamerkė vienas kitam akį ir apsimainė 
kvailais vypsniais. 

Basas sėdėjo antroje eilėje šalia Lusjeno, per vidurį už kaltinamojo 
šeimos. Atsistojęs jis triukšmingai pradėjo brautis centrinio praėjimo link, 
mindžiodamas žmonėms ant kojų, griuvinėdamas ant jų su lagaminėliu 
rankose — sunkiu, odiniu, bet visiškai tuščiu. Džeikas girdėjo už savęs 
bruzdulį, tačiau toliau šypsojosi prisiekusiesiems. 

— Prisiekiu....prisiekiu... — greitomis kartojo Basas per pauzes, iš- 
laukiamas skaitančios priesaikos tekstą Džinos Gilespi. 

Ponas Peitas nuvedė jį į liudytojo krėslą ir kaip įprasta nurodė kalbėti 
garsiai ir į mikrofoną. Nors sukaustytas nepatogumo ir pagiringas, eksper- 
tas atrodė stebėtinai arogantiškas ir blaivus. Vilkėjo savo brangiausiu tam- 
siai pilku, pagal užsakymą siūtu vilnoniu kostiumu, puikiai iškrakmolytais 
baltais marškiniais ir ryšėjo šaunia raudona turkiško rašto varlike — visa 
tai jam teikė mažne intelektualo išvaizdą. Tikras ekspertas, tik nežinia ko. 
Be to, jis avėjo šviesiai pilkais stručio odos kaubojiškais batais, — nors dėl 
šių Džeikas ir prieštaravo, — už kuriuos buvo sumokėjęs per tūkstantį 

baksų ir kuriais nebuvo apsiavęs nė dešimt kartų. Dar prieš dešimt metų 
Lusjenas per savo pirmą bylą, kurioje norėjo įrodyti ginamąjį buvus ne- 
normalų užsispyrė, kad Basas jais avėtų. Šis paklausė, ir tas pats visai svei- 
ko proto ginamasis nukeliavo į Parėmeną. Vėlgi Lusjeno prašomas, Basas 
avėjo jais ir antroje byloje, kurioje davė parodymus dėl nepakaltinamumo; 
ir vėl — Parčmenas. Tačiau Lusjenas kažkodėl vis tiek laikė tuos batus 
Baso sėkmės talismanu. 

Džeikas buvo griežtai nusistatęs prieš tuos prakeiktus batus. „Betgi 
jie galėtų padaryti prisiekusiesiems įspūdį“, — įrodinėjo Lusjenas. — „Tik 
ne tokie brangūs, stručio odos“, — priešinosi Džeikas. — „Prisiekusieji 
per buki, kad suprastų skirtumą“, — sakė Lusjenas. Džeikas vis tiek nesi- 
davė palenkiamas. — „Raudonsprandžiai tikės avinčiuoju kaubojiškais ba- 
tais,“ — aiškino Lusjenas. — „Puiku, — atsakęs Džeikas, — tegul jis apsi- 
auna tais maskuojamosios spalvos voverių medžioklės batais su užsilikusiu 
ant kulnų ir padų šiek tiek purvo arba dar kokiais, kurie prisiekusiesiems 
išties atrodytų labiau savi.“ — „Tokie netiktų prie kostiumo“, — įsiterpė 
Basas. 

Dabar, atsisėdęs į liudytojo krėslą, jis užsikėlė koją ant kojos, padė- 
damas ant kairio kelio dešinį batą ir demonstratyviai šiuo linguodamas. 
Nusišypsojo į bato nosį, paskui — į prisiekusiuosius. Strutis būtų galėjęs 
didžiuotis. 

Džeikas pakėlė akis nuo savo užrašų ant pulto ir pamatė batą, aiškiai 
kyšantį virš liudytojo vietos aptvaro. Basas grožėjosi juo, prisiekusieji mąs- 
tė apie jį. Trumpam pristigęs kvapo, Džeikas vėl susitelkė į užrašus. 

— Prašom, pasisakykite pavardę. 

— Daktaras V. T. Basas. — Psichiatras, staiga nukreipė dėmesį nuo 
bato ir tvirtai, reikšmingai pažvelgė į Džeiką. | 

— Jūsų adresas? 

— Vest Kanterberio devyni nulis aštuoni, Džeksonas, Misisipė. 

— Jūsų profesija? 

— Gydytojas. 

— Turite licenciją praktikuoti Misisispės valstijoje? 

— Taip. 

— Kada jums suteikta licenciją? 

— 1963-iųjų vasario 8-3. 

— Ar licencija suteikia jums teisę verstis medicinos praktika kurioje 
nors kitoje valstijoje? 

— Taip. 

— Kur? 

— Teksase. 

— Kada jūs įgijote tą licencija? 

— 1962-ųjų lapkričio 3-3. 

— Kur lankėte koledžą? 

— Bakalauro laipsnį įgijau 1956-aisiais Milsapso koledže, o M. D. 
arba medicinos daktaro — 1960-aisiais Visuomenės sveikatos mokslų 
centre prie Teksaso universiteto Dalase. 

— Ar tai akredituota aukštoji medicinos mokykla? 

— Taip. 

— Kieno? 

— Amerikos medicinos asociacijos Medicininio mokymo ir ligoni- 
nių tarybos — pripažintos mūsų profesijoje akreditavimo institucijos — ir 
Teksaso valstijos mokymo komisijos. 

Basas bent kiek nusiramino, perkeitė kojas ir iškėlė apžiūrai kairįjį 
batą. Šiek tiek sūpuodamasis jis su patogiu sukamuoju krėslu jis dalinai 
pasikreipė į prisiekusiuosius. 

— Kur ir kiek ilgai atlikote internatūrą? 

— Baigęs medicinos fakultetą dvylika mėnesių dirbau internu Roki 
Mauntino Medicinos centre, Denveryje. 

— Kokia jūsų medicinos specialybė? 


— Psichiatrija. 
— Paaiškinkite, ką tai reiškia. 
— Psichiatrija — tokia medicinos sritis, kuri nagrinėja Žmogaus 


proto sutrikimus. Paprastai — bet ne visada — ji turi reikalą su sutrikusiu 
psichikos funkcionavimu, kurio organinis pagrindas nėra žinomas. 

Pirmą kartą nuo tada, kai Basas atsisėdo į liudytojo vietą, Džeikas 
lengviau atsikvėpė. Jo ekspertas kalbėjo šauniai. 

— O dabar, daktare, — tarė jis, — nerūpestingai vaikštinėdamas 
kelios pėdos nuo prisiekusiųjų atitvaro, — apibūdinkite prisiekusiesiems 
specialųjį pasirengimą, įgytą psichiatrijos srityje. 

— Specialųjį mano pasirengimą sudarė dvejų metų psichiatrijos rezi- 

dentūra Teksaso valstijos Psichiatrijos ligoninėje, pripažintame šios srities 
mokymo centre. Aš užsiėmiau klinikiniu darbu su psichoneurotiškais ir 
psichoze sergančiais pacientais. Studijavau psichologiją, psichopatologiją, 
psichoterapiją ir fiziologinę terapiją. Šis pasirengimas, vadovaujamas kom- 
petentingų psichiatrijos mokytojų, apėmė psichiatrinius bendrosios medi- 
cinos aspektus, vaikų, paauglių ir suaugusiųjų elgsenos sutrikimų aspektus. 

Kažin ar bent vienas teismo salėje suprato nors kiek iš to, ką pasakė 
Basas, bet žodžiai nuskambėjo iš burnos žmogaus, kuris staiga pasirodė 
esąs genijus, ekspertas, nes juos ištarti galėjo tik didžios išminties ir gilaus 
proto asmuo. Su prašmatnia varlike bei įmantria leksika ir nepaisant kau- 
bojiškų batų Basas sulig kiekvienu atsakymu buvo bejgyjąs vis daugiau 
patikimumo. 

— Ar turite Amerikos psichiatrijos komisijos diplomą? 

— Be abejo, — savimi pasitikinčiai atsakė jis. 

— Kurioje srityje jūs sertifikuotas? 

— Psichiatrijos, kurioje gi kitoje. 

— O kada? 

— 1967-ųjų balandį. 

— Ką tai reiškia — būti sertiikuotam Amerikos psichiatrijos ko- 
misijos? 

— Pretendentas turi išlaikyti žodinį ir praktinį egzaminus, taip pat 
testą raštu pagal komisijos nuožiūrą. 

Džeikas žvilgtelėjo į savo užrašus ir tuo pat metu pastebėjo Mas- 
grouvą pamerkiant akį Bakliui. 

— Daktare, ar priklausote kokiam nors iš profesinių susivienijimų? 

— Taip. | 

— Malonėkite išvardyti juos. 

— Esu Amerikos medicinos, Amerikos psichiatrų ir Misisispės 
medicinos asociacijų narys. 

— Kiek laiko užsiimate psichiatrijos praktika? 

— Dvidešimt dvejus metus. 

Džeikas paėjėjo tris žingsnius teisėjo katedros link ir pakėlė akis į 
Nuzą. Šis įdėmiai viską stebėjo. 

— Jūsų prakilnybe, gynyba siūlo daktarą Basą kaip psichiatrijos 
srities ekspertą. 

— Puiku, — atsakė Nuzas. — Pageidaujate apklausti šį liudytoją, 
pone Bakli? 

Apygardos prokuroras atsistojo su bloknotu rankoje. 

— Taip, jūsų prakilnybe, tik kelis klausimus. 

Nustebęs, bet nė kiek nesunerimęs, Džeikas atsisėdo greta Karlo Li. 
Elenos teismo salėje vis dar nebuvo. 

— Daktare Basai, kaip jūsų nuomone, ar esate psichiatrijos srities 
ekspertas? — paklausė Baklis. 

— Taip. 

— Ar kada nors dėstėte psichiatriją? 

— Ne. 

— Ar kada nors paskelbėte straipsnių iš psichiatrijos srities? 

— Ne. 

— Ar esate parašęs kokių knygų, liečiančių psichiatriją? 

— Ne. 

— Taigi, regis, jūs sakėtės esąs Amerikos medicinos asociacijos, Mi- 
sisipės medicinos asociacijos ir Amerikos psichiatrų asociacijos narys? 

— Taip. 

— Ar kada norės ėjote kurioje nors iš tų organizacijų oficialias pa- 
reigas? 

— Ne. 

— Ar šiuo metu turite kokią nors etatinę pareigybę kurioje nors iš 
klinikų? 

— Jokios. 

— Ar į jūsų sukauptą psichiatrijoje patirtį įėjo darbas, susijęs su 
federaline ar kurios nors valstijos vyriausybėmis? 

— Ne. 

Arogancija vis labiau nyko iš Baso veido, pasitikėjimas savimi balse 
silpo. Jis metė žvilgsnį į Džeiką, bet šis rausėsi po kažkokius popierius. 

— Daktare Basai, ar jūs šiuo metu verčiatės pilnos kasdienės apim- 
ties psichiatrijos praktika? 

Ekspertas dvejojo, trumpai žvilgtelėjo į antroje eilėje sėdintį Lusjeną. 

— Aš reguliariai priiminėju pacientus. 

— Kiek pacientų ir kaip reguliariai? 


— Apžiūriu nuo penkių iki dešimties pacientų per savaitę. 

— Vieną ar du per dieną? 

— Kažkas panašiai. 

— Ir jūs tai laikote pilnos apimties praktika? 

— Dirbu tiek, kiek noriu. 

Baklis numetė ant stalo bloknotą ir pažvelgė į Nuzą. 

— Jūsų prakilnybe, Valstija prieštarauja, kad šis žmogus liudytų kaip 
psichiatrijos srities ekspertas. Jo kvalifikacijos akivaizdžiai nepatenki- 
namos. 

Džeikas pašoko ant kojų, jau išsižiojęs kalbėti. 

— Atmesta, pone Bakli. Galite tęsti, pone Brigansai. 

Džeikas susirinko užrašus ir grįžo prie pulto, puikiai suvokdamas, 
kaip Baklis meistriškai metė ant pagrindinio liudytojo įtartinumo šešėlį. 
Basas perkeitė batus. 

— Taigi, pone Basai, jūs ištyrėte kaltinamąjį, Karlą Li Heilį? 

— Taip. 

— Kiek kartų? 

— Tris. 

— Kada pirmą sykį? 

— Birželio 10-ą. 

— Koks buvo šio tyrimo tikslas? 

— Ištyriau jį, siekdamas nustatyti dabartinę jo psichikos būklę, taip 
pat ir būklę gegužės 20-ą, kai jis, kaip teigiama, nušovė ponus Kobą ir 
Vilardą. 

— Kur šis tyrimas įvyko? 

— Fordo apygardos kalėjime. 

— Jūs vienas jį tyrėte? 

— Taip. Buvome tik aš ir ponas Heilis. 

— Kiek ilgai truko apžiūra? 

— Tris valandas. 

— Ar jūs peržvelgėte jo medicininę anamnezę? 

— Aplinkiniu keliu, būtų galima sakyti. Mudu ilgai kalbėjomės apie 
jo praeitį. 

— Ir ką išsiaiškinote? 

— Nieko ypatinga, neskaitant Vietnamo. 

— Ką dėl Vietnamo? 

Basas susinėrė rankas ant šiek tiek per iškilaus pilvo ir išmintingai 
susiraukė į gynybos advokatą. 

— Na, pone Brigansai, kaip ir daugelis Vietnamo karo veteranų, su 
kuriais man teko susidurti, ponas Heiliui iš ten užsiliko kai kurių baisių 
patirčių. 

„Karas — tai pragaras“, — pagalvojo Karlas Li. Jisai sėdėjo ir įdėmiai 
klausėsi. 

Taip, Vietname buvo baisu. Ten jis buvo pašautas. Neteko draugų. 
Žudė žmones, daug žmonių. Žudė vaikus, vietnamiečių vaikus, ginkluotus 
šautuvais ir granatomis. Baisu. Troško, pamiršti apie tą kraštą, bet nuo 
minčių apie tai niekur nedingsi, kartkartėmis švystelėdavo priminimai, 
naktimis kamuodavo košmarai. Bet jis nesijautė dėl to suluošintos psichi- 
kos ar pasimaišiusio proto. Nesijautė suluošintos psichikos ar pasimaišiu- 
sio proto ir po to, kai Kobas ir Vilardas gavo, ko nusipelnę. Po teisybei, jis 
jautėsi net patenkintas, kad jie negyvi. Visai kaip tie Vietname. 

Sykį jis visa tai paaiškino daktarui Basui kalėjime, bet atrodė, kad tie 
žodžiai šiam nepadarė jokio įspūdžio. O juodu kalbėjosi tik dusyk, ir tai 
ne ilgiau kaip po valandą. 

Nenuleisdamas akių nuo prisiekusiųjų Karlas Li įtariai klausėsi eks- 
perto, kuris ilgai postringavo apie siaubingus Karlo Li išgyvenimus kare. 
Aiškinant profesine terminologija nieko nenusimanantiems šioje srityje 
žmonėms, kaip Vietnamo karas poveikė Karlą Li, Baso balsas pašoko 
kelias oktavas aukščiau. Visa tai skambėjo labai gerai. Ilgus metus Karlą 
Li naktimis kamavę košmarai, apnikdavę įkyrios mintys — tas viskas iš 
tikrųjų nelabai vargino jį patį, bet klausantis Basą aiškinant apie tai, susi- 
darė įspūdis, kad buvo labai rimta. 

— Arjis lengvai sutikdavo kalbėtis apie Vietnamą? 

— Ne visai taip, atsakė Basas ir labai smulkiai paaiškino, kaip jam 
sunku buvo iškelti į paviršių karo prisiminimus iš šios kompleksuotos, 
apsunkintos, galbūt nestabilios kaltinamojo pasąmonės. Pats Karlas Li 
šitokiu būdu to neprisiminė. Tačiau iškamuotu veidu įdėmiai klausėsi, 
pirmą sykį gyvenime klausdamas savęs, galbūt jam iš tikrųjų šiek tiek ne 
visi namie. 

Po valandos karas buvo iš naujo pereitas ir šio poveikis kaltinamojo 
psichikai išsamiai nušviestas. Džeikas nusprendė, kad galima tęsti toliau. 

— Taigi, daktare Basai, — tarė jis, pasikasydamas galvą, — neskai- 
tant Vietnamo, kokius kitusi reikšmingus įvykius, galėjusius paveikti jo 
psichikos būklę, pastebėjote anamnezėje? 

— Daugiau jokių, išskyrus jo dukters išprievartavimą. 

— Ar kalbėjotės su Karlu Li apie išprievartavimą? 

— Labai ilgai, per kiekvieną iš susitikimų. 

— Paaiškinkite prisiekusiesiems, kaip dukters išprievartavimas galė- 
jo paveikti Karlą Li Heilį. 

Basas pasiglostė smakrą ir atrodė sutrikęs. 

— Jeigu visai atvirai, pone Brigansai, tai užimtų labai daug laiko pa- 
aiškinti, kaip poną Heilį paveikė dukters išprievartavimas. 

Džeikas sekundėlę susimąstė, matyt labai kruopščiai pasverdamas 
pastaruosius eksperto žodžius. 

— Na, ar galėtumėte trumpai apibendrinti prisiekusiesiems? 

Basas rimtai linktelėjo. 

— Pamėginsiu. 

Lusjenas pavargo klausytis Baso ir įniko stebėti prisiekusiuosius, vil- 
damasis susidurti akimis su Klaidu Sisku, kuris irgi nustojo domėtis, bet 
tartum grožėjosi kaubojiškais eksperto batais. Akies kampučiu Lusjenas 
įdėmiai laukė, kol Siskas apsidairys po teismo salę. 

Galiausiai, Basui toliau raizgojant, Siskas nustojo klausytis parody- 
mų ir pažvelgė į Karlą Li, paskui — į Baklį, po to — į vieną iš reporterių 
pirmoje eilėje. Paskui jo regos linija tvirtai apsistojo ties paklaikusių akių 
barzdotu senioku, kuris kadaise jam įteikė aštuoniasdešimt tūkstančių 
grynaisiais už tai, kad atliko pilietinę priedermę ir padėjo prisiekusiesiems 
paskelbti teisingą verdiktą. Buvo negalima apsirikti — juodu surėmė vie- 
nas į kitą žvilgsnius, ir abu nežymiai šyptelėjo. „Kiek?“ — klausė Lusjeno 
akys. Siskas vėl trumpam susitelkė į parodymus, bet po kelių sekundžių 
įsistebeilijo į Lusjeną. „Kiek?“ — ištarė barzdočius, judindamas lūpas, bet 
faktiškai be garso. 

Siskas nukreipė žvilgsnį ir vėl įniko stebėti Basą, mąstydamas apie 
teisingą kainą. Po kurio laiko darsyk pažvelgė Lusjeno pusėn, pasikasė 
barzdą, paskui staiga, tebespoksodamas į Basą, prisidėjo penkis pirštus 
prie skruosto ir kostelėjo. Dar sykį kostelėjo ir toliau stebėjo ekspertą. 

„Penki šimtai ar penki tūkstančiai?“ — paklausė savęs Lusjenas. 

Pažįstant Siską, veikiau penki tūkstančiai, galbūt net penkiasdešimt tūks- 
tančių. Lusjenui nebuvo jokio skirtumo — vis tiek sumokėtų reikalaujamą 
sumą. Siskas vertas ir daugiau. 

Iki pusės vienuolikos Nuzas jau šimtą kartų pasišluostė akinius ir 
išgėrė kokį dešimt puodelių kavos. Šlapimo pūslė spauste spaudė, mažne 
atsiverdama išsilieti. | 

— Metas rytinei pertraukai. Tęsime nuo vienuolikos. — Jis trinkte- 
lėjo plaktuku ir prašapo pro duris. 

— Kaip man einasi? — nervingai paklausė Basas, atsekęs paskui 
Džeiką ir Lusjeną į biblioteką trečiame aukšte. 

— Einasi puikiai, — atsakė Džeikas. — Tik nedemonstruokite tų batų. 

— Batai viską lemia, — užprotestavo Lusjenas. 

— Man reikia išgerti, — desperatiškai pareiškė Basas. 

— Pamirškite apie tai, — nukirto Džeikas. 

— Ir man reikia, — prisidėjo Lusjenas. — Bėgam į tavo kontorą ir 
greitai padarom po vieną. 

— Puiki mintis! — apsidžiaugė Basas. 

— Pamirškite apie tai, — pakartojo Džeikas. — Jūs blaivus ir kalbate 
puikiai. 

— Turime trisdešimt minučių, — metė Basas, kartu su Lusjenu jau 
eidamas iš bibliotekos laiptų link. 

— Ne! Nedarykite to, Lusjenai! — įsakmiai pareikalavo Džeikas. 

— Tik po vieną, — atsakė Lusjenas, pirštu parodydamas Džei- 
kui. — Tik po vieną. 

— Jums niekada neužtekdavo tik vienos. 

-— Eikš su mumis, Džeikai. Tau atsileis nervai. 

— Tik po vieną! — šūktelėjo Basas, dingdamas laiptų apačioje. 


Vienuoliktą Basas atsisėdo į liudytojo krėslą ir sustiklėjusiomis akimis pa- 
žvelgė į prisiekusiuosius. Jis šypsojosi, mažne kikeno. Žinojo, kad dailinin- 
kai pirmoje eilėje piešia, tad stengėsi atrodyti kuo labiau kaip ekspertas. Jo 
nervai iš tikrųjų buvo atsileidę. 

— Daktare Basai, ar jūs susipažinęs su baudžiamosios atsakomybės 
testu, susijusiu su „Maktoneto taisykle“? — paklausė Džeikas. 

— Be abejo, susipažinęs! — su staiga veide pasirodžiusia pranašumo 
išraiška atsakė Basas. 

— Gal jūs paaiškintumėte tą taisyklę prisiekusiesiems? 

— Žinoma. „Maknoteno taisyklė“ — įprasta norma, kuria remiamasi 
Misisipėje kaip ir kitose penkiolikoje valstijų, nustatant baudžiamąją at- 
sakomybę. Ji radosi 1843-iaisiais Anglijoje, kai vienas toks žmogus, Da- 
nielis Maknotenas mėgino nužudyti ministrą pirmininką, serą Robertą 
Pilą. Bet per klaidą prašovė ir užmušė ministro pirmininko sekretorių 
Edvardą Dramondą. Jo teismo proceso metu iš įrodymų aiškiai buvo ma- 
tyti, kad Maknotenas sirgo tuo, ką mes šiandien pavadintume paranojine 
šizofrenija. Prisiekusieji paskelbė išteisinamąjį verdiktą, remdamiesi tuo, 
kad žmogus negalėjo suvokti savo poelgių. Nuo to laiko teismų praktikoje 
nusistovėjo „Maknoteno taisyklės“ samprata. Jos tebesilaikoma Anglijoje 
ir pas mus šešiolikoje valstijų. 

— Ką „Maknoteno taisyklė“ reiškia? 

— „Maknoteno taisyklė“ gana paprasta: kiekvienas žmogus pirmų 
pirmiausia turi būti laikomas sveiko proto, ir grindžiant gynybą nepakal- 
tinamumu, privalu aiškiai įrodyti, kad kaltinamasis nusikaltimo padarymo 
metu veikė turėdamas proto defektą dėl psichinės ligos ir nesuvokdamas 
savo poelgio esmės ir pobūdžio, o jeigu jis to nesuvokė, vadinasi, nežinojo, 
kad tai, ką daro, yra bloga. 

— Galėtumėte paprasčiau paaiškinti? 

— Taip. Jeigu kaltinamasis nesugeba skirti gera nuo bloga, jis teisiš- 
kai yra nepakaltinamas. 

— Prašom apibrėžti nepakaltinamumo sąvoką. 

— Medicininiu požiūriu ji ničnieko nereiškia. Tai grynai teisinis 
terminas žmogaus psichinei būklei arba būsenai apibūdinti. 

Džeikas giliai atsiduso ir yrėsi toliau; 

— Taigi, daktare, remdamasis savo atliktu kaltinamojo tyrimu, ar su- 
sidarėte nuomonę dėl Karlo Li Heilio psichinės būsenos šių metų gegužės 
20-43 — tada, kai šaudyta? 

— Taip, susidariau. 

— Ir kokia ji? 

— Mano nuomone, — pamažu prašneko Basas, — po to, kai buvo 
išprievartauta jo duktė, kaltinamasis visiškai atsisiejo nuo tikrovės. Kai pa- 

matė ją tuoj po išprievartavimo, neatpažino dukters, o kai kažkas pasakė, 
kad ji buvo grupiniu būdu išprievartauta, sumušta ir vos nepakarta, kažkas 
Karlo Li smegenyse tiesiog nutrūko. Paaiškinimas labai, supaprastintas, 
bet įvyko kaip tik taip. Kažkas nutrūko. Jis atsisiejo nuo tikrovės. Jie turėjo 
būti užmušti. Sykį jis man pasakė, kad kai pirmą sykį pamatė juos teisme, 
negalėjo suprasti, kodėl yra saugomi šerifo pavaduotojų. Laukė, kad vienas 
iš farų išsitrauktų revolverį ir ištaškytų jiems smegenis. Praėjo kelios die- 
nos, ir niekas jų nenužudė, tad jam atrodė, kad tai turįs padaryti pats. Tai 
yra jis manė, kad mūsiškėje visuomenės sistemoje privalo atsirasti kas nors, 
kuris įvykdytų tiems dviem egzekuciją už tai, jog išprievartavo jo mergytę. 
Taigi aš sakau, pone Brigansai, kad psichine prasme jis paliko mus. Gyve- 
no kitame pasaulyje, kamuojamas haliucinacijų. Buvo sugniuždytas. 

Basas žinojo kalbas gerai. Dabar skyrė savo žodžius prisiekusiesiems, 
ne advokatui. 

— Kitą dieną po išprievartavimo jis nuėjo pas dukterį į ligoninę. 
Sulaužytais žandikauliais mergytė vos pajėgė kalbėti ir šiaip visa kita, bet 
pasakė mačiusi miške jį bėgantį jos gelbėti ir paklausė, kodėl dingęs. Taigi, 
ar pajėgiate įsivaizduoti, kaip tatai galėjo paveikti tėvą? Vėliau dar papa- 
sakojo jam meldusi savo tėtuko, o tuodu vyrai tik juokėsi iš jos ir sakė, kad 
neturinti tėtuko. 

Džeikas palūkėjo, kol tie žodžiai įsmigs į prisiekusiųjų galvas. Pasi- 
žiūrėjęs į Elenos parengtus apmatus, pamatė, kad liko užduoti tik dar du 
klausimus. 

— Taigi, daktare Basai, iš savo atliktų Karlo Li Heilio stebėjim į ir 
jo psichinės būsenos šaudymo metu diagnozės susidarėte nuomonę iki 
mediciniškai pagrįsto tikrumo laipsnio, ar Karlas Li, kai nušovė tuos du 
vyrus, pajėgė suvokti skirtumą, kas yra gera, ir kas — bloga? 

— Taip, susidariau. 

— Ir kokia ta nuomonė? 

— Kad dėl savo psichinės būsenos jis visiškai nepajėgė skirti, kas 
gera ir kas bloga. 

— Susidarėte nuomonę, grįstą tais pačiais faktoriais, ar Karlas Li 
gebėjo suprasti ir įvertinti savo veiksmų esmę ir pobūdį? 

— Taip. 


— Ir kokia ta nuomonė? 

— Mano kaip eksperto psichiatrijos srityje nuomone, ponas Heilis 
visiškai nepajėgė suprasti ir įvertinti esmę ir pobūdį to, ką darė. 

— Dėkui jums, daktare. Daugiau klausimų liudytojui neturiu. 

Džeikas pasiėmė bloknotą ir savimi pasitikinčiu žingsniu grįžo į 
vietą. Paskersavo į Lusjeną — šis šypsojosi ir linksėjo galva. Paskersavo į 
prisiekusiuosius. Tie stebėjo Basą, mąstydami apie jo parodymus. Vanda 
Vomek, jauna moteriškutė, skleidžianti iš savęs kažkokį švytėjimą, pažvel- 
gė; Džeiką ir labai nežymiai nusišypsojo. Pirmas teigiamas signalas, kurio 
iš prisiekusiųjų jisai susilaukė nuo proceso pradžios. 

— Kol kas gerai, — pašnabždėjo Karlas Li. 

Džeikas nusišypsojo savo klientui. 

— "Tu tikras psichas, drauguži, — irgi pašnabždom atsakė jam. 

— Kryžminės apklausos pageidausite? — Nuzo klausimas buvo 
skirtas Bakliui. 

— Tik kelis klausimus, jūsų prakilnybe. — Baklis nuskubėjo prie 
pulto. 

Džeikas neįsivaizdavo, kad Baklis galėtų diskutuoti apie psichiatriją 
su ekspertu, tegul šis — tik V. T. Basas. 

Bet Baklis ir neketino diskutuoti apie psichiatriją. 

— Daktare Basai, koks visas jūsų vardas? 

Džeikas apmirė. Klausimas turėjo savyje kažkokią bloga lemiančią 
užuominą. Mat Baklis uždavė jį labai įtartinai. 

— Viljamas Taileris Basas. 

— O kaip sutrumpintai prisistatote? 

— V. T. Basas. 

— Ar kada nors buvote žinomas kaip Taileris Basas? 

Ekspertas delsė. 

— Ne, — netvirtai atsakė jis. 

Didžiulis nerimas apėmė Džeiką — lyg į paširdžius būtų įsmigusi 
įkaitinta ietis. Klausimas tegalėjo reikšti nemalonumus. 

— Tikrai? — Baklio balsas nuskambėjo itin nepatikliai, antakiai 
kilstelėjo aukštyn. 

Basas gūžtelėjo pečiais. 

— Galbūt kada nors jaunystėje. 

— Aišku. Taigi, regis, jūs minėjote studijavęs mediciną Teksaso uni- 
versiteto Visuomenės sveikatos mokslų centre? 

— Visiškai teisingai. 

— Ir kur jis yra? 

— Dalase. 

— Kada ten studijavote? 

— Nuo 1956 iki 1960 metų. 

— O kokia pavarde buvote įregistruotas sąrašuose? 

— Viljamo T. Baso. 

Džeikas nustėro iš baimės. Baklis kažką turi užantyje, tamsią pra- 
eities paslaptį, žinomą tik Basui ir jam pačiam. 

— Ar kada nors, būdamas medicinos studentas, vadinotės Taileris 
Basas? 

— Ne. 

— Tikrai tvirtinate? 

— Žinoma, tikrai. 

— Koks jūsų socialinio draudimo numeris? 

— 410-96-8585. 

Baklis kažką bloknote pasižymėjo varnele. 

— Ir kokia jūsų gimimo data? 

— 1934 metai, rugsėjo 14-a. 

— O jūsų motinos vardas? 

— Džonė Elizabeta Bas. 

— O jos mergautinė pavardė? 

— Skidmor. 

Dar viena varnelė. Basas baukščiai pažvelgė į Džeiką. 

— O jūsų gimimo vieta? 

— Karbondeilas, Ilinojaus valstija. 

Ir vėl varnelė. 

Derėjo pareikšti prieštarą — kuri būtų palaikyta — dėl tų klausimų 
svarbos bylos nagrinėjimui, bet Džeiko keliai tapo it drebučiai, vidurius 
susuko. Baiminosi susikonfūzyti, jeigu atsistotų ir pamėgintų kalbėti. 

Tyrinėdamas pasižymėtąsias varneles Baklis kelias sekundes delsė. 
Visi teismo salėje ištempę ausis laukė kito klausimo, žinodami, kad šis bus 
žiaurus. Basas stebėjo apygardos prokurorą tartum kalinys — kareivių ko- 
mandą, kuriai pavesta jį sušaudyti, vildamasis ir melsdamasis, kad šautuvai 
kaip nors užsikirs. 

Galiausiai Baklis pakėlė akis ir nusišypsojo ekspertui. 

— Daktare Basai, ar kada nors buvote nuteistas už sunkų nusikal- 
timą? 

Klausimas nuaidėjo per tylą ir atsimušęs nuo sienų iš visų pusių pri- 
slėgė drebančius Tailerio Baso pečius. Vos tik probėgšmais užmetus akį į 
veidą, buvo galima numanyti atsakymą. 

Karlas Li prisimerkęs pažvelgė į savo advokatą. 

— Žinoma, ne! — garsiai, desperatiškai atsakė Basas. 

Baklis tik linktelėjo ir pamažu nuėjo prie stalo, kur Masgrouvas labai 
ceremoningai jam įteikė kelis, atrodo, svarbius popierius. 

— Jūs tuo tikras? — sugriaudėjo Baklis. 

— Žinoma, tikras, — pareiškė Basas, akimis varstydamas tuos, ma- 
tyt, svarbius popierius Baklio rankoje. 

Džeikas suvokė privaląs atsistoti ir pasakyti ar padaryti ką nors, kad 
sutrukdytų tuoj įvyksiantį mirtiną kirtį, bet jo protas buvo suparalyžiuotas. 

— Jūs tuo tikras? — pakartojo Baklis. 

— Taip, — pro sukąstus dantis iškošė Basas. 

— Jūs niekada nebuvote nuteistas už sunkų nusikaltimą? 

— Žinoma, ne. 

— Ar jūs tuo tikras tiek pat kiek ir kitais savo parodymais priešais 
šiuos prisiekusiuosius? 

Tai buvo spąstai — žudantis, mirtinas klausimas, pavojingiausias iš 
visų — toks, kokį daug kartų užduodavo Džeikas, tad dabar, kai išgirdo jį 
iš Baklio lūpų, suprato, kad Basas pribaigtas. O kartu su juo — ir Karlas 
Li. 

— Be abejo, — su apsimestina arogancija atsakė Basas. 

Baklis pasirengė mirtinam kirčiui. 

— Taigi tvirtinate šiems prisiekusiesiems, kad 1956-aisiais, spalio 
17-ą, Dalase jūs kaip Taileris Basas nebuvote nuteistas už sunkų nusi- 
kaltimą? — paklausė Baklis, žvelgdamas į prisiekusiuosius ir tuo pat metu 
skaitydamas iš tų, matyt, svarbių dokumentų. 

— Tai melas, — tyliai ir neįtikinamai paneigė Basas. 

— Jūs tikras, kad tai melas? — paklausė Baklis. 

— Grynas melas. 

— Ar mokate skirti melą nuo tiesos, daktare Basai? 

— Taip, velniai rautų. 

Nuzas užsidėjo ant nosies akinius ir palinko į priekį. Prisiekusieji ne- 
besimuistė. Reporteriai nebeužsirašinėjo į bloknotus. Šerifo pavaduotojai 
palei galinę sieną stovėjo sustingę ir klausėsi. 

Baklis atsirinko vieną iš svarbiai atrodančių dokumentų ir įbedė į šį 
akis. 

— Jūs tvirtinate tiems prisiekusiesiems, kad 1956-jų spalio 17-34 jūs 
nebuvote nuteistas už išžaginimą kaip įstatymu apibrėžtą nusikaltimą? 

Džeikas žinojo, kaip svarbu teismo salėje vidur bet kurios kritiškos 
situacijos, netgi tokios kaip šita, išsaugoti ramų, pokerio lošėjo veidą. 
Svarbu parodyti prisiekusiesiems, kuriems niekas neprasprūsdavo nuo 
akių, kad kaltinamojo gynėjas atrodo tvirtas, pasitikis savimi. Džeikas 
nesyk, per daugelį procesų ir visokių netikėtumų naudodavęsis tokia tak- 
tika — nutaisyti užtikrintą veidą, atseit viskas puiku ir mano kontroliuo- 
jama, bet išgirdus „už išžaginimą kaip įstatymu apibrėžtą nusikaltimą“, 
tas užtikrintas, savimi pasitikintis ir tvirtas veidas iškart persimainė į 
nesveiką, išblyškusią, skausmingą išraišką, kurią atidžiai stebėjo bent pusė 
iš prisiekusiųjų. 

Kita pusė raukėsi į liudytoją. 

— Ar buvote nuteistas už išžaginimą kaip įstatymu apibrėžtą nusi- 
kaltimą, daktare? — po ilgos tylos vėl paklausė Baklis. 

Jokio atsako. 

Nuzas kilstelėjo krėsle ir pasilenkė žemyn į ekspertą. 

— Prašom atsakyti į klausimą, daktare Basai. 

Nekreipdamas dėmesio į jo prakilnybę, Basas įbedė akis į apygardos 
prokurorą. 

— Jūs apsirikote, palaikėte mane kuo kitu. 

Baklis suprunkštė ir nuėjo prie Masgrouvo. Šis iškėlė rankoje dar 
kažkokius, matyt, svarbius dokumentus. Apygardos prokuroras, atidaręs 
didelį baltą voką, išėmė kažką panašaus į 8x10 colių formato fotografiją. 

— Taigi, daktare Basai, čia turiu kelias jūsų fotografijas, padarytas 
Dalaso policijos valdybos 1956-ųjų rugsėjo 11-ą. Norėtumėte jas pasi- 
žiūrėti? 

Jokio atsako. 

Baklis ištiesė fotografijas liudytojui. 

— Norėtumėte jas pasižiūrėti, daktare Basai? Galbūt jos atšviežintų 
jūsų atmintį. 

Basas iš lėto papurtė galvą, paskui ją nuleido ir įbedė tuščią žvilgsnį 
į savo batus. 

— Jūsų prakilnybe, valstija pateiks kaip daiktinius įrodymus šias 
kopijas, tinkamai patvirtintas pagal Kongreso aktus dėl „Galutinio 
nuosprendžio ir bausmės skyrimo tvarkos“ byloje „Teksaso valstija prieš 
Tailerį Basą“. Minėti kaltinimo dokumentai gauti iš atitinkamų oficialių 
Dalaso institucijų Teksase, ir iš jų matyti, kad 1956-ųjų spalio 17-ą toks 
Taileris Basas prisipažino kaltę dėl išžaginimo — sunkaus nusikaltimo 
pagal Teksaso valstijos įstatymus. Mes galime įrodyti, kad Taileris Basas ir 
šis liudytojas, daktaras V. T. Basas — tas pats asmuo. 

Masgrouvas mandagiai įteikė Džeikui kiekvieno iš dokumentų, 
kuriais mojavo Baklis, kopijas. 

— Ar turite kokių prieštarų dėl to, kad šie dokumentai būtų pateikti 
teismui kaip įrodymai? — paklausė Nuzas, pasisukdamas į Džeiką. 

Būtina suskelti kalbą. Sklandžiai, jausmingai paaiškinti, sugraudi- 
nant prisiekusiųjų širdis ir priverčiant šiuos apsiašaroti iš gailesčio Basui 
ir jo tirtam pacientui. Bet pagal procedūros taisykles šiuo momentu tokia 
kalba neleistina. Žinoma, įrodymai priimtini. Nepajėgdamas atsistoti, 
Džeikas neigiamai pamojavo ranka. Prieštarų nebus. 

— Daugiau klausimų neturime, — pranešė Baklis. 

— Pageidaujate papildomai paklausti liudytoją, pone Brigansai? 

— Ne, — tyliai atsakė Džeikas. 

— Puiku. Daktare Basai, galite eiti. 

Skubiai atsidaręs barjero vartukus, paskui nupėdinęs viduriniu pra- 
ėjimu, Basas dingo iš salės. Džeikas įdėmiai lydėjo jį akimis, sutelkęs 
žvilgsnyje kiek įmanoma daugiau neapykantos. Svarbu, kad prisiekusieji 
pamatytų, kokie sukrėsti liko kaltinamasis ir jo advokatas. Prisiekusieji 
privalėjo patikėti, kad nuteistas už sunkų nusikaltimą asmuo nebuvo s4- 
moningai pakviestas liudyti. 

Kai durys paskui Basą užsivėrė, Džeikas apžvelgė teismo salę, vilda- 
masis pamatyti bent vieną padrąsinamą veidą. Tokių nebuvo. Glostyda- 
masis barzdą Lusjenas dėbsojo į grindis. Lesteris sėdėjo sunertomis ant 
krūtinės rankomis ir atrodė pasidygėjęs. Gvena verkė. 

— Pakvieskite kitą savo liudytoją, — paragino Nuzas. 

Džeikas toliau ieškojo akimis. Trečioje eilėje, tarp garbiųjų tėvų Olio 
Eidžio ir Liuterio Ruzvelto sėdėjo Normanas Reinfeldas. Kai jųdviejų 
žvilgsniai susidūrė, Reinfeldas susiraukė ir palingavo galva, tartum saky- 
damas: „Juk taip aš tau ir pranašavau.“ Kitoje teismo salės pusėje daugelis 
baltųjų atrodė nusiraminę, keli net pašaipiai nusišypsojo Džeikui. 

— Pone Brigansai, galite pakviesti kitą savo liudytoją. 

Suvokdamas, kad nereikia to daryti, Džeikas pamėgino atsistoti. Ke- 
liai sulinko, kūnas svirstelėjo priekin, ir jam teko atsiremti delnais į stalą, 
kad nepargriūtų. 

— Jūsų prakilnybe, — prašneko jis plonu, šaižiu, nugalėto žmogaus 
balsu. — Gal būtų galima padaryti pertrauką iki pirmos? 

— Betgi, pone Brigansai, dabar tik pusė dvyliktos. 

Atrodė tinkama pameluoti. 

— Taip, jūsų prakilnybe, bet mūsų kito liudytojo dar nėra čia, jis at- 
vyks tik pirmą. 

— Gerai. Padarysime pertrauką iki pirmos. Noriu savo kabinete pa- 
simatyti su advokatais. 

Šalia teisėjo kabineto buvo kambarys su kavos automatu, ir čia kart- 
kartėmis teisininkai lūkuriuodavo bei dalydavosi paskalomis, o gretimos 
durys koridoriuje vedė į nedidelį tualetą. Džeikas jame užsidarė ir užsi- 
rakino, nusivilko švarką, numesdamas šį ant grindų. Paskui atsiklaupė prie 
klozeto dubens, mirksnį palūkėjo ir išsivėmė. 

Ozis stovėjo priešais teisėją ir mėgino palaikyti nereikšmingą pa- 
šnekesį. Masgrouvas ir apygardos prokuroras šypsojosi vienas kitam. Visi 
laukė Džeiko. Galiausiai jis įžengė į kabinetą ir atsiprašė. 

— Džeikai, turiu tau blogą naujieną, — tarė jam Ozis. 

— Palauk, kol atsisėsiu. 

— Prieš valandą man paskambino Lafajeto apygardos šerifas. Tavo 
praktikantė, Elena Rork, pateko į ligoninę. 

— Kas atsitiko?! 

— Praėjusią naktį buvo užpulta Klano. Kažkur tarp čia ir Oksfordo. 
Jie pririšo ją prie medžio ir sumušė. 

— Kaip ji? — paklausė Džeikas. 

— Būklė stabili, bet rimta. 

— Kas atsitiko? — paklausė ir Baklis. 

— Dar visko nežinome. Jie kažkur susistabdė Elenos automobilį ir 
nusivežė ją į mišką. Supjaustė ant jos drabužius ir nurėžė plaukus. Galvoje 
mėlynės ir prakirtimai. Tad manoma, kad ją mušė. 

Džeiką vėl sutampė vemti. Jis nepajėgė ištarti nė žodžio. Pasitrynė 
smilkinius ir pagalvojo, kaip būtų gerai pririšti prie medžio ir apkulti 
Basą. 

Nuzas su užuojauta stebėjo gynybos advokatą. 

— Pone Brigansai, jūs gerai jaučiatės? 

Atsakymo nesulaukė. 

— Padarom pertrauką iki dviejų. Manau, mums visiems ji pra- 
vers, — baigė pasitarimą Nuzas. 


— W(( —— 


Džeikas pamažu užkopė priebučio laipteliais su tuščiu „Coors“ buteliu 
rankoje ir mirksnį rimtai pagalvojo trenkti juo Lusjenui per galvą. Bet 
tuojau pat sumojo, kad šis traumos nė nepajus. 

Lusjenas brazdino stiklinėje ledo kubeliais ir stebeilijo į tolį, aikštės 
link, kuri jau seniai ištuštėjo, išskyrus kareivius ir įprastinę paauglių minią, 
plūstančią į kino teatrą šeštadienio vakaro dvigubam seansui. 

Juodu nepratarė vienas kitam nė žodžio. Lusjenas nusuko žvilgsnį į 
šalį. Su tuščiu buteliu rankoje Džeikas piktai žioravo į jį akimis. Basas jau 
buvo už šimtų mylių nuo jų. 

Po kokios minutėlės Džeikas paklausė: 

— Kur Basas? 

— Išvyko. 

— Kur išvyko? 

— Namo. 

— Kur jo namai? 

— Kam tau reikia žinoti? 

— Norėčiau pamatyti jo namus. Norėčiau pamatyti ir jį patį tuose 
namuose. Ir ten mirtinai primušti beisbolo lazda. 

Lusjenas vėl pabrazdino ledukais. 

— Nesmerkiu tavęs. 

— Jūs žinojote? 

— Ką žinojau? 

— Apie teistumą? 

— Po šimts, ne. Niekas nežinojo. Žinios apie teistumą buvo panai- 
kintos. 

— Nesuprantu. 

— Basas man pasakė, kad žinios apie teistumą Teksase buvo panai- 
kintos trys metai po to, kai įrašai padaryti. 

Džeikas pastatė alaus butelį ant priebučio grindų šalia savo kėdės, 
pasiėmė nešvarią stiklinę, papūtė į ją ir įmetęs ledukų prisipylė „Jack 
Daniels“. 

— Gal paaiškintumėte, Lusjenai? 

— Pasak Baso, mergina buvo septyniolikos, žinomo Dalase teisėjo 
duktė. Abu užkaito vienas kitam, ir teisėjas aptiko juodu besidulkinant 
ant kušetės. Jis iškėlė kaltinimus, ir Basas neturėjo galimybės išsisukti. 
Prisipažino kaltę dėl išžaginimo kaip įstatymu apibrėžto nusikaltimo. Bet 
mergina buvo įsimylėjusi. Juodu toliau susitikinėjo, ir ji pastojo. Basas vedė 
ją, ir padovanojo teisėjui kaip pirmą anūkėlį nuostabų berniuką. Senio 
širdis suminkštėjo, ir įrašai apie teistumą buvo panaikinti. — Stebėdamas 
šviesas aikštėje, Lusjenas nugėrė viskio. 

— Kas nutiko merginai? 

— Pasak Baso, savaitė prieš jam baigiant medicinos fakultetą, žmo- 
na, vėl nėščia, ir berniukas žuvo per traukinio katastrofą Fort Vorte. Kaip 
tik tada jis įniko gerti, ir gyvenimas nuėjo velniop. 

— Ir jis niekada anksčiau jums apie tai nepapasakojo? 

— Nekamantinėk manęs. Sakiau tau, aš nieko apie tai nežinojau. 
Pats du sykius buvau kvietęs jį duoti parodymus, prisimink. Jeigu būčiau 
žinojęs, jis tikrai dabar nebūtų sėdėjęs liudytojo krėsle. 

— Kodėl jis niekada jums nepasipasakojo? 

— Turbūt manė, kad įrašų nebeliko. Nežinau. Formaliai jis teisus. Po 
teistumo panaikinimo, įrašų nebelieka. Bet jis buvo nuteistas. 

Džeikas nugėrė ilgą, kartų gurkšnį viskio. Skonis buvo bjaurus. 

Dešimt minučių juodu sėdėjo tylomis. Sutemo, choru pievoje čirškė 
žiogai. Atėjusi prie durų Salė paklausė Džeiką, gal norėtų vakarienės. Pa- 
dėkojęs jis atsisakė. 

— Kas šiandien dėjosi po pertraukos? — paklausė Lusjenas. 

— Parodymus davė Karlas Li, ir ketvirtą mes baigėme. Baklio psi- 
chiatras dar buvo nepasirengęs. Jis kalbės pirmadienį. 

— Kaip sekėsi Karlui Li? 

— Šiaip sau. Klausėsi Baso ir matė spinduliuojančią iš prisiekusiųjų 
neapykantą. Todėl laikėsi sukaustytai ir kalbėjo taip, lyg viskas būtų su- 
repetuota iš anksto. Nemanau, kad būtų pelnęs iš prisiekusiųjų daug taškų 
savo naudai. 

— O ką Baklis? 

— Šėlo. Valandą šaukė ant Karlo Li. Šis taip pat neliko skolingas, ir 
juodu kaip reikiant kirtosi. Manau, abudu vienas kitą įžeidė. Per papildo- 
mą apklausą man pavyko šiek tiek sušvelninti įspūdį, ir galiausiai mano 
ginamasis atrodė vertas gailesčio ir atjautos. Pabaigoje mažne pravirko. 

— Gražu. 

— Taip, tikrai gražu. Bet jie pripažins jį kaltu, tiesa? 

— Manyčiau. 

— Po posėdžio jis mėgino išvyti mane. Sakė, kad prakišau jo bylą, ir 
norėjo susirasti kitą advokatą. 

Lusjenas nuėjo prie priebučio krašto ir prasisegė kelnių užtrauktuką. 
Pasirėmęs į koloną apšlakstė krūmus. Stovėjo basas, nevalyvas, ir atrodė it 
koks nukentėjėlis per potvynį. Salė atnešė jam naują porciją viskio. 

— Kaip Rou Ark? — paklausė. 

— Anot jų, būklė stabili. Paskambinau jai į palatą, bet atsiliepusi 
seselė pasakė, kad esanti dar nepajėgi kalbėti. Rytoj nuvažiuosiu ten. 

— Tikiuosi, jai bus viskas gerai. Puiki mergiotė. 

— Radikali kalė, bet labai gudri. Jaučiuosi, lyg tai būtų mano kaltė, 
Lusjenai. ( 

— Niekuo tu nekaltas. Tai pasaulis išprotėjęs, Džeikai. Pilnas be- 
pročių. Manau, kaip tik šiuo metu pusė jų — Fordo apygardoje. 

— Prieš dvi savaites jie po mano miegamojo langu padėjo dinamitą. 
Mirtinai sumušė mano sekretorės vyrą. Vakar, šovę į mane, sužeidė gvar- 
dietį. O dabar pačiumpa mano praktikantę, pririša ją prie baslio, nuplėšia 
drabužius, nurėžia plaukus, ir ji dėl sumušimų atsiduria ligoninėje. Įdomu, 
kas bus toliau? 

— Manau, turėtum pasiduoti. 

— "Taip ir padaryčiau. Šiuo pat metu nužygiuočiau į teismo rūmus, 

atiduočiau savo lagaminėlį, sudėčiau ginklus ir liaučiausi kovojęs. Tačiau 
su kuo? Priešas nematomas. 
— Negali pasitraukti, Džeikai. Esi reikalingas savo klientui. 
— Velniop klientą! Šiandien jis mėgino atsisakyti mano paslaugų. 
— Tu jam reikalingas. Kol tas reikalas nesibaigęs, jis tęsiasi. 


——( ((Ų0——————— 


Nesbito galva karojo perpus iškišta pro langą ir iš kairio lūpų kampo per 
smakrą varvančios seilės lašėjo ant raidės „O“ pavidalo Fordo apygardos 
šerifo įstaigos emblemos, pavaizduotos ant automobilio durelių. Jo kelnių 
šakume tamsavo dėmė, išplitusi nuo išsiliejusio iš skardinėlės alaus. Po 
dviejų savaičių tarnybos asmens sargybiniu jis jau įprato saugodamas ni- 
gerių advokatą miegoti su moskitais savajame patruliniame automobilyje. 

Kelios akimirkos po to, kai šeštadienis perėjo į sekmadienį, Nesbito 
poilsį nutraukė radijo stotelės blerbesys. Kaire rankove šluostydamasis 
smakrą, jisai sugriebė mikrofoną. 

— S.O-8, — atsiliepė. 

— 10-20? — Policijos kodu: kur esi? 

— Ten pat kaip ir prieš dvi valandas. 


— Prie Vilbankso namo? 


— 10-4. — Taip. 
— Brigansas vis dar ten? 
— 10-4. 


— Paimk jį ir vežk į namus Adamso gatvėje. Skubu. 

Nesbitas užlipo į priebutį ir žengdamas per tuščius butelius įėjo pro 
neužrakintas duris namo vidun, kur rado Džeiką, išdrikusį ant kušetės 
svetainėje. 

— Kelkis, Džeikai! Turi vykti namo! Skubiai! 

Džeikas pašoko ant kojų ir nusekė paskui Nesbitą. Ant priebučio 
laiptelių juodu stabtelėjo ir sužiuro tolumon. Už teismo rūmų kupolo link 
nuo oranžinės pašvaistės į dangų vertėsi juodų dūmų kamuoliai, tykiai 
kildami mėnulio pjautuvo link. 

Adamso gatvė buvo užblokuota atskubėjusių įvairiausių savanorių 
ugniagesių mašinų, daugiausiai: pikapų. Ant visų blykčiojo daugybė rau- 
donų ir geltonų avarinių švyturėlių, iš viso koks tūkstantis. Tylomis jie su- 

tartinai sukosi, žybsėjo ir mesdami spindulius skrodė tamsą, apšviesdami 
gatvę. 

Priešais namą be tvarkos stovėjo gaisrinės mašinos. Ugniagesiai ir 
savanoriai įnirtingai darbavosi, tiesdami vandens žarnas ir šiaip organi- 
zuodamiesi pagal kartkartėmis nuskambančias viršininko komandas. Prie 
pat mašinos stovėjo Ozis, Preteris ir Hastingsas. Keletas gvardiečių nesi- 
kišdami slampinėjo apie džipą. 

Gaisras buvo nuostabus. Liepsnos ūžė pro visus langus namo fasadu 
aukštyn ir žemyn. Automobilių stoginė buvo visa jų apimta. Karlos olds- 
mobilis „Cutlass“ degė iš vidaus ir iš lauko — visos keturios padangos 
pačios žėrėjo dar tamsesne ugnimi. Keista, greta „Cutlass“ degė kitas, 
mažesnis, automobilis, ne sabas. 

Gaisro griaudėjimas ir treškesiai, o dar gaisrinių mašinų dudenimas, 
taip pat garsūs Žmonių balsai pritraukė kaimynus iš už kelių kvartalų. Su- 
sispietę kitapus gatvės ant vejų, jie stebėjo reginį. 

Džeikas ir Nesbitas nubėgo gatve. Pamatęs juos, ugniagesių viršinin- 
kas puolė pasitikti. 

— Džeikai! Ar name kas nors yra? 

— Ne! 

— Ačiū Dievui! Taip ir maniau. 

— Tik šuo. 

— Šuo! 

Džeikas linktelėjo ir toliau stebėjo degantį namą. 

— Man labai gaila, — užjautė ugniagesių viršininkas. 

Jie visi nuėjo prie Ozio automobilio, pastatyto priešais ponios Pikl 
namą. Džeikas atsakė į klausimus. 

— Ten po stogine juk ne tavo folksvagenas Džeikai? 

Priblokštas Džeikas tylomis žvelgė į Karlos įžymybę. Nepajėgdamas 
ištarti nė žodžio, jis tik papurtė galvą. 

— Aš taip ir maniau. Panašu, nuo jo viskas ir prasidėjo. 

— Nesuprantu, — pralemeno Džeikas. 

— Jeigu tai ne tavo automobilis, vadinasi, kažkas ten jį pastatė, tiesa? 
Matai, kaip dega stoginės grindys? Betonas paprastai nedega. Ten benzi- 
nas. Kažkas prikrovė folksvageną benzino, paliko jį ten ir pabėgo. Turbūt 
turėjo kokį daikčiuką, kuris įskeltų kibirkštį. 

Preteris ir du savanoriai sutiko su juo. 

— Ar jau seniai dega? 

— Mes čia prisistatėme prieš dešimt minučių, — atsakė ugniagesių 
viršininkas, — ir jau liepsnojo kaip reikiant. Sakyčiau, pusvalandį. O kaip 
dega! Kažkas išmanė savo darbą. 

— Nemanau, kad galėtume ką nors iš ten išgelbėti, tiesa? — Tik 
šiaip sau paklausė Džeikas, jau žinodamas atsakymą. 

— Niekaip, Džeikai. Pernelyg apimtas visas namas. Mano žmonės 
nebūtų pajėgę prasibrauti vidun, jeigu ten kas nors ir būtų įstrigęs. Gaisras 
kaip reikiant. 

— Kodėl taip sakote? 

— Na, tik pažiūrėkite: namas dega visas tolygiai. Liepsnos virsta iš 
kiekvieno lango. Tiek apačioje, tiek viršuje. Tai labai neįprasta. Truks tik 
minutėlę, kai jos prasiverš pro stogą. 

Dvi komandos atsargiai, colis po colio stūmėsi į priekį vilkdami 
žarnas ir švirkšdami vandenį į langus šalia fasado priebučio. Mažesnė 
žarna buvo nutaikyta į langą antrame aukšte. Minutę ar dvi stebėjęs, kaip 
vanduo išnyksta liepsnoje be pastebimo rezultato, ugniagesių vadas nusi- 
spjovė ir pareiškė: 

— Sudegs iki pamatų. — Sulig tais žodžiais jis dingo už mašinos ir 
pradėjo šūkauti įsakymus. 

Džeikas pasisuko į Nesbitą: 

— Gal padarytum man paslaugą? 

— Žinoma, Džeikai. 

— Nuvažiuok pas Harį Reksą ir atvežk jį čia. Nenorėčiau, kad liktų 
to nepamatęs. 

— Gerai. 

Dvi valandas Džeikas, Ozis, Haris Reksas ir Nesbitas remdamiesi 
į patrulinį automobilį stebėjo gaisrą atliekant savo svarbiausią paskirtį. 
Kartkartėmis koks nors kaimynas stabtelėdavo šalia, pareikšdavo užuojau- 
tą ir pasiteiraudavo apie šeimą. Ponia Pikl, maloni senikė iš kaimynystės, 
garsiai pravirko iš Džeiko sužinojusi, kad Maksą surijo liepsnos. 

Iki trečios valandos šerifo pavaduotojai ir kiti smalsuoliai išsiskirstė, 
o ketvirtą iš dailaus karalienės Viktorijos laikų stiliaus namo tebuvo likusi 
smilkstančių lūženų krūva. Paskutiniai iš ugniagesių gausiai liedami van- 

denį slopino iš griuvėsių šen bei ten vėl prasiveržiančius dūmus. Sunkiais 
guminiais batais jie braidė po pelenus ir spardė nuolaužas, bergždžiai 
ieškodami bent menkiausios kibirkštėlės, kuri galėtų įsiplieksti ir sunai- 
kinti kas dar buvo likę. Dykynėje styrojo tik kaminas ir riogsojo dviejų 
sudegusių automobilių karkasai. 

Saulei tekant ugniagesiai suvyniojo vandens žarnas. Prieš jiems iš- 
važiuojant, Džeikas kiekvienam padėkojo, paskui drauge su Hariu Raksu 
perėjo per galinį kiemą ir apžvelgė gaisro padarytą žalą. 

— Ką gi, — prašneko Haris , — galų gale tai tik namas. 

— Gal paskambintum Karlai ir papasakotum viską? 

— Ne. Pats turėtum jai pasakyti. 

— Manau, dar kiek palūkėsiu. 

— Turbūt jau pusryčių metas, ar ne? 

— Juk sekmadienio rytas, Hari Reksai. Viskas dar uždaryta. 

— Ak, Džeikai, tu — tik mėgėjas, o aš — profesionalas. Bet kuriuo 
paros metu galiu surasti karšto maisto. 

— Sunkvežimių postovio aikštelėje? 

— Taip, sunkvežimių postovio aikštelėje! 

— Gerai. O kai pavalgysime, nuvažiuosime į Oksfordą aplankyti 
Rou Ark. 

— Puiku. Nekantrauju pamatyti ją trumpaplaukę kaip vyrą. 


Salė sugriebė telefono ragelį ir numetė Lusjenui. Šis čiupinėjosi patamsy- 
je, kol tinkamai prisidėjo prie ausies. 

— Aha, kas kalba? — paklausė merkdamasis per langą į tamsą. 

— Lusjenas Vilbanksas? 

— Aha, kas klausia? 

— Pažįsti Klaidą Siską? 

— Aha. 

— Penkiasdešimt tūkstančių. 

— Paskambink man vėl rytą. 

Šeldonas Rorkas sėdėjo ant palangės, kojas pasidėjęs ant 

kėdės, ir skaitė ataskaitą apie Heilio procesą, išspausdintą sek- 

madieniniame Memfio laikraščio numeryje. Pirmo puslapio 

apačioje buvo įdėta jo dukters nuotrauka ir komentaras apie 
tai, kaip ji susidūrė su Klanu. Pati Elena patogiai ilsėjosi lovoje už kelių 
pėdų nuo tėvo. Kairė jos galvos pusė buvo nuskuta ir storai sutvarstyta. 
Kairė ausis — susiūta dvidešimt aštuoniomis siūlėmis. Sunkaus laipsnio 
smegenų sutrenkimas per porą dienų perėjo į lengvesnį, ir daktarai pa- 
žadėjo, kad ji galės palikti ligoninę trečiadienį. 

Nebuvo išprievartauta ar nuplakta rimbu. Paskambinę telefonu jam į 
Bostoną, daktarai daug nesismulkino. Septynias valandas jisai skrido neži- 
nodamas, kas atsitiko dukteriai, bet rengdamasis blogiausiam. Šeštadienį 
vėlai vakare daktarai padarė papildomų rentgeno nuotraukų ir pasakė jam, 
kad nusiramintų. Randai sunyks, o plaukai ataugs. Ji išgąsdinta ir sumušta, 
bet galėję būti kur kas blogiau. 

Iš koridoriaus atskriejo balsai. Kažkas ginčijosi su sesele. Padėjęs ant 
dukters lovos laikraštį, jis atidarė duris. 

Seselė buvo nutvėrusi Džeiką ir Har; Reksą, bemėginančius nepa- 
stebimai prasmukti koridoriumi. Aiškino jiems, kad ligonių lankymas 
dieną nuo antros, tai yra dar po šešių valandų, ir kad dabar leidžiama būti 
tik šeimos nariams; kad ji pašauksianti apsaugą, jeigu jie neišeis. Haris 
Reksas atkirto, kad į lankymo valandas ar bet kokias kitas kvailas ligoninės 
taisykles jam nusispjaut, einąs pas savo sužadėtinę ir turįs suspėti pamatyti 
ją paskutinį sykį, iki numirs; ir kad jeigu seselė neužsičiaups, jis patrauksiąs 
ją į teismą už tai, jog nepagrįstai kabinėjasi, nes esąs advokatas ir jau visą 
savaitę nekėlęs niekam ieškinio, tad dabar nekantraująs tai padaryti. 

— Kas čia dedasi? — paklausė Šeldonas. 

Pasisukęs Džeikas pažvelgė į žemą žmogutį raudonais plaukais ir 
žaliomis akimis. 

— Jūs — turbūt Šeldonas Rorkas? 

— Aš pats. 

— Džeikas Brigansas. Tas, kuris... 

— Taip, kaip tik dabar skaičiau apie jus laikraštyje. Viskas gerai, 
sesele, jie su manimi. 


— Aha, — atsiliepė Haris Reksas. — Viskas gerai. Mes su juo. O 

dabar prašom palikti mus vienus, kol aš dar nepareikalavau išskaityti jums 
iš atlyginimo. 

Pažadėjusi pašaukti apsaugą, seselė pikta nulėkė koridoriumi. 

— Haris Reksas Voneris, — prisistatė jis, paspausdamas Šeldonui 
Rorkui ranką. 

— Užeikite vidun, — pakvietė šis. 

Juodu nusekė paskui jį į mažutę palatą ir pažvelgė į Eleną. Ji tebe- 
miegojo. 

— Kaip ji, ar blogai? — paklausė Džeikas. 

— Vidutinio sunkumo smegenų sutrenkimas. Dvidešimt aštuonios 
siūlės ausyje ir vienuolika — galvoje. Bet jai viskas bus gerai. Daktaras 
pasakė, trečiadienį galės važiuoti. Dabar ji miega, mudu visą naktį kalbė- 
jomės. 

— Ką jie padarė su jos plaukais! — pasibaisėjo Haris Reksas. 

— Trūktelėję nurėžė juos buku peiliu, pasakė ji. Taip pat supjaustė 
drabužius ir vienu metu grasino nuplaksią rimbu. Galvos žaizdos jos pa- 
čios prasikirstos. Elena pamanė, kad jie arba užmuš ją, arba išprievartaus, 
o gal padarys viena ir kita. Tad daužėsi galva į baslį, prie kuriuo buvo pri- 
rišta. Turbūt tuo juos išgąsdino. 

— Sakote, jie nemušė jos? 

— Ne. Fiziškai nežalojo. Tik velniškai išgąsdino. 

— Ką ji matė? 

— Ne kažkiek daug. Degant kryžių, baltus apsiaustus, apie tuziną 
vyrų. Šerifas pasakė, kad tai buvo miško laukymė vienuolika mylių į rytus 
nuo čia. Priklausanti kažkokiai popieriaus kompanijai. 

— Kas ją surado? — paklausė Haris Reksas. 

— Šerifui paskambino kažkoks anonimas, pasivadinęs Peliuku 
Mikiu. 

— A, taip. Senas mano draugelis. 

Elena tyliai sudejavo ir pakeitė padėtį. 

— Einam į koridorių, — pasiūlė Šeldonas. 

— Ar šioje vietoje esama kokios kavinukės? — paklausė Haris Rek- 
sas. — Atsidūręs netoli ligoninės, pajuntu alkį. 

— Žinoma. Einam, atsigersime kavos. 

Kavinukė pirmame aukšte buvo tuščia. Džeikas ir ponas Rorkas gėrė 

juodą kavą. Haris Reksas pradėjo trimis saldžiomis bandelėmis ir stikline 
pieno. 

— Pasak laikraščio, dalykai klostosi ne per geriausiai? — pasidomėjo 
Šeldonas. 

— Laikraštis per švelniai parašė, — pilna burna atsakė Haris Rek- 
sas. — Teismo salėje Džeikui spardo į subinę. O ir už jos sienų gyvenimas 
nelepina. Kai į jį nešaudo ar negrobia jo praktikantės, tai sudegina namą. 

— Jie sudegino jūsų namą! 

Džeikas linktelėjo, 

— Praėjusią naktį. Jis vis dar tebesmilksta. 

— Man pasirodė, kad juntu dūmų kvapą. 

— Mes žiūrėjome, kaip jisai sudegė iki pamatų. Truko keturias 
valandas. 

— Nuoširdžiai užjaučiu. Man anksčiau irgi yra tuo grasinę, bet blo- 
giausia kas atsitiko, tai supjaustė padangas. Ir į mane nešaudyta. 

— Į mane šauta porą kartų. 

— Ar jūs Bostone turite Klaną? — paklausė Haris Reksas. 

— Kiek žinau, ne. 

— Gaila. Tie Žmonės tavo teisinei praktikai suteikia tikro užmojo. 

— Panašu, kad taip. Praeitą savaitę mes matėme televizijos reporta- 
žus apie riaušes aplinkui teismo rūmus. Nuo tada, kai įsitraukė Elena, aš 
viską sekiau gana atidžiai. Kokia garsi byla. Netgi ten pas mus. Norėčiau 
tokią turėti. 

— Ji — visa jūsų, — pasiūlė Džeikas. — Manau, mano klientas 
ieškosi naujo advokato. 

— Kiek smegenų sunkikų valstija pakvies? 

— Tik vieną. Jis duos parodymus rytoj rytą, o paskui seks šalių 
baigiamieji argumentai. Prisiekusiesiems byla turėtų būti perduota rytoj 
vėlai popiet. 

— Kaip gaila, kad Elena nematys. Ji kasdien skambindavo man ir 
pasakodavo apie bylą. 

— Kur Džeikas suklydo? — paklausė Haris Reksas. 

— Nekalbėk pilna burna, — sudraudė jį Džeikas. 

— Manau, Džeikas gerai atliko darbą. Visų pirmiausia, teko grumtis 
su bjauriais faktais. Heilis įvykdė dvi žmogžudystes, kruopščiai jas supla- 

navo ir dabar kliaujasi gana silpnu pasiteisinimu, kad jam buvo pasimaišęs 
protas. Bostone prisiekusieji ne per labiausiai atjaustų. 

— Nė Fordo apygardoje, — pridūrė Haris Reksas. 

— Tikiuosi, turite užslėpęs rankovėje iki sielos gelmių sukrečiantį 
baigiamąjį žodį, — spėjo Šeldonas. 

— Neturi jis jokių rankovių, — atkirto Haris Reksas. — Visos su- 
degė. Kartu su kelnėmis ir apatiniais. 

— Kodėl jums rytoj neatvažiavus ten ir nepažiūrėjus? — pasiūlė 
Džeikas. — Supažindinsiu su teisėju ir paprašysiu, kad leistų jums daly- 
vauti, kai bus tariamasi jo kabinete. 

— Dėl manęs Džeikas taip nesistengtų, — įsiterpė Haris Reksas. 

— Galiu suprasti kodėl, — nusišypsojo Šeldonas. — Ko gero, taip ir 
padarysiu. Vis tiek ketinau pasilikti iki antradienio. Ar ten saugu? 

— Tiesą sakant, nelabai. 


Vudžio Makenveilo žmona sėdėjo ant plastikinio suolo koridoriuje prie jo 
palatos durų ir tyliai verkė, tuo pat metu mėgindama laikytis narsiai dėl 
greta sėdinčių dviejų savo sūnelių. Kiekvienas iš berniukų maigė saujoje 
jau gerokai panaudotų higieninių servetėlių gniužulą, kartkartėmis jomis 
pasišluostydami skruostus ir išsišnypšdami nosis. Džeikas klūpojo priešais 
juos ir įdėmiai klausėsi moterį perpasakojant daktarų žodžius. Kulka įstri- 
go stubure — paralyžius sunkus ir liks visam laikui. Jis dirbo brigadininku 
vienoje Bonvilio gamykloje. Geras darbas. Geras gyvenimas. Ji pati niekur 
nedirbo — bent iki šiol, vyro uždarbio pakakdavę. Jie kaip nors ištempsią, 
bet ji nelabai žinojo kaip. O vyras dar treniravo beisbolo jaunių lygos ko- 
mandą, kurioje žaidė jo sūnūs. Buvo labai veiklus. 

Ji pravirko dar garsiau, berniukai irgi šluostėsi skruostus. 

— Jis išgelbėjo man gyvybę, — pasakė jai Džeikas ir pažvelgė į 
berniukus. 

Moteris užsimerkė ir linktelėjo. 

— Jis tik vykdė savo pareigą. Mes ištversime. 

Džeikas pasiėmė iš dėželės ant suolo servetėlę ir pasišluostė akis. 
Grupelė giminių stovėdami šalia stebėjo tą sceną. Koridoriaus gale ner- 
vingai Žingsniavo Haris Reksas. 

Džeikas apkabino moterį, paglostė berniukams galvas. Įteikė jai savo 

telefono numerį — kontoros — ir pasakė, kad paskambintų, jeigu jis ga- 
lėtų kuo nors padėti. Dar pasižadėjo teismui pasibaigus būtinai aplankyti 
Vudį. 
Alaus parduotuvės sekmadienį atsidarydavo vidudienį — lyg kaip tik 
todėl, kad grįžtantiesiems po pamaldų iš Viešpaties namų į savo namus 
būtų reikėję pakeliui stabtelti ir apsirūpinti šešių alaus skardinėlių paku, 
o paskui keliauti pas senelę sekmadieniniams pietums, po kurių galima 
smagiai patriukšmauti. Keista, į pavakarę, šeštą, parduotuvės vėl užsida- 
rydavo, lyg tiems patiems žmoneliams būtų neleidžiama nusipirkti alaus 
prieš grįžtant į bažnyčią sekmadienio vakaro pamaldoms. Kitas šešias 
dienas alų parduodavo nuo šešių ryto iki vidurnakčio. Bet sekmadieniais 
Visagalio garbei prekyba alumi būdavo sutrumpinama. 

Džeikas nusipirko šešių skardinėlių paką „Beitso gastronomijoje“ ir 
paliepė savo „šoferiui“ važiuoti ežero link. Senutėlio Hario Rekso fordo 
„Bronco“ durelės ir sparnai buvo apnešti trijų colių storio pridžiuvusio 
purvo sluoksniu. Padangų piešinys — neįžiūrimas. Priekinis stiklas — su- 
trūkinėjęs, gresiantis tuoj tuoj išbyrėti, su tūkstančiais sutraiškytų ir pri- 
kepusių vabzdžių pakraščiuose. Techninės apžiūros lipdukas — keturių 
metų senumo ir iš lauko nematomas. Ant grindų voliojosi dešimtys tuščių 
alaus skardinėlių ir sudužusių butelių. Oro kondicionierius jau šešeri 
metai neveikė. Džeikas pasiūlęs važiuoti sabu, bet Haris Reksas jį iškeikė 
už kvailumą. Raudonas sabas būtų lengvas taikinys snaiperiams. O į ap- 
lamdytą „Bronco“ niekas nekreips dėmesio. 

Juodu pamažu važiavo apytikriai ežero link, nė vienas aiškiau ne- 
nutuokdamas, kur būtent. Iš magnetolos kasetės stūgavo Vilis Nelsonas". 
Haris Reksas barbeno pirštais į vairą ir dainavo kartu su juo. Ir normaliai 
kalbant jo balsas skambėjo šiurkščiai ir nešvariai, o jį klausytis dainuojant 
buvo tiesiog nemalonu. Džeikas gurkšnojo alų ir pro priekinį stiklą sten- 
gėsi įžvelgti dienos šviesą. 


* Willie Hugh Nelson (g. 1933) — kantri stiliaus dainininkas ir dainų kūrėjas, poetas ir ak- 


torius. 

Karščio banga, turėjo, matyt, netrukus baigtis. Pietvakariuose 
dunksojo juodi debesys, ir slinkdami viršum Hju baro pratrūko, gausiai 
palaistydami suskirdusią žemę. Lietus nuplovė dulkes nuo kudzu, augan- 
čių palei kelio sankasą ir karančių nuo medžių it ispaniškos samanos“, 
atvėsino įkaitusią kelio dangą ir pakėlė lipnią miglelę, garuojančią tris 
pėdas virš plento. Raudoni išdžiūvę grioveliai sugėrė vandenį, o prisipildę 
pradėjo nešti jį mažučiais srautais į didesnes laukų drenažo arterijas ir pa- 
kelės griovius. Lietus pylė ir pylė, įmerkdamas dirvą, apsodintą medvilne 
ir sojos pupelėmis, kol pradėjo kauptis balutėmis tarp augalų stiebelių. 

Stebėtina, priekinio stiklo valytuvai veikė. Įnirtingai švytavo į šonus, 
šalindami purvo ir vabzdžių skretenas. Audra smarkėjo. Haris Reksas su- 
stiprino stereomagnetolos garsą. 

Su šiaudinėmis skrybėlėmis ant galvų ir nendrinėmis meškerėmis 
rankose juodaodžiai slėpėsi po tiltu, laukdami, kol audra praūš. Žemiau jų 
ramūs upokšniai atgijo. Purvinas vanduo iš laukų ir surenkamųjų drenažo 
griovių nešėsi žemyn į ežerą, pakeliui išjudindamas ir kitus upeliukus. 
Vanduo be paliovos kilo ir plūdo pirmyn. Meškeriotojai kramsnojo Bolo- 
nės dešrą ir krekerius, dalydamiesi žūklės istorijomis. 

Haris Reksas irgi išalko. Sustabdė automobilį prie Tredvėjaus maisto 
produktų parduotuvėlės paežerėje ir nusipirko dar alaus, dvi plastikines 
dėželes pietų — kepto šamo — ir didelį popierinį maišą virš žarijų skru- 
dintų bekono odelių, pagardintų pietietiškais prieskoniais. Numetė viską 
Džeikui ant kelių. 

Liūtis pliaupė kaip iš kibiro, ir pro ją bemaž nematydami kelio juodu 
pervažiavo užtvanką. Haris pastatė fordą šalia paviljonėlio, iškylautojams 
skirtoje zonoje. Susėdę ant betoninio stalo, abu stebėjo lietaus pliekiamą 
Čatulos ežerą. Džeikas gurkšnojo alų, o Haris Reksas kirto šamo kepsnio 
pietus. 

— Kada ketini pasakyti Karlai? — paklausė jis, šliurpdamas alų. 

Skardinis stogas jiems virš galvų ūžte ūžė. 


— Apie ką? 


* Lot. Ti/landsia usneoides, kitaip — kedeninė tilandsija, bromelijinių (Bromeliaceae) šeimos 
Šiaurės, Centrinėje ir Pietų Amerikoje, Karibų salose paplitęs vijoklinis, su puošniais žiedais augalas, 
vešantis ant medžių ir uolų. Šios genties (tilandijų) augalai taip pavadinti suomio botaniko Eliaso 
Tilandso (Elias Tillandz, 1640-93) garbei. 

— Apie namą. 

— Nesirengiu jai pasakyti. Tikiuosi jį atstatyti, iki sugrįš. 

— Turi galvoje iki savaitės pabaigos? 

— Aha. 

— Tau atsisuka varžteliai, Džeikai. Per daug geri ir nebesugebi 
sveikai mąstyti. 

— Taip man ir reikia. Užsitarnavau to. Iki bankroto dvi savaitės. Ne- 
trukus prakišiu stambiausią savo karjeroje bylą, už kurią man sumokėta 
devyni šimtai dolerių. Mano gražusis namas, kurį visi fotografuodavo, o 
pagyvenusios damos iš Sodininkų klubo stengėsi, kad jis būtų aprašytas 
Southern Living“ žurnale, pavirto griuvėsių krūva. Žmona paliko mane, o 
kai išgirs apie namą, paduos skyryboms. Be jokios abejonės. Taigi prarasiu 
žmoną. O kai mano duktė sužinos, kad prakeiktas jos šuo žuvo ugnyje, am- 
žinai manęs nekęs. Dėl mano galvos sudarytas kontraktas. Klano galvažu- 
džiai ieško manęs. Snaiperiai tyko nušauti. Tenai ligoninėje guli kareivis su 
įstrigusia stubure man skirta kulka. Iš jo liks daržovė, o aš kas valandą, kas 
dieną iki pat savo gyvenimo pabaigos apie tai galvosiu. Per mane užmuštas 
mano sekretorės vyras. Naujoji mano pagalbininkė su nukirptais kaip pan- 
ko plaukais ir sukrėstomis smegenimis guli ligoninėje, nes dirbo man. Dėl 
to eksperto, kurį pasikviečiau liudyti, prisiekusieji laiko mane sukčiumi ir 
melagiu. Mano klientas nori mane išvyti. O kai bus nuteistas, visi vers 
kaltę man. Jis nusisamdys apeliacijai kitą advokatą, vieną iš tų ACLU tipų, 
ir šie iškels man ieškinį dėl netinkamos gynybos teisme. Taigi patrauks 
mano subinę atsakomybėn už aplaidų darbą. Aš neturėsiu nei žmonos, nei 
dukters, nei namo, ne praktikos, nei klientų, nei pinigų — nieko. 

— Tau reikia psichiatro pagalbos, Džeikai. Manau, turėtum susitarti 
su daktaru Basu. Še, atsigerk alaus. 

— Turbūt persikraustysiu pas Lusjeną ir kiauras dienas sėdėsiu prie- 
butyje. 

— Galėsiu perimti iš tavęs kontorą? 

— Kaip manai, ji išsiskirs su manimi? 

— Turbūt. Aš keturis kartus išsiskyręs, ir jos visos, po šimts, tempia 
tave į teismą bemaž už nieką. 


* „Pietietiškas būstas“. 

— Tik ne Karla. Aš bučiuoju žemę, kuria ji vaikšto, pati tai žino. 

— Kai grįš į Klantoną, miegos ant tos žemės. 

— Ne, mes įsigysime dailutę, jaukią, dvigulę gyvenamąją priekabą. 
Ji puikiai mums tiks, kol baigsis bankroto procedūra. Tada susirasime kitą 
seną namą ir viską pradėsime iš naujo. 

— Tu veikiausiai susirasi kitą žmoną, ir viską pardėsi iš naujo. Kurių 
galų Karlai palikti prašmatnų kotedžą ant jūros kranto ir grįžti į namuką 
ant ratų Klantone? 

— Nes tame namuke ant ratų būsiu aš. 

— To nepakanka, Džeikai. Tu būsi prasigėręs, subankrutavęs, ne- 
tekęs licencijos advokatas, gyvenantis tame namuke ant ratų. Būsi viešai 
praradęs garbę. Visi draugai, išskyrus mane ir Lusjeną, tave pamirš. Ji nie- 
kada nesugrįš. Viskas baigta, Džeikai. Kaip draugas ir skyrybų advokatas 
patariu tau pirmam paduoti pareiškimą. Padaryk tai dabar, rytoj, kad ji 
taip ir nesuprastų, kas atsitiko. 

— Kodėl aš turėčiau paduoti pareiškimą skirtis? 

— Nes paduos ji. Mes įregistruosime pareiškimą pirmieji ta dingsti- 
mi, kad ji paliko tave bėdoje. 

— Ar tai pagrindas skirtis? 

— Bet mes tvirtinsime, kad esi išprotėjęs, laikinai nepakaltinamas. 
Tik leisk man tai sutvarkyti. „Maknoteno taisyklė“. Juk esu bjaurus skyry- 
bų advokatas, prisimink. 

— Kaipgi galėčiau pamiršti? 

Džeikas išpylė iš ilgai neliesto butelio sušilusį alų, ir pasiėmė kitą. 
Lietus aprimo ir debesys prašviesėjo. Nuo ežero traukė vėsus vėjas. 

— Jie nuteis jį, Hari Reksai, ar ne? — paklausė jis, žvelgdamas tolyn 
į ežerą. 

Haris Reksas liovėsi čiaumojęs, nusišluostė burną. Padėjęs ant stalo 
popierinę lėkštelę, nugėrė ilgą mauką alaus. Vėjas užtėškė jam ant veido 
kelis lietaus lašelius. Jis nusibraukė juos rankove. 

— Aha, Džeikai. Tavo ginamąjį pasiųs į dujų kamerą. Matau tai iš 
jų akių. Paistalai dėl nepakaltinamumo tiesiog nesuveikė. Jie jau ir iš pat 
pradžių nenorėjo tikėti Basu, o kai Baklis nutraukė jam kelnes, viskas 
buvo baigta. Karlas Li irgi nė kiek sau nepadėjo. Atrodė viską surepetavęs 
iš anksto ir pernelyg nuoširdus. Lyg prašytųsi užuojautos. Sumautai davė 

parodymus. Stebėjau prisiekusiuosius, kai jis kalbėjo. Nemačiau, kad jį 
bent kiek palaikytų. Jie nuteis, Džeikai. Ir greitai. 

— Dėkui, kad toks atviras. 

— Esu tavo draugas ir manau, kad pradėtum ruoštis nuosprendžiui 
ir ilgai apeliacijai. 

— Žinai, Hari Reksai, norėčiau, kad niekada nebūčiau išgirdęs apie 
Karlą Li Heilį. 


— Manau,jau per vėlu, Džeikai. 


Duris atidarė Salė ir atsiprašė dėl netvarkos namie. Lusjenas buvo viršuje, 
dirbo savo kabinete ir dargi blaivus. Jis parodė į kėdę ir pasiūlė Džeikui 
atsisėsti. Visas rašomasis stalas buvo užverstas prirašytais bloknotais. 

— Visą popietę dirbau prie baigiamosios kalbos, — jis pamojo į 
netvarką ant stalo. Vienintelė tau viltis išgelbėti Heilį — pakerėti juos 
savo vaidyba, kai atsistosi galutiniam apibendrinimui. Taigi tai turės būti 
puikiausias baigiamasis žodis per visą jurisprudencijos istoriją. Tik šitaip. 

— Ir, spėju, sukūrėte šedevrą. 

— Faktiškai, taip. Kur kas geresnį, negu tau pavyktų ką nors su- 
galvoti. Maniau, — ir teisingai, — kad tu visą sekmadienį raudosi dėl 
savo namo netekties ir skandinsi liūdesį aluje. Žinojau, kad neturėsi nieko 
parengęs. Tad atlikau darbą už tave. 

— Norėčiau dabar būti toks pat blaivus kaip ir jūs, Lusjenai. 

— Aš buvau geresnis advokatas nusigėręs, nei tu — blaivus. 

— Tačiau bent tebesu advokatas. 

Lusjenas numetė Džeikui vieną bloknotą. 

— Štai. Mano geriausių baigiamųjų kalbų rinkinys. Lusjenas Vil- 
banksas — savo viršūnėje, viskas sudėta į viena dėl tavęs ir tavo kliento. 
Siūlau tau įsiminti ir pasinaudoti žodis į žodį. Tiek tatai yra puiku. Ne- 
mėgink ką nors keisti ar improvizuoti. Tik viską sumausi. 

— Aš pagalvosiu. Juk ne pirmas man sykis, prisiminkite. 

— Ką gali Žinoti. 

— Po šimts, Lusjenai! Palikite mane ramybėje! 

— Nesikarščiuok, Džeikai. Išgerkime. Sale! Sale! 

Džeikas numetė „šedevrą“ ant kušetės ir nuėjo prie lango, žvelgiančio 
į galinį kiemą. Laiptais atskubėjo Salė. Lusjenas paprašė viskio ir alaus. 

— Visą naktį ant kojų? — paklausė Lusjenas. 

— Ne. Numigau nuo vienuolikos iki dvylikos. 

— Atrodai siaubingai. Tau reikia gerai naktį pailsėti. 

— Aš ir jaučiuosi siaubingai, miegas nepadės. Niekas nepadės, 
nebent baigsis šis procesas. Aš nesuprantu, Lusjenai, nesuprantu, kodėl 
viskas pakrypo taip blogai. Juk galėjome susilaukti iš Dievo bent kiek 
palankumo. Byla netgi neturėjo būti nagrinėjama Klantone. Mums teko 
patys blogiausi, kokie tik buvo įmanomi, prisiekusieji. — prisiekusieji, 
kurie buvo paveikti. Bet aš negaliu to įrodyti. Mūsų pagrindinis liudytojas 
buvo visiškai sužlugdytas. Pats kaltinamasis irgi kalbėjo sumautai. O prisi- 
ekusieji manimi netiki. Nežinau, kas galėtų pakrypti dar blogiau. 

— Vis tiek tu dar gali laimėti bylą, Džeikai. Tam reikės stebuklo, 
bet tokie dalykai kartais atsitinka. Esu daug sykių išplėšęs pergalę iš pra- 
laimėjimo nasrų, suskėlęs įspūdingą baigiamąją kalbą. Nusitaikyk į vieną 
ar du prisiekusiuosius. Prisimink, užtenka tik vieno, kad prisiekusiųjų 
sprendimas pakibtų ore. 

— Ar turėčiau juos pravirkdyti? 

— Jeigu sugebėtum. Tai nėra taip lengva. Bet aš kliaujuosi ašaromis 
prisiekusiųjų atitvare. Jos labai veiksmingos. 

Salė atnešė gėrimo, ir juodu nusekė paskui ją laiptais žemyn į priebu- 
tį. Sutemus ji pamaitino juos sumuštiniais ir keptomis bulvėmis. Dešimtą 
Džeikas atsiprašė ir nuėjo į jam paskirtą kambarį. Paskambino Karlai ir 
valandą kalbėjosi. Apie namą neužsiminė nė žodžio. Išgirdus jos balsą, 
jam sutraukė skrandį. Žinojo: ateis diena, jau visai netrukus, kai turėsiąs 
papasakoti žmonai, kad namo — josios namo — nebėra. Padėjęs ragelį, 


mintyse ėmė melstis, kad ji neperskaitytų apie tai laikraštyje. 


Pirmadienio tytą Klantone viskas grįžo į savo vėžes: aplinkui 
aikštę vėl pastatytos užtvaros, pagausėjo kareivių prižiūrėti 
viešąją tvarką. Išsirikiavę nedarniomis gretomis, jie lūkuriavo, 
stebėdami sugrįžtančius į jiems paskirtą vietą vienoje aikštės 
pusėje kukluksklanininkus, o kitoje — juodaodžius. Poilsio diena suteikė 

abiem grupuotėms naujos energijos, ir iki pusės devynių jos skandavo visu 
choru. Didele naujiena tapo gėdinga daktaro Baso nesėkmė, ir kukluks- 
klanininkai jau uodė pergalę. Be to, jie galėjo užsirašyti į savo sąskaitą 
ir tiesioginį smūgį Adamso gatvėje, todėl atrodė triukšmingesni nei pa- 
prastai. 

Devintą Nuzas pasikvietė į kabinetą teisininkus. 

— Tik norėjau įsitikinti, ar jūs visi gyvi ir sveiki. — Jis šyptelėjo 
Džeikui. 

— Kodėl jums nepabučiavus man į subinę, teisėjau? — negarsiai iš- 
tarė Džeikas, bet taip, kad visi galėtų išgirsti. Prokurorai sustingo. Ponas 
Peitas atsikrenkštė. 

Nuzas pakreipė galvą į šoną, lyg neprigirdėtų. 

— Ką pasakėte, pone Brigansai? 

— Pasakiau „Kodėl nepradedame, teisėjau?“ 

— Taip, kaip tik taip man ir pasirodė. Kaip jūsų praktikantė, panelė 
Rork? 

— Jai bus viskas gerai. 

— Klano darbas? 

— Taip, teisėjau. To paties Klano, kuris kėsinosi mane nužudyti. To 
paties, kuris nušvietė visą apygardą degančiais kryžiais ir nežinia dar kuo 
paveikė visą mūsų prisiekusiųjų sudėtį. To paties, kuris veikiausiai įbaugi- 
no didžiumą prisiekusiųjų, sėdinčių ten salėje. Taip, sere, to paties Klano. 

Nuzas nusiplėšė nuo nosies akinius. 

— Galite tai pagrįsti? 

— Norite pasakyti, ar turiu rašytinius Klano prisipažinimus su nota- 
ro patvirtintais parašais? Ne, sere, jie visai nelinkę bendradarbiauti. 

— Jeigu negalite to įrodyti, tai aš palieku be dėmesio. 

— Taip, jūsų prakilnybe. 

Trenkęs durimis, Džeikas paliko teisėjo kabinetą. Po kelių sekundžių 
ponas Peitas paragino salę laikytis tvarkos, ir visi atsistojo. Nuzas pasvei- 
kino savo prisiekusiuosius vėl sugrįžus į vietas ir pažadėjo, kad sunkus jų 
išbandymas jau greitai baigsis. Niekas jam nenusišypsojo. Pernelyg nykiai 
praėjo savaitgalis Templio motelyje. 

— Ar valstija turi kokių priešpriešinių liudytojų? — Teisėjo klausi- 
mas buvo skirtas Bakliui. 

— Tik vieną, jūsų prakilnybe. 

Iš liudytojams skirto kambario atvestas daktaras Roudhiveris. Jis 
rūpestingai įsitaisė liudytojo krėsle ir šiltai linktelėjo prisiekusiesiems. 
Atrodė kaip tikras psichiatras. Tamsus kostiumas, be kaubojiškų aulinukų. 
Baklis užėmė vietą prie pulto ir nusišypsojo prisiekusiesiems. 

— Jūs — daktaras Vilbertas Roudhiveris? — sugriaudėjo, tartum 
sakydamas prisiekusiesiems: „Dabar susipažinsite su tikru psichiatru.“ 

— Taip, sere. 

Baklis uždavė klausimų, galybę klausimų apie išsilavinimą ir profe- 
sinę praeitį. Roudhiveris kalbėjo pasitikėdamas savimi, neįsitempęs, gerai 
pasirengęs — aiškiai buvo matyti, kad liudytojo krėslas jam įprastas. Ilgai 
pasakojo apie savo platų išsilavinimą, didžiulę praktikuojančio gydytojo 
patirtį ir apie pastaruoju metu užimamas nepaprastai svarbias vyriausiojo 
psichiatrijos klinikos gydytojo pareigas. Baklis pasiteiravo, ar yra paskel- 
bęs kokių nors straipsnių iš savo srities. Roudhiveris patvirtino — taip, ir 
juodu trisdešimt minučių aptarinėjo šio didžiai mokyto žmogaus raštus. 
Buvo gavęs federalinės vyriausybės ir įvairių valstijų dotacijų mokslo tiria- 
majam darbui vykdyti. Esąs visokių organizacijų, kurioms priklausė Basas, 
ir dar kelių narys. Buvęs sertifikuotas visų asociacijų, nors ir bent kiek 
tolimai susijusių su žmogaus psichikos problemomis. Atrodė elegantiškai 
ir buvo blaivus. 

Baklis pasitikrino jo kaip eksperto kvalifikacijas, ir Džeikas klausimų 
neturėjo. 

— Daktare Roudhiveri, — toliau tęsė apklausą apygardos prokuro- 
ras, — kada pirmą sykį ištyrėte Karlą Li Heili? 

— Birželio 19-ą. 

— Kur tai vyko? 

— Vitfilde, mano kabinete. 

— Kiek laiko jį tyrėte? 

— Porą valandų. 

— Koks buvo šio tyrimo tikslas? 

— Pamėginti išsiaiškinti jo dabartinę psichikos būklę ir tada, kai nu- 
žudė ponus Kobą ir Vilardą. 

— Ar jūs turėjote jo medicinos istoriją? 

— Didžiuma informacijos buvo surinkta ligoninės bendradarbio. Aš 
ją peržvelgiau su ponu Heiliu. 

— Kas išaiškėjo iš istorijos? 

— Nieko ypatinga. Jis daug kalbėjo apie Vietnamą, bet nieko, kas 
būtų verta dėmesio. 

— Jis laisvai kalbėjo apie Vietnamą? 

— O, taip. Norėjo apie tai kalbėti. Lyg jam būtų buvę pasakyta kuo 
daugiau tai aptarinėti. | 

— Apie ką dar kalbėjotės pirmo tyrimo metu? 

— Aprėpėme labai platų spektrą temų. Jo vaikystę, šeimą, išsilavini- 
mą, įvairius darbus, tiesiog bemaž viską. 

— Aris kalbėjo apie savo dukters išprievartavimą? 

— Taip, labai smulkiai. Jam buvo skaudu apie tai kalbėti — taip pat 
kaip ir būtų buvę man, jeigu tai būtų buvusi mano duktė. 

— Ar jis kalbėjo apie įvykius, atvedusius prie šūvių į Kobą ir Vilardą? 
kokiu laipsniu jis žino ir supranta tuos įvykius. 

— Ką jis jums papasakojo? 

— Iš pradžių nedaug. Bet po kiek laiko atsivėrė ir paaiškino, kaip trys 
dienos prieš paleisdamas šūvius jis apėjo teismo rūmus ir išsirinko patogią 
vietą antpuoliui. 

— O ką apie šūvius? 

— Jis taip ir nepapasakojo man daug apie pačias žmogžudystes. Pa- 
sakė ne kažkiek prisimenąs, bet aš įtariu kitaip. 

Džeikas pašoko ant kojų. 

— Prieštarauju! Liudytojas gali duoti parodymus tik apie tai, ką 
tikrai žino. Jam nevalia samprotauti. 

— Palaikyta. Prašom tęsti, pone Bakli. 

— Ką dar jūs pastebėjote dėl jo nuotaikos, elgesio ir kalbėsenos 
ypatumų? 

Roudhiveris užsikėlė koją ant kojos ir ėmė linguoti. Giliai susimąstęs 
suraukė antakius. 

— Iš pradžių jis manimi nepasitikėjo ir vengė pažvelgti į akis. Į klau- 
simus atsakinėjo trumpai. Jam labai nepatiko, kad mūsų įstaigoje buvo 
saugomas, o kartais ir surakinamas antrankiais. Klausinėjo apie minkštai 

apmuštas sienas. Bet po kurio laiko jis tapo atviresnis ir laisvai kalbėjo 
bemaž apie viską. Griežtai atsisakė atsakinėti į kai kuriuos klausimus, bet 
šiaip, pasakyčiau, bendravo gana nesunkiai. 

— Kada ir kur ištyrėte jį pakartotinai? 

— Kitą dieną, ten pat. 

— Kokia buvo jo nuotaika ir elgesys? 

— Maždaug tokie patys kaip ir prieš dieną. Iš pradžių šaltas, bet 
galiausiai atsivėrė. Kalbėjo iš esmės tokius pačius dalykus kaip ir prieš 
dieną. 

— Kiek laiko šis tyrimas tęsėsi? 

— Apytikriai keturias valandas. 

— Taigi, pone Roudhiveri, po šių tyrimų birželio 19-ą ir 20-ą, ar ga- 
lėjote susidaryti nuomonę dėl medicininės kaltinamojo psichinės būklės 
diagnozės tomis datomis? 

— Taip, sere. 

— Ir kokia ta diagnozė? 

— Birželio 19-ą ir 20-ą ponas Heilis atrodė sveiko proto. Pasakyčiau, 
visiškai normalus. 

— Dėkui jums. Remdamasis savo tyrimais, ar galėjote susidaryti 
nuomonę dėl medicininės pono Heilio psichinės būklės diagnozės tądien, 
kai jis nušovė Bilį Rėjų Kobą ir Pitą Vilardą? 

— Taip. 

— Ir kokia ta diagnozė? 

— Tuo metu jis buvo normalios psichinės būklės, be kokių nors 
defektų. 

— Kuo grindžiate šią nuomonę? 

Roudhiveris pasisuko į prisiekusiuosius, tapdamas profesoriumi. 

— Privalu pažiūrėti, kokiu laipsniu šis nusikaltimas buvo apgalvo- 
tas iš anksto. Svarbus elementas, pastūmėjantis apgalvoti iš anksto, yra 
motyvas. Ponas Heilis tikrai turėjo motyvą padaryti tam, ką padarė, ir jo 
psichinė būklė tuo metu netrukdė viską apgalvoti iš anksto. Jeigu atvirai, 
ponas Heilis kruopščiai suplanavo tai, ką padarė. 

— Daktare, ar jums žinoma kaip baudžiamosios atsakomybės testas 
„Maknoteno taisyklė“? 

— Be abejo. 

— Ir jūs žinote, kad kitas psichiatras, daktaras V. T. Basas šiems prisi- 
ekusiesiems pasakė, kad ponas Heilis nepajėgė suvokti skirtumo tarp to, 
kas gera ir kas bloga, ir dar toliau — kad jis nepajėgė suprasti savo veiksmų 
esmės ir pobūdžio. 

— Taip, aš tai žinau. 

— Ar sutinkate su tais parodymais? 

— Ne. Laikau juos absurdiškais ir mane asmeniškai žeidžiančiais. 
Ponas Heilis pats paliudijo, kad nužudyti planavo. Taigi faktiškai pripa- 
žino, kad psichinė jo būklė netrukdė gebėjimui planuoti. Visose teisės ir 
medicinos vadovėliuose tai vadinama iš anksto apgalvotu veiksmu. Nesu 
girdėjęs, kad kas nors planuotų nužudyti, pripažintų, kad tai planavo, o 
paskui pareikštų nežinojęs, ką daro. Nesąmonė. 

Šią akimirką ir Džeikui tai pasirodė nesąmonė, ir kai tas žodis nu- 
aidėjo po teismo salę, skambėjo tikrai kaip didelė nesąmonė. Roudhiveris 
kalbėjo gerai ir nepaprastai įtikinamai. Džeikas pagalvojo apie Basą ir 
tyliai nusikeikė. 

Lusjenas sėdėjo tarp juodaodžių ir sutiko su kiekvienu Roudhive- 
rio parodymų žodžiu. Lyginant su Basu, Valstijos kaltinimo pasitelktas 
daktaras atrodė labai įtaigus. Lusjenas nežiūrėjo į prisiekusiuosius, tik 
kartkartėmis nepasukdamas galvos paskersuodavo akimis ir pagaudavo 
Klaidą Siską aiškiai ir atvirai spoksantį tiesiai į jį. Bet Lusjenas vengė, kad 
jųdviejų žvilgsniai susitiktų. Tarpininkas pirmadienio rytą nepaskambi- 
no, kaip buvo jam nurodyta. Jeigu tik Lusjenas patvirtinamai linkteltų 
galva ar pamerktų akį, sandėris įsigaliotų, o dėl išmokos būtų suderinta 
vėliau, paskelbus verdiktą. Siskas žinojo taisykles ir laukdamas atsakymo 
stebėjo. Tačiau jokio ženklo nebuvo. Lusjenas pirma norėjo pasitarti su 
Džeiku. 

— Taigi, daktare, remdamasis šiais faktais ir savo nustatyta diagnoze 
dėl kaltinamojo psichinės būklės gegužės 20-ą, ar susidarėte pakankamai 
medicinine prasme pagrįstą nuomonę, gebėjo ar ne ponas Heilis skirti 
gera nuo bloga tuomet, kai nušovė Bilį Rėjų Kobą ir Pitą Vilardą, taip pat 
sužeidė šerifo pavaduotoją Deveiną Lunį? 

— Taip, susidariau. 

— Ir kokia ta nuomonė? 

— Jo psichinė būklė buvo normali, jis visai gebėjo skirti gera nuo 
bloga. 

— Ir jūs turite nuomonę, grįstą tais pačiais faktais, ar ponas Heilis 
gebėjo suvokti ir įvertinti savo veiksmų esmę ir pobūdį? 

— Taip turiu. 

— Ir kokia ta nuomonė? 

— Kad jis visiškai suprato tai, ką daro. 

Baklis pasičiupo bloknotą ir mandagiai nusilenkė. 

— Dėkui jums, daktare. Daugiau klausimų neturiu. 

— Kryžminė apklausa, pone Brigansai? — paklausė Nuzas. 

— Tik keli klausimai. 

— Taip ir maniau. Padarom penkiolikos minučių pertrauką. 

Nekreipdamas dėmesio į Karlą Li, Džeikas greitai išėjo iš teismo 
salės ir užlipo laiptais į juridinę biblioteką trečiame aukšte. Ten Haris 
Reksas jau laukė ir šypsojosi. 

— Nusiramink, Džeikai. Apskambinau visų laikraščių Šiaurės Karo- 
linoje redakcijas — apie namą niekur nieko. Nieko ir apie Rou Ark. Reilio 
rytiniame laikraštyje įdėta medžiaga apie procesą, bet iš tikrųjų tik ben- 
drais žodžiais. Nieko daugiau. Karla nieko nežino. Ir toliau yra tikra, kad 
jos dailus namukas, vietos puošmena, tebestovi vietoje. Argi ne puiku? 

— Nuostabu. Tiesiog nuostabu. Dėkui, Hari Reksai. 

— Nėr už ką. Klausyk, Džeikai, man nemalonu kelti tą klausimą. 

— Nekantrauju išgirsti. 

— Juk žinai, kaip aš nekenčiu Baklio. Labiau nei tu. Bet mudu su 
Masgrouvu gerai sutariame. Galiu pasikalbėti su Masgrouvu. Šiąnakt 
mąsčiau, kad galbūt nebloga „mintis pamėginti su jais užmegzti kal- 
bą — man per Masgrouvą — ir išsiaiškinti galimybę derėtis dėl kaltės 
pripažinimo. 

— Ne! 

— Paklausyk, Džeikai. Tavo ginamajam — keturiasdešimt aštuonios 
valandos iki mirties nuosprendžio. Jeigu tuo netiki, esi aklas, Džeikai. 
Mano vargšas apakęs draugas. 

— Kodėl Baklis turėtų eiti į sandėrį? Jis įvaręs mus į kampą. 

— Galbūt ir ne. Bet bent leisk man išsiaiškinti. 


— Ne, Hari Reksai. Pamiršk tai. 

Po pertraukos Roudhiveris grįžo į savo vietą, ir Džeikas nuo pulto pa- 
žvelgė į jį. Per savo trumpą kaip teisininko veiklą jis dar niekada nebuvo 
laimėjęs disputo, teisme ar kitur, su liudytoju ekspertu. Ir spręsdamas iš to, 
kaip klostėsi sėkmė, nusprendė nesiginčyti ir su šiuo. 

— Pone Roudhiveri, psichiatrija tiria Žmogaus protą, tiesa? 

— Taip. 

— Ir geriausiu atveju tai netikslus mokslas, tiesa? 

— Taip, tikrai. 

— Tarkime, jūs ištirtumėte žmogų ir nustatytume diagnozę, o kitas 
psichiatras galėtų ją rasti visiškai skirtingą? 

— Tai galima, taip. 

— Faktiškai galima pakviesti dešimt psichiatrų ištirti psichinį ligonį 
ir prieiti dešimt skirtingų nuomonių dėl to, kas šiam pacientui negera. 

— Mažai tikėtina. 

— Tačiau taip galėtų atsitikti, ar ne, daktare? 

— Taip, galėtų. Manau, visai taip pat, kaip ir dėl teisinių nuomonių. 

— Bet šioje byloje turime reikalą ne su teisinėmis nuomonėmis, a, 
daktare? 

— Ne. 

— Tiesa tokia, daktare, kad daugeliu atveju psichiatrija nepajėgi pa- 
sakyti, kas negera dedasi žmogaus prote? 

— Taip, tiesa. 

— Ir psichiatrai nuolatos dėl to nesutaria, ar ne, daktare? 

— Žinoma. 

— Taigi kam jūs dirbate, daktare? 

— Misisipės valstijai. 

— Ir ilgai? 

— Vienuolika metų. 

— O kas baudžiamąja tvarka persekioja poną Heili? 

— Misisipės valstija. 

— Per savąją vienuolikos metų profesinę veiklą, dirbdamas valstijai, 
kiek kartų liudijote teismuose, kai gynyba buvo grindžiama nepakaltina- 
mumu? 


Roudhiveris sekundėlę pagalvojo. 

— Manau, šis — keturiasdešimt trečias kartas. 

Džeikas kažką pasitikrino aplanke ir su pašaipia šypsenėle nužvelgė 
daktarą. 

— Esate tikras, kad ne jūsų keturiasdešimt šeštasis? 

— Galimas daiktas, taip. Nesu tikras. 

Salė apmirė. Baklis ir Masgrouvas dėjosi įsikniaubę į bloknotus, bet 
iš tikrųjų atidžiai stebėjo savo liudytoją. 

— Keturiasdešimt šešis kartus jūs buvote valstijos kaltinimo liudyto- 
jas bylose, susijusiose su nepakaltinamumu? 

— Jeigu taip sakote. 

— Ir keturiasdešimt šešis kartus jus paliudijote, kad kaltinamasis 
nebuvo teisiškai nepakaltinamas. Taip, daktare? 

— Nesu tikras. 

— Ką gi, suformuluokime paprasčiau. Jūs liudijote keturiasdešimt 
šešis kartus ir keturiasdešimt šešis kartus, jūsų nuomone, kaltinamasis ne- 
buvo teisiškai nepakaltinamas? Taip? 

Roudhiveris kiek pasimuistė, apie jo akis šmėstelėjo nepatogumo 
šešėlis. 

— Nesu tikras. 

— Jūs niekada nesate matęs teisiškai nepakaltinamo baudžiamojon 
atsakomybėn patraukto žmogaus, taip, daktare? 

— Žinoma, mačiau. 

— Gerai. Tokiu atveju, galbūt teiksitės mums pasakyti, sere, tokio 
kaltinamojo pavardę ir kur jis buvo teisiamas? 

Baklis atsistojo, užsisagstydamas švarką. 

— Jūsų prakilnybe, valstija prieštarauja dėl šių klausimų. Negalima 
reikalauti iš daktaro Roudhiverio, kad prisimintų kaltinamųjų pavardes ir 
vietas, kur šie buvo teisiami ir kur jis davė parodymus. | 

— Atmesta. Sėskitės. Atsakykite į klausimą, daktare. Giliai atsidusęs, 
Roudhiveris pažvelgė į lubas. Džeikas paskersavo į prisiekusiuosius. Šie 
pabudę laukė atsakymo. 

— Negaliu prisiminti, — pagaliau prisipažino daktaras. 

Džeikas iškėlė ore storą šūsnį popierių pamojavo jais liudytojui. 

— Ar galėtų būti, daktare, kad priežastis, kodėl jūs nepajėgiate prisi- 
minti, yra ta, jog per vienuolika metų, keturiasdešimt šešis procesus, jūs 
niekada neliudijote kaltinamojo naudai? 

— Sąžiningai sakau — tikrai negaliu prisiminti. 

— (Gal sąžiningai mums įvardytumėte bent vieną procesą, kuriame 
pripažinote kaltinamąjį teisiškai nepakaltinamu? 

— Esu tikras, tokių yra. 

— Taip ar ne, daktare? Vieną procesą? 

Ekspertas žvilgtelėjo į apygardos prokurorą. 

— Ne. Atmintis stringa. Šiuo metu negaliu prisiminti. 

Džeikas pamažu nuėjo prie gynybos stalo ir pasiėmė storą aplanką. 

— Daktare Roudhiveri, ar prisimenate 1975-aisiais gruodį Mak- 
merfio apygardos teisme liudijęs dėl tokio Denio Bukerio? Gana kraupio- 
je dvigubos žmogžudystės byloje? 

— Taip, prisimenu tą procesą. 

— Ir jūs paliudijote, kad jis nebuvo teisiškai nepakaltinamas, taip? 

— Tiesa. 

— Ar prisimenate, kiek psichiatrų liudijo jo naudai? 

— Ne visai. Buvo keli. 

— Ar medicinos daktaro Noelio Maklekio, medicinos daktaro, O. 
G. Makgvairo, ir medicinos daktaro Lu Vatsono pavardės jums ką nors 
atmintyje išjudina? 

— Taip. 

— Jie visi psichiatrai, ar ne? 

— Taip. 

— Ir jie visi, ištyrę poną Bukerį, liudijo teisme, kad, jų nuomone, 
vargšas žmogus buvo teisiškai nepakaltinamas. 

— Taip, tiesa. 

— Ojūs paliudijote, kad jis nebuvo teis'škai nepakaltinamas. 

— Taip, tiesa. 

— Kiek kitų daktarų palaikė jūsų poziciją? 

— Kiek prisimenu, tokių nebuvo. 

— Taigi trys prieš vieną? 

— Taip, bet aš vis dar lieku įsitikinęs, kad buvau teisus. 

— Aišku. Kaip pasielgė prisiekusieji, daktare? 

— Jis... hm... pripažintas nekaltu kaip veikęs sutrikusios psichikos. 

-— Dėkui jums. Taigi, daktare, esate Vitfilde vyriausiasis gydytojas, 
taip? 

— Galima sakyti, taip. 

— Ar esate tiesiogiai ar netiesiogiai atsakingas už kiekvieno ligonio 
Vitfilde gydymą? 

— Esu tiesiogiai atsakingas, pone Brigansai. Galbūt asmeniškai ne- 
pamatau kiekvieno ligonio, bet prižiūriu juos gydančius daktarus. 

— Dėkui, jums. Daktare, kur Denis Bukeris šiuo metu? 

Roudhiveris metė beviltišką žvilgsnį į Baklį, ir tuojau pat pasistengė 
tai užmaskuoti šilta, atsipalaidavusia šypsena prisiekusiesiems. Jis kelias 
sekundes delsė, ir uždelsė sekundę per ilgai. 

— Jis Vitfilde, tiesa? — paklausė Džeikas tokiu tonu, kad visiems 
tapo aišku, jog atsakymas bus — taip. 

— Man regis, — sutiko Roudhiveris. 

— Taigi jis tiesiogiai — jūsų globoje, daktare? 

— Turbūt. 

— Ir kokia jo diagnozė, daktare? 

— Tiesą sakant, nežinau. Turiu daug ligonių ir... 

— Paranojinė šizofrenija? 

— Galimas daiktas, taip. 

Džeikas nuėjo atgal, atsisėdo ant barjero ir pagarsino mikrofoną. 

— Taigi, daktare, aš noriu, kad šitai būtų aišku prisiekusiesiems. 
1975-aisiais jūs liudijote, kad Dčnis Bukeris teisiškai sveiko proto ir su- 
prato savo veiksmus, padarydamas nusikaltimą, o prisiekusieji nesutiko su 
jumis ir pripažino jį nekaltu. Nuo to laiko jis buvo jūsų klinikos pacien- 
tas, jūsų prižiūrimas ir gydomas kaip paranojinis šizofrenikas. Ar tikrai 
taip? 

Kvaila šypsenėlė Roudhiverio veide leido prisiekusiesiems suprasti, 
kad iš tikrųjų taip. | 

Džeikas pasiėmė kitą dokumentą ir tartum permetė jį akimis. 

— Ar prisimenate 1977-aisiais gegužę Diupri apygardoje liudijęs 
tokio Adamo Koučo procese? 

— Prisimenu tą bylą. 

— Išprievartavimo byla, ar ne? 

— Taip. 

— Ir jūs nuo Valstijos liudijote prieš poną Koučą? 

— Taip, tiesa. 

— Ir jūs pasakėte prisiekusiesiems, kad jis nebuvo teisiškai nepa- 
kaltinamas? 

— Tokie buvo mano parodymai. 

— Ar prisimenate, kiek daktarų liudijo jo naudai ir pasakė prisieku- 
siesiems, kad jis — sunkus ligonis. Kad teisiškai nepakaltinamas? 

— Keli. 

— Ar kada nors esate girdėjęs apie šiuos daktarus: Feliksą Perį, Dži- 
ną Šumeitą ir Hobnį Vikerį? 

— Taip. 

— Arjie visi kvalifikuoti psichiatrai? 

— Taip, jie tokie. 

— Ir jie visi liudijo pono Koučo naudai, tiesa? 

— Taip. 

— Ir jie visi pasakė, kad jis teisiškai nepakaltinamas, taip? 

— Taip. 

— O jūs procese buvote vienintelis daktaras, pasakęs, kad jis nėra 
teisiškai nepakaltinamas? 

— Kiek pamenu, taip. 

— Ir kaip pasielgė prisiekusieji, daktare? 

— Pripažino jį nekaltu. 

— Nes buvo sutrikusios psichikos? 

— Taip. 

— Ir kur ponas Koučas yra šiandien? 

— Man regis, Vitfilde. 

— Ir kiek laiko jis ten? 

— Manau nuo tada, kai baigėsi procesas. 

— Aišku. Ar jūs paprastai priimate pacientus ir laikote ten kelerius 
metus, jeigu jie visiškai sveiko proto? 

Roudhiveris pasimuistė ir pamažu pradėjo spirgėti. Pažvelgė į jį 
pakvietus;į teisininką, žmonių gynėją, lyg sakydamas: „Man jau gana, 
darykite ką nors, kad tai baigtųsi.“ 

Džeikas pasiėmė kitus popierius. 

— Daktare, ar prisimenate 1979-ųjų gegužę Kleberno apygardoje 
vykusį Badžio Vudolo teismo procesą? 

— Taip, iš tiesų prisimenu. 

— Dėl žmogžudystės, taip? 

— Taip. 

— Jūs liudijote kaip psichiatrijos srities ekspertas ir pasakėte prisi- 
ekusiesiems, kad ponas Vudolas nebuvo sutrikusios psichikos. 

— Taip, pasakiau. 

— Ar prisimenate, kiek psichiatrų liudijo jo naudai ir pasakė prisi- 
ekusiesiems, kad vargšas žmogus buvo teisiškai nepakaltinamas? 

— Man regis, penki, pone Brigansai. 

— Visiškai teisingai, daktare. Penki prieš vieną. Ar prisimenate, kaip 
pasielgė prisiekusieji? 

Liudytojo krėsle sėdinčiam ekspertui pamažėle tvenkėsi pyktis ir 
neviltis. Išmintingas senas dėdulis profesorius, turintis visus deramus at- 
sakymus, buvo speičiamas į kampą. 

— Taip, prisimenu. Jis pripažintas nekaltu, nes buvo sutrikusios 
psichikos. 

— Kaip jūs tai paaiškinsite, daktare Roudhiveri? Penki prieš vieną, ir 
prisiekusieji taip pat nesutinka su jumis? 

— Prisiekusiaisiais tiesiog negalima pasitikėti, — išrėžė jis ir tuojau 
pat susizgribo. Neramiai sujudėjo krėsle ir sutrikęs nusišypsojo prisieku- 
siesiems. 

Su negera šypsena Džeikas įsistebeilijo į ekspertą, paskui pasigręžė į 
prisiekusiuosius, vaizduodamas negalįs patikėti. Sunėręs rankas ant krūti- 
nės, leido pastariesiems žodžiams nusėsti jų galvoje. Laukė įsmeigęs akis į 
liudytoją ir šypsodamasis. 

— Galite toliau tęsti, pone Brigansai, — galiausiai paragino Nuzas. 

Pamažu ir labai demonstratyviai Džeikas susirinko dokumentus ir 
užrašus, vis tebestebeilydamas į Rodhiverį. 

— Jūsų prakilnybe, manau, iš šio liudytojo išgirdome pakankamai. 

— Norėsite liudytoją papildomai paklausti, pone Bakli? 

— Ne, sere. Valstija klausimų neturi. 

Nuzas kreipėsi į prisiekusiuosius: 

— Ponios ir ponai, šis procesas jau bemaž baigėsi. Daugiau liudytojų 
nebus. Aš dabar susitiksiu su advokatais aptarti kai kurių procedūrinių 
klausimų, paskui jiems kiekvienam bus leista išdėstyti jums savo pasku- 
tinius argumentus. Tai prasidės antrą ir užtruks porą valandų. Galiausiai, 

apie keturias, gausite bylą savo žiniai, ir aš leisiu jums tartis iki šešių. Jeigu 
šiandien dėl verdikto nenuspręsite, būsite sugrąžinti iki rytojaus į savo 
kambarius. Dabar beveik vienuolika, ir mes darome pertrauką iki dviejų. 
Man reikia pasimatyti savo kabinete su advokatais. 

Karlas Li prisilenkė ir pirmą sykį nuo šeštadieninio posėdžio pa- 
baigos prašneko savo advokatui: 

— Puikiai jį sudirbai, Džeikai. 

— Palūkėk, iki išgirsi baigiamąjį Žodį. 


Vengdamas susitikti su Hariu Reksu, Džeikas nuvažiavo į Keravėjų. Jo 
vaikystė prabėgo sename kaimiško stiliaus name, stūksančiame dabar 
kone pačiame miesto centre ir supamame senutėlių ąžuolų, klevų ir guobų, 
teikiančių vėsą ir per vasaros karščius. Kiemo gale už medžių plytėjo ilgas 
atviras laukas, nusitęsiantis aštuntadalį mylios ir dingstantis už kalvelės. Jo 
kampe virš piktžolių kilo aukšta vielų tinklo tvora, sauganti, kad per toli 
nenuskrietų kamuoliai. Čia Džeikas žengė savo pirmuosius žingsnius, va- 
žinėjosi savo pirmuoju dviračiu, smūgiavo savo pirmuosius futbolo ir be- 
isbolo kamuolius. Po ąžuolu šalia lauko jis palaidojo tris šunis, prijaukintą 
meškėną, triušį ir keletą ančių. Ne per aukščiausiai virš šių kapinaičių ant 
šakos lingavo penkiasdešimt ketvirtųjų metų biuiko padanga. 

Du mėnesiai kai namas stovėjo užrakintas ir apleistas. Kaimynų 
vaikis nukirpdavo žolę ir šiaip prižiūrėjo veją. Kartą per savaitę Džeikas 
patikrindavo namą. Jo tėvai su namuku ant ratų iškylavo kažkur Kanado- 
je — vasaros ritualas. Jis troško būti kartu su jais. 

Atrakinęs duris, Džeikas užlipo viršun į savo kambarį. Čia viskas 
buvo kaip visada. Sienos nukabinėtos komandų nuotraukomis, sportiniais 
trofėjais, beisbolo kepuraitėmis, Pito Rouzo“*, Arčio Meningo“" ir Henko 
Arono""* plakatais. Virš sieninės spintos durų kabojo visas rinkinys beis- 


* Pete Rose (g.1955) — vienas iš žymiausių beisbolo profesionalų žaidėjų, vėliau — šio sporto 
funkcionierius. 
* Archie Manning (g. 1949) — garsus amerikietiškojo futbolo profesionalų žaidėjas, reiškęsis 
įžaidėjo pozicijoje. Savo kaip sportininko karjerą pradėjęs Misisipės universiteto komandoje. 
** Hank Aaron (g. 1934) — garsus beisbolo profesionalų žaidėjas, juodaodis. Sportinė jo karjera 
tęsėsi nuo 1956 iki 1674 metų. 

bolo pirštinių. Ant komodos stovėjo jo sportine apranga nuotrauka. Mo- 
tina kas savaitę tebevalydavo kambarį. Kažkada jam prisipažino dažnai 
nueinanti ten ir tikintis pamatyti jį ruošiantį namų darbus ar dėliojantį at- 
virukus su beisbolo rungtynių vaizdais. Pasklaidydavo jo iškarpų albumus 
ir apsiašarodavo. 

Jis pagalvojo apie Hanos kambarį — pilną kimštinių žvėrelių ir su 
tapetais, išmargintais scenelėmis iš „Motulės Žąsies pasakaičių“. Gerklėje 
įstrigo didžiulis kamuolys. 

Pažvelgęs pro langą, už medžių, mintyse pamatė save, besisupantį 
pakabintoje ant šakos padangoje netoliese trijų baltų kryžių, kur buvo pa- 
laidojęs savo šunis. Prisiminė kiekvienas laidotuves ir savo tėvo pažadus 
nupirkti kitą šunį. Pagalvojo apie Haną ir jos šunį, ir akys sudrėko. 

Lova dabar atrodė gerokai mažesnė. Jis nusiavė batus ir atsigulė. Pa- 
lubėje kybojo futbolo šalmas. Aštunta klasė, Keravėjaus „Mustangai“. Per 
penkerias rungtynes jis septynis kartus už galinės linijos prispaudė prie 
žemės kamuolį. Kažkur apačioje po knygų lentynomis turi būti filmas, 
kuriame visa tai užfiksuota. Paširdžiuose pašėlusiai sumaudė. 

Rūpestingai išdėliojęs ant komodos savo — ne Lusjeno — užrašus, 
ėmėsi tyrinėti save veidrodyje. 


Jis pasisuko į prisiekusiuosius. Drąsiai pradėjo nuo sunkiausios savo pro- 
blemos — daktaro V. T. Baso. Atsiprašė jų. Advokatas įžengia į teismo 
salę, atsistoja priešais nepažįstamus prisiekusiuosius ir neturi pasiūlyti 
nieko kita, tik savo patikimumą. Ir jeigu jis kaip nors pakenkia savo pa- 
tikimumui, jis pakenkia savo bylai, savo klientui. Paprašė jų patikėti, kad 
bet kokiame procese niekada kaip ekspertą nebūtų pasodinęs į liudytojo 
krėslą praeityje teistą už sunkų nusikaltimą žmogų. Nežinojęs apie tą 
teistumą — pakėlė ranką ir prisiekė tai. Pasaulyje pilna psichiatrų, ir būtų 
lengvai suradęs kitą, jeigu tik būtų žinojęs Basą turėjus anksčiau nemalo- 
numų, bet paprasčiausiai to nežinojo. Ir apgailestaująs. 

Bet, kalbant apie Baso parodymus. Prieš trisdešimt metų jis turėjo 
lytinių santykių su jaunesne nei aštuoniolikos metų mergina. Ar tai reiš- 
kia, kad šiame procese dabar jis meluoja? Ar tai reiškia, kad negalima tikė- 
ti jo profesionalia nuomone? Prašau, būkite teisingi Basui kaip psichiatrui, 

užmirškite Basą kaip asmenį. Prašau, būkite teisingi jo pacientui, Karlui 
Li Heiliui. Šis nieko nežinojo apie daktaro praeitį. 

Yra kai kas dėl Baso, ką jums būtų pravartu žinoti. Plėšydamas 
daktarą į skutelius, ponas Baklis kai ko nepaminėjo. Ta mergina, su kuria 
jis turėjo lytinius santykius, septyniolikos. Vėliau ji tapo žmona, pagimdė 
sūnų ir vėl buvo nėščia, kai kartu su sūnumi žuvo per traukinio... 

— Prieštarauju! — sušuko Baklis. — Prieštarauju, jūsų prakilnybe! 
Šis faktas niekaip nesusijęs su byla ir netrauktinas į protokolą! 

— Palaikyta. Pone Brigansai, negalite remtis faktais, nepateiktais 
parodymuose. Prisiekusieji neims domėn pastarųjų pono Briganso tei- 
ginių. 

Nekreipdamas dėmesio į Nuzą ir Baklį, Džeikas primygtinai žvelgė 
į prisiekusiuosius. 

Šauksmams nutilus, jis tęsė. O kaip Roudhiveris? Kažin ar Valstijos 
daktaras kada nors būtų užmezgęs lytinius santykius su jaunesne nei aš- 
tuoniolikos metų mergina. Būtų kvaila net pagalvoti apie tai, ar ne? Apie 
Baso ir Roudhiverio jaunystės dienas — dabar, bemaž po trisdešimties 
metų, šioje salėje tai atrodo taip nebesvarbu. 

Valstijos daktaras — Žmogus su akivaizdžiai išankstinėmis nuostato- 
mis. Didžiai mokytas specialistas, gydantis daugybę visokiausių psichikos 
ligų, ir vis dėlto, kai kalbama apie nusikaltimą, nesugeba atpažinti psichi- 
kos sutrikimo. Jo parodymus derėtų kruopščiai pasverti. 

Prisiekusieji stebėjo jį, klausėsi kiekvieno žodžio. Džeikas nebuvo 
teismo salės pamokslautojas kaip jo oponentas. Laikėsi ramiai, nuošir- 
džiai. Atrodė pavargęs, mažne įskaudintas. 

Lusjenas, blaivus, sėdėjo sunėręs rankas ant krūtinės ir stebėjo prisi- 
ekusiuosius — visus, išskyrus Siską. Pats ne tokią sakytų baigiamąją kalbą, 
bet ši buvo gera. Ėjo iš širdies. 

Džeikas atsiprašė dėl savo nepatyrimo. Nėra dalyvavęs tiekoje daug 
teismų, nė iš tolo negalėtų lygintis su ponu Bakliu. Ir jeigu atrodąs šiek 
tiek žalias arba jeigu daręs klaidų, prašom, nenukreipkite to prieš Karlą 
Li Heilį. Ką padarysi. Esąs tik naujokėlis, besistengiąs kuo geriau pasi- 
rodyti prieš užgrūdintą priešininką, kas mėnesį persekiojantį teismuose 
žmogžudžius. Padaręs klaidą dėl daktaro Baso, padaręs ir daugiau klaidų, 
bet prašąs prisiekusiuosius jam atleisti. 

"Turįs dukterį, vienintelę, kokią kada nors su žmona turės. Ji — ket- 
verių, bemaž penkerių, ir jo pasaulis sukasi aplinkui ją. Yra ypatinga, 
mažutėlė mergytė, ir jo pareiga ją globoti. Tarp jųdviejų esama kažkokio 
ryšio, kažko tokio, ko jis negalįs paaiškinti. Toliau jis kalbėjo apie mažas 
mergaites. 

Karlas Li irgi turi dukterį. Jos vardas Tonia. Jis parodė pirštu į ją, 
sėdinčią pirmoje eilėje šalia savo motinos ir brolių. Ji gražutė mergytė, 
dešimties metų. Ir niekada negalės turėti vaikų. Niekada negalės turėti 
dukrytės, nes... 

— Prieštarauju, — šįsyk ištarė, ne sušuko, Baklis. 

— Palaikyta, — linktelėjo Nuzas. 

Džeikas nekreipė dėmesio į sambrūzdį. Kurį laiką kalbėjo apie 
išprievartavimą, paaiškindamas, kuo šis daug blogesnis už nužudymą. 
Nužudžius, aukos nebelieka, ir šiai netenka dorotis su tuo, kas ją ištiko. 
Šeimai lieka dorotis su tuo, o ne aukai. Bet išprievartavimas — kur kas 
blogiau. Visą gyvenimą auka turi kaip nors su tuo susitaikyti, stengtis su- 
prasti, klausinėti ir — kas užvis blogiausia — žinoti, kad prievartautojas 
tebėra gyvas ir gali kada nors pasprukti iš kalėjimo ar būti išleistas į laisvę. 
Visas kiekvienos dienos valandas auka galvoja apie išprievartavimą, už- 
duodama sau tūkstančius klausimų. Ji išgyvena tai iš naujo, žingsnis po 
žingsnio, minutė po minutės, ir skauda nė kiek ne mažiau. 

Galbūt baisiausias nusikaltimas iš visų — smurtinis vaiko išprie- 
vartavimas. Išprievartauta moteris gana gerai suvokia, kodėl taip atsitiko. 
Koks nors gyvulys buvo pritvinkęs neapykantos ir įniršio. Bet vaikas? 
Dešimties metų vaikas? Tarkime, jūs esate gimdytojai. Įsivaizduokite 
bandantys paaiškinti, kodėl ji niekada negalės turėti vaikų. 

— Prieštarauju. 

— Palaikyta. Ponios ir ponai, prašom pastarųjų žodžių neimti domėn. 

Džeikas nė kiek neišsimušė iš vėžių. Tarkime, kalbėjo jis, jūsų de- 
šimtmetė duktė išprievartaujama, o jūs — Vietnamo karo veteranas, gerai 
susipažinęs su M-16 automatu, ir šis patenka į jūsų rankas, kol duktė guli 
ligoninėje, grumdamasi dėl gyvybės. Tarkime, prievartautojas sučium- 
pamas, ir po šešių dienų jums pavyksta atsidurti penkios pėdos nuo jo, 
išeinančio iš teismo. Ir jūs turite M-16. Ką padarytumėte? 

Ponas Baklis jums pasakė, ką padarytų. Atsuktų kitą skruostą ir vil- 

tųsi, kad teismų sistema suveiks. Viltųsi, kad prievartautojas gaus pelnytą 
bausmę ir bus išsiųstas į Parčmeną ir, tikėtina, niekada nebus išleistas į 
laisvę lygtinai. Štai ką ponas Baklis darytų, ir juo būtų žavimasi, kad yra 
tokios švelnios, užjaučiančios ir atlaidžios sielos. Tačiau kaip pasielgtų 
protaujantis tėvas? 

Kaip pasielgtų pats Džeikas? Jeigu turėtų rankose M-16? Ištaškytų 
niekšui smegenis! 

Visai paprastai. Toks būtų teisingumas. 

Džeikas padarė pauzę atsigerti vandens, paskui perjungė pavarą. 
Įskaudintą ir nužemintą išvaizdą pakeitė pasipiktinimas. Pakalbėkime 
apie Kobą ir Vilardą. Tai jie pradėjo šį jovalą. Tai jų gyvenimus valstija 
mėgina pateisinti. Kas jų pasiges, išskyrus motinas? Vaikų žagintojų, kvai- 
šalų prekeivių. Ar visuomenė pasiges tokių naudingų piliečių? Argi be jų 
Fordo apygarda ne saugesnė? Argi kitiems apygardos vaikams ne geriau, 
kai dabar pašalinti tie du žagintojai ir kvaišalų platintojai? Visi tėvai tu- 
rėtų jaustis saugesni. Karlas Li nusipelno medalio ar bent aplodismentų. 
Jis — didvyris. Štai ką pasakė Lunis. Apdovanokite tą žmogų. Parsiųskite 
namo pas šeimą. 

Dabar apie Lunį. Jis irgi turi dukterį. Ir dar vieną koją — per Karlą 
Li Heilį. Jeigu kas nors turi teisę jausti pagiežą, trokšti kraujo, tai tik De- 
veinas Lunis. O jis pasakė, kad Karlas Li turėtų būti parsiųstas namo pas 
savo šeimą. | 

Džeikas ragino prisiekusiuosius būti atlaidžius, kaip atleido ir Lunis. 
Prašąs juos sekti Lunio palinkėjimais. 

Pradėjęs kalbėti gerokai ramiau, pasakė jau beveik baigiąs. Tik norįs 
palikti juos su viena mintimi. Kad įsivaizduotų tai, jeigu gali. Kai ji gulėjo 
ten sumušta, iškėtotomis ir pririštomis prie medžio kojomis, ji žvelgė į 
mišką aplinkui. Pusiau sąmoninga ir haliucinuojanti, matė kažką bėgant 
prie jos — savo tėtuką, iš paskutinių jėgų skubant; jos gelbėti. Savo klejo- 
nėse matė jį, kai buvo labiausiai jo reikalinga. Sušuko jam, ir jis dingo. Jis 
buvo iš jos atimtas. 

Ji reikalinga jo dabar tiek pat, kaip ir buvo reikalinga tada. Prašau, 
neatimkite jo iš jos. Pirmoje eilėje ji laukia savo tėtuko. 

Tegul jis vyksta namo pas savo šeimą. 

Kai Džeikas sėdosi greta savo kliento, teismo salėje tvyrojo tyla. Jis 

paskersavo į prisiekusiuosius ir pamatė Vandą Vomek pirštu nusibrau- 
kiant nuo blakstienų ašarą. Pirmą syki per dvi dienas jam sužibo vilties 


kibirkštėlė. 


Ketvirtą Nuzas palinkėjo prisiekusiesiems geros kloties. Pamokė juos iš- 
sirinkti seniūną, susiorganizuoti ir imtis darbo. Priminė, kad jie galį tartis 
iki šešių, galbūt septynių, ir jeigu nebus prieita prie jokio verdikto, jis 
padarysiąs pertrauką iki antradienio, devynių ryto. Prisiekusieji atsistojo 
ir vorele vienas po kito paliko teismo salę. Jiems dingus iš akių, Nuzas 
paskelbė pertrauką iki šeštos valandos ir nurodė advokatams per daug ne- 
nutolti nuo teismo salės arba palikti sekretorei savo telefono numerį. 

Žiūrovai saugojo savo vietas ir tyliai šnekučiavosi. Karlui Li leista 
persėsti į pirmą eilę pas savo šeimą. Baklis ir Masgrouvas laukė kartu su 
Nuzu teisėjo kabinete. Haris Reksas, Lusjenas ir Džeikas išėjo į konto- 
rą — pavakarieniauti svaigalais. Niekas nesitikėjo greito verdikto. 

TIvarkdarys uždarė prisiekusiuosius pasitarimo kambaryje ir nurodė 
dviem atsarginiams atsisėdus už durų siaurame koridoriuje laukti. O vi- 
duje Baris Akeris bendru sutarimu išrinktas seniūnu. Ant stalelio kampe 
jisai sudėliojo instrukcijas prisiekusiesiems ir bylos daiktinius įrodymus. 
Apimti baugštaus jaudulio visi susėdo aplinkui du sulankstomuosius 
stalus, suremtus galais. 

— Siūlau neformaliai pabalsuoti, — tarė Akeris. — Tik tam, kad 
išsiaiškintume pradinę padėtį. Niekas prieš? 

Niekas neprieštaravo. Jis turėjo rankoje dvylikos sąrašą. 

— Balsuokite „kaltas“, „nekaltas“ arba „neapsisprendęs“. Arba kol kas 
galite susilaikyti. 

— Riba Bets?. | 

— Neapsisprendusi. 

— Bernisė Tul? 

— Kaltas. 

— Karolė Kormen? 

— Kaltas. 

— Dona Lu Pek? 


— Neapsisprendusi. 

— Sju Viljams? 

— Susilaikau. 

— Džo Enė Geits? 

— Kaltas. 

— Rita Mei Plank? 

— Kaltas. 

— Frensė Makgoven? 

— Kaltas. 

— Vanda Vomek? 

— Neapsisprendusi. 

— Jula Dela Jeits? 

— Dar neapsisprendusi. Norėčiau apie tai pasikalbėti. 

— Pasiklabėsime. Klaidas Siskas? 

— Neapsisprendęs. 

— Taigi vienuolika. Aš, Baris Akeris, balsuoju „nekaltas“. — Kelias 
sekundes paskaičiavęs, jis pridūrė: — Vadinasi, penki — kad kaltas, penki 
neapsisprendėę, vienas susilaikęs ir vienas — kad nekaltas. Panašu, kad teks 
gerokai padirbėti. 

Jie peržiūrėjo daiktinius įrodymus — fotografijas, pirštų atspaudus 
ir balistines ekspertizes. Šeštą pranešė teisėjui nepriėję prie verdikto. Esą 


alkani ir nor; pailsėti. Padaryta pertrauka iki antradienio ryto. 


Jau kelias valandas jie sėdėjo priebutyje, mažai kalbėdamiesi, 
stebėdami sutemas gaubiant apačioje miestą ir sugenant mos- 
kitus. Kaitros banga sugrįžo. Ore tvyranti drėgmė lipo prie 
kūno ir merkė marškinius. Per veją priešais namą tyliu aidu 
artyn plaukė karštos vasaros nakties garsai. Salė pasisiūlė pagaminsianti 
ko nors užkąsti. Lusjenas atsisakė ir paprašė viskio. Džeikas irgi neturėjo 
apetito valgiui: „Coors“ alus užpildė organizmą ir visiškai numaldė alkio 
pojūtį. Kai visai sutemo ir aplinkui įsiviešpatavo ramybė, iš patrulinio au- 
tomobilio išniro Nesbitas, nužingsniavo per priebutį ir įstiklintas paradi- 
nes duris, dingdamas namo viduje. Po akimirkos vėl pasirodė trenkdamas 

durimis, su šaltu alumi rankoje praėjo pro juos ir išnyko įvažoje savojo 
automobilio link, taip ir neištaręs nė žodžio. 

Iškišusi pro duris galvą, Salė paskutinįsyk pasiūlė valgio. Abu vėl 
atsisakė. 

— Džeikai, šiandien popiet man paskambino. Klaidas Siskas nori 
dvidešimt penkių tūkstančių už tai, kad prisiekusiųjų verdiktas pakibtų 
ore, penkiasdešimt tūkstančių — už išteisinamąjį. 

Džeikas pradėjo purtyti galvą. 

— Pirma išklausyk manęs, prieš pasakydamas „ne“. Jisai supranta 
negalįs garantuoti išteisinamojo verdikto, bet gali pasiekti, kad verdiktas 
pakibtų ore. Tam tereikia vieno balso. Kainuos dvidešimt penkis tūkstan- 
čius. Aišku, tai krūva pinigų, bet juk žinai, kad turiu jų. Aš užmokėsiu, o tu 
per ateinančius kažkiek metų atsiskaitysi su manimi. Man nesvarbu kada, 
tegul ir niekada, mat juos galai. Turiu pasidėjęs banke per akis. Juk Žinai, 
kad pinigai man nieko nereiškia. Tavimi dėtas, nė minutės neabejočiau. 

— Jūs išprotėjote, Lusjenai. 

— Žinoma, išprotėjau. Bet ir tu pats netoli nuo manęs. Šis procesas 
išvarys tave iš proto. Tik pažiūrėk, kiek jis tau jau kainavo. Praradai miegą, 
apetitą, normalų gyvenimą, namą. Vien kaušalo netrūksta. 

— Bet man dar liko etika. 

— O ašjos neturiu nė kiek. Nei etikos, nei moralės, nei sąžinės. Bet 
aš laimėdavau, broluži. Laimėdavau dažniau nei bet kuris kitas šiuose 
kraštuose, ir tu tai Žinai. 

— Tai korumpuota, Lusjenai. 

— Ir turbūt tu manai, kad Baklis nekorumpuotas. Jis meluos, suk- 
čiaus, papirkinės ir vogs, kad tik laimėtų šią bylą. Jam tai jau tikrai nerūpi 
nei jokia etika, nei jokie principai ar nuomonės. Nesuka sau galvos dėl 
moralės. Jam rūpi tik vienas vienintelis dalykas — laimėti! O tu turi auk- 
sinę progą laimėti jo paties lošime. Aš ir padaryčiau taip, Džeikai. 

— Pamirškite tai, Lusjenai. Tiesiog išmeskite iš galvos. 

Praslinko dar valanda, abu nepratarė nė žodžio. Miesto žiburiai apa- 
čioje geso. Nesbitas knarkė taip garsiai, kad per tamsą buvo girdėti ir prie- 
butyje. Salė atnešė po paskutinę porciją viskio ir palinkėjo labos nakties. 

— Tai ir yra sunkiausia, — prabilo Lusjenas. — Laukti, kol dvylika 
paprastų, kasdieniškų žmogelių susigaudys visame tame. 

— Trenkta sistema, ar ne? 

— Taip, trenkta. Bet dažniausiai suveikia. Devyniasdešimčia iš šimto 
atvejų prisiekusieji būna teisūs. 

— Aš tiesiog nejaučiu, kad man pasisektų. Laukiu stebuklo. 

— Džeikai, berniuk mano, stebuklas įvyks rytoj. 

— Rytoj? 

— Taip. Anksti rytą. 

— Gal teiktumėtės smulkiau paaiškinti? 

— Rytoj iki vidudienio, Džeikai, aikštėje aplink Fordo apygardos 
teismo rūmus knibždės kaip skruzdėlių dešimt tūkstančių juodaodžių. 
Galbūt daugiau. 

— Dešimt tūkstančių! Kodėl? 

— Kad klykautų, šūkautų ir skanduotų „Laisvę Karlui Li! Laisvę 
Karlui Li!“ Kad keltų pragarišką triukšmą, kad visus išgąsdintų, įbaugintų 
prisiekusiuosius. Tiesiog tam, kad viską pasiųstų velniop. Susirinks tiek 
juodaodžių, kad baltieji spruks slėptis. Gubernatorius atsiųs daugiau pa- 
jėgų. 

— Ir iš kur jūs žinote? 

— Nes pats tai suplanavau. 

— Jūs? 

— Klausyk, Džeikai, savo geriausiais laikais pažinojau visus juo- 
daodžių pastorius penkiolikoje apygardų. Lankydavausi jų bažnyčiose. 
Melsdavausi, žygiuodavau, dainuodavau kartu su jais. Jie siųsdavo man 
klientus, o aš siųsdavau jiems pinigų. Buvau vienintelis šiaurinėje Misisi- 
pėje radikalas teisininkas, priklausantis NAACP Iškėliau daugiau ieškinių 
dėl rasinės diskriminacijos nei kokia dešimtis Vašingtono juridinių firmų. 
Jie buvo mano žmonės. Man tereikėjo keleto telefono skambučių. Juodieji 
pradės atvykti rytą, ir iki vidudienio Klantono centre jų susirinks tiek 
daug, kad bus neįmanoma prasibrauti. 

— Iš kur jie atvyks? 

— Iš visur. Juk žinai, kaip juodieji mėgsta žygiuoti ir protestuoti. 
Tokios progos jie nepraleis. Seniai jos laukė. 

— Jūs išprotėjote, Lusjenai. Mano išprotėjęs draugas. 

— Aš laimėsiu, broluži. 

Motelio 163-iame numeryje Baris Akeris ir Klaidas Siskas baigė pasku- 
tinę kunkeno* partiją ir pradėjo rengtis miegoti. Akeris susirinko kelias 
smulkias monetas ir pareiškė norįs atsigerti ko nors gaivinamo. Siskas 
pasakė nesąs ištroškęs. 

Akeris ant pirštų galų pratykino pro miegantį koridoriuje sargybinį. 
Gėrimų automate sušvito užrašas „neveikia“, tad Baris tylai atsidarė duris 
į laiptinę ir užlipo į antrą aukštą, kur šalia ledukų šaldyklės susirado kitą 
automatą ir sumetė monetas. Automatas sureagavo, išstumdamas skardi- 
nėlę kolos. Akeris pasilenkė ją paimti. 

Iš koridoriaus tamsos puolė dvejetas figūrų, partrenkė jį ant grindų, 
apspardė ir nuvilko į tamsų kampą šalia šaldyklės, prie pat durų su gran- 
dine ir pakabinta spyna. Stambesnis užpuolikas pakėlė Akerį už apykaklės 
ir atrėmė į šlakbetonio blokelių sieną. Žemesnysis stovėjo prie kolos auto- 
mato, stebėdamas tamsų koridorių. 

— Tu — Baris Akeris! — sušvokštė aukštesnysis pro sukąstus dantis. 

— Taip! Paleiskite mane! — Akeris pabandė išsivaduoti, bet už- 
puolikas pakėlė jį už gerklės ir viena ranka prispaudė prie sienos, o kita 
išsitraukė iš makšties medžioklinį peilį ir pridėjo Akeriui prie nosies. Šis 
liovėsi rangęsis. 

— Klausykis manęs, — garsiu šnabždesiu pareikalavo vyriškis, — ir 
klausykis gerai. — Mes žinome, kad esi vedęs ir gyveni Forest Draivo 
1161. Žinome, kad turi tris vaikučius, ir žinome, kur jie žaidžia ir kurią 
mokyklą lanko. Tavo žmona dirba banke. 

Akeris suglebo. 

— Jeigu tas nigeris išeis laisvas, pasigailėsi. Ir tavo šeima pasigailės. 
Galbūt prireiks daug metų, bet tu baisiai gailėsies. — Vyriškis numetė jį 
ant grindų ir sugriebė už plaukų. — Tik prasižiok kam nors apie tai, ir 
atsisveikinsi su vienu vaiku. Supranti? 

Nepažįstamieji dingo. Akeris giliai atsikvėpė, mažne gaudydamas 
burna orą. Pasimasažavo gerklę ir pakaušį. Liko sėdėti patamsyje, pernelyg 
išgąsdintas, kad drįstų kur nors pajudėti. 


* Toks kortų lošimas, panašus į pokerį, dar vadinamas džinramiu (angl. gin rummy). 

Dar prie aušrą prie šimtų juodaodžių bažnytėlių šiaurinėje 

Misisipėje rinkosi tikintieji ir į tam kartui pasiskolintus mo- 

kyklinius autobusus ir bažnytinius furgonus krovė iškylautojų 

pintines, šaltkrepšius ir lauko kėdes. Jie sveikinosi su draugais 
ir nervingai aptarinėjo proceso eigą. Jau savaites jie skaitė ir kalbėjosi apie 
Karlą Li Heilį, o dabar ketino padėti. Daugelis buvo seni ir pensininkai, 
bet atvyko ir ištisos šeimos su vaikais ir net su žaidimų gardeliais. Kai 
autobusai prisipildė, kiti susėdo į automobilius ir nusekė paskui savo dva- 
siškuosius ganytojus, dainuodami ir giedodami. Miestukuose ir apygardų 
centruose pastoriai susitikinėjo su kitais savo kolegomis, ir pagausinę pa- 
jėgas visi leidosi dar tamsos gaubiamomis magistralėmis. Patekėjus saulei, 
vedantys į Fordo apygardą plentai ir vieškeliai buvo užtvindyti piligrimų 
vilkstinių. 

Jos užkimšo per daugelį kvartalų šonines gatveles aplinkui aikštę. 
Mašinos likdavo ten pat, kur sustodavo, keleiviai išsilaipindavo, visa manta 
būdavo iškraunama. 

Storulis pulkininkas, ką tik baigęs pusryčiauti, stovėjo pavėsinėje, 
įdėmiai viską stebėdamas. Iš visų pusių į aikštę važiavo autobusai ir leng- 
vieji automobiliai, daugelis garsiai signalizuodami. Gatvių užtvaros laikė 
tvirtai. Jis šūkalojo komandas, ir kareiviai paknopstom šokdavo vykdyti. 
Jaudulys didėjo. Pusę aštuonių pulkininkas paskambino Oziui ir pranešė 
apie invaziją. Šerifas bematant atvyko ir rado Eidžį. Šis patikino jį, kad tai 
taikinga demonstracija. Kažkas panašaus į sėdimąjį protestą. „Kiek jų at- 
vyksta?“ — paklausė Ozis. — „Iūkstančiai“, — atsakė Eidžis. Tūkstančiai. 

Apie didingus ąžuolus jie įsikūrė stovyklą ir maišėsi aplinkui veją, 
viską apžiūrinėdami. Sustatė stalus, kėdes ir žaidimų gardelius. Iš tikrųjų 
buvo nusiteikę taikingai, kol viena grupelė pradėjo jau pažįstamą skan- 


(4 

duotę „Laisvę Karlui Li!“ Tada ir kiti prasivalė gerkles ir įsijungė į chorą. 
Dar nebuvo nė aštunių. 

Nuo pat ankstyvo antradienio ryto juodaodžių radijo stotis Memfyje 
užtvindė eterio bangas pagalbos šauksmu. Reikia, kad Klantone, Misisi- 
pės valstijoje, iki kur važiuoti valanda kelio, visi juodaodžiai žygiuotų ir 
demonstruotų. Šimtai automobilių susirinko prie prekybos centro ir pa- 
traukė į pietus. Į kelionę išsirengė visi miesto kovotojai už pilietines teises 
ir juodaodžių politikai. 

Eidžį tartum kas apsėdo. Per nešiojamąjį megafoną jis į visas puses 
šūkavo įsakymus. Ginė naujai atvykstančiuosius į vietas. Organizavo juo- 
daodžių pastorius. Tikino Oz; ir pulkininką, kad bus tvarka. 

Tvarka laikėsi iki tol, kai, kaip jau buvo įprasta, pasirodė saujelė kuk- 
luksklanininkų. Daugeliui juodaodžių baltų apsiaustų vaizdas buvo naujas, 
ir jie triukšmingai sureagavo — stumdamiesi į priekį rėkavo ir laidė pa- 
šaipas. Kareiviai žiedu apsupo baltaapsiausčius, paimdami juos savo ap- 
saugon. Kuklusklanininkai, suglumę ir išsigandę, nešūkavo atsikirsdami. 

Iki pusės devynių Klantono gatvės visiškai užsikimšo. Stovėjimo 
aikštelės ir ramių gyvenamųjų kvartalų gatvės buvo grūste prigrūstos 
kaip pakliūva paliktų lengvųjų automobilių, furgonų ir autobusų. Iš visų 
krypčių aikštės link be atvangos plūdo minios juodaodžių. Transporto 
eismas sustojo. Įvažos į kiemus liko užblokuotos. Prekybininkai statėsi 
automobilius per kelis kvartalus nuo savo parduotuvių. Meras stovėjo 
pavėsinėje grąžydamas rankas ir melsdamas Oz; ko nors imtis. Aplinkui 
spietėsi ir nuostabiai sutartinai šūkavo tūkstančiai juodaodžių. Ozis pa- 
klausė merą, nejaugi reikėtų pradėti žmonių areštus čia pat vejoje priešais 
teismo rūmus. 

Nuzas pastatė automobilį prie techninio aptarnavimo stoties kokį 
pusmylį piečiau kalėjimo ir drauge su grupele juodaodžių pėsčiom brovėsi 
iki teismo rūmų. Juodaodžiai smalsiai jį stebėjo, bet nekalbino. Niekas nė 
neįtarė, kad jis — valdžios atstovas. Baklis ir Masgrouvas paliko auto- 
mobil; vienoje Adamso gatvės kiemo įvažoje. Keikdamiesi juodu patraukė 
aikštės link. Pakeliui abu pastebėjo krūvą griuvėsių, kuriais pavirto Džei- 
ko namas, bet niekaip nepakomentavo. Mat tam neturėjo laiko — tiek 
keikėsi. Su motorizuotais valstijos kelių patruliais priekyje „Greyhound“ 
autobusas iš Templio be dvidešimt minučių devintą pasiekė aikštę. Pro 
patamsintus langus keturiolika keleivių negalėdami patikėti savo akimis 
spoksojo į karnavalą aplinkui teismo rūmus. 

Ponas Peitas pakvietė sausakimšą salę laikytis tvarkos, ir pasirodęs 
Nuzas pasveikino prisiekusiuosius, atsiprašydamas už sunkumus lauke, 
bet nieko dėl to negalįs padaryti. Jeigu jie neturį ko pranešti apie kokias 
nors iškilusias problemas, tai galį toliau eiti tartis. 

— Puiku, galite pasišalinti į žiuri nariams skirtą kambarį ir imtis 
darbo. Vėl susitiksime prieš pat priešpiečių pertrauką. 

Prisiekusieji vorele paliko teismo salę. Heilio vaikai sėdėjo kartu su 
savo tėvu prie gynybos stalo. Žiūrovai, daugiausia juodaodžiai, liko sėdėti 
vietose ir šnekučiavosi. Džeikas grįžo į savo kontorą. 

Seniūnas Akeris sėdėjo gale ilgo, dulkų nukloto stalo, mąstydamas 
apie šimtus, galbūt tūkstančius Fordo apygardos bendrapiliečių, per pa- 
starąjį šimtmetį atlikinėjusių savo priedermę šiame kambaryje, sėdėjusių 
aplinkui šį stalą ir diskutavusių apie teisingumą. Bet kokį pasididžiavimą, 
kurį galbūt jis turėjo dėl to, kad atlieka prisiekusiojo pareigą vienoje iš 
pačių garsiausių bylų, gerokai užtemdė praėjusios nakties įvykis. Klausė 
savęs, ar daug kam iš jo pirmtakų grasinta mirtimi. Galbūt kokiems ke- 
liems, galiausiai nusprendė jis. 

Kiti, susitaisę kavos, pamažu užsiėmė vietas aplinkui stalą. Klaidui 
Siskui kambarys vėl sugrąžino malonius prisiminimus. Ankstesnioji prisi- 
ekusiojo priedermė buvusi pelninga. Jis mėgavosi mintimi apie dar vieną 
gražią papirką už dar vieną teisingą ir deramą verdiktą. Tačiau tarpininkas 
su juo kažkodėl nesusisiekė. 

— Kaip jūs visi pageidautumėte tęsti? — paklausė seniūnas. 

Rita Mei Plank atrodė itin rūsti ir neketinanti atleisti. Ji buvo 
prasta moteris, gyvenanti namuke ant ratų be vyro ir turinti du dažnai 
įstatymams nusikalstančius sūnus, kurie abu buvo išsakę savo neapykantą 
Karlui Li Heiliui. Didžiulėje krūtinėje kirbėjo keletas dalykų, nuo kurių 
jai knietėjo palengvinti savo širdį. 

— Noriu kai ką pasakyti, — Akeriui pareiškė ji. 

— Puiku. Gal ir pradėkime nuo jūsų, panele Plank, o toliau pasisakys 
visi iš eilės aplinkui stalą. 

— Vakar per balsavimą aš pareiškiau „kaltas“ ir liksiu prie to paties 
kitą kartą balsuojant. Nematau, kaip kas nors galėtų balsuoti kitaip, ir norė- 
čiau, kad bent vienas iš jūsų man paaiškintų, kaip galima užtarti tą nigerį! 

— Kad daugiau neišgirsčiau šio žodžio! — riktelėjo Vanda Vomek. 

— Sakysiu „nigeris“, jeigu taip norėsiu, ir nė velnio man nepadarysi- 
te, — atkirto Rita Mei. 

— Prašom nevartoti tokio žodžio, — atsiliepė Frensė Makgoven. 

— Mane asmeniškai jis žeidžia, — pareiškė Vanda Vomek. 

— Nigeris, nigeris, nigeris, nigeris, nigeris, nigeris! — užrėkė per 


stalą Rita Mei. 

— Liaukitės, — sudraudė Klaidas Siskas 

— O varge, — atsiduso seniūnas. — Klausykite, panele Plank, būki- 
me atviri, gerai? Daugelis iš mūsų kartkartėmis pavartoja šį žodį. Neabe- 
joju, kai kurie dažniau negu kiti. Bet daugelį žmonių jis žeidžia, ir, manau, 
būtų gerai, kad per savo svarstymus, jo nevartotume. Ir šiaip jau turime 
pakankamai dėl ko rūpintis. Gal susitarkime to žodžio nebevartoti? 

Visi, išskyrus Ritą Mei, linktelėjo. 

Nusprendė pasisakyti ir Sju Viljams — skoningai apsirengusi, 
patraukli, apie keturiasdešimties. Dirbo apygardos socialinės rūpybos 
skyriuje. 

— Vakar aš nebalsavau. Susilaikiau. Bet esu linkusi prijausti ponui 
Heiliui. Turiu dukterį, ir jeigu ji būtų išprievartauta, tai labai paveiktų 
mano psichikos stabilumą. Man visai suprantama, kaip tokioje padėtyje 
galėtų palūžti tėvas ir, manau, mums būtų neteisinga spręsti, lyg ponas 
Heilis veikė vadovaudamasis sveiku protu. 

— Manote, jis buvo teisiškai nepakaltinamas? — paklausė Riba Bets, 
neapsisprendusioji. 

— Nesu tikra. Bet žinau, kad jis buvo išmuštas iš pusiausvyros. Tikrai 
toks. 

— Vadinasi, tikite tuo trenktu daktaru, kuris liudijo jo naudai? — pa- 
klausė Rita Mei. 

— Taip. Jis tiek pat tikėtinas, kaip ir valstijos daktaras. 

— Man patiko jo batai, — įsiterpė Klaidas Siskas. Niekas nenusi- 
juokė. 

— Betgi jis teistas, — spyrėsi Rita Mei. — Melavo ir mėgino tai 
pridengti. Negalima tikėti nė vienu jo žodžiu. 

— Jis turėjo lytinius santykius su mergina, jaunesne nei aštuonioli- 
kos metų, — nesiliovė Klaidas. — Jeigu tai nusikaltimas, nemažai iš mūsų 
derėtų patraukti į teismą. 

Vėlgi niekas neįvertino šios pastangos pajuokauti. Klaidas nusprendė 
kurį laiką patylėti. 

— Vėliau jis vedė tą merginą, — atsiliepė Dona Lu Pek, neapsi- 
sprendusioji. 

Pokalbis ėjo aplinkui stalą, kiekvienas paeiliui atskleidė savo nuo- 
monę ir atsakė į klausimus. Žodis, prasidedantis raide „N“, buvo atsargiai 

vengiamas tų, kurie troško apkaltinamojo nuosprendžio. Kovos pozicijos 
pradėjo aiškėti. Regis, daugelis neapsisprendusiųjų linko laikyti Karlą Li 
kaltu. Juk jis kruopščiai suplanavo, tiksliai žinojo, kur judės tie vaikinai, 
turėjo rankose M-16 — viskas atrodė iš anksto sumanyta. Kitas dalykas, 
jeigu jis būtų juos nutvėręs nusikaltimo vietoje ir ten pat nudėjęs, tokiu 
atveju nebūtų laikomas atsakingu už savo veiksmus. Bet taip kruopščiai 
suplanuoti šešias dienas iš anksto — tikrai tai nerodo į nesveiką protą. 

Vanda Vomek, Sju Viljams ir Klaidas Siskas linko išteisinti, visi 
kiti — nuteisti. Baris Akeris pastebimai vengė atskleisti, ką galvoja. 


———o—— 


Eidžis išskleidė ilgą mėlynos ir baltos spalvų transparantą LAISVĘ KARLUI 
Li. Dvasininkai už jo gretomis po penkiolika laukė, kol paskui juos susi- 
formuos eitynių kolona. Jie stovėjo Džeksono gatvės viduryje priešais teis- 
mo rūmus, o Eidžis šūkavo masėms nurodymus. Tūkstančiai juodaodžių 
glaudžiai susirikiavo už jų, ir visi pajudėjo į priekį. Slinko Džeksono gatve, 
pasuko kairėn į Kafio gatvę, toliau — vakariniu aikštės pakraščiu. Eidžis 
vedė žygiuotojus su dabar jau jiems pažįstamu kovos šūkiu „Laisvę Karlui 
Li! Laisvę Karlui Li!“ Minia šūkavo jį be atvangos pasikartojančiu, kvai- 
tinančiu choru. Kuo toliau aplinkui aikštę stūmėsi, tuo labiau jos gretos 
gausėjo, tuo garsiau skambėjo skanduojamas šūkis. 

Nujausdami neramumus, prekybininkai uždarinėjo parduotuves ir 
spruko namo, kur buvo saugu. Ten tikrinosi savo draudimo polisus, no- 
rėdami įsitikinti, ar yra apdrausti nuo riaušių padarytos žalos. Kareivių 
uniformų žaluma paskendo juodumos jūroje. Pulkininkas, suprakaitavęs 
ir nervindamasis, įsakė savo pajėgoms apsupti teismo rūmus ir tvirtai 
laikytis. Eidžiui su savo Žygeiviais įsukant į Vašingtono gatvę, Ozis su- 
sitiko su saujele kukluksklanininkų. Nuoširdžiai ir diplomatiškai juos 
įtikino, kad dalykai gali tapti nebevaldomi ir kad jis nebegarantuojąs 
jiems saugumo. Pripažino jų teisę susirinkti, pasakė, kad jau savo įrodę, 
ir paprašė apleisti aikštę, kol dar neištiko bėda. Jie sparčiai susispietė ir 
pasišalino. 

Transparantui slenkant po prisiekusiųjų kambario langais, visi dvyli- 
ka pripuolę su nuostaba vėpsojo laukan. Nepaliaujama skanduotė drebino 


langų stiklus. Megafonas griaudėjo taip, lyg kambario palubėje kybotų 

garsiakalbis. Prisiekusieji, negalėdami patikėti, spoksojo į minią, juodųjų 
minią, užtvindžiusią aikštę ir nusitęsiančią už kampo į Kafio gatvę. Virš 
masės galvų šokčiojo visokiausi savadarbiai plakatai, kuriuose buvo reika- 
laujama tik viena — paleiskite tą žmogų. 

— Nežinojau, kad Fordo apygardoje tiek daug nigerių, — pakraipė 
galvą Rita Mei Plank. Ir tuo pat metu kitiems vienuolikai toptelėjo tokia 
pati mintis. 


Baklis buvo įsiutęs. Jis ir Makgrouvas stebėjo pro bibliotekos trečiame 
aukšte langą. Gausmas apačioje pertraukė jų ramų pokalbį. 

— Nežinojau, kad Fordo apygardoje tiek daug nigerių, — pakomen- 
tavo Masgrouvas. 

— Jų ir nėra tiek. Kažkas atgabeno tuos nigerius čionai. Įdomu, kas 
juos sukurstė. 

— Tikriausiai Brigansas. 

— Taip, tikriausiai. Baisiai patogu sukelti visą tą pragarišką triukš- 
mą, kai prisiekusieji tariasi. Turbūt tenai apačioje kokie penki tūkstančiai 
nigerių. 

— Mažų mažiausia. 


Nuzas ir ponas Peitas stebėjo ir klausėsi prie teisėjo kabineto antrame 
aukšte lango. Jo prakilnybė nesijautė laimingas. Nerimavo dėl prisieku- 
siųjų. 

— Nežinau, kaip jiems ten susikaupti, kai tas viskas dedasi 

— (Gana vykusiai ištaikytas laikas, a, teisėjau? — paklausė ponas 
Peitas. 

— Tikrai taip. 

— Nežinojau, kad pas mus visoje apygardoje tiek daug nigerių. 


Dvidešimt minučių truko ponui Peitui ir Džinai Gilespi surasti advokatus 
ir įvesti teismo salėje tvarką. 
Nuzas atsikrenkštė. 

— Ponios ir ponai, metas priešpiečiams. Nemanau, kad turite ką 
pranešti. 

Baris Akeris papurtė galvą. 

— Taip ir spėjau. Taigi padarome priešpiečių pertrauką, iki pusės 
dviejų. Suprantu, jūs negalite palikti teismo rūmų, bet noriu, kad valgytu- 
mėte, kurį laiką negalvodami apie bylą. Atsiprašau už neramumus lauke, 
bet, jeigu atvirai, tai nieko negaliu dėl to padaryti. Taigi ilsimės iki pusės 
dviejų. 

Teisėjo kabinete Baklis nebesusivaldė: 

— Tai kvaila, teisėjau! Prisiekusieji niekaip nesusikaups prie šios 
bylos, kai toks triukšmas lauke. Sąmoningai stengiamasi įbauginti prisi- 
ekusiuosius. 

— Man irgi tai nepatinka, — sutiko Nuzas. 

— Tai suplanuota, teisėjau! Tyčia suorganizuota! — šaukė Baklis. 

— Nekaip atrodo, — pridūrė Nuzas. 

— Aš beveik pasirengęs reikalauti, kad teismas būtų paskelbtas ne- 
įvykusiu dėl procesinių pažeidimų! 

— Aš nesutiksiu. O ką jūs pasakysite, Džeikai? 

Šis nusišiepė ir po sekundėlės metė: 

— Laisvę Karlui Li. 

— Labai juokinga, — suniurnėjo Baklis. — Turbūt jūs visa tai ir 
suplanavote. 

— Ne. Jeigu prisiminsite, pone Bakli, aš stengiausi užbėgti tam už 
akių. Pakartotinai prašiau pakeisti bylos nagrinėjimo vietą. Ne sykį sakiau, 
kad procesas neturėtų vykti šiuose teismo rūmuose. Jūs, pone Bakli, norė- 
jote, kad jis vyktų kaip tik čia, o jūs, teisėjau Nuzai, taip ir padarėte. Abu 
dabar atrodote kvailai, skųsdamiesi. 

Džeikas pats nusistebėjo savo arogancija. Baklis kažką suniurnėjo ir 
įsistebeilijo pro langą. 

— Tik pažiūrėkite į juos. Laukiniai nigeriai. Tikriausiai jų ten kokie 
dešimt tūkstančių. 

Per priešpiečius jų jau susirinko penkiolika tūkstančių. Automobiliai 
iš už šimtų mylių — kai kurie su Tenesio valstijos registracijos numeriais 
— užėmė vietas plentų pakraščiuose už miesto ribos. Negailestingai ke- 
pinami saulės, žmonės dvi ar tris mylias traukė pėsčiomis, skubindamiesi 

į gaudžiančias aplinkui teismo rūmus linksmybes. Eidžis išėjo priešpiečių, 
ir aikštė aprimo. 

Juodaodžiai laikėsi taikiai. Atsidarę šaltkrepšius ir iškylautojų 
pintines, dalijosi vienas su kitu maistu. Jie glaudėsi paunksnėje, bet ne- 
užteko medžių, kad visi galėtų pasislėpti nuo saulės. Tad kiti užplūdo 
teismo rūmus ieškoti šalto vandens ir tualetų. Jie vaikštinėjo šaligatviais, 
spoksodami į uždarytų krautuvių ir parduotuvių vitrinas. Baimindamiesi 
susilaukti iš tokios žmonių masės bėdos, „Kavos baras“ ir „Arbatinė“ per 
priešpiečius irgi užsidarė. O prie „Pas Klodą“ šaligatviu nutįso eilė per 
pusantro kvartalo. 

Džeikas, Haris Reksas ir Lusjenas ilsėjosi kontoros balkone ir gė- 
rėjosi apačioje šurmuliuojančiu cirku. Ant stalelio stovėjo ąsotis su ką tik 
pagaminta tiršta „Margarita“, pamažėle nykstančia. Kartkartėmis jie irgi 
įsijungdavo į tą masinį mitingą, šaukdami „Laisvę Karlui Li!“ arba kartu 
su visais niūniuodami „Mes nugalėsime“. Nė vienas nemokėjo žodžių, iš- 
skyrus Lusjeną. Šis įsiminė juos per nuostabiąsias septintojo dešimtmečio 
kovų už pilietines teises dienas ir tebesigyrė esąs vienintelis Fordo apy- 
gardoje baltasis, mokantis visus kiekvieno posmelio žodžius. Tais laikais, 
aiškino jis, gurkšnodamas kokteilį, netgi lankęs juodųjų bažnyčią, kai jo 
paties bažnyčia nubalsavo pašalinti iš savo narių juodaodžius. Bet kai po 
trijų valandų pamokslo jam įtrūko stuburo diskas, pasitraukė iš jos, nu- 
sprendęs, kad baltųjų rasė nėra tikusi tokiu būdu garbinti Viešpatį. Tačiau 
vis tebeaukodavo jai. 

Pasitaikydavo, kad prie Džeiko kontoros užklysdavo kokia televi- 
zininkų brigada ir pasiųsdavo aukštyn klausimą. Džeikas apsimesdavo 
neišgirdęs, paskui sušukdavo „Laisvę Karlui Li!“ 

Lygiai pusę dviejų Eidžis vėl pasiėmė į rankas megafoną, išskleidė 
transparantą, surikiavo dvasininkus ir subūrė apie save žygeivius. Pradėjo 
bažnytiniu himnu, kurį giedojo tiesiai į megafoną, ir eitynės pajudėjo į 
priekį Džeksono gatve, paskui — Kafio, o toliau aplinkui ir aplinkui aikš- 
tę. Sulig kiekviena atkarpa žmonių vis daugėjo ir triukšmas vis stiprėjo. 


Penkiolika minučių prisiekusiųjų kambaryje įsitvyrojo tyla. Mat Riba 


Bets, atsivertusi iš neapsisprendusiosios, prisidėjo prie tvirtinančiųjų, kad 

Karlas Li nekaltas — jei ją pačią išprievartautų koks nors vyras, tiesiog 
galėtų ištaškyti jam smegenis, pasitaikius progai. Taigi dabar buvo penki 
prieš penkis ir du neapsisprendusieji, ir kompromisas atrodė neįmanomas. 
Seniūnas neišsidavė savo nuomonės — lyg apsižergęs tvorą svyruotų į 
vieną ir į kitą pusę. Nukvakusi vargšelė Jula Dela Jeits lemeno vienaip, pa- 
skui — kitaip, ir visiems buvo aišku, kad ji galiausiai prisidės prie daugu- 
mos. Stovėdama prie lango ji apsiašarojo. Klaidas Siskas nuvedė ją atsisėsti 
į vietą. Norinti namo, pasiskundė, jaučiantis čia kaip kalinė. 

Šūkavimai ir eitynės padarė savo. Kai megafonas sugriaudėdavo po 
pat langais, nerimas kambarėlyje tiek sustiprėdavo, jog bemaž varydavo iš 
proto. Akeris prašydavo visus nusiraminti, ir jie nekantraudami laukdavo, 
kol triukšmas pritils, nuslinkęs už kampo prie teismo rūmų fasado. Tačiau 
visiškai jis taip ir neišnykdavo. Karolė Kormen pirmoji pasiteiravo dėl jų 
saugumo. Pirmą sykį per savaitę tykus motelis pasirodė baisiai mielas. 

Trys valandos nepaliaujamo skandavimo galutinai iškrikdė nervus. 
Seniūnas pasiūlė visiems kalbėtis apie savo šeimas ir laukti, kol penktą 
Nuzas atsiųs jų išvežti. 

Bernisė Tul, netvirtai linkstanti, kad Karlas Li būtų pripažintas kaltu, 
pasiūlė tai, apie ką visi mąstė, bet nė vienas neužsiminė. 

— Kodėl mums tiesiog nepasakius teisėjui, kad patekome į akla- 
vietę? 

— Tuomet jis paskelbs, kad teismas neįvyko, ar ne? — paklausė Džo 
Enė Geits. 

— Taip, — patvirtino seniūnas. — Ir už kelių mėnesių Karlas turės 
būti iš naujo teisiamas. Kodėl mums nepasakius, kad kaip šiandien gana, 
ir nepabandžius rytoj vėl? 

Visi sutiko. Jie dar buvo nepasirengę baigti. Jula Dela tyliai pra- 


virko. 


— ( — 


Ketvirtą Karlas Li su vaikais nuėjo prie vieno iš aukštų langų abiejuose 
teismo salės šonuose. Jis pastebėjo rankenėlę, pasuko ją, ir lango sąvaros 
atsilapojo į mažutę terasą viršum vejos vakarinėje rūmų pusėje. Linktelėjęs 
kažkuriam iš šerifo pavaduotojų, išėjo į ją, laikydamas ant rankų Tonią. 
Pažvelgė žemyn į minią. 

Žmonės pamatė jį, pradėjo šaukti vardu ir stūmėsi po terasa. Eidžis 
iš gatvės per veją atvedė Žygeivius. Juodaodžiai banga plūstelėjo artyn 
po mažučiu priebučiu, grūdosi į priekį trokšdami geriau pamatyti savo 
didvyrį. 

— Laisvę Karlui Li! 

— Laisvę Karlui Li! 

— Laisvę Karlui Li! 

Jis pamojavo savo gerbėjams apačioje. Pabučiavo dukterį ir priglaudė 
prie savęs sūnus. Vėl pamojavo ir paragino vaikus daryti tą pat. 

Džeikas ir jo kompanija, naudodamiesi proga, kad žmonių dėmesys 
nukrypo kitur, pasistengė nusvyrinėti per gatvę prie teismo rūmų. Ką tik 
paskambino Džina Gilespi. Nuzas norįs matyti teisininkus savo kabinete. 
Jis buvo sutrikęs. Baklis šėlo. 

— Aš reikalauju laikyti teismą nejvykusiu! Reikalauju laikyti neįvy- 
kusiu! — šaukė jis Nuzui tą akimirką, kai Džeikas įžengė vidun. 

— Jūs prašote laikyti teismą neįvykusiu, gubernatoriau, o ne reika- 
laujate, — stiklinėmis akimis nuo slenksčio pataisė Džeikas. 

— Nešdinkis velniop, Brigansai! Tai tu tą viską sumanei! Iš anksto 
parengei tą sukilimą. Tenai tie nigeriai tavo! 

— Kur teismo protokoluotoja? Noriu, kad tai būtų įtraukta į pro- 
tokolą. 

— Ponai, ponai, — ramino Nuzas. — Elkimės profesionaliai. 

— Teisėjau, Valstija prašo laikyti teismą neįvykusiu, — šiek tiek jau 
profesionaliau pareiškė Baklis. 

— Atmesta. 

— Tad gerai. Valstija prašo, kad prisiekusiesiems būtų leista tartis kur 
nors kitur nei teismo rūmuose. 

— Nagi, mintis įdomi, — sureagavo Nuzas. 

— Nematau jokios priežasties, kodėl jie negalėtų tartis tame motely- 
je. Ten ramu, ir mažai kas žino, kur jis yra, — tikino Baklis. 

— Džeikai? — paklausė Nuzas. 

— Ne, nieko neišeis. Įstatymais jums nenumatyti įgaliojimai leisti 
prisiekusiesiems tartis už teismo rūmų sienų. — Džeikas siekė kišenėn, 
išsitraukė kelis sulankstytus popierius ir numetė juos ant rašomojo 


stalo. — „Valstija prieš Diubozą“, 1963-iųjų byla iš Linvudo apygardos. 

Linvudo apygardos teismo rūmuose per pačius karščius sugedo oro 
kondicionavimo sistema. Išvažiuojantysis teisėjas leido prisiekusiesiems 
tartis vietos bibliotekoje. Gynyba prieštaravo. Prisiekusieji paskelbė ap- 
kaltinamąjį verdiktą. Apeliacijos svarstymo metu Aukščiausiasis Teismas 
nutarė, kad teisėjas pasielgė netinkamai ir piktnaudžiavo savo įgaliojimais. 
Dar daugiau, teismas toliau patvirtino, kad prisiekusieji privalo tartis 
jiems skirtame kambaryje, tuose pačiuose teismo rūmuose, kur teisiamas 
kaltinamasis. Taigi jūs negalite perkelti jų kitur. 

Nuzas peržiūrėjo bylos medžiagą ir perdavė ją Masgrouvui. 

— Parenkite teismo salę, — paliepė ponui Peitui. 

Neskaitant reporterių, teismo salėje sėdėjo vien juodieji. Prisiekusieji 
atrodė išvargę ir įsitempę. 

— Kaip suprantu, neturite verdikto, — kreipėsi į juos Nuzas. 

— Ne, sere, — atsakė seniūnas. 

— Štai ko jus noriu paklausti. Neatskleisdami bet kokio pasidalijimo 
pagal skaičių, ar priėjote iki tokios vietos, kur būtų galima toliau tęsti? 

— Mes apie tai kalbėjomės, jūsų prakilnybe. Ir norėtume dabar baig- 
ti, naktį gerai pailsėti, o rytoj vėl pabandyti. 

— Malonu girdėti. Atsiprašau, kad taip blaškomas jūsų dėmesys, bet 
vėlgi — nieko negaliu padaryti. Labai apgailestauju. Tik pasistenkite at- 
likti savo priedermę kuo geriau. Dar kas nors? 

— Ne, sere. 

— Gerai. Darome pertrauką iki rytojaus devynių ryto. 

Karlas Li palietė Džeiko petį. 

— Ką tas viskas reiškia? 

— Kad jie aklavietėje. Galbūt šeši prieš šešis, galbūt vienuolika prieš 
vieną tavo nenaudai, arba vienuolika prieš vieną už tai, kad būtum ištei- 
sintas. Tad nesijaudink. 

Baris Akeris pasivadino į kampą tvarkdarį ir padavė jam sulankstytą 
lapelį. Jame buvo parašyta: 


Luene, basiimk vaikus ir važiuok pas savo motiną. Niekam nieko 
nebasakok. Lik tenai, iki tas viskas baigsis. Tik daryk, kaip sakau. 
Darosi pavojinga. 

Baris 

— Galėtumėte šiandien tai perduoti mano žmonai? Mūsų telefono 
numeris — 881-0774. 
— Žinoma, — sutiko ponas Peitas. 


Timas Nanlis, mechanikas iš ševrolė techninio aptarnavimo centro, buvęs 
Džeiko Briganso klientas ir nuolatinis „Kavos baro“ lankytojas, miško gi- 
lumos trobelėje sėdėjo ant kušetės ir gurkšnojo alų. Klausėsi savųjų Klano 
brolių, kaip šie vis girtėja ir keikia nigerius. Kartkartėmis ir jis keikdavo. 
Jau praeitas dvi naktis buvo pastebėjęs juos kuždantis ir jautė, kad kažkas 
rengiama, todėl įdėmiai klausėsi. 

Paskui atsistojo atsinešti dar alaus. Staiga jie šoko ant jo. Trise 
prirėmė Nanlį prie sienos, daužydami kumščiais ir spardydami. Timą 
žiauriai sumušė, įgrūdo į burną kamšalą nuvilko kitapus žvyrkelio į lau- 
kymę — tą pačią, kur kadaise anksčiau buvo įšventintas į broliją. Timą 
pririšo prie baslio, nuplėšė nuo jo drabužius, ir padegtas kryžius. Rimbu 
galvijams ginti jį plakė tol, kol pečiai, nugara ir kojos tapo išvien skaisčiai 
raudoni. 

Dvi dešimtys ankstesniųjų jo brolių, netekę iš siaubo žado, stebėjo, 
kaip baslys ir suglebęs kūnas apipilamas žibalu. Vadas, tas, kuris čaižė 
rimbu, tartum amžinybę stovėjo šalia. Paskui ištarė mirties nuosprendį ir 
numetė degtuką. 

Peliukas Mikis buvo nutildytas. 

Susikrovę apsiaustus ir visą mantą, jie išsivažinėjo namo. Daugelis iš 


jų niekada į Fordo apygardą nebegrįš. 


Trečiadienis. Pirmą sykį per kelias savaites Džeikas išmiegojo 
ilgiau nei aštuonias valandas. Jis užmigo ant kušetės savo kon- 
toroje, o pabudo nuo keliamo triukšmo kariškių, besirengian- 
čių pačiam blogiausiam. Jautėsi pailsėjęs, bet nuo minties, kad 
ši diena veikiausiai bus lemiamoji, vėl sugrįžo nervinė įtampa. Jis apačioje 
nusiprausė po dušu ir nusiskuto, ir atsiplėšė naują pakelį frminių „Fruit 

of the Loom“ apatinių baltinių, kuriuos vakar nusipirko parduotuvėlėje, 
prekiaujančioje vaistais ir visokiais menkniekiais. Paskui apsirengė geriau- 
siu tamsiai mėlynu Steno Etkaveidžo kostiumu, tinkamu visiems metų 
laikams, šiek tiek per trumpu ir per laisvu, bet esamomis aplinkybėmis 
ne kažką turėjo rinktis. Mintyse iškilo nuodėgulių krūva Adamso gatvėje, 
paskui Karla, ir sutraukė paširdžius. Nugalėjęs save, išbėgo nusipirkti 
spaudos. 

Pirmuosiuose Memfio, Džeksono ir Tupelo laikraščių puslapiuose 
buvo įdėtos tos pačios fotografijos Karlo Li, stovinčio mažutėje terasoje 
virš minios, laikančio ant rankų savo dukterį ir mojuojančio savo liaudžiai. 
Apie Džeiko namą nebuvo nieko. Ant širdies palengvėjo, staiga jis pasi- 
juto alkanas. 

Dela apsikabino jį kaip kažkur dingus; ir vėl atsiradusį vaiką. Nusi- 
rišusi prikyštę prisėdo greta kampinėje kabinoje. Atvykstantys nuolatiniai 
klientai, pamatę Džeiką, stabtelėdavo prie staliuko ir paplekšnodavo per 
nugarą, tardami — gera vėl matyti, pasigedę jo. Atrodąs sulysęs, pasakė 
Dela, tad jam teko užsisakyti bemaž viską, kas buvo išvardyta valgiaraš- 
tyje. 

— Sakyk, Džeikai, ar tie visi juočkiai šiandien vėl sugrįš? — paklausė 
Bertas Vestas. 

— Tikriausiai, — atsakė jis, pasmeigdamas šakute kelis blynus iš- 
kart. 

— Girdėjau, šįryt ketinama sutraukti dar daugiau liaudies, — įsi- 
terpė Endis Renikas. — Visos nigerių stotys šiaurinėje Misisipėje ragina 
žmones važiuoti į Klantoną. 

„Labai puiku“, — pagalvojo Džeikas ir užsipylė ant plaktos kiauši- 
nienės aštraus „Tabasco“ padažo. 

— Ar prisiekusiesiems girdisi visa ta šūkalionė? — paklausė Bertas. 

— Žinoma, girdisi, — atsakė Džeikas. — Kaip tik todėl jie ir plyšau- 
ja. Prisiekusieji ne kurti. 

— Tai turėtų jiems įvaryti baimės. 

Džeikas tikrai to vylėsi. 

— Kaip šeima? — tyliai paklausė Dela. 

— Turbūt gerai. Kas vakarą telefonu kalbuosi su Karla. 

— Ji išsigandusi? 

— Baisiai. 

— Ką jie pastaruoju metu tau padarė? 

— Nuo sekmadienio ryto — nieko. 

— Ar Karla žino? 

Kramtydamas Džeikas papurtė galvą. 

— Taip ir maniau. Ak tu, bėdžiau, bėdžiau. 

— Man bus viskas gerai. Kas čionai kalbama? 

— Vakar per priešpiečius užsidarėme. Gatvėje buvo tiek daug 
juodaodžių, tad mes baiminomės riaušių. Šįryt irgi atidžiai stebėsime ir 
galbūt vėl užsidarysime. Džeikai, kas, jeigu jį nuteis? 

— Gali kilti velniava. 

Jis prasėdėjo ten dar valandą, atsakinėdamas į visokiausius klausimus. 
Prisirinko pašaliečių, ir Džeikas atsiprašęs išėjo. 

Nebuvo nieko kita ką daryti, tik laukti. Sėdėdamas balkone jis 
gurkšnojo kavą, rūkė cigarą ir stebėjo gvardiečius. Mąstė apie kažkada 
savo turėtus klientus, apie tykią pietietišką juridinę kontorą su sekretore 
ir laukiančiais jį pamatyti interesantais. Apie iškvietimus į teismą ir po- 
kalbius su ginamaisiais kalėjime. Apie normalius dalykus, tokius kaip 
šeima, namai, bažnyčia sekmadienių rytais. Jam buvo nelemta gyvenime 
susilaukti sėkmės. 

Pirmas bažnytinis autobusas atidundėjo pusę aštuonių ir buvo su- 
stabdytas kareivių. Durelės atsilapojo, ir nesibaigiantis srautas juodaodžių, 
nešinų lauko kėdėmis ir pintinėmis su maistu patraukė į veją priešais teis- 
mo rūmus. Valandą Džeikas pūtė į tvankų orą cigaro dūmus ir su dideliu 
pasitenkinimu stebėjo, kaip aikštę per kraštus užpildo triukšmingi, tačiau 
taikūs protestuotojai. Ten visomis pajėgomis buvo ir dvasiškieji ganytojai, 
vadovaujantys savo žmonėms ir užtikrinantys Ozį ir pulkininką, kad 
nesą smurtautojai. Ozis liko įtikintas. Pulkininkas nervinosi. Iki devynių 
demonstrantai užkimšo gatves. Kažkas pastebėjo „Greyhound“ autobusą. 
„Antai, jie atvyksta!“ — sukliko Eidžis į megafoną. Minia nusigrūdo į 
Džeksono ir Kvinsio gatvių kampą, kur kareiviai, motorizuoti kelių pa- 
truliai ir šerifo pavaduotojai suformavo judamą užtvarą aplinkui autobusą 
ir nulydėjo jį per spaudžiančią iš visų pusių minią iki tarnybinių durų už- 
pakalinėje teismo rūmų pusėje. 

Jula Dela Jeits nesivaržydama verkė. Klaidas Li sėdėjo prie lango ir 

laikė jos ranką. Kol autobusas slinko aplinkui aikštę, kiti baugščiai spok- 
sojo pro langus. Ginkluoti iki dantų gvardiečiai atlaisvino siaurą praėjimą 
nuo autobuso iki teismo rūmų, ir į saloną įlipo Ozis. Padėtis valdoma, per 
baisingą triukšmą patikino juos. Tik sekite jį iš paskos ir pasistenkite eiti 
kuo greičiau. 


Ivarkdarys užrakino duris, ir jie susispietė apie kavos aparatą. Jula Dela 
Jeits sėdėjo viena pati kampe, tylia verkdama ir krūpčiodama sulig kiek- 
vienu iš apačios nugriaudėjančiu „Laisvę Karlui Li!“ 

— Man nesvarbu, kaip mes pasielgsime, — sušniurkščiojo 
ji. — Tikrai man nesvarbu, bet aš tiesiog daugiau nebegaliu. Aštuonias 
dienas nemačiau savo šeimos, o dabar dar ta beprotybė. Šiąnakt visai ne- 
miegojau. — Ji pravirko garsiau. — Turbūt man tuoj pakriks nervai. Tik 
ištrūkstam greičiau iš čia. 

Klaidas padavė jai higieninę servetėlę ir paglostė petį. 

Džo Enė Geits, anksčiau netvirtai pasisakiusi už kaltumą, atrodė, 
tuoj tuoj palūš. 

— Aš irgi nemiegojau. Neištversiu dar vienos tokios dienos kaip 
vakar. Noriu namo pas vaikučius. 

Stovėdamas prie lango Baris Akeris mąstė apie riaušes, kurios pra- 
trūks, jeigu bus paskelbtas apkaltinamasis verdiktas. Miesto centre neliks 
nė vieno sveiko pastato, įskaitant ir teismo rūmus. Jis abejojo, ar po ne- 
tinkamo verdikto kas nors įstengs apsaugoti prisiekusiuosius. Veikiausiai 
jie taip ir nepasieksią autobuso. Laimė, jo žmona ir vaikai pabėgo į Arkan- 
zasą, kur saugu. 

— Jaučiuosi kaip įkaitė, — prašneko Bernisė Tul, tvirtai nusistačiusi 
pripažinti Karlą Li kaltu. — Jeigu mes jį nuteisime, ta minia akies mirks- 
niu įsiverš į teismo rūmus. Jaučiuosi įbauginta. 

Klaidas padavė jai pakelį higieninių servetėlių. 

— Man nesvarbu, kaip mes pasielgsime, — toliau inkštė Jula Dela 
Jeits, apimta nevilties. — Tik einam iš čia. Atvirai, man nesvarbu, nuteisi- 
me mes jį ar paleisime, bet darom ką nors. Nervai man jau nebeišlaiko. 

Atsistojusi galustalėje Vanda Vomek nervingai atsikrenkštė ir pasi- 
prašė dėmesio. 

— Noriu kai ką pasiūlyti, — pamažu pradėjo ji, — kas galbūt iš- 
spręstų šį reikalą. 

Verksmas liovėsi, o Baris Akeris sugrįžo į savo vietą. Visi atidžiai 
sukluso. 

— Apie tai pagalvojau šiąnakt, kai nepajėgiau užmigti, ir noriu, kad 
jūs apsvarstytumėte. Galbūt bus sunku. Galbūt jums teks gerai išnaršyti 
savo širdį, pažvelgti į savo sielą. Bet vis tiek prašau jus tai padaryti. Ir jeigu 
kiekvienas būsite sau sąžiningas, manau, mes sugebėsime iki vidudienio 
viską užbaigti. 

Kambarėlyje įsitvyrojo tyla, tik iš apačios lauke girdėjosi minios 
garsai. 

— Šiuo metu mes esame lygiai pasidaliję perpus, vienu balsu daugiau 
ar mažiau. Galėtume pasakyti Nuzui, kad beviltiškai atsidūrėme aklavie- 
tėje. Jis paskelbtų teismą neįvykusiu, ir mes keliautume namo. Paskui, po 
kelių mėnesių, visas šis spektaklis prasidėtų iš naujo. Ponas Heilis būtų vėl 
teisiamas šiame pačiame teisme, su šiuo pačiu teisėju, bet su kitais prisi- 
ekusiaisiais — pašauktais iš šios apygardos, mūsų draugais, vyrais, žmono- 
mis ir tėvais. Tokie patys žmonės kaip dabar ir mes sėdės šiame kambaryje. 
Tie prisiekusieji susidurs su tokiomis pačiomis problemomis, su kokiomis 
mes dabar susiduriame, ir tie žmonės nebus bent kiek už mus gudresni. 
Taigi reikia apsispręsti dabar. Morališkai būtų neteisinga vengti atsako- 
mybės ir ją užkrauti kitiems prisiekusiesiems. Galime dėl to sutarti? 

Visi tylomis sutiko. 

— Gerai. Štai ką noriu, kad padarytumėte. Noriu, kad visi kartu su 
manimi pamėgintumėte mintyse įsijausti į kito padėtį. Noriu, kad pasi- 
telktumėte vaizduotę. Noriu, kad užsimerktumėte ir klausytumėtės tik 
mano balso. 

Visi klusniai užsimerkė. Verta buvo pabandyti bet ką. 


Džeikas savo kabinete gulėjo ant kušetės ir klausėsi Lusjeną dalijantis 
prisiminimais apie savo prestižinį tėvą ir senolį, apie jų prestižinę juridinę 
firmą ir visus žmones, kuriuos anie išsunkė nuo pinigų ir žemių. 

— Turtas, kurį paveldėjau, sukauptas nedorų mano protėvių! — šau- 
kė jis. — Jie išdūrė visus, kuriuos tik galėjo! 

Haris Reksas nepajėgė sutramdyti juoko. Džeikas buvo girdėjęs tas 
istorijas ir anksčiau, bet jos visada būdavo juokingos ir kitokios. 

— O kaip Etelės protiškai atsilikęs sūnus? — paklausė Džeikas. 

— Nekalbėk šitaip apie mano brolį, — užprotestavo Lusjenas. — 
Jis — sumaniausias šeimoje. Tikrai, jis mano brolis. Tėtušis nusamdė 
Etelę septyniolikos, ir — tikėsite ar ne — tuomet ji atrodė išties neblogai. 
Etelė Tviti buvo karščiausia mergužė visoje Fordo apygardoje. Mano 
tėtušis nesusiturėjo neprikišęs prie jos rankų. Dabar nemalonu pagalvoti, 
bet tai tiesa. 

— Bjauru, — sutiko Džeikas. 

— Ji turėjo pilnus namus vaikų, ir du iš jų buvo visai kaip aš, ypač tas 
kvaišelis. Tuo metu buvo baisiai nepatogu. 

— O ką tavo motina? — paklausė Haris Reksas. 

— Ji buvo viena iš tų orių senų pietiečių damų, kurių vienintelis 
rūpestis žinoti, kieno gyslomis teka mėlynas kraujas ir kieno — ne. Šiuose 
kraštuose nedaug mėlynkraujų, tad didžiumą laiko ji leido Memfyje, 
stengdamasi padaryti kitiems įspūdį ir būti priimama kaip sava stambiųjų 
medvilnės augintojų šeimų. Gerą dalį savo vaikystės aš augau „Peabody“ 
viešbutyje, visas iškrakmolytas, su mažutė raudona varlike pasmakrėje, 
stengdamasis elgtis nepriekaištingai tarp Memfio turtuolių vaikų. Man 
labai tai nepatiko, ne itin mylėjau ir savo motiną. Ji žinojo apie Etelę ir su 
tuo taikstėsi. Tik pasakė mano seniui būti apdairiam ir nekompromituoti 
šeimos. Taigi jis buvo apdairus, ir baigėsi tuo, kad padovanojo man netikrą 
brolį atsilikėlį. 

— Kada mama pasimirė? 

— Šeši mėnesiai prieš mano tėvui žūvant sudužus lėktuvui. 

— Nuo ko ji mirė? — paklausė Haris Reksas. 

— Nuo gonorėjos. Pasigavo iš kažkokio kiemo berno. 

— Lusjenai! Rimtai? 

— Nuo vėžio. Trejus metus jį nešiojosi, bet išliko ori iki pat galo. 

— Kada išklydote iš kelio? 

— Manau, tai prasidėjo pirmoje klasėje. Mano dėdė į pietus nuo 
miesto turėjo didelę plantaciją, ir jam priklausė keletas juodaodžių šeimų. 
Tada buvo Didžiosios depresijos laikai, tiesa? Gera dalis mano vaikystės 
prabėgo ten, nes tėvas buvo pernelyg apsivertęs darbu čionai, šioje kon- 

toroje, o motina buvo pernelyg įnikusi į savuosius karštos arbatos mėgėjų 
klubus. Visi mano žaidimų draugai buvo juodukai. Juodaodės tarnaitės 
mane užaugino. Geriausias mano draugas buvo Vilis Rėjus Vilbanksas. 
Mano prosenolis nusipirko jo prosenolį. O kai vergus išlaisvino, daugelis iš 
jų pasiliko pavardes tų šeimų, kurioms priklausė. Ką jie kita galėjo daryti. 
Štai kodėl šiuose kraštuose tiek daug juodaodžių Vilbanksų. Mums pri- 
klausė visi Fordo apygardos vergai, ir daugelis iš jų tapo Vilbanksais. 

— Turbūt esate kuriam nors iš jų giminė, — spėjo Džeikas. 

— Turint omenyje mano protėvių polinkius, veikiausiai esu visiems 
jiems giminė. 

Suskambo telefonas. Nustėrę, visi sužiuro į jį. Džeikas, sulaikęs kvapą, 
atsisėdo. Haris Reksas nukėlė ragelį ir tuoj pat vėl padėjo ant svirtelės. 

— Apsiriko numeriu, — paaiškino jis. 

Vyrai tyrinėjo akimis vienas kitą, paskui nusišypsojo. 

— Kad ir kaip būtų, grįžkime prie pirmos klasės, — pasiūlė Džeikas. 

— Gerai. Kai atėjo metas į mokyklą, Vilis Rėjus ir kiti mano mažieji 
bičiuliai įsėdo į autobusą, vežantį į juodaodžių mokyklą. Aš irgi į jį įš- 
okau, bet vairuotojas, labai rūpestingai paėmęs mane už rankos, privertė 
išlipti. Aš verkiau ir klykiau, o dėdė parsivedė mane namo ir papasakojo 
mano motinai: „Lusjenas įlipo į nigerių autobusą“. Ji pasibaisėjo ir išpėrė 
man subinę. Mano senis irgi išpėrė, bet po daugelio metų pripažino, kad 
buvo juokinga. Taigi aš ėjau į baltųjų mokyklą, kur visada buvau laikomas 
turtuoliuku, ypač tokiame skurdžiame mieste kaip Klantonas. Ne tai, 
kad išvis buvo už ką mane mylėti, bet visiems teikė malonumą manęs 
nekęsti vien tik todėl, kad mes turėjome pinigų. Štai kodėl aš visada ne 
per daugiausia galvodavau apie pinigus. Kaip tik tada ir prasidėjo mano 
nonkonformizmas. Pirmoje klasėje. Nusprendžiau nebūti toks kaip mano 
motina, nes ji nuolatos raukėsi ir iš aukšto žiūrėjo į kitus. O mano senis 
buvo pernelyg apsivertęs darbais, kad rastų laiko mėgautis gyvenimu. Aš 
pasakiau sau — nusimyžt ant to visko. Reikia bent kiek pasilinksminti. 

Džeikas pasirąžė ir užsimerkė. 

— Nerviniesi? — paklausė Lusjenas. 

— Tik noriu, kad viskas jau baigtųsi. 

Telefonas vėl suskambo, ir ragelį pačiupo Lusjenas. Kurį laiką klau- 
sėsi, paskui padėjo jį. 


METAS ŽUDYTI 535 


— Kas ten buvo? — pareikalavo atsakyti Haris Reksas. 

Džeikas atsisėdo ir klausiamai išpūtė akis į Lusjeną. Toji akimirka 
išmušė. 

— Džina Gilespi. Prisiekusieji pasirengę. 

— O Dieve! — Džeikas pirštų galais pasitrynė smilkinius. 

— Klausykis manęs, Džeikai, — ėmėsi mokyti Lusjenas. — Milijo- 
nai žmonių matys, kas tuojau atsitiks. Lik šaltas. Galvok, ką kalbėsi. 

— O aš? — sudejavo Haris Reksas. — Turiu nueiti išsivemti. 

— Keistą patarimą iš jūsų girdžiu, Lusjenai. — Džeikas susisegė 
Steno švarką. 

— Esu daug patyręs. Jeigu laimėsi, galvok, ką sakysi spaudai. Tik 
neužmiršk padėkoti prisiekusiesiems. Jeigu prakiši... 

— Jeigu prakiši, — įsiterpė Haris Reksas, — spruk kaip velnias, nes 
juodaodžiai nusiaubs teismo rūmus. 

— Man silpna, — prisipažino Džeikas. 


—— —| |  —— 


Eidžis atsistojo viršutinėje paradinių laiptų aikštelėje ir pranešė, kad prisi- 
ekusieji pasirengę. Paprašė tylos, ir minia iškart nuščiuvo. Visi pasislinko 
arčiau fasado kolonų. Eidžis paragino juos atsiklaupti ir melstis. Žmonės 
pakluso ir karštai meldėsi. Visi — vyrai, moterys ir vaikai — vejoje priešais 
teismo rūmus nulenkė galvas, prašydami Dievą, kad jų brolis būtų pa- 
leistas. 

Kareiviai stovėjo susiglaudę ir taip pat meldėsi, kad būtų paskelbtas 
išteisinamasis nuosprendis. 

Ozis ir Mosas Jaunesnysis sėdėjo salėje, išrikiavę šerifo pavaduotojus 
ir rezervistus palei sieną ir abipus praėjimo. Džeikas įėjo pro kaltinamųjų 
pasaugos kambarį ir įsmeigė akis į Karlą Li, sėdintį prie gynybos stalo. 
Paskui apžvelgė žiūrovus. Daugelis meldėsi. Kai kurie kramtėsi nagus. 
Gvena šluostėsi ašaras. Lesteris baugščiai pažvelgė į Džeiką. Vaikai gūžėsi 
sutrikę ir išsigandę. 

Nuzas užėmė savo vietą katedroje, ir teismo salėje įsiviešpatavo 
įelektrinta tyla. Iš lauko nebuvo girdėti nė garso. Dvidešimt tūkstančių 
juodaodžių klūpojo ant žemės kaip musulmonai. Viduje ir lauke žmonės 
apmirė laukdami. 

— Man pranešta, kad prisiekusieji priėmė verdiktą, ar tai tiesa, pone 
tvarkdary? Tai gerai. Netrukus mes čia susodinsime prisiekusiuosius, bet 
prieš tai turiu kai ką priminti. Aš nepakęsiu jokių jausmų proveržių ar de- 
monstracijos. Nurodysiu šerifui pašalinti iš salės kiekvieną, kuris sutrikdys 
rimtį. Jeigu reikės, liepsiu ištuštinti salę. Pone tvarkadary, teikitės susodinti 
prisiekusiuosius. 

Durys atsidarė ir, rodėsi, praslinko valanda, kol pirmoji pasirodė ap- 
siašarojusi Jula Dela Jeits. Džeikui nusviro galva. Karlas Li narsiai žvelgė į 
Roberto E. Li portretą ant sienos virš Nuzo. Jausdamiesi nepatogiai, prisi- 
ekusieji užėmė jiems skirtas vietas. Atrodė neramūs, išsigandę. Daugelis lyg 
verkę. Baris Akeris laikė rankoje popieriaus lapelį, į kurį krypo visų akys. 

— Ponios ir ponai, ar turite verdiktą? 

— Taip, sere, tugime, — aukštu, nervingu balsu patvirtino seniūnas. 

— Prašom įteikti jį sekretorei. 

Džina Gilespi paėmė lapelį ir perdavė jo prakilnybei, kuris įbedė nosį 
į tekstą ir tyrinėjo tartum amžinybę. 

— Formaliai tvarkingas, — galiausiai pasakė . 

Jula Dela plūdo ašaromis ir šniurkščiojo — tik tie garsai ir trikdė 
teismo salės tylą. Džo Enė Geits ir Bernisė Tul sausinosi akis nosinai- 
tėmis. Verksmas galėjo reikšti tik viena. Džeikas buvo sau pasižadėjęs 
nežiūrėti į prisiekusiuosius anksčiau nei bus perskaitytas verdiktas, bet 
buvo neįmanoma susiturėti. Jo pirmoje baudžiamojoje byloje sėsdamiesi 
į vietas prisiekusieji šypsojosi. Tą akimirką Džeikas pasijautė tikras dėl 
išteisinamojo nuosprendžio. O po kelių sekundžių sužinojo, kad šypsotasi 
džiaugiantis, jog nusikaltėlis bus pašalintas iš gatvių. Po tos nagrinėtosios 
bylos jisai davė sau įžadą niekada nežiūrėti į prisiekusiuosius. Tačiau visa- 
da žiūrėdavo. Būtų malonu pamatyti pamerkiant akį ar iškeliant aukštyn 
nykštį, bet taip niekada nėra atsitikę. 

Nuzas pažvelgė į Karlą Li. 

— Teisiamasis, teikitės atsistoti. 

Džeikas žinojo, kad anglų kalba turbūt yra baisesnių reikalavimų, 
bet baudžiamosios teisės advokatui kaip tik šią akimirką toks reikalavimas 
turėjo baisią potekstę. Keliantis pasigailėjimą jo klientas nerangiai atsi- 
stojo. Džeikas užsimerkė ir sulaikė kvapą. Rankos jam drebėjo, paširdžiuos 
maudė. 

— Madam sekretore, prašom perskaityti. 

Ši išlankstė lapelį ir pasisuko į teisiamąjį. 

— Pagal kiekvieną kaltinimo punktą prisiekusieji pripažįsta teisia- 
mąjį nekaltu, nes veikė nepakaltinamos būklės. 

Karlas Li apsisuko ir metėsi prie barjero. Pašokę nuo pirmo suolo 
Tonia ir berniukai apsikabino jį. Salėje pratrūko tikras pragaras. Gvena 
sukliko, apsipylė ašaromis ir paslėpė galvą Lesteriui ant krūtinės. Dva- 
sininkai atsistojo, nukreipė akis aukštyn, šaukdami „Aleliuja!“, „Garbė 
Jėzui!“ ir „Viešpatie! Viešpatie! Viešpatie!“ 

Į Nuzo perspėjimus niekas nekreipė dėmesio. Pusiau nuoširdžiai pa- 
stuksenęs plaktuku, jis paprašė: 

— Tvarkos, tvarkos, tvarkos teismo salėje. 

Per triukšmą niekas jo negirdėjo. Ir pats jis atrodė patenkintas, leis- 
damas publikai mažumėlę švęsti. 

Džeikas sėdėjo nustėręs, be gyvybės ženklų, paralyžiuotas. Tik pajė- 
gė silpnai šyptelti prisiekusiųjų pusėn.-Akys jam sudrėko, lūpos virpėjo, ir 
jis nusprendė nedaryti iš savęs spektaklio. Linktelėjo Džinai Gilespi, kuri 
verkė, ir liko sėdėti prie gynybos stalo, linksėdamas ir bandydamas šypso- 
tis, nepajėgdamas nieko daugiau daryti. Akies kampučiu matė Masgrouvą 
ir Baklį susirenkant aplankus, bloknotus, iš pažiūros svarbius dokumentus 
ir viską susikraunant į lagaminėlius. „Būk kilniaširdis“, — paliepė sau. 

Kažkoks paauglys nėrė tarp dviejų šerifo pavaduotojų, išpuolė pro 
duris ir pasinešė per rotondą šaukdamas: „Nekaltas! Nekaltas!“ Išbėgo į 
balkonėlį viršum paradinių laiptų ir suriko masėms apačioje: „Nekaltas! 
Nekaltas!“ Aikštėje prasidėjo beprotybė. 

— Tvarkos, tvarkos teismo salėje, — prašė Nuzas, kai uždelsta reak- 
cija iš lauko griausmingai įsiveržė pro langus. 

— "Ivarkos, tvarkos teismo salėje. — Dar minutę jis toleravo entu- 
ziazmą, paskui paprašė šerifą atkurti tvarką. Ozis iškėlė rankas ir kreipėsi 
į žmones. Aplodismentai, glebėsčiavimasis ir liaupsės greitai nurimo. Kar- 
las Li išsivadavo iš vaikų ir sugrįžo prie gynybos stalo. Atsisėdo visai greta 
savo advokato ir ranka apsikabino jį per pečius, šypsodamasis ir verkdamas 
vienu metu. 

Nuzas nusišypsojo teisiamajam: 

— Pone Heili, jūs buvote teisiamas savo bendrapiliečių ir pripažintas 

nekaltu. Neprisimenu, kad kuris nors ekspertas būtų pareiškęs, kad esate 
šiuo metu pavojingas ar reikalingas tolesnio psichiatrinio gydymo. Jūs 
laisvas. 

Jo prakilnybė pažvelgė į šalių advokatus: 

— Jeigu daugiau nieko nėra, šio teismo posėdžiai atidedami iki 
rugpjūčio 15-os. 

Šeima ir draugai Karlą Li mažne uždusino. Glebėsčiavo jį, glebės- 
čiavo vienas kitą, glebėsčiavo Džeiką. Nesigėdydami ašarų jie verkė ir 
garbino Viešpatį. Vis kartojo mylį Džeiką. 

Reporteriai spaudėsi prie barjero, apšaudydami Džeiką klausimais. 
Iškėlęs rankas jis pasakė nieko nekomentuosiąs. Lygiai antrą jo kontoroje 
įvyks išsami spaudos konferencija. 

Baklis ir Masgrouvas pradingo pro šonines duris. Prisiekusieji nuėjo 
į savo kambarį laukti, kol autobusas paskutinį kartą nuveš juos į motelį. 
Baris Akeris paprašė, kad jam būtų leista pasikalbėti su šerifu. Ozis su- 
sitiko su juo koridoriuje, įdėmiai išklausė ir pažadėjo palydėti namo bei 
užtikrinti apsaugą kiaurą parą. 

Reporteriai užpuolė Karlą Li. 

— Aš tik noriu namo, — vis kartojo jis. — Aš tik noriu namo. 

Vejoje priešais teismo rūmus šventė įgijo pagreitį. Dainuota, šokta, 
verkta, plekšnotasi per nugaras, glėbesčiuotasi, dėkota Aukščiausiajam, 
sveikinta vienas kitą, tiesiog juoktasi, džiūgauta, giedota, susimušinėta 
aukštai iškeltais delnais, spaustos dešinės, mainytasi sielos brolių gestais. 
Švęsta nenutrūkstamai, audringai, nepagarbiai, ir tuo pat metu šlovintas 
Viešpats danguje. Žmonės vis spaudėsi arčiau teismo rūmų fasado ir ne- 
kantraudami laukė, ko! pasirodys ir šildysis pelnytose liaupsėse jų didvyris. 

Jų kantrybė tolydžio silpo. Trisdešimt minučių skandavus „Mes 
norime Karlo Li! Mes norime Karlo Li!“ jų žmogus pasirodė tarpduryje. 
Ji pasveikino ausis dreskiantis, žemę drebinantis staugesys. Jis kartu su 
savo advokatu ir šeima palengva prasibrovė per žmonių masę ir sustojo 
ant viršutinio laiptelio po kolonomis priešais greitomis suręstą iš faneros 
tribūną su daugybe mikrofonų. Pašėlę ūbavimai ir šauksmai iš dvidešim- 
ties tūkstančių krūtinių kurtino. Karlas Li apsikabino savo teisininką per 
pečius, ir juodu pamojavo jūrai rėkaujančių veidų. 

Reporterių armijos šauksmų visai nebuvo girdėti. Kartkartėmis 

Džeikas liaudavosi mojavęs ir sušukdavo kažką apie spaudos konferenciją 
antrą jo kontoroje. 

Karlas Li priglaudė prie savęs žmoną ir vaikus, ir visi pamojavo. 
Minia pritariamai sustūgo. Džeikas nepastebimai išsmuko nuo grupelės ir 
grįžo į teismo rūmus, kur rado Lusjeną ir Harį Reksą, kampe mėginančius 
pralaukti, kol baigsis visas tas pašėlęs publikos sambrūzdis. 

— Nešdinamės iš čia! — sušuko Džeikas. Jie prasigrūdo pro minią, 
toliau koridoriumi nusigavo iki tarnybinių durų ir atsidūrė lauke. Ant 
šaligatvio priešais savo kontorą Džeikas pastebėjo spiečių reporterių. 

— Kur pastatytas jūsų automobilis? — paklausė jis Lusjeną. Šis par- 
odė į šalutinę gatvę, ir visi dingo už „Kavos baro“. 


Salė iškepė kiaulienos karbonadų su žaliais pomidorais ir patiekė jiems į 
priebutį. Lusjenas iš kažkur ištraukė butelį brangaus šampano ir prisiekė 
saugojęs jį kaip tik šiai progai. Haris Reksas valgė kabindamas pirštais ir 
apgrauždamas kaulus, lyg mėnesį badavęs. Džeikas knebinėjo šakute savo 
porciją ir susitelkė į šaltą kaip ledas šampaną. Po dviejų stiklinių jis nusi- 
šypsojo į tolį. Mėgavosi šia akimirka. 

— Velniškai kvailai atrodai, — sumykė Haris Reksas su pilna burna 
mėsos. 

— Užsičiaupk, Hari Reksai, — sudraudė Lusjenas. — Tegul džiau- 
giasi savo puikiausia valanda. 

— Jis ir džiaugiasi. Tik pažvelk į tą savimi patenkintą šypsenėlę. 

— K3 pasakyti spaudai? — paklausė Džeikas. 

— Pasakyk, kad tau reikia klientų, — patarė Haris Reksas. 

— Dėl klientų nebus problema, — numojo Lusjenas. — Jie ant 
šaligatvio stovės eilėje, laukdami susitikti. 

— Kodėl nepasikalbėjai su reporteriais teismo rūmuose? Juk turėjo 
parengę kameras ir visa kita. Aš jau buvau kai ką jiems besakąs, — paprie- 
kaištavo Haris Reksas. 

— Neabejoju, būtume išgirdę kalbos perlą, — įgėlė Lusjenas. 

— Man tereikia pamoti ranka, — balsu mąstė Džeikas. — Niekur 
jie nedings. Galime pardavinėti bilietus į spaudos konferenciją ir užkalti 
kapitalą. 

— Ar galėsiu ten sėdėti ir žiūrėti, a, Džeikai? — paklausė Haris 
Reksas. 


Jie ginčijosi, kuo važiuoti: senutėlaičiu „Bronco“ ar aplamdytu 

„Porsche“. Džeikas pareiškė nesėsiąs prie vairo. Haris Reksas 

nusikeikė garsiausiai, ir jie suvirto į „Bronco“. Lusjenas ant 

užpakalinės sėdynės aptiko kažkokią įtartiną dėmę. Džeikas 
sėdėjo priekyje, keleivio vietoje ir rodė kelią. Pasirinkę šalutines gatveles, 
jie išvengė didžiumą transporto kamščių aplinkui aikštę. Kadangi plentas 
irgi buvo užgrūstas mašinų, Džeikas kreipė savo vairuotoją nesuskaičiuo- 
jamos daugybės žvyrkelių labirintu. Galiausiai jie surado asfalto dangą, ir 
Haris Reksas, padidinęs greitį, nuskriejo ežero kryptimi. 

— Turiu vieną klausimą, Lusjenai, — prašneko Džeikas. 

— Kokį? 

— Ir noriu tiesaus atsakymo. 

— Kokio? 

— Ar sukirtote sandėrį su Sisku? 

— Ne, berniuk mano, tu laimėjai pats. 

— Prisiekiate? 

— Prisiekiu Dievu. Ant krūvos Biblijų. 

Džeikas norėjo juo tikėti, tad daugiau neklausinėjo. Jie važiavo 
tylomis per alinantį karštį ir klausėsi Harį Reksą pritariant sklindančiai 
iš stereomagnetolos dainai. Staiga Džeikas parodė pirštu ir sušuko. Haris 
Reksas iš visų jėgų numynė stabdžius, padarė pašėlusį posūkį kairėn ir nu- 
rūko dar vienu žvyrkeliu. 

— Kur mes važiuojame? — griežtai paklausė Lusjenas. 

— Nagi, tik palūkėkite. — Džeikas pažvelgė į eilę artėjančių po de- 
šinei namų. Jis nurodė į antrąjį, ir Haris Reksas, įsukęs į įvažą, sustojo po 
ūksmingu medžiu. Džeikas išlipo, apsidairė po kiemą ir nuėjęs į priebutį 
pabeldė į įstiklintas duris. 

Pasirodė kažkoks vyriškis. Nepažįstamas. 

— Aha, ko reikia? 

— Aš — Džeikas Brigansas, ir... 

Durys atsilapojo, vyriškis išpuolė į priebutį ir sugriebė Džeiko ranką. 

— Malonu susipažinti, Džeikai. Aš — Mekas Loidas Krouvelas. 
Buvau tame didžiajame žiuri, kuris nedaug trūko, kad būtų nepareiškęs 
oficialaus kaltinimo. Jūs išties puikiai padirbėjote. Didžiuojuosi jumis. 

Džeikas paspaudė jam ranką ir pakartojo pavardę. Paskui prisiminė. 
Mekas Loidas Krouvelas — tas žmogus, kuris didžiajame žiuri paliepė 
Bakliui užsičiaupti ir sėstis. 

— Aha, Mekai Loidai, dabar prisimenu. Dėkui. 

— Ieškote Vandos? — paklausė Krouvelas. 

— Na, taip, šiaip važiavome pro šalį, ir aš prisiminiau jos adresą iš 
prisiekusiųjų sąrašo, kurį iki teismo nagrinėjau. 

— Pataikėte kaip tik. Ji čia gyvena, taip pat ir aš — didžiumą laiko. 
Mudu nesame susituokę ar ką nors tokio, bet laikomės vienas kito. Ji pri- 
gulė nusnūsti. Gerokai per tas dienas pavargo. 

— Nežadinkite jos. 

— Ji papasakojo man, kas atsitiko. Tai ji laimėjo jums tą bylą. 

— Kaip? Kas atsitiko? 

— Ji pasiūlė visiems užsimerkti ir klausytis, ką kalbės. Paliepė jiems 
įsivaizduoti, kad toji mergytė šviesiaplaukė ir mėlynakė, o kad tie du prie- 
vartautojai buvo juočkiai, kad šie pririšo jos dešinę pėdą prie medžio, o 
kairiąją — prie tvoros baslio, kad prievartavo ją kelis kartus ir keikė, nes 
yra baltoji. Pasakė jiems mintyse pamatyti tokį vaizdą: mergytę gulinčią 
ten ant žemės ir šaukiančią savo tėtuką, o tuodu spardant ją į burną, išmu- 
šant dantis, sulaužant žandikaulį. Pasakė įsivaizduoti du girtus juočkius 
ant jos veido liejančius alų ir šlapinantis, juokiantis kaip idiotus. Ir dar pa- 
sakė jiems įsivaizduoti, kad toji mergytė yra jų — jų duktė. Paragino juos 
būti sąžiningus patiems sau ir parašyti ant popieriaus lapelio, kaip patys 
pasielgtų — nužudytų ar nenužudytų tuodu juočkius išperas, jeigu tik pa- 
sitaikytų proga. Ir jie balsavo — slaptai. Visi dvylika parašė — nužudytų. 
Seniūnas suskaičiavo balsus: dvylika prieš nulį. Vanda pareiškė galinti 
sėdėti tame kambaryje kad ir iki Kalėdų, bet tikrai nebalsuosianti, jog 
Karlas Li kaltas, ir jeigu jie yra sąžiningi sau patiems, turėtų irgi galvoti 
taip pat. Dešimt sutiko su Vanda, o viena moteris susilaikė. Visi pradėjo 

ant jos šaukti ir keikti tiek, kad galiausiai ir ta pasidavė. Ten buvo sunku, 
Džeikai. 

Kiekvieną žodį Džeikas klausėsi sulaikęs kvėpavimą, paskui išgirdo 
kažkokį garsą. Prie paradinių durų atėjo Vanda Vomek. Nusišypsojo jam 
ir pravirko. Per durų stiklą jis tik pūtė akis į ją, bet nepajėgė kalbėti. Pri- 
kandęs lūpą linktelėjo. 

— Dėkui, — vargais negalais iš savęs išspaudė silpnu balsu. 


————( (0 —— 


Šalikelėje abipus Kraft Roudo į rytus ir į vakarus nuo Heilių kiemo įvažos 
rikiavosi šimtai automobilių. Erdvus kiemas priešais namą buvo kimšte 
prikimštas visokiausių transporto priemonių. Vaikai žaidė, o jų tėvai sė- 
dinėjo po ūksmingais medžiais arba ant mašinų variklių dangčių. Haris 
Reksas sustabdė „Bronco“ griovyje palei pašto dėžutę. Žmonės puolė 
sveikinti Karlo Li advokatą. Lesteris apsikabino Džeiką. 

— Ir vėl tau pavyko, ir vėl tau pavyko, — vis kartojo. 

Einant per kiemą priebučio link visi jam spaudė ranką ir plekšnojo 
per nugarą. Šlovindamas Viešpatį, jį apsikabino ir priglaudė prie savęs 
Eidžis. Karlas Li, palikęs sūpuokles, nulipo priebučio laiptais, lydimas 
savo šeimynykščių ir gerbėjų. Supami besigrūdančių artyn svečių, dvejetas 
didžių vyrų stovėjo vienas priešais kitą, tvirtai spaudėsi rankas ir šypso- 
josi, nerasdami žodžių. Galiausiai apsikabino. Žmonės pratrūko ploti ir 
šaukti. 

— Dėkui tau, Džeikai, — tyliai ištarė Karlas Li. 

Advokatas ir jo klientas susėdę sūpuoklese atsakinėjo į klausimus 
apie teismą. Lusjenas ir Haris Reksas nuėjo į medžių paunksnę pas Les- 
terį ir keletą jo draugų išmesti po vieną kitą taurelę. Kartu su šimtais kitų 
vaikų Tonia lakstė ir strikinėjo po kiemą. 


Pusę antros, atsisėdęs prie savo rašomojo stalo, Džeikas pasikalbėjo su 
Karla. Haris Reksas ir Lusjenas gėrė paskutiniąsias „Margaritas“ ir greitai 
apsinešė. Gurkšnodamas kavą Džeikas pasakė Žmonai po trijų valandų 
išskrisiąs iš Memfio ir iki dešimtos būsiąs Šiaurės Karolinoje. Pasakė mylįs 
ją, pasiilgęs jos kūno ir netrukus atsirasiąs tenai. Ir padėjo ragelį. 

Rytoj paskambinsiąs Elenai. 

— Kodėl tau būtina išvykti kaip tik šiandien? — reikliai paklausė 
Lusjenas. 

— Tu kvailas, Džeikai, tiesiog kvailas. Turi savo saujoje visus tuos 
reporterius ir palieki miestą. Kvaila, baisiai kvaila. 

Džeikas atsistojo. 

— Kaip aš atrodau, vyručiai? 

— Kaip subingalvis, jeigu palieki miestą, — atsakė Haris Reksas. 

— Pasistumdyk čia dar porą dienų, — įkalbinėjo Lusjenas. — Tokia 
proga daugiau niekada tau nebepasitaikys. 

— Ramiau, vyručiai. Dabar susitiksiu su jais, tegul mane nufotogra- 
fuoja, atsakysiu į kelis kvailus klausimus, paskui palieku miestą. 

— Tu proto netekai, Džeikai, — papriekaištavo Haris Reksas. 

— Sutinku su juo, — pritarė Lusjenas. 
šypsojo savo draugams. 

— Dėkingas jums, bičiuliai. Tikrai. Man už šį procesą sumokėta 
devyni šimtai dolerių, ir ketinu jais pasidalyti su jumis. 

Juodu susipylė į stiklus kas buvo likę „Margaritos“, paskubom iš- 
maukė, ir nusekė paskui Džeiką Brigansą laiptais apačion, kur jo laukė 
reporteriai. 


Grisham, John 
Gr427 Metas žudyti: [romanas] /John Grisham; iš anglų kalbos vertė Jonas 
Ceponis. — Kaunas: Jotema, 2009. — 544 p. 


ISBN 978-9955-13-209-7 


Klantonas, Misisipės valstija. Dešimtmetės mergytės gyvenimas suniokojamas dviejų girtų ir 
žiaurių jaunų vyriškių. Miestas, kuriame gyvena daugiausia baltieji, sukrėstas ir pasibaisėjęs reaguoja į 
nežmonišką nusikaltimą. Iki tol, kai juodaodis mergytės tėvas įsigyja karinį šturmuotojų automatą ir 
įpykęs imasi vykdyti teisingumą savo paties rankomis. 


UDK 820(73)-3 


John Grisham 
METAS ŽUDYTI 


Redaktorius Jonas Vabuolas 
Viršelio dailininkė Daiva Zubrienė 
Maketavo Teresė Vasiliauskienė 


SL 250. 34 sp. 1. Užsak. Nr. 9.221 
UAB „Jotema“, Algirdo g. 54, 50157 Kaunas 
Tel. 337695, el. paštas: info2jotema.lt 
http://www.jotema.lt 
Spausdino AB spaustuvė „Spindulys“, Vakarinis aplinkkelis 24, 48184 Kaunas 


tas, kuriame gyvena daugi 


krėstas ir pasibaisėjęs reagt 


nežmonišką nusikalt 


šimt dienų aplinkui Kla 
'kukluksklanininkų kr ;Ž 
| miesto gatvėse p 
N iai. Visa šalis. pakei 


jaunas 


Br 
stengdė 


„savo kliė 


pask | 


N 97 Š- 0955. 13- 209.7 


| | || 


189955 321 


WWW. Jotema. t 


4 


